
Bausmė 


Už bausmę man buvo paskirtas darbas. Pats Jozvigas, mūsų 
go grotas, išmasažavo čiužinį, paskui išgriozdė metalinę spintelę 
ir seną mano slėpyklą už veidrodžio. Tylėdamas, visą laiką ty- 
lėdamas ir įsižeidusia mina jis apžiūrinėjo stalą ir išrantytą tabu- 
retę, pasidomėjo kriaukle, reikliu piršto krumpliu apklausė pa- 
langę, patikrino krosnies neutralumą, o paskui priėjo prie ma- 
męs ir neskubėdamas apčiupinėjo visą nuo pečių ligi kelių, ar- 
neturiu aš kokio kenksmingo daikto kišenėse. Po tos procedūros 
padėjo su priekaištu akyse man ant stalo sąsiuvinį, rašinių są- 
siuvinį su pilka etikete: „Zigio Jepseno vokiečių kalbos raši- 
niai" — ir neatsisveikinęs nuėjo prie durų, nusivylęs, įsižeidęs 
savo geros širdies gelmėse, nes nuo bausmių, kurių mes susi- 
biau, ilgiau ir skausmingiau, negu mes patys. Ne žodžiais, bet 
tuo būdu, kaip rakino duris, davė man suprasti, koks jis susisie- 
lojęs: be noro, tarsi nežinodamas, ką čia daryti, pabaksnojo 
raktu į spyną, neskubėdamas brakštelėjo, dar sykį leido atšokti 
skląsteliui ir tučtuojau, lyg bardamas save už tokį neryžtingu- 
mą, dukart smarkiai pasuko raktą. Ne kas kitas, o Karlas Joz- 
vigas, tas baikštus žŽmMogėnas, užrakino mane kameroje rašinio 
už bausmę rašyti. 

Ir štai aš sėdžiu bemaž kiaurą dieną, bet kaip negaliu, taip 
negaliu pradėti; pažiūriu pro langą — ir matau, kaip per blyškų 
mano atspindį stikle teka Elbė; užsimerkiu — ji vis tiek plaukia 
kaip plaukusi, nešdama melsvai tviskančias lytis Nejučiomis 
lydžiu akimis vilkikus, kurių apledėjusios nosys, fenderių sau- 
gomos, braižo upėje pilkus raštus, žiūriu, kaip srovė, pati ne- 
beturėdama kur dėti, mėto į mūsų krantą ledus, stumia juos į 
viršų, su gurgždesiu grūda aukštyn ir aukštyn, ligi pat sudžiū- 
Vusių meldų stagarų, o ten juos ir pamiršta. Su pasibiaurėjimu 
stebiu varnas, kurios, rodos, susitarusios pasimatyti prie Štadės: 
nuo Vedelio, nuo Finkenverderio ir Hanefer-Zando jos skrenda 


t 


po vieną, pulkuojasi viršum mūsų salos, kyla ir sklando vingiais, 
laukdamos, kol palankus vėjas galiausiai nuneš jas prie Štadės. 
Dėmesį man blaško gumbuotas kaiklynas, aplietas glazūra ir iš- 
pudruotas sausa šarma, balta vielų tinklo tvora, dirbtuvės, sky- 
deliai su įspėjimais, stovintys paupyje, sušalę grumstai daržuose, 
kuriuos mes patys sodiname pavasarį, prižiūrėtojų saugomi; vis- 
kas blaško man dėmesį, net ir saulė, kuri, šviesdama tarsi pro 
matinį stiklą, driekia ilgus pleišto pavidalo šešėlius. O kai aš vis 
dėlto jau ryžtuosi imtis darbo, mano žvilgsnis neišvengiamai už- 
kliūva už randuotos, grandinėmis prirakintos pontoninės prie- 
plaukos, prie kurios sustoja kresnas, žalvariu žvilgantis barka- 
sas iš Hamburgo, išlaipinantis į krantą per savaitę po tūkstantį 
su viršum psichologų, stačiai liguistai susidomėjusių sunkiai auk- 
lėjamu jaunimu. Neatitraukdamas akių, aš žiūriu, kaip jie ko- 
pia į viršų kreivotu paupio keliu, suka į mėlyną direkcijos pa- 
statą ir, pasisveikinę kaip paprastai, galimas daiktas, taip pat 
įspėti, kad reikia būti atsargiems ir daryti tyrimus kiek įmanoma 
nemačiomis, nekantriai veržiasi lauk ir tartum be jokio tikslo 
įma klydinėti po mūsų salą, stengdamiesi prisigretinti prie mano 
draugų; sakysim, prie Pelės Kastnerio, Edžio Zilaus ir karšta- 
košio Kurto Nikelio. Gal būt, jie taip domisi mumis todėl, kad, 
direkcijos apskaičiavimu, ašttoniasdešimt procentų auklėtinių, 
išėjusių pataisos kursą šioje saloje, nebepasuks kreivais keliais. 
Jeigu Jozvigas nebūtų uždaręs manęs kameroje darbo už baus- 
mę rašyti, be abejo, jie būtų sėkioję ir paskui mane, tyrinėję pro 
savo mokslingą lupą mano biografiją, bandydami išsiaiškinti, kas 
aš per paukštis. 

Bet man prieš akis dar dviguba vokiečių kalbos pamoka, aš 
turiu parašyti darbą, kurio iš manęs laukia baikštusis perkarė- 
lis daktaras Korbjunas ir mūsų direktorius Himpelis. Hanefer- 
Zande, gretimoje saloje, žemupio linkui, Tvilenfleto Višhafeno 
pusėje, kur, kaip ir pas mus, kalinami ir taisomi jaunuoliai, tai 
būtų neįmanoma; nors tos salos ir labai panašios, nors jas ir 
skalauja toks pat drumzlinas alyvuotas vanduo, pro jas plaukia 
tie patys garlaiviai, jas savinasi tie patys kirai, bet Haneler- 
Zandę nėra nei daktaro Korbjuno, nei vokiečių kalbos pamokų, 
nei rašinių duotąja tema, kurie, dievaži, net kenkia didžiumos 
auklėtinių sveikatai: Tad daugelis iš mūsų mieliau taisytųsi 
Hanefer-Zande, pro kulį pirma praplaukia jūrų laivai ir kur 

jau iš tolo juos sveikina traškūs liepsnos liežuviai, plaikstąsi vir- 
šum naftos valyklos. 

Gretimoje saloje, jokios abejonės, niekas manęs nebūtų taip 
nubaudęs, ten tokių dalykų negali atsitikti, kaip pas mus: žiūrėk, 
įeina į klasę perkaręs, kosmetika nukvipęs Žmogus, pašaipiai, 
bet ir baikščiai nužvelgia mus, išklauso mūsų žodžių: ,„Labas— 
rytas—ponas—daktare" ir, ničnieko nepranešęs, neįspėjęs ima 
dalyti rašinių sąsiuvinius. Taip ir šįsyk Korbjunas nepratarė nė 
žodžio. Tik žengė, sakyčiau, su malonumu prie lentos, paėmė 
kreidą, pakėlė biaurią ranką (rankovė jam nusmuko lig alkūnės, 
atidengusi sausą gelsvą, bent šimto metų amžiaus galūnę) ir pa- 
sikūprinusiu, gulsčiu, davatkiškai gulsčių, braižu ėmė rašyti 
lentoje temą: „Pareigos džiaugsmai". Aš nusigandęs apsidairiau 
po klasę, bet pamačiau tik sulinkusias nugaras, sutrikusius vei- 
dus; suolais nuėjo šnibždesys, sučiužėjo kojos, ties sąsiuviniais 
pakibo atodūsiai. Olė Plecas, mano kaimynas, pakrutino mėsin- 
gas lūpas, pusbalsiu perskaitė temą ir ėmė rengtis įprastam mėš- 
lungio priepuoliui. Čarlis Fridlenderis, puikiai mokėjęs bet ka- 
da išblykšti ar net pažaliuoti, žodžiu tariant, apsimesti tokiu 
baisiu ligoniu, jog visi mokytojai be jokių šnekų jį atleisdavo 
nuo pamokų,— Čarlis jau ėmė manipuliuoti savo alsavimo gud- 
rybėmis, ir nors jo veidas dar nesimainė, bet kaktą ir viršutinę 
lūpą jam jau pylė prakaito lašeliai — miego arterijos sumanaus 
talkininkavimo vaisius. Aš išsitraukiau kišeninį veidroduką, pa- 
sukau jį į langą, pagavau saulės spindulį ir nutaikiau į lentą. 
Daktaras Korbjunas nusigandęs atsigręžė, dviem žingsniais at- 
sidūrė prie katedros ir iš tos saugios vietos įsakė mums pradėti, 
Sausa jo ranka dar kartą iškilo į viršų, sustingęs smilius įsakmiai 
nukrypo į temą: „Pareigos džiaugsmai", ir Korbjunas, norėdamas 
išvengti bet kokių klausimų, paskelbė: 

— Kiekvienas gali rašyti, ką nori: tik rašinys turi būti apie 
džiaugsmus, kurių teikia žmogui atlikta pareiga. 

Aš manau, kad mano bausmė — 0 dar kai mane uždarė į 
vienutę ir laikinai uždraudė lankytis pas mane svečiams — vi- 
sai nepelnyta; juk turiu atgailauti ne dėl to, kad man pristigo 
atminties ar vaizduotės; atvirkščiai, aš buvau izoliuotas todėl, 
kad, klusniai ieškodamas džiaugsmų, kurių teikia atlikta parei- 
ga, staiga supratau, kad papasakoti turiu per daug, tiek daug, jog 
nebežinojau, nė kaip pradėti, nors ir labai stengiausi. Kadangi 
Korbjunas pareikalavo, kad mes atrastume, aprašytume, išgvil- 

dentume ne bet kokius džiaugsmus, o visiškai neabejotinus, man 
negalėjo ateiti galvon niekas kitas, kaip tik mano tėvas Jensas 
Olė Jepsenas, jo uniforma, jo tarnybinis dviratis, žiūronai, ap- 
siaustas nuo lietaus, jo siluetas, plaukiantis užtvankos ketera 
prieš nesiliaujantį vakarį vėją. Nuo raginančio daktaro Korb- 
juno žvilgsnio jis iš karto man iškilo prieš akis: vis tiek, ar 
pavasarį, ar rudenį, ar rūškanomis vėjuotomis vasaros dieno- 
mis, vedasi, kaip visada, savo dviratį prie siauručio, plytomis 
grįsto keliuko, sustoja, kaip visada, po iškaba „Rugbiulio poli- 
cijos postas“, pakėlęs užpakalinį ratą, patogiai nusistato pedalą, 
dukart pasispyręs koja, kaip visada, užšoka ant balnelio ir, iš 
pradžių kreivuliuodamas ir grumdamasis su smarkiu vakariu vė- 
jų, išpūtusiu jam apsiaustą, pavažiuoja galiuką link Huzumo 
plento, einančio į tyrlaukius ir į Hamburgą, pasuka prie durpyno 
kūdros ir, jau atgręžęs vėjui šoną, nurieda palei pilkus kaip kur- 
miarausiai griovius prie užtvankos, kaip visada, pro besparnį vė- 
jo malūną, nušoka anapus medinio tilto ir užstumia dviratį į 
viršų įstrižai aukšto užtvankos pylimo, o jau ten tuščio hori- 
zonto fone netikėtai pasidaro reikšmingas, vėl sėda ant dvira- 
čio ir su standžiu, išpūstu ir kone sprogstančiu apsiaustu nu- 
plaukia užtvankos ketera lyg vienišas burlaivis, į Blekenvarfą, 
kaip visada, į Blekenvarfą. Niekad jis nepamiršo savo užduo- 
ties. Kai rudens vėjas, būdavo, gena debesų korvetes Šlezvigo- 
Holšteino padange, mano tėvas leidžiasi į kelią. Margaspalvė- 
mis pavasario dienomis, per lietų, ūkanotais sekmadieniais, ry- 
tais ir vakarais, karo ir taikos metais jis lipo ant dviračio ir 
mynė pedalus į savo misijos akligatvį, kuris visados ėjo tik į 
Blekenvarfą, per amžių amžius, amen. 

Šitas vaizdas, šita, kaip jau sakiau, varginga kelionė, į kurią 
nuolatos leisdavosi policininkas iš Rugbiulio kaimo policijos 
posto, paties šiauriausio Vokietijos policijos posto, išsyk atgijo 
man atmintyje, ir, norėdamas įsiteikti Korbjunui, pasistengiau 
dar geriau įsigyventi į praeiti, apsivyniojau šaliką aplink kaklą, 
atsisėdau ant tarnybinio dviračio bagažinės ir, kaip jau ne sykį, 
išvažiavau kartu su tėvu į Blekenvarfą, įsikibęs, kaip jau ne 
sykį, nutirpusiais pirštais jam į diržą, o bagažinė savo kietais 
rėmais įsispaudė man į šlaunis ir paliko jose raudonų dėmių. 
Tad važiavau kartu su tėvu ir drauge mačiau, kaip neišvengiamų 
vakaro debesų fone mudu riedame užtvankos pylimu, jutau vė- 

ją, kuris, niekieno nekliudomas, stipriai pūtė nuo vatų! dykynės 
jr vertė į šoną mūsų dviratį, ir girdėjau, kaip stena tėvas, grum- 
damasis su vėjo šuorais, stena be įniršio ar pykčio, bet tik dėl 
tvarkos ir, kaip man atrodo, su slaptu pasitenkinimu. Palei va- 
tus, palei juodą žiemišką jūrą, mes važiavome į Blekenvarią, 
man pažįstamą kaip jokia kita sodyba, nekalbant apie apgriu- 
vusį vėjo malūną ir mūsų namus; mačiau jį stūksant ant ne- 
švarios supiltos kauprelės, ėjo į jį alėja, apsodinta alksniais, ku- 
rių lajos vėjo gludinte nugludintos ir palinkusios į rytus; mintyse 
atsidūriau prie dvivėrių medinių vartų, atidariau juos, smalsiai 
pažvelgiau į gyvenamąjį namą, kūtę, daržinę ir ateljė, iš kur 
man taip dažnai pamojuodavo Maksas Liudvigas Nansenas, klas- 
tingai žiūrėdamas į mane ir dėl visa ko grūmodamas pirštu. 

Tada jam buvo uždrausta tapyti paveikslus, ir mano tėvas, 
Rugbiulio policininkas, turėjo dieną naktį ir bet kuriuo metų 
laiku žiūrėti, kad to draudimo dailininkas ir laikytųsi; jo parei- 
ga buvo, jei norit žinoti, užkirsti kelią menkiausiam bandymui 
tapyti paveikslus, visiems nepageidaujamiems šviesos efektams, 
policijos rankose turimomis priemonėmis iš viso pasirūpinti, 
kad Blekenvarfe nė kalbos nebūtų apie tapybą. Mano tėvas 
ir Maksas Liudvigas Nansenas buvo seni pažįstami, man rodos, 
nuo pat mažumės, o kadangi abu jie buvo kilę iš Gliuzerupo, 
tai žinojo, ko galima tikėtis iš kits kito, gal būt, net ir tai, kas 
jų laukia ateityje ir ką jie padarys kits kitam, jei tokia padėtis 
užtruks. 

Nedaug ką taip gerai išlaikė mano atminties seifas, kaip tė- 
vo ir Makso Liudvigo Nanseno susitikimus; štai kodėl aš su 
pasitikėjimu atverčiau sąsiuvinį, padėjau į šalį kišeninį veidro- 
duką ir pabandžiau aprašyti tėvo keliones į Blekenvarfą, ne, 
ne vien keliones, bet ir visus manevrus ir spąstus, kurių jis su- 
galvodavo Nansenui; paprastas ir suktas gudrybes, kurių iš- 
rasdavo delsus jo įtarumas, visokius triukus ir apgavystes, ir 
Pagaliau — nepamiršdamas daktaro  Korbjuno pageidavimo — 
net tuos džiaugsmus, kurių, tur būt, susilaukia žmogus, atlikęs 
Savo pareigą. Bet nieko man iš to neišėjo. Nepavyko. Bandžiau 
ir bandžiau pradėti iš naujo, siunčiau tėvą užtvankos pylimu, 
—————— 

Vatai—jūrų pakrančių potvynių ir atoslūgių juostos apatinė 


P p kuri kasdien per potvynį užtvindoma ir per atoslūgį palieka neuž- 
ieta, 

šu apsiaustu ir be apsiausto, per vėją ir tykiu oru, trečiadieniais 
ir šeštadieniais, — viskas veltui. Per daug ėmė nerimas, per daug 
viskas judėjo, be tvarkos maišėsi veidai ir įvykiai; nespėja, žiū- 
rėk, tėvas pasiekti Blekenvarfo, o jau aš pametu jį iš akių: 
čia sujuda kirai, čia apvirsta sena valtis su durpėmis arba vir- 
šum vatų pakimba parašiutas. 

Bet svarbiausia, kad priekyje visą laiką žybčiojo apsukri 
liepsnelė, kuri žalojo prisimintus vaizdus ir įvykius, juos tirpdė 
ir degino, o tie, kurių ji nepasiekdavo, raitėsi, anglėjo arba — 
taip irgi pasitaikydavo — nyko už virpančių ugnies liežuvių. 

Tad aš pabandžiau imtis darbo 1š kito galo, nukilau mintimis 
į Blekenvarfą, tikėdamasis čia surasti pradžią, ir pilkaakis gud- 
Iuolis Maksas Liudvigas Nansenas pasišovė man į talką atsimi- 
nimų sijoti: norėdamas patraukti mano dėmesį, jis išėjo iš savo 
ateljė, per gėlyną nužingsniavo prie zinijų, kurias taip mėgo 
tapyti, iš lėto užkopė ant užtvankos (nuo to dangus apsitraukė 
sodriu piktu geltoniu, kur-ne-kur tamsaus mėlio nupliekstu), pri- 
sidėjo prie akių žiūronus, žvilgtelėjo į Rugbiulio pusę, staiga 
šoko atgal ir pradingo namo viduje. Vos tik man pasirodė, kad 
suradau pradžią, atsidarė langas, ir Ditė, Makso Liudvigo Nan- 
seno žmona, atkišo man, kaip paprastai, riekę saldaus pyrago su 
pabarstais. Ir staiga mane užplūdo pernelyg jau daug vaizdų; 
aš girdėjau, kaip Blekenvarfe dainuoja mokinių choras; vėl 
mačiau liepsnelę, girdėjau kaip brazda tėvas, rengdamasis į nak- 
tinį žygį. Juta ir Jobstas, svetimi vaikai, užklupo mane meldyne. 
Kažkas išmetė į balą dažus, ir jie dramatiškai sutvisko oranžine 
spalva. Į Blekenvarfą atvyko kažkoks ministras. Tėvas stovė- 
jo išsitempęs ir pridėjęs ranką prie kepurės. Į Blekenvarfą at- 
važiavo dideli automobiliai su užsienio numeriais. Tėvas stovėjo 
išsitempęs ir pridėjęs ranką prie kepurės. Aš sapnavau apgriu- 
vusiame malūne, savo slėptuvėje, kur laikiau paveikslus: tėvas 
vedasi už pavadžio liepsnelę ir, atsegęs antkaklį, liepia liepsne- 
lei: „Ieškok!“ 

Vis labiau ir labiau painiojosi, rizgo, maišėsi viskas, kol nu- 
krypo į mane įspėjantis Korbjuno žvilgsnis; tada aš, sukaupęs 
įėgas, taip sakant, nuvaliau griovių išraižytą savo atminties 
lygumą, nukračiau nuo jos šalutinius dalykus, kad viskas atsiver- 
tų man prieš akis aiškiai ir raiškiai, ypač mano tėvas ir atlik- 
tos pareigos džiaugsmai. Man tai ir pavyko: išrikiavau užtvan- 
kos apačioje tarsi paradui visus savo svarbiausius berojus ir jau 

norėjau leisti jiems pradefiliuoti pro mane, bet staiga suriko 
Olė Plecas, mano kaimynas, ir griuvo iš suolo, pavykusių kon- 
vulsijų tampomas. Tas riksmas nukirto mano atsiminimų giją, 
pradėti rašinio nebeįstengiau, aš kapituliavau, ir kai daktaras 
Korbjunas ėmė rinkti sąsiuvinius, atidaviau jam savąjį tuščią. 

Julius Korbjunas atsisakė suprasti mano keblumus, nepatikė- 
jo, kad aš kankinausi, ieškodamas pradžios, tiesiog nesugebėjo 
įsivaizduoti, kad mano atminties inkaras niekur neužsikabino, 
neįtempė grandinės, tik vilkosi pačiu dugnu, džeržgėdamas ir 
bildėdamas, daugių daugiausia dumblą maišydamas; tad nesulau- 
kiau rimties, kuri būtina tinklui užmesti ir praeičiai sužvejoti. 

Vadinasi, vokiečių kalbos mokytojas, su nuostaba pasklai- 
dęs mano sąsiuvinį, pašaukė mane, šiek tiek biaurėdamasis, ant- 
ra vertus, ir nuoširdžiai svyruodamas, pažvelgė į mane ir liepė 
pasiaiškinti, bet negalėjo sutikti su mano pasiaiškinimu. Jis su- 
abejojo tiek mano atminties, tiek fantazijos gera valia, o mano 
skundų, kad nesugebėjau pradėti rašinio, nenorėjo nė girdėti. 
Jis tik tiek tepasakė: „Tu ne iš tokių, Zigi Jepsenai", ir dar kelis 
sykius pakartojo, kad tušti puslapiai įžeidžia jį Užuot patikė- 
jus mano žodžiais, jam pasivaideno juose priešinimasis, užsi- 
spyrimas ir taip toliau, o kadangi tokiais atvejais konfliktą 
sprendžia direktorius, po vokiečių kalbos pamokos, nedavusios 
man nieko daugiau, kaip tik skausmo, kurį sukėlė pašėlę, iškri- 
kę, šiaip ar taip, nesusiejami atsiminimai, Korbjunas nuvedė 
mane į mėlyną direkcijos pastatą, kur antrajame aukšte šalia 
laiptų yra direktoriaus kabinetas. 

Direktorius Himpelis, kaip paprastai, su sportine striuke ir 
golfo kelnėmis, buvo apsuptas kokių trijų dešimčių psichologų, 
tiesiog fanatiškai susidomėjusių jaunimo nusikalstamumo prob- 
lemomis. Ant rašomojo stalo stovėjo mėlynas kavinukas, gulėjo 
dėmėti natų popieriaus lakštai, kai kurie jų išmarginti paskubom 
iškeptomis kompozicijomis, gimtojo krašto įkvėptomis,— trum- 
Pomis dainelėmis, kuriose kalbama apie Elbę, drėgną jūros vėją, 
Palinkusias, bet atsparias smiltlendres, baltasparnius kirus, taip 
Pat apie plazdančias merginų skareles ir atkaklų rūko sirenos 
kauksmą; pirmą kartą paleisti visas šias dainas į pasaulį teko 
garbė mūsų salos chorui. 

Kai įėjom į kabinetą, psichologai nutilo ir ėmė klausytis, ką 
referuoja direktoriui daktaras Korbjunas. Pasakojo jis tyliai, 
bet aš išgirdau, kad vėl kalbama apie priešinimąsi ir užsispyri- 

mą, ir tartum savo žodžiams patvirtinti Korbjunas padavė mano 
rašinių sąsiuvinį direktoriui; tasai, susižvalgęs susirūpinusiomis 
akimis su psichologais, priėjo prie manęs, susuko sąsiuvinį ir, 
papliaukšėjęs juo sau per riešą, o paskui per golfo kelnes, pa- 
reikalavo, kad aš pasiaiškinčiau. Aš nužvelgiau nekantrius vei- 
dus, išgirdau tylų brakštelėjimą už nugaros — tai Korbjunas pa- 
traukė pirštus, — ir visuotinis susidomėjimas nemaloniai nuste- 
bino mane. Pro platų kampinį langą, priešais kurį stovėjo for- 
tepijonas, pažiūrėjau į Elbę, pamačiau dvi varnas, susipešusias 
ore dėl kažkokio minkšto, karančio daikto, gal būt, žarnigalio; 
jos plėšė jį viena iš kitos, rijo, spiovė atgal, kol jis nukrito ant 
lyties, kur jį nutvėrė budrus kiras. Čia direktorius padėjo man 
Ianką ant peties, beveik draugiškai linktelėjo ir paprašė mane 
dar kartą pasiaiškinti visų tų psichologų akyse; tada aš ir pa- 
pasakojau jam savo bėdą: kaip man išsyk atėjo į galvą visa tai, 
kas yra svarblausia šia tema, bet tuoj vėl išgaravo; kaip aš ne- 
įstengiau surasti turėklų, į kuriuos įsikibęs galėčiau pamažu nu- 
sileisti į atsiminimų gelmes. Papasakojau jam apie aibę veidų, 
apie neapsakomą daugybę įvykių, apie maišatį mano atsimini- 
muose, kuri gadino man bet kokią pradžią, vertė niekais visas 
pastangas; taip pat neužmiršau paminėti, kad tėvo pareigos 
džiaugsmai po šiai dienai nesibaigia ir kad aš tik tada galėsiu 
tinkamai juos aprašyti, jei nieko nesutrumpinsiu, ir, šiaip ar taip, 
savavališkai nesijosiu faktų. 

Nustebęs ir net, sakyčiau, supratingai klausėsi manęs direk- 
torius, o diplomuoti psichologai šnibždėjosi, dar labiau spietėsi 
apie mus ir, kumšnodami kits kitam, susijaudinę minėjo ,„Varten- 
burgo suvokimo defektą“, „„psichosenzorinį sutrikimą“ ir net 
„Mąstymo proceso slopinimą“, kuris man pasirodė ypač biaurus; 
tada man viskas atsipyko iki gyvo Kaulo, ir, šiaip ar taip, atsi- 
sakiau daugiau aiškintis prie tų žmonių, kurie būtinai norėjo 
kiaurai permatyti mane: laikas, praleistas saloje, mane daug ko 
išmokė. 

Direktorius susimąstęs nuėmė ranką man nuo peties, kritiškai 
ją apžiūrėjo, tur būt, norėdamas įsitikinti, ar ji dar sveika, ir, 
negailestingai stebimas savo svečių, nusigręžė į langą, įsmeigė 
akis į Hamburgo žiemos peizažą, tur būt, susilaukė iš jo kokio 

impulso ar patarimo, nes staiga atsigręžė į mane ir, nuleidęs 
akis, paskelbė savo nuosprendį. Mane uždarysią mano vienutė- 
je, pasakė jis, „tinkamai izoliuosią“, anot jo betariant, ir ne už 
bausme, o tam, kad aš, niekieno netrukdomas, suprasčiau, jog 
vokiečių kalbos rašiniai turi būti rašomi. Vadinasi, direktorius 
man suteikė tam tikrą šansą reabilituotis. 

Jis paaiškino, kad jokie svečiai, kaip, sakysim, mano sesuo 
Hilkė, negalėsią manęs lankyti ir blaškyti mano dėmesio, kad 
aš atleidžiamas nuo darbo šluotų dirbtuvėje 1r salos bibliote- 
koje; apskritai, direktorius pažadėjo saugoti mane nuo visokių 
trukdymų ir pareiškė turįs vilties, kad aš, gaudamas tą patį 
maisto davinį, savo rašinį parašysiąs. Laiko aš gausiąs tiek, kiek 
man reikėsią. Tik turįs kantriai ištirti visus džiaugsmus, sakė 
jis. kurių teikianti atlikta pareiga. Tegul viskas, sakė jis, pa- 
mažiukais lašą ir augą, kaip darąsi formuojantis stalaktitams ar 
panašiems gamtos stebuklams; juk atsiminimai kai kada irgi 
galį paspęsti spąstus, įstumti į pavojų, juoba kad laikas nieko, 
ničnieko negydąs. Diplomuoti psichologai pastatė ausis, bet di- 
rektorius mažne bičiuliškai pakratė man ranką —tai jis moka 
padaryti, kad geriau nereikia,— paskui liepė pašaukti Jozvigą. 
ir maždaug taip pasakė: 

— Vienatvės — štai ko pirmiausia reikia Zigiui, laiko ir 
vienatvės; pasirūpinkit, kad jam netrūktų nei vieno, nei kito. 

Padavęs Jozvigui tuščią mano sąsiuvinį, jis atleido mus, ir 
mes nukiūtinome per aikštės gruodą — Jozvigas su tokia susi- 
rūpinusia ir priekaištinga mina, tarytum aš ta savo bausme bū- 
Čiau jį patį nuvylęs. Tasai žmogus, kuris žavėjosi tik dviem daly- 
kais pasaulyje — senų pinigų kolekcija ir salos choro dainomis, 
nuvedęs mane į kamerą, skausmingai užsidarė savyje. Todėl aš 
nustvėriau jį už rankos ir paprašiau nesmerkti taip manęs. Bet 
tai jo nepaveikė, ir jis tik tiek tepasakė: „Prisimink Filipą Nefą“, 
tuo netiesiogiai įspėdamas mane, kad nepadaryčiau kaip tas 
Filipas Nefas, vienakis berniukas, kurį jie taip pat buvo uždarę 
Vokiečių kalbos rašinio rašyti. Dvi dienas ir dvi naktis, sako, 
tas berniukas plūkęsis, neišmanydamas, iš kurio galo pradėti, 
kaip rasti kokį atramos tašką — Korbjunas, kiek žinau, jam bu- 

vo uždavęs tokią temą: „Žmogus, kritęs man į akis", — trečią 
tai padarė mums nepamirštamą įspūdį, — šoko bėgti prie kranto 
ir nuskendo, mėgindamas perplaukti Elbę rugsėjo mėnesį. Vie- 
nintelis žodis, kurį Filipas Nefas, tas tragiškas pragaištingos 
Korbjuno veiklos įrodymas, parašė savo sąsiuviny, buvo: „„Ap- 
gamas"“; iš to galėjai spėti, kad jam ypač buvo kritęs į akis 
žmogus su intapu. 

Šiaip ar taip, Filipas Nefas sėdėjo prieš mane šioje kamero- 
je, kuri man buvo paskirta, kai tik patekau į salą sunkiai auk- 
lėjamiems paaugliams, ir kada daba: Jozvigas priminė man jo 
likimą, tarsi įspėdamas, kad nepadaryčiau taip, kaip jis, mane 
suėmė nepažįstama baimė, kažkokia skausminga nekantra: aš 
veržiausi prie stalo ir jo bijojau troškau žengti senomis pėdo- 
mis ir nuogąstavau. kad jų neberasiu, delsiau ir raginau save 
pradėti, dvejojau ir ryžausi, norėjau ir nenorėjau — todėl tik 
abejingai žiūrėjau, kaip Jozvigas griozdžia mano kamerą, ne, 
ne tik griozdžia, bet ir ruošia man ją darbui, kurį gavau už 
bausmę. 

Ir štai aš sėdžiu bemaž kiaurą dieną ir gal net jau būčiau pra- 
dėjęs, jei man, kaip tyčia, nebūtų trukdę laivai, plaukiantys 
žiemiška Elbe aukštupio link; iš pradžių jų nematai, tik girdi: 
apie juos praneša tylus mašinų gausmas, paskui ima trinkėti 
ir braškėti lytys, kurios sproginėdamos trinasi į geležinius lai- 
vo šonus, o paskui, kai bildesys pasmarkėja ir paryškėja, jie 
pasirodo pilko kaip alavas horizonto fone, išblukusių spalvų, 
drėgni, vibruojantys, rodos, sklendžiantys oru, 0 ne vandeniu, ir 
aš turiu juos pasitikti ir palydėti akimis, kol jie, paplaukę tra. 
versu, dingsta tolumoje. Su savo apšalusiais števeniais, turėk- 
lais ir ventiliatoriais, su savo glazūruotais spardekais ir apšar- 
mojusiais špantais laivai slenka per sustingusį peizažą, palikda- 
mi tarp lyčių platų, nelygų piūvį, juostą, kuri, vingiuota linija 
eidama horizonto linkui, pamažu susiaurėja ir išnyksta. O švie- 
sa ties Elbe žiemą negali pasitikėti: alavo pilkuma virsta sniego 
pilkuma, violetinė spalva nuolat keičia savo atšešėlius, raudonis 
išsižada savo priedų, o dangus į Hamburgo pusę dėmėtas kaip 
nuo kraujosrūvų. 

Kitame krante, iš kur man girdėti duslus kūjo trinkčiojimas, 
drykso siaurutis purvinas miglos ruoželis, panašus į išsiskleidusią 
vėliavą iš marlinio binto. Arčiau manęs, vidury upės, kabo suo- 
džių debesiukas. paliktas mažučio ledlaužio „Emė Guspel“, kulis 
savo įniršusia nosimi prieš valandą arė melsvai tviskantį ledą; 
pailgas debesiukas neketina leistis, neketina sklaidytis, nes šal- 
tis paskelbė streiką, ir todėl daug kas liko nepadaryta, net žmo- 
gaus kvapas matyti ore. Du kartus jau prapūškavo „Emė Gus- 
pel", mat, ji turi rūpintis, kad ledas visą laiką judėtų, neleisti, 
kad susigrūstų lytys — juk nuo to gali susidaryti biznio trom- 
bozių. ' 

Ant tuščio kranto stovi pakrypusios lentelės su įspėjimais; 
lytys. zulindamosi į stulpus, juos išklibino, potvynio bangos irgi 
jų neaplenkė, o vėjas pavertė juos į šoną, tad vandens sporto 
mėgėjai, kuriems tie įspėjimai pirmiausia ir skirti, turi gerokai 
pakreipti galvas, jei nori sužinoti, kad plaukti prie kranto, rištis 
valtis ir statytis palapines griežtai draudžiama. Ligi vasaros stul- 
pai, be abejo, bus sustatyti kaip dera, nes kas jau kas, 0 van- 
dens sporto mėgėjai gali ypačiai pakenkti jaunų kalinių taisymo 
darbui saloje. Tokios nuomonės yra direktorius, tokios pat nuo- 
monės, kaip nesunku įsitikinti, laikosi ir direktoriaus šuo. 

Tik mūsų dirbtuvėse gyvenimo bėgis nei susilpnėjo, nei 
nutrūko: kadangi jie čia nori mus supažindinti su darbo prana- 
šumais ir net yra atradę kažkokią auklėjamąją darbo vertę, 
tai ir žiūri, kad, gink dieve, nebūtų tylos: dinamos burzgimas 
elektrinėje, kūjų trinkėjimas kalvėje, šaižus oblių šnypštimas 
stalių ceche ir čekšėjimas, šnarėjimas šluotų dirbtuvėje nesi- 
liauja nė valandėlei, leidžia pamiršti žiemą, o man primena lau- 
kiantį manęs uždavinį. Metas pradėti. 

Stalas švarus, senas, visas išrantytas, išraižytas kampuotais 
inicialais ir datomis — ženklais, bylojančiais apie kartėlio, vil- 
ties, taip pat ir užsispyrimo valandėles. Priešais mane guli at- 
skleistas sąsiuvinis, pasirengęs priimti į savo puslapius rašinį, 
paskirtą man už bausmę. Man nebegalima kažkur klaidžioti 
mintimis, metas pradėti, metas pasukti raktą, pagaliau atida- 
ryti savo atsiminimų seifą ir iškraustyti iš jo visa tai, ko rei- 
kalauja Korbjunas: patvirtinti džiaugsmus, kurių teikia atlikta 
pareiga, pasekti jų poveikį ligi pat savęs; ir visa tai aš turiu 
daryti už bausme, niekieno netrukdomas ir ligi to laiko, kol 

pavyks įrodyti daktaro Korbjuno tezę. Aš pasirengęs. O ka- 
dangi man reikia varytis į priekį, tai pirma turiu grįžti atgal, 
atrinkti faktus, surasti veiksmo vietą — gal vis dėlto Rugbiulio 
policijos postą ar net visą Šlezvigo-Holšteino lygumą tarp Gliu- 
2erupo, Huzumo plento ir užtvankos, tą kraštą, kurį man ker- 
ta vienas vienintelis kelias, einantis iš Rugbiulio į Blekenvarią. 
Ir jei net reikės pažadinti iš miego praeitį, vis tiek: metas pra- 
dėti. 
Taigi prie darbo. 


2 
Draudimas tapyti 


Keturiasdešimt trečiaisiais metais, jei jau taip pradėsim, vie- 
ną balandžio penktadienį, rytą ar vidurdienį, mano tėvas Jen- 
sas Olė Jepsenas, Rugbiulio nuovados policininkas, šiauriausias 
Šlezvigo-Holšteino policijos postas, taisėsi tarnybinėn kelio- 
nėn į Blekenvarfą, ketindamas dailininkui Maksui Liudvigui 
Nansenui, kurį pas mus visi vadino tik dailininku ir niekad 
nesiliovė taip vadinę, įteikti iš Berlyno gautą įsakymą, drau- 
džiantį jam tapyti paveikslus. Neskubėdamas tėvas susirankiojo 
apsiaustą nuo lietaus, žiūronus, diržą, kišeninį žibintuvėlį, ty- 
čia ilgokai pasikuitė prie rašomojo stalo, antrą kartą susisags- 
tė mundurą, nuolat dirsčiodamas pro langą į netikusią pavasa- 
rio dieną ir klausydamasis, kaip kaukia vėjas, tuo tarpu aš, vi- 
sas apsitūlojęs, stovėjau nejudėdamas ir laukiau. Vėjas švilpė 
ne šiaip sau koks: tasai nordvestas stūgaudamas puldinėjo kie- 
mus, gyvatvores ir medžių eiles, siautulingais šuorais bandė 
jų ištvermę ir kūrėsi savą peizažą, juodą vėjuotą peizažą, per- 
sikreipusį, sujauktą ir kupiną nesuprantamos reikšmės. Nuo to 
mūsų vėjo, pasakysiu, stogai darėsi ausyli, o medžiai prana- 
šiški, senas malūnas augo nuo jo gūsių; pažemiu siūdamas virš 
griovių, jis žadino neįvykdomas svajones arba, metęsis ant 
durpių baržų, grobė gremėzdišką jų važtą. 

Jeigu jau pas mus pakilo vėjas ir taip toliau, tai nori ar ne- 
nori, o grūskis į kišenes balasto — vinių pakelių, švininių vamz- 
delių ar laidynių, nes kitaip su juo nepasigalynėsi. Toks vė- 
jas pas mus įprastas daiktas, ir mes negalėjome prieštarauti 
Maksui Liudvigui Nansenui, kada jis trėškė ant drobės išti- 
sas tūbeles alavo spalvos dažų, ėmė pačius aršiausius violeti- 
nius atspalvius ir šaltą baltą spalvą, norėdamas atvaizduoti 
nordvestą, tą gerai pažįstamą ir mums patinkantį vėją, kurio 
mano tėvas klausėsi su tokiu nepasitikėjimu. 

Dūmų uždanga kabojo virtuvėje. Durpėmis kvepianti dūmų 
uždanga siūbavo svetainėje. Vėjas, įsikraustęs į krosnį, nešiojo 
dūmus po visus namus, o tėvas slankiojo iš vieno kambario į 
kitą ir, matyt, ieškojo, kuo čia prasimetus būtų galima nudels- 

ti. kelionę: čia jis ką nors padeda, čia paima, raštinėje prisisega 
kragus, virtuvėje ant stalo atskleidžia tarnybinį žurnalą, kiek- 
vieną sykį randa ko nors, kas leidžia jam atitolinti reikalą at- 
likti pareigą, kol pagaliau pykdamas ir stebėdamasis įsitikino, 
kad jame atsirado kažkas nauja ir kad jis virto pavyzdingu 
kaimo policininku, kuriam, kad galėtų imtis savo uždavinio, 
bestinga tarnybinio dviračio. O tas dviratis stovi malkinėje, 
į ožį atremtas. 

"Manau, kad tą dieną išvarė jį kelionėn ne uolumas, ne piro- 
fesinis džiaugsmas ir anaiptol ne gautas uždavinys, bet grei- 
čiausiai įpratimo padiktuota tarnybinė parengtis; jis, kaip vi- 
sados, leidosi į žygį, tur būt, tik todėl, kad buvo užsivilkęs 
uniformą ir pasiėmęs visa tai, ką turėjo pasiimti. Išeidamas jis 
atsisveikino, kaip paprastai, įžengė, kaip visuomet, į potamsę 
priemenę, pasiklausė, šūktelėjo į uždaras duris: „Tai viso!“ — 
ir, nesulaukęs atsakymo, nenustebo, nenusivylė, bet visai taip, 
lyg jam būtų kas atsakęs, linktelėjo patenkintas, linkčiodamas 
nusitempė mane prie durų, ant slenksčio dar kartą atsigręžė ir, 
prieš vėjui ištraukiant mus laukan, neaiškiai mostelėjo ranka 
lyg atsisveikindamas. 

Išėjęs atsuko prieš vėją petį, nuleido veidą — sausą, tuščią 
veidą, kuriame viskas, kiekviena šypsena, kiekviena išraiška — 
tiek nepasitikėjimo, tiek ir sutikimo — rasdavosi labai iš lėto 
ir dėl to įgaudavo neregėtą, nors ir uždelstą reikšmę, tad at- 
rodydavo, kad tas žmogus viską supranta kaip reikiant, bet 
per vėlai, — ir nuėjo pasilenkęs per kiemą, po kurį švaistėsi 
kaip pašėlęs vėjas, draskydamas laikraštį, draskydamas ir glam- 
žydamas pergalę Afrikoje, pergalę Atlante, beveik lemiamą 
pergalę metalo laužo rinkimo fronte, plakė jį prie mūsų sodo 
vielų tinklo. Tėvas nuėjo į atvirą malkinę. Stenėdamas pasodi- 
no mane ant dviračio bagažinės. Viena ranka paėmęs už bal- 
nelio užpakalio, o kita — už vairo, apsuko dviratį. Paskui nu- 
stūmė jį žemyn, plytomis grįsto keliuko link, stabtelėjo po smai- 
lia lentele „„Rugbiulio policijos postas“, rodančia į mūsų rau- 
doną mūrinį namą, patogiai nusitaisė kairįjį pedalą, atsisėdo ir 
su vėjo standžiai išpūstu apsiaustu, tarp kojų gnybtu susegtu, 
nuvažiavo į Blekenvarfo pusę. . 

Viskas gerai klojosi ligi malūno ir bemaž ligi Holmsenvar- 
fu su jo siūbuojančiomis gyvatvorėmis, nes vėjas pūtė į nu- 
garą ir mus nešte nešė, bet paskui, kai tėvas pasuko prie ųž- 

tvankos ir pasilenkęs ėmė minti į viršų, jis Išsyk pavirto Žmo- 
gum iš reklaminio prospekto „Dviračiu per Šlezvigą-Holšteiną“, 
atkakliu keliauninku, kuris, dvilinkas susirietęs ir pakėlęs už- 
pakalį nuo balnelio, paslaugiai demonstruoja pastangas, lau- 
kiančias Žmogaus, sumaniusio pasigėrėti vietinėmis grožybėmis. 
Tačiau prospektas aiškina ne vien tai, kiek pastangų, bet ir 
kokių sugebėjimų reikia, kad galėtum per tokį epileptinį šO- 
ninį nordvestą važiuoti dviračiu užtvankos ketera; be to, pirš- 
tu prikišamai rodo, kokia turi būti dviratininko kūno padėtis 
vėjuotu oru, leidžia pajusti beribį Šiaurės Vokietijos horizon- 
tą, demonstruoja baltutėles vėjo jėgos linijas ir, norėdamas pa- 
puošti užtvanką būdingais bruožais, paleidžia ganytis prie jos 
tas pačias kvailas ir gauruotas avis, kurios lydi akimis ir mudu 
su tėvu. 

Kadangi, aprašinėdamas prospektą, aš neišvengiamai apraši- 
nėju savo tėvą, važiuojantį užtvankos pylimu į Blekenvarfą, 
norėčiau vaizdo pilnumo dėlei dar paminėti ir balnotuosius, 
silkinius bei rudagalvius kirus, taip pat ir retus mūsų kraš- 
tuose kirus burmistrus, kurie, dekoratyviai išdėstyti virš nusi- 
variusio dviratininko galvos, nevalyvos spaudos suvelti, kabo 
ore kaip padžiautos baltos pašluostės. 

Visą laiką užtvankos ketera, tuo pačiu siauru takeliu, ru- 
duojančiu žemoje žolėje, gindamasis nuo vėjo gūsių, nudūręs 
mėlynas akis, įsidėjęs viršutinėn kišenėn tvarkingai sulanksty- 
tą įsakymą, važiavo tėvas kiek išlinkusiu pylimu, važiavo ne- 
skubėdamas, sunkiai mindamas pedalus, tad galėjai pamanyti, 
kad jo kelionės tikslas — medinis, pilkai dažytas viešbutis ,„Ko- 
pų peizažas“, kuriame jis išgers stiklą grogo ir paspaus ranką 
Hinerkui Timsenui, viešbučio šeimininkui, o gal net sumes su 
juo vieną kitą žodį. | 

Bet ligi ten nenusigavome. Netoli viešbučio, kuris dviem 
mediniais pėsčiųjų tilteliais rėmėsi į užtvankos pylimą ir man 
visados panėšėjo į šunį, pasidėjusį priekines kojas ant mūri- 
nės tvoros ir žiūrintį per ją, mes pasidavėme į šoną ir sma- 
giai nusileidome į išmintą taką užtvankos papėdėje, o paskui 
pasukome į ilgą alėją, apsodintą alksniais ir einančią į Ble- 
kenvarfą, link dvivėrių vartų, apkraštuotų baltomis lentelėmis, 
Įtampa didėjo. Nekantra visada stiprėja, kai žmogus balandžio 
mėnesį mūsų krašte, pučiant žvarbiam nordvestui, važiuoja at- 
viru lauku, turėdamas prieš akis aiškų tikslą. 

Atsidusę praleido mus mediniai vartai, kuriuos mano tėvas 
stumtelėjo pristabdytu dviračių, ir pro nenaudojamą rūdžių 
spalvos kūtę, pro kūdrą, pro malkinę pravažiavo labai iš lėto, 
tartum norėdamas, kad jį iš anksto pamatytų, pravažiavo pro 
pat siaurus gyvenamojo namo langus; prieš nušokdamas, jis 
dar metė akį į pristatytą ateljė ir, nukėlęs mane kaip ryšulį, 
nuvedė dviratį prie durų. 

Mūsų krašte neįmanoma, kad žmogus prieitų prie namo ne- 
pastebėtas, todėl man nė nereikės pasakoti, kaip tėvas beldžia- 
si į duris arba šaukia į priemenės tamsą, nereikės aprašinėti nei 
artėjančių žingsnių, nei nuostabos šūksmų; užteks pasakyti, kad 
tėvas, pastūmęs duris, iškiša iš po apsiausto ranką ir tuoj pa- 
junta, kaip ją šiltai paspaudžia ir ilgai krato svetima ranka, 
tad jam belieka tarti: „Labas, Dite!“, nes dailininko žmona ėjo 
prie durų, žinoma, jau tada, kai mes mažne galvotrūkčiais lei- 
domės nuo užtvankos pylimo. 

Su savo ilga storos medžiagos suknele, kuri darė ją pana- 
šią į rūsčią Holšteino kaimo pranašę, ji žengė pirma mūsų, už- 
čiuopė priemenės tamsoje rankeną, atidarė duris ir paprašė tė- 
vą į vidų. Tačiau tėvas pirmiausia atsisegė gnybtą, suėmus; jo 
apsiausto skvernus tarpvietyje — tam jis, būdavo, kiekvieną 
sykį prasižergia, sulenkia kojas per kelius ir tol graibosi apie 
skvernus, kol gnybto galvutė atsiduria jam tarp pirštų, — iš- 
sinėrė iš apsiausto, pasitaisė mundurą, truputį praskleidė mano 
drapanas ir įstūmė mane pirmą į svetainę. 

Svetainė Blekenvarfe buvo didžiulė, tiesa, ne per aukšta, bet 
plati ir su daugybe langų; joje galėtum iškelti vestuves, pasi- 
kvietęs mažiausiai devynis šimtus svečių, arba sugrūsti sep- 
tynias mokyklos klases kartu su mokytojais, net nepajudinęs 
iš vietos daugybės baldų, kurie savo išdidžiais matmenimis 
turėjo užėmę nemenką plotą: sunkios skrynios, stalai ir spin- 
tos su išraižytomis juose runiškomis datomis savo valdinga ir 
grėsminga išore, rodės, ketino čia stovėti amžių amžius. Ir kė- 
dės buvo nepaprastai sunkios, valdingos; jos, sakyčiau, rei- 
kalavo sėdėti nejudant ir nutaisius rimtą miną. Gremėzdiškas 
tamsus arbatos servizas, vadinamasis Vitdiuno porcelianas, se- 
niai nebevartojamas, stovėjo etažerėje pasieny, ir man kiekvie- 
ną sykį niežėdavo nagus paleisti į jį akmenį, bet dailininkas ir 
jo žmona buvo apkantūs ir nekeitė nieko arba beveik nieko, 
nupirkę Blekenvarfą iš senojo Frederikseno dukters. Senis taip 

niekuo nepasitikėjo, jog, prieš pasikardamas ant milžiniškos 
spintos, dėl visa ko dar persipiovė venas. 

Naujieji šeimininkai nekeitė namų apystatos, išskyrus ne- 
bent virtuvę, kurioje griežtai surikiuoti puodai, keptuvės, sta- 
tinaitės ir ąsočiai šiūlė savo paslaugas; jie paliko savo vie- 
toje ir senovines indaujas su dižiulėmis Vitdiuno lėkštėmis, 
neaprėpiamomis vazomis sriubai ir dubenimis, nepalietė net 
lovų, tų rūsčių siaurų gultų, teikiančių tik pačių kukliausių pa- 
togumų nakčiai. 

Bet jeigu jau mano tėvas atsidūrė svetainėje, tai pagaliau 
turėjo uždaryti duris ir pasisveikinti su daktaru Teodoru Bus 
beku, kuris, kaip visada, vienas sėdėjo ant sofos, kietos gal 
trisdešimties metrų ilgio pabaisos; jis neskaitė, nerašė, bet lau- 
kė, metų metus nuolankiai laukė, rūpestingai apsitaisęs ir kaž- 
kam slaptingai pasiruošęs, tartum permainos ar žinios, kurių 
jis laukė, galėjo ateiti kiekvieną akimirką. Iš blyškaus jo vei- 
do nieko negalėjai spręsti, vadinasi, bet kuri išraiška, palikta 
jame tam tikros gyvenimo patirties, buvo iš atsargumo planin- 
gai pašalinta, tarsi numazgota; vis dėlto mes bent tiek žino- 
jome, kad jis pirmutinis išstatė dailininko paveikslus ir persi- 
kėlė į Blekenvarfą, kai jo galerija buvo prievarta iškraustyta 
ir uždaryta. Jis šypsodamasis pasitiko mano tėvą, paklausė, ar 
stiprus vėjas, su šypsena linktelėjo ir man ir vėl grįžo į savo 
vietą. 

— Arbatos tau ar degtinės, Jensai?t — paklausė dailininko 
žmona.— Aš tai degtinės išgerčiau. 

Tėvas papurtė galvą. 

— Ne, Dite,— tarė jis, — šiandien nereikia. 

Ir jis neatsisėdo, kaip paprastai, ant kėdės prie lango, ne- 
išgėrė, kaip paprastai, stiklelio degtinės, nepasiskundė, kaip 
paprastai, peties skausmais, kurie jam užeina po to, kai nu- 
virto nuo dviračio, taip pat nepradėjo pasakoti apie paskuti- 
nius įvykius apylinkėje, apie kuriuos jis turėjo žinoti kaip 
Rugbiulio policininkas, sakysim, kad tokiam ir tokiam pavo- 
Jingai įspyrė arklys, kad toks ir toks slapta pasiskerdė kiaulę, 
kad tokiame ir tokiame kaime kažkas padegė namą. Net ne- 
perdavė labų dienų iš Rugbiulio ir užmiršo pasiteirauti apie 
svetimus vaikus, dailininko įsūnytus. 

— Tiek to, Dite,— tarė jis, — šiandien nereikia. 

Jis net nesisėdo. Tik glostė pirštų galiukais viršutinę ki- 
šenę. Dirsčiojo pro langą į ateljė. Tylėjo ir laukė, o Ditė su 
daktaru Busbeku matė, kad jis laukia dailininko, laukia niūriai 
ir net neramiai, kiek iš viso mano tėvas galėjo parodyti neri- 
mą; šiaip ar taip, į reikalą, su kuriuo čia atvažiavo, jis žiūrėjo 
neabejingai. Jo žvilgsnis klaidžiojo po kambarį, kaip visada, 
kai jis sumišęs, kai nepasitiki savim ir friziškai jaudinasi; jis 
žvelgia į jus ir nemato, jo žvilgsnis remiasi į žmogų ir slysta 
nuo jo, kyla ir suka į šalį. Nuo to jis pats darosi nepasiekia- 
mas ir gelbėjasi nuo bet kurių klausimų. Žiūrint, kaip jis be- 
veik lyg nesavas stovi didžiulėje  Blekenvarfo svetainėje su 
prastai gulinčiu munduru, nepasitikėdamas savimi ir slėpdamas 
akis, žinoma, neatrodė, kad jame slypi kažkokia grėsmė. 

Pagaliau dailininko žmona paklausė, atsigręžusi tėvui į nu- 
garą: 

— Ką nors Maksui nori pranešti? 

Ir kai jis linktelėjo, nerangiai linktelėjo prieš save, pakilo 
daktaras Busbekas, priėjo ir, paėmęs už rankos Ditę, nedrąsiai 
paklausė: 

— Sprendimas iš Berlyno? 

Tėvas atsigręžė — nustebęs, tačiau iš lėto —ir pažvelgė į 
mažąjį žmogelį, kuris, rodės, prašė atleidžiamas už savo klau- 
simą, kuris, rodės, už viską prašė atleidžiamas, bet neatsakė, nes 
nė reikalo nebuvo atsakyti: dailininko Žmona ir seniausias jo 
bičiulis savo tylėjimu davė suprasti tėvui, kad jiems viskas 
aišku ir kad jie jau žino, kokį sprendimą jam pavesta perduoti. 

Be abejo, Ditė būtų galėjusi smulkiau pakamantinėti tėvą apie 
jo uždavinį, ir tėvas mielai ir net su palengvėjimu būtų atsakęs, 
bet jie nebeklausinėjo, tik valandėlę pastovėjo šalimais, ir Bus- 
bekas tarė lyg pats sau: 

— Vadinasi, ir Maksui eilė atėjo. Tik stebiuosi, kad jam jau 
anksčiau to neatsitiko, kaip kitiems, 

Ir kai jiedu lyg susitarę žengė prie sofos, tapytojo žmona 
tarė: 

— Maksas dirba, jis prie griovio už sodo. 

Ji pasakė tai jau nusigręžusi, o tėvui tai buvo tolygu atsi- 
sveikinimui, tad jam nieko kita neliko, kaip pasišalinti, pečių 
gūžtelėjimu parodžius, kaip jis apgailestaująs savo misiją ir kiek 
mažai jis pats turįs bendra su visu tuo reikalu. Jis nusitraukė nuo 
kabyklos apsiaustą, kumštelėjo man, ir mudu išėjom į kiemą. 

Veikiau susirūpinęs, negu ryžtingai, jis lėtai nužingsniavo 
pro pliką namo fasadą, pastūmė sodo vartelius, pastovėjo už 
gyvatvorės, krutindamas lūpas ir dėl visa ko rankiodamas žo- 
džius bei ištisus sakinius, kaip dažnai, kaip visados darydavo, 
kada prieš akis turėdavo kalbą, galinčią pareikalauti didesnių, 
negu paprastai, pastangų, o paskui pro sukasinėtas ir nugrėbsty- 
tas lysves, pro šiaudais dengtą sodo paviljoną patraukė prie grio- 
vio, juosiančio Blekenvarfą, prie nendrėmis apaugusio stovin- 
čio vandens, dar labiau didinančio sodybos vienatvę. 

Ten jis pamatė dailininką Maksą Liudvigą Nanseną. 

Dailininkas stovėjo ant medinio tiltelio be turėklų ir dirbo 
užuovėjoj, o kadangi aš žinau, kaip jis dirba, tai nenorėčiau jo 
pertraukti be įspėjimo, leisdamas tėvui paliesti jam petį, norė- 
čiau nustumti toliau tą susitikimą, juk tai nėra šiaip sau pasima- 
tymas, ir aš bent noriu paminėti, kad dailininkas buvo aštuone- 
riais Metais vyresnis už tėvą, augumo mažesnis, judresnis, ne 
taip mokėjo valdytis, gal ir gudresnis ir atkaklesnis, nors jie abu 
jaunas dienas praleido Gliuzerupe. Dieve mano, Gliuzerupe! 

Skrybėlę, fetro skrybėlę, jis nešiojo smarkiai užsimaukšlinęs 
ant kaktos, tad jo pilkas akis dengė nedidelis, bet tiesioginis 
šešėlis, krintantis nuo skrybėlės kraštų. Jo paltas buvo senas, 
nuzulintas ant nugaros, — mėlynas paltas su neapsakomo didumo 
kišenėmis, į kurias, kaip kartą mums pagrasino, galėjo net susi- 
kišti vaikus, jeigu jie trukdys jam dirbti. Šituo pilkšvai mėlynu 
paltu jis vilkėjo bet kuriuo metų laiku, lauke ir namie, giedroje 
ir lietuje, kad kokios, ir miegojo su juo; šiaip ar taip, dailinin- 
kas ir jo paltas buvo neatskiriami. Kartais, tiesa, vasaros vaka- 
rais, kai viršum vatų suplaukdavo sunkūs debesų karavanai, ga- 
lėdavai pamanyti, kad ne dailininkas, o tik jo paltas vaikšto už- 
tvankos pylimu ir tyrinėja horizontą. 

Vienintelis dalykas, kurio neslėpė paltas, tai dalis suglamžy- 
tų kelnių ir batai, senamadžiai, bet labai brangūs batai, sie- 
kiantys ligi kulkšnelių ir apvedžioti siaura juodos zomšos juos- 
tele, 

Mes buvome pripratę jį tokį matyti, ir tokį jį rado mano tė- 
Vas, kuris stovėjo už gyvatvorės ir, kaip man regis, būtų buvęs 
Patenkintas, jei jam nebūtų reikėję ten stovėti arba bent nebūtų 
turėjęs uždavinio, to popieriaus viršutinėje kišenėje ir galiausiai 
atsiminimų. Tėvas stebėjo dailininką. Jis stebėjo jį be didelio 
smalsumo, be profesinio susiJomejimo, 


Dailininkas dirbo. Jis turėjo sumanęs kažką padaryti su ma- 
lūnu, su apgriuvusiu vėjo malūnu, kuris stovėjo nejudėdamas ir 
be sparnų balandžio peizažo fone. Truputį iškilęs virš meškos 
sparnams pasukti, jis stypsojo kaip nei šiokia, nei tokia gėlė 
ant labai trumpo stiebo, kaip niaurus augalas, laukiantis savo 
paskutinės dienos. Maksas Liudvigas Nansenas kažką išdarinėjo 
su juo, pasigrobęs jį ir nusigabenęs į kitokią dieną, į kitokią 
aplinką, į kitokią prieblandą, viešpataujančią jo lape. Ir, kaip 
visados dirbdamas, dailininkas kalbėjo; jis kalbėjo ne su savim, 
o su kažkokiu Baltazaru, stovinčiu šalia jo, su savo Baltaza- 
ru, kurį jis vienas matė ir girdėjo, su kuriuo šnekučiavo ir rie- 
josi, kuriam kai kada net sušerdavo alkūne į šoną, tad mes, 
nors ir nematydami Baltazaro, girdėdavome, kaip tas neregimas 
ekspertas staiga sustena, 0 jei ne sustena, tai bent nusikeikia. 
Juo ilgiau, būdavo, stovi jam už nugaros, juo labiau tiki, kad 
Baltazaro iš tikrųjų esama, o kur netikėsi, jei girdi, kaip jis 
šniokštuoja ir šnypščiamais garsais reiškia savo nusivylimą, kaip 
tapytojas nuolat jį šnekina ir rodo jam pasitikėjimą, kurio tuoj 
ima gailėtis. Štai ir dabar, kai tėvas jį stebėjo, dailininkas gin- 
čijosi su Baltazaru, kuris, pagautas ir įkištas į paveikslą, vilkėjo 
pasišiaušūsiomis violetinėmis lapenomis, buvo žvairas ir nešio- 
jo beprotišką kunkuliuojančios oranžinės spalvos barzdą, iš 
kurios varvėjo liepsnos lašai. 

Tačiau dailininkas retai į jį teatsigręždavo; paskendęs darbe, 
jis stovėjo, truputį prasižergęs, judindamas tik šlaunis, ir bū- 
tent — į šalis, priekin ir atgal, jo galva čia krypo į šoną, čia 
stiepėsi iš pečių, čia kraipėsi arba linko žemyn, lyg dailininkas 
rengtųsi durti ja į paveikslą, tuo tarpu dešinioji ranka buvo 
įstabiai sustingusi: jos judesiai atrodė lėti, reikalaujantys pastan- 
gų, tartum jai reikėtų įveikti kažkokį nenumatytą, keblų pasi- 
priešinimą; bet nors sprendžiančioji ranka ir buvo keistai pa- 
stirusi, dirbo visas dailininko kūnas. 

Visa kūno laikysena jis tvirtino ir liudijo tai, ką šiuo metu 
dirbo, ir jeigu tykiu oru jis vaizdavo vėją, derindamas mėlyną 
ir žalią spalvą, tai galėjai girdėti, kaip skrieja oru fantastiškos 
flotilės ir kaip plakasi burės, ir net jo palto skvernas imdavo 
piaikstytis, o jo pypkės dūmus, jei jis rūkydavo, nešdavo pa- 
gavęs vėjas,— bent dabar: man taip atrodo, kai aš visa tai pri- 
simenu. 

Taigi tėvas žiūrėjo, kaip dailininkas dirba, niekam nesiryž- 

damas, prislėgtas; jis stovėjo tol, kol, tur būt, pajuto žvilgsnius, 
įsmigusius į mus iš namų, iš kambario, mūsų ką tik palikto, ir 
;ada mes iš lėto nuėjome palei gyvatvorę, vis dar tų žvilgsnių 
jydimi, išlindome pro siaurą spragą ir atsidūrėme pačiame kraš- 
te medinio tiltelio be turėklų. 

Tėvas pažvelgė į griovį ir tarp plūduriuojančių nendrių lapų 
bei siūbuojančių maurų pamatė save, ir ten jį pastebėjo daili- 
ninkas, kai, žengęs į šali, dirstelėjo į stovintį, trupučiuką ribu- 
jiuojantį vandenį Abu pamatė ir pažino kits kitą tamsiame 
griovio veidrodyje, ir, Kas žino, gal jiems abiem blykstelėjo at- 
siminimas, kuris juos siejo ir kuris niekad nepaliaus jų siejęs — 
atsiminimas, nukėlęs juos į mažutį skursnų Gliuzenrupo uostą, 
kur jie meškeriodavo, užlindę už akmeninio molo, arba varty- 
davosi ant potvynio vartų, arba kepindavosi saulėje ant išbluku- 
sio krabų gaudymo kuterio denio. Bet, tur būt, ne apie tai jiedu 
pagalvojo, išvydę kits kitą griovio veidrodyje, o veikiau pri- 
siminė nykų uostą, aną šeštadienį, kurį mano tėvas, būdamas 
devynerių ar dešimties metų, nusirito nuo slidžių vartų, regu- 
liuojančių potvynį, o dailininkas nardė ir nardė, kol pagaliau nu- 
tvėrė už marškinių ir ištraukė iš vandens, net nulaužė berniukui 
pirštą, kol ištrūko iš jo gniaužtų. 

Juodu priėjo prie kits kito — viršuje ir apačioje, griovy ir 
ant tiltuko,— pasidavė rankas — vandeny ir priešais molbertą,— 
pasisveikino, kaip visados, pavadinę kits kitą vardu su truputį 
klausiama intonacija: ,Jensai?“ — „,Maksai?“ Paskui, kai Mak- 
sas Liudvigas Nansenas grįžo prie savo darbo, tėvas išsitraukė 
iš viršutinės kišenės popierių, išlygino jį, perleidęs tarp smi- 
liaus ir didžiojo piršto, ir ėmė svyruoti, svarstydamas dailininkui 
už nugaros, su kokiais žodžiais jį įteikti. Veikiausiai jis galvo- 
jo antspauduotą ir pasirašytą draudimą įteikti be žodžių, daugių 
daugiausia tarstelėti: „Čia tau kažkas iš Berlyno" — ir, be abejo, 
tikėjosi išvengti nereikalingų klausimų, jei dailininkas pats per- 
skaitys įsakymą. Mieliausiai, žinoma, jis tą reikalą būtų palikęs 
Okui Brodersenui, vienarankiam laiškininkui, bet kadangi drau- 
dimą turėjo perduoti policija, vadinasi, padaryti tai galėjo tik 
tėvas, Rugbiulio policininkas, lygiai kaip — ir tai dar reikės iš- 
aiškinti dailininkui — jam buvo pavesta prižiūrėti, kaip Nanse- 
Nas laikosi įsakymo. Taigi jis turėjo rankoje atplėštą laišką ir 
delsė, Pažvelgė į malūną, į paveikslą, vėl į malūną ir vėl į pa- 
Veikslą. Nejučiomis priėjo arčiau, dabar nuo paveikslo perkėlė 


žvilgsnį į malūną, vėl grįžo prie paveikslo ir dar sykį pažvelgė 
į besparnį malūną ir, neradęs, ko ieškojo, paklausė: 

— Kas gi čia bus, Maksai? 

Dailininkas žingtelėjo į šalį ir, parodęs į Didįjį malūno bi- 
Čiulį, tarė: - 

— Didysis malūno bičiulis,— ir toliau dėliojo žaliai kalvai 
griozdiškus šešėlius. 

Dabar, tur būt, ir mano tėvas pastebėjo Didįjį malūno bičiu- 
lį, kuris neskubėdamas kilo iš anapus horizonto,— šaunus rudas 
barzdyla, gal būt, stebukladaris, maloni nerūpestinga būtybė, 
auganti bežiūrint, virstanti milžinu. Rudi, iš apačios parausvinti 
jo pirštai buvo įtempti, tarsi jis tuoj atsargiai spragtelės į vieną 
iš malūno sparnų, kurį, matyt, pats ir pritaisė, paleis suktis spar- 
nus tam malūnui, dunksančiam žemai po juo merdinčioje pilku- 
moje, ir jie ims suktis smarkiau ir smarkiau, kol suraižys tamsą, 
kol, kaip man atrodo, iš po girnų ištrykš skaisti diena ir geresnė 
šviesa. Tai pavyks malūno sparnams, jokios abejonės, nes senio 
veidas jau dabar reiškė naivų pasitenkinimą, ir buvo matyti, kad 
barzdyla, nors iš pažiūros ir mieguistas, yra pripratęs, kad jam 
viskas sektųsi. Tiesa, malūno kūdra savo violetiniais tonais ro- 
dė abejonę, bet nieko nebus iš tos abejonės. Didysis malūno bi- 
Čiulis vertė ją niekais savo ryžtingu palankumu. 

— Ne, jau po visam,— tarė tėvas,— jie nebesisuks. 

— Rytoj paleisim, Jensai, pamatysi, — atsakė dailininkas,— 
rytoj malsim aguonas, net velniai juoksis. 

Jis pasidėjo teptuką, užsidegė pypkę ir, kraipydamas galvą, 
ėmė žiūrėti į paveikslą. Nepasigręždamas jis padavė tėvui taba- 
ko kapšą ir, nepasidomėjęs, ar tas prisikimšo pypkę, ar ne, vėl 
įsidėjo kapšą į savo bedugnę palto kišenę ir tarė: 

— Trūksta dar trupučio pykčio, tiesa, Jensai? Tamsiai žalios 
spalvos trūksta — pykčio; tik tada malūnas ims suktis, kad tik 
žiūrėki 

Tėvas laikė rankoje laišką, prisispaudęs jį prie krūtinės, tary- 
tum instinktyviai slėpdamas, kol ateis tinkama akimirka, tik 
nedrįsdamas pats tos akimirkos parinkti. 

— Jis nebesulauks jokio vėjo, Maksai, nei jokio pykčio,— 
tarė jis. 

— Jis duos garo malti, kai jau nė mudviejų nebebus, pama- 
tysi, — atsakė dailininkas,— rytoj sparnai suksis, kad geriau ne- 
reikia. 


25. 


Galimas daiktas, tėvas dar būtų palaukęs, jei paskutinis sa- 
kinys nebūtų suskambėjęs taip tvirtai, šiaip ar taip, jis staiga 
stkišo ranką su laišku, sakydamas: 

— Štai, Maksai, čia tau šis tas iš Berlyno. Perskaityk tuojau. 

Dailininkas nerūpestingai paėmė laišką ir įsigrūdo jį palto 
Lišenėn, paskui atsigręžė į tėvą, pliaukštelėjo jam per petį, dar 
kumštelėjo, tik jau smarkiau, į šoną ir tarė mirktelėjęs: 

— Eime, Jensai, nėšinkimės, kol Baltazaras malūne. Turiu 
tokios kadaginės, kad tu liežuvį prarysi. Dieve mano, kokios ka- 
daginės! Ir ne olandiškos, o iš Šveicarijos, nuo vieno šveicaro 
muziejininko. Eime į ateljė. 

Bet mano tėvas neketino eiti ir, rodydamas pirštu į palto ki- 
šenę, tarė: 

— Tas laiškas... — Ir linktelėjęs pridūrė: — Tą laišką turi tuoj 
perskaityti, Maksai, jis iš Berlyno.— Ir kadangi žodžių, rodės, 
neužteko, jis žingtelėjo prie dailininko ir pastojo jam ant tiltuko 
kelią namo. Gūžtelėjęs pečiais, dailininkas išsitraukė laišką, tar- 
tum darydamas paslaugą policininkui, perskaitė siuntėjo adresą, 
linktelėjo su ramia panieka ir tarė: 

— Ak, tie idiotai, tie... — paskui jis dirstelėjo į tėvą, ir žvilgs- 
nis, su kuriuo jis susidūrė, jį nustebino. Dailininkas ištraukė laiš- 
ką iš voko. Ėmė skaityti, stovėdamas ant medinio tiltuko, skai- 
tė ilgai, sakyčiau, iš lėto ir vis lėčiau ir lėčiau, perskaitęs vėl 
įsikišo į kišenę, konvulsyviai susigūžė ir, nusukęs akis, ėmė 
žiūrėti į šalį; žvelgė per vėjo pūkštomą lygumą malūno link, tar- 
si klausdamas patarimo griovių ir kanalų labirintą, ištaršytas gy- 
vatvores, užtvanką ir išdidžią sodybą — ak, ką ten: jis tik žiūrėjo 
Į šoną, kad nereikėtų žiūrėti į tėvą. 

— Juk ne aš tai sugalvojau, — tarė tėvas, o dailininkas at- 
sakė: 

— Žinau. 

— Ir pakeisti negaliu, — tarė tėvas. 

— Taip, žinau, — atsakė dailininkas ir, kratydamas pypkę į 
kulną, pridūrė: — Aš viską supratau, tik ne parašą: parašas ne- 
įskaitomas. 

— Jie daug turi pasirašinėti, — tarė tėvas. 

— Juk jie patys tuo netiki! — Dailininko balse skambėjo įnir- 
šis.— Jie patys tuo netiki, kvėšos. Uždraus tapyti, uždraus dirbti 
Savo darbą, kad kokios, dar: uždraus valgyti ir gerti; tokios kvai- 
lystės niekas nesirašys įskaįtomaį, 

Panėręs galvą, dailininkas žiūrėjo į Didįjį malūno bičiulį, 
tarsi norėdamas įsitikinti, kad neapsirinka, kad tas ručkis ste- 
bukladaris bemaž jau padarė savo darbą ir malūno sparnai jei 
ne šiandien, tai rytoj ims suktis, girgždėti, bet tėvas pertraukė 
jo mintis, taręs sava, ypatinga kalba: 

— Draudimas įsigalioja nuo pranešimo momento; argi ne taip 
ten parašyta, Maksai? 

— Taip, — nustebo dailininkas, — taip ten parašyta. 

Ir tėvas tyliai, bet pakankamai aiškiai tarė: 

— Ir as tą patį sakau, nuo šio momento. 

Tuomet dailininkas susirinko savo reikmenis, pats, be Rug- 
biulio policininko pagalbos, tiesa, jis ir nesitikėjo tokios pagal- 
bos. 

Vienas po kito išlindę pro gyvatvorę, jie tarsi medinėmis ko- 
jomis nužingsniavo per sodą. 

Patraukė į ateljė, pristatytą prie gyvenamojo namo pagal 
dailininko planą, vienaaukštę ateljė su šviesa iš viršaus, su be- 
gale nišų ir užkaborių, susidariusių dėl senų spintų, prigrūstų 
lentynų ir daugybės kietų laikinų guolių, kuriuose, kaip man kar- 
tais rodydavosi, miegojo visi tie juokingi ir grėsmingi dailinin- 
ko tvariniai: geltoni pranašai, pinigų mainytojai ir apaštalai, 
gnomai ir žali sukti turgaus prekeiviai. Ten, tur būt, taip pat 
miegojo slovėnai ir pajūrio šokėjai, žinoma, ir susikūprinę nuo 
vėjo laukų darbininkai; aš niekad neskaičiavau tų guolių atel- 
jė. Ir, žiūrėdamas į aibę suoliukų bei drobe aptrauktų sudeda- 
mųjų kėdučių, galėjai pamanyti, kad čia kai kada sėdi visa ta 
fosforescuojanti gentis, sukurta dailininko fantazijos, įskaitant 
čia ir tingias šviesiaplaukes nusidėjėles. Stalus atstojo dėžės, o 
vazas — stiklainiai nuo marmelado ir sunkūs ąsočiai; tų vazų 
buvo tokia galybė, jog, norint pamerkti į visas jas gėlių, rei- 
kėjo nusiaubti visą gėlyną, ir aš rasdavau jas pilnas visados, 
kada tik apsilankydavau ateljė, ant kiekvieno stalo akį verdavo 
liepsnojanti puokštė. | 

Kampe greta kriauklės, priešais duris, stovėjo ilgas stalas 
ant ožių — keramikos dirbtuvė, o virš jos ant lentynos džiūvo 
tigūrėlės ir smailios galvos. 

Taigi dailininkas su tėvu įėjo į vidų ir padėjo tapybos reik- 
menis, dailininkas pasuko prie medinės dėžės paimti kadaginės. 
Tėvas atsisėdo, paskui atsistojo, nusivilko apsiaustą ir vėl at- 
sisėdo. Jis pažvelgė į siaurus gyvenamojo namo langus. Lan- 

gai buvo truputį išgaubti į lauko pusę ir saugojo visas savo 
paslaptis Dėžėje sušnarėjo medinė vilna, sučežėjo plėšiamas 
šilkinis popierius, ir kažkas sušlamėjo ant grindų. Dailininkas 
ištraukė butelį, palaikė jį, iškėlęs prieš šviesą, nušluostė palto 
skvernu ir liko patenkintas. Pastatė butelį ant stalo, mikliai 
paėmė nuo lentynos dvi taureles, žalias ilgakojes storo stiklo 
taureles, nevikriai pripylė kadaginės —- šiaip aI taip, ne taip vik- 
riai, kaip paprastai —ir vieną iš jų pastūmė tėvui, ragindamas 
išgerti. 

— Ar ne puiki, Jensai? — paklausė dailininkas, kai juodu iš- 
gėrė. 

— Dievaži,— patvirtino tėvas, — dievaži. 

Dailininkas dar sykį pripylė taureles ir pastatė butelį aukš- 
tai ant lentynos, kur jį ne taip lengva pasiekti. Paskui juodu 
tylomis sėdėjo, žiūrėdami į kits kitą — atidžiai, tačiau netykojo 
viens kito. Jie klausė, kaip vėjas kaukia virš namų ir, įsibro- 
+» vęs į židinį, griozdžia jį ligi pat dugno. Kieme jis pabaidė pulką 
žvirblių ir ore sumaišė juos su būreliu varnėnų. Bokšteliai ant 
stogo ir vėtrungė tik girgždėjo, girgždėjo. Ore sklido kažkoks 
degėsių kvapas, jie žinojo, iš kur tas kvapas, ir mokėjo jį pa- 
aiškinti: olandai degina durpes, sakydavo jie ir nesukdavo dėl 
to galvos. 

Dailininkas tylomis parodė į taurelę, juodu išgėrė, paskui tė- 
vas atsistojo ir, sušilęs nuo kadaginės, ėmė vaikščioti iš vieno 
galo į kitą, nuo stalo pasuko prie kampinės lentynos; pakėlęs 
akis, įbedė jas į paveikslą „Pjero tinkinasi kaukę“, dirstelėjo į 
„Kumeliukus vakare“, į „Citrinų pardavėją“ ir, galiausiai sugal- 
vojęs, ką sakyti, grįžo prie stalo. Neaiškiu, bet plačiu mostu ap- 
vedęs pavcikslus, tėvas tarė: 

— Ir Berlynas nori tai uždrausti? 

Dailininkas gūžtelėjo pečiais. 

— Yra ir daugiau miestų, — tarė jis— Yra Kopenhaga ir 
Ciurichas, yra Londonas ir Niujorkas, yra Paryžius. 

— Berlynas vis Berlynas, — tarė tėvas, o paskui pridūrė: — 
Kodėl, kaip tu manai, Maksai? Kodėl jie to reikalauja iš tavęs? 
Kodėl tau nebegalima tapyti? 

Dailininkas atsakyti neskubėjo. 

— Gal aš per daug šneku? 

— Šneki? — paklause tėvas, 


31 


— Spalvomis,— tarė dailininkas. — Spalvos visada turi ką pa- 
pasakoti, o kai kada net drįsta tvirtinti. Spalvas irgi reikia su- 
prasti. 

— Laiške ne taip parašyta,— tarė tėvas.— Ten kažkas apie 
nuodus. 

— Žinau,— tarė dailininkas, rūgščiai šyptelėjęs ir pridūrė 
palaukęs: — Jie nemėgsta nuodų. Bet šiek tiek nuodų nepaken- 
kia — aiškumo dėlei. 

Jis palenkė gėlę su ilgu stiebeliu — rodos, tai buvo tulpė — 
ir ėmė sprigčioti pirštais į žiedlapius, kaip kad Didysis malūno 
bičiulis į jo sparnus; tik nudaužęs žiedą taikliais smiliaus kirčiais 
ligi paskutinio lapiuko,' paleido stiebelį. Paskui žvilgtelėjo į bu- 
telį, tačiau nesiekė jo nuo lentynos. Tėvui, tur būt, atrodė, kad 
turi dar kažką pasakyti Maksui Liudvigui Nansenui, todėl jis 
tarė: 

— Tai ne aš prasimaniau, Maksai. tikėk manim. Aš čia nie- 
kuo nedėtas, man tik pavesta tau pranešti. 

— Žinau,— tarė dailininkas.— Tie pusgalviai — lyg jie ne- 
supranta, kad neįmanoma uždrausti žmogui piešti. Jie rasi gali 
daug ką padaryti, priemonių jiems netrūksta, gali bet ką užgin- 
ti, bet uždrausti žmogui piešti — ne jų valia. Tokius dalykus yra 
bandę ir kiti, dar gerokai prieš juos. Tegu pasiskaito apie tai. 
Nuo nepageidaujamų paveikslų dar niekas neapsisaugojo; dai- 
lininką galima ištremti, galima išdurti jam akis, o kai sykį jam 
buvo nukirstos rankos, tai jis tapė lūpomis. Tai kvailiai, lyg 
jie nežino, kad esama ir nematomų paveikslų. 

Tėvas apėjo aplink stalą, prie kurio sėdėjo dailininkas, bet 
daugiau nebeklausinėjo, tik konstatavo: 

— Bet draudimas nuspręstas ir paskelbtas, Maksai, štai kas. 

— Taip,— tarė dailininkas,— tačiau Berlyne.— Jis pažvelgė 
į tėvą susidomėjęs, atvirai ir smalsiai ir, nenuleisdamas nuo jo 
akių, tartum vertė jį pasakyti tai, ką jis, dailininkas, seniai 
žinojo, ir negalėjo nepastebėti, kad mano tėvui pagaliau ne taip 
lengva buvo atsakyti: 

— Man, Maksai, jie man pavedė kontroliuoti, kaip laikomasi 
įsakymo, žinok tai. 

— Taut — paklausė dailininkas. 

— Man, žinoma,— atsakė tėvas,— juk man čia arčiausia. 

Juodu pažiūrėjo į kits kitą — vienas sėdėdamas, kitas sto- 
vėdamas, tylomis perleido kits kitą akimis, tur būt, stengdamie- 

si prisiminti, ką žino apie kits kitą, įsivaizduoti, kaip elgtis su 
kits kitu ateityje ir taip toliau, bent jau paklausinėjo save, ko 
reikia tikėtis, vienur ar kitur susitikus. Šitaip varstydami vienas 
kitą žvilgsniu, jie, sakyčiau, kartojo dailininko paveikslą „„Dve- 
jetas prie tvoros“, kuriame du seniai, pakėlę į kits kitą akis 
rusvai žalioje šviesoje, du kadai kadės pažįstami seniai, sodo 
kaimynai, tačiau nustebę pamato kits kitą kaip reikiant tik da- 
bar, kai jau turi nuo kits kito gintis. Šiaip ar taip, man rodos, kad 
dailininkui knietė paklausti kažko kito, o ne to, ko galiausiai 
paklausė: 

— Ir kaip, Jensai? Kaipgi tu ketini kontroliuoti, ar aš lai- 
kausi įsakymo? 

Nuleidęs negirdomis familiarumą, suskambėjusį šiame klausi- 
me, tėvas tarė: 

— Pamatysi, Maksai, 

Tada atsistojo ir dailininkas, pakreipė galvą į šoną ir nu- 
žvelgė tėvą, tarsi jau supratęs, ko iš jo gali tikėtis; o kai tėvui 
pasirodė, kad jau metas nusikabinti apsiaustą ir, pražergus ko- 
jas, susisegti gnybtu skvernus, dailininkas tarė: 

— Juk mudu iš Gliuzerupo, ar ne? 

Ir tėvas, nepakeldamas galvos, atsakė: 

— Savo kailio neperdirbsi, nors tu ir iš Gliuzerupo! 

— Jei jau taip, tai nepaleisk manęs iš akių, — tarė dailinin- 
kas, 

— Dėl to tai nesirūpink,— tarė tėvas ir padavė ranką Maksui 
Liudvigui Nansenui, šis pliaukštelėjęs suspaudė ją ir taip laikė, 
kol juodu ėjo prie durų. Tik prie durų nuo sodo pusės jų rankos 
Pasileido. Tėvas stovėjo prie pat durų, bemaž prispaustas dai- 
lininko, ir, negalėdamas pamatyti rankenos, graibėsi sau apie 
šlaunį, keliskart nesugriebė, bet pagaliau užčiuopė ir išsyk pa- 
SPaudė, norėdamas kuo greičiau ištrūkti laukan, kur nebesiekė 
dailininko galia. 

Vėjas traukte ištraukė ji pro duris. Tėvas nejučiomis iškėlė 
"ankas, skėstelėjo, bet da: prieš tai, kai jį pagavo nordvestas, 
atstatė jam petį ir nužingsniavo prie dviračio. 

| Dailininkas, įveikęs vėjo pasipriešinimą, uždarė duris. Jis pri- 
ėjo Prie lango nuo kiemo pusės. Tur būt, norėjo, o gal jam 
"T teikėjo, pamatyti, kaip tėvas išvažiuoja, galynėdamasis su 
Vėlu. O gal jam pirmą kartą prireikė įsitikinti, kad tėvas iš tik- 

rųjų paliko Blekenvarfą, todėl jis ir stebėjo, su kokiu vargu 
mes išvykstame. 

Manau, kad Ditė ir daktaras Busbekas taip pat lydėjo mus 
akimis, kol mes nusikasėme ligi švyturio su raudona ir balta 
signaline šviesa, ir Ditė, tur būt, paklausė: 

— Taip ir yra? 

Ir-dailininkas neatsigręžęs atsakė: 

— Taip, ir Jensui pavesta žiūrėti, kaip aš laikausi įsakymo. 

— Jensui? — tur būt, paklausė Ditė. 

Ir dailininkas atsakė: 

— Jensui Olei Jepsenui iš Gliuzerupo: juk jam arčiausia. 


3 
Kirai 


Kažkas prigludo prie durų akutės. Vos tik pajuntu, kad per 
nugarą ima eiti aštrus lyg adata skausmas, ir jau žinau, jog kaž- 
kieno tirianti, sakyčiau, šaltai tirianti, akis, prilipusi prie lan- 
gučio, stebi, kaip aš rašau ir rašau. Pirmą kartą pasijutau stebi- 
mas kaip tik tuo metu, kai tėvas su dailininku gėrė kadaginę; 
nuo tos akimirkos biauriai įkyrus žvilgsnis smigo ir smigo man 
į pakaušį, kuteno odą nelyginant smulkus, vėjo nešiojamas smė- 
lis; be to, prie savo vienutės durų girdėjau nedrąsius žingsnius, 
įspėjamas pašnibždas, užgniaužtus džiaugsmo šūksmus — tad 
reikėjo manyti, kad ne mažiau kaip du šimtai dvidešimt psicho- 
logų, susigrūdę koridoriaus skersvėjyje, nekantriai stengiasi pa- 
sidaryti išvadą apie mane ir mano bausmę. 

Reginys, kurį jie matė pro durų akutę, tur būt, taip juos su- 
jaudino, jog kai kurie iš jų neištvėrę ėmė šūkauti: „Bulcerio 
simptomas", „objektyvus simultaninis slenkstis“, ir — kas žino — 
gal ta eilė vis dar būtų šliaužusi pro akutę, jei nebūčiau smurtu 
padaręs visam tam galo: nebepakęsdamas įsmigusių į pakaušį 
akių, pulsuojančio skausmo nugaroje, aš sukoncentravau kiše- 
niniame veidrodėlyje elektros lemputės šviesą ir netikėtai nu- 
kreipiau į durų akutę. Spindulys kaip mat ją išvalė. Už durų 
pasigirdo užgniaužtas šūktelėjimas, užgniaužtas įspėjimas, pas- 
kui — sambrūzdis, trypčiojimas ir tvirti žingsniai, kuriais vis ne- 
rūpestingiau ir nerūpestingiau traukėsi psichologų kolona; nu- 
garą man atleido, skausmas praėjo. 

Aš paglosčiau su pasitenkinimu sąsiuvinį, pasimankštinau 
Prie stalo, bet tuo metu trakštelėjo įkištas į spyną raktas, durys 
atsidarė, ir Jozvigas, vis dar įsižeidęs, įžengė į kamerą be žo- 
džio, tačiau reikliai atkišęs ranką. Jis atėjo rašinio, reikalavo 
duoklės vokiečių kalbos pamokai, matyt, siunčiamas Himpelio 
ar Korbjuno, bet greičiausiai direktoriaus Himpelio. Apsimečiau 
Nustebęs, apsimečiau nusigandęs ir nesusilaikiau griežtai nepa- 
Žvelgęs į jį, bet mūsų mylimasis prižiūrėtojas, parodęs man, kad 
Virš Elbės jau brėkšta rytas, tarė: 

— Duok šen tuos niekus, ir nebereikės sėdėti uždarytam. 

Kartu jis stvėrė mano sąsiuvinį, sulenkė jį, pašnarino nykš- 
čiu puslapius, norėdamas įsitikinti, kad aš nesėdėjau dykas. 

— Matai, Zigi,— pasakė jis, ir man pasigirdo, kad jo balse 
suskambėjo tėviškas pasitenkinimas, — jeigu jau ką reikia pada- 
ryti, tai ir padarai, net jeigu tai rašinys.— Jis padėjo man ran- 
ką ant peties, nusišypsojo, linktelėjo. Pabarė mane, kam kiaurą 
naktį rašiau. Direktorius tikrai mane pagirsiąs. Žiūrėdamas į 
mane dėkingomis akimis, jis pasisiūlė nunešti sąsiuvinį į direk- 
ciją ir jau buvo bežengiąs prie durų, bet aš šūktelėjau jam ir 
ias nustebęs, su nepasitikėjimu, suspaudė rankoje susuktą 54- 
siuvinį, iškėlė virš galvos ir tarė: 

— Bet savo bausmę, Zigi, juk tu jau atlikai. 

Aš papurčiau galvą. 

— Bausmė tik prasidėjo,— tariau.— „Pareigos džiaugsmai“ 
kol kas tik prieš akis. Tai tik pradžia. 

Karlas Jozvigas pasklaidė mano įžanginį skyrių, suskaitė pus- 
lapius ir nepatikliai paklausė: 

— Tu dar nebaigei, nors ir rašei kiaurą naktį? 

— Aš tik aprašiau, kaip atsirado, — pasakiau, — kaip atsirado 
tie džiaugsmai. į 

— Negi tam reikėjo tiek laiko? — paklausė jis, vėl truputį 
įsižeidęs. 

— Bet ir džiaugsmai truko daug laiko,— tariau aš ir pridū- 
riau: — Juk į bausmę reikia rimtai žiūrėti? 

Jozvigas tai patvirtino. 

— Juo geriau atliksi bausmę,— tarė jis,— juo geriau pasitai- 
sysi. 

— Be abejo, — atsakiau. 

— Tu žinai, ko iš tavęs tikiuosi, — tarė jis. 

— Taip,— atsakiau. 

— Žiūrėk, kad parašytum vykusį darbą, —tarė jis,— todėl 
sėdėsi šioje kameroje, kol pabaigsi. Vienas valgysi. Vienas mie- 
gosi. Tik nuo tavęs pareis, kada pas mus sugrįši. 

Paskui jis priminė, ką man uždavė direktorius Himpelis, pa- 
kartojo, kad laikas, kada pabaigti darbą nenustatytas ir taip to- 
liau, ir, prieš eidamas atnešti man pusryčių, pagaliau atidavė 
sąsiuvinį ir paklausė su nuoširdžia užuojauta: 

— Kokia čia šlykštyne jie tave kamuoja? 

— Pareigos džiaugsmais, — atsakiaų. 

— Gaila,— tarė jis ir vos girdima! pridūrė: — Labai galia, 2i- 
gi — II, nejučiomis įsikišęs ranką į kišenę, ištraukė dvi sulam- 
dytas cigaretes ir dėžutę degtukų, greitai pabruko po čiužiniu ir 
tarė abejingų balsu: — Rūkyti kamerose draudžiama. 

— Taip, — atsakiau. 

Ir jis išėjo, o aš stoviu nuo pat pusryčių prie lango su groto- 
mis ir žiūriu, kaip brėkšta rytas viršum Elbės, viršum ledo su- 
rakintos upės, kurią vagoja galingi vilkikai ir ledlaužis „(Emė 
Gaspel“, braižydami joje savo trumpaamžius ornamentus. Bake- 
nai pasviro, nešamų lyčių spaudžiami. Padangėje nuo Kukshafe- 
no pusės išsivyniojo ochros spalvos transparantas, aplink jį ren- 
kasi sniego debesys. Mažytė sutraukyta naftos valyklos liepsnelė 
lankstosi nuo vėjo gūsių, kurie eina vis stipryn ir pasiutyn ir 
neša man iš laivų statyklos kniedijamųjų kūjelių kaukšėjimą. 

Mūsų dirbtuvėse, taip pat ir salos bibliotekoje, kur mane da- 
bar pavaduoja Olė Plecas, moteriškų rankinukų kraustymo 
specialistas, jau seniai prasidėjo darbas, bet man tai nerūpi, aš 
nepasiilgstu draugų, net Čarlio Fridlenderio, kuris taip moka 
viską mėgdžioti — balsus, judesius, pavyzdžiui, Korbjuno balsą, 
Himpelio judesius. Aš norėčiau pasilikti čia vienas, visai vienas 
šioje kaineroje, kuri man atrodo nelyginant siūbuojanti trampli- 
no lenta, ant kurios mane užlaipino ir nuo kurios turiu šokinėti 
ir nardyti, vėl ir vėl, vėl ir vėl, kol išgraibysiu iš vandens vis- 
ką, taip sakant, visus mano atminties domino kaulelius ir vieną 
po kito susidėsiu juos ant stalo. 

O štai dar vienas tanklaivis plaukia Elbe žemupio link, jau 
šeštas nuo pusryčių, jis vadinasi „Kišu Maru“ ar „Kuši Maru“, 
tas nesvarbu — vis tiek jis nuplauks, kur jam reikia, lygiai kaip 
ir „Klera B. Napasis" ir „Betė Etker". Jie labai išlindę iš van- 
dens, jų sraigtai plaka orą, maišo ledo ir vandens pliurzą, jie 
praslinks pro Gliukštatą ir Kukshafeną ir salų lygyje, bemaž 
mūsų lygyje, pasuks skirtu kursu į vakarus. 

Tačiau kol kas aš nėmaž nenoriu sėsti į tokį laivą ir staiga 
atsidurti Dharane ar Karakase, aš negaliu nei pagal srovės įgeidį, 
nei pagal savo kaprizą persikelti į kokį kitą kraštą, nes man 
Teikia plaukti savo kursu, tai irgi skirtas kursas, o eina jis į Rug- 
biulį, prie ,,Atsiminimų“ prieplaukos, kur viskas sukrauta į rietu- 
Ves ir parengta. Mano krovinys guli Rugbiulyje. Rugbiulis — 
Mano paskirties uostas, jei ne Rugbiulis, tai bent jau Gliuzeru- 
Pas, todėl aš neturiu teisės paleisti iš rankų vairo. 

Kaip atkakliai viskas peršasi ir prašosi plunksnos dabar, kai 
laivo lynai atleisti, ir kaip gyvai viskas vėl stojasi man prieš 
akis: aš tik patiesiu lygumą, perkertu ją keliais grioviais ir 
drumzlinais kanalais, aprūpinu juos olandiškais šliuzais, ant su- 
piltų kalvų užkeliu penkis vėjo malūnus, kurie matyti nuo mūsų 
malkinės stogo, — tarp jų ir savo mėgstamąjį besparnį malūną, — 
ir aplink malūnus ir baltintas arba rūdžių spalvos sodybas išve- 
du apsauginę užtvankos pylimo alkūnę, vakarinėje pusėje dar 
pastatau švyturį su raudona kepure ir leidžiu Šiaurės jūrai ska- 
lauti bunas ten, kur dailininkas iš savo lentinės trobelės stebi, 
kaip ritasi, dūžta ir putoja vilnys,— o dabar man bereikia paėjėti 
siauručiu plytomis grįstu keliuku, ir pamatysiu savo Rugbiulį, tai 
yra pirmiausia iškabą „„Rugbiulio policijos postas“, po kuria tiek 
kartų esu stovėjęs ir laukęs tėvo, kai kada senelio, o vieną kitą 
sykį Hilkės, savo sesers. 

Kaip dunkso viskas be mažiausio judesio priešais mane ir at- 
siduoda mano valiai — lyguma, skaudi šviesa, plytomis grįstas 
keliukas, durpyno kūdros, iškaba, prikalta prie nusišėrusio stulpo; 
kaip ramiai viskas plaukia iš povandeninių sutemų — veidai, 
kreivi medžiai, popietės valandos, kai nuščiūva vėjas, — visa tai 
kyla atmintyje, ir aš vėl stoviu basas po iškaba, žiūriu į dai- 
lininką, tikriau sakant, tik į dailininko paltą, kuris plaikstosi vir- 
šum užtvankos ir veržiasi pusiasalio link, o pas mus, šiaurėje, 
pavasaris su šaltais vėjais ir sūriu oru, ir aš vėl laukiu savo 
slėptuvėje, senose vežėčiose, be ratų, su užlaužtu į viršų grąžu- 
lu, laukiu sesers Hilkės ir jos sužadėtinio — jie netrukus eina 
į pusiasalį kirų kiaušinių rinkti. 

Aš žliumbiau ir kaulijau, kad ir mane vestųsi, bet Hilkė ne- 
sutiko. ,,Apsieisim ir be tavęs“, — atrėžė ji trumpai, todėl susi- 
rangiau vežėčių kėbule, pilname visokių druzgų, ir laukiau, ka- 
da galėsiu kiek įmanoma nepastebėtas nusekti jiems iš paskos. 
Tėvas sėdėjo savo siaurutėje raštinėje, į kurią įeiti man buvo 
draudžiama, ir savo apvaliu braižu rašė apyskaitas, 0 motina 
lindėjo užsidariusi miegamajame, kaip kad dažnai ji darydavo 
tą nevykusį pavasarį, kai Hilkė pirmą kartą parsivežė namo 
savo sužadėtinį, savo „„Adį“, kaip ji vadino Adalbertą Skovro- 
neką. Aš išgirdau, kaip jie išėjo iš namų, pro plyšį pamačiau, 
kaip jie pro malkine traukia į kelią, priekyje Hilkė, kaip visa- 
da, valdinga, nepakenčianti prieštaravimų, jis — kaip paprastai, 
stingiomis kojomis, per žingsnį atsilikęs. Nei jie bandė sunerti 

pirštus, nei ieškojo, sukryžiavę už nugaros rankas, kur patogiau 
atsiremti kits kitam ant klubų, rodės, taip pat nenorėjo nieko 
net girdėti apie iškalbiugus prisilietimus, anaiptol, — tik žings- 
niavo, šlamindami lietpalčius, plytomis grįsto keliuko link, o 
paskui, nė negrįžtelėję, pasuko prie užtvankos. Jie ėjo, tartum 
numanydami, jog kažkas juos stebi, ėjo kaip nesavom kojom, 
pernelyg vienoda eigastimi, vien stengdamiesi parodyti, kad 
niekas jiems dabar nerūpi, kaip tik kirų kiaušiniai. Nugara tie- 
si, it mietą prarijus, žingsnis sunkus, lyg kojos būtų apautos švi- 
no batais, baimė paliesti kits kitą — visa tai. rodės, darosi dėl to, 
kad miegamojo užuolaida trupučiuką juda, čia pakildama ir iš- 
sipūsdama, čia nukrisdama, čia nekantrios rankos atitraukiama. 

Aš gerai žinojau, kad ji stovi prie lango. Žinojau, kad ji žiūri 
žemyn, nepatenkinta ir savaip įdūkusi, išdidžiai suraukusi lūpas, 
sustingusiu griežtu rausvu veidu. „Čigonas“,— tiktai pasakė ji 
tėvui tyliai ir piktai, sužinojusi, kad Adis Skovronekas — muzi- 
kantas, groja akordeonų tame pačiame .„Pacifike“, Hamburgo 
viešbutyje, kuriame tarnauja kelnere ir Hilkė. ,„(Čigonas“,— pa- 
sakė ji ir užsirakino miegamajame, Gudruna Jepsen, motinos ka- 
riatidė mano gyvenime, 

Aš ramiai gulėjau vežėčiose, prispaudęs smilkinį prie lentos. 
prisitraukęs kelį, stebėjau užuolaidą, klausiausi balsų, tolstančių 
užtvankos link, jūros link, ir laukiau, kol viskas nurims už mie- 
gamojo lango ir nutils balsai, o paskui, atsispyręs rankomis, iš- 
šokau iš vežėčių, šmurkštelejau į šalikelės griovį ir, slėpdamasis 
už šlaito, nusekiau įkandin mūsų porelės. 

Hilkė nešėsi pintinėlę. Ji ėjo, truputį pasilenkusi, tarsi reng- 
damasi įsibėgėti ir vienu šuoliu ištrūkti iš namų nelaisvės. Krei- 
da nubaltinti jos bateliai švytėte švytėjo ant plytomis grįsto ke- 
liuko. Ilgus plaukus, kuriuos namie ji nešiojo palaidus, daba: 
buvo susibrukusi po palto apykakle, bet nepakankamai tvirtai, 
nepakankamai giliai, ir jie pešėsi lauk storomis sruogomis, tad 
iš užpakalio man atrodė, kad Hilkė be kaklo ir kad jos galva 
Panaši į suplotą kamuolį. Jos kojos, arti prigludusios viena prie 
kitos, su kietomis, per daug pasisukusiomis į vidų blauzdomis, 
rodės, tuoj ims ir suklups, tarpais jos zulinosi viena į kitą, kliu- 
dė viena kitą, bet ji to nejuto ir, tur būt, iš viso nieko apie 
tai nežinojo, nes jos eisenoje reiškėsi ta pati su niekuo nesiskai- 
tanti ir akla energija, kaip ir visuose jos darbuose ir sumany- 
IT-uose. „Skruzdėlė,— galvojau aš,— tikra rudoji skruzdėlė." Ji 


39 


nė karto neatsigręžė, norėdama ką nors patikrinti, kuo nors įsl- 
tikinti, o jis, Adis, akordeonistas, nuolatos grįžčiojo greitai ir 
smalsiai, jo eisenoje buvo kažkokio svyravimo, kažkokio neryž- 
tingumo, ir aš ėmiau būkštauti, kad tik jis manęs nepastebėtų 
arba kad ūmai neužsimanytų ko nors kito, o ne kirų kiaušinių. 
Rankas jis laikė susikišęs į kišenes ir rūkė, nes jam buvo šalta, 
vėjas pūkščiojo jam per petį dūmų debesėlius. Kartkartėm 
jis pašokęs apsisuka ir kelis žingsnius paeina nugara į vėją, dvi- 
linkas susirietęs su savo lietpalčiu, ir tada aš matau jo veidą, 
blyškų, pašiurpusį nuo odos uždegimo veidą, kuris, rodės, te- 
žinojo vieną išraišką — džiugų atlaidumą; nutaisęs šią išraišką, 
jis sveikinosi su žmonėmis, nepakeitė jos nė tada, kai pamatė, 
kad mano motina nekviečia jo sėstis ir kad kaimynai, pas ku- 
riuos jį vedžiojosi Hilkė, ničnieko jo neklausinėja. Niekas, žiū- 
rėdamas į jį, negalėjo numanyti, kas jam guli ant širdies, nie- 
kam jis nepasisakė, kuo jis džiaugiasi ir ko bijo, nes jo veidas 
nieko daugiau nerodė, kaip tik tą džiugų atlaidumą, su kuriuo 
jis atsirado pas mus ir visam laikui įsmigo mūsų atmintin. 

Tačiau kad jie nepaspruktų nuo manęs anapus užtvankos, rei- 
kia nenuleisti nuo jų akių, ir aš seku paskui juos, kaip aną sykį: 
pasigūžęs sėlinu griovio pašlaite, atsistoju ir išsitiesiu šliuzo prie- 
dangoje, paskui jau visai nerūpestingai traukiu per nendryną, 
pagaliau atsidūrus prie užtvankos keteros, man užtenka pasi- 
lenkti, kad jie (manęs nepastebėtų, jeigu kartais „ir atsigręžtų. 
Per užtvankos pylimą jie perlipo toje vietoje, kuria tėvas stum- 
davo į viršų dviratį savo nesuskaitomose kelionėse į Bleken- 
varfą; nesustoję nė akimirksniui pasigrožėti, kaip paprastai kad 
visi daro, jūros reginiu, išsyk nusileido į taką, bėgantį palci 
sutvirtintą krantą lygiagrečiai su užtvankos vingiu ligi ,,„Kopų 
peizažo“ viešbučio, ligi pusiasalio. 

Čia jie sustojo. Stovėjo visai šalimais. Hilkė, atsirėmusi pe- 
tim jam į krūtinę, rodė į Šiaurės jūrą, kur aš negalėjau įžiū- 
Iėti nieko nepaprasto, ištiesusi ranką, ji lėtai brėžė lanką, tarsi 
dovanodama savo sužadėtiniui Šiaurės jūrą su visais jos kiauku- 
tais, bangomis ir minomis, su visomis sudužusių laivų skeveldro- 
mis, riogsančiomis drumzliname dugne. Adis padėjo ranką ma- 
no seseriai ant peties. Pabučiavo ją. Po to paėmė iš jos pintinė- 
lę, kad jinai galėtų jį apkabinti, bet Hilkė jo neapkabino, o pa- 
sakė jam kažką, jis irgi jai pasakė kažką, visas iššitempęs prieš 
Ją, parodė į smėlėtą pusiasalio smaigalį ir dabar pats padovano- 

jo mano seseriai sklypelį Šiaurės jūros, maždaug pusantro kvad- 
ratinio kilometro ploto. 

Jūra daužėsi į kranto įtvirtinimų akmenis, taškė jaunąją po- 
relę, ir statmeni putoti liežuviai veržėsi iš plyšių, tarp akmenų, 
pliuškėdami krito, o tolumoje viršum jūros kilo tamsus lietaus 
debesų takelažas ir, vėjo nešamas, artėjo su visomis mars-bram- 
grot burėmis; tai, matyt, ir paskatino Adį kažką pasakyti, o ma- 
no sesuo kažką atsakė ir nusijuokė atsilošusi, tad jam, aišku, 
daugiau nieko neliko, kaip, juokais apsimetus policininku, 
stverti ją už rankos ir nusivesti kažkur margu taku. 

Palei pat taką ėjo potvynio linija, sunešta jūros dumblių, 
sudžiūvusių papliauškų ir akmenukų, o paraleliai bėgo kitos to- 
kios pat linijos, tik senesnės: kiekvienas didelis potvynis paliko 
savo pėdsaką, atminimo apie save ruoželius, bylojančius apie 
žiemiškos jūros galią arba apie jos žiemišką tūžmą. Kiekvienas 
potvynis atnešė savo grobį: vienas išmetė į krantą baltai nu- 
mazgotų šaknų, kitas — kamščių gabalų ir sudaužytą triušidę, 
čia pat gulėjo dumblių gurvuolių pramaišiui su kiaukutais, su- 
draskytų tinklų ir jodo spalvos augalų, panašių į keistus šleifus, 
ir pro visa tai ėjo pusiasalio link mano sesuo su savo akordeo- 
nistu. Jie nelipo į viršų prie „,„Kopų peizažo“ viešbučio, o ėjo 
palei jūrą, dabar jau susiėmę už rankų, jos purslų aptaškyti, de- 
gančiais veidais. Toliau, ten, kur pusiasalis nelyginant plokščias 
pleištas smigo į Šiaurės jūrą, garbanotais putų vainikais bolavo 
pakrantės vilnys, jos ritosi iš juodos tolumos ir dužo atabrade, 
putodamos artėjo kaip gaisro ugnis, kildamos ir krisdamos, ne- 
paliaujamo gausmo lydimos. 

Pusiasalis smygsojo jūroje kaip smailus laivo priekis ir tik 
iš lėto kilo, virsdamas raukšlėta kopų kupra be menkiausio me- 
delio, apžėlusia šiurkščiomis smiltlendrėmis. Ten laikėsi kirai. 
Ten kas pavasaris jie krovėsi varganus lizdus tarp paukščių ste- 
bėtojo namelio ir dailininko trobelės, kuri neaptverta stovėjo 
kopos papėdėje, atsigręžusi į jūrą žemu, bet labai plačiu langu. 

Aš ėjau užtvanka, viešbučio užstotas, išleidęs iš akių Hilkę 
ir jos akordeonistą, kuris, tur būt, sesers prašomas, atsigabeno 
Pas mus savo akordeoną ir, žinoma, būtų mums pagrojęs, jei ne 
Motina: jinai kiekvieną sykį, nutaisiusi smerkiamą miną, be žo- 
džių išeidavo iš kambario, vos tik jis paimdavo į rankas instru- 
mMentą, papuoštą sidabriniais ar pasidabruotais inicialais „A. S.“ 
Tėvas, be abejo, būtų mielai pasiklausęs savo mėgstamosios dai- 

nelės, man irgi būtų buvę ne pro šalį išgirsti kokį Adžio atlie- 
kamą dalykėlį, bet motina aiškiai to nepakentė, tad sunkus akor- 
deonas tuščiai stovėjo Hilkės kambaryje. Aš jau ketinau kada 
nors nemačiomis išmėginti tą instrumentą, nusinešęs naktį į savo 
senas vežėčias. 

Sustojęs ant medinės terasos priešais viešbutį, pro vieną iš 
dviejų didžiulių langų užmečiau akį į salę, kur prie tuščio sta- 
lelio sėdėjo vienas vienintelis svečias — tamsaus gymio vyriškis; 
jis parodė man liežuvį ir apsimetė ketinąs sviesti į mane pele- 
ninę, kurioje gulėjo makrelės ašakos; tada aš sprukau šalin, 
prabėgau pro fasado langus ir, vėl atsidūręs užtvankos šlaite, 
pamačiau priešais Hilkę ir jos sužadėtinį Juodu ėjo paskui 
kits kitą sutvirtinimų akmenimis, kol krantas nusileido žemyn 
ir pavirto lėkštu šviesiu pusiasalio paplūdimių, o kai jie, vėl 
susiėmę už rankų, žingsniuodami per paplūdimį jūros fone, tarp 
išmestų į krantą dumblių ir rąstigalių, nutraukė į kopų vienatvę, 
juos galėjai palaikyti Timu ir Tina iš Asmuso Asmuseno roma- 
no „Jūros švytėjimas". 

Ne, tai neįmanoma: Timas nebūtų su tokiu susirūpinimu ro- 
des į lietų, nelyginant siena pakibusį ties Šiaurės jūra, 0 ypa- 
čiai nebūtų drebėjęs nuo šalčio, kaip kad drebėjo Adis, nebūtų 
taip žemai ir taip baimingai pasilenkęs, kai balnotasis kiras, su- 
glaudęs sparnus, puolė jį lyg švilpiantis baltas sviedinys. Adis 
taip išsigando, jog ne tik pasilenkė, bet ir nusigręžė į šoną, kai 
jį puolė kiras, tad nė nepamatė, kaip paukštis, smigęs žemyn, 
prie pat jo galvos pasuko į šoną ir, vėjo pagautas, pakilo į sau- 
gų aukštį, kur jis šaižiais riksmais ėmė skelbti aliarmą, kiauksėti 
ir aimanuoti. Taip prasideda visada. Vienas kiras šoka į ataką. 
Balnotasis kiras. Bukauodegis kiras. Rudagalvis kiras. Nė vienas 
mūsų pakrantės kiras geruoju savo kiaušinio neatiduos. Jie puo- 
la. Raudonakiai, geltonsnapiai. Jie dedasi puolą. 

Akordeonistas, manau, dar nebuvo matęs tokio dalyko, kai 
du milijonai kirų spygaudami šauna į viršų ir pakimba ties pu- 
siasaliu it pilko sidabro debesis, kuris šniokšdamas ir šiugždė- 
damas kyla ir leidžiasi su beprotišku įniršiu, gręžiojasi, manev- 
ruoja ir rikiuojasi, pliaukšėdamas sparnais, o žemėn krinta baltas 
plunksnų lietus arba, tikriau sakant, pūkų sniegas, klojantis kopų 
slėnį, toks purus ir šiltas, jog sesuo su savo sužadėtiniu norė- 
dami galėtų čia pamiegoti. Man tiesiog širdis šokinėjo krūtinėje, 
jei taip galima pasakyti. 

Kai tik kirai pakilo iš savo varganų lzdų Ir virš mūsų ištem- 
pė naują triukšmingą dangų, aš pasileidau nuo užtvankos į pa- 
plūdimį, užlindau už sudaužytos dėžės nuo žuvies ir, užgniau- 
zęs kvapą, klausiausi šėlsmo ore, tvirtai suspaudęs rankoje laz- 
dą, kuria ketinau, jeigu kas, nušnioti galvą kokiam nors melsvam 
narūnui. O gal tik pamušiu jam sparną ir, parsinešęs namo, iš- 
mokysiu kalbėti. 

Kirai seniai mane pastebėjo, viršum manęs irgi sukosi debe- 
sis, viršum manęs irgi pliaukšėjo ir plazdėjo pikti sparnai; kai 
sunkūs poliariniai kirai nelyginant sunkieji bombonešiai taisėsi 
pakilti į tinkamą aukštį, vikrūs bukauodegiai sukiojosi žemai 
virš paplūdimio, su elegantišku įniršiu smigo į mane, net vė- 
jas švilpė, krypo nuo manęs į šoną ir, padarę staigų viražą, 
skrido toli į jūrą ir ten rikiavosi naujiems antpuoliams. 

Aš pašokau ir ėmiau smarkiai sukti lazdą sau virš galvos, 
kaip tasai — kuo gi čia jis vardu? — suko kalaviją, idant liktų 
sausas lietuje, šitaip mosuodamas lazda ir kapodamas orą, bėgau 
iš paplūdimio, strėlės greitumu krintančių kirų atakuojamas, ir 
stengiausi neišleisti iš akių juodviejų pėdų, vienintelių pėdų 
drėgname smėlyje. 

Truputį pabėgęs, kiek kojos neša, tarp atsainiai sukrautų liz- 
dų, kuriuose gulėjo melsvai žali, pilki ir tamsiai rudi kiaušiniai, 
pamačiau seserį su sužadėtiniu. 

Adis buvo nebegyvas. Jis gulėjo aukštielninkas. Jį nudėjo 
paprastasis kiras, o gal dešimt silkinių kirų ir devynios dešimtys 
elegantiškų žuvėdrų. Jie užkapojo jį, išvarpė. Sesuo klūpėjo 
šalia jo, ramiai ir protingai, šiaip ar taip, be jokių aimanų, sags- 
tė jam drabužius — juk ji visada viską rikiavo, planavo ir spren- 
dė, viską galėjo pakęsti, tik ne svyravimus ir delsimą, žemai 
Palenkusi veidą prie jo veido, apsikabino jį, atsigulė ant jo ir 
išties padarė savo. Adžio kojos ėmė trūkčioti, spurdėti, blašky- 
tis, jis atmetė rankas, pečiai pradėjo konvulsyviai drebėti, lie- 
Muo išsirietė. 

Aš pamiršau viską. Gindamasis lazda nuo smingančių, dejuo- 
Jančių kirų, pribėgau prie jų, puoliau ant kelių ir pamačiau, kad 
Mėlynai raudonas Adžio veidas krūpčiojo, kad jis, surakinęs žan- 
dikaulius, griežia dantimis. Jo pirštai suriesti, nykščiai gniaužte 
SUgniaužti. Oda blizgėjo nuo prakaito. Kai jis prasižiojo, aš pa- 
stebėjau, kad jo liežuvio galas sukandžiotas. 

-- Nelįsk prie jo,— tarė sesuo, — neliesk.— Ji neturėjo net 
laiko nusistebėti, iš kur aš taip staiga čia atsiradau. Susagstė 
Adžiui marškinius, nedrąsiai paglostė veidą — ne susijaudinu- 
si ar išsigandusi, bet nedrąsiai, ir aš mačiau, kaip Adis rimsta, 
jos glamonėjamas; atsidusęs jis pasikėlė, droviai šypsodamasis, 
ir pamojavo man, pastebėjęs, kad aš lazda vaikau nuo jo ki- 
IUS, 

Mano lazda lakste į visas puses, stulbino puolančius kirus, 
vertė juos trauktis. Dėjausi neturįs laiko klausyti priekaištų, 
jau besprūstančių seseriai iš burnos: aš grūmiausi už Adį. Taip. 
Aš kovojau už laisvą plotą virš galvos. Pakaitiniais žingsniais, 
šuoliais, sukiodamas riešą, aš gyniausi nuo paukščių, Hilkė tuo 
tarpų skubomis rinko kiaušinius į pintinėlę, o Adis tik stovėjo 
apdujęs ir trynėsi sprandą, nepaprastai seną, kaip pastebėjau, 
raukšlių išvagotą sprandą jau kiek sudiržusia oda. 

Kirai staiga pakeitė taktiką. Jie, matyt, pastebėjo, kad ap- 
gaulingais puolimais nieko nepeši, ir tik atskiri paukščiai, ypač 
paprastieji kirai, dar puldinėjo mus. gražiai parietę plėvėtas ko- 
jytes, plačiai išžioję raudonus kaip koralai nasrus, su ,„junkers- 
87" sparnais, tačiau tai buvo tik keletas atsilikusių neišmanėlių, 
c visi kiti persiorganizavo į plokščią debesį, pakibusį virš mū- 
sų; nejudėdami iš vietos, jie plasnojo sparnais ir atakavo mus 
savo riksmu. Kadangi smingamieji antpuoliai nieko nedavė, jie 
ryžosi nuginti mus savo klyksmu. Jie spygavo. Jie plyšojo. Jie 
girkščiojo ir viauksėjo. Jie kniaukė. Visa tai smigte smigo į 
galvą, į stuburo smegenis, net visas kūnas pagaugais ėjo. 

Adis šypsojosi, užsikimšęs ausis. Hilkė pasilenkusi rinko 
kiaušinius į pintinėlę, taškoma įstrižai krintančio kirų mėšlo. Aš 
svaidžiau į orą lazdą ir kėliau tokį sąmyšį, jog net plunksnos 
dulkėjo. Kartais mano lazda dingdavo tarp visų tų kūnų ir spar- 
nų, o sykį pataikiau per snapą vienam balnotajam kirui, bet jis 
nenukrito, nepliumptelėjo man po kojų. Aš neįstengiau pramušti 
sujudusio kirų dangaus. Neįstengiau jo nei įbauginti, nei numal- 
šinti. Kirai klykavo, bet mes atlaikėme jų klyksmą. 

Vienas kiras įznybo man į blauzdą, ir, kadangi lazda jam 
nepataikiau, tai paleidau į jį kiaušinį, kiaušinis ištiško jam į 
nugarą, O sprogęs trynys nudažė jį geltona valstybine emble- 
ma — dabar jis galėjo atstovauti Brazilijai. 

Adis linktelėjo man, pamatęs, kaip puikiai pataikiau, ir pri- 
sitraukė mane po savo lietpalčiu: mus jau siekė pirmieji paki- 

jųusio nuo jūros vėjo gūsiai, pirmieji smarkūs šuorai, lenkę prie 
pat žemės smiltlendres, pustę smėlį ir kapoję juo mano basas ko- 
jas. Adis šūktelėjo Hilkei, kuri vis dar uoliai rinko kiaušinius. 
Jis parodė jai į artėjančią lietaus sieną ir į Šiaurės jūrą. Jūros 
horizonto kreivė sutrumpėjo, susidrumstė, užtiesta balkšvos už- 
dangos, kuri plazdėdama slinko prie mūsų. Vanduo žvilgėjo ir 
švytėjo priekyje, ir vėjas draskė nuo vilnių keterų žėruojančius 
šleifus. | 

— Užteks! — riktelėjo Adis, bet sesuo negirdėjo, o gal ir 
girdėjo, tik norėjo pririnkti pilną pintinėlę, mes iš lėto sekėme 
paskui ją, kitaip tariant, aš skyniau pro kirus kelią pas ją. Po 
Adžio lietpalčiu jaučiausi puikiai, plyšys, paliktas tarp skvernų, 
leido man matyti ir darbuotis su lazda. Jutau jo kūno šilumą, 
klausiausi, kaip tankiai jis kvėpuoja, ir man buvo malonu, kad 
jo ranka guli man ant peties. 

— Užteks! — vėl sušuko jis, nes vėjas staiga nuščiuvo ir ėmė 
lyti. Per sodrius lietaus štrichus Hilkė atrodė mažutė ir tolima, 
bet ji vis dar bėgo pasilenkusi tarp varganų lizdų, kol viršum 
jūros blykstelėjo, tikriau, perskrodė dangų žaibas; žaibas, išsi- 
šakojęs lyg kokio augalo šaknys, tvykstelėjo tamsaus horizonto 
fone, ir smagus, sakyčiau, jaukus griaustinis atsirito per Šiaurės 
jūrą; tada sesuo išsitiesė, pažvelgė į jūrą, paskui į mus, parodė 
ranka kažkur tolyn ir pasileido tekina, nors jai ir kliudė pasisu- 
kusios į vidų blauzdos; mums nieko daugiau neliko, kaip bėgti 
paskui ją. 
mes, lietaus ir perkūnijos genami, dūmėme smėliu, kopų slėniu, 
kopomis, ant mūsų krito beprotiško riksmo kaskadai. Vėjas vėl 
Pakilo ir ėmė taškyti mums į veidą lietų, pavasarišką Rugbiulio 
lietų, kuris grioviams ir kanalams įrodinėja, kokie jie mažyčiai, 
kuris užtvindo pievas ir galvijams nuo prakaulių užpakalių nu- 
Mazgoja priskretusius per žiemą mėšlo gurgulus. 

Kai pas mus lyja, lyguma netenka savo platybės, savo begink- 
lės gelmės, virš jos kabo dulksnus rūkas, ir per jį nieko dorai 
Nepamatysi: viskas atrodo sumažėję, sutrumpėję arba išpampę 
ir pajuodę, ir tada stačiai tuščias daiktas lįsti kur į pastogę ir 
laukti, kol pasibaigs lietus, mat, nežinai, kada jis baigsis, ir tik 
Tytą pabudęs gali apsidžiaugti, kad štai jau ir giedra. Kad tik 
Vienas lietus, būtume neskubėdami parėję namo, bent man taip 
atrodo, bet tekinųs mus vijo per kopas audrą, žaibai, tvyksčio- 

jantys viršum jūros, perkūnija, čaižūs vėjo gūsiai; anoks jau 
ten ėjimas per tokią biauratį, mes klampojome patižusiu kopų 
smėliu, vis taip pat sekdami paskui Hilkę, kuri skuodė tiesiai 
prie dailininko namelio, o vos pribėgusi, atidarė duris ir, jų ne- 
uždariusi, sustojo tamsiame, lietaus nuštrichuotame tarpdury ir 
ėmė mMosuoti mums, ragindama paskubėti, kol pribėgome prie jos. 
Ji šūktelėjo mums eiti į vidų, paskui užtrenkė duris ir atsiduso 
patenkinta. 

— Sklendę,— tarė dailininkas,— užšauk sklendę.— Ir sesuo 
kumščiu ėmė daužyti sklendę, kol užšovė. Ir štai stovime daili- 
ninko namelyje šlapi kaip viščiukai, iš vandens ištraukti. 

Aš tuoj išlindau iš po Adžio lietpalčio, apsukau apie darbo 
stalą ir, priėjęs prie plataus lango, pažvelgiau pro jį, kaip jau 
sykį anksčiau, tikėdamasis, kaip jau sykį anksčiau, toje vie- 
toje, kur putoja bangų mūša, pamatyti negyvėlį, negyvą lakūną, 
kurį vilnys plakė prie kranto, o atgalinė srovė traukė į jūrą, ir, 
galimas daiktas, dailininkas suprato, ko aš dairausi, nes tarė šyp- 
sodamasis: 

— Audra, šiandien tiktai audra. 

Juk aš ne sykį esu jį lydėjęs į namelį Ir sėdėjęs šalia jo ant 
darbo stalo, kai jis žiūrėdavo, kaip randasi ir dingsta vilnys arba 
debesys, arba kokia šviesa stengiasi įsivyrauti virš jūros, ir tą 
dieną, kai mudu aptikome negyvą lakūną, jis ilgai laikė mane 
ant stalo ir tik stebėjo, kaip jūra nešioja, raičioja sugležusį lavo- 
ną, kuris taip buvo pasidavęs bangų ritmui, jog pats truputį 
bangavo ir glebiai vartėsi,— taip, aš tada vos sulaukiau tos va- 
landėlės, kai mes pagaliau nubėgom į apačią ir ištraukėm krantan 
negyvą lakūną. 

— Tiktai audra, — tarė jis ir nusišypsojo į prieblandą, paskui 
išsitraukė iš kišenės didelę nosinę ir ėmė šluostyti man veidą, 
o aš, naršydamas akimis putotą bangų mūšą, stovėjau, jo nuo- 
mone, nepakankamai ramiai, nes jis nuolat mane draudė: — Pa- 
stovėk ramiai, ko dabar nestygsti vietoje, Vit-Vit! 

Jis vienintelis mane taip vadino, ir kas jam neduos? „Vit- 
vit“ skubomis ir nerimastingai šūkčioja kits kitam paukščiai bė- 
gikai, daugiau nieko jiems neateina į galvą, galimas daiktas, 
ir dailininkui nieko daugiau neateidavo į galvą, mane pamačius, 
šiaip ar taip, jis šitaip mane vadino, ir, pašauktas ,„Vit-Vit“, aš 
visados atsigręždavau, prieidavau arba sustodavau. Maksas Liud- 
vigas Nansenas sausaį nušluostė man plaukus, kaklą ir kojas, 

po to savo didelę nosinę padavė Hilkei, kuri taip pat ėmė šluos- 
tytis, O paskui pirštais perbraukusi per savo šlapius ilgus plau- 
kus, juos išgręžė. Žvarbus vėjas šuorais pūtė nuo jūros ir šėlo 
už durų. Nebebuvo matyti nė vieno kiro, neskraidė net jų sar- 
gybiniai. Jūra putojo ir žėrėjo, aš pasilenkiau ir, pakreipęs į šo- 
ną galvą, pažvelgiau virš tos putojančios ir žėrinčios jūros, ir 
įsivaizdavau, kad jūra — tai dangus, o tamsus dangus — tai jū- 
ra, 0 kai pakėliau galvą ir atsigręžiau, pamačiau ją. 

Juta tylomis ir nejudėdama tupėjo ant grindų palei spintą, 
turkiškai susikryžiavusi kojas, rankas pasidėjusi ant kelių, taip 
išžergusi liesas šlaunis, jog, rodės, pliš suknelė, ir aš pamačiau, 
kad ji šypsosi, atsakydama į nusigandusią, sutrikusią Adžio šyp- 
seną. Aš vedžiojau akimis nuo vieno prie kito, nuo prakaulaus, 
pašaipaus Jutos veido, panašaus į kurto snukį, prie Adžio, kuris 
tik stovėjo kaip baslys ir nežinojo, ką daryti, lyg koks apstulbęs 
medinis manekenas ar kas, negalįs atsistebėti šešiolikamete mer- 
giščia su liesu kaklu, liesomis šlaunimis ir žvitriomis pramaniū- 
gės akimis — ta Juta, kuri galvoja viena, o kalba kita ir tarsi 
laiko pakerėjusi visą Blekenvarfą nuo tos dienos, kai dailinin- 
kas, mirus jos tėvams, taip pat dailininkams, pasiėmė kartu su 
jaunesniuoju broliu, pramuštgalviu nevidonu Jobstu. 

Jau buvau kažką besakąs, stengdamasis suprasti tą nebylų 
susipažinimo žaismą, bet tuo metu prabilo mano sesuo: 

— Nusišluostyk, Adi, lietus šaltas,— ir įbruko jam į ranką 
nosinę, kumštelėjusi iš papratimo alkūnė jam į šoną, o jis pa- 
žvelgė į ją apdujęs, bet su tyliu nuolankumu ėmė trintis. O kol 
jis darbavosi didžiule nosine, Hilkė tarė dailininkui: 

— Tai Adis, mano sužadėtinis, jis atvažiavo pas mus tik 
Pasisvečiuoti. 

— O čia Juta, — nusišypsojo dailininkas, rodydamas į kam- 
Pą,— ji gyvena su broliu pas mus. 

Po to Hilkė padavė ranką Jutai, Adis padavė ranką daili- 
ninkui, o kai aš padaviau ranką Jutai, Adis taip pat padavė jai 
ranką, staiga man toptelėjo į galvą, kad dar nepadaviau rankos 
Maksui Liudvigui Nansenui ir paskubėjau tai padaryti, tada ir 
Hilkė susigriebė ir taip pat greit padavė ranką dailininkui, aš 
Jau buvau beduodąs ranką Hilkei, bet tarp mūsų atsistojo daili- 
Ninkas, siekdamas nuo lentynos pypkės. 

— Tikiuos, greit viskas praeis, — tarė Hilkė, 

— Audra praeis,— atsakė dailininkas,— bet ne lietus. 

— Taip tau ir reikia,— atsig:6žė į mane Hilkė,— žinosi, kaip 
sekioti paskui mus. 

— Didelio čia daikto, kad sušlapau,— atsakiau ir pamačiau, 
kad vy1ai nustebę ir linksmai susižvalgė virš mano galvos, o 
Adis pasiūlė dailininkui cigaretę, bet šis parodė pypkę. Daili- 
ninkas užsikūrė pypkę ir priėjo prie lango pažiūrėti į vėją, į 
tamsą virš jūros, kur, matyt, vėl kažkas darėsi, ką galėjo įžvelg- 
ti vien kantrios jo pilkos akys. Aš jau išmokau jį stebėti, kai 
jis įsmeigia žvilgsnį į neregimus įvykius, judesius ir reiškinius, 
taip pat man žinoma jo laikysena, kai jis tariasi ir riejasi su 
savo Baltazaru. Nė nepasekęs jo žvilgsnio, aš suprasdavau, kad 
visą dėmesį jis nukreipęs į fantastines būtybes, kurių jo akis at- 
rasdavo visur: į lietaus valdovus, debesų kūrėjus, bangų ke- 
liauninkus, oro vairininkus. miglų dvasias, didžiuosius malūnų, 
pakrančių ir sodų bičiulius; jie kilo 1 rodėsi jam, kai tik jo 
žvilgsnio burtai išvaduodavo juos iš nuolankaus slapto gyve- 
nimo. 

Papsėdamas pypkę, jis stovėjo prie lango ir žiūrėjo į bangų 
mūšą, prisimerkęs, nunėręs galvą, tarsi ketindamas ja smogti, 
tuo tarpu Juta be garso išėjo iš tamsaus kampo ir, šypsena 
atskleidusi stiprius priekinius dantis, vėl atsidūrė prieš nuste- 
busias Adžio akis. | 

Staiga Hilkė susijuokė. Ji mosavo lapu popieriaus. Dailinin- 
kui nematant, jinai ištraukė tą lapą iš po aplanko, gulinčio ant 
stalo. 

— Kas yra? — paklausiau aš. 

— Eikš, Zigi,— tarė ji, — eikš greičiau! — Hilkė pažvelgė į 
lapą ir vėl nusijuokė. 

— Ko nori? — paklausiau aš. 

Ji patiesė lapą ant stalo, išlygino ir paklausė: 

— Pažįsti? A? 

— Kirai,— tariau aš,— vieni kirai.— Mat, iš pradžių nieko 
daugiau nepastebėjau, kaip tik paukščius: smingantį kirą, pe- 
rintį kirą ir dar vieną — patruliuojantį ore, bet, geriau įsižiūrė- 
jęs, pamačiau, kad kiekvienas kiras su policininko kepure ir 
erelio emblema ant išgaubtos krūtinės, negana to: visi kirai 
buvo panašūs į mano tėvą — pailgomis mieguistomis Rugbiulio 
policininko fizionomijomis, tripirštės jų kojos apautos batais su 
kragais, lygiai kaip tėvo. 

— Padėk lapą į aplanką, — neryžtingai tarė dailininkas, bet 
Hilkė nė neketino deti. 

— Padovanok jį man, būk geras, padovanok,— ėmė zau- 
nyti ji. 

— Padėk į aplanką, sakau tau! — pakartojo dailininkas. 

Hilkė jau buvo besųsisukanti lapą, bet jis ištraukė jį seseriai 
iš rankų, įkišo į aplanką ir tarė: 

— Apie tai negali būti nė kalbos. lapas man bačiam dar rei- 
kalingas.— Ir jis prisitraukė aplanką ir prislėgė jį kartonine dė- 
žute su senomis dažų tūbelėmis. 

— O kaip vadinasi tas lapas? — paklausė Hilkė. 

— Pats dar nežinau,— atsakė dailininkas, — gal būt, „Ruda- 
galviai kirai tarnyboje“, dar nenusprendžiau. 

— Jei taip, tiek jau to,— staiga tarė Hilkė,— bet kodėl tu 
nenupieši manęs? Juk žadėjai, Oo dar geriau mudu su Adžiu? 
Eikš, Adi! — Ir sesuo, stvėrusi už parankės sužadėtinį, energin- 
gai pastūmėjo jį prie dailininko. Tas gestas, tur būt, galėjo reikš- 
ti tik viena: tą vyrą bus daug lengviau tapyti, negu kitus, tad 
prie darbo! 

— Nieko nebus,— tarė dailininkas. | 

— O kodėl? — paklausė sesuo.— Kodėl nieko nebus? 

— Aš nusiplikiau ranką. 

— Iš tikro nusiplikei? — paklausė Hilkė. 

— Ir ilgam, — pridūrė dailininkas. 

Audra jau šėlo viršum pusiasalio, ir dabar reikėtų, kaip įpras- 
ta mokykliniuose rašiniuose, pavaizduoti plyksčiojančius žaibus, 
vėjo gūsius ir visas griaustinio variacijas, papasakoti, koks vie- 
nišas atrodė namelis, prigludęs kopos papėdėje, kaip dejavo len- 
tinės sienos nuo vėtros šuorų, kaip girgždėjo grindys ir kaip 
byrėjo glaistas nuo langų: juk audros, atėjusios iš jūros, mūsų 
krašte dažnas daiktas. 

Bet mano atminty išliko ne tiek audra, kiek sesers žodžiai, 
kad šitas namelis seniai nematė šluotos, kitaip tariant, šeiminin- 
kės rankos; ji tat pastebėjo tvyksčiojant žaibams, ir tai, kas 
niekam nebūtų išdegę, Hilkei pavyko: ji surado kažkur užkiš- 
tą šepetį su kietais išlinkusiais šeriais, nusivilko apsiaustą, pa- 
stūmė į šalį taburetes ir, nieko nepasiklaususi, ėmė šluoti. Smė- 
Ij jinai apdairiai subraukė į kertę, nuvarė mus visus prie stalo 
ir pradėjo darbą nuo durų. Taburetes sukrovė vieną ant kitos. 
Padarė tvarką lentynose. Nušluostė dulkes nuo apskretusios spi- 

ritinės viryklėlės. Ji sukosi ramiai ir uoliai po namelį, per ankš- 
tą jos veiklumui, ir neskubėjo statyti į vietą taburečių, nes ta- 
da būtų atėjęs galas jos ruošai. 

O Juta? Juta sėdėjo, susikėlusi kojas, ant medinio maigūno, 
stiprūs jos priekiniai dantys žėrėjo, žvilgsnis buvo įsmigęs į 
Adį, kuris droviai davėsi varinėjamas iš vienos vietos į kitą. 
Jis būtų su džiaugsmu taręs savo žodį, o visų mieliausiai, kaip 
man atrodo, primynęs šmėkščiojantį šepetį ir dar treptelėjęs ko- 
ja, tačiau tylėjo ir klusniai darė viską, ką jam liepė Hilkė. 

Dar ir dabar gerai prisimenu, kaip jis krūptelėjo, taip pat pri- 
simenu ir jo išgąstį tą akimirką, kai kažkas staiga pasibeldė į 
namelio duris iš lauko pusės, kai per audrą sutrinkėjo smūgiai 
į duris; mes sumišę susižvalgėme, nedrįsdami atidaryti, ir pa- 
galiau dailininkas atšovė sklendę ir atidarė, nors prie pat durų 
stovėjo Adis. Vos tik dailininkas paleido rankeną, vėjas trenkė 
duris į namelio sieną. 

Pilkame smėlio kopų fone, su plazdančiu apsiaustu, nuplieks- 
tas žaibų, švysčiojančių jo veidu, prie durų sustingo mano tė- 
vas, tą akimirką man pasirodęs kaip stambus nelabasis, kaip 
gremėzdiška lietaus pamėklė; mes ilgai nesumojome, ko jis nori, 
nes eiti į vidų neketino, tik stovėjo, reikšmingai tylėdamas, ma- 
tyt, gėrėdamasis mūsų nerimu, ir staiga tarė dusliu balsu: 

— Zigi! 

— Aš čial —atsiliepiau aš ir puoliau prie jo, o jis iškišo 
ranką iš po apsiausto, nustvėrė mane už rankos riešo ir ištempė 
pro duris, apsigręžė, netaręs nė žodžio, ir nuvilko mane link už- 
tvankos per lietų, pilantį kaip iš karties. 

Nebarė. Negrasino. Tik girdėjau, kaip jis tyliai šnopuoja, 
ir jutau piktai sugniaužtą lyg replėmis mano riešą, kai mudu 
paknopstom klampojome kopomis, o paskui ropštėmės į užtvan- 
kos pylimą, kur gulėjo jo tarnybinis dviratis. Tėvas nepratarė 
nė žodžio, ir aš nedrįsau prasižioti, nes baimė bėgo man už akių, 
kuždėdama, kokia bausmė manęs laukia; žodžiai nieko čia nebūtų 
gelbėję, todėl sėdėjau susigūžęs ant rėmo, laikydamasis visomis 
jėgomis, o jis stumtelėjo dviratį, užšoko ir, nepaisydamas šoninių 
vėjo šuorų ir perkūnijos, sugebėjo nusileisti pylimu, nė sykio 
nenulipęs. Aš žinojau, kiek jėgų ir dėmesio reikalauja iš jo tas 
kelias. Girdėjau, kaip jis šniokštuoja ir dūsta ties mano galva, 
girdėjau, kaip stena, grumdamasis su smarkiais vėjo gūsiais. Kad 
bent būtų mane išplūdęs! Kad bent būtų vožęs man antausį, kai 

traukė iš namelio ! Ir viena, ir kita būtų buvę geriau, ir aš net 
būčiau apsipratęs su savo baime. Bet tevas tylėjo kaip žemė vi- 
>u keliu, jis baudė mane savo tylėjimu, kuris tik pranašavo ne- 
įšvengiamą atpildą. Tokį jau turėjo įprotį — viską iš anksto pra- 
nešti, viską nurodyti, jis nepripažino staigmenų, ir jeigu jam, sa- 
kysim, tarnybiniais sumetimais reikėdavo imtis priemonių, tai 
jis labai retai darydavo tai neįspėjęs: dėmesio, imuosi priemonių! 

Taigi tylomis važiavome užtvanka ir plytomis grįstu keliuku 
namų link; prie laiptukų jis liepė man nušokti, smilium parodė, 
kad nuvesčiau dviratį į mMalkinę, o kai sugrįžau, vėl nustvėrė 
už rankos riešo ir įsitempė į vidų. Eidamas vilkosi apsiaustą, 
vengdamas pažvelgti man į akis, tarytum bijojo, kad susitven- 
kęs nusivylimas ar pyktis neišsilietų per anksti, ir kopė paskui 
mane laiptais į mano kambarį, kur jau degė šviesa. 

Nuo to laiko, kai mano brolis, nenorėdamas eiti į karą, ty- 
čia susižalojo ir buvo suimtas, aš gyvenau vienas kambaryje, 
man priklausė sienos ir palangė, taip pat ir sudedamasis stalas, 
užtiestas mėlynu drobiniu jūrų žemėlapiu, kuriame vyko rizi- 
kingiausi mūšiai, turėjau net raktą ir galėjau užsirakinti savo 
kambarį. Dabar jame degė žiburys. Pamatęs, kad šviesa veržiasi 
pro plyšius, išsyk supratau, kas ten stovi prie spintos, išsitiesęs 
visu ūgiu, su kietai susuktu, rūsčiu plaukų mazgu ant pakaušio 
ir perkreiptomis lūpomis; ir pro uždarytas duris mačiau motiną, 
išdidžiai sustingusią, o kai tėvas atidarė duris, aš, nė kiek ne- 
nustebęs, sustojau ant persimetusio slenksčio. 

Tėvas įstūmė mane į kambarį. Jis su viltimi pažvelgė į Gud- 
runą Jepsen, kuri nejudėdama žiūrėjo į mane tartum iš kažkur 
labai toli. Tėvas ilgai ilgai laukė, prieš ryždamasis pasakyti: 

— Štai jis! — o paskui, itin uoliu žingsniu perėjęs įstrižai 
kambario, išsitraukė iš palovės lazdą, vėl klausiamai pažvelgė 
į Motiną ir, sugrįžęs pas mane, paliepė: — Maukis kelnes! 

Aš žinojau, kad to reikia tikėtis, bet neskubėjau užbėgti už 
akių jo įsakymui; bet dabar nusimoviau kelnes, padaviau jam 
ir ėmiau žiūrėti, kaip jis rūpestingai lygina šlapias kiškas, deda 
ant stalo, ir vis dar nesilenkiau, laukdamas, kol tėvas įsakys: 
„Pasilenk!“, o paskui atsirėmiau rankomis į drebančias šlaunis ir 
bemat išsitiesiau, dar negavęs pirmojo kirčio. 

Nepatenkintas, sakyčiau, net nustebęs, jis nuleido lazdą, pa- 
ieškojo ąkimis motinos žvilgsnio, tartum atsiprašydamas už ma- 

no bailumą, bet motina nė nekrustelėjo. Lazda vėl pakilo, aš pa- 
silenkiau, ištempiau nuogą užpakalį ir, sukandęs dantis, žvilg- 
telėjau į motiną, bet ir šį kartą Žaibo greitumu išsitiesiau dar 
prieš smūgį. Žingtelėjau du žingsnius, kad atsileistų raumenys. 
Truputį pasitryniau užpakalį ir vėl pasilenkiau po iškelta lazda. 
Šį kartą buvau pasiryžęs trūks pliš iškęsti smūgį, bet, nespėjus 
sušvilpti lazdai, grindų vinys atgijo, vėžiai įsisegė man į pakink- 
lius, albatrosas kirto snapu į pakaušį — dabar jau nieko nepa- 
darysi: parpuoliau ant kelių ir paleidau dūdas. 

Šito motina, tur būt, iš manęs nesitikėjo, ji pakirdo iš savo 
sustingimo, nukorė rankas, perleido mane pavargusiu, niekina- 
mu žvilgsniu ir, visiškai nebesidomėdama, kaip aš būsiu nu- 
baustas, išėjo iš kambario. Tėvas apstulbęs išlydėjo ją akimis, 
buvo besulaikąs, kažką sumurmėjo jai pavymu, bet motina, nu- 
žingsniavusi koridorium, užsirakino miegamajame — buvo girdė- 
ti, kaip trakštelėjo, sukdamasis spynoje, raktas. 

Tėvas tik gūžtelėjo pečiais, droviai, nenorom pažvelgė į ma- 
ne, ir man pasirodė, kad atsirado šioks toks šansas išnešti sveiką 
kailį: žliumbdamas nusišypsojau jam 1r net pabandžiau mirktelėti 
kaip sąmokslininkas, apsidžiaugęs, kad pavojus praėjo, bet mirk- 
telėti nepavyko, veikiau aš tik kažkaip išsiviepiau, ir tėvas pasi- 
žiūrėjo į kišeninį laikroduką, nenorom nustvėrė mane už matrš- 
kinių ir nuvilko prie stalo. Jis rūpestingai primygo mano liemenį 
prie stalo. Aš truputį atsispyriau rankomis. Jis vėl primygo. 
Aš truputį atsispyriau. Jis sudrožė man plaštaka per sprandą. 
Aš parkritau ant stalo ir truputį atsispyriau rankomis. Man po 
veidu gulėjo mėlynas drobinis jūrų žemėlapis, plytėjo vandeny- 
nai, kuriuos aš valdžiau savo svajonėse, žaisdamas didžiuosius 
jūrų mūšius: čia nugalėjau prie Lepanto ir Trafalgaro, čia pa- 
sikartojo Skagerakas, ir Skapa Flou, it Orknėjus, ir Folklendo 
kautynės, o dabar tarsi po laivo sudužimo plaukiau nuleistomis 
burėmis savo svajotųjų pergalių vandenyse. 

Niekaip nesitikėjau, kad jau pirmas kirtis taip nusvilins man 
užpakalį, juoba kad lazda pakilo be noro ir su tam tikru apmau- 
du, tačiau nuo pirmo kirčio karšta dešra išvirto man ant sėdi- 
mosios; aš pašokau, bet tėvo kairioji ranka vėl primygo mane 
prie stalo, panėrė į degančios skausmo ir pralaimėjimo jūros gel- 
mes, o dešinioji vanojo švilpiančia lazda pakankamai skaudžiai, 
nors kažkaip ir be atidos. Kai aš ėmiau į kiekvieną kirtį reaguoti 

šaižiu, sausu, net truputį perdėtu riksmu, tėvas kartkarčiais, pa- 
sukęs ausį į koridoriaus pusę, pasiklausydavo, ar neateina moti- 
na,— juk jos nusivylimą jis kompensavo mano riksmų. 

Bausmės vykdymo garsai negalėjo nepasiekii jos ausies mie- 
gamojo kambario vienatvėje ir vėsoje, tad neįmanoma, kad ji 
liktų jiems abejinga, galvojo tėvas ir vis sukiojo ir sukiojo gal- 
vą, klausydamasis ir dirsčiodamas į duris. Toks jau žmogus tas 
mano tėvas. Amžinas įsakymų vykdytojas. Puikus įrankis. Moti- 
na nebeatėjo. Net kai man išsiveržė trumpas užgniaužtas riks- 
mas, kuris turėjo būti jai kažkas nauja, — ji ir tada nepasirodė, 
o tai, Matyt, visai pribloškė tėvą: paskutiniai kirčiai krito jau 
visai mechaniškai, ir kai aš atsigręžiau, jis parodė man lazda į 
lovą. 

Aš griuvau paslikas. Lazdos galas atsidūrė man pasmakrėje. 
Tėvas privertė mane pakelti į jį akis, ir pro ašarų šydą jis pasi- 
rodė man nuvargęs ir nelaimingas, bet, tarsi norėdamas išsklai- 
dyti man šitokį įspūdį. jis paklausė, balsą pakėlęs: 

— Na, ką pasakysi? 

Kad jam nereikėtų kartoti klausimo, aš greit atsakiau: 

— Per audrą turiu sėdėti namie. 

Jis linktelėjo patenkintas ir atitraukė lazdą. 

— Per audrą turi sėdėti namie: taip, to reikalauja motina, ir 
to reikalauju aš: per audrą nė kojos iš namų. 

Paskui ištraukė iš po manęs apklotą, užmetė ant manęs ir, at- 
sisėdęs ant kėdės prie mano vandenyno, pasukęs veidą į duris, 
sėdėjo bejėgis, nes dabar neturėjo jokios užduoties, o be užduo- 
ties jis buvo tik pusė žmogaus. Nepasakysi, kad tėvas nebūtų 
pratęs tyliai, tingiai pasėdėti, ypač ramiomis žiemos dienomis, 
kai valandų valandomis žiūrėdavo, kaip pleška ugnis krosnyje, 
tačiau, be abejo, kaip reikiant atkusdavo, tik gavęs aiškų ir ne- 
dviprasmišką uždavinį, kuriam įvykdyti, sakysim, reikėtų su- 
galvoti ir užduoti klausimų. 

Žliumbiau įtikinamai. Iš po alkūnės viena akim stebėjau tė- 
vą; randai degė, apklotas nepakenčiamai slėgė sukapotą odą, ir 
aš norėjau, kad jis išeitų, nieko man daugiau nereikėjo, tik likti 
vienam, bet jis kaip nėjo, taip nėjo, nei mano žliumbimas, nei 
Visa kita jo nejaudino. Staiga jis net atsistojo, priėjo, truputį 
palietė man petį ir maždaug taip prabilo: 

— Taip ir daryk, kaip tau sakoma, — to ir pakaks, supranti? 

Aš tarlau: 

— Taip,— ir, norėdamas juo atsikratyti, pakartojau: — Taip. 

— Lemtas žmogus turi būti klusnus, — tarė jis, o aš skubiai 
patvirtinau: 

— Taip, tėve, taip! | 

— Iš tavęs, — tarė jis monotoniškai ir iš lėto, — padarysim 
lemtą žmogų, pamatysi.— Tr staiga paklausė: — O jis ten piešė, 
dailininkas? 

“ Aš ne išsyk supratau, ko jam reikia, ir jis vėl paklausė: 

— Toje trobelėje, kai jūs ten buvot,— dailininkas piešė, ar 
ne? 

Nustebęs pakėliau į jį akis ir sumečiau, kad šis tas priklauso 
nuo mano atsakymo, kad mano žinios turi šiokią tokią reikšmę, 
ir aš apsimečiau, kad man sunku prisiminti arba, tikriau sa- 
kant, kad nuo skausmo, kurį jis Mar padarė, sušlubavo mano 
atmintis. 

— Kirai,— tariau galų gale,— jis rodė mums kirus, ir kiekvie- 
nas kiras buvo panašus į tave. 

Tėvas norėjo sužinoti daugiau, tik nelabai ką begalėjau pri- 
durti, bet jau ir tai, ką sužinojo, jį išsyk pakeitė: neryžtingu- 
mo neliko nė padujų, jis tarsi pabudo, pasidarė judrus, klausa 
jam paaštrėjo, veidas atgijo, jis net apsimetė supykęs ir dirste- 
lėjo pro langą įspėjamu ir nusivylusiu žvilgsniu, bent dabar 
man taip atrodo, o paskiau — kaip gyvas šito nepamiršiu — atsi- 
sėdo ant mano lovos, pažvelgė į mane prisispyręs, tiriamai, net 
karštai ir tarė iš lėto: 

— Mudu dirbsim kartu, Zigi. Tu man reikalingas. Padėsi man. 
Jei mudu eisim išvien, niekas mūsų neįveiks, net jis. Tu man 
dirbsi, o iš tavęs padarysiu žmogų. Taip reikia. O dabar klausyk! 
Nustok gi žliumbęs! Klausyk! 

Gimimo diena 


Vis aukščiau, vis smagiau, vis staigiau. Vis galingesni skry- 
džiai. Vis arčiau plati, susiraizgiusi senos obels laja,— obels, ku- 
rią sodino dar senasis Frederiksenas savo jaunomis dienomis. 
Tik švilpia ausyse, kai sūpuoklių lenta, kabanti ant virpančių 
iš įtampos virvių, krinta iš žalios prieblandos, girgžda žiedai, 
traukia šaižus skersvėjis, o išsitiesusiu, išbalansuotu Jutos kūnu 
laksto raštuoti šakų šešėliai. Iškyla jinai aukštai, kokią sekundę 
stabtelėja ore ir krinta, o į tą kritimą įsikišu aš: žaibo greitumu 
stveriu pralekiančią lentą, arba Jutos šlaunis, arba mažutį jos 
užpakalį ir pastumiau į priekį, į viršų — į obels lają; lyg kata- 
pultos išsviesta, ji lekia aukštyn su plazdančia suknele, išžergusi 
kojas, ir švilpiantis vėjas modeliuoja jos kūną, atmeta atgal 
plaukus, ir prakaulus pašaipus jos veidas darosi dar smailesnis. 
Ji stengiasi persiversti su sūpuoklėmis, o aš stengiuosi išsiūbuoti 
ją kaip reikiant, bet mums nieko neišeina, net kai ji išsižergusi 
atsistoja ant lentos,— gal šaka per kreiva, o gal aš nepajėgiu 
pakankamai įsupti. Tai buvo dailininko sode, daktaro Busbeko 
šešiasdešimties metų sukakties dieną. O kai Juta pamatė, kad 
man nieko neišeis, ji vėl atsisėdo ant lentos ir ėmė suptis su šyp- 
sena ir jau be jokių ambicijų, žiūrėdama į mane savo ypatingu, 
iš nieko neišmoktu žvilgsniu, paskui staiga pagavo mane savo 
liesomis įdegusiomis kojomis ir nepaleido, ir tada aš nieko dau- 
giau nežinojau, kaip tik jos artumą. Šiaip ar taip, aš pajutau 
jos artumą, ir ji pajuto, kad aš pajutau, esu tikras, bet aš pa- 
liepiau sau būti ramiam ir laukti, kas bus toliau, bet toliau ne- 
buvo nieko: tik Juta pabučiavo mane šaltai ir atsainiai, atleido 
savo kojų reples, nuslydo nuo lentos ir nubėgo link namų, kur 
Ditė, iškišusi galvą pro vieną iš keturių šimtų langų, laikė ant 
delno kelias riekes šviesiai geltono pyrago su pabarstais, kaip 
atkišamas lesalas paukščiams. 

Aš stvėriau lazdą ir puoliau paskui Jutą. Stengdamasis su- 
trumpinti kelią, šokinėjau per gėlių lysves ir kerus, tačiau visa 
Mūsų skuba nuėjo perniek, nes nespėjom mudu su Juta pribėgti 
prie lango, o aš jau pamačiau, kaip iš altanos šiaudiniu stogu 

išsiveržė arba išsirito Jobstas — lyg žiaurus kamuolinis žaibas, 
lyg riebus, bet vikrus siaubūnas labai trumpais pirštais ir sto- 
romis lūpomis, kuris, nieko nepaisydamas, trypė vešlias aguonas 
ir zinijas, visas tas viena už kitą gražesnes spalvas, ir, žinoma, 
pirmutinis atsidūrė prie lango, ištraukė Ditei iš rankos pyragą, 
dvi riekes įsikišo į kišenę, 0 trečią prarijo, užsimerkes iš pasi- 
gardžiavimo. Iš visa ko buvo matyti, kad jis su nieku nesidalys 
pagrobto pyrago — jis dar niekad nepaleido iš nagų, kas sykį 
jam į juos pakliuvo, todėl Dite nė nemėgino jo barti, bet, pamo- 
jusi ranka, pakviete mus į didžiulę švarią Blekenvarfo svetainę, 

Norėjau pasivyti Jutą tamsioje priemenėje, bet, neatsakiusi 
mano šaukiama, ji nubėgo į priekį ir atidarė duris, kai aš dar ap- 
graibomis ieškojau kelio tarp išrikiuotų rėčkų, šluotų ir skrynių. 
Duris ji paliko atviras, bet nė neatsigręžė. Pajutęs tylą, suklusau 
ir pamažu priėjau prie durų, tikėdamasis, kad svetainėje nebus nė 
gyvos dvasios, ir galvodamas: kurgi, jei ne čia, švenčiama gimi- 
mo diena, bet kai aš nedrąsiai įžengiau į vidų ir apsidairiau, vis 
dėlto staiga nusigandau, ir kiekvienas būtų išsigandęs, su mano 
lūkesčiais įėjęs į svetainę: prie siauro, be galo ilgo stalo iškil- 
mingai sėdėjo pražilę nuo senatvės jūrų gyvūnai, tylomis gurkš- 
nojo kavą ir, nugrimzdę į atkaklią kontempliaciją, rijo sausus 
trapiuosius pyragaičius, riešutinius tortus bei šviesiai geltoną py- 
ragą su pabarstais. Išdidžiuose raižytiniuose Blekenvarto krėsluo- 
se kėpsojo manieringi omarai, krabai ir vėžiai; čia vienur, čia ki- 
tur sausai braškėjo kieti šarvuoti sąnariai, skimbčiojo puodukas, 
statomas ant stalo prakaulių omaro rankų; kai kurie iš tų pa- 
darų žvelgė į mane abejingomis išverstomis akimis, su nepajudi- 
nama ramybe, sakyčiau, su mMmonumentaliu tam tikrų dievybių 
abejingumu. Vis dėlto šis tylus jūros gyvūnų susirinkimas baisiai 
panėšėjo į man pažįstamus žmones dv iš jų priminė senį ir senę 
Holmsenus iš Holmsenvario, man pasirodė, kad matau pastorių 
Trepliną ir mokytoją Plenį, paskui suradau tėvą ir net Hilkę su 
Adžiu, o greta minkštutės jūrų forelės, tokios panašios į daktarą 
Busbeką, sėdėjo mano motina su rūsčiu veidu ir griežtu plaukų 
mazgu, tikras jūrų ešerys, nugaros peleką pašiaušęs. Vis dėlto 
vienas padaras lakstė, plepėjo ir linksmai nardė kaip šviečianti 
žuvis, — ir tai buvo dailininkas. 

Dailininkas, o ne kas kitas, staiga sušuko: 

— Vaikus prie mažojo stelo! — Tr Ditė išsyk atsirado šalia 
manęs, nutempė mane už rankos prie mažučio stalo ir švelniai 

pasodino ant senoviškos kėdės, ant kurios turėjau sėdėti ramiai . 
įr tiesiai, kad nenuslysčiau nuo truputį nuožulnios jos sėdynės. 
Ditė paėmė man iš rankos smeigtukais nusagstytą lazdą ir padėjo 
ant palangės. Ji liepė Jutai įpilti man pieno ir truputį, maždaug 
penkiolika minučių, jei lyginsim su laikrodžiu, pasuko apskritą 
lėkštę su pyragu. „„Valgyk, kiek lenda“, — tarė ji ir patapnojo 
man per pakaušį, prieš grįždama į iantastišką susirinkimą, kur 
ir pati išsyk virto liežuvine plekšne. 

Aš pamiršau pyragą, pamiršau ir pieną. Be paliovos spokso- 
jau į Jutą, sėdinčią priešais mane, ir staiga man taip prireikė 
jos dėmesio, jog aš mintyse įsakiau jai pažvelgti į mane, o kai 
tat nepaveikė, niuktelėjau jai po stalu. paskui dar kartą, kol ji 
atitraukė kojas — be priekaišto, bet sustingusia, išsiblaškiusia 
mina. Aš nežinojau, apie ką ji mąsto, apie ką svajoja, ką svarsto, 
tik žvelgiau į jos tamsias, išsiblaškiusias akis, kuriose žėrėjo 
sėdančios saulės spinduliai; žiūrėjau, kaip stiprūs jos priekiniai 
dantys sminga į pyragą, kanda, o jos žvilgsnis, aplenkęs mane, 
klajoja po svetainę, kurioje 17 dabar tvyrojo ilgų metų tyla ir 
būtųjų žiemų vienatvė. 

Jutos suknelė raudonais ir baltais langučiais, laibos jos ran- 
kos, lygiomis sruogomis krintantys plaukai, blyškios lūpos, ku- 
rios bet kada gali išsižadėti kiekvieno savo žodžio,— kaip leng- 
vai visa tai atgyja mano atmintyje, kaip nedaug tereikia, kad 
vėl pasikviesčiau ją prie mažojo stalelio, ir kaip išsyk aš vėl 
galių nustebti, kad ji taip greit pamiršo ir sūpuokles, ir mano 
pastangas prie sūpuoklių. Bet tokia jau buvo Juta: dar prieš aki- 
mirką ji galėjo būti tavo draugė, bendrininkė ar sąmokslininkė, 
O po akimirkos ji nugrimzdo savo mintyse, ir tavęs jai nė būt 
nebėra. Tokia ji ir buvo, bet vis dėlto nesitikėjau, kad ji staiga 
atsistos ir, įsikandusi gabalą pyrago, per visą kambarį nueis 
pie gimtadienio stalo, pasišnibždės su Adžiu, veikiau jį nuste- 
bindama, negu supykindama, o paskui, įtraukusi galvą į pečius, 
Pasuks prie durų ir dings, nė nepamojusi man. 

Bet aš neišsekiau jai iš paskos. Įsidėjau savo pyragą į jos 
lėkštę, persipyliau savo pieną į jos stiklinę. Atsisėdau ant jcs kė- 
dės ir net nepažvelgiau pro langą, kur būčiau lengvai ją radęs 
sode prie gyvatvorės, ant tiltelio be turėklų. Žiūrėdamas į val- 
gančią draugiją, ir aš pradėjau valgyti, o kadangi ant stalelio 
stovėjo dar viena lėkštė ir dar viena stiklinė, aš del viso pikto 

sušlaviau visą pyragą, išgėriau visą pieną, ne,— tai būtų buvę 
neįmanoma, — likusį pieną supyliau į gilią lėkštę nuo pyrago ir 
pažadinau katę, kuri, išrietusi nugarą ir pagulusi letenas, mie- 
gojo ant trečios kėdės, skirtos Jobstui; pašnairavusi žioruojan- 
čiomis akimis į gimtadienio pieną, ji iš pradžių lyžtelėjo sulenk- 
tu liežuviu, o paskui ėmė skubiai lakti. Katė taip švariai išlaižė 
lėkštę, jog aš ją vėl galėjau pastatyti ant stalo smagiai pasirąžė, 
net prigulusi prie žemės, apsilaižė šlaunis, atsargiais, lėtais žings- 
niais priėjo ir užlipo man ant kelių, keliskart apsisuko aplink 
įsivaizduojamą ašį ir kažkaip išsyk sudribo. Sulenktą priekinę 
leteną įbruko man į ranką ir ėmė murkti. 

Aš žiūrėjau į tylią draugiją, kuri vis dar kimšo, rijo, spreng- 
sėjo ir reikšmingai kosčiojo prie begalinio stalo, nutįsusio į toli- 
mą prietėmį, gal būt, į vatų ir pertakų prietėmį, ir dabar aš 
taip pat pažinau savo senelį Perą Arnę Šeselį, nepasotinamą 
kamšlį ir kraštotyrininką, taipogi užtvankų inspektorių Bult- 
johaną ir devyniasdešimt dvejų metų kapitoną Anderseną iš 
Gliuzerupo, suvaidinusį kapitoną mažiausiai penkiasdešimt pen- 
kiuose mokslo populiarinimo filmuose, nes apskritai pakirpta 
sidabrinė jo barzda tiesiog buvo sukurta šiam vaidmeniui, o pa- 
vandeniavęs bereikšmis jo žvilgsnis puikiausiai tiko tolimų ho- 
rizontų ilgesiui pavaizduoti. Jei panorėčiau išvardyti visus tuos, 
kur sėdėjo prie stalo, praeitų žiema ir Elbė išneštų ledus, todėl 
paminėsiu tik Hildą Izenbiutel ir buvusį paukščių stebėtoją Kolš- 
mitą; aš juos aptikau tarp Žvynuotų. apskritalūpių svečių, taip pat 
negalėjau nepastebėti, kad viena storablauzdė fosforescuojanti 
krevetė be paliovos man duoda ženklus, kurie galėjo reikšti tik 
viena: „Jei nori torto, eik šen!" 

Torto nenorėjau. Aš laukiau, kada prasidės gimimo diena, bet 
neatrodė, kad svečiai kada nors liautųsi valgę; nebuvo girdėti 
nei dūsavimų, nei dejonių, niekas nekapituliavo prieš krauna- 
mus be perstogės pyragų bokštus ir tortus, o ką jau bešnekėti 
apie mano senelį kraštotyrininką, kuris nelyginant kiaukutais 
aplipęs omaras kiurksojo prie stalo ir iš lėto, bet metodiškai šla- 
vė ištisus dubenis pyragų, matyt, ragindamas neatsilikti ir ka- 
pitoną iš mokslo populiarinimo filmų. Jeigu jau pas Mus žmonės 
valgo, tai valgo išsijuosę, ir kaip tik todėl, kad, kaip sako mano 
senelis, valgydamas nepastebi, kaip laikas eina, o su tuo, rodos, 
sutiko visi aliai vienas, ir net uniformuota pikša, kaip iš akies 
trauktas mano tėvas, tik todėl šlemštė klumpės didumo riešutų ir 

medaus tortų gabalus, kad prie šio darbo nepamatai, kaip pra- 
bėga laikas. 

Ir moterys negailėjo jėgų laiko pasipriešinimui palaužti: kol 
jos mieguistai dorojo vieną gabalą, jų akys jau dairėsi kito, o 
kai imdavo springti kąsniu arba pavargdavo žandikauliai, nu- 
kreipdavo sau į burną garuojančius upelius kavos. 

Pamokomos ir detalės, pastebimos prie gliuzerupiečio kavos 
stalo: nekalbant apie vangų godumą, kurį matydamas norom 
nenorom turi padaryti stulbinančią išvadą, kad svarbiausia čia 
yra nusiaubti šeimininko išteklius, visų pirma negalima nepagirti 
tokiais atvejais patiekiamų devynių nustatytų kepinių rūšių, ku- 
riomis griežta tvarka vaišinami svečiai, cukrines, pilnas rafinado, 
kuris prieš sukramtant dažomas į kavą, toliau dubenis plaktos 
grietinės, kuri krečiama ant kavos, prieš tai užkultos tyru šnap- 
su. 

Tačiau aš neketinu toliau dėstyti tų smulkmenų, iš kurių būtų 
galima surašyti ištisą istoriją, taip pat nežadu aiškinti, kaip 
suprasti šią tylą prie stalo, veikiau nekantriai laukiu, kada dai- 
lininkas pakils nuo savo aukšto raižytinio krėslo, nueis prie gar- 
bingosios stalo vietos, tiesiai prie daktaro Busbeko, kuriam, šiaip 
aI taip, sukako šešiasdešimt metų. 

Busbekas, kaip man pasirodė, dailininkui priėjus, pasidarė 
dar gležnesnis, dar drovesnis, susitraukė lyg paliestas moliuskas, 
paliko pilkas, nepastebimas, net palenkė galvą į šoną ir grįžte- 
lėjo pažiūrėti, ar nėra jam už nugaros kito Busbeko, kuris leng- 
Viau pakeltų dėmesį, tekusį jo daliai. Dailininkas truputį palin- 
ko prie jo su pelnytu familiarumu, patapšnojo jam per nugarą, 
norėdamas jį padrąsinti, ir tarė: „„Brangusis Teo, brangieji bičiu- 
liai!“, bet brangusis Teo susigūžė nuo to kreipinio, o brangieji 
bičiuliai šypsodamiesi sužiuro į jį ir dar labiau sutrikdė mažąjį 
žmogyną, jeigu tik iš viso tai įmanoma. 

— Šnekų aš per daug nemėgstu, — kalbėjo dailininkas ir šį 
kartą sakė tiesą, 0 ir neprasilenkė su šiais žodžiais, nes pasitenki- 
no, priminęs Busbekui vieną vakarą Kelne prieš trisdešimt metų; 
jei aš gerai supratau, Ditė tą vakarą sirgo, gulėjo jinai kad ir 
ne šaltame kaip ledainė, bet vis dėlto skurdaus pensiono skur- 
džiame kambarėlyje, galimas daiktas, kad per kambarį buvo iš- 
tempta virvė skalbiniams džiauti, o elektros lemputę buvo išsu- 
kusi pati šeimininkė. Faktas, kad už kambarį buvo kelis mėne- 
sius nemokėta, tik papildo bendrą vaizdą. Šiaip ar taip, Ditė 

gulėjo lovoje ir, kaip atrodė, sunkiai gaudė kvapą, o dailinini- 
kas, nesėkmingai bandęs gauti mokytojo vietą dailiųjų amatų 
mokykloje, mazgojo skolintus indus, kai toks daktaras Busbekas, 
užlipęs pas juos neapšviestais mediniais laiptais, nuostabiai ne- 
drąsiai paklausė, ar negalima būtų jam pažiūrėti dailininko dar- 
bų. Tas jo prašymas nebuvo atmestas. Pasodino jį kampe prie 
lango, — bent aš taip supratau, — ir padavė kelis aplankus, o ka- 
„dangi jo asmuo kambary buvo nepastebimas, taip sakant, nere- 
gimas ir negirdimas, tai jį, — bent aš taip supratau, — visi bemaž 
pamiršo, ir niekas nesitikėjo, kad tas svečias staiga prieis prie 
cerata užtiesto stalo, nešinas rankoje dešimt lapų. Be jokių kal- 
bų jis atskaitė keturis šimtus aukso markių ir tik paklausė, ar 
negalima būtų jam vėl ateiti. Kadangi tas klausimas suskambėjo 
kaip prašymas, tai dailininkas, pasak jo paties, nedrįso pasiprie- 
šinti. 

Vadinasi, tokių dalykų irgi atsitinka, ir dailininkas linksmai 
priminė sau ir Busbekui tą kovo dieną Kelne — jis net datos ne- 
pamiršo — ir, gausiai vartodamas dalyvines kontrukcijas, pa- 
dėkojo savo bičiuliui už trijų dešimčių metų draugystę, kai ka- 
da reikalavusią iš jo ir atlaidumo. 

— Ir štai tu dabar su mumis Blekenvarfe, Teo. Mes nepamirš- 
tame, kas tu esi mums... Kelne, kaip ir Liucernoje bei Amster- 
dame... Prisimindami bendras grumtynes su didžiuoju Šalbergu... 
Taigi šiandien, minėdami tavo šešiasdešimtmetį, norėtume... Ap- 
sižvalgęs šiame būryje, matau, kad visi sutinka... Taigi, Teo. 

Katė išsigandusi krūptelėjo ir nušoko man nuo kelių, kai 
visi sustojo už neapmatomo stalo ir išgėrė į daktaro Busbeko 
sveikatą, drebančiomis rankomis pakėlę skaidrią degtinę ir išlen- 
kę taureles, tarsi įveikdami pasibiaurėjimą. Triukšmingai pastatė 
svečiai taureles ant stalo ir vėl susėdo, akuračiai pabrūžinę pri- 
sitraukiamomis kėdėmis grindis, o jis, daktaras Busbekas, šian- 
dien ypačiai gležnas ir judrus, stovėjo sumišęs, tartum atsipraši- 
nėdamas, kad dėl jo kaltės turėjo pakilti iš savo vietų visa drau- 
gija. Jis atsistojo už kėdės. Pažvelgė į savo rankas, glostančias 
išraižytą atkaltę. O po to pasakė tai, ką seniai, tur būt, nešio- 
josi širdyje, — padėkojo dailininkui ir Ditei, taip pat ir visiems 
kitiems, ir išreiškė apgailestavimą, kad taip ilgai juos varginąs. 
Jis leido suprasti, kad dabartinis gyvenimas esąs tik laikinas epi- 
zodas ir kad praeities nuopelnai jam neatstoją dabarties nuopel- 
nų. Man rodos, jis taip pat išdrįso prasitarti, kad turįs viltį grįžti 

į savo vietą, ten, kur galįs būti naudingas. Kalbėdamas nė karto 
nepažiūrėjo į svečius ir tik, persukęs kaklą ir palenkęs į šoną 
galvą, kartkartėmis žvilgčiojo į Ditę, ir dailininko žmona jam 
šypsojosi. Ir dar sykį jis padėkojo. Ir dar sykį pasakė jaučiąsis 
priglobtas, įjungtas į gyvenimą, apdovanotas — taip, apdovano- 
tas — draugyste žmogaus, kuris svetur — taip ir pasakė: svėtur, 
matyt, nepagalvojęs, ką sako, — laikomas didžiausiu šviesos dra- 
maturgu ir taip toliau. Pagaliau jis iš tikrųjų nusilenkė Ditei ir 
visam fantastiškam susirinkimui, stvėrė taurelę, dailininko jam 
pripiltą, ir išlenkė ligi dugno. Buvo matyti, kad jam lyg akmuo 
nuvirto nuo pečių. Jis džiugiai linkčiojo čia vienam, čia kitam. 
Nuolat kantriai taisėsi krakmolytus rankogalius. Paprašė įpilti 
jam degtinės ir patenkintas nusišluostė kaktą. 

Daktaras Busbekas iš tikrųjų galėjo jaustis patenkintas, ma- 
tydamas, koks jis mums visiems brangus, ir kai Maksas Liudvigas 
Nansenas pasakė: „O dabar eisim apžiūrėti dovanų“, daktaras 
Busbekas pakėlė blyškų, neišraiškų veidą, bet nepajudėjo iš vie- 
tos, kol du svečiai, nieko nelaukdami, nutraukė jį nuo kėdės 
ir privertė eiti visų priekyje į ateljė, kur dailininkas ar Ditė, 
Oo veikiausiai abu kartu pastatė ir papuošė dovanų stalą. Kai tik 
svečiai pakilo, aš nušokau nuo kėdės ir pirmutinis atsidūriau 
tamsioje priemenėje, o paskui ir prie ateljė durų, tačiau piktas 
tėvo ženklas neleido man pirmutiniam suskubti prie dovanų sta- 
lo, bet vis dėlto atsidūriau prie jo ketvirtas. Kas gi gulėjo ant 
stalo? Ko gi nepagailėjo gyventojai tarp Rugbiulio ir Gliuzerupo 
žmogui, kuris nepriklausė jų aplinkai. bet kurį beveik supranta- 
mos jiems aplinkybės atbloškė į jų kraštą? Prisimenu segtuką 
kaklaraiščiui. Prisimenu taip pat butelį degtinės, ir vaisių pyra- 
gą, ir gaubtuvą kavinukui, ir kojines, ir Pero Arnės Šeselio kny- 
gą, paties autoriaus išleistą, ir dėžutę lajinių žvakių. Dar prisi- 
menu kapšį tabako. Prisimenu ir šaliką ir, be abejo, butelį rusiš- 
kos degtinės, nes jis buvo mūsų padovanotas. Bet visų pirma pri- 
simenu paveikslą „Tirpstančios šviesoje burės". 

Paveikslas stovėjo kitoj stalo pusėj, atremtas į sieną, prie 
jo ėjo sargybą buteliai, raitydamosi siūlė savo paslaugas kojinės, 
rietė nosį kavinuko gaubtuvas, vaisių pyragas reikalavo pasiti- 
kėjimo, o šalikas, apsivyniojęs apie žvakes, rodės, ketino jas 
Pasmaugti; kiekviena dovana traukė akį, tačiau jos negalėjo 
nustelbti paveikslo. kuris temdvte temdė jų kuklų paslaugumą. 

Aš sekiau daktaro Busbeko žvilgsnį ir mačiau, kaip jis įžen- 

gė į šviesą, sklindančią iš paveikslo, kaip priėjo prie paveiks- 
10 — nedrąsiai, ištiesęs ranką, rodos, netikėdamas savo akimis; 
taip pat mačiau, kaip atsargiai palietė pirštų galiukais paveiks- 
lą, tuoj vėl atsitraukė, užsimerkė ir staiga kilstelėjo pečius, lyg 
šiurpo nukrėstas. Ten liejosi išvien dangus ir jūra. Ten švelnus 
citrininis geltis kalbino šviesų mėlį nusileisti. Skriejančios bu- 
rės bylojo apie tolimus tolius, bylojo apie kažkokią pasibaigusią 
istoriją ir aukojo savo baltumą, kad galėtų visai pasiekti išsvajo- 
tąjį susijungimą. Burės tirpo, ir nieko daugiau neliko, kaip tik 
šviesa, ir ta šviesa man atrodė kaip ištisinis liaupsinamasis him- 
nas. Daktaras Busbekas vėl priėjo, ištiesęs ranką, prie paveiks- 
lo, ir tada dailininkas tarė: 

— Kaip matai, Teo, dar reikia trupučiuką prie jo padirbėti. 

— Jis užbaigtas visiškai, — tarė Busbekas. 

— Balta spalva per ryški, — atsakė dailininkas. 

Ir Teo Busbekas dar pasakė: 

— Tai per brangi dovana, Maksai, aš negaliu jos priimti, 

Bet dailininkas mirktelėjo jam ir tarė: 

— Tu jį gausi, bet tik tada, kai pabaigsiu. 

Visi stovėjo susispietę apie dovanų stalą, vertino, lygino 
svarstė, skaičiavo kiekvieno daikto vertę markėmis ir pfenigais, 
greitomis žiūrinėjo, stengdamiesi kiek įmanoma nustatyti, kas ką 
atnešė: einant namo, bus galima apie tai pasikalbėti. Jie ėmė do- 
vanas į rankas, garsiai žavėjosi jomis, padavinėjo kits kitam, 
reikšdami savo nuomones, ir nieko nepaliko nepačiupinėję, ne- 
patyrinėje. Niekas nedrįso apžiūrėti kokią dovaną greitosiomis 
ar paviršutiniškai. Jie kilnojo butelius, pliaukšėdami liežuviu, 
grūdo kumštį į kavinuko gaubtuvą, juokais smeigėsi segtuką, o 
Peras Arnė Šeselis bandė aiškinti savo prakeiktuosius kraštotyros 
rezultatus, kaišiodamas kiekvienam panosėn atskleistą knygą. 
Visi tik stebėjosi, žavėjosi ir gyrė. Vieni linkčiojo, švilpčiojo pro 
dantis. Kiti čiupinėjo, klausinėjo, o Andersenas, kapitonas iš 
mokslo populiarinimo filmų, rodydamas ruda gumbuota lazda į 
paveikslą, tarė: 

— Ar čia tik nebus Lamanšas? Tenai dažnai toks oras. 

— Tai Gliuzerupas,— tarė Bultjohanas,— mano rajone. 

O dailininkas paplojo abiem per petį, be žodžių sutikdamas 
ir su vienu, ir su kitu. 

Padėję dovanas, visi susigrūdo prie paveikslo ir ėmė kalbėti, 
o aš nesiklausiau jų kalbų, nes pamačiau Jutą, basomis bėgaučią 

per medinį tiltuką be turėklų priešais daržo gyvatvorę ir kažką 
nešančią, ir dar pro langą pastebėjau, kaip ji su savo juodu ne- 
žuliu šmurkštelėjo į pavėnę; tada prasibroviau pro žiūrovus, 
kurie, linkčiodami galvomis, spoksojo į paveikslą susimąstę, čiu- 
pau iš svetainės lazdą, 0 kai pro langą iššokau į sodą, pama- 
čiau, kad ir Adis pasekė mano pėdomis. Jis taip pat iššoko pro 
langą ir tiesiai per lysves nudūmė į pavėnę — gal jis irgi pa- 
matė Jutą, gal net ji davė jam ženklą; šiaip ar taip, jis pralėkė 
pro mane ir, bėgdamas pro šalį, niūktelėjo man į šoną. 

Juodoje duobėtoje pavėnės asloje gulėjo Adžio akordeonas. 
Juta stovėjo prie jo išsižergusi, pasirengusi susiginčyti, su pa- 
šaipa laukdama, bet Adis nieko nesakė, nesipiktino ir tik sumi- 
šęs žiūrėjo į ją ir kraipė galvą. 

— Pagrok,— tarė ji. 

Adis nepajudėjo iš vietos. 

— Pagrok gi,— tarė ji, — juk šiandien gimimo diena, 

Adis trūktelėjo pečiais. 

— Tai grok tyliai, — spyrėsi Juta. 

— Tyliai, žinoma, tik mums,— tariau aš, bet Adis papurtė 
galvą. 

— Kitados ir aš turėjau akordeoną,— tarė Juta,— net du, ir 
mokėjau groti. 

— Tai tu pagrok,— tariau aš, bet ji parodė į Adį ir pasakė: 

— Tegul jis groja, tai jo instrumentas. 

— Tavo motina,— tarė man Adis,— jai tas nepatinka. 

— Užtat kitiems patinka, — atsakiau, ir mes kartu atsigręžėm 
į duris, iš kur į pavėnę krito šešėlis, ten stovėjo Jobstas, riebus 
ir išsiėiepęs, tartum užklupęs mus nusikaltimo vietoje. Jis žvilg- 
telėjo į akordeoną, į mus, vėl į akordeoną, įėjo į vidų savo meš- 
kiškais žingsniais, išėmė akordeoną iš futliaro, atleido odinius dir- 
žus, — bet kam čia delsti, atidėlioti tai, ką vis tiek reikės pasakyti: 
Adis įkišo abi rankas į kilpas, linktelėjo mums, o mes sustojo- 
me paskui kits kitą ir šūkčiodami išžygiavome iš šiaudais deng- 
tos pavėnės, kiekvienas padėjęs rankas priekiniam ant šlaunų. 

Juta laikėsi už Adžio šlaunų, aš laikiausi už siaurų prakau- 
lių Jutos šlaunų, o ant savo šlaunų jutau šiltus mėsingus Jobsto 
pirštus. Sodo taku mes žygiavome krypuodami, trepsėdami ir, 
Svarbiausia, lankstydamiesi, ir pūtė vėjas, grojo Adis, ir „hava- 
jai“ ringavo Blekenvarfe savo gražiausias melodijas. 

Mums jau ėmė belsti į langus ir moti, ir mūsų kiek per striu- 

kas muzikinis drakonas jau pravilnijo pro ateljė, paskui pro 
keturis šimtus svetainės langų, mes traukėme juodais sodo 
takeliais iš vieno galo į kitą, kviesdami visus į būrį, kurstyda- 
mi, ir dar atsimenu, kad Hilkė pirmutinė prisidėjo prie mūsų sū- 
puojančios grandinės, o po Hilkės — pastorius Treplinas ir Holm- 
senas, O po jų ir paukščių stebetojas Kolšmitas ir Ditė — kaip tik 
Ditė,— eidama pro tėvą ji nustvėre jį už rankos ir padėjo ją sau 
ant šlaunies, i: staiga mūsų virtinė įgavo kažkokią savarankiš- 
ką trauką, kažkokią neįveikiamą jėgą, nusinešančią su savimi 
viską, kas pasitaiko jos kelyje, kažkokią džiugiai siūbuojančią 
galią, kuriai negalėjo atsispirti nė vienas, atsidūręs arti mūsų, 
tad mūsų virtinė ilgėjo ir ilgėjo ir jau darė ne vieną vingį. Da- 
bar jau. ir dailininkas pakliuvo į mūsų vilkstinę, ir užtvankų 
inspektorius Bultjohanas, ir Hilda Izenbiutel; trūko tik motinos, 
ir aš žinojau, kad niekas jos neprivers prie mūsų prisidėti, net 
rūstus jos šešėlis ateljė gilumoje reiškė išdidų atsisakymą: Gud- 
runa Jepsen, kilusi iš,Šeselių. O juk galėjo jinai paimti pavyzdį 
kad ir iš kapitono Anderseno, kuris, nors ir būdamas devynias- 
dešimt dvejų metų, bent pamėgino mūsų siūbuojantį drakoną 
palydėti per Liuneburgo tyrlaukį, per nuostabaus gražumo smė- 
lyną: tas fotogeniškas senis įsispraudė tarp Adžio ir Jutos, pasi- 
lenkė braškėdamas, i: man pasirodė, kad aš girdžiu kažką šna- 
rant, tartum sproginėja sausos aguonų galvutės ir jam iš kelnių 
byra aguonos; senis iš tikrųjų pakildišiavo kelis metrus su mu- 
mis, kol, taip sakant, išbarstė visas savc 1udenines aguonas ir, 
gaudydamas kvapą, pasitraukė į šalį. Adis mus vedė, o Juta jį 
vairavo, įsikibusi jam į šlaunis, ir kai mes nusidaužėme per so- 
dą. prasibrovėme pro gyvatvorę, nutrepsėjome per medinį tiltelį, 
per pievą ir pakilome į užtvankos pylimą ir Šiaurės jūros dug- 
nu vos nenusitrenkėm į Angliją, jei Adis nebūtų kitaip sugalvo- 
jęs. Jis staiga pasuko, ir, kai mes vėl nusileidome nuo užtvan- 
kos, mūsų ilga siūbuojanti virtinė gana tiksliai kartojo judesius, 
kuriuos išdarinėjo tampomos akordeono dumplės. Vėl nusida- 
vėme Blekenvartfo link, pro išsirikiavusius alksnius, atsimušančius 
griovyje ir, matyt, nepatenkintus savo atspindžiu, nes vėjas šiau- 
šė ir drumstė vandenį ir jų liemenys siūbavo, tartum povandeni- 
nės audros blaškomi. Kad grandinė bent ties manim nenutrūktų, 
aš apsikabinau Jutą abiem rankom, o Juta apsikabino Adį, taip 
pat apsikabino ir kai kurie kiti. 

Ir dar prisimenu, kad, kai atsidūrėme prie dvivėrių vartų, 

ten jau stovėjo Okas Brodersenas, vienarankis laiškanešys. Jo 
dviratis buvo atremtas į vartų stulpą. Rankoje jis laikė kažkokį 
popierių ir mosavo juo virš galvos, norėdamas parodyti, kad 
jis turi teisę čia stovėti. 

— Eikit pas mus! — sušuko jam Juta, ir aš pakartojau: 

— Eikit pas mus| 

Mes apspitome jį iš visų pusių ir įsijungėme į savo grandinę 
kartu su visu jo atneštu paštu. Pro rūdžių spalvos kūtę, pro 
kūdrą, pro malkinę, o kai mes jau sukome pro ateljė, aš atsi- 
gręžiau ir pamačiau, kad mūsų virtinė jau byra arba bebyranti, 
visi pavargę ir smagūs, šiaip ar taip, ir smagūs, tai, tur būt, pri- 
pažino ir motina. Tačiau ir byranti mūsų virtinė dar traukė pas- 
kui Adį, kuris grodamas įsuko į sodą ir ten sukūrė arba bent lei- 
do pajusti „Berlyno dvasią, dvasią, dvasią“, o po to kai kurie, 
dėl visa ko pasidaire į dangų viršum Šiaurės jūros, puolė į na- 
mus ir ėmė nešti lauk stalus ir kėdes. Žėrinčios properšos tarp 
tamsių debesų, taip pat žydri klanai ir greitai plaukiančių mums 
virš galvų debesiukų purus baltumas mus padrąsino. Gimimo die- 
ną perkėlėm į sodą. 

Taip, o dabar aš nenorėčiau kliudyti niekam įsivaizduoti, 
kaip buvo gabenami, kilnojami, iš rankų į rankas perduodami, 
šonu brukami pro atvirus langus baldai, iš viso tą linksmą kėli- 
mosi po atviru dangum sambrūzdį, kurį Adis lydėjo „La Palo- 
mos“ ir „Rolling home“ garsais, nes man reikia pasiieškoti laz- 
dos, smeigtukais nusagstytos savo lazdos, kurią kažkur nukišau, 
kai formavosi eisena. Bet kur jos ieškoti? Svetainėje? Ateljė? 
Apėjau visus sodo takus. Apžiūrėjau krūmus. Apieškojau kie- 
Mą ir malkinę. Neradau lazdos nė ant vienos palangės. Neplū- 
duriavo ji ir kūdroje. 

— Ar nematėt mano lazdos? — paklausiau du vyrus, stovin- 
Čius prie kūdros. 

Tėvas ir Maksas Liudvigas Nansenas neatsiliepė. Jie nieko ne- 
atsakė, net galvos nepapurtė, tik susijaudinę tylėjo, ir aš ieško- 
jau toliau, kol man kilo kažkoks įtarimas, tad aš vėl grįžau prie 
kūdros, kur porelė senų baltų ančių mckė plaukioti rikiuotėje 
keturias jaunikles. Slėpdamasis už nukirstų viena ant kitos su- 
Verstų tuopų, prisėlinau prie senųjų bičiulių iš Gliuzerupo, pro 
kažkokią spragą įsmukau į tuščią plotą tarp kamienų ir pro be- 
Veik lygų plyšį išvydau priešais dailininką ir tėvą, tiktai nupiau- 
tus ligi šlaunų, ir taip arti, jog mačiau išsipūtusias jų kišenes ir 

net numaniau, kas jose yra. Mano slėptuvės žemė buvo lygi ir 
šalta, šaižus vėjas pūtė pro plyšius tarp kamienų. Kai atsistoda- 
vau ar atsitūpdavau, vyrai sumažėdavo arba padidėdavo, bet jų 
veidų vis tiek nemačiau, jų veidai liko už mano akiračio ribų. 

Pirmiausia pastebėjau, kad dailininkas laiko rankose laišką, 
raudonu kryžium perbrauktą skubų laišką, — kurį jis, matyt, jau 
perskaitė, o dabar giąžino tėvui — valdingai 1r įtūžęs, trumpų 
energingu mostu, ir aš supratau, kad tėvas, turėdamas pasirink- 
ti, ar dėstyti laiško turinį žodžiu, ar leisti laiškui pačiam kalbėti, 
kaip ir visada, nusprendė daryti, kašp jam patogiau. Jis padavė 
dailininkui perskaityti pačiam ir dabar, ramiai atsiėmęs laišką 
savo apžėlusiomis rankomis, rūpestingai jį sulankstė. 

— Jūs iš proto išsikraustėt, Jensai! — taiė dailininkas.— Jūs 
neišdrįsit to daryti! 

Man krito į akis, kad, kreipdamasis į tėvą daugiskaita, daili- 
ninkas priskyrė jį prie kažkokios daugumos. 

— Jūs neturit jokios teisės, — tarė Nansenas. 

— Ne aš tai rašiau, Maksai,— atsakė tėvas,— ir aš nieko ne- 
darau.—Ir jis nesusilaikė kažkaip bejėgiškai neskėstelėjęs ran- 
komis. 

— Ne,— tarė dailininkas, — tu nedarai, tu tik stengiesi, kad 
jie galėtų vykdyti savo kėslus. 

— Ką gi man daryti? — šaltai paklausė tėvas. 

— Dvejų metų paveikslus — tu žinai, ką tai reiškia? — pa- 
klausė dailininkas. — Jūs uždraudėt man tapyti. Jums dar maža? 
(“ ką dar sugalvosit? Juk negalit konfiskuoti paveikslų, kurių 
niekas niekad nėre matęs? Kuriuos žino viena Ditė, na, aišku, ir 
Teo? 

— Tu skaitei laišką, — tarė tėvas. 

— Taip,— atsakė dailininkas, — skaičiau. 

— Vadinasi, žinai, — tarė tėvas, — kad įsakyta konfiskuoti vi- 
sus pastarųjų dvejų metų paveikslus. Rytoj aš turiu juos supa- 
kuotus pristatyti į Huzumą. 

Juodu nutilo, aš pasukau akis į šoną ir pamačiau, kad iš namų 
išėjo dvi siauros kelniapusės, apskritos lyg dūmtraukiai, ir iš- 
girdau balsą: 

— Kur jūs prapuolėt? Eikit greičiau! 

— Tuoj, tuoj,— atsiliepė dailininkas ir tėvas, 

Tai nuramino dūmtraukius, ir jie nustypino atgal į vidų, o po 
valandėlės išgirdau tėvo balsą: 

— O žinai, Maksai, gal jie tau sugrąžins paveikslus vieną 
gražią dieną? Imperijos rūmai juos peržiūrės ir sugrąžins? 

Kai mano tėvas, Rugbiulio policininkas, šitaip klausė arba 
minėjo tokią galimybę, tai skambėjo visai įtikimai, ir niekas 
negalėjo įtarti, kad jis sako ne tai, ką mano. Dailininkas, rodės, 
taip nustebo, jog ne išsyk galėjo atsakyti. 

— Jensai,—tarė jis su nuoskauda ir atlaidžiai, — dieve mano, 
Jensai, kada gi tu suprasi, kad jie bijo ir kad baimė verčia juos 
išdarinėti tokius dalykus: drausti žmogui dirbti, konfiskuoti jo 
paveikslus. Sugrąžins? Nebent urnoje. Degtukai, Jensai,— štai 
kokiu argumentu dabar naudojasi dailės kritika, dailės nagrinėji- 
mas. kaip jie sako. 

Tėvas stovėjo prieš dailininką jau nebesutrikęs, jam net pa- 
vyko savo poza išreikšti nekantrų reikalavimą, aš pastebėjau tai 
nesunkiai ir nenustebau, kai jis tarė: 

— Taip įsakyta iš Berlyno, ir tiek. Pats skaitei raštą, Maksai. 
Reikalauju, kad tu dalyvautum, kai aš tikrinsiu paveikslus. 

— Tai tu ketini juos konfiskuoti? — paklausė dailininkas. 

— Pirmiausia nustatysim, kuriuos paveikslus reikia paimti, — 
tarė tėvas šaltai ir griežtai. — Aš surašysiu visus, tad rytoj bus 
galima juos paimti. 

— Pala, prasikrapštysiu akis, — tarė dailininkas. 

— Krapštykis, kiek nori,— atsakė tėvas, — nuo to niekas ne- 
pasikeis. 

— Jūs patys nežinot, ką darot,—tarė dailininkas. 

— Aš tik atlieku savo pareigą, Maksai,— išsprūdo mano tė- 
Vui, 

Aš pažiūrėjau į dailininko rankas, tvirtas, patyrusias rankas, 
kurias jis iš lėto pakėlė ir tartum stvėrė jomis orą, ir aš taip 
Pat stebėjau, kaip jis iš pradžių išskėtė pirštus, 0 paskui su- 
gniaužė kumštį, tartum kažką nusprendęs. Tuo tarpu tėvo rankos 
nuolankiai karojo prie kelnių siūlių, sakyčiau, dvi klusnios būty- 
bės, šiaip ar taip, jos nekrito į akis. 

— Eisim, Maksai? — paklausė tėvas. 

Dailininkas nepajudėjo iš vietos. 

. — Tegul jie bent pamato, kad aš atlikau savo pareigą, — tarė 
eVas, 

+— Tai jums nepadės! — staiga sušuko dailininkas.— Dar nie- 
kam "tai nepadėjo. Čiupkit viską, kas jus baugina. Konfiskuokit, 
piatištykit, deginikit,— kas jau“kartą pasiekta, to nebesunaikinsit. 

— Tu neturi teisės taip st manim kalbėfi,— tarė tėvas. 

'— Su tavim? — atsiliepė: dailininkas. — Su tavim aš galu ir 
ne +aip pasikalbėti: jei aš ftda būčiau tavęs neištraukęs, gulė- 
tum dabar jūros dugne kartu su žuvimis. 2 

— Metas pagaliau užmiršti šią skolą, — tarė tėvas. 

— Klausyk, Jensai,— atsakė dailininkas,— yra dalykų, kurių 
neįmanoma atsisakyti. Aš neatsisakiau tada, kai nėriau tavęs 
traukti; ir dabar nė tiek to negaliu atsisakyti. Todėl įsidėk į gal- 
vą: aš ir toliau tapysiu. Piešiū nematomus paveikslus. Juose bus 
tiek šviešos, jog nieko jūs nėįžiūrėsit. Nematomus paveikslus! 

Tėvas pakėlė ranką, iš lėto mostelėjo ja lyg PiapaI diržo 
aukštyje ir tarė įspėjamu tonu: 

— Tu žinai, Maksai, ko iš manęs reikalauja pareiga. 

— Taip, — atsakė dailininkas, — taip, žinau, bet ir tu žinok: 
mane vemt verčia, kai jūs šnekat apie pareigą. Kai jūs imate 
šnekėti apie pareigą, kitiems reikia pasisaugoti. 

Tėvas žengė prie dailininko, užsikišo nykščius už diržo ir iš 
tikrųjų išsitempė. 

— Aš iš tavęs nereikalauju paveikslo su klrais,— tarė tė- 
vas.— Jį užmiršim. Bet nuo šios dienos, Maksai, pasisaugok! 
Daugiau tau nieko negaliu patarti — pasisaugok!| 
„ — Aš ir pats žinau, —atsakė dailininkas. 

“ — Tai eime, Maksai? — paklausė tėvas kiek palaukęs. 

— Kaip nori, —tarė dailininkas, — galim eiti.— Tačiau, prieš 
eidamas, pridūrė neryžtingu balsu: — Bet žiūrėk, kad čia nie- 
kas nepastebėtų, ypač jis, Teo. 

Rugbiulio policininkas nieko neatsakė, ir aš pamaniau, kad 
jis sutiko. 

Pro mano plyšį jie ėjo paskui kits kitą tuščiu, vėjo gairina- 
mu kiemu, būčiau galėjęs juos paliesti, būčiau galėjęs nugąs- 
dinti ar paglostyti, bet nieko tokio nepadariau, tik labai pritū- 
piau, žiūrėdamas, kaip juodu auga, eidami tolyn, o kai jie pra- 
dingo namuose, ėmiau pagaliau tyrinėti savo naują slėptuvę, 
išmatavau ir įsitikinau, kad čia užtektų vietos ir dviem, saky- 
sim, Jutai ir man. Paskui išlindau pro spragą, sustojau prie kūd- 
ros ir surengiau antims netikėtą Skageraką, tad prieš jas, už 
jų ir tarp jų ėmė trykšti vaizdingi fontanai. Sviedinius aš var- 

tojau visokiausio kalibro. Kas čia darėsi! Vanduo ėmė vilnyti, 
virti, kunkuliuoti, grakščiai tikšti į viršų, tad antys norom ne- 
norom turėjo kaitalioti savo rikiuotę, kad galėtų apsisaugoti nuo 
sviedinių, o dar, prieš grįždamas į sodą, aš daviau joms para- 
gauti užtveriamosios ugnies; viena, jauniklė antytė neteko :sa- 
vitvardos, atitrūko nuo junginio; : plakdama sparnais vandenį, 
leidosi bėgti, nuklydo į tą kvadratą;: kur krito mano sviediniai: 
jeigu būtų pasilikusi prie senių, nebūtų patekusi po granata, E 

Šiaip ar taip, aš nuskubėjau į sodą, kur: „Adis. vis..dar grojo, 
dabar grojo dainą apie mergaitę, kuri, nepaisydama: : pavojiRgo 
jūros šėlsmo, žūt būt troško atsidurti šalia savo -i0limo jūreivio, 
nes, Matai, juodu priklausą kits kitam „kaip vėjas ir: jūra ir taip 
toliau. Ir pagal tą melodiją svečiai šoko didelėje vejoje, ne; ne 
šoko, o plūkė kojomis: žemę, trypė, strakaliojo, atkakliai ir sų- 
simąstę malėsi apie kits kitą, taisydami : apetitą vakarienei, o 
ypačiai davė garo Hilda Izenbiutel, mokytojas Plenys, bet ir 
seniai Holmsenai stengėsi neatsilikti. Per daug -neįsižiūrėjau, 
kas tokie čia rūpinosi ko daugiau pajudėti, manęs nesudomino 
nė tie, kur sėdėjo ant kėdžių ir suoliukų po šmėkščiojančiais 
šešėliais lyg sustingę, bet atidūs jūros gyvūnai, nes iš pirmo 
žvilgsnio užtikau ateljė gilumoje abu man reikalingus vyrus; jie 
stovėjo prieš kits kitą, vienas pakėlęs pečius, antras nulei- 
dęs galvą. Aš prikišau. nosį prie lango. Juodu buvo vieni atel- 
jė. Abu stovėjo prie daktaro Busbeko dovanų stalo. Aš pridėjau 
rankas prie lango iš abiejų veido pusių ir dabar, kai stiklo bliz- 
gesys.nebeakino manęs, pamačiau, kad jie stovi priešais paveiks- 
lą, kuriame burės tirpsta šviesoje, ir atkakliai grumiasi dėl jo: 
tėvas įsakmiai rodo smilium, į paveikslą, 0 dailininkas bando 
jį užstoti kūnų; vienas reikalauja, kitas nesutinka duoti, vienas 
spiriasi, kitas ginasi — ir visa tai be jokio garso, nerimastingoję 
akvariumo tyloje; aš mačiau, „kaip jie ginčijasi, mėgina įtikinti 
kits kitą, ir staiga dailininkas „paima tūbelę dažų, išspaugžia , Aš 
jos. .trympą kirminą, pasilenkia prie, paveikslo ir ima.. , kažką 
keisti aI „taisyti, tepdamas dąžųs čia piršto gąliuku, čia. jo šąpu 
ir, „Pagaliau, kaip kad dažnai darydavo, delno minkštimu; « o tėvas 
Visą: tą laiką stovi sustingęs, ir rūstus "nelyginant bakenas. „pavo- 
jingoje. upės vietoje, Dailininkas išsitiesė, nusišluostė „pirštus, 
Jo Veide. pastebėjaų ątsargią panieką. Jis mirktelėjo: tėvųj,. 0 šis 
Pagalvojo, paskui linktelėjo, matyt, nesumodamas, . ką atsakyti, 
bent šiuo tarpu. Tuo pasinaudodamas dailininkas nustūmė tėvą 

į kertę, kur jo nebebuvo matyti. Aš supratau, kaip pasibaigė jų 
ginčas. Atsigręžęs pasidairiau daktaro Busbeko ir pamačiau jį su 
Dite, jie stovėjo už parankių, po senos obels šakų šešėliais; še- 
šėliai, rodos, buvo jį perbraukę. 

Jau galvojau, gal man įšokti pro kurį atdarą langą į svetai- 
nę, O iš ten įsmukti į ateljė, bet staiga muzika nutrūko ir Adis, 
kaip ir aną sykį, griuvo žemėn ir ėmė, kaip ir aną sykį, spardy- 
tis, raitytis, blaškytis ir griežti dantimis. Aš puoliau prie jo, 
bet Hilkė mane aplenkė; kaip ir tada, kopose, jinai atsiklaupė 
prie jo ir pirmiausia nukėlė nuo jo sunkų, lanku ištemptą akor- 
deoną, kuris buvo apjuosęs jam krūtinę kaip gelbimoji liemenė. 

— Eikit sau, — kartojo Hilkė, — eikit sau! 

Bet svečiai bėgo iš visų pusių, brovėsi arčiau, sudarydami 
sąmyšio, nuostabos ir, tur būt, išgąsčio ratą, nes niekas nekal- 
bėjo, net nesistumdė, tik žvalgėsi ties pargriuvusiu Adžiu, O šis 
gulėjo išblyškęs, kietai sučiaupęs lūpas. Visi jie stovėjo skersi: 
Holmsenai, kurie ką tik šoko, pastorius Treplinas, paukščių ste- 
bėtojas Kolšmitas ir užtvankų inspektorius Bultjohanas. Stovėjo 
tylomis ir mano senelis, taip pat Plenys ir kapitonas Anderse- 
nas. O kiek atokiau, ne pačiame rate, išsitiesusi visu ūgiu, ne 
tiek susirūpinusi, kiek išdidi ir abejinga, stovėjo motina ir Žiū- 
rėjo ne į Adį, o Hilkę. 

Tik vienas žmogus prasiveržė pro ratą, prasiskynęs kelią ty- 
liais, atkakliais žodžiais, ir tai buvo daktaras Busbekas. Jis ne- 
laukė. Neklausinėjo. Tik prašė žmones prasiskirti, atsiklaupė 
priešais Hilkę, išsitraukė nosinę ir pradėjo šluostyti prakaito iš- 
piltą muzikanto veidą. Tuo tarpu ir Adis pravėrė akis ir ėmė ma- 
loniai dairytis, ničnieko nesuprasdamas. 

— Dabar jam reikėtų ko užkąsti! — sušuko mokslo populiari- 
nimo filmų kapitonas. Niekas jam nepritarė. 

— Dabar nieko, dabar jau praeis,— kalbėjo Hilkė, o Adis 
vargais negalais pasikėlė, atsistojo, daktaro Busbeko padedamas, 
ir sumišęs apžvelgė apspitusius jį žmones. Tada Hilkei šovė labai 
gera mintis: ji paėmė Adį už rankos ir šypsodamasi nusivedė jį 
prie sūpuoklių, o paskui kraštiniu vingiuotu taku į pavėnę, tad 
susirinkusiems nieko daugiau nebeliko, kaip tik išsiskirstyti, 
nors kai kurie, o ypač Peras Arnė Šeselis, nesiliovė iš po sunkių 
antakių žvilgčioję į tą vietą, kur gulėjo Adis. Ir štai pamačiau, 
kaip Adis pakėlė prie pavėnės mano lazdą ir, parodęs Hilkei, ta- 
rė: 

— Tai juk Zigio lazda! — Aš pašokau ir ėmiau mosuoti ran- 
komis. | 

— Aš čia, čia! — sušukau, ir Adis, pastebėjęs mane, numetė 
lazdą į sodą, po sūpuoklėmis, iš ten aš ją ir pasiėmiau. 

Aš norėjau jam pamerkti, bet nepamerkiau, pamatęs, kad 
motina pastoja jiems kelią ir bando juos sustabdyti prie nuo- 
šalaus šulinio, prie alyvų pavėsinės. Aš atsisėdau po sūpuoklė- 
mis, išskleidžiau savo mėlyną nosinę, prisegiau ją smeigtuku 
prie lazdos ir su plevėsuojančia mėlyna vėliava rankose ėmiau 
žygiuoti iš vieno galo į kitą pro suolus, stalus ir kėdes, kur bū- 
reliais sėdėjo svečiai, rūkė, kuždėjosi ir susimąstę šnypštė. Ma- 
no vėliava plazdėjo, aš ją Mėčiau į viršų, nors Rugbiulyje ne- 
buvo žmogaus, kuris suprastų, ką tai reiškia. 

Štai ir viskas, kol kas viskas, nes aš negaliu nutylėti, kad 
tą patį akimirksnį, kai aš išmečiau į viršų savo mėlyną vėliavą. 
kažkas pasibeldė į mano vienutės duris, pasibeldė labai nedrą- 
siai, labai atsargiai, bet pakankamai aiškiai, ir šiuo beldimu 
stačiai pažadino mane iš atsiminimų; aš užverčiau sąsiuvinį ir 
su apmaudu atsigręžiau į duris. Kažkas judėjo už stebimosios 
akutės. Rudą spalvą pakeitė balta. Ėmė suktis deganti saga. 
Žėrėdami į kamerą įsiveržė keli spinduliai. Nenoromis atsisto- 
jau, kai durys nepakenčiamai lėtai atsidarė tarytum kriminali- 
niame filme, atsivėrė, biauriai girgždėdamos, šiaip ar taip, tas 
lėtumas nieko gera nežadėjo; trūko tik plevėsuojančių užuolai- 
dų ir knygos, kurios puslapiai patys sklaidosi, o kadangi aš 
nenorėjau ilgam skirtis su gimimo diena Blekenvarte, tai man- 
dagiai paprašiau nekviestą svečią: 

— Eik į vidų! Skersvėjis! 

Jis greitai įėjo, žingtelėjo į šoną, palikęs Karlui Jozvigui, 
kurį aš pamačiau už jo nugaros koridoriuje, užrakinti duris iš 
anos pusės. Jis aiškiai buvo sumišęs, jo burnos kampučiai trūk- 
čiojo; šiandien, kai aš apie tai pagalvoju, jis man atrodo kaip 
jaunas žvėryno tarnautojas, pirmą kartą pasiryžęs įeiti į narvą. 
Nedrąsiai, bet simpatingai šypsodamasis, jaunas psichologas 
trypčiojo vietoje. Linktelėti kaip reikiant jam nepavyko, nes 
stovėjo jis per arti durų. Vyrukas buvo kokiais trejais, o gal 
Penkeriais metais vyresnis už mane, gležno sudėjimo, labai iš- 
blyškęs. Man patiko jo apdaras: sportiškas ir truputį nevalyvas. 
Aš negalėjau suprasti, kodėl jo kairioji ranka konvulsyviai su- 
Eniaužta,— gal jis joje laikė paruošęs man, taip sakant, gabaliu- 

ką cukraus, o gal ir ginklą. Kadangi jis atėjo nekviestas, aš 
vien tylomis jį apžiūrinėjau, neslėpdamas savo apmaudžios nuo- 
siabos; mano žvilgsnis reikalavo iš svečio kalbėti trumpai. 

— Ponas Jepsenas? — paklausė jis lipšniai, ir aš, truputį pa- 
laukęs, santūrokai atsakiau: 

— Tas pats. 

Šis atsakymas, rodės, jo anaiptol nesutrikdė, jis atsispyrė sė- 
dimąja nuo durų, atkišo man glebią ranką ir tarė: 

— Makenrotas, Voligangas Makenrotas; džiaugiuos su ju- 
mis susipažinęs.— Jis maloniai nusišypsojo man, nusivilko pal- 
tą, pasidėjo jį ant stalo, nepateisinamai familiariai palietė man 
alkūnę, su pasitikėjimu žvilgtelėjo į mane ir rankos mostu pa- 
klausė, ar galima atsisėsti ant mano kėdės. Aš su apgailestavimu 
papurčiau galvą. Kėdės jam atiduoti negaliu. 

— Jeigu jums tai nežinoma, — atsakiau, — aš dirbu: rašau UŽ 
bausmę rašinį. 

Jam tai žinoma. Jaunasis psichologas girdėjo, kas man atsiti- 
ko, išsijuosęs gyrė mano užduotį, net atsiprašinėjo, kad sutruk- 
des, bet nurodė turįs specialų direktoriaus Himpelio leidimą, 
gautą išimties keliu. 

— Būkit toks geras, ponas Jepsenai,— tarė jis,— neatsisaky- 
kit man padėti, jūs labai daug galit padaryti. 

Aš gūžtelėjau pečiais, mandagiai sumurmėjau: 

— Nėšinkis, vyruti, man irgi niekas nepadeda.— Ir, norė- 
damas parodyti, kad neturiu jam laiko, atsisėdau ant vieninte- 
lės kameroje kėdės ir ėmiau žaisti su kišeniniu veidroduku, Pa- 
siskolinęs šviesos iš elektros lemputės, veidrodukas nusiuntė 
spindulį paklajoti po krosnį, kriauklę ir langą, truputį pažaidė 
su durų akute, už kurios budėjo Jozvigo akis, papuošė lubas 
viena kita efemeriška šviesos girlianda, be garso supiaustė du- 
ris siaurais dryželiais. Kadangi jaunasis psichologas vis dar nėjo, 
pagaliau ėmiau valytis šviesos spinduliu batus, žodžiu tariant — 
dariau viską, ką daro žmogus, jausdamasis esąs visai vienas. Ne- 
kreipdamas dėmesio į svečią, vėl atsiskleidžiau sąsiuvinį ir, skai- 
tydamas ką parašęs, pabandžiau vėl priartėti prie Blekenvarfo 
sodo. Volfgangas Makenrotas vis tiek nėjo. Jis nėjo ir atidžiai, 
maloniai žiūrinėjo mane, kaip.žmogus žiūrinėja ką tik įsigytą: 
daiktą, sakyčiau, nuosavybę, -su. kuria dar- reikia apsiprasti, o 
kadangi.nenoromis jutau, kad tas mokslininkas pradeda man pa- 

tikti savo bičiulišku elgesiu, tai ir paklausiau, ar jis kartais ne- 
bus sumaišęs durų. 

— Jūs, ponas Jepsenai,— tarė jis,— ir aš, mudu turim suda- 
ryti sąjungą.— Ir jis ėmė dėstyti man savo planus. Jaunajam 
psichologui reikią parašyti diplominį darbą. Tas darbas, kurį 
jis pavadino savanoriška bausme, turįs padėti jam padaryti moks-. 
linę karjerą. Mikliai sukdamas mudviem abiem cigaretes, ma- 
sažuodamasis sprandą, jis pasiūlė man būti jo diplominio dar- 
bo objektu. Aš turėčiau, pasak jo, įeiti į jo diplominį darbą ir 
būčiau rūpestingai ištyrinėtas. Vadinasi, man būtų surengtos 
pirmos rūšies mokslinės laidotuvės. ,„Mano atvejis“, kaip jis 
pasakė, simpatiškai šaipydamasis pats iš savęs, būtų jo smulkiai 
išanalizuotas su visomis viršūnėmis ir bedugnėmis ir taip to- 
liau. Darbo antraštė, gali sakyt, jau kišenėj: „Menas ir nusikals- 
tamumas,— turėtų vadintis jo darbas, — Zigio J. atvejo analizė.“ 
Tačiau tam, kad šis diplominis darbas ne tik pavyktų, bet ir su- 
silauktų moksliniame pasaulyje deramo — jis taip ir pasakė: de- 
ramo dėmesio,— jam esanti būtina mano pagalba. Už tai jis 
mirktelėjęs pasiūlė man sąmojingą atpildą: tą itin retai pasitai- 
kantį baimės jausmą, kuris, jo nuomone, buvęs tikrasis mano 
originalių veiksmų akstinas, jis ketinąs pavadinti jepsenofobija, 
tai padėsią man vieną gražią dieną pakliūti į psichologijos lek- 
sikoną. 

Šitaip atvirai išdėstęs man visus savo planus, jaunasis moks- 
lininkas, aplankęs mane su specialiu direktoriaus Himpelio lei- 
dimu, padėjo, neatsitraukdamas nuo stalo, man ranką ant peties ir 
pasilenkė prie manes, nutaisęs šypseną, veikiau tinkamą tarp 
sąmokslininkų, o ne tarp psichologo ir jauno nusikaltėlio. Ta 
šypsena mane sutrikdė, ir aš negalėjau tylomis jo išprašyti pro 
duris, juoba kad jis toliau kalbėjo pašnibždomis ir taip pat pa- 
šnibždomis aiškino, kokią kryptį ketinąs suteikti savo darbui: 
Jis žadąs mane ginti ir siekti, kad būčiau paleistas; jis manąs 
Pateisinti paveikslų vogimą, o privačią paveikslų galeriją, mano 
sukurtą senajame vėjo malūne, iškelti kaip pozityvų faktą; apsk- 
ritai, jis numatąs paskelbti mano bylą kaip ypatingą atvejį ir 
Pareikalauti, kad būčiau išteisintas pagal straipsnį, kurio dar 
nesą. Tylus, doras fanatizmas, su kuriuo jis man visa tai išklojo, 
žadino pasitikėjimą. Turiu pripažinti, kad iš tūkstančio dviejų 

šimtų dresūros apsėstų psichologų, pavertusių mūsų salą kaž- 
kokiu moksliniu maniežu, Volfgangas Makenrotas buvo vienin- 
telis, kuriuo aš, tegul ir atsargiai, ryžčiausi pasitikėti. 

“ Truputį stūmė mane nuo jo vien tai, kad jis per daug apie 
mane žino. Jaunasis mokslininkas perskaitė visą mano bylą, tu- 
rėjo smulkią informaciją. Iš pradžių pagalvojau, kad, padėda- 
mas Makenrotui atlikti jo darbą, susilauksiu iš jo paramos ir 
savo darbui, ypač jei jis apsiims mane aprūpinti cigaretėmis, 
bet, iš jo kalbos supratęs, kad tas psichologas yra beveik direk- 
toriaus Himpelio bičiulis, tos minties atsisakiau. Atsidėjęs apžiū- 
rinėjau jį: išbalęs veidukas, laibas kaklas, švelnios rankos; kri- 
tiškai klausiausi jo balso ir, nors juo ilgiau truko tas vizitas, 
juo labiau tas žmogus man patiko, pasakiau, kad jo pasiūlymas 
buvęs Man perdaug netikėtas. Labai gaila, bet aš turįs pagal- 
voti. 

— Bet, tikiuosi, — tarė jis,— jūs man leisite kai kada jus 
aplankyti? 

Tai aš jam leidau ir, norėdamas greičiau juo atsikratyti, taip 
pat sutikau su jo pasiūlymu kartkartėmis, nereguliariai, prista- 
tyti man atrinktas, ypač kritiškas, kiek aš supratau, jo diplominio 
darbo ištraukas,— jis taip ir pasakė: pristatyti. Padėkojo. Sku- 
bomis, tarsi bijodamas, kad aš neapsigalvočiau, apsivilko paltą 
ir tarė: 

— Aš neapvilsiu jūsų, ponas Jepsenai,— draugiškai padavė 
man ranką, nuėjo prie durų ir pabeldė; Karlas Jozvigas, pats nė 
nepasirodęs, atidarė duris ir išleido jaunąjį psichologą. Aš pa- 
siklausiau jo tolstančių žingsnių: jis labai skubėjo, 

Nuo to laiko sėdžiu prie išrantyto stalo ir, įsikibęs į atsimi- 
nimų grandinę, bandau sugrįžti į gimtadienio iškilmes, gyventi 
čia, o būti ten, Blekenvarfe, dailininko sode, tarp šventiškai nu- 
siteikusių jūros gyvūnų, laukiančių vakarienės. Galėčiau leisti, 
kad vakarienė būtų padėta ant stalo, galėčiau pirmiausia — gal 
būt, daktaro Busbeko garbei — nupiešti puikią saulės laidą, pa- 
rodyti, kaip patetiškai veikia viena kitą raudona ir geltona spal- 
va, ir pagaliau atvaizduoti oro kautynes kokių aštuonių tūkstan- 
čių metrų aukštyje, kurios tą dieną mus domino kelias minu- 
tes, bet visa tai negali pakeisti fakto, kad aš pirmutinis išėjau iš 
gimimo dienos iškilmių. Ir išėjau ne savo noru. 

Kur tai buvo? Kur ji mane pagavo? Prie sūpuoklių, pavėnėj. 
ant medinio tiltuko? Mėlynąją vėliavėlę, šiaip ar taip, tebelai- 

kiau rankoje ir kažko ieškojau, vėjas buvo apmalšęs. Staiga prieš 
mane išdygo motina, rūsti, labai sujudusi, ji bandė kažką pasa- 
vus dantis, kaip paprastai, kai nesitveria piktumu, kai jaučiasi 
įžeista ir apvilta. Nustvėrė mane už rankos. Prispaudė mano ran- 
ką sau prie šlaunies. Ūmai apsigręžė, atmetė galvą, kiek leido 
kietas, tinkleliu ir segtukais sutvirtintas plaukų mazgas, pana- 
šus į blizgantį naviką, ir išsitempė mane iš sodo, iš gimimo die- 
nos, Savo bauginančia eigastim, kuri buvo kažkokia paniška, 
bėgo ta plokščiakrūtė augalota moteris priekyje ir tempė mane 
per veją, pro ateljė, per kiemą, vis dar netardama nė žodžio 
ir nesiteikdama nė žvilgtelėti į mokslo populiarinimo filmų ka- 
pitoną Anderseną, kuris šūktelėjo mums „greit gausim užkrims- 
ti“, vis taip pat mane vilkdama buksyru, pastūmė dvivėrius var- 
tus ir nudūmė alksniais apsodinta alėja link užtvankos pylimo, 
į kurį įkopėme, dvilinki susirietę, ir nuo kurio paknopstom nu- 
sileidome į jūros pusę, nė neatsigręžę į Blekenvarfą. 

Žiūrint iš toliau, Gudruna Jepsen, manau, veikiausiai buvo 
panaši į galutinai nusiminusią motiną, pasiryžusią kartu su sū- 
numi nusiskandinti Šiaurės jūroje. Aš jau buvau bepradedąs 
galvoti, ką man daryti, ypač ar tikrai mano pareiga lydėti mo- 
tiną, kai ji bris per bangų mūšą, ir klusniai nusiskandinti su ja 
prie bakeno, rodančio laivo sudužimo vietą, bet ji, vėl pakeitusi 
kryptį, nutraukė palei užtvanką, nematoma tiems, kas sumanytų 
žiūrėti į mus iš Blekenvarfo. Ji paleido mano ranką. Liepė eiti 
pirma, ir aš neatsigręžęs paklausiau, kodėl mes taip staiga iš- 
ėjom iš gimimo dienos. Atsakymo nesulaukiau. Tada paklausiau, 
ar tėvas irgi išėjo arba rengiasi išeiti, 0 ji vien tyliai sušnopavo 
ir nieko neatsakė. Ji tylėjo, kol priėjom prie švyturio su rau- 
dona kepure, ir čia tarė: 

— Greičiau, paskubėk, man reikia išgerti raminamųjų mil- 
telių ir atsigulti. — Po to ji pralenkė mane ir nebežiūrėjo, ar aš 
suspėjau jai iš paskos, ar ne. 

Bet aš pridūręs nusekiau paskui ją, greta jos užlėkiau laiptu- 
kais ir kartu su ja įėjau į virtuvę, kur ji išsyk pakėlė ranką 
prie blizgančių, rūpestingai surikiuotų indelių su įrašais: „„Ry- 
žiai“, „Manai“, „Miltai“, „Sago"“, „Kruopos“, tačiau prikrautų 
ko nori, tik jau ne to, ką skelbė auksiniu rėmeliu apvestas įrašas; 
Ji išvertė vieną iš tų indelių ant stalo ir iš krūvos buteliukų, 

dėžučių ir skardinukių išsitraukė .miltelį, -subėrė į stikiinę van- 
dens, atsisėdo ir išgėrė užsimerkusi. Aš stovėjau šalia jos nusi- 
gandęs ir klusnus, kaip paprastai, susidomėjęs, priekaištingai 
ją stebėjau — smailų smakrą, rusvas blakstienas, šnirpšles, per- 
kreiptas lūpas — ir nedrįsau jos paliesti. Motina pasirėmė ran- 
komis į kėdės sėdynę. Pasirąžė visu kūnu. Akimirkai užgniaužė 
kvapą. Aš paklausiau, ar padeda jai milteliai, ir tuoj pat — ar 
„negalėčiau grįžti į Blekenvarfą, į gimimo dieną, o kadangi ji 
nieko neatsakė, paklausiau, kam reikėjo taip smarkiai bėgti pa- 
lei užtvanką. Tada ji prisimerkusi pažvelgė į mane, atsistojo ir 
liepė eiti paskui ją. 

Mudu nuėjom į viršų, pro mano kambarį užkopėm į palėpę 
ir atidarėm mansardos duris; ten gyveno Adis. Ten stovėjo jo 
kartoninis lagaminas. Ant palangės žvilgėjo skutimosi reikme- 
nys. Ten pat gulėjo megztinis. Po taburete nauji kiltiniai batukai 
laukė gražaus oro. Ant komodos gulėjo kepurė su snapeliu, ša- 
likas, krūvelė nosinių, 0 ant priegalvio — knyga „Mes paėmėm 
Narviką“. 

— Krauk viską, — paliepė motina, o kadangi aš nepajudėjau 
iš vietos, pridūrė: — Krauk viską į lagaminą. 

Jinai turėjo dar sykį paraginti mane sudėti Adžio daiktus 
į jo lagaminą, ir kai aš vis dėlto ėmiau krauti, jos akylai pri- 
žiūrimas, tyliai tarė: 

— Kad tik ko nepamirštume, tegu pasiima viską, aliai daik- 
telį. — Ji padavė man pigų, matyt, dar nevartotą fotoaparatą ir 
tarė: — Įkišk tarp kojinių. 

Kaklaraištį motina sulankstė pati ir padėjo po viršutiniais 
mnarškiniais. Mes dėliojome, vyniojome, kimšome, grūdome, kol 
kambarėlyje nebeliko nieko, kas primintų Adį, tik lagaminas; 
o kai Gudruna Jepsen pakėlė lagaminą ir išnešė pro duris, ne- 
palėjai nepastebėti, koks jis jai biaurus, net ranką sutraukė. 
O ką aš galvojau apie tai? Iš pradžių pamaniau, kad motina 
nori paskirti Adžiui geresnį kambarį, taip pat tikėjaus, kad jį 
apgyvendins su manim; bet mes nusileidom į priemenę, ir čia, 
šalia tėvo raštinės, ji numetė lagaminą ant grindų, pristūmė jį 
prie sienos ir nusipurtė rankas. 

— Arjis išvažiuoja? — paklausiau aš. 

— Jam čia nėra kas veikti, — atsakė jinai, jau nusiraminusi,— 
todėl ir išvažiuoja; aš jau kalbėjau su juo. 

— Bet kodėl,— paklausiau, — kodėl jis turi išvažiuoti. 

— Tu šito nesupranti, — atsakė motina ir pažvelgė pro lan- 
gą į lygumą, į Blekenvarią ir ūmai pridūrė, nejudėdama ir ne- 
pakeldama balso: — Ligoniai šeimoje mums nereikalingi. 

— O Hilkė irgi išvažiuoja? — paklausiau aš. 

— Pamatysim,— atsakė motina.— Greit sužinosim, katrie ry- 
šiai stipresni.— Jinai iš tiesų pasakė „ryšiai“. 

Aš tik pažvelgiau į jos griežtą rausvą veidą ir supratau, kad 
gimimo diena pasibaigė, kad ji man nieku gyvu neleis grįžti į 
Blekenvartfą, todėl tiktai linktelėjau, kai ji nusiuntė mane gulti, 
padavusi sumuštinį su rūkyta dešra. Užsitemdžiau langą. Nusi- 
rengiau ir ant kėdės prie lovos sukroviau savo aprangą ta tvar- 
ka, kaip buvau išmokytas: pirmiausia rūpestingai išlyginau kel- 
nes, ant jų padėjau megztinį, sulankstytą keturkampiu, ant jo 
viršutinius marškinius, taip sutvarkytus, kad jų kraštai visiškai 
sutaptų su megztinio kraštais, ir lygiai taip pat apatinius marš- 
kinius — rytą visa tai užsivilksiu atvirkščia tvarka. Pasiklausiau, 
namuose buvo tylu, 


5 
Slėptuvės 


Bet tą rytą reikia aprašyti. Net ir tada, jei mes su kiekvie- 
riu atsiminimu susiejame kitokią reikšmę, vis tiek turiu nupiešti 
iš lėto brėkštantį rytą, kurį nesutramdomas geltonis grumiasi 
su pilku ir rudu tonu; turiu parodyti tame paveiksle vasarą su 
jos beribiu horizontu, su kanalais ir pempių skrydžiu, turiu iš- 
vesti dangaus skliautų juostas, paliktas nutolusių lėktuvų, leis- 
ti kateriui aidžiai papūkšėti už užtvankos; turiu, norėdamas at- 
kurti tą atmintiną rytą, išmėtyti po peizažą medžius ir gyva- 
tvores, žemus viensėdžius, virš kurių dar nekyla dūmai, taip pat 
dosnia ranka pribarstyti ganyklose juodmargių galvijų. Tai toks 
buvo tas rytas, kai aš pabudau, norom nenorom turėjau pabusti, 
nes kažkas stukseno ir barškino į langą, vis smarkiau ir vis 
nekantriau; iš pradžių aš gulėjau ir tik klausiausi barbenimo į 
langą, net pagalvojau, ar tik čia ne paukščiai traškučiai. Staiga 
tėškė į langą lietus, smėlio lietus. Smulkučiai grūdeliai šiūptelė- 
jo į stiklą. Aš atsisėdau lovoje ir ėmiau žiūrėti į langą: kad ir 
kiek daužytas, stiklas dar niekur nebuvo įskilęs. O paskui, po ke- 
lių tarkštelėjimų, kuriuos tik išgirdau, kurių betgi nepama- 
čiau, aš pastebėjau artėjantį smėlio debesiuką, kuris skardžiai 
tėškė į langą, — iššokau iš lovos, pribėgau prie lango ir įsmei- 
giau akis į auštantį be vėjo rytą. Kadangi nei viduriniame, nei 
užpakaliniame plane nieko nebuvo matyti, man tuoj krito į 
akis, kad kažkas sujudėjo priekiniame plane, sujudėjo iškelta 
ranka, kuri apačioje, malkinėje, tarp ožio ir iškapotos trinkos, 
reikalavo dėmesio, bet aš ne išsyk pažinau arba atpažinau brolį 
Klasą, kuris ten stovėjo uniformuotas su balta marle storai ap- 
tvarstyta ranka. Bent man taip pasirodė. Pagaliau niekas nė ne- 
galėjo tikėtis, kad jis čia atsiras tokioj ankstybėj, nieko prieš 
tai nepranešęs; juk po to, kai jis tyčia susižalojo ranką, mes 
tik sužinojome, kad jis guli Hamburgo kalėjimo ligoninėje ir 
kad mums draudžiama jį lankyti. Namie niekas apie jį nekal- 
bėjo, ir du atvirukai, kuriuos jis parašė iš ligoninės, žinoma, li- 
ko neatsakyti. 

Klasas išėjo iš malkinės, pamojavo man ir grįžo atgal, o aš 
puoliau prie lovos, paskui prie durų, pasiklausiau, vėl šokau 
prie lovos, užsivilkau marškinius, apsiaviau kelnes; prieš leis- 
damasis į priemenę, dar jam daviau ženklą pro langą. Prieme- 
nėje niekas nejudejo. Jie tebemiegojo. Miegojo su savo ilgais 
šiurkščiais naktiniais marškiniais. Miegojo po sunkiais apklotais, 
ant storų pilkų namie austų paklodžių, o virš miegančiųjų iš 
dviejų prieš kits kitą kabančių paveikslų žvalgėsi Teodoras 
Štormas ir Letov-Forbekas, ir tiek huzumietis rašytojas, tiek ge- 
nerolas dieną naktį įtariai spoksojo į kits kitą. Pasigūžęs prie sie- 
nos, skersas nutykinau laiptais į apačią, pro Rugbiulio polici- 
ninką, karantį ant pakabo priemenės sieninėje spintoje. Tyla 
namuose buvo neapsakoma. Koks šaltas laukujų durų raktas! 
Lėtai pasukau jį, jausdamas spyruoklės pasipriešinimą, pasu- 
kau be garso, bet atšokusios durys sugirgždėjo, ir jau maniau, 
kad tučtuojau viršuje pasirodys tėvas ir taip toliau, bet viskas 
buvo tylu. Aš išsmukau į lauką. Atsargiai uždaręs duris, per kie- 
mą puoliau į malkinę, o ten iš tikrųjų tupėjo Klasas, giedraakis, 
apskritaveidis mano brolis sulipusiais trumpais šviesiais plaukais. 
Sutvarstyta jo ranka gulėjo ant trinkos, munduro apykaklė bu- 
vo atsagstyta. Tupėjo ten mano brolis su savo visa baime, ir toji 
baimė ne tik darė nereikalingus bet kokius klausimus, bet ir aiš- 
kių aiškiausiai rodė viską: pabėgimą iš kalėjimo ligoninės, vin- 
gius tose vietose, kur gali būti patrulių ir kontrolinių punktų, 
naktines keliones ir klajones, ilgą slapstymąsi, perbėgimus pasi- 
lenkus prie žemės, — jo baimė pasakojo apie jį viską. 

Nė žodžių nepasisveikinęs, jis tik nustvėrė mane už marš- 
kinių ir nutempė žemyn, prie trinkos, iš kur mes ėmėm stebėti 
miegamojo langą, tikriau sakant, Klasas tolydžio laikė įbestas 
akis į viršų, o aš žiūrėjau į jo nuvargusį, apdujusį veidą, į pur- 
Vu aptaškytą mundurą, į negrabiai uždėtą gipso tvarstį, į kurį 
kažkas, greičiausiai jis pats, užgesino cigaretę. Matyt, jis bi- 
jojo, kad tėvai bus išgirdę mane krebždant ir, radę tuščią lovą, 
dairysis pro langą, bet nesujudėjo nė viena užuolaida ir ne- 
šmėkštelėjo joks šešėlis, ir netrukus brolis privertė mane atsi- 
Sėsti ir atsidusęs pats atsisėdo, išsižerges, nugara atsišliejęs į 
Malkinės sieną. Jo lūpos drebėjo. Iš nuovargio jį krėtė šaltis. 
Smakras buvo apšepęs rausva barzda. ,Kurgi jo kepurė?" — pa- 
galvojau ir, niekur jos nepamatęs, įsivaizdavau šuolį, per kurį 
Jis ją pametė, šuolį iš važiuojančio prekinio traukinio arba per 

griovį. Atsargiai pašliaužęs į priekį, aš atsiklaupiau ir žiūrėjau 
jam į veidą, kol jis atsimerkė ir tarė: 

— Paslėpk mane kur nors, mažyti. 

Aš padėjau jam atsistoti, jis tvirtai įsikibo į mane, susver- 
dėjo, kojos jam sulinko per kelius, ir jis vos nepargriuvo, bet 
išsilaikė, nedrąsiai nusišypsojo ir paklausė: 

— Tu juk turi kokią gerą slėptuvę? 

— Taip,— tariau aš, ir nuo šio akimirksnio jis manęs klausė 
ir leido man išeiti iš malkinės ir pasidairyti, ar nėra kokio pa- 
vojaus, negana to: dabar jis tik žiūrėjo į mane ir buvo pasiry- 
žęs daryti arba kartoti viską, ką jam liepsiu arba pats darysiu. 
Aš pribėgau prie senų vežėčių ir pasigūžiau. Jis pribėgo prie 
senų vežėčių ir pasigūžė. Aš peršokau per plytomis grįstą ke- 
liuką ir nušliaužiau į pašlaitę. Jis peršoko per plytomis grįstą 
keliuką ir nušliaužė į pašlaitę. Pirmyn, iki šliuzo. Pirmyn, iki 
šliuzo. Aš pasakiau: 

— Reikia bėgti pe: pievą į meldyną,— ir jis pakartojo: 

— Į meldyną, gerai. 

Jis neklausė, kur mes einam ir ar toli, tik sekė paskui ma- 
ne, nerodydamas nei smalsumo, nei nekantros, o aš skyriau 
mums kelią per meldus ištiestomis į priekį ir kampu sudėtomis 
rankomis, taikydamas į seną malūno kūdrą ir į besparnį apgriu- 
vusį vėjo malūną, su kuriuo vėjas nebeturėjo ko beveikti. Klam- 
pi žemė liumpsėjo po kojomis. Kartais susivėlęs paviršius neiš- 
laikydavo, koja įklimpdavo ir iš duobučių ištrykšdavo durpių 
spalvos vanduo. Mes pabaidėme laukines antis. Man visur vai- 
denosi akys. Šnarėdami tiesėsi už mūsų nugaros meldai. Lauki- 
nės antys nubrėžė ore kilpą ir grįžo į savo senas vietas. Žalioje 
prieblandoje rodėsi, kad eini jūros dugnu, per vos vilnijančią 
dumblių girią, tyloje, kurioje tyko nežinomi pavojai. Bet štai 
meldynas praretėjo, ir prieš mus atsivėrė malūno kūdra, o ana- 
pus jos ant surūdijusios meškos sparnams nustatyti — malūnas. 

— Čia? — paklausė brolis, ir aš linktelėjau, apsidairiau, prieš 
lipdamas per medinę tvorą ir leisdamasis tekinas link negrįsto 
kelio, einančio į malūną. 

Kaip man pristatyti jums savo mylimąjį malūną? Jis stovėjo 
ant supiltos kalvos, stovėjo ir laukė — kad ir be sparnų,— atsi- 
gręžęs į vakarus, jo kepurė, panaši į svogūną, buvo dengta ši- 
feriu, aštuonkampis bokštas iš prikaltų viena ant kitos lentų 
atlaikė du žaibo smūgius. Aukštai iškirsti langai su baltais rė- 

mais buvo iškulti, subyrėjusi į gabalus sparnų kryžma puvo 
zolėje iš rytų pusės, tarp nugyvenusių savo amžių girnapusių, 
ratų su išlūžusiais stipinais ir pasagų. Suskaldytos durys metų 
metus nebeužsidarė, kol aš išlyginau po jomis žemę ir sutaisiau 
vyrius. Lietūs, vėjai ir metai sugriovė rampą. Mano malūne gau- 
dėsi skersvėjai, traškėjo, švilpė ir bildėjo, o kai vėjas pakeis- 
davo kryptį iš vakarų į rytus, imdavo trinkėti kepurėje ir iš 
viršaus spiegdamas nusileisdavo keltuvas, bet nerasdavo ko 
kelti. Tada į druzgus byrėdavo stiklų šukės, be garso skraidyda- 
vo šikšnosparniai, panašūs į kartono skiauteles, ir atšokęs skar- 
dinis apkalas tarškėdavo, vos tik paliestas. Susišiaušęs ir patrū- 
kes, sugniužęs, sudžiūvusiomis mėšlo krūvelėmis dekoruotas, li- 
kimo valiai paliktas, pajuodęs ir niekam nebereikalingas, stovė- 
jo mano malūnas visiems ant akių tarp Rugbiulio ir Blekenvario, 
ir jei iš viso jis dar kam nors tiko, tai nebent tik mums ste- 
binti, nes pavasarį nenusigąsdavo jokių uraganų ir atlaikyda- 
vo visas rudens audras. 

Bet mums negalima per ilgai gaišti lauke, net jei ir daug ką 
dar reikėtų pridurti apie malūno išorę, pavyzdžiui, kaip jis at- 
simuša malūno kūdroje ir kokie inicialai, strėlės ir širdys išrai- 
žyti jo duryse; mat, žiūrinėti mes neturim kada, mums reikia 
bėgti pasigūžus negrįstu keliu pro sugriuvusią rampą prie įėji- 
mo, giliai įleisto į supiltą kalvą. Net ir pats Klasas, bent aš taip 
manau, iš pradžių nieko daugiau neįžiūrėjo mano malūne, kaip 
tik sustingusius juodus ir aukštus kontūrus, jam nieko daugiau 
ir nereikėjo matyti, nes jis visiškai pasitikėjo manimi ir pūkšda- 
mas plumpino paskui mane, spausdamasis prie krūtinės sutvarsty- 
tą ranką ir taip Žemai palenkęs galvą, jog galėjo matyti vien 
mano basas kojas. 

Aš atidariau duris. [leidau Klasą, įstūmiau jį į vėsią laiptinę 
ir uždariau duris. Tyliai stovėjome šalimais. Pasiklausėme, kas 
darosi viršuj, tačiau neišgirdome nieko daugiau, tik tolstantį 
katerio pūškavimą už pylimo, nebuvo girdėti net šnarant bė- 
gančių pelių, nors tai visada išgirsti, vos tik įkėlęs koją į ma- 
lūną. Šviesos pluoštas, aštrius ir siauras, virpėdamas skrodė 
prieblandą. Turiu dar pridurti, kad traukė skersvėjis ir siūba- 
Vo mediniai laiptai, bet, galimas daiktas, tik dabar man atrodo, 
kad siūbavo laiptai. 

Klasas apgraibomis surado mano ranką ir paklausė: 

— Čia? 

— Viršuje,— pasakiau,— viršuje mano kambarėlis.— Ir nu- 
vedžiau jį laiptais aukštyn, į malimo patalpą; ten pastačiau ko- 
pėčias, kurias slėpiau už miltų skrynių; mes užlipom į viršų, pra- 
sispraudėm pro angą, užsitraukėm kopėčias ir vėl jas pastatėm, 
kol atsidūfėm kambarėlyje bemaž po kepure; tą kambarėlį aš 
noriu vadinti savu. 

Klasas pastūmė mane į šalį it įėjo pirmas, išsyk pamatė po 
langu guolį iš meldų ir maišų, bet nesigulė, net nesisėdo ant 
apelsinų dėžės, nors lipo čia iš paskutinių jėgų, o tik įsispitrėjo 
šypsodamasis ir nustebęs į mano paveikslus, perbraukė ranka 
sau per sulipusius plaukus, tur būt, taip pat pasitrynė akis, bet 
nuo to nei sumažėjo paveikslų skaičius, nei pasikeitė jų pobū- 
dis. Tai buvo daugiausia raitelių paveikslai, kuriais aš buvau 
išdekoravęs savo slėptuvės sienas malūne. Netrukus po daktaro 
Busbeko šešiasdešimtmečio aš pradėjau iš kalendorių, žurnalų ir 
knygų karpyti iliustracijas, vaizduojančias raitelius, ir jomis iš 
pradžių išlipinau plyšius, o paskui išklijavau ir visas sienas: 
vienur nuo sienos dūmė šuoliais Napoleono kirasyrai, kitur 
imperatorius Karolis V jodinėjo po Miulbergo mūšio lauką; ku- 
nigaikštis Jusupovas su totorišku apdaru jojo ant karšto arabiš- 
ko žirgo; karalienė Izabelė iš Burbonų dinastijos risnojo vakaro 
prieblandoje mažučiu Andalūzijos širmiu. Dragūnai, cirko joji- 
kai, medžiotojai, riteriai — kiekvienas savaip sėdėjo balne ir 
kritiška akimi žiūrinėjo kitus — norėdamas galėjai išgirsti net 
kanopų tapenimą ir žirgų žvingavimą. 

— Kas čia dabar? — paklausė brolis. 

— Paroda,— atsakiau, — čia vyksta paroda. 

Klasas linktelėjo su šypsena ir kančia veide, vargais nega- 
lais nusvirduliavo ligi guolio ir griuvo ant jo, 0 aš atsisėdau 
galvūgalyje ir ėmiau žiūrėti į savo paveikslus, o paskui į brolį, 
kuris gulėjo užsime:kęs ir, rodės, klausėsi kažko, kas jį perse- 
kiojo ir neleido nurimti nė čia. Klasas negalėjo atsipalaiduoti, 
laisvai išsitiesti; jautei, kad jis visą laiką pasirengęs: ieško, kur 
pasislėpti, kaupia jėgas šuoliui arba dangsto kūnu gremėzdišką 
tvarstį, Aš padėjau ranką jam ant krūtinės. Jis krūptelėjo. Aš 
nušluosčiau jam nuo veido prakaitą. Jis pašoko. Tik kai įkišau 
jam į burną uždegtą cigaretę, nurimo ir užsikėlė abi kojas 
ant meldų ir maišų guolio, jam truputį per trumpo. 

— Patinka tau mano slėptuvė? — paklausiau, ir brolis, ilgo- 
kai pažiūrėjęs į Mane, atsakė: 

— Jei tu kam nors prasitarsi, man po visam. Žiūrėk, kad 
niekas nežinotų, ypač namiškiai. Slėptuvė gera, mažyti! 

— Čia dar niekas nėra buvęs, — pasakiau aš. 

— Tas gerai, — tarė jis,— bet niekas neturi žinoti, kad aš 
čia. 

— Bet tėvui, — paklausiau aš, — tėvui juk galima pasakyti, ar 
ne? Jis tau padės. 

Ir brolis iš lėto, beveik grasindamas atsakė: 

— Aš tau galvą nusuksiu, mažyti, užmušiu tave, jei tu kam 
prasižiosi, supratai? — Jis pažvelgė į mane savo siauromis gied- 
romis akimis, tur būt, kažko laukdamas iš manęs, staiga nutvėrė 
mane, parbloškė šalia savo guolio ir užgulė visu savo baimės 
svoriu ir laikė prispaudęs, kol aš supratau, ko jam reikia, ir 
viską prižadėjau, o tada, pavargęs, bet patenkintas, jis vėl at- 
sigulė ir paliepė man ištraukti skiautę kartono, kuria buvo už- 
taisytas iškultas langas. 

Mūsų veidai suartėjo ir bemaž lietė kits kitą, kai mes pažvel- 
gėm į ryto saulės nutviekstą lygumą ir ėmėm ją griozti, tyrinė- 
ti ligi pat tolimo užtvankos vingio, iki automatinio švyturio su 
raudona kepure; automobilį pamatėm abu kartu. Jis artėjo čia 
nuo Huzumo plento, saulė plieskė jam į priekinį stiklą, tamsiai 
žalia mašina lėtai riedėjo pro spindinčius griovius, staiga pasuko 
į plytomis grįstą Rugbiulio keliuką ir ėmė važiuoti dar lėčiau, 
bet nesustojo, dingo už pasišiaušusios Holmsenvarfo gyvatvo- 
Iės, o po to vėl pasirodė, kai aš to nė nebesitikėjau. Vėl nuo 
priekinio stiklo mušė akinanti šviesa. Karvės, laukdamos auto- 
mobilio, suėjo prie pat vielų tvoros, bet paskutinę akimirką 
pasibaidžiusios nerangiai šoko į šalį, o automobilis be garso nu- 
riedėjo toliau ir sustojo prie iškabos „Rugbiulio policijos pos- 
tas". Nusileido mašinos stiklas, pro langą prastrižai išlindo gal- 
Va ir blizgančia oda aptemptas petys. Jeigu žmogus, iškišęs gal- 
Vą pro langą, norėjo tik perskaityti iškabą, tai ir tam reikėjo 
nemaža laiko, taip sunku buvo iššifruoti lietaus nublukintą ir du 
kartus perpieštą įrašą. 

Kai automobilio durelės atsidarė ir išlipo keturi vyrai su 
Odiniais paltais, kurie, nė žodžiu nepasitarę, išmoktais jude- 
Siais,— kas nežino, kaip tai daroma! — ėmė iš visų pusių supti 
Mūsų namą,— keturi vyrai su vienodais paltais, su vienodomis 
Skrybėlėmis, susibrukę rankas į kišenes, — brolis nustvėrė man už 
tankos ir suspaudė, nejučiom susijaudinęs. Manau, jiems buvo 

ne pirmiena šitaip pasiskleisti grandine ir nepastebimai slinkti 
į priekį, vienas lengvai peršoko per daržo tvorą. 

Šiandien jau žinau, kodėl Klasas, nežiūrėdamas į mane, neat- 
leisdamas man rankos, staiga tarė: ,Dumk, mažyti, greitai, mauk 
namo!“ Taip pat žinau, kodėl jis, nedavęs laiko net ko nors pa- 
klausti, greitai ir be atodairos pastūmė mane prie angos. „Dumk!" 
Tai ir viskas, ką jis man pasakė; tik vėliau, kai aš nusileidau 
kopėčiomis, dar sušuko: ,„Valgyt! Kai sugrįši, atnešk man ko 
nors užvalgyt!" 

Kadangi aš visada klausiau brolio Klaso, tad kaip mat nu- 
siritau kopėčiomis, kaip jis reikalavo, paslėpiau kopėčias už 
miltų skrynių, nudūmiau, kaip jis reikalavo, link kūdros, pra- 
sibroviau pro meldyną, nulėkiau ligi šliuzo, o nuo ten susigūžęs 
pasileidau griovio šlaitu tolyn. Prie senų vežėčių išsitiesiau ir 
nutaisiau nerūpestingą miną: dabar jau niekas neįrodys, kad aš 
buvau pasišalinęs iš namų. Neskubėdamas nuslimpinau prie 
automobilio, vis dar stovinčio po iškaba, apėjau aplinkui, žvilg- 
telėjau į spidometrą, susidomėjęs, kokiu didžiausiu greičiu gali 
važiuoti ta mašina, ir spustelėjau klaksoną; iš namų tučtuojau 
išlėkė kresnas mažutis vyrukas su odiniu paltu ir stvėrė mane 
už pakarpos. Jis panoro sužinoti, iš kur aš čia atsiradau. Pa- 
reikalavo ir pasakyti, ką aš čia taip anksti veikiu. Norėdamas 
iškart atsakyti į visus klausimus, aš pasisakiau savo vardą, pa- 
rodžiau į savo langą ir tariau: 

— Čia aš gyvenu. 

Netikėdamas manimi, kresnasis vyrukas nutempė mane už 
pakarpos į vidų, į tėvo raštinę. 

Čia visi ir buvo susirinkę. Veidals į šviesą sėdėjo trys vyrai 
odiniais paltais, o priešais juos vien su kelnėmis Ir apatiniais 
marškiniais, ant pečių užsimetęs persisukusias petnešas, nesisku- 
tęs, nesiprausęs, nesišukavęs, žodžiu tariant: prieš sustingusias 
paltuotas žŽmogystas sėdėjo sumišęs, matyt, ką tik iš lovos iš- 
verstas Rugbiulio policininkas, kuriam dabar iš pažiūros duo- 
tum mažų mažiausiai devyniasdešimt penkerius metus. Paklaus- 
tas, ar aš esąs jo sūnus ir ar gyvenąs šiuose namuose, jis ilgai 
žiūrėjo į mane, tartum iš tikrųjų jam buvo sunku mane atpa- 
žinti, tačiau, antrąsyk paklaustas, linktelėjo, ačiū dievui, trupu- 
čiuką, bet linktelėjo, ir tada kresnasis vyrukas nustojo mane 
tampyti už pakarpos. Jis mane paleido, atsistojo priešais tėvą, 
susidėjo rankas ant nugaros ir ėmė sūpuotis — sūpuojasi sau 

ant savo storų guminių padų Ir spokso versio akimis į sentėnci- 
ją rėmeliuose, kabančią virš tėvo rašomojo stalo: „Ankstyvas 
darbas — trigubas vaisius.“ Kadangi manęs nevijo lauk, aš greit 
apsidairiau tėvo raštinėje, kur įeiti man buvo draudžiama, bet 
niekas čia manęs nesudomino, nebent pastovėlis su keturiais 
kabančiais antspaudais ir pintas spurgas nuo policininko kardo, 
blizgantis blausiu sidabru. Tėvas sėdėjo sušniuręs ir nuolan- 
kus, tartum ničniekuo čia nedėtas, jo rankos plaštakomis gulėjo 
ant šlaunų, sustingęs liemuo buvo atremtas į kėdės atkaltę, smak- 
ras įtrauktas, lūpos praviros. Jis negalėjo paslėpti, kad kažką 
galvoja, nors viena akimi ir dirsčiojo į kresnąjį vyruką, užgauliai 
lėtai apžiūrinėjantį fotografijas, kuriomis buvo nukabinėta visa 
siena viršum rašomojo stalo, 

Ką gi pasakojo fotografijos? Jos pasakojo apie Gliuzerupą ir 
apie tamsią ankštą krautuvėlę, kurioje toks Peteris Paulius Jep- 
senas pardavinėjo šviežias jūros žuvis, jos skelbė, kad žuvies 
prekybininkui Jepsenui gimė penketas vaikų, kurių vienas, lie- 
sas berniūkštis, su šaltu nepasitikėjimu žiūrintis į fotografą, 
nepaprastai panėšėjo į Rugbiulio policininką. Fotografijos apsa- 
kinėjo apie krabų darinėjimo varžybas tarp dviejų šeimų; jos 
demonstravo Gliuzerupo vaikų chorą, nutrauktą, taip sakant, 
vidury dienos, su amžiams pražiotomis burnomis; toliau jos ro- 
dė mokinį Jensą Olę Jepseną su didžiuliu popieriniu dovanų 
maišeliu, rodė konfirmantą tuo pat vardu ir Gliuzerupo futbolo 
komandos kairįjį gynėją. Apvalaina nuotrauka sakė, kad kita- 
dos būta ir jauno artileristo Jepseno, klūpojusio "prieš lengvąją 
haubicą kaip prieš altorių; tas pats artileristas Galicijoje nešio- 
jęs milinę ir kartu su kitais artileristais giedojęs“ „prie kalėdų 
eglutės. Išsitiesęs ant žemės prieš ūsuotą sporto Komandą, guų- 
lėjo Jensas Olė Jepsenas, policijos mokyklos klausytojas, o 
užpakaly grėsmingai stūksojo mūrinės Hamburgo kareivinės. 
Paskui į sceną išėjo tokia Gudruna Šesel; fotografijos“ „pasakojo, 
kad ji labai mėgo baltas sukneles ir baltas kojines, jos rodė, 
kokios baisiai ilgos buvo šviesiai rudos Gudrunos kasos, Siek: 
Sios ligi pat sėdimosios; nuotraukos taip pat bylojo apie jos 
mokėjimą skaityti — kiekviename atviruke ji buvo su knyga, fan- 
koje. Kad Jensas Olė Jepsenas ir Gudruna Šesel vieną gra: 
žią dieną suėjo į porą, liudijo nuotrauka, kurioje vestuvių sve- 
Čiai, išvertę sustingusias akis, išsitempę, šiaip ar taip, lyg mietą 

prariję, stovėjo aplink jaunuosius, pakėlę taures, ir, matyt, šau- 
kė „valio“, tik labai drausmingai. Nuotraukos informavo apie 
jaunosios poros kelionę į Berlyną, taip pat ir apie kitą kelionę — 
Reino garlaiviu iš Bingeno į Kelną, ir pagaliau viena fotografi- 
ja tvirtino, kad tai porai gimė trejetas vaikų: Hilkę ir Klasą 
aiškiai galėjai pažinti, o plikagalvė pabaisa vežimėlyje su aukš- 
tais ratais, matyt, buvau aš. 

Kresnasis vyrukas su odiniu paltu neskubėdamas žiūrinėjo 
visas tas nuotraukas, o tėvas tik sėdėjo nuolankiai ir nekruste- 
lėjo iš vietos nė tada, kai svečias paėmė tarnybinį žurnalą ir 
ėmė skaityti paskutinius įrašus, padarytus išraitytu braižu. Kiti 
trys tik sėdėjo kaip sustingę siluetai; vienas rūkė, neišleisda- 
mas iš dantų cigaretės. Ką turėjo kits kitam pasakyti, matyt, 
jau buvo pasakę. Aš įsispraudžiau į kertę ir laukiau, kas čia 
bus, 'bet staiga į raštinę be garso įėjo motina, mostelėjo man, 
nutvėrė mane už rankos ir nusitempė į virtuvę, kur ant mažučio 
stalelio stovėjo mano pusryčiai: tiršta avižinių dribsnių košė su 
cukrum ir riekė duonos, užtepta rabarbarų putėsiais. 
mas, bet pastebėjau, kad ji be paliovos klausosi, kas dedasi 
raštinėje, 

— Jie kažko ieško, — tariau aš. 

— Sėdėk ramiai ir valgyk, — atsakė ji. 

— Jie, tur būt, iš Huzumo,— tariau aš. 

— Tavęs niekas neklausia, — atsakė ji, uždarė virtuvės duris, 
įsipylė arbatos ir ėmė gerti stačiomis. 

— Gal jie tėvą išsiveš automobiliu? — paklausiau aš. 

Motina gūžtelėjo pečiais. 

— Nežinau,— atsakė ji lėtai, pastatė puoduką ir išėjo į prie- 
menę. 

Aš dirstelėjau į malūną, kur gulėjo ir laukė manęs Klasas, 
ir atsidariau užbrinkusias podėlio duris: ąsotis su raugintais agur- 
kais, puskepalis duonos, sūdyta mėsa, svogūnai, dubuo su nesal- 
dytais rabarbarų putėsiais, gabaliukas margarino, rūkyta deš- 
ra, keturi žali kiaušiniai, tūta miltų ir maišelis avižinių dribsnių, 
daugiau neradau nieko. Nulaižiau putėsius nuo savo riekės, per- 
laužiau ją per pusę ir įsikišau į kišenę. Raštinėj pasigirdo balsai. 
Kalbėjo kresnasis vyrukas, bet ir tie kiti prabilo, tik tėvas kaip 
tylėjo, taip tylėjo; staiga motina vėl įsmuko pas mane į virtuvę. 
greit stvėrė puoduką ir prisidėjo prie burnos: vyrai išėjo i 

priemenę, kiekvienas padavė ranką Rugbiulio policininkui, už- 
suko ir pas mus, palinkėjo mums gero apetito ir taip toliau, o 
paskui neskubėdami išėjo iš namų; tačiau ir dabar anaiptol ne- 
patraukė tiesiai prie mašinos, bet pasiskleidė po vieną ir įgudu- 
sia akimi ėmė tyrinėti apylinkę — griovius, pievas, gyvatvores — 
ligi pat pylimo. Bet niekas nejudėjo, nestovėjo, negulėjo, netu- 
pėjo — ničniekas, kas galėtų sužadinti jų įtarimą. Vienas iš jų 
nesėkmingai išgriozdė malkinę, kitas apžiūrėjo šliuzą. Taip pat 
patikrino, ar tokios jau niekuo nedėtos, kaip atrodo, supuvu- 
sios vežėčios, o kresnasis vyrukas išsiėmė iš mašinos žiūronus 
ir ilgai žvalgėsi į durpyno kūdras. Kai grįžo prie automobilio, 
vyrai neatrodė patenkinti. Išvažiavo nusivylę. 

Tėvas stovėjo ant laiptukų ir žiūrėjo, kaip jie išvažiuoja, 
kaip lėtai mašina rieda palei griovius, ir nepajudėjo iš vietos, 
kol mašina įsuko į Huzumo plentą; tik tada tėvas įėjo į vidų, 
atsisėdo, vis taip pat neapsirengęs, prie virtuvės stalo ir pasidėjo 
vieną ranką ant kitos. Sėdėjo jis pastiręs su storais apatiniais 
marškiniais, su persisukusiomis petnešomis, akys jam ašarojo, 
dantys grikščiojo, lyg jis būtų ką kramtęs; jis nematė puoduko 
arbatos, kurį jam pastūmė motina, nematė nė manęs — ir anaip- 
tol ne per išsiblaškymą: iš jo veido buvo aišku, kad jis supranta 
ne tik šio ankstyvo vizito priežastį, bet ir jo padarinius. Jis skai- 
čiavo. Svarstė ir galvojo, metė šalin savo samprotavimus ir 
svarstė iš naujo. Jo antakiai judėjo. Jis sunkiai alsavo. Staiga 
pakėlė dešiniąją ranką, bejėgiškai nuleido ją ant stalo ir tarė 
motinai: 

— Gali atsitikti, kad jis staiga atsiras pas mus. 

— O jau jo ieško? — paklausė motina. 

— Jį laikė kalėjimo ligoninėje,— atsakė jis,— iš ten ir pa- 
spruko. Ieško jo visur. 

— Kada jis pabėgo? — paklausė motina. 

— Vakar,— atsakė tėvas,— vakar vakare ir pats sau viską 
sudergė. Aš teiravausi. Jei Klasas būtų nepabėgęs, būtų užte. 
kę kalėjimo arba drausmės bataliono, o dabar — po visam. 

— Kodėl,— paklausė motina,— kodėl gi jis taip padarė? 

— Paklausk jį pati, — tarė tėvas.— Staiga pasibels į duris ir 
atsistos prieš tave, tada ir paklausi. 

— Čia jis neateis,-- tarė motina.— Po viso to, ką jis mums 
Pridarė, nedrįs čia pasirodyti. 

— Ateis,— atsakė tėvas.— Čia viskas prasidėjo, čia viskas 
jam ir baigsis: paklius jiems tiesiai į rankas. 

— Ar tik nenori jo įspėti? — paklausė ji. — O gal net ketini 
jį paslėpti, jei jis čia pasirodys? 

— Nežinau,— tarė tėvas,— nežinau, ką man daryti. 

— Bet tu, tikiuosi, žinai, ko iš tavęs laukiama,— pasakė ji. 

Ji padengė jam stalą, atnešė duonos. atnešė margarino ir 
rudą dubenį su rabarbarų putėsiais, viską pastūmė jam ir, rodės, 
pasijuto patenkinta, atlikusi šią sunkią pareigą. Pati nesisėdo. 
Prisipylė puoduką arbatos, atsirėmė nugara į virtuvės spintą ir 
tarė: 2 

— Aš, šiaip ar taip, nebenoriu turėti su juo jokių reikalų. 
Tarp Klaso ir manęs viskas baigta. Tr jei jis čia pasirodys, aš 
su juo nė nekalbėsiu. 

Tėvas nužvelgė padėtus pusryčius, bet nieko nepalietė. 

— Kitados tu kitaip apie jį šnekėjai,— tarė jis,— be to, jis 
sužeistas. 

— Susižalojęs,—tarė motina,— Klasas ne sužeistas, bet pats 
susižalojęs. 

— Taip,— tarė tėvas.—talp, taip, jis pats susižalojo, bet tam 
irgi reikia drąsos. 

— Baimės tam reikia. baimės, daugiau nieko, — kiek palūkė- 
jusi, tarė motina. 

— Klasas buvo pranašesnis už mus visus, — tarė tėvas, — ber- 
niukas būtų daugiau pasiekęs už mane. 

— Mes apie jį galvojome, — tarė motina, — visados tik apie 
jį tegalvojome. O jis? Jeigu jis pranašesnis už mus visus, tai 
juk galėjo suprasti, kur tai nuves, ką jis padarė, ar ne? O dabar 
vėlu. 

Tėvas nieko nevalgė ir negėrė. Jis pasiglostė retus plaukus 
ir sta!iga susigriebė už kairio peties, lyg būtų vėl pajutęs senus 
skausmus. 

— Klaso kol kas čia dar nėra, — tarė jis, — ir kas žino, ar jam 
pavyks iš viso prasmukti. 

— O jeigu pavyks? — paklausė motina. 

— Aš žinau, ką man reikės daryti, — atsakė tėvas, ir jo balse 
suskambėjo atsargus priekaištas. Jis pasuko į motiną neskustą 
veidą, pažvelgė į ją ilgu tiriamu žvilgsniu ir pridūrė: — Kas turi 
įvykti, tas ir įvyks, gali nesirūpinti.— Jis atsistojo ir žengė prie 
jos, ištiesęs ranką, bet motina nelaukė, kol jis ją palies: greit 

pastatė puoduką, išsilenkė jo, atbula apėjo stalą, patraukė link 
durų, be žodžio užlipo į viršų ir greičiausiai užsirakino miega- 
majame, 

Tėvas gūžtelėjo pečiais. Jis nusimetė petnešas, priėjo prie 
kriauklės, pasiėmė iš kertinės lentynėlės teptuką ir muilą ir pra- 
sižergęs ėmė muilintis ties kriaukle, nepaleisdamas manęs iš 
akių. 

— Tu juk girdėjai,— tarė jis staiga, — Klasas paspruko ir ga- 
li čia pasirodyti. — Aš įsikrėčiau rabarbarų putėsių į avižinius 
dribsnius ir nieko nesakiau.— Jis tikrai čia pasirodys,— kalbė- 
jo tėvas, — staiga ims ir atsiras čia, prašinės tai šio, tai to, rei- 
kalaus maisto, vietos, kur pasislėpti, — žiūrėk man, kad nieko 
nedarytum, manęs nepasiklausęs. Kiekvienas, kas jam padeda, 
daro nusikaltimą, ir tu, tu irgi darysi nusikaltimą. 

— O kas bus Klasui,— paklausiau, — jeigu jį pagaus? 

Tėvas, tėkšdamas kaip snarglį muilo putas nuo piršto, tiek 
tepasakė: 

— Jis gaus tai, ką nusipelnė.— Po to pakėlė skustuvą, per- 
kreipė veidą ir ėmė gremžti nuo ausų žemyn, išpūtęs lūpas, tar- 
si ketindamas švilpti, o aš tuo tarpu išsiblaškęs valgiau savo 
avižinius dribsnius lyg atbulu šaukštu, šiaip ar taip, knebinė- 
jau pilkai baltą tyrę, kol tėvas nusiskuto. Ir dabar jis nenorėjo 
nei valgyti, nei gerti. Nuplovė skutimosi reikmenis, užsidėjo ant 
pečių petnešas, vis iš lėto ir susikaupęs, paieškojo sagos, seniai 
Ištrūkusios, nusišnypštė ir nepagailėjo laiko susimąstęs pažvelgti 
į nosinę, net priėjo prie lango ir ilgokai žiūrėjo į Huzumo plentą, 
kur ničnieko nebuvo, kur tik saulė tirpdė asfaltą. 

Kai jis, gerokai pasikuitęs, kaip antai: nusiblizginęs batus, 
išsivalęs pypkę, užsukęs žadintuvą, pagaliau išėjo iš virtuvės 
ir nutraukė į raštinę, aš išgėriau jam įpiltą arbatą, nunešiau į 
Podėlį duoną, margariną ir dubenį su plaušėtais rabarbarų pu- 
tėsiais, tviskančiais čia žalia, čia rausva spalva, pastačiau 
Viską į vietą ir pasiklausiau: nieko artėjant nebuvo girdėti, tad 
atriekiau kelis piršto storumo griežinius duonos ir įsikišau už- 
ahtin, o po jų galą rūkytos dešros ir porą kiaušinių; nuo to ma- 


Viiu skepsnę blyškios sūdytos mėsos ir stuburu nuleidau žemyn. 
Alškiniai ant nugaros išsipūtė kaip tikra kuprinė, tik dabar 

nukarusi, bet man vis dar buvo negana. Obuoliai — prisiminiau, 
kad savo kambarėlyje ant spintos turiu gravenšteinų, ir sakau 
dar įsikišiu keletą užantin. Taigi išėjau iš virtuvės ir ėmiau kop- 
ti laiptais, laikydamasis prie pat sienos ir jausdamas, kaip sulig 
kiekvienu žingsniu kiaušiniai, duona ir mėsa slinkčioja man ant 
nugaros ir ją drėkina, nepastebėtas užlipau į viršų ir prasmu- 
kau pro priešų miegamąjį, atsidariau savo duris ir nustėrau: ma- 
no lovoje gulėjo atviromis akimis motina. Vadinasi, ji nenuėjo 
į miegamąjį, kaip aš maniau, nestovėjo, kaip aš maniau, išdidžiai 
sučiauptomis lūpomis už gardinos, kad galėtų pasiguosti, žiūrė- 
dama į užtvanką, horizontą ar žvilgančius vandenis; ji gulėjo 
mano lovoje, susirietusi, užsiklojusi ligi krūtinės, pasidėjusi ant 
apkloto strazdanotas ir apgamuotas rankas. Vėliau taip atsitik- 
davo labai dažnai ir ne per daug mane bejaudino, bet šią dieną, 
tai išvydęs, aš sustojau kaip nudiegtas. Tik spoksojau į ją, ir 
tiek. Net nepaklausiau savęs, ką tai reiškia, kad motina guli 
tavo lovoje, ir taip toliau. Jos plaukai buvo pasiskleidę ant prie- 
galvio. Plokštokas jos kūnas po apklotu atrodė nei šioks, nei 
toks. Ar tik ji nesumanė iškraustyti manęs iš kambario? Negi 
ji nori čia persikelti? Šitaip gulėdama lovoje, staiga ji pasirodė 
man panaši į seserį Hilkę. 

Atviros jos akys nieko neaiškino, atsiprašyti ji manęs taip 
pat neatsiprašinėjo. Pajutęs diėgną vėsą palei stuburą, atsipeikė- 
jau ir ėmiau galvoti, kaip čia pasprukus iš jos akiračio; ryžausi 
pasišalinti iš čia atatupstas, kaip, sakysim, katės traukiasi iš 
magiškojo rato, pasiekiau durų rankeną ir jau buvau bežengiąs 
per slenkstį, bet ji pasakė: 

— Eikš čia, eikš arčiau.— Aš paklausiau.— Apsigręžk,— ta- 
rė ji. Aš apsigręžiau ir įtraukiau užpakalį, iš tikrųjų tikėdama- 
sis, kad motina nepastebės krepšio, pasidariusio iš mano marški- 
nių ant nugaros, bet ji pridūrė: — Krauk lauk,— ir aš nustūmiau 
išteklius nuo stuburo ant bambos, įsikišau ranką užantin, išėmiau 
viską iš eilės ir sudėjau ant grindų: duoną, kiaušinius ir blyš- 
kias sūdytos mėsos skepsnes. Aš pasirengiau bet kuriam klau- 
simui, būčiau papasakojęs apie savo slėptuvę — ne tą, kur ma- 
lūne, o tą, kur pusiasalyje, paukščių stebėtojo trobelėje, — bū- 
čiau savaip išaiškinęs reikalą sudaryti atsargą juodai dienai, bet 
motina nieko neklausinėjo, ji tik pasakė: -— Nunešk viską at- 
gal į podėlį, atgal.— Ji pasakė tai be grasinimo, be įspėjimo, 
net be nusivylimo, jos balse tik suskambėjo kančia, kai visa tai, 

ką aš buvau surinkęs Klasui, ji paliepė man padėti atgal į vietą, 
įr aš ilgai nustebęs žiūrėjau į ją ir laukiau, laukiau savaime su- 
prantamos bausmės, bet mano baimė buvo tuščia, motina net nu- 
sišypsojo ir linktelėjo man padrąsinamai. Tada išsitraukiau marš- 
kinius iš kelnių, sukroviau viską į sterblę ir nunešiau į podėlį. 

Kas jai atsitiko? Kodėl ji manęs nenubaudė? Kodėl neužda- 
rė manęs kambary? Padėjau kiaušinius prie kiaušinių, mėsą prie 
mėsos, dešrą prie dešros, tik perlaužtą riekę duonos pasilikau ki- 
šenėj ir keliskart sudaviau per ją plaštaka, kad taip nepūpsotų. 
Pro virtuvės langą vis žvilgčiojau į malūną, ar nepamatysiu ko- 
kio ženklo, o tėvas tuo tarpu raštinėj ėmė kalbėti telefonu, pa 
gal savo papratimą rėkdamas į ragelį trumpus sakinius ir paskų- 
tinį žodį po kelissyk pakartodamas. Kalbėti telefonu kaip žmo- 
gus jis nemokėjo, ir aš tikėjausi, kad motina, kaip jau ne sykį 
yra padariusi, nulips į apačią ir uždarys raštinės duris; po to, tie- 
sa, vis tiek galėdavai ištisai girdėti jo pasikalbėjimus, bet nors 
jie ne taip erzindavo. Tačiau viršuj buvo ramu. Prie langelio, už 
kurio gulėjo Klasas ir laukė manęs, taip pat ničnieko nesimatė. 
„Raštai iš Huzumo gauti", — riaumojo tėvas. Aš vaizdavausi, kaip 
brolis miega guolyje, sukrautame iš sausų meldų ir maišų, ir per 
miegą viskam pasiruošęs, per savo kiškio miegą pasigūžęs tar- 
tum šuoliui. ,Jokių ypatingų įvykių, — rėkė tėvas, — į-vy-kių!“ 

Aš sukau galvą, kokį kelią šįsyk pasirinkti, kad galėčiau ne- 
pastebėtas nusigauti į malūną, mintyse traukiau pagrioviais, ty- 
Iinėjau užtvanką, gailestavau, kad nėra kokios požeminės eigos, 
ir, beieškodamas aplinkinio kelio, pamačiau Oką Broderseną, ku- 
ris su savo pašto krepšiu nuo Holmsenvarfio keliavo mūsų pu- 
sėn. Jo dviratis kreivuliavo. Rodės, kad nuzulintas odinis krep- 
šys trukdo jam išlaikyti pusiausvyrą. „Pranešimas bus nusiųstas 
tučtuojau“, — plyšojo tėvas. 

Okas Brodersenas važiavo į mūsų pusę; partrinkėjęs per rąs- 
tų tiltuką, kažką bambėdamas panosėje, artėjo vis labiau ir labiau, 
laikydamasis trenktis į baslį su iškaba, tačiau kryptelėjęs pasku- 
tinę akimirką prasmuko pro šalį ir, nubrėžęs įspūdingą lanką, 
Sustojo prie mūsų laiptukų. Keikdamasis nusirito nuo dviračio, 
tuščia, prisegta jo munduro rankovė šokinėjo ir spurdėjo lyg 
nuo elektros impulsų. Persikėlęs laiškų krepšį ant pilvo, užkopė 
laiptukais, nesibeldęs įėjo į virtuvę ir niurzgiu balsu palinkėjo 
labo ryto visiems, po to atsisėdo prie virtuvės stalo ir, išsitrau- 
kęs iš kišenės laikrodį, pasidėjo jį priešais save. Ramiai pažiū- 

rėjo'į laikrodį. Atrodė, liko juo patenkintas, nes: linktelėjo-gal- 
va, bet, kai aš irgi panorau žvilgtelėti į jo laikrodį, sutrukdė 


man, pakišęs atviruką iš Hamburgo ir taręs: sk 
— Še, perskaityk, jei moki skaityti: Hilkė grįžta, tawo se- 
suo ketina visiškai grįžti namo. ę 


— Bus nusiųstas tučtuojau! — sušuko tėvas savo  raštistėje. 

— Galėsi sekmadienį važiuot į stotį jos pasitikti, — pridūrė 
laiškanešys ir ėmė vėl susijaudinęs, bet patenkintas žiūtinėti 
savo laikrodį; tai darydavo jis visados, vos tik atsisėsdavo, ir 
kartais man vaidendavosi, kad jo laikrodis kitaip rodo ir škai- 
čiuoja laiką, negu kiti laikrodžiai, ir kad jis pats StERBISEE su- 
prasti, koks čia skirtumas, 2 

Senas Vvienarankis laiškininkas nesidomėjo, ką ten šiaūja 
tėvas raštinėje. Šnopuodamas, atidžiai žiūrinėdamas savo latk- 
rodį, jis laukė, kada tėvas padės ragelį ir ateis pas mus į vir- 
tuvę; sulaukęs atsistojo, ir vyrai padavė kits kitam rankas, 
pavadino -kits kitą vardu su klausiamąja intonacija: — Jensai? — 
Okai? — Laiškininkas paėmė iš manęs atviruką, padavė kartu su“ 
laikraščių. tėvui ir vėl atsisėdo. Apsidairė virtuvėje, tarsi ko 
ieškodamas. 

— Arbatos? — paklausė tėvas.— Išgersi puoduką arbatos? 

— Kaip tik to,— tarė laiškininkas,— kaip tik to man ir rei- 
kia — pūėduko arbatos.— Paskui juodu gėrė ir pakaitomis gyrė 
stiprią, gėrai pasaldintą arbatą, žvilgčiodami į kits kitą per savo 
puoduko kraštą. Daugiau nieko jie nedarė, o vis dėlto anaiptol 
ne taip, jėf atsiminsim, kad jie slapčiomis be paliovos suko gal- 
vą, kaip čia pradėjus, iš kurio galo pradėjus kalbą apie:tai, kas 
jiems abiem- rūpėjo; taip jau yra pas mus visada: pradedama iš 
tolo, sakytum tarp kitko, nepakeliant balso. B 

Todėl aš ir negaliu leisti, kad Okas Brodersenas taip bei nie- 
kur nieko ir užmMėgztų šneką apie tai, kas jį čia atvarė; noxėda- 
mas parodyti jį tokį, koks iš tiesų buvo, turiu palaukti ir:Ąent 
paminėti tai, nuo ko abu vyrai pradėjo kalbą prie virtuvės stalo, 
su pavydėtina drąša paįvairindami ją ilgomis pauzėmis; įsišne- 
kėjo jie apie antpuėlius skutamuoju skridimu, apie kameras dvi- 
račių padangoms, šmulkiai išsiteiravo apie giminių sveikatą: 
taip pat negalima užmiršti jų lėtų, bet gerai apskaičiuotų judesių. 
Tuščia Broderseno mūnduro rankovė šluostė virtuvės stalą. 'Tė- 
vas lankstė ir lygino Taikraštį. Brodersenas žiūrėjo į laikrodį..if 
pHsakojo, kaip sunku gauti kamerų dviračių padangoms. Rūg- 

piulio policininkas kartkarčiais kilnojo galvą, lyg išgirdęs įtar- 
tiną šnaresį namuose. 

Taip artėjo jie prie kits kito, taip ilgai ir nuodugniai rengė 
kits kitą, kol senajam laiškininkui pasirodė, kad jau turi teisę 
iškloti, ko jis čia atėjęs. 

— Duok tu jam ramybę, Jensai,— tarė jis. 

Tėvas, matyt, nieko daugiau ir nesitikėjęs, atsakė: 

— Dabar jau ir tu pradedi, irgi šneki kaip tas senis Holm- 
senas; užsuko jis vakar vakare pas mane ir nieko daugiau nerado 
pasakyti, kaip tik: duok jam ramybę. Bet kas gi čia tokio atsiti- 
ko? Tapyti paveikslus uždraudė Berlynas, ne aš tai sugalvojau, ir 
konfiskuoti paveikslus taip pat įsakyta iš Berlyno. Visam kam 
aš turiu nurodymų ir jų neperžengsiu. 

— Sako, kad tu tik ir sekioji paskui jį, — tarė laiškininkas. 

— Sekioju? — tarė tėvas.— Ką reiškia sekioju? Juk kažkas 
turėjo jam pranešti, kas jam įsakyta, o tai tiesioginė mano pa- 
reiga čia. | 

— Sako,— tarė laiškininkas,— kad tu nepaleidi jo iš akių 
kiaurą dieną, net ir naktį. 

— Jei jau uždrausta, tai reikia ir žiūrėti, kad jis laikytųsi 
draudimo,— atšovė tėvas, bet Okas Brodersenas laukė tokio at- 
sakymo. 

— Sako, kad tu darai daugiau nei reikia, šiaip ar taip, dau- 
giau, nei tau liepia pareiga. 

— Patys nežinot, ko iš manęs reikalaujama,— tarė tėvas. 

— Ne,— pasakė laiškininkas,— šito jie, aišku, nežino, bet 
jie tariasi žiną, ko tu pats iš savęs reikalauji šioje istorijoje. Sa- 
ko, tu kai ką darai ir grynai savo valia. 
 Rugbiulio policininkas trūktelėjo pečiais, pažvelgė į žmogų, 
kurį galėjai rasti daugelyje fotografijų, kabančių raštinėje, — net 
ir anoje, apvalainoje. kur artileristai klūpo prie haubicos, — už- 
simerkė, susimąstė, ir praėjo gerokai laiko, kol jis atsakė maž- 
daug taip: 

— Aš turiu savo uždavinį, o jis susigalvojo savo uždavinį. Aš 
Jam paskelbiau, ko jam negalima daryti, o jis man paskelbė, 
ką jis toliau darys. Aš negaliu leisti išimčių, o jis norėtų būti 
Išimtis, Taip ir išaiškink tiems, kurie tiek daug šneka. Eik ramiai 
Pas juos ir išaiškink, kad kiekvienas iš mūsų daro savo: mudu 
Pasakėme kits kitam, ką turėjom pasakyti, ir kiekvienas iš mud- 
Viejų žino, ko jam reikia tikėtis. 

Laiškininkas linktelėjo, prieštarauti jis, rodės, neketino, bet 
ir toliau paliko atvirą klausimą, kokios nuomonės pats laikosi. 

— Kai kas, — tarė jis, — kai kurie žmonės susirūpinę tavimi: 
jie mano, kad laikai kada nors gali persimainyti, o juk, kaip 
žinai, jis turi daug draugų. 

— Aš dar daugiau žinau, — atsakė tėvas, — man 'yra žinoma, 
koks jis reikšmingas užsieny, ten juo net žavimasi, žinau, kad 
ir čia yra tokių, kurie juo didžiuojasi, — man tai patvirtino se- 
nis Holmsenas, — didžiuojasi, nes jis atradęs mūsų landšafto gro- 
žį, arba pats jį sukūręs, arba jį išgarsinęs. Net esu girdėjęs, kad 
vakaruose ar pietuose, kai kas prisimena mūsų kraštą, pirmiau- 
sia jį prisimena... Pakankamai žinau, tikėkit manim. O rūpintis?.. 
Kas atlieka savo pareigą, tam nėra ko rūpintis, net jei laikai ir 
persimainys. 

— Sako,— tarė laiškininkas,— kad tu konfiskavai pastarųjų 
metų jo paveikslus. 

— Atėjo toks įsakymas iš Berlyno, — atsakė tėvas, — aš dar 
pasirūpinau, kad paveikslai būtų pristatyti į Huzumą gerai su- 
pakuoti, o kas paskiau jiems atsitiko, aš nežinau. 

— Juos išsiuntė į Berlyną, — tarė laiškininkas, o ten pusę jų 
sudegino, pusę pardavė, kaip pasakojama. 

— Nežinau,— atsakė tėvas, — nieko apie tai negirdėjau, aš už 
tai neatsakau, aš atsakau tik už Rugbiulį. 

— Bet kodėl jam uždraudė tapyti paveikslus, — tarė laiškinin- 
kas, — kodėl jie konfiskavo visus pastarųjų metų jo darbus, tu 
juk žinai. 

— Įsakyme pasakyta, kad jis nutolęs nuo tautos dvasios, — at- 
sakė tėvas, — vadinasi, pavojingas valstybei ir nepageidaujamas 
elementas, žodžiu, išsigimęs, jei tu supranti, ką tai reiškia. 

— Šiaip ar taip, — tarė laiškininkas,— kai kas rūpinasi ta- 
vim, ypač du žmonės, mat, jie dar nepamiršo, kad jis, o ne kas 
kitas, tada ištraukė tave iš vandens Gliuzerupo uoste. 

— Kada nors reikia atsiteisti, — tarė tėvas, — ir mudu jau at- 
siteisę. Įsidėk tai į galvą ir pasakyk tai tiems, tiems, kurie tiek 
daug šneka. Abu mudu iš Gliuzerupo, jis ir aš, ir mūsų sąskai- 
tos suvestos visiškai, o dabar tik nuo jo priklauso, kas iš to bus: 

— Vis dėlto, — tarė Okas Brodersenas,— duok tu jam ramy“ 
be, Jensai,— o kai tėvas įbedė į jį akis, tarsi neįstengdamas j0 
suprasti, laiškininkas pasiėmė laikrodį, prisidėjo prie ausies: 

greitai užsuko ir įsikišo į kišenę. Prarijo ataušusios arbatos li- 
kučius ir triukšmingai atsistojo. Jis ėmė labai skubėti — gal būt, 
jautėsi nepatogiai, kad tiek daug prišnekėjo, ir aš padėjau jam 
kaip reikiant užsidėti krepšį. Atsisveikino jis su tėvu greitomis ir 
išėjo, net nelaukdamas atsakymo, palikęs policininką, kuris, re- 
gis, nebuvo nei susijaudinęs, nei susirūpinęs, kuris nepašoko 
nuo kėdės, nepradėjo niekam grūmoti, netgi neparodė nerimo, 
bet sėdėjo kaip sėdėjęs ir kažką mąstė sausai ir pamažu, kaip 
visados. 

Kaip raiškiai jis mokėjo mąstyti! Nors žiūrėjo į kriauklę, 
į lėtai varvantį blausų žalvarinį čiaupą, jo žvilgsnis buvo nu- 
krypęs daugmaž į vidų, negirdėjai, kaip jis alsuoja, pulsas, ro- 
dės, sulėtėjęs, net liemuo tarytum susmukęs, o rankos įsitempu- 
sios, jos gniaužė ir spaudė viena kitą, ir batų galiukai nelygiai 
siūbavo. Kai tėvas, būdavo, galvoja, jam nė motais, jeigu kas 
maišosi po akių, šnekasi ar dirba; už tai jis nė kiek nepyko. 

Aš dirstelėjau į malūną, kur manęs laukė brolis. Duona ma- 
no kišenėj ėjo vis sunkyn ir sunkyn, šiaip ar taip, aš vis la- 
biau ją jutau. Ant palangės gulėjo mano paties pasidaryta mė- 
lyna vėliavėlė, aš paėmiau ją ir pradėjau mosuoti tėvui prie- 
šais veidą. Pajutęs vėją, o gal ir pastebėjęs įkyrų mano signalą, 
jis pakėlė galvą, ir aš išsyk pamačiau, kad mąstė jis ir apie 
mane. Tėvas užsidegė pypkutę. Pačiupinėjo miežį, kylantį jam 
ant dešinės akies. Paskui ėmė papsėti pypkę, nutaisęs reikšmin- 
gą miną. Aš nekenčiu to poniško sėdėjimo, bijau tos reikšmin- 
g0s tylos, nekenčiu to iškilmingo nešnekumo, to žvilgsnio, 
įsmeigto kažkur į tolumą, ir sunkiai aprašomų mostų, aš bijau, 
bijau mūsų įpročio nugrimzti į save patį ir atsisakyti žodžių. 

Rugbiulio policininkas pro dūmus įsmeigė į sieną atkaklų 
žvilgsnį, miglotą aiškiaregio žvilgsnį, ir aš nebūčiau nustebęs, 
Jei toje vietoje būtų atsiradusi dėmė ar iškritusi plyta. 

Aš norėjau paprašyti, kad jis leistų man išeiti iš namų, bet 
Nedrįsau, nedrįsau jo kalbinti, nukreipti į save jo žvilgsnio, įsmi- 
šusio į amžių glūdumas, todėl tylomis braižiau virtuvėje vėlia- 
Vėle aštuonetukus ir vos nenušlaviau nuo lentynos ryžių-manų- 
Miltų-sago-kruopų indelių, bet jis staiga nutvėrė mane iš užpa- 

alio, prisitraukė ir tarė: 
t > Nepamiršk, kad mudu dirbam išvien: kai tik ką pastebėsi, 
0] duok žinią. 
— Su vėliavėle? — paklausiau aš. 

— Kaip nori,— atsakė jis,— tik duok žinią. Mudviem, Zigi, 
niekas nieko nepadarys. 

Tai aš jau buvau girdėjęs. 

— Man galima eiti? — greitai paklausiau. 

— Eik,— tarė jis, — kad ir į Blekenvarfą, bet ištempk ir akis, 
ir ausis.— Tėvas norėjo dar kažką pasakyti, bet raštinėje subirz- 
gė telefonas, jis pašoko, išgąstingai padėjo pypkę į lėkštutę, pasi- 
taisė plaukus, perskirtus ryškiu sklastymu, ir eidamas susisagstė 
mundurą; jo raportą: „Rugbiulio policijos postas, Jepsenas klau- 
so“— išgirdau jau ant laiptukų. 

Aš nulėkiau laiptais žemyn, išsigavau į plytomis grįstą ke- 
liuką, niekieno nepastebėtas — bent jau niekas manęs nepašau- 
kė — atsidūriau prie šliuzo, atsitūpiau ir dėl visa ko valandėlę 
žiūrėjau, kaip drumzlinas vanduo plūsta pro šliuzo vartus, o 
po to, padaręs alkūnę, pasiekiau pylimą ir, padaręs dar vieną 
alkūnę, priėjau meldyną, o paskiau jau tekinas leidaus atgal, 
link malūno. Meldyną ir malūno kūdrą palikau šone, šį kartą 
užėjau iš užpakalio, patraukiau, slėpdamasis už supiltos kalvos, 
ir ilgokai užtrukau prie sugriuvusios rampos, kol įsitikinau, kad 
du vyrai pievoje priešais kapines tikrai dirbo drenažo darbus; 
paskui nusileidau į apačią, prie įėjimo, ir atsidariau duris į 
laiptus. | 

Ne išsyk jį pamačiau. Stovėjau ramiai vėsoje ir prieblandoje 
ir klausiausi, pakėlęs galvą į viršų. Kažkas trinktelėjo už senų 
miltų skrynių, ten, kur gulėjo kopėčios. Staiga į mane padvelkė 
skersvėjis, mano ausis pasiekė priekaištingas riksmas, ne, ne 
riksmas, bet šnaresys, panašus į riksmą, ir, kaip visada, kažkas 
nuskriejo per aukštą patalpą, pralėkė pro belaisvę prieblandą, 
suplazdėjo ir nukrito. Tai buvo ne kirai. Paskui, kai išsitraukiau 
kopėčias ir jau buvau jas besistatąs, pamačiau Klasą. Jis gulėjo 
šalia miltų skrynių, tiesiai po anga. Sveikojoje rankoje jis laikė 
virvagalį, o viršum jo lėtai, be garso ir nekaltai siūbavo seno 
keltuvo grandinė, kuria jis norėjo nusileisti į apačią. Jis bandė 
grandinę prailginti virve, jas sumezgė, bet tik grandinė išlaikė 
jo svorį. Padėjau kopėčias, atsiklaupiau šalia jo, paėmiau iš 
Klaso galą virvės ir ištraukiau iš po jo visą. Tai buvo ta pati 
virvė, kuria aš pats ketinau prireikus nusileisti į apačią; laikiaU 
ją pakišęs po savo guoliu. Virvė nė nenutrūko, ji tik nesutiko 
jungiama su grandine, išslydo iš apatinės grandies, o jos galas: 
tempiamas ir gnybiamas, net pajuodo. Bet, kad ir kaip gerai išsi- 

aiškinau, kas čia atsitiko, tai nepadėjo man brolio ant kojų pa- 
statyti; kai paėmiau iš jo virvę, jis tebegulėjo susirietęs, arba, 
jei pažiūrėsi iš viršaus, — kaip pagūžom bėgantis žmogus; šiaip 
ar taip, jis nejudėjo ir tik truputį dejavo, kai aš atsargiai jį pur- 
čiau ar kumšnojau. 

Išsitraukiau iš kišenės duoną ir atkišau jam, palaikiau prie 
pat veido trupią riekę ir ėmiau prašyti, kad valgytų arba bent 
atmerktų akis, bet jis tik sudejavo, iškėlė ranką su griozdišku: 
gipsiniu tvarsčiu ir vėl bejėgiškai nuleido. Atlaužiau duonos. Iš 
lengvo pridėjau ją prie lūpų, paspaudžiau truputį, paspaudžiau 
smarkiau, kol pajutau sukąstų jo dantų pasipriešinimą. Man ne- 
pavyko įkišti duonos jam į burną. Patraukti jo iš vietos ir atrem- 
ti į medinį pastapą taip pat negalėjau — jis buvo per sunkus 
man, ir, neturėdamas ko veikti, atsisėdau šalimais ir ėmiau pa- 
sakoti, kas dedasi namie. 

Pasilenkęs prie apskrito jo veido, aš kantriai dėsčiau jam 
viską, nepajėgdamas atspėti, ar jis mane supranta, 0 jei supran- 
ta, tai kokių jausmų ar norų kelia jam mano žodžiai, bet ir nuo 
to niekas nepasikeitė: jis tik gulėjo prieš mane susirietęs, ir tiek. 
Tad man nieko daugiau neliko, kaip tik retkarčiais išeiti iš ma- 
lūno, užlipti ant sugriuvusios rampos lentgalių ir ne tik kantriai 
patyrinėti akimis drenažo darbininkus, bet ir vežimą, važiuo- 
jantį nuo Gliuzerupo, vienišą žmogų, kuris nejudėdamas stovėjo 
„Kopų peizažo“ terasoje, neaplenkiant, žinoma, nė Rugbiulio 
policijos posto namo ir malkinės. 

Kiek ilgai man reikės taip tyrinėti? Bet štai, kartą sugrįžęs 
iš savo sekyklos ir nieko įtartino nepastebėjęs, pamačiau, kad 
Mano brolis jau nebeguli prie miltų skrynių, o sėdi, atsišliejęs 
į glotniai nutašytą pastapą. Jis padarė tai savo jėgomis ir dabar 
Raudė kvapą, žiūrėjo į mane paklaikusiomis akimis ir, lėtai link- 
Čiodamas, patvirtino, kad viskas taip ir buvo: staiga jam užėjo 

Taupi baimė, kai aš palikau jį vieną, jis panori bėgti iš mano 
slėptuvės, kuri jam pasirodė kaip žabangai; pabandė virve pra- 
Uginti seną keltuvą, pamėgino nusileisti į apačią, laikydamasis 
už Virvės viena ranka, krito; visa tai jis patvirtino, o dar patvir- 
tūno, kad skauda pilvą,— jis laikė prispaudęs prie jo sveikąją 
'anką, užvertęs galvą ir užsimerkęs. Ir dabar jis nevalgė. Aš 
atkišau jam duoną ant delno, bet jis atsisakė. 

— Nešdinkimės, mažyti, — vargais negalais ištarė jis,— vesk 
Mane iš Čia. 

— Eime namo, Klasai,— pasakiau aš,— kai tik pareisi, jie 
tau padės. 

— Skauda,— tarė jis, — čia, apačioj, skauda. 

— Aš parvesiu tave namo, — tariau aš. 

— Ne;,ne, tik ne namo, — atsakė jis— jie mane išduos. 

— Kurgi daugiau, jei ne namo? — paklausiau.— Pas ką gi 
man tave vesti? 

Klaso, matyt, viskas jau buvo apgalvota, jam neatsitiktinai 
išsprūdo: 

— Dailininkas... vesk mane pas jį. 

— Tu nežinai, kas atsitiko, — pasakiau aš. 

— Tik pas jį, — tarė brolis, — jis mane paslėps, aš žinau. 

— Tu nežinai, kas atsitiko, — pakartojau aš. 

— Jis paslėps,— tarė brolis ir tuoj pasikėlė nuo grindų, įsi- 
kibo į medinį pastapą ir mostelėjo man, kad prieičiau. Jis pa- 
mojo man sutvarstytąja ranka, ir jo paliepimas veikiau panėšėjo 
į grasinimą.— Dailininkas, — tarė jis, — man reikėjo išsyk pas jį 
eiti, dar rytą reikėjo pas jį belstis. 

Klasas paleido pastapą, atsirėmė į mane, patikrino, kurią dalį 
savo svorio gali man patikėti, tai buvo ne kažin kiek ir sulig 
kiekvienu žingsniu darėsi mažiau, o kai mudu išėjom į saulę, 
nuėmė ranką man nuo peties, atsitūpė prie balutės ir ėmė purvu 
terlioti savo gipsinį tvarstį. Darė jis tai rūpestingai, o aš jam 
padėjau, mes ištrynėme visą tvarstį šlapiu rudu durpžemiu ir 
keliskart įmerkėm į balutę, kol jis pasidarė panašus į beformį, 
kiek per ilgą gabalą durpių; tada leidomės į kelią, prasmukome 
pro malūno kūdrą, pasigūžę nusigavome prie griovių, ir juo la- 
biau artėjome prie Blekenvarfo, juo dažniau bandžiau jį per- 
kalbėti sukti namo; jis klausėsi manęs abejingai ir neatsakinėjo. 
Mes nepasitikėjome tyla, nepasitikėjome vasaros spindesiu vir- 
šum juodų, drungnų griovių: mūsų krašte matyti kiekvienas, 
kas tik išeina iš namų, o kadangi abu tai žinojom, tad nesida- 
vėm apgaunami tuščio horizonto. Kadangi abu žinojom, kad 
mūsų krašte visada kas nors, sustingęs prie tvoros, tarpuvartė) 
ar prie lango, žvalgiomis akimis dairosi po griovius ir lygumą, 
tai bėgome į Blekenvarfą, tartum jau seniai būtų kas mus ap- 
tikęs ir net jau ėmęs vytis: trumpais šuoliais pro šliuzus, brisda- 
mi per aukštą šlaitų žolę, klampodami per girdyklas, slydinė- 
dami per šlapią, daugybės kanopų ištryptą žemę tose vietose, ku! 
genami galvijai melžti — aš ir dabar tebemenu, kaip spiegė I! 

virpėjo tvorų viela, kai mes skubomis ją skyrėme, kad galėtume 
pralįsti, ir dabar matau, kaip mes priglundame prie žemės ir 
klausomės. Aš bėgau kartu su broliu, nes viską dariau, ką jis 
man liepė; ne jo baimė buvo kalta, taip pat ne skausmai, nuo 
kurių jis dejavo, kai mes krisdavome ant žemės. Ir aš lydėjau 
jį, nors buvau tikras, kad Maksas Liudvigas Nansenas varys 
mus atgal, jei ne namo, tai bent į malūną. 

Paskutinį kelio galą bėgom išsitiesę. Dabar mus slėpė Ble- 
kenvarfo gyvatvorė. Už medinio tiltuko be turėklų Klasas iš- 
griuvo ir nebesikėlė, dar pabandė atsiklaupti, bet nebepajėgė. 
Jis vėl parpuolė, šįsyk kniūpsčias. Aš nudūmiau prie spragos, 
pažvelgiau į sodą, pažvelgiau į namą, bet niekur nieko nieko 
nepamačiau ir, sugrįžęs pas brolį, šiaip taip paverčiau jį ant 
šono. Jo galvą padėjau ant kuokštelio žolių. 

— Ar pašaukti jį čia? — paklausiau ir, kadangi brolis tik 
beprasmiškai žiūrėjo į mane, primygtinai pakartojau: — Ar pa- 
šaukti jį čia? 

— Taip, — tarė jis tyliai — taip. 

Prieš nueidamas, atsitūpiau ir kiek įmanoma nuvaliau brolio 
uniformą, roviau žoles ir tryniau priskretusį purvą, taip pat nu- 
šveičiau batus. Pataisiau jam apykaklę, susagsčiau mundurą. 

— (Gulėk ramiai,— tariau,— niekur neik iš čia, — ir palikau jį. 

Išlindęs pro spragą, patogiai atsistojęs, iš dešinės ir kairės 
Įsikibęs į šaką, ėmiau žiūrinėti sodą, namą ir ateljė, nes neno- 
rėjau nieko sutikti, nei Jutos, nei Jobsto, to mažučio nusipenė- 
jusio pabaisos, o juo labiau neketinau jiems pasakoti apie savo 
reikalą. Po gėlyną tarp lysvių slampinėjo vištos, Hamburgo ge- 
gužraibės ir belgų leghornai, jos kapstėsi tarp lubinų ir zinijų, 
lesiojo vabzdžius nuo lelijų, ir taip toliau. Nieko nematyti, pa- 
Vėnė tuščia. Visi keturį šimtai langų vengė duoti menkiausių 
žinių. Kas pajudino sūpuokles po obelim? Kodėl siūbuoja aukš- 
tos aguonos? „Į ateljė, — pagalvojau, — ieškok jo ateljė“, — ir 
įžengiau į sodą, nusėlinau palei gyvatvorę, neišleisdamas iš akių 
Eėlyno ir namo, ir nugrėbstytu aplinkiniu taku užėjau iš kitos 
ateljė pusės. Išgirdęs balsus, pasiklausiau — ne, tai buvo tik vie- 
Nas balsas, jis čia davinėjo irzlius klausimus, čia sarkastiškai 
alsakinėjo. Durys buvo nerakintos. Patyliukais atidariau jas, 
ISmukau į vidų ir tuoj vėl išgirdau dailininko balsą kažkur šone: 
letenos ten ėjo kaip pridera, ir labai galimas daiktas, kad tada 
kaip tik dailininkas ir pasakė: „„Nepliaukšk niekų, Baltazarai, 

kiekvienarne paveiksle tera vienas veiksmas, būtent — šviesa..." 
Basas, jausdamas padais tvirtas grindis, pritykinau arčiau — dar 
ir šiandien matau, kaip sėlinu galais pirštų, — užlipau ant vieno 
iš provizorinių gultų, patraukiau į šoną antklodę, atstojančią 
užuolaidą,'ir pamačiau dailininką su senu mėlynu paltu ir su 
skrybėle. Jis dirbo. Jis riejosi su savo Baltazaru ir tapė „Pei- 
zažą su nepažįstamais žmonėmis“. 

Paveikslas buvo prismeigtas prie dešiniųjų spintos durelių 
iš vidaus, po kairei atvirose lentynėlėse gulėjo „pagalbinės prie- 
monės“, kaip jis vadino dažus. Tik kumštelėk iš dviejų pusių, 
ir spintos durys užsidarys, paveikslas ir dažai dings. Bet kažin, 
ar šią akimirką, išgirdęs kieno žingsnius, balsą ar įspėjamą šna- 
resį, jis būtų uždaręs spintos duris: perdaug jau karštas pasirodė 
man dailininko ginčas su Baltazaru, per daug jau jis troško savo 
partneriui su violetiniais lapenų kailiniais įrodyti, kad peizažą, 
kuriame stovėjo grupė milžiniškų nepažįstamų žmonių, smurto 
ir žūties artumą reikia tapyti ne blėstančioje šviesoje ir neaiš- 
kiomis spalvomis, bet su baugiu ryškumu, pavyzdžiui, baugiais 
oranžiniais tonais, baltomis, nelyginant dengiamąja spalva užlie- 
tomis dėmelėmis. Juodai pilka spalva suskamba šaižus šūksmas: 
geltona, ruda ir balta spalva — tuoj išnyks nebylumas, santūru- 
mas, rezignacija ir prasidės drama. O žemės žaluma? Apačioje, 
kaip paprastai, jis patapė žemės žaluma, be jos negalėjo apsieiti, 
iš žemės žalumos jam darėsi viskas; jo Baltazaras negalėjo ar 
nenorėjo to suprasti. 

Pažvelgiau į dailininką, į nepažįstamus žmones ir vėl į daili- 
ninką, o jis lyg ko klausėsi ir mėgdžiojo savo personažus, 
neabejotinai jaučiančius pavojų, svetimus ir paliktus likimo va- 
liai peizaže, į kurį jie keliaudami pateko ne atsitiktinai, bet kur 
jie buvo atblokšti, atvaryti prievarta: tuo galima paaiškinti siau- 
bą jų veiduose. Man tada rodėsi keisti — pagaliau ir šiandien 
rodosi keisti — tų nepažįstamų žmonių galvos apdangalai, kaž- 
koks feskos ir turbano mišinys, parsinešti iš kažkokių turkų 
karų. Bet apie jų nuostabą, jų baimę, jų pasimetimą visiems lai- 
kams bylojo šio peizažo nuotaika. 

O dabar aš atsargiai nuleisiu antklodę, skiriančią provizo- 
rinį gultą nuo ateljė, nusėlinsiu prie durų ir dar kartą įeisiu, 
dabar, taip sakant, jau oficialiai ir triukšmingai. Taip ir padariau. 
Pirštų galais nuėjau prie durų, pasibeldžiau, atidariau ir uždariau 
duris ir sušukau: 

— Dėde Nansenai? Ar tu čia, dėde Nansenai? 

Atsakė jis ne išsyk, pirmiausia užrakino spintą, ištraukė rak- 
tą ir tik tada atsiliepė: 

— Kas atsitiko? Kas ten? — Ir iš lėto pasirodė iš begalinių 
gavo ateljė tolių, ne niurzgėdamas, ne suirzęs, kaip paprastai, 
kada jį atitrauki nuo darbo, bet abejingai vilkdamas kojas... Aš 
palaukiau, kol jis prieis prie durų. 

— Vit-Vit,— pasakė jis, mane pamatęs, bet pasakė tai nero- 
dydamas nei palengvėjimo, nei nuostabos.— Na, Vit-Vit? — Jis 
pasiklausė, kas darosi už jo nugaros, tartum tasai Baltazaras ga- 
lėtų pasinaudoti tuo, kad jis išėjo, atsidaryti spintą ir pataisyti 
peizažą pagal savo skonį, o paskui paklausė: — Ar kas atsitiko? 

Be žodžių parodžiau į gyvatvorę ir tariau: 

— Klasas...— O kadangi jis ne iškart mane suprato ir jo 
pilkos akys žiūrėjo kažkur viršum manęs, pakartojau: — Klasas 
parsirado, padėk jam. 

— Juk tavo brolio čia nėra, — tarė jis, — Klasas sužeistas ir 
guli ligoninėje. 

— Jis guli prie tiltuko,— tariau aš ir pridūriau: — Jis pra- 
šosi pas tave, tik pas tave. 

Dabar dailininkas susibruko paltą, įsikišo degančią pypkę 
į kišenę, dar sykį pasiklausė, ką veikia Baltazaras, apsigręžė ir 
išėjo iš ateljė. Aš uždariau duris ir nubėgau paskui jį. 

— Ko tik jūs neišdarinėjat,— tarė jis, trumpais žingsniais 
dumdamas per sodą. 

— Jo jau ieško, — pasakiau į jo stiprią, nors ir truputį pa- 
kumpusią nugarą, — jie jau buvo pas mus. 

— Gyva bėda su jumis, — murmėjo jis,— niekad neduosit 
Tamybės.— Mėlynas paltas buvo toks ilgas, kad negalėjai ma- 
tyti jo žingsniuojančių kojų, ir man atrodė, kad jis plaukia, pyk- 
čio ar bent kartėlio nešamas, ir vėl išgirdau priekaištaujantį jo 
balsą: — Ko tik jūs neišdarinėjat! 

Trumpindami kelią, pasileidome palei gyvatvorę ligi spra- 
Ros ir, išėję iš sodo, radome Klasą ten, kur aš jį paguldžiau; jo 
Ralva tebegulėjo ant žolių kuokštelio. Dailininkas pasilenkė prie 
Jo, platus paltas užkrito ant mano brolio, uždengė jį ir, kad 
kokios, atnešė jam vėsos, ir turiu pasakyti, kad ta grupė: viena 
ligūra guli ant žemės, o kita atsiklaupusi neabejotinai bando 
Paguosti — man panėšėjo į mėgstamąjį fiurerio paveikslą „Po 
Mūšio", tik paveiksle klūpanti ir tam tikra prasme guodžianti 

Tigūra, matyt, buvo Moteriškos lyties. Tačiau dailininkas neke- 
tino guosti brolio, veikiau jis norėjo įsitikinti, kas Klasui atsi- 
tiko, kodėl jis guli už jo gyvatvorės be dekoratyvaus kruvino 
vainikėlio smilkinyje ir nesikelia. 

— Klasai,— tarė dailininkas, — Klasai, vaikuti mano, kas 
tau? — Jis pakėlė netikusią ranką, kurią brolis dukart. persišovė, 
beveik įrėmęs į ją vamzdį, ir vėl nuleido. Pačiupinėjo jam petį, 
krūtinę ir pilvą; dabar Klasas krūptelėjo ir tarė: 

— Oi, skauda! 

— O tu gali paeiti? — paklausė dailininkas. 

— Žinoma, aš vėl galiu atsistoti — ir, dailininko padedamas, 
jis atsisėdo, ėmė drebėti.— Man reikia pasislėpti,— tarė ir pa- 
galiau atsistojo. 

— Jėzau Marija,— tarė dailininkas, — ko tik jūs neišdarinė- 
jat! Pasiust gali! 

— Namie,— tarė Klasas,— namie man negalima rodytis. Jie 
jau buvo atėję ir vėl ateis. 

— Jūs visada pridarot žmogui bėdos, — tarė dailininkas ir 
palaikė brolį, o Klasas atsakė sudejavęs: 

— Jei mane sučiups, šįsyk man po visam. 

— Stačiai neduodat mums ramybės,— tarė dailininkas ir, 
tvirtai apsikabinęs brolį, pabandė žengti pirmą žingsnį ir, plūs- 
damasis, purtydamas galvą ir be paliovos burbėdamas, nutem- 
pė, nuvilko jį prie spragos, o paskui per sodą prie pavėnės. Čia, 
blausioje šviesoje, pasodino jį į platų poliruotų šakų krėslą. Jis 
pakėlė brolio veidą, bet ne taip, lyg būtų norėjęs pasišnekėti 
su juo akis į akį, o tartum ieškodamas tam tikros išraiškos, ka- 
daise jį paskatinusios nutapyti mano brolį keliuose paveiksluo- 
se; mat, Klaso veidas kartais reikšdavo graudį, tiesa, nesąmo- 
ningą, bet pavyzdingai paprastą, dėl to Maksas Liudvigas Nan- 
senas ir įtraukė jį į „Paskutinę vakarienę“, kur Klasas stambių 
kaulų vyruko vaidmenyje su lūkesčiu žvelgia į taurę; Klasą, 
storą kaip lėlė, gali rasti „Natiurmorte su raudonu arkliu“, jis 
stovi į šoną nuo „Tomo Netikėlio“, tarsi ketindamas šiam koją 
pakišti, taip pat paveiksle „Paplūdimys su šokėjais ir atsitikti- 
niais vasarotojais“ pažinsi, kad Klasas tai giedraakis vaikinas 
mėlynu veidu, bandąs suprasti, ką reiškia toji scena. 

Daugiau kaip tuzin< paveikslų Klasas demonstruoja sav? 
nepaprastą graudį, ir kai pavėnėje dailininkas, pakėlęs brolio 

veidą, pasuko jį į šviesą, aš pamaniau, kad jis kaip tik ir ieško 
tos išraiškos, bet gal ir apsirinku, nes jis staiga paklausė: 

— Ar tu žinai, ar iš viso tu žinai, ko iš manęs reikalauji? — 
Klasas abejingai pažvelgė į jį — Na ką gi,— tarė dailininkas, — 
kelkis, eime. 

Ir jis vėl tvirtai apsikabino brolį; mes išėjom iš pavėnės, pro 
išrikiuotus langus patraukėm į kiemą, ir dailininkas visu keliu 
plūdosi, aimanavo ir prikaišiojo mums — ir man taip pat,— kad 
mes išdarinėjame tokius dalykus, tartum jam ir taip dar negana 
rūpesčių. Tik koridoriuje jis nutilo. Atidarė rytinio fligelio du- 
ris, ten palei langus traukėsi koridorius, sakysim, su šimtu dešimt 
durų, sunkių, pilkai žalia spalva dažytų durų, o iš jų spynų kyšojo 
didžiuliai, matyt, rankų darbo raktai. Jis stūmė brolį koridorium, 
pro visas duris, už kurių, kaip man atrodė, gyveno ne žmonės, 
o paukščiai: pesliai su nuogais kaklais, nerangūs kondorai, kil- 
nieji ereliai, su nuleistais vokais tupintys ant nudraskytų lov'į 
stulpiukų. Aš nedrįsau pasiklausyti, kas dedasi už tų durų. Ak- 
meninėje asloje buvo iškirstos datos: tūkstantis šeši šimtai tris- 
dešimt aštunti metai, tūkstantis devyni šimtai dvylikti, o po jais 
inicialai: A. J. F., F. V. F.; griovelių kraštai nudilę, o kai kurios 
akmeninės plokštės suskilusios. 

Ar tas duris atidarė dailininkas? Ar tą kambarį parinko bro- 
liui? Šiaip ar taip, jis netikėtai sustojo, atidarė duris, įėjo, tuč- 
tuojau sugrįžo, linktelėjo ir atsargiai įvedė Klasą į kambarį. Tai 
buvo vonios kambarys, tikriau sakant, beveik vonios kambarys: 
kažkas, greičiausiai senis Frederiksenas, paskyrė šią patalpą vo- 
nios kambariui, paliepė čia pastatyti dušą ir vonią, baltą matinę 
Pabaisą su grifo nagais, bet nei dušo, nei vonios niekas neįjun- 
gė, čia nebuvo nei čiaupo, nei kanalizacijos, nei vamzdžių, tad 
atrodė, jog tas sumanymas nebuvo įvykdytas dėl nuotaikos 
stokos, o gal dėl to, kad seniui Frederiksenui sunku buvo tą 
kambarį atrasti, jis pamažu ir liko užmirštas. Kodėl nepabaigta- 
Me erdviame vonios kambaryje buvo sukrauti seni matracai, 
šiandien jau nebelabai supaisysi, tačiau matracų buvo, ir dailinin- 
kas ėmė juos mėtyti ant grindų, taisydamas guolį; po kiekvieno 
Metimo kilo dulkių stulpai, kunkuliuojantys retuose ir įstrižuose 
šaulės spinduliuose. Į tą guolį dailininkas ir liepė gultis Klasui. 

Brolis nusileido ant visų keturių, parvirto ant šono ir išsi- 
tiesė. Jį krėtė šaltis. 

— Apkloto... ar neturit kokio apkloto? — paklausė jis. 

— Viską gausi, ko tik reikia,— atsakė dailininkas ir ėmė 
daryti tvarką po aukštu langu: suglaudė kopėtėles ir pastatė jas 
į šalį, surinko švininius vamzdelius, vožtuvus, metalo piūklus ir 
sandarinamąją medžiagą ir viską sumetė į kartoninę dėžę, koja 
subraukė į krūvą kalkes, popiergalius ir nuorūkas, nukabino 
nuo vinies nudryžusį švarką iš eglute austos medžiagos, padau- 
žė per kišenes, sulankstė ir pabruko broliui po galva. 

Klasas -sunkiai gaudė kvapą. Nelaimingomis akimis jis žiū- 
rėjo į Mane. Kai šiandien pro atsiminimų dulkių tumulus, pro 
jų miglą prisimenu jį, šitaip gulintį, man atrodo, tartum jis man 
davė nepastebimą ženklą, slaptą signalą, prašydamas, kad jo 
nepalikčiau. Dulkės sėdo jam ant veido ir ant vokų. Aš nesu- 
pratau to ženklo. Dailininkas, purtydamas galvą, pavaikščiojo 
po kambarį, pažiūrėjo, ką čia reikia padaryti, ir, rodės, jam 
nusviro rankos. Brolis apsivertė ant šono ir įsikniaubė į alkūnę. 

— Jis dar nieko nevalgęs,— tariau aš ir padėjau duoną ant 
matraco galvūgalio. 

— Viskam ateis laikas,— tarė dailininkas,— kai jūs išdirbi- 
nėjate tokius dalykus, viską reikia daryti iš eilės. Pamažu jis 
viską gaus, ko tik jam reikia. Dabar eime, paliksim jį vieną, o 
aš pagalvosiu, kas čia atsitiko. 


6 
Aiškiaregys 


Pirma palauksiu, kol sutems, ir atsakomybę už pirmąją dalį 
vakaro suversiu palaikiam projektoriui, Gliuzerupo kraštotyros 
draugijos registruotai nuosavybei, nupirktai, laikomai, valomai, 
taip pat ir aptarnaujamai jos pirmininko Pero Arnės Šeselio, 
kurį aš iš papratimo vadinu seneliu. Projektorius stovi ant stalo, 
stalas stovi viduriniame take, iš abiejų pusių tako stovi sunkūs, 
sakykim tiesiai, gremėzdiški suolai, ant kurių dėl neišaiškintų 
priežasčių daugumai žiūrovų bematant nutirpsta kojos. Kad pro- 
jektorius būtų kaip reikiant nutaikytas į ekraną, iš priekio po 
juo pakišamos dvi knygos, visados laikomos šiam tikslui: Štor- 
mo „Senatoriaus sūnūs“ ir Klopštoko ,,Mesiada“— tos knygos 
savo apimtimi garantuoja, kad šviesos pluoštas visiškai sutaps 
su ekrano kraštais. 

Ekranas — tai Šlezvingo-Holšteino istorinio žemėlapio kita 
pusė, pilkšvai balkšvas, iš viršaus kairėje truputį dėmėtas sta- 
čiakampis, kuriame reiklus šviesos pluoštas leidžia įžiūrėti salų, 
krantų ir upių žiočių kontūrus ir taip pat kiekvienam abejutui 
įrodo, kad jei šios vietovės jūra ir nesupa, tai vis dėlto ją ata- 
kuoja iš dviejų šonų. Į šį ekraną subedę akis aštuoni, bet ką 
aš sakau, dvylika, o gal net ir šešiolika žiūrovų, susėdusių abie- 
jose tako pusėse; kai kuriuos iš jų akina šviesa, trykštanti pro 
plyšį projektoriaus šone ir atsimušanti nuo stiklinių spintų ir 
skrynių, stovinčių pasieniais ir tarp užtamsintų langų. Šviesos 
pluošte dūzgia vabzdžiai, blaškosi dručkė plaštakė, matuojanti 
ir matuojanti nuotolį tarp linzės ir ekrano ir kiekvieną sykį, kur 
nors atsimušusi, rodos, silpnai tratinanti į mažytį metalinį būg- 
ną. Žiūrovai ant suolų kalbasi pusbalsiu, vienas kitas kostelėja, 
niekas nerūko. Šilta. 

Gretimame tvarte kartas nuo karto žvangtelėja geležinis sie- 
tas, tur būt, kai kuri nors karvė staiga kilstelėja galvą; kai kada 
išsigirsta bildesys arba pašėlęs brūžavimas. Vėjo gūsiai. Šunų 
lojimas. Iš prietemos išlenda priešais ekraną raudonas, pailgas, 
surūgęs senelio veidas; net jo galvos šešėlis ekrane atrodo su- 
rūgęs. Ūkininkas Peras Arnė Šeselis nesijuokia ir nesišypso, nie- 

kam jis nepamerks, niekam nė nelinktelės, tik susimąstęs stypso 
kaip gervė, ir po truputį nutyla šnibždesys, retai kas bekoste- 
lėja, ir tai tik dėl viso pikto. Tikiuosi, dabar vaizdas bus aiškus. 

Tai šitaip; o dabar norėčiau pasinaudoti stojusia tyla ir pa- 
sakyti, kad ligi šios akimirkos, ligi senelio pasirodymo priešais 
ekraną, buvo panašūs į kits kitą visi vakarai Kiulkenvarie, 
skirti kraštui tarp Huzumo ir Gliuzerupo, jo praeičiai ir ateičiai, 
žavingiems jo gelmių lobiams, brangiam jo dumblui, jo gyvu- 
liams, augalams ir grioviams, bet visų pirma pačiai jo esmei. 
Kai aš susikaupiu ir nugrimztu į praeitį, turiu pripažinti, kad 
štai kas išliko mano atmintyje iš kraštotyros draugijos susirin- 
kimų bendros atmosferos: šilta prietema, projektoriaus šviesos 
pluoštas, paklaikę vabzdžiai, garsai iš artimo tvarto ir šnibždan- 
tys, sakyčiau, su gera nuotaika pradžios laukiantys dalyviai, 
kurie atvyko į Kiulkenvarfą, į vadinamąjį Šeselių gimtąjį lizdą, 
gavę iš Pero Arnės Šeselio kvietimus raštu, žiemą siuntinėjamus 
dažniau, negu „vasarą. 

Bet taip pat dar atsimenu, kad toje posėdžių vietoje tarp 
gyvenamojo namo ir tvarto, kurią senelis buvo pavedęs krašto- 
tyros tarnybai, būdavo išstatomi mūsų apylinkių istorijos, kul- 
tūros ir, žinoma, vietinio savitumo dokumentai, laikomi po rak- 
tu ir ne po raktu. Imkim, pavyzdžiui, dantytą žeberklą iš elnio 
rago. Arba akmeninius gremžtukus, kirvukus ir plaktukus. Norė- 
čiau paminėti ir urnas. Vidurinio bronzos amžiaus apyrankes, 
kalavijų makštų apkaustus, taip pat ir gausiais ornamentais iš- 
puoštus vėlyvojo akmens amžiaus puodus, kuriuos drąsiai pavar- 
točiau vazonams su trumpastiebėmis gėlėmis. Negaliu pamiršti 
kalavijų rankenų, medinių papuošalų ir garsiosios Trenbargo 
auksinės plokštės, taip pat gausių Žemės, smėlio ir uolienų pa- 
vyzdžių, valties likučių iš Noršloto raisto, juokingų, bet negin- 
čytinų pirmykščių medžiotojų ir žemdirbių drapanų ir galiausiai, 
jau kaip atrakciono, sudžiūvusio, susitraukusio, gryna oda paviI- 
tusio merginos lavono; Mergina pasmaugta kilpa — suprantama, 
elnio odos kilpa, — ir tą kilpą ji nešiojo ant kaklo kaip rizikingą 
pašvaitą. O kur dar knygos? Ištisa speciali biblioteka, Pero 
Arnės Šeselio surinkta: „Kelionė po Šlezvigą-Holšteiną geolo- 
gijos istorijos tikslais“, „Darbas ir gyvenimas pajūryje“, „Gyve- 
nimas Šiobiulyje“, „Žalias mano salos rūbas“, ,Rytmečio dvelks- 
mas“ ir pagaliau šūsnis paties senelio parašytų ir išleistų bro- 
šiūrų ir knygų, jų tarpe „Pilkapių kalba“, „Aukojamojo kulto 

daiktai, rasti Noršloto raiste", taip pat „Didieji potvyniai ir jų 
padariniai“ ir taip toliau. 

Jeigu kas šiame sąraše pasigestų kokio veikalo ar archeolo- 
ginio radinio, prašau be niekur nieko jį čia įrašyti, o aš pasiten- 
kinsiu šiomis žiniomis, juk negaliu leisti, kad senelis per ilgai 
žvelgtų į projektoriaus šviesos pluoštą, nors jis, kaip, tur būt, 
dar daug kas prisimena, mokėjo ištvermingai žiūrėti į tamsą ir 
lygiai ištvermingai ir be jokios žalos sau spoksoti į bet kokį 
šviesos šaltinį. Be to, jaučiu pareigą išsklaidyti įspūdį, kad šis 
kraštotyrai skirtas vakaras, prasidėjęs įprasta tvarka, ir toliau 
ėjo įprasta tvarka, vadinasi, ir aprašytas galėtų būti tik kaip 
vienas iš daugelio tokių vakarų. 

Kaip jau sakyta, ligi tos akimirkos, kai Peras Arnė Šeselis 
išdygo prieš ekraną, aš tikėjausi, kad vakaras bus paprastas, be 
ypatingų įvykių, ir, žinoma, taip manė daugumas dalyvių, bet, 
kai senelis, staiga iškėlęs abi rankas, įtartinai dirstelėjo į duris 
ir paprašė mus sėdėti kuo tyliau, ore jau pakvipo staigmena. 
Visi nutilo, net kapitonas Andersenas užgniaužė kosulį. Už durų 
niekas nejudėjo. Senelis, prasižiojęs ir rodydamas iškirmijusius 
dantis, rūsčiai žiūrėjo į duris. Visi sužiuro į tą pusę, ištiesė kak- 
lus, užgniaužė kvapą, tačiau jokio stebuklo nesulaukė — nepa- 
sirodė nei pečiūkas elnių medžiotojas, nei pelkių žemdirbys, nei 
karalius Svenas, neatmenamais laikais keliavęs į Angliją. 

Bet juo ilgiau žiūrėjom, juo labiau aiškėjo, kad už durų vis 
dėlto kažkas darosi: už siauro matinio stiklo Žybtelėjo cigaretės 
žarijėlė, kažkas kostelėjo, ir kai Peras Arnė Šeselis galiausiai 
pasiryžo šykščiam, vis dėlto kviečiamam mostui, į kambarį pa- 
galiau įžengė Asmusas Asmusenas, knygos „Jūros švytėjimas“ 
autorius ir Gliuzerupo kraštotyros draugijos garbės pirmininkas. 
Nors jis ir pasirodė štabo vyresniojo grandinio jūrine uniforma, 
visi išsyk jį pažino, pasveikino šauksmais ir plojimais, o jis at- 
sakė atsainiai, bet kariškai, pridėjęs ranką prie kepurės, ir užge- 
sino cigaretę. Jis sukūrė Timą ir Tiną, pas mus baisiai populiarius 
„Jūros švytėjimo“ herojus,— juodu, jei neapsirinku, susipažino, 
butelinio pašto padedami, ir toks susirašinėjimas jiems taip pa- 
tiko, jog jie siuntinėjo kits kitam laiškus buteliais net ir tada, 
kai jau buvo susižadėję ir pagaliau vedę, nenuilstamai šitaip 
žaisdami toliau, jau ir sulaukę žilo plauko, laikė tokį paštą gra- 
žiausiu, šiaip ar taip, ekonomiškiausiu susižinojimo būdu ir, va- 
dinasi, leido savo kūrėjui gerokai po jų mirties vis dar aptikti 

tolimose jūrų pakrantėse užkimštų buteliuose laiškų, kurie, nė- 
gailėdami eilučių, nešė skaitytojams naujienas apie Timą ir Tiną. 

Taigi tasai Asmusas Asmusenas, tarnaujantis patruliniame 
laive, plaukiojančiame Šiaurės jūroje, parvažiavo iš Bremerha- 
feno trumpų atostogų. Tai buvo kreivakojis vyras vešliais tary- 
tum liepsnojančiais plaukais, baisingai išugdytais kaip sunkumų 
kilnotojo sprando raumenimis; jo žvilgsnis mokėjo nutaisyti 
visus išraiškos atspalvius — nuo narsos ligi geraširdiškumo; pa- 
žiūrėjęs į jį, taip pigiai neatspėtum, kad čia Timo ir Tinos kūrė- 
jas, jeigu ne jo reikšminga burna, jausminga, apskrita, sakyčiau, 
kaip pinigas burna. Ta burna ir rodė, kas jis per vienas. Asmu- 
sas Asmusenas vikriai nusitraukė nuo galvos jūreivio kepurę 
su ilgais kaspinais ir, pasibrukęs ją po pažastimi, kaip liepia 
statutas, kokarda ir ereliu į priekį, išklausė sveikinamojo žodžio, 
kurį jam tarė senelis. Asmusas Asmusenas linkčiojo beveik po 
kiekvieno sveikinamosios kalbos sakinio, nė kiek, rodos, neprieš- 
taraudamas, kad Peras Arnė Šeselis iš pradžių jį pavadino giliu 
gimtojo krašto žinovu, paskui narsiu tėvynės sargybiniu, taip 
pat neprotestavo, išgirdęs, kad jis esąs krašto likimo vaizduoto- 
jas ir pagaliau net Gliuzerupo sąžinė. Klausydamasis tų Žodžių, 
Asmusenas tik linkčiojo. Jis taip pat šypsodamasis sutiko, kai 
senelis paskelbė vakaro temą, nurodydamas, kad ją nušviesiąs 
kompetentingas asmuo; tema: „Jūra ir tėvynė“, o kompetentin- 
gas asmuo: Asmusas Asmusenas. Sulig tais žodžiais senelis atsi- 
sėdo. 

„Jūros švytėjimo“ autorius pasidėjo kepurę ant stalo, žiūrė- 
damas, kad jos kaspinai lygiai ir visu ilgumu kristų žemyn, įsi- 
kišo ranką užantin, paskui kažkur giliau, bet vis dar negalėjo 
rasti ieškomo daikto, pakėlęs pečius ir įtraukęs sėdimąją, ėmė 
graibytis apie kairę šlaunį, šypsodamasis sustingo, iš lėto, labai 
rūpestingai išsitraukė voką su skaidrėmis ir iškėlė jį į projek- 
toriaus šviesos pluoštą: vadinasi, galima pradėti. Aš jau taikiau- 
si persėsti į pirmą eilę, bet tėvas mane sulaikė ir prispaudė prie 
suolo, tad turėjau pasilikti šalia jo prie lango ir iš ten stebėti, 
kaip Asmusenas viduriniu taku ėjo prie projektoriaus, dėjo pir- 
mą skaidrę, bet dar nerodė jos ekrane. 

Bet kas čia atsitiko tėvui? Tuo metu, kai Asmusas Asmuse- 
nas dėkojo, perdavinėjo sveikinimus iš mūšio lauko ir rengėsi 
įžangai, tėvas taip susijaudino, kaip aš dar niekad nebuvau ma- 
tęs. Jis neramiai malėsi ant suolo. Pirštų galiukais čiupinėjosi 

akių obuolius. Glamžė, maigė ir tampė nosinę. Kartais jis taip 
atsilošdavo, jog aš bijodavau, kad neapvirstų aukštielninkas 
tiesiai ant kelių paukščių stebėtojui Kolšmitui. Viršutinę lūpą 
jam išmušė prakaitas. Tarpais jis krūpčiojo lyg nuo kokio ne- 
suprantamo vidinio mėšlungio. Jo veide radosi kažkokia nuosta- 
ba, matyt, pats nenumanė, kas čia jam darosi. Dažnai energin- 
gai, nekantriai jis ranka braukėsi kaktą. 

Visa tai šiandien man atrodo kur kas keisčiau, negu tą va- 
karą, kai jis, toks neįprastai sujudęs, sėdėjo šalia manęs, nes 
tada aš, žinoma, klausiausi tik Asmuso Asmuseno ir labiausiai 
laukiau, kada ekrane atsimuš pirmutinė jo skaidrė. 

Asmusenas betgi neskubėjo ir pirmiausia nuodugniai išgvil- 
deno patį temos pavadinimą —,,Jūra ir tėvynė“. Jis visaip nagri- 
nėjo tą pavadinimą, kaitaliojo, traukė iš jo arba teikė jam vis 
naują prasmę, vietoj jungtuko „ir“ brukdamas „kaip“ ir prašy- 
damas susirinkusiuosius pagalvoti, kokie neaprėpiami atsivertų 
horizontai, jeigu į jūrą Žžiūrėtume kaip į tėvynę. Jis taip pat pa- 
siūlė be baimės sustriukinti tą pavadinimą ir kalbėti apie „tė- 
vynę jūrą“, nes tai, pasak jo, skambą dar plačiau, dar prasmin- 
giau. Vis dėlto ilgiausiai kalbėtojas sustojo prie varianto „tėvy- 
nės jūra“, jis sukėlė jam daugiausia minčių; daug samprotavo 
apie motinystės sąvoką, bet nepamiršo ir jėgos, kuri ugdanti 
ištvermę, užsispyrimą, atkaklumą, o po to pasuko į kitą pusę ir 
paprašė mus pamąstyti, kiek visko turėję atsitikti, idant mes 
jūrą galėtume pavadinti „tėvynės jūra“. 

— Bet viena yra tikra,— pasakė jis,— mes giname ne bet 
kokią jūrą, mes giname tik tėvynės jūrą. 

Pagaliau Asmusas Asmusenas parodė pirmąją skaidrę. Ekrane 
patrulinis laivas skriejo putotų bangų dangumi, po juo dryksojo 
drumzlinas nurėžtas horizontas. Visi ėmė juoktis, ir milžiniškai 
padidinti pirštai paėmė už krašto skaidrę ir apvertė, dabar lai- 
Vas jau plaukė jūra. Niekas neabejojo, kad ginkluotas žvejų 
garlaivis, taip smarkiai pakrypęs į šoną ir taip įtempęs paskuti- 
nes jėgas, jog, rodės, nebeišlaikys naujos bangos smūgio, tai 
tas pats patrulinis laivas, kuriame Asmusas Asmusenas saugojo 
Savo tėvynę jūrą. Nuotrauka, tur būt, buvo daryta iš marso, iš 
įgulos nebuvo matyti nieko, ir tik pirmgalyje prie priešlėktu- 
Vinio pabūklo tupėjo dvi žmogystos, ištiškusių putų uždengtos, 
ir mosavo fotografui į viršų. Mes žiūrėjom į tą patrulinį laivą, 
Returintį vardo, o tik numerį, į laivą, kuris atrodė pasimetęs ar 

bent darė beviltišką įspūdį. Taip sakant, mes įlipom į patį laivą, 
prisidėjom prie akių žiūronus arba reikalavom makaronų su la- 
šiniais. Ką reiškia du balti žiedai ant 37 mm pabūklo dvišako 
lafeto aš jau žinojau. O spręsti, kokio stiprumo vėjas šiuo metu, 
vis dėlto negalėjau. 

— Čia mūsų laivas,— tarė Asmusas Asmusenas balsu, skam- 
bančiu tolygiai ir nekantriai nelyginant potvynio ir atoslūgio 
srovė pertake, ir pridūrė: — Mūsų šaunusis laivas. Prašau įsidė- 
mėti,— kalbėjo jis,— kad tai tik vienas iš daugelio, vienas iš 
begalės laivų, kurie, išdėstyti į gilumą, eina tarnybą tėvynės 
jūroje. Dieną naktį. Per lietų. Per pūgą. Sudaro absoliučiai pa- 
tikimą grandinę. Niekam nepavyks prasmukti pro tą grandinę. 
Nė vienam jūros zuikiui, juoba anglui. Kaip kad mūsų laivą, 
fiureris sustatė jūroje daugybę kitų laivų.— Jis taip ir pasakė: 
„sustatė“. 

Tėvo ranka krūptelėjo. Jis iškėlė ją, ištiesė, taikydamas smi- 
lium į patrulinį laivą, paspringo kažkokiu žodžiu, bet niekaip 
neįstengė jo išdaužti, ir, kai Asmusas Asmusenas įstatė kitą 
skaidrę, pamažu nuleido ranką. Ta nuotrauka rodė tuščią vietą 
jūroje, o virš jos matinę saulę. Laivo nebuvo matyti, vis dėlto 
niekas nemanė, kad jis jau nuskendo, nes vandeniu traukėsi 
baltas putų pėdsakas, kurį galėjo palikti vien tik laivo sraigtas: 
kunkuliuojantis kilvateris. Antroji nuotrauka rodė tik kilvaterį; 
aiškiai matomas, jis ėjo platyn ir platyn ir dingo kažkur prie 
horizonto — švytintis ruožas, greit nykstančių putų raštų suda- 
rytas. 

— Tai juk kilvateris! — sušuko kapitonas Andersenas, o 
Asmusas Asmusenas prakalbo atlaidžiu balsu, raginančiu vien 
stebėtis: 

— Kada tu forposte, tai juk ne tik tarnybą eini, tiesa? Kas 
grumiasi su jūra, tą ji myli, tam ji atskleidžia savo nuotaikas ir 
paslaptis. 

— Tai, vadinasi, čia ne kilvateris? — paklausė kapitonas An- 
dersenas, tačiau Asmusas Asmusenas, pasukęs lyriniu kursu, 
nesidavė iš jo išmušamas ir tvirtai varė toliau: 

— Pašaliečiui, svetimam žmogui daugialypis pasaulis neatsi- 
vers; kas pasirinko gyvenimą sausumoje, tas jūros ženklų nesu- 
pras. Prašau atkreipti dėmesį, kad šioje nuotraukoje prieš mus 
fejerverkas, nors jis ir ne per aiškiausiai matyti, mes jį vadina- 
me jūros švytėjimu. Jis rusena, jis dega, jis svaido viršum jūros 

geltonus ir žalius žaibus; tokiomis akimirkomis pabūklai tyli. 
Visas kilvateris virsta švytinčiu pėdsaku, ypač naktį. Jūra tary- 
tum sveikina vyrus, kuriems ji suteikė pilietybės teises. Ji sa- 
liutuoja be žiburių plaukiančiam laivui, kuriame niekas nemie- 
ga, kol žaibai plyksčioja apie pirmgalį ir paskuigalį— Jis nu- 
tilo ir įbedė akis į skaidrę, o gal, kaip ir aš, ėmė stebėti nerangią 
peteliškę, kuri vis bandė pulti į kilvaterį, bet tik bejėgiškai dau- 
žėsi į ekraną. Asmusas Asmusenas, rodos, tik vargais negalais 
atitrūko nuo šios nuotraukos ir gerokai sumišo, kai devynias- 
dešimt dvejų metų fotogeniškasis kapitonas Andersenas pasitei- 
ravo: 

— Argi tas švytėjimas pasidaro ne nuo tokio smulkučio 
šlamšto — nocticula ar kaip ten? Kiek kartų mes tai esam matę? 

— Suprantama,— atsakė Asmusas Asmusenas,— tas švytėji- 
mas turi savo priežastį: tie padarai, kur, atitinkamai sudirginti, 
blizga ir žėri, yra mikroskopiški vandens gyventojai, tai žiuže- 
liniai, jei nori tiksliai žinoti, kuklūs vienaląsčiai gyviai. Bet argi 
jie nėra jūros dalelė? O argi viena švyti ne kito dėka? 

Jis neatsakė į savo klausimą, taip pat nelaukė, kad kas kitas 
atsakytų, o tik padarė pauzę, prieš leisdamasis į atsiminimus, ir 
šia pauze pasinaudojo tėvas, kuris, kilstelėjęs užpakalį nuo suo- 
lo, sušuko: 

— FP-22, FP-22! 

Kai kurie žiūrovai — senelis, Hilda Izenbiutel ir Ditė — su- 
mišę atsigręžė į mūsų pusę, o Asmusas Asmusenas nustebęs 
patvirtino: 

— Taip, tai mano laivo numeris. 

Visi laukė iš tėvo kažko daugiau, bet jis tik droviai nusi- 
šypsojo ir, tartum atsiprašydamas, neaiškiai, netgi bejėgiškai 
mostelėjo ranka ir pamažu atsisėdo. Jis padėjo ranką man ant 
šlaunies, ir praėjo gerokai laiko, kol pastebėjo, kad tai ne jo 
šlaunis; tada atitraukė ranką. Net prietemoje pamačiau, kad 
jam kažkas darosi, kad jis susijaudinęs, įsibaiminęs, net kažko 
kankinasi, — šiaip ar taip, tą vakarą, skirtą tėvynės jūrai, Rug- 
biulio policininkas susirgo liga, ne tokia, tiesa, jau reta mūsų 
krašte, bet neabejotinai atsiliepusia visai tolesnei jo veiklai po- 
licijos tarnyboje. 

Bet dabar pasakysiu tik kas reikalingiausia, ištrauksiu iš 
krūvos tik vieną kortą, nes Asmusas Asmusenas kaip tik ima 
Nuo ekrano jūros švytėjimą ir leidžia prabilti į mus kitai nuo- 

traukai. Kokiai gi? Šį kartą į projektorių pateko, matyt, vakaro 
nuotaika, denyje poilsis, Šiaurės jūrai taip pat poilsis, į turėklus 
atsikolę keli jūreiviai, bet Žiūri jie ne į tolumas, kurių čia per 
akis, 0 į tokį pat jūreivį, grojantį akordeonu ir atgręžusį nu- 
garą į žemai kabančius vakaro debesis, už kurių, galimas daik- 
tas, slepiasi aibė „blenheimo“ bombonešių. 

— Čia,—tarė Asmusas Asmusenas,— po teisybei, nėra ko 
nė žiūrėti. Vakaras, ir tiek. Laisvi nuo vachtos jūreiviai. ilsisi 
su daina, o štirborto vachta — tai mes — be paliovos stebi hori- 
zontą. Ginklai, kaip matote, tyli. Visi jau po vakarienės. Pačių 
sugautos pikšos, navagos ir menkės smarkiai pagerina valgiaraš- 
tį. Jūra maitina visus. Jūra. Viršuje po kairei — mūsų ketur- 
vamzdis priešlėktuvinis pabūklas. Tiltelyje — tiesa, čia nema- 
tyti — laivo vadas. Bet ta nuotrauka nedaug teparodo. Va šita 
gal bus įdomesnė.— Ir Asmusas Asmusenas, puikus jūros žino- 
vas, įstatė naują skaidrę. 

Virš jūros spindi saulė, laisva ir skaisti, saulė, nuo kurios 
krečia šiurpas. Ritasi ilgos bangos po audros. FP-22, matyt, smar- 
kiai siūbuoja. Paskuigalio sargybinis kaip tik pabaidė kelis ki- 
rus. Iš kamino kyla reti dūmai, primenantys namie anksti užkurtą 
židinį. Tur būt, virėjas suniuręs verda rytmečio kavą. Tur būt, 
FP įgula kaip tik valosi skorbuto suėstus dantis. Radijas, tur būt, 
transliuoja ryto muziką į visus denius ir kubriką. 

— Prašau atkreipti dėmesį, — tarė Asmusas Asmusenas,— 
kad viršuje iš dešinės kabo bombos. Keturios bombos, galinčios 
kiekvieną akimirką... Saulėje jos atrodo sunkios, bet, geriau pa- 
žiūrėjus... Visos jos nukris štirborto pusėj. 

Aš pašokau. Priešais mane ir šalimais išsitiesė iki tol pasi- 
kūprinusios sėdinčiųjų nugaros. To niekas nesitikėjo, niekas tam 
nebuvo pasirengęs: nuotaika jokių bombų nežadėjo; kaip man 
atrodė, tą rytą patrulinis laivas galėjo laukti visko, tik ne bom- 
bų, pakibusių ties štirbortu. Vis dėlto mes jas aptikome. Šalta- 
kraujis jūreivis signalizuotojas jas nufotografavo, dvi net juos- 
vai blizgėjo ryto saulėje. Jos krito iš skirtingo aukščio, jungia- 
moji linija, nubrėžta tarp stabilizatorių, būtų įstrižainė, tuojau 
bombos viena po kitos duosis į vandenį, sprogs išsyk arba nu- 
grimzdusios į tam tikrą gylį ir sujaudins bet kurį dailininką ma: 
rinistą — keturios vidutinio sunkumo, veikiau, mažo kalibro bom 
bos, numestos nematomo lėktuvo. Savas greitis, kritimo kampas. 
laivo kursas: matematika šįsyk buvo FP-22 pusėje. 

— Rytas, kaip ir visi, — tarė Asmusas Asmusenas,— ir še 
tau... Visada turi būti pasirengęs. O jūra tyli, kad ir kas alsi- 
tiktų. Gaila, kad nepavyko nutraukti sprogimų, parodyti, kokie 
prašmatnūs iškyla fontanai; savo dienorašty aš rašau apie fon- 
tanų sodą, per kurį plaukia mūsų laivas, griežtai laikydamasis 
savo kurso, ir taip toliau. 

Staiga kapitonas Andersenas sušuko: 

— O iš apačios niekas neiškyla. 

Asmusas Asmusenas, rodės, ne iš karto suprato klausimą, o 
kai vis dėlto atsakė, jo balse negalėjai neišgirsti susierzinimo. 

— Jūra greitai sunaikina bombų pėdsakus, — tarė jis.— Žino- 
ma, pirmiausia išplaukia dumblių, raudonų, rudų. Žalių dumblių 
nematyti. Jūros žolės ir negyvos žuvys nukloja paviršių — auk- 
sinės plekšnės, liežuvinės plekšnės, daug navagų. Retai pasitaiko 
jūros skorpionų. Dar rečiau — kremzlinių žuvų, tokių, kaip rajos 
ir rykliai. Iš viso nesutinkama vėžių ir vėžiagyvių. Jūra abe- 
jingai žiūri į tuos nuostolius. Netrukus viskas išsisklaido, imą 
grimzti ir nuskęsta. Netrukus niekas nė nebepasakys, kad čia 
krito bomba. Jūra išdildo visus pėdsakus. 

— Otie — jie irgi skęsta? — sušuko Andersenas. 

— Mes nuostolių neturėjom, jeigu tu to norėjai paklausti,- 
atsakė prelegentas. | 

Tuo tarpu, kai Asmusas Asmusenas projektoriaus šoninėje 
šviesoje žiūrinėjo kitas nuotraukas, jas tvarkė ir pašė, tėvas 
mMazgiojo Mazgus savo didžiulėje mėlynai baltoje nosinėje: su- 
mezgė zuikį, ežį, smarkiai ištempė nosinę, palikęs tik vieną maz- 
gą vidury, ir gavo gyvatę, prarijusią triušį, ir visa tai jis darė ne 
todėl, kad skaidrės jam jau buvo matytos ar kad jis nuobodžia- 
Vo. Ne, jis stengėsi nuo kažko atitrūkti. Turėjo atleisti vidinę 
įtampą. Jam reikėjo sumažinti spaudimą, nes iš tikrųjų galėjai 
Pagalvoti, kad šalia manęs sėdi potvynio pernelyg atakuojama 
Užtvanka. Kas bus, jei vanduo ims plūsti per viršų? 

Jis ir ėmė plūsti, kai Asmusas Asmusenas, pliaukšėdamas 
liežuviu, įstatė nuotrauką, rodančią, kaip FP-22 įgula šveičia 
laivą. Šį kartą ties štirbortu nekabėjo bombos, jūra taip pat buvo 
tamį. Išsirikiavę vorele, vienodu nuotoliu nuo kits kito, iškėlę 
Šluotas, šeši jūreiviai, tarp jų Timo ir Tinos kūrėjas, ritmingai 
blizgino vidurinį denį. Visi žiūrėjo į fotoaparatą. Visi juokėsi. 
Matyti, jiems buvo smagu šveisti savo laivo denį, jie nepaisė, 
kad išverstas kibiras, iš kurio „bėga skystas muilas. Dangus ap- 


113 


niukęs, matomumas prastas. Galėjai įsivaizduoti, kad užpakali- 
niame plane arba kažkur šone pasislėpęs muzikantas, kuris pa- 
deda jūreiviams dirbti vienodu ritmu. 

— Švara,— tarė Asmusas Asmusenas,— jūra reikalauja šva- 
ros. Norėčiau atkreipti dėmesį į apverstą kibirą: keturių tokių 
skysto muilo kibirų mums reikia laivui išvalyti! Ir plaukiojan- 
ti tėvynė turi žvilgėti. Žuvų žvynai. Žvyras ant dugno. Pavojaus 
artumas nepateisina purvo. Prašom pažiūrėti į putas. 

— Ne! — sušuko tėvas.— Ne, Asmusai! —Ir jis atsistojo, 
ištiesta ranka parodė į FP-22, nurijo seilę, vėl sušuko: — Ne, 
Asmusai, dar ne, dar ne. 

Beveik visi sužiuro į mus. Tėvas nusišluostė nosine kaktą, 
truputį susverdėjo, pabandė nusigręžti nuo ekrano, tartum nega- 
lėdamas žiūrėti į tuos ritmingai šveičiančius denį jūreivius. Ta- 
čiau Asmusas Asmusenas neišėmė nuotraukos, atsigręžė į tėvą, 
prisimerkęs pažiūrėjo į jį ir paklausė: 

— Ką tu nori pasakyti? 

Dabar visi sužiuro į mus, laukdami, ką atsakys Rugbiulio 
policininkas, bet šis tylėjo. Pirmiausia jis skubomis atsisegė dvi 
viršutines munduro sagas, paskui ėmė trintis rankas, tarsi steng- 
damasis jas nusišluostyti. Tėvas vis dar delsė. Jis priėjo prie 
Asmuso Asmuseno. Šviesos pluoštas, išsiveržęs pro šoninį pro- 
jektoriaus plyšį, perrėžė jo skruostus kaip liepsnojantis randas. 
Jis padėjo ranką Asmusui ant sulenktos per alkūnę rankos ir, 
galimas daiktas, ją paspaudė. Pirmose eilėse į vieną ir į kitą 
pusę nuo tako kai kas atsistojo, kad geriau išgirstų, ką pasakys 
tėvas. 

— Na? — paklausė Asmusas Asmusenas ir instinktyviai pri- 
sitraukė voką su nerodytomis dar nuotraukomis. 

Buvo visai tylu, kai Rugbiulio policininkas ramiau, nei galė- 
jai tikėtis, staiga tarė: 

— Neplaukit jūron, Asmusai, neplaukit jūron kol kas, aš 
jus mačiau. 

— Ką jis sako? — sušuko kapitonas Andersenas, ir kažkas 
jam paaiškino: 

— Jis kažką matė. 

— Aš mačiau jus dūmuose,— tarė tėvas, — paskui pakilo vė- 
jas ir išsklaidė dūmus, o jūsų neliko nė pėdsako. 

Buvo girdėti vien tolygus dūzgesys iš projektoriaus ir duslUS 
žvangčiojimas ir brūkščiojimas iš tvarto. Ekrane vis dar šypsO“ 

josi šeši jūrelviai, iškėlę šluotas, Ir šveitė laivą išpranašautam 
sudužimui. 

— Aš mačiau jus dūmuose, — pakartojo tėvas, — o kai dūmai 
išsisklaidė, jūroje plūduriavo tik gelbimosios liemenės ir plaus- 
tai, be Žmonių. Rūko tas jūsų laivas, FP-22.— Jis apsidairė, tur 
pūt, ieškodamas, ar kas neparems ir nepatvirtins jo žodžių kam- 
bario prieblandoje, tačiau visi tylėjo apstulbę, ir ne tik apstul- 
bę, bet ir išsigandę, visų pirma sutrikę, ir niekas nenorėjo, ne- 
galėjo patvirtinti to, ką tėvas prieš savo valią regėjo ekrane, 
sukurtame ir išskleistame vien tik jam. Žiūrėdamas dabar į jį, 
galėjai pamanyti, kad jis mielai atsiprašytų už savo pasakytus 
žodžius. Nusmukusiais pečiais, nudūręs į žemę akis, jis stovėjo 
aiškiai su palengvėjusia širdimi. O ką Asmusas Asmusenas? Ar 
jis raminamai paplojo tėvui per petį? Ar, remdamasis puikiu 
jūros pažinimu, paragino tėvą giedriau spręsti apie FP-22 per- 
spektyvas? O gal uždraudė kištis į savo laivo ateitį? Asmusas 
Asmusenas padavė tėvui ranką. Jis padėkojo be Žodžių, ilgai 
spausdamas tėvo ranką, ir ta rankų pora, linkusi kilti į viršų, 
krito žemyn ir stengėsi viena nuo kitos atitrūkti. Tik kai kapi- 
tonas Andersenas sušuko: 

— Negi jis mato ateitį? — Asmusas Asmusenas pasakė, žiū- 
rėdamas į mano tėvą ne tik su nuostaba, bet ir nedrąsiai: 

— Aš atsiminsiu tai, Jensai. Ir kitiems pasakysiu. Mes būsim 
atsargūs. 

Paskiau jis raminamai patapšnojo tėvui per petį, apsuko jį 
ir kumštelėjo su tokiu apskaičiavimu, jog tėvas, per daug nesku- 
bėdamas, klastelėjo šalia manęs. Kad ir kaip nusiteikęs, jis be 
Vargo susirado savo kėdę, atsisėdo, matyt, kad įtampa jam atsi- 
leido; užtat atrodė pavargęs. Atrodė išsikvėpęs, prislėgtas. Bet 
šito nematė kiti, jie vis dar spoksojo prietėmyje į jį, nustėrę iš 
nuostabos, ir, gal būt, bijojo, kad tėvas nesumanytų daryti 
Konkurencijos projektoriui ir suabejoti visu tuo, kas rodoma 
ekrane, arba pakeisti tai savais vaizdais. 

„Pradėk gi“,— pagalvojau aš, ir Asmusas Asmusenas įstatė 
Naują skaidrę ir tučtuojau patraukė kraštotyros draugijos dėme- 
Si, paskelbęs, kad dvejetas vyrų, kurie pripučiamąja valtimi 
Ilasi prie laivo, esą amerikiečiai, lakūnai. Nuotrauka daryta iš 
Viršaus ir iš šono. Lakūnai buvo su pripūstomis gelbimosiomis 
liemenėmis, standžiais ratais einančiomis apie kaklą, rodės, la- 
Kūnai tuoj ims ir ųždus nuo tų gelbimųjų liemenių. Juodu yrėsi 

sutartinai ir, kiek galėjai spręsti iš nuotraukos, buvo patenkintį, 
Yrėsi jie į nelaisvę. Yrėsi prie FP-22 borto, kur jau kabojo vir- 
vinės kopėčios, virvė jau skrido prie pripučiamosios valties; 
numatyti, kas bus toliau, nebuvo sunku. 

— Mūsiškio 37 mm pabūklo darbas,— tarė Asmusas Asmu- | 
senas.— Numušėm juos per patį pirmąjį antskrydį. Dūmų uode- 
ga. Priverstinis nutūpimas. Atsidūrę ant vandens, jie paleido 
signalinę raketą. Šią akimirką jie buvo nelaimės ištikti. Jie ži- 
nojo tvarką. Amerikiečiai. 

— Jiems svarbiausia biznis, — tarė senelis, — taip pat ir kare. 

— Tie žmonės nepripažįsta jokių saitų, — tarė Asmusas As- 
musenas,— vidinis uždavinys jiems nežinomas, ir visur jie jau- 
čiasi kaip namie. 

— Jie valgo vieną vatą ir geria dažytą limonadą,— tarė su- 
rūgėlis senelis, — pats apie tai skaičiau, kitokio valgio jie ir ne- 
verti. 

— Kadangi jie visur jaučiasi kaip namie,— tarė Asmusas 
Asmusenas,— tai niekur neturi namų. Jų dainos — keliauninkų 
dainos. Jų pastogė — klajoklių pastogė. Jų knygos — bastūnų 
knygos. Amerikiečių gyvenimas — laikinas gyvenimas, be patva- 
rių įsipareigojimų. Sakysim, nelyginant dengtame furgone. 

— Civiliokai.— iš aukšto tarė senelis,— civiliokai, nors Ir 
uniformuoti. 

— Žinoma,— tarė Asmusas Asmusenas, ir jam pavyko su- 
kurti aforizmą: — Dideles audras ištveria tik sėslios tautos. 

Tas sakinys turėjo užbaigti šneką apie amerikiečius. Asmu- 
sas jau ištraukė iš voko naują skaidrę ir buvo bestatąs į pro- 
jektorių, bet mano tėvas vėl įsikišo į spektaklį, tik ne kaip poli- 
cininkas, sumanęs įterpti ir savo dvylekį, — ne, jis nustypino tars! 
medinėmis kojomis prie prelegento, jam lūpos ėmė pašėlusiai 
drebėti, lyg ragaudamos žodžius ir sakinius, kuriuos ketino pa- 
sakyti, įbedė į jūreivį akis, regėjusias ateities negandas, ir pas!- 
rūpino nauja vakaro kulminacija, taręs: 

— Klausyk, Asmusai, aš mačiau tave pripučiamojoj valtyj. 
Tu nejudėjai. Tavo ranka karojo per valties kraštą. Nieko sU 
tavim, Asmusai, nebuvo, ir nieko arti nebuvo. 

Daugiau tėvas neturėjo ko pasakyti, tai buvo viskas, dau- 
giau nė nereikėjo jam sakyti. Prelegentas, tartum gindamasis: 
atkišo rankas, neprisileisdamas jo artyn, tarė: 

— Palauk, palauk gi, susimildamas| 

— Bet tu nejudėįai valtyje,— tarė tėvas tyliai, lyg atsipra- 
gydamas. 

— Būk geras, — atsakė Asmusas,— nepertraukinėk tu man 
paskaitos. 

Rugbiulio policininkas nusiminęs apsidairė. Jis kažko ieškojo. 
Gal ieškojo kažkokio kito ekrano? Ar tik vaizdų, išryškintų savo 
galvos fotolaboratorijoje, nenorėjo atmušti šviesioje plokštumoje 
ir įrodyti, kaip svarbu tai, ką jis regėjo? 

— Tiek to,— sumurmėjo tėvas, — jei ne, tai ne. 

Juk viską suprato ir svarstė jis labai lėtai, ir tai jo laimė, 
leidusi jam daug ką pakęsti, visų pirma — patį save. Atsidusęs 
jis pakėlė pečius, įsikišo kišenėn nosinę, į kurią buvo užmegztas 
visas jo jaudinimasis. Nesistebėdamas pažvelgė į Hinerką Tim- 
seną, kuris — tur būt, kitų paragintas — priėjo prie jo ir, nustvė- 
ręs už rankovės, paklausė: 

— Eisim, Jensai? 

Tėvas nenustebo ir dėl to, kad visi sustojo, kai jis viduriniu 
taku nužingsniavo durų link; Hinerko Timseno, viešbučio šeimi- 
ninko, lydimas, jis su palengvėjimu ėjo laukan, tartum oficiali, 
ne per įdomiausia programos dalis būtų pasibaigusi, ir jau prie 
pat durų pasakė: 

— Dėl manęs, Hinerkai, galim keliauti — Jis nė pastebėti 
nepastebėjo tylinčių eilių, pro kurias turėjo eiti, o aš ilgai nesi- 
ryžau sekti iš paskos, palaukiau, kol susės kai kurie žiūrovai, 
ir tik tada nuskubėjau per klanais nulietą Kiulkenvarfo kiemą 
paskui einančius už parankių vyrus, ne, ne taip: Timsenas, nu- 
stvėręs už parankės tėvą, vedė jį link užtvankos. 

O gal verta šį tą papasakoti ir apie Hinerką Timseną? Jis 
nešiojo šaliką, ir tokį ilgą, kaip ta grandinė profesijų, kurias jis 
išbandė daug nesukęs galvos, ir -vis nesėkmingai. Nukarusi ne- 
Vykėlio vėliava — štai kas buvo ligi kelių siekiantis jo šalikas. 
Timsenas buvo jūrininku, galvijų pirkliu, maišų fabrikantu, že- 
Mės ūkio darbininku, supirkinėjo senus daiktus ir pardavinėjo 
loterijos bilietus, o prieš tai, kai paveldėjo iš sesers ,„Kopų pei- 
Zažo" viešbutį, mes jį sutikdavome kaip pienininką su vežimėliu 
Ruminiais ratais. Iš pradžių, savo temperamento skatinamas, jis 
bandė iš „Kopų peizažo“ padaryti, taip sakant, pirmutinį vieš- 
butį visoje apylinkėje: pasamdė orkestrą, pats pasiėmė konie- 
"ansjė, komiko ir fokusininko vaidmenį; bet visos jo pastangos 
Nuėjo vėjais: nespėja jis, būdavo, baigti savo numerio, o sve- 

čiai suglumę sprunka, kur akys mato, sumokėję už neišgertą 
alų, bėga nuo prikrautų lėkščių; taip nieko doro neišėjo iš jo 
ambicingų sumanymų, ir jis jau seniai būtų leidęsis ieškoti laj. 
mės į kokią kitą sritį, jei ne karas. Hinerkas imsenas, ryžtin. 
gas vyras, drąsių užmojų vyras, vedė mano tėvą į viršų, link 
užtvankos. Aš ėjau čia iš paskos, čia pirma jų. Įsileidę į abiem 
rūpimas kalbas, manęs jie nė matyt nematė. Tėvas baisiai krim. 
tosi kažką ne taip pasakęs ar išdavęs kažkokią paslaptį, rodės, 
jis gerai nė nebemena, tik jaučia, kad buvo priverstas kažką 
prisipažinti, ir dėl to visi įsižeidė. 

— Ar labai nevykusiai išėjo? — nuolat klausinėjo jis.— Sa- 
kyk, Hinerkai, ar labai nevykusiai išėjo? 

Ir tas nelaimėlis, devynis amatus išbandęs žmogus tik purtė 
galvą, o pats, gerokai susirūpinęs, o kartais, kaip man atrodė, 
net baikščiai susižavėjęs, vis stebėjo iš šono Rugbiulio polici- 
ninką, regis, tikėdamasis iš jo kur kas didesnių stebuklų, negu 
šį vakarą pamatė. 

Šiaip ar taip, nerimo genamas, jis stūmė ir tempė tėvą už: 
tvankos ketera, kai kada paguosdamas vienu kitu padriku žo- 
džiu, vis toliau ir toliau palei iš lėto riedančias bangas, išeikvo- 
jusias jėgas prie užtūrų ir dabar tik pamažiukais kupstuojančias 
tartum sulėtintame filme. Tą vakarą nebuvo girdėti nei mūšos 
trenksmo, nei šaižaus grįžtančių bangų šniokštimo, nekilo putoti 
liežuviai, netryško statmenos čiurkšlės tarp akmenų ir cemen- 
tinių blokų. Aukštai virš mūsų galvų lėktuvų eskadrilės plaukė 
Kilio kryptimi. Jodo kvapas, sūrūs vėjai — kaip arti visa tal, 
kaip greitai gali visa tai grįžti, jei tik nutaikysi akimirką, je! 
tik pagausi tinkamą žodį, ištiesk tik ranką ir užčiuopsi arba pa“ 
siklausyk tiktai ir išgirsi balsą, kuris kada-ne-kada pasiekia taV? 
ausis. | 

Tik nedaryk sau jokių lengvatų, netikėk balsu, nepripažįstaN- 
čiu abejonių: štai užtvanka, štai Šiaurės jūra, o priešais manė 
eina du vyrai. 

Nusileidome prie ,Kopų peizažo". Žengėme ant medinės t“ 
rasos virš užtvankos. Platūs langai į jūros pusę buvo užtemdyt! 
Nedidelė pūslė, rodanti vėjo kryptį, karojo ant stiebo. Jūroj“ 
dryksojo mėlyni šešėliai, pilkų dryžių perskirti. Tėvas iškėlė 
dviratį iš stovo, apgręžė, bet Hinerkas Timsenas jį sulaikė: 

— Užsukit, išmesim po stikliuką. 

— Šiandien nieko nebus, — atsakė tėvas. 

— Tik po stikliuką, a? — nenusileido Timsenas. 

Kurį laiką juodu derėjosi, kol pagaliau vis dar susigraužęs 
tėvas vėl įstatė dviratį į stovą, ir mes vienas po kito pro šonines 
duris suėjom į salę, kurioje nebuvo nė vieno svečio ir sėdėjo 
viena tiktai Johana; ji mezgė ir, pažinusi mus, nepadėjo į šalį 
savo mezginio. Johana, buvusi Timseno žmona, o dabar dirbanti 
pas jį, mūsų sveikinama, tik truputį linktelėjo galvą ir pasislėpė 
už savo darbo, tad Timsenas pats nulydėjo mus prie stalo ir pats 
šoko aptarnauti policininko. 

Šoko aptarnauti be galo uoliai: energingai nušluostė stalą, 
atnešė padėklėlių, reikšmingai šypsodamasis, ištraukė iš savo 
spintelės butelį romo, skirto ypatingiems atvejams, ir davė su- 
prasti, kokią dosnią porciją atmatavo, ir taip toliau. Taip paslau- 
giai jis dar niekad nevaišino tėvo. Taip pat išsyk sulaužė susi- 
tarimą, palikęs ant stalo butelį ir leidęs piltis kiek patinka. Jo 
veidas švytėjo kažkokia beprotiška, rizikinga linksmybe; tas 
džiugesys, iš kurio visko galėjai tikėtis, matyt, ir vertė daugelį 
jo svečių bėgti viską pametus; atsimenu, ir aš anaiptol ne iš 
karto išdrįsau gurkštelėti limonado, kurio jis man pastatė. Vis- 
kas jo buvo labai tiksliai apgalvota, ir, prieš atsisėsdamas prie 
mūsų, jis išvarė Johaną, suraukęs baisią grimasą ir dar sušnypš- 
tęs, lyg vištas baidydamas, ir tai nenuėjo perniek: plačiapetė, 
nevalyvai apsitaisiusi moteris, rudus, į kasą supintus plaukus 
lyg vainiką užsidėjusi ant galvos, atsistojo, piktai susirinko savo 
rankdarbius ir išėjo. Pats Timsenas atsisėdo tarp mūsų. Jis pa- 
kėlė savo stiklą ir susidaužė su tėvu, taip pat mirktelėjęs susi- 
daužė ir su manim ir galiausiai paskelbė išgertuvių priežastį: 

— Į tavo sveikatą, Jensai, už šį pamokomą vakarą. 

Taip sėdėjom mes ,„Kopų peizaže“, o Kiulkenvarfe tuo tarpu 
tikriausiai buvo įrodinėjama, kad tėvynės jūra gali atsakyti į 
Visus klausimus. Į visus klausimus. Kodėl pas mus taip bijoma 
Prisipažinti savo neišmanymą vienur ar kitur, vienoje ar kitoje 
Srityje? Didžiausia siauraprotybė, kurią sukelia patriotizmas, yra, 
tur būt, ta, kad mes tariamės galį atsakyti į visus klausimus. 
Siaurapročių pasipūtimas... 

Bet pasilikime „Kopų peizaže“: žemos tamsiai žalios durų 
Staktos, kiaukutais papuoštos, navigaciniai žibintai, virvutėmis ap- 
kraštuotos Gliuzerupo taupomosios draugijos vėliavėlės, apšvies- 
tas miniatiūrinis šturvalas, tuščios gėlių dėžės prie langų, nuo 
Kurių rėmų buvo nusilupinėjęs baltas lakas, tamsios geležinės 

peleninės su reklaminiais įrašais, stalai, aptraukti dėmėta cerata, 
apskritas stalas nuolatiniams svečiams prie bufeto, Draugijos nu- 
kentėjusiems nuo laivų sudužimo valtelė-taupyklė, gėlių stalelis, 
apkrautas senais laikraščiais, išblukusios nuotraukos, rodančios 
paskutinio tūkstantmečio arba bent trijų šimtų metų kurortinį 
gyvenimą. | 

Mes sėdėjome prie stalo nuolatiniams svečiams. Aš pirmu- 
tinis pabaigiau savo gėrimą. Iš apskrito liūgelio, atsiradusio po 
vandens ąsočiu, tėvas išvedžiojo pirštu Indijos pusiasalį, vaka- 
riniame šone pridėjo dar dvi saliukes. Jis nugrimzdo į savo min- 
tis, į slogų kaltės jausmą, kurio negalėjo ar nenorėjo aiškintis, 
ir gėrė abejingai. Hinerkas Timsenas, nurijęs pirmą gurkšnį, ne- 
belietė savo stiklo, jis tik smalsiai žiūrėjo į tėvą, smalsiai ir go- 
džiai, kaip žiūrima į lošiamąjį automatą, kada sukasi ir dūzgia 
diskai, negana to, jo žvilgsnis kažko reikalavo, jo skaičiuojantis 
žvilgsnis virš garuojančio ir vėstančio grogo rodė, kad Timsenas 
laukia iš tėvo kažko konkretaus. 

Tačiau scena „Kopų peizaže“ dabar jau užtenkamai pareng- 
ta, šita nepamirštama scena, prasidėjusi šitaip: 

Policininkas (nuleidęs akis): Na, reiks jau ir kilti. 

Timsenas (pašoka): Neskubėk. Dar noriu, Jensai, su tavim 
vienu reikalu pasitarti. Bet įsipilk dar, negailėk. 

Policininkas (pavargęs): Tik ne šiandien. Išgeriam ir kylam. 

Timsenas (išsitiesęs kiek ilgas už tėvo kėdės): Jei tau nebus 
sunku, Jensai. Tik patark, daugiau nieko. Tu nė kiek nerizikuoji. 
(Netikėtai papildo tėvui stiklą.) Ir jokio vargo. 

Policininkas (sugniūžta): Šiandien gali ką tik nori pasakoti. 
Nieko nebesusigaudau. Stačiai neišmanau, kas darosi tai mano 
galvai. Ar tu man sakai, ar tam langui — vis tiek. 

Timsenas (pasitraukia į šoną, žiūri į tėvą iš profilio): Niekis. 
Pats pagalvosiu. (Tolimas sprogimas, dreba langai.) Tur būt 
mina. Ar šiaip koks mėšlas jūroje. Savaiminis sprogimas vei- 
kiausiai. Taigi klausyk! 

Policininkas (numoja ranka): Man šiandien niekas nelenda 
į galvą, sakau tau. Be to, ir berniukas čia. Jam metas gulti, II 
man akis skauda. (Nuo šviesos užsidengia ranka akis.) 

Timsenas (paslaugiai): Gal išjungti šviesą? (Puola prie jun- 
giklio ir gesina šviesą.) Tą reikalą galima ir tamsoj apsvarstyti: 
Jeigu jau tau skauda akis. 

Policininkas (sumišęs): Įjunk šviesą. Dar užmigsiu. 

Timsenas (maniako tonu, tamsoje): Gali išsyk neatsakyti. 
Nedega. 

Policininkas: Įjunk šviesą! 

Timsenas (maniako tonu, padėjęs ranką ant jungiklio): Ką tu 
darytum, manim dėtas? Aš galiu gauti kiaušinių. Galiu gauti ir 
spirito. Viskas apskaičiuota. Norėčiau įsteigti fabrikėlį: kiauši- 
nių likeris! Maistinga. Ir šildo. Tiekčiau kariuomenei. 

Policininkas (pavargęs): Nė girdėti nenoriu apie tą tavo kiau- 
šinių likerį. Ir išrask tu man tokią šlykštynę! 

Timsenas (prisispyręs): Ar toks fabrikas turės ateitį? Štai 
kas Mane domina! Leidimą aš jau gaučiau. Taikos metais galima 
būtų ir išplėsti. 

Policininkas (juokiasi): Iš manęs tu neuždirbsi, Hinerkai. 

Timsenas (įjungia šviesą, smalsiai): Aš ir klausiu save, ar 
čia yra kokių šansų? Švari distiliavimo salė, pavyzdžiui, aukštas 
mūrinis kaminas. Administracinis korpusas. Už langų vyrai ir 
moterys su baltais chalatais, su mėgintuvėliais. Prie plačių vartų 
tūtuodami susitinka sunkvežimiai. Ant kiekvieno butelio — eti- 
ketė: „,„Timseno kiaušinių likeris.“ 

Policininkas (geria šypsodamasis): Štai ką tau tegaliu pa- 
tarti: valgyk kiaušinius. Ir gerk degtinę, jei tik nori. O visa kita 
išmesk iš galvos. | 

Timsenas (nepasitikėdamas): Ir daugiau nieko nepasakysi? 

Policininkas (nuoširdžiai): O ką gi čia pasakysi? Tu tik pa- 
žiūrėk į tokį butelį. Kai pili, drimba gabalais kažkokia geltona 
buiza. Bloga darosi, vien pažiūrėjus! 

Timsenas (grįžęs prie stalo): Vėliau galima pradėti eksportą. 
Yra vietų, kur labai mielai geriamas kiaušinių likeris. Pagaliau 
Jį galima daryti ir skystesnį. 

Policininkas (pavargęs, bet linksmas): O aš, Hinerkai, atėjęs 
pas tave, prašyčiau žaliavos. 

Timsenas (geria nusivylęs): O negali tu pasistengti? Gal tau 
ir kas kita ateitų į galvą, jei pasistengtum? 

Policininkas (nesuprasdamas): Kaip tai pasistengti? Kartą esu 
gėręs to šlamšto, per konfirmaciją, dar ir šiandien negera darosi. 
(Išgeria ir atsistoja, bet tučtuojau vėl atsisėda, pažinęs žmogų, 
lėjusį iš tamsos. Maksas Liudvigas Nansenas neryžtingai susto- 
Ja prie durų. Jis nešasi etiudų aplankalą.) 

Dailininkas: Labs vakars! Ar negalėčiau gauti stiklinės arba- 
tos? Ir dar šio to? (Sėdasi vienas prie stalelio arti lango.) 

Timsenas: Gali net ir grogo gauti. Vanduo dar karštas. 

Dailininkas (valosi pypkę): Juo geriau, Hinerkai. Man pa- 
sisekė. 

Policininkas atsilošia kėdėje ir stebi dailininką. 

Timsenas (taisydamas grogą): O kur tu buvai? Nenuėjai 
šiandien į Kiulkenvarfą, tai bent būtum išsižiojęs. Nepatikėsi, kas 
ten buvo! Asmusas Asmusenas. 

Dailininkas: Maniau, jis maišo kur nors Šiaurės jūrą. Su 
savo patruliniu laivu. 

Timsenas: Jis paveikslus rodė. Apie gyvenimą laive ir taip 
toliau. Ir pasakojo. 

Dailininkas (piausto galiuką cigaro): Sieksniniais, tur būt, sa- 
kiniais. O vakaras jau pasibaigė? 

Timsenas (atkišęs dailininkui stiklą): Gal pas mus persėsi, 
man nereikės taip toli nešioti. 

Dailininkas: Ką aš čia jums trukdysiu! (Atsistoja, pasiima 
stiklą Ir nešasi prie savo staliuko. Linktelėja šypsodamasis.) Į 
"visų sveikatą! 

Timsenas: Mes pirmutiniai išėjom iš Kiulkenvarfo. Jensas 
buvo nekaip nusiteikęs. 

Policininkas (nepatenkintas): Koks ten nusiteikimas? 

Timsenas: Tai atsitiko per paskaitą. Jam staiga lyg akys atsi- 
vėrė. Kitaip, tur būt, nepasakysi. 

Dailininkas (prisikemša pypkę, užsidega): Nieko nesuprantu. 

Timsenas: Tai atsimink Hetą Bantelman. Arba Ditrichą Gri- 
pą. Kaip jie sakydavo, taip ir būdavo. 

Dailininkas (nustebęs): Jensas ateitį mato. Jis? Ligi šiol mes 
to negirdėjom. 

Timsenas: Klausk Asmusą Asmuseną. Jis dabar žino, kas jo 
laukia, jam dabar viskas aišku. Jensas šį vakarą jam viską iš- 
klojo kaip ant delno. Nebuvai Kiulkenvarfe, būtum akis pastatęs. 

Policininkas: Nustokit! Kas buvo, tas pražuvo. 

Timsenas: Jei jau sykį buvo, tai jau ir baigta. Tokie dalykai 
kartojasi kaip maliarija. Mano brolis taip jos ir neatsikratė. Kas 
jau kartą pamatė ateitį, tas pamatys ir vėl. Heta Bantelman pa- 
sakydavo, kieno namams ateina eilė degti. 

Jenso profesijoj, manau, tai pravers. Tai galėtų jam gerokai 
palengvinti darbą. 

Timsenas: Asmusą Asmuseną jis matė bangų nešiojamą, prl- 
pučiamojoje valtyje. Viena ranka buvo nukarusi į vandenį. 

Dailininkas: Še tau, kad nori! Jau geriau jis neplauktų į jūrą. 

Policininkas (susierzinęs beldžia į stalą tuščia tabakine): 
Tavim dėtas, patylėčiau. Tokiomis šnekomis nieko nelaimėsi. 

Dailininkas (paslaptingai): Gali sutaupyti begalę darbo. Jei 
tu Matai ateitį. Tik tiek noriu pasakyti, nieko daugiau. 

Timsenas (bando nusukti kalbą kitur). Ir iš Ditricho Gripo 
esu girdėjęs: tokiam dalykui vien noro neužtenka. Reikia laukti; 
bet kai jau tas užeina, matai ateitį kaip slėnį saulėje. Po to jį 
visada kamuodavo skausmai, ir jis pavargdavo. Diegdavo smil- 
kinius. 

Policininkas (išgeria savo stiklą ligi dugno): Šiaip ar taip, 
smilkinių man nediegia, įsidėkit tai į galvą, ir daugiau apie tai 
nepradėkit. Kas prabūta, kaip nebūta. 

Timsenas: O kaip tavo akys? Sakei, kad tau skauda akis. 

Dailininkas: Taip atsitinka, kai perdaug atidžiai į ką nors 
žiūri. 

Policininkas (atsistoja, susisega diržą, užsikiša už jo abu 
nykščius ir prieina prie dailininko stalelio): Drįstu paklausti, ką 
čia nešiojiesi aplankale? 

Dailininkas (ramiai): Buvau pusiasaly. Namelyje. Stebėjau 
saulėlydį. Raudona ir žalia. Drama. Beveik jokių spalvų lūžių. 
Tr jums vertėtų pasižiūrėti. 

Policininkas (rodydamas į aplankalą): Ką čia turi, klausiu? 

Dailininkas (rimtai): Aš tapiau saulėlydį. Toliau tapiau. 

Policininkas (įsakomai): Atvožk aplankalą! 

Dailininkas sėdi nejudėdamas, iš užpakalio susidomėjęs ateina 
Hinerkas. 

Policininkas (nepalenkiamai): Aš turiu teisę pareikalauti, 
kad atvožtum aplankalą. Ir aš reikalauju. 

Dailininkas (ramiai): Modeliavimas dar ne visai pavykęs. 
Vietoj oranžinės spalvos — violetinė. (Iš lėto, bemaž iškilmingai 
atvožia aplankalą ir, išėmęs kelis tuščius lapus, rūpestingai deda 
juos ant stalo.) Viskas dar perdaug dekoratyvu. Panašu, bet de- 
koratyvu. 

Timsenas (sumišęs). Aš iš viso ničnieko nematau. Užmuškit 
Mane, bet aš nieko nematau. 

Dailininkas (kreipiasi į mane): O tu, Vit-Vit? Juk tu negali 
Nepažinti saulėlydžio. 


123 


Aš (gūžtelėjęs pečiais): Nežinau. Kol kas dar nė. 

Policininkas (ima lapus ir kiekvieną žiūrinėja prieš šviesą, 
paskui meta visą pluoštą ant stalo): Kvailių pasiieškok kitur. 

Dailininkas: O ko tu tikėjais? Sakiau, kad aš nesiliausiu. Nė 
vienas iš mudviejų negali liautis. Kadangi jūs esate prieš tai, 
kas regima; aš laikaus neregimo. Pažiūrėk į jį gerai, į. mano ne- 
regimą saulėlydį su bangų mūša. 

Policininkas (atsainiai pakelia švarų lapą prieš šviesą): Su- 
galvok ką nors gudresnio, Maksai. 

Dailininkas (niekinamai): Pažiūrėk geriau žinovo žvilgsniu. 
Aiškiaregio žvilgsniu. 

Policininkas (saviškai suirzęs): Prašyčiau taip su manim ne- 
kalbėti. Nors tu būtum ir triskart Nansenas. Per daug tu įsi- 
vaizduoji. 

Timsenas: Nusiraminkit pagaliau! Juk ne svetimi jūs kits 
kitam. | 

Policininkas (vis dar žiūrinėja švarų lapą prieš šviesą): Tą 
popierių... visus tuos lapus konfiskuoju. 

Dailininkas (piktai): Konfiskuok sveikas. 

Policininkas: Jei reikalausi, galėsi gauti kvitą. 

Dailininkas: Taip, reikalausiu. 

Policininkas: Tik negaliu tau tuoj išrašyti. Kvitų knygutė 
raštinėj. 

Dailininkas: Ką gi, palauksiu. 

Timsenas (nuoširdžiai sumišęs): Šimts kalakutų, Jensai! Man 
čia tik popierius, ir daugiau nieko. Tu konfiskuoji paprasčiausią 
popierių. 

Policininkas: Tai mano bėda. (Rūpestingai sudėlioja lapus, 
sukrauna juos į aplankalą, užvožia aplankalą ir pasiima pas 
save.) “ 

Timsenas (dailininkui): Tu pats jam pasakyk. Juk tu nejam- 
žinai savęs tuose lapuose. Jie nekalti juk kaip sniegas. 

Dailininkas: Tarp jų yra nematomų paveikslų, juk girdėjai 
Matyt, tokie irgi jau uždrausti. 

Policininkas (įspėja): Tu supranti, Maksai, kas čia per da- 
lykai. Tu žinai, kokia mano pareiga. Tie lapai bus ištirti. 

Dailininkas (piktai): Taip, taip. Tirkit, kiek tik lenda. Dėl 
manęs draskykit juos į skutelius. Jūs jų nesunaikinsit. Kiti žmo“ 
nės — kiti paveikslai. 

Policininkas (ramiai): Turiu nurodyti tau, kad tu kalbi su 
manim neleistinu tonu. Vieną gražią dieną tas gali tau smar- 
kiai atsirūgti. 

Timsenas: Pasikalbėtumėt kaip žmonės. 

Dailininkas: Šiaip ar taip, galvoje tai jūs man kratos nepa- 
darysit. Kas ten padėta — padėta saugiai. Iš galvos tai jau nieko 
nekonfiskuosit. 

Policininkas (man): Eime. (Mes einame durų link.) 

Dailininkas: pranešk ir man, jei ką rasi. Jei nuo tavo žvilgs- 
nio atgis popieriuje spalvos. 

Policininkas (atsigręžia, nori kažką pasakyti, bet susilaiko. 
Mes išeinam). 

Nors aš mielai būčiau pasilikęs ,,„Kopų peizaže“, išgėręs dar 
stiklą limonado ir pasiklausęs ginčų dėl švaraus, bet, matyt, ne 
tokio jau nekalto popieriaus, vis dėlto be žodžio išėjau paskui 
tėvą, paėmiau iš jo, kol jis kėlė iš stovo dviratį, aplankalą su 
tuščiais lapais, o paskiau, atsisėdęs ant bagažinės, stipriai prisi- 
spaudžiau jį prie krūtinės. Tylomis, pučiant nepiktam šoniniam 
vėjui, ne per didžiausioje tamsoje mes leidomės užtvanka že- 
myn. Tėvas nė sykio neatsigręžė į mane, ir aš visai galėjau iš- 
imti iš aplankalo dalį lapų — jei ne visus — ir paleisti į pašlaitę. 
Įsivaizdavau lygumą, nusėtą tuščiais lapais, nelyginant padžiau- 
tomis nosinėmis: ką pagalvotų senis Holmsenas, aptikęs išmė- 
tytus lapus? Aš neatvožiau aplankalo. 

Be žiburių, su užmaukšlintais stogais dunksojo tamsoje vien- 
sėdžiai, pasvirusių nuo vėjo gyvatvorių apsupti. Nepaisydami 
didelių nuotolių, šunys pasakojo kits kitam savo pergyvenimus. 
Jūros pusėje pasigirdo kažkoks džerškėjimas, tarytum didelis 
laivas būtų metęs inkarą. 

— Kas čia per laivas, nežinai? — paklausiau aš, iš tiesų įsiti- 
kinęs, kad jis tuoj pasakys laivo vardą arba numerį, kaip kad 
Nei iš šio, nei iš to pasakė Asmuseno laivo numerį, bet, didžiam 
Mano nusivylimui, tiktai atsakė: 

— Neklausinėk manęs dabar, girdi, neklausinėk iš viso! 

Vis dėlto buvau tikras, kad jis kažkaip pamatė laivą ir pa- 
žino, dar ir šiandien prisimenu, kad, tada važiuojant namo, mane 
Staiga apniko baimė, jog jis gali kur kas daugiau matyti ir ži- 
Noti, negu parodo, baimė, kuri mane įspėjo ir padarė atsargų ir 
nepaliko manęs, gal būt, daug ilgiau, negu aš norėčiau dabar 
Prisipažinti. 

Bet aš noriu, turiu papasakoti, ką man patarė ta nesupran- 
tama baimė, juk argi ne ji uždraudė man pažvelgti į savo be- 
sparnį malūną? Kodėl gi aš vengiau net pagalvoti apie savo 
slėptuvę bokšte? Kodėl gi aš neleidau sau pažiūrėti į Bleken- 
varfą, kai'pro jį važiavome? Nei žvilgsnio, nei minties! Kodėl. 
gi aš stengiausi žūt būt atsikratyti apleistos, neužbaigtos vonios 
vaizdu, kuris be paliovos stovėjo man akyse? Kodėl gi aš verste 
verčiau save negalvoti apie vieną vardą, kuris atkakliai lindo 
man į galvą? 

Jei aš sausai, kaip ir dera, susumuosiu visa tai, kas atsitiko 
tą vakarą, tai norom nenorom turėsiu pripažinti štai ką: Rugbiu- 
lio policininkas, mano tėvas, šiauriausias Vokietijos policijos 
postas, kuriam karo metu buvo pavesta pranešti Maksui Liudvi- 
gui Nansenui apie uždraudimą tapyti paveikslus ir prižiūrėti, 
kad dailininkas šio draudimo ir laikytųsi, per skaidrių demonst- 
ravimą Gliuzerupo kraštotyros draugijos susirinkime parodė, jog 
jis turi aiškiaregio dovaną, ne tokią jau retą mūsų krašte, bet 
ne tokią ir dažną. Anksčiau jokių šio sugebėjimo ženklų nepa- 
stebėta. Apie paveldėtą tokį šeimyninį polinkį negali būti nė 
kalbos. Vis dėlto šis sugebėjimas iškilo aikštėn ir nuo pirmos 
akimirkos neliko bevaisis. 


7 
Pertrauka 


Prisimenu Jozvigo žingsnius, vaizdus, kurių sukelia jo žings- 
niai, kai jis išeina iš savo pliko kambarėlio: įviji geležiniai laip- 
tai, maskatuojantis ryšulėlis raktų, rifliuotos aslos plokštės ir 
platus niūrių koridorių tinklas, dienos nelyginant džiovintos 
obuolių skiltelės, suvertos ant virvutės, staigi tyla, jo šnipinė- 
janti akis prie durų angelės, vėl tie lėti, šlepsintys žingsniai, 
artėjantys iš balažin kokių tolių, didysis koridorius su juoda 
skelbimų lenta, tyla ir skaitymas stačiomis, kampas, tamsiai nu- 
zulintas mūsų pečiais ir šlaunimis, pusryčių pertrauka, niekad 
nedarinėjamas langas, švilpukas, pririštas prie pynelės, šlepsin- 
tys žingsniai prie šluotų sandėliuko, ir nuo tos vietos jam, rodės, 
reikės dar viso pusdienio arba maždaug tiek, kol jis, nusivaręs 
ir vis dažniau ilsėdamasis, pasieks prausyklą, o jau po to — fi- 
nišo spurtas, trumpi pašėlę žingsniai, ištiesta ranka, neramus 
raktų tarškėjimas, kažkas krinta, ne, nekrinta,— tai sudžerška 
raktas, iš pradžių atsargiai, o paskui smurtu įsibrovęs į spyną, — 
taip būdavo dažnai. 

Nors aš niekad tiksliai ir nefiksavau, kiek jis užtrunka, kol 
iš savo kambarėlio prisigauna ligi mano kameros, vis dėlto, kaip 
Man atrodo, per tą laiką būčiau galėjęs greitosiom išsiskalbti 
tris poras kojinių, susisukti porą dešimčių cigarečių arba gar- 
džiai, niekieno nespiriamas, pavalgyti pusryčius. Baisiai lėtai, 
kaip kad laivas randasi ir iškyla virš horizonto, artėdavo jis iš 
savo tolimo, vien tik kalendorium papuošto kambarėlio, sugaiš- 
damas marias laiko ant aslos plokščių. Šiaip ar taip, kai jis taip 
kilo pas mane, žadindamas pažįstamus vaizdus ir įvykius, aš ne- 
abejojau Kurtcheno Nikelio žodžiais, kad, kol Karlas Jozvigas 
atšlepsėjęs pas jį iš savo kambarėlio, jis suspėjęs tvarkingai su- 
Siūti į dryžius supiaustytą paklodę. 

O Jozvigas ėjo ir ėjo. Aš šukavausi priešais kišeninį veidro- 
duką, lydėjau akimis velkamą laivų karavaną, sunkiai pūškuo- 
Jantį iš kvadrato į kvadratą, į kuriuos mano lango grotos buvo 
Padalijusios Elbę. Stebėjau kirus, skrendančius į didelį seimą 
Upės žiočių link. Išverstagerklė laivo sirena šaukėsi vilkiko. 

Jozvigas vis artėjo. Kažin, ar jis atneš man naujų sąsiuvinių? 
Kažin, ar direktorius Himpelis sutiko duoti man rašalo ir ko- 
telį, kad galėčiau tęsti darbą? Aš atsivėsinau rankų riešus po 
smarkia srove iš čiaupo. Sutryniau kelias nuorūkas ir nuleidau 
jas su vandeniu. Nenorėdamas bandyti Jozvigo gerumo, gražiai 
išlyginau apklotą ant gulto. Nustebęs išvydau Elbėje du sporti- 
ninkus, kurie su įniršiu yrėsi prieš srovę. Elbė jau buvo išne- 
šusi ledus. Ar tebeliepsnoja fakelas viršum naftos valyklos? Taip, 
tebeliepsnoja. Ar tebedūluoja anoj pusėj Hamburgas savo įpras- 
tomis spalvomis: pilkai balta ir plytų raudoniu? Jozvigas artėjo 
nesulaikomai. Kažin, ką davė mano darbo tikrinimas? Ar jis 
pateisino Himpelio akyse papildomą popieriaus reikalavimą? 
šlepetes pakeičiau batais ir iš metalinės spintelės išsiėmiau šva- 
rią nosinę. Didžiojo veidrodžio sprendimas nebuvo man neprie- 
lankus: pelenų spalvos plaukai su verpetu ant pakaušio sutram- 
dyti, giliai įdubusios, šviesios kaip Klaso akys, paprasta, trupu- 
čiuką įlinkusi nosis, kampuota burna, drąsiai sakykim: spragtu- 
ko burna,— Pelė Kastneris vykusiai ją apibūdino, — stiprus smak- 
ras, apgedę, tartum išvarpyti dantys, veikiausiai iš Šeselių pa- 
veldėti, kiek per ilgas, bet ir nelaibas kaklas, patenkinami 
skruostai: tai aš. Darbas per dienas ir naktis man neatsiliepė. 
Tiesa, kišeninis veidrodukas buvo truputį kitokios nuomonės: 
priešingai sieniniam veidrodžiui, jis prasimanė šešėlius mano 
paakiuose ir taip pat pakoregavo bendrą vaizdą, parodęs mane 
išsekusį, supažindinęs su daugmaž pervargusiu, suirzusiu veidu. 
Kuriuo veidrodžiu patikės Jozvigas, mane pamatęs? Na, eikš, 
Jozvigai, kulniuok mikliau, nekaišiok nosies į prausyklą, kur 
tik dušai varva, ryžkis finišo spurtui, rakink duris, kad aš paga- 
liau susilaukčiau tikrumo arba to, ką iš papratimo mes taip va- 
diname. 

Kaip visada, taip ir šį kartą nuėjau jo pasitikti, atsistojau, 
kiek įmanoma, arčiau durų ir ėmiau žiūrėti į sklendę ir spynos 
skylutę, pro kurią išlindo arba veikiau nerangiai prasiskverbė 
rakto strypelis ir pasisuko, barzdele atitraukdamas sklendę — 
primityvią sklendę. Ne tokių raktų ir spynų turėjau aš savo 
kolekcijoje: hibridinė spyna, pakylanti ir užsirakinanti stūma, 
raidinė spyna, Bramos ir „„čebo“ sistemos spynos, spyna su „sek- 
retu", gotiškas raktas, prancūziškas raktas, barokinis rakto 
skydelis — ar berasiu juos kada? Vis dėlto durys atsidarė. 

merą, net nepasirodė man, aš tik išgirdau jo balsą: — Eikš, Zigi, 
eikš.— Aš padariau kaip liepiamas ir nustebau, kad jis užrakino 
mano tuščią kamerą. Ar tai padarė iš trisdešimt penkerių metų 
tarnybos įpročio? O gal rūpinosi, kad, kol manęs nebus, niekas 
neįžengtų į mano bausmės vietą? 

— Tavęs direktorius laukia, — tarė jis ir paprašė, kad eičiūu 
pirma — atsargumc priemonė, kuria Jozvigas naudojosi tik pii- 
momis savaitėmis. Ne tiek įsižeidęs, kiek sumišęs, aš pažvelgiau 
į jį, įsižiūrėjau jam į veidą ir tariausi pastebėjęs kažkokį paslėptą 
nepasitikėjimą, kažkokią žūtbūtinę parengtį, bet, nespėjus man 
rudu suplotu nykščiu nubrėžė pusratį ir atkakliai parodė į kc:i- 
dorių; nieko man daugiau neliko, kaip tik paklusti. 

Ligi juodosios lentos didžiajam koridoriuj aš ėjau pirma, jo 
žingsniai skambėjo kaip sudarkytas mano žingsnių aidas, senat- 
viški jo atodūsiai atrodė kaip deformuoti mano atodūsiai. Čia, 
prie juodosios lentos, aš paklausiau: 

— Tai viskas leista? 

— Palauk,— burbtelėjo jis nepatenkintas.— Negi jau nebe- 
gali palaukti? 

Aš ėjau pirma, pakaušiu jausdamas jo žvilgsnį, jausdamas, 
kad mano kojos vis labiau darosi lyg medinės, kad man ima 
diegti stuburą. Ką aš turėjau, ką galėjau padaryti? Visi čia Ži- 
nome, kad nėra lengvesnio daikto, kaip laimėti Jozvigo simpa- 
tiją, tik mokėk vykusiai save apkaltinti: juo labiau save išjuo- 
dinsi, juo atkakliau jis imsis tave ginti arba net atiduos tau savo 
širdį. Ką gi šią akimirką sau prikišus, norint užmegzti su juo 
kalbą? Ką čia prasimanius? Dūlinau priekyje sunkiais žingsniais 
ir bandžiau sumoti, kodėl jis atėjo pas mane be sąsiuvinių, be 
rašalo, be trupinio tabako ir, užuot parodęs, kaip paprastai, šiek 
tiek užuojautos, tik paliepė eiti pas direktorių. Nejaugi mano 
Popieriai tokie prasti? Argi jie būtų nepatenkinti mano ligšioli- 
Niu darbu? O gal, kad kokios, sumanė nutraukti nebaigtą vokie- 
čių kalbos pamoką, kuriai patys mane pasmerkė? 
| Plikame jo kambarėlyje sučirškė telefonas. Aš nepaspartinau 
žingsnio. Telefonas čirškė kaip čirškęs, šešis kartus, aštuonis, 
dešimt. Aš nėjau greičiau ir tik viena akimi dirsčiojau į dešinę, 


Šelį. bet neišnėrė šalia manęs kieta uniforminė kepurė ir nenu- 

žvangėjo pro šalį raktų ryšulėlis; Karlas Jozvigas ramiausiai 
plumpsėjo paskui mane. Tik kai priėjome prie jo kambarėlio, 
sukomandavo: 

— Stok ir stovėk! 

Aš sustojau, kaip buvo liepta. Žiūrėjau tiesiai priešais save, 
susidomėjęs aštuntąja geležinių laiptų pakopa. Kai jis. pasakė: — 
Palauk čia! — aš linktelėjau, o kai pridūrė: — Tuoj sugrįšiu— 
vėl linktelėjau. Paskui viena akimi žiūrėjau, kaip jis nuima ra- 
gelį, nusismaukia kepurę ant pakaušio, kaip klausydamasis skai- 
čiuoja ar tikrina raktus arba narplioja įsispraudusį ryšulėlyje 
rakčiuką. Kalbantis jo veidas nepasikeitė. Kaip ir mano tėvas, 
jisai, šnekėdamas telefonu, tenkinosi trumpais atsakymais, trum- 
pais klausimais. Neatrodė nei nudžiugęs, nei supykęs. Padėjęs 
ragelį, jis pamojo man. Vos įžengus į kambarėlį, man užėmė 
kvapą: oras — nors kirvį kabink, o čia dar maišėsi pamažu pū- 
vančių rūkytų silkių smarvė. 

— Gavome du naujokus,—tarė Karlas Jozvigas,— mane 
šaukia, kelią į direkciją, tikiuosi, rasi ir vienas. 

Linktelėjau, tačiau stovėjau kaip stovėjęs, nors jis, moste- 
lėjęs ranka, liepė man eiti, lyg būčiau jam nusibodęs. 

— O gal kelią pamiršai? — paklausė jis. 

Aš palaukiau, pažiūrėjau į jį prisispyręs ir galų gale nuleidęs 
akis paklausiau, kuo nusipelniau tokios rūstybės, o jis, atidaręs 
prieš mane duris, atšovė: 

— Tu ir tavo draugai, visi jūs vieno galo. Jums tik ir gy- 
veni, širdies negaili, paskutinę sveikatą atiduodi. O jūs ką išda- 
rinėjate? Prapulk iš akių! Direktorius tavęs laukia! — Sulig tais 
žodžiais jis išstūmė mane lauk ir užrakino duris. 

Kadangi, kaip atrodė, jam pakanka ir tos užuominos ir jis 
nė neketina aiškinti, kodėl taip persimainė jo jausmai man, aš 
patraukiau į direkciją vienas, niekieno nelydimas. Sustingusio- 
mis kojomis nusileidau geležiniais laiptais. Vestibiulyje, kuriame 
gaudėsi vėjai, patapnojau per marmurinę plikę senatoriui 
H V. Dž. V. L. Ribenzamui, kuris nors ir nesukūrė mūsų salos, 
bet pasirūpino dabartine jos paskirtimi, pakutenau šaltą kaip 
ledas jo smakrą. Kada paskutinį kartą su juo sveikinausi? Pa- 
matęs sykį, kaip jo devyniasdešimt aštuonerių metų našlė gla- 
monėja marmurinį biustą, nebegalėjau pro jį praeiti, nepajutės 
pareigos jo paglostyti. Nieko nesutikęs, atsidariau vartus ir iš“ 
ėjau — pirmą kartą nuo savo baudžiamojo darbo pradžios. 

Man šūktelėjo kažkokio barkaso sirena — o tikrai man? Šiaip 
ar taip, nusigandęs atsigręžiau ir pažvelgiau į prieplaukos pon- 
toną, prie kurio sustojo žalvariu tviskantis barkasas iš Hambur- 
go, sausakimšas nekantrių psichologų, kurie visi vilkėjo rudais ir 
smėlio spalvos apsiaustais. Ant pontono stovėjo dr. Alfredas 
Tidė, Himpelio pavaduotojas, ir sveikino psichologus plačiu, vai- 
tyviai apsidairiau, kur čia sprukti, žvilgtelėjau į daržą, bet spruk- 
ti nebuvo reikalo, nes dr. Tidė, subūręs aplink save ant pontono 
psichologus, sakė vieną iš savo drąsinamų kalbų. Nuo kranto, 
kur pašlijusios nuo nešamų lyčių įspėjamosios lentelės jau buvo 
sutvarkytos, pūtė vėsus vėjas, taršė karklus. Nė menkiausia 
migla neslūgsojo virš Elbės, oras buvo pagelus ir vaiskus, ir 
vaiskiame ore, rodės, priartėjo tolimi krantai, ir upės vanduo, 
paprastai neapsakomai drumzlinas, butelių žalumu ir tamsiu mė- 
liu rodė Elbės seklumas ir gilumas. Vėliavikėmis pasipuošęs lai- 
vas plaukė į statyklas, į priėmimą. Iš dirbtuvių važiavo ratukai, 
prikrauti langų rėmų, be kitų, juos stūmė ir Edis Zilus. 

Aš su niekuo nebandžiau susitikti ir tik troškau kuo greičiau 
sužinoti, kaip susiklostė mano reikalai, tad pasileidau už dirbtu- 
vių ir, jų užstotas nuo vėjo ir pašalinių akių, nuskubėjau prie 
vingiuoto kelio, einančio į mėlyną direkcijos pastatą. Dviem 
šuoliais užlėkiau akmeniniais laiptais. Atidariau lakuotas ąžuo- 
lines duris. Giliai atsidusau. Ir nuėjau į viršų, į direktoriaus ka- 
binetą. Buvau apsirūpinęs atsakymais į visokiausius klausimus, 
O ypač į klastingus klausimus. Aš neketinau nesipriešindamas 
paklausyti įsakymo nutraukti vokiečių kalbos pamoką, rengiausi 
laikytis atkakliai. Tikrai sakant, buvau pasiryžęs kovoti. Taip 
nusiteikęs, priėjau prie durų. Taip nusiteikęs, pakėliau pirštą 
pabarbenti ir ėmiau klausytis. Bet vos mano pirštas palietė duris, 
kambaryje pratrūko muzikinė audra: galingų akordu, panašiu 
į rūstų pasaulio kūrėjo žodį, negailėdamas forte, Himpelis, ma- 
tyt, sprogdino ledujus, trupino glečerius ir vertė juos į jūrą, 
nepermaldaujamomis pradinėmis kadencijomis laisvino nuo le- 
dų naštos kalnų upokšnius ir apskritai davė garo žiemai, siuntė 
ją, kur pipirai auga ir taip toliau, ir visa tai darė tam, kad išsi- 
girstų pavasario ošimas, šlamėjimas ir, jei jau taip norit, taip 
Pat kuždesys. Tiesiog negalėjai neišgirsti, kad Himpelis pirmiau- 
Sia pavaizdavo audrotą dangų, po kuriuo niovėsi priešingos ga- 
lios, ir anaiptol negailėjo pavasario — prikrovė ant jo kelio vi- 

sokiausių intrigų, šėlsmo Ir nykaus užsispyrimo, kol pagaliau 
leido jam iškelti savo žydrą vėliavą, jeigu tai jums ką sako, 
Užtat paskiau juo įtikimiau atskleidė pavasario triumfą su kirų 
klykavimu ir laivų sirenomis, su bangų pliuškenimu, džiugiu 
kliuksėjimų ir kažkokiu padūkusiu murmesiu; reikia manyti, kad 
mūsų salos choras greit sudainuos šią naują pavasario giesmę, ga- 
limas daiktas, netgi — kadangi kvietimas jau gautas — per Šiau- 
rės Vokietijos radijo uosto koncertą. 

Mano barbenimas neįstengė nustelbti glečerių trupėjimo, ir 
aš turėjau palaukti, kol galutinai atšvęs pergalę pavasaris; tada 
pasibeldžiau antrusyk. Ir buvau išgirstas. Dabar jau galėjau ženg- 
ti į vidų. Direktorius Himpelis su striuke ir golfo kelnėmis paki- 
lo nuo sukamosios taburetės priešais fortepijoną, pasilenkė prie 
išteplioto natų popieriaus, sušuko: tram-bam-bam, linktelėjo di- 
džiai patenkintas ir, atkišęs ranką, žengė į mane. Jo ranka buvo 
šilta ir drėgna. 

— Dar reikės truputį pašlifuoti,— tarė jis, rodydamas į for- 
tepijoną. 

Žvilgtelėjęs į rašomąjį stalą, įsitikinau, kad jis perskaitė ma- 
no prirašytus sąsiuvinius; bet nors jie ten ir gulėjo sukrauti ant 
kits kito, pastebėjau, kad tuo tarpu jam išdulkėjo iš galvos ma- 
no reikalas ir dabar jis neketina leistis su manim į ilgas šnekas: 
direktorių šaukė dar nebaigtos pavasario audros. Tik tada, kai 
pasilenkė prie stalinio kalendoriaus, jis sumojo, kad tai mane 
turi apvedęs raudonu pieštuku lapelyje ir, vadinasi, man skiria 
tam tikrą reikšmę; ir tada nuo rašomojo stalo dar kartą pasisvei- 
kino su manim, pakėlęs ir pakratęs rankas akių aukštyje. Direk- 
torius paprašė mane sėstis. Pats nesisėdo, o ėmė sklaidyti mano 
sąsiuvinius ir, nepatogiai stovėdamas, skaityti kai kurias vietas: 
jo šypsena rodė, kad jis jau pradeda ką-ne-ką prisiminti; čia ne- 
pasitikėdamas purtė galvą, čia pritariamai linkčiojo, čia reiškė 
dideles abejones, keliskart pro dantis ištaręs kažką panašaus | 
„hm“, „hm“, o sykį net sudavė sau per šlaunį, bet pataikė tik 
per nukarusią golfo kelnių pūslę. Po to, kai jis, sklaidydamas 
sąsiuvinius ir skaitinėdamas atskiras vietas, prisiminė ką reikia, 
puolė prie sekretoriato durų, atldarė jas, sušuko: ,„Praneškit | 
keturioliktąjį kambarį!"“, vėl uždarė duris, o grįždamas prie Iū- 
šomojo stalo, jau aiškiaį vengė į mane žiūrėti; dabar aš jau žino“ 
jau, kad pasikalbėti prię keturių akių nėra ko nė tikėtis. 

Liesas ir naivus senatorius Ribenzamas, žvelgiąs iš epigon!- 

nės prieblandos aliejiniais dažais tapytame portrete, kabančiamė 
viršum rašomojo stalo, rodės, kur kas labiau susidcmėjęs Elbės 
laivais, grįžtančiais iš kokio nors Kameruno, negu tuo, kas deda- 
si direktoriaus Himpelio kabinete. Kviestis į talką senatorių bu- 
vo tuščias daiktas. Tad klausiausi žingsnių sekretorės, kuri išėjo 
iš kambario su aukštais. pakaustytais kulniukais, nukaukšėjo 
skersai koridoriaus, sušnibždėjo slaptažodį į keturioliktąjį kam- 
barį ir tučtuojau, tik jau nebe viena, o vilkdama paskui save 
daugelį kitų žingsnių, grįžo į sekretoriatą ir atidarė kabineto du- 
ris keliems psichologams. Tat buvo, kaip aš, lengviau atsidusęs, 
konstatavau, penketas psichologų, kurie, matyt, dalyvavo tarp- 
tautiniame kongrese Hamburge, nes kiekvienas prie švarko at- 
lapo turėjo prisisegęs žetoną su savo pavarde. Tik vienas psicho- 
logas nebuvo prisisegęs žetono, tasai, kur man bičiuliškai pa- 
meikė,-- Volfgangas Makenrotas. Kad jis čia, man, tiesa, rūpes- 
čių neišsklaidė, bet kažkodėl vis dėlto mane pradžiugino. Aš 
pasisveikinau su juo, neslėpdamas savo jausmų. Direktorius tuo 
tarpu padavė ranką psichologams, šypsodamasis išklausė svei- 
kinimų, kuriuos šie atvežė jam iš Ciuricho, Klivlendo, Ohajo 
valstija, iš Stokholmo, o paskui kiek per garsiu, per daug sujau- 
dintu balsu pats ėmė perdavinėti sveikinimus ir taip vykusiai 
sustatė svečius, jog jie apsupo mane pusračiu. Ką jis čia buvo 
sumanęs? Ką sakė jo akys? Kokį čia numerį rengėsi parodyti 
tas pedagoginis voltižieriust Pademonstruoti dresiruotus gyvu- 
lius? Triuką ant lyno? Psichologinį kybojimą? O gal jis ketino 
nusiųsti mane ant savo garbėtroškos trapecijos, kad po mano 
pustrečio salto pats pasirodytų esąs vykęs partneris? 

Nieko tokio direktorius nepadarė. Jis draugiškai padėjo ran- 
ką man ant peties. Paprašė mane leidimo trumpais bruožais pa- 
Vaizduoti svečiams mano atvejį ir, neabejodamas, kad aš ne- 
prieštarausiu, išsyk ėmė dėstyti. 

— Viskas prasidėjo nuo vokiečių kalbos pamokos,— tarė 
jis. — Rašinio tema buvo tokia: „Pareigos džiaugsmai." Po pamo- 
kos,— kalbėjo jis,— ponas Jepsenas padavė mokytojui švarų 
sąsiuvinį, ir ne dėl to, kad jis neturėjo ko pasakyti, bet dėl to, 
kad, pasak jo, per daug būtų reikėję pasakoti. Pradinis slopini- 
Mas. Korsakovo fobija. Buvo susitarta paskirti jam bausmę — 
jis turėjo vėliau parašyti tą rašinį. Ponui Jepsenui buvo sudary- 
tos reikalingos tam darbui sąlygos — paskirta izoliuota patalpa.— 
Paskui direktorius išvardijo ir kitas priemones: draudimą lan- 

kyti svečiams, atleidimą nuo bendrų darbų ir taip toliau — it 
psichologams, kurie klausėsi veikiau abejingai, negu užgniaužę 
kvapą, jis pavaizdavo, kaip aš ėmiaus darbo: baigiamasis klus- 
numas. Euforija. Tiesa, jie pastatė ausis, kai direktorius Himpe- 
lis jiems pranešė, kad mano darbas, kurį turi atlikti už bausmę, 
jau trunka šimtą penkias dienas.— Jau pusketvirto mėnesio mū- 
sų ponas Jepsenas, kurį čia matote, plūkiasi su savo rašiniu ir 
vis dar jo nepabaigia. Ištvermės jam netrūksta, štai, — jis iškė- 
lė mano sąsiuvinius,—- įtikinamas įrodymas. Kaip matote,— pasa- 
kė jis, — rašinys darosi bauginamai didelis. Vardų manija. Vie- 
tovės manija. Psichoidinis mnemizmas.— Baigdamas paprašė 
mane jį pataisyti, jeigu man atrodo, kad jis ką nors ne taip yra 
pavaizdavęs. Aš tik gūžtelėjau pečiais. 

Svečias iš Klivlendo, Ohajo valstija, misteris Borisas Cvetko- 
vas paėmė iš Himpelio mano sąsiuvinius, pridėjęs nykštį, pa- 
šnarino prirašytus puslapius, ir to jam visai užteko; tokių pat 
neregėtų negirdėtų gabumų įsigilinti į medžiagą ir ją suprasti 
parodė psichologas iš Ciuricho toks Karlas Fušaras jaunesnysis 
ir psichologas iš Stokholmo toks Larsas Peteris Larsenas; šie, tie- 
sa, vienur kitur metė akį į sąsiuvinius, bet daugiausia pakilno- 
jo ant delno ir šitaip susidarė aiškią nuomonę. Tik Makenrotas 
nepadarė nei vieno, nei kito. Jis paskutinis atsargiai paėmė są- 
siuvinius, rūpestingai juos paglostė ir padėjo ant stalo. Aš leng- 
viau atsidusau, pamaniau, kad spektaklis jau pasibaigęs, ir pa- 
sisvėriau ant kitos kojos, bet tuo metu žengė prie manęs direk- 
torius Himpelis. Žvilgsniu paraginęs psichologus ypačiai susi- 
kaupti ir kaip reikiant įsidėmėti tai, ką jie tuoj išgirs, jis nurodė 
man, kad mano atliktas darbas ne tik pakankamas, bet net pra- 
šokęs visus jo lūkesčius. Vadinasi, tuo galima ir užbaigti vokiečių 
kalbos pamoką. Nei jis, nei daktaras Korbjunas nebegalį nieko 
iš manęs reikalauti. Jis pasiūlė man grįžti į salos bendruomenę 
ir užimti savo vietą bibliotekoje. 

— Tu įsitikinai.— pasakė jis žodis žodin,— kad vokiečių 
kalbos rašiniai turi būti rašomi, o mums buvo svarbu tave įti- 
kinti, o ne nubausti.— Ir, tarsi norėdamas dar asmeniškai manė 
apdovanoti, pridūrė: — Beje, ir pavasaris išaušo. 

Paskutinius žodžius direktorius galėjo ir sau pasilaikyti, kas 
jau kas, o jis turėtų žinoti, kad pavasaris čia iš mūsų pavagia- 
mas. Šiaip ar taip, nustebęs pažvelgiau į jį: tokio pasiūlymo aš 
nesitikėjau. 

„— Na? — paklausė jis.— Tai kaip? Ar nesidžiaugi, galėda- 
mas rytoj baigti tą bausmę? Atšvęsti susitikimą su draugais? Ką? 

— Bet darbo juk dar nebaigiau, — atsakiau. 

— Tuščia jo,— tarė jis,— mes patenkinti tuo, kas padaryta, 
o likutį tau dovanojam. 

— Be likučio,— atsakiau — mano darbas nieko nevertas, — 
aš taip iš tikrųjų ir maniau. Tas atsakymas apstulbino Himpelį. 
Jis paprašė mane jam ir svečiams paaiškinti, kodėl man taip 
svarbu pabaigti kažkada už bausmę skirtą darbą, net atsisakant 
salos bendruomenės, pavasario saulutės ir bibliotekos. Pro pla- 
tų kampinį langą pažvelgiau į Elbę, bet iš pradžių mano akis 
niekur neužkliuvo, apžiūrėjau mūsų krantą ir pamačiau iš už 
karklyno išplaukiančią pilko sidabro spalvos baidarę su dviem 
sportininkais. Niekieno nevairuojama, neiriama, baidarė plaukė 
ir plaukė įstriža pasroviui, nes užpakalinis irkluotojas, apsikabi- 
nęs priekinį ir užvertęs jo galvą, siurbėsi lūpomis jam į veidą, 
kad ir kaip buvo nepatogi tokia padėtis ir taip toliau, — irklai 
raičiojosi ant baidarės, galais siekė vandenį ir vis dėlto laikėsi. 

— Tai kodėl? Kodėl? — klausinėjo direktorius Himpelis. Ta- 
da aš pasakiau: 

— Todėl, kad norėčiau pajusti pareigos džiaugsmus ištisai, 
nesutrumpintus. 

— O jeigu jie niekad nepasibaigs? — paklausė jis, įsitikinęs, 
kad psichologai atidžiai klausosi jo žodžių.— Jeigu iš viso tiems 
džiaugsmams nebus galo? 

— Juo blogiau, — tariau aš, — juo blogiau. 

Aš jutau, kad jie turi kažką sumanę, nori kažką išvilkti aikš- 
tėn, tik nežinojau ką. Sportininkai vis dar plaukė pasroviui, kon- 
vulsyviai susikibę, vienas aukštielninkas, kitas kniūpsčias, įsi- 
siurbę į kits kitą lūpomis, ir, deja, nesirodė nė vienas bušpritas, 
kuris būtų galėjęs juos išskirti. Taip pat nepametė jie nė vieno 
irklo. 

Staiga Karlas Fušaras jaunesnysis paklausė: 

— Kam tu visa tai pasakoji? 

— Sau,— atsakiau. 

— Ir nuo to tau ramiau? — vėl paklausė jis. 

— Taip, nuo to man ramiau,— atsakiau. Švedas tylėjo, tik 
Nuolatos piktai dėbčiojo į mane, tartum norėdamas mane užmuš- 
ti. Borisas Cvetkovas, tas amerikietis, buvo labai patenkintas, 
kai, jo paklaustas, ar kartais, dirbdamas už bausmę skirtą dar- 

bą, nesijaučiu stovįs vandeny, brendąs per vandenį arba plau- 
kiąs tyrame vandeny, kategoriškai atsakiau „ne“. Stambus kaip 
bulius mokslininkas, kurio pavardės neįstengiau perskaityti, nes 
savo žetoną buvo prisisegęs aukštyn kojom, bet iš kurio akcen- 
to supratau, kad tai olandas, nustebino mane, iš pradžių pano- 
ręs sužinoti, kiek man metų, paskui koks mano batų numeris, 
o kai aš jam pasakiau ir viena, ir kita, pasiteiravo, ar darbo 
metu Manęs nemuša prakaitas ir ar neužeina baimės priepuolių; 
kad jis neliktų it musę kandęs, prisipažinau turįs baimės prie- 
puolių. Kad Makenrotas neklausinėjo manęs, net kartkartėmis 
drąsino mane šypsena, pajutau jam dar didesnę simpatiją. Tur 
būt, įsitikinusi, kad aš nesu tinkamas objektas mokslinei disku- 
sijai ar klasiškam ginčui, tarptautinė kolegija davė man šventą 
ramybę Ir tolesnių klausimų atsisakė. 

To direktorius Himpelis, matyt, nesitikėjo; jis, žinoma, pa- 
geidavo, kad mane ilgiau paklausinėtų, giliau patyrinėtų, kad 
kiltų jeigu ne karštos, tai bent gyvos diskusijos, bet, kadangi iš 
viso to neišėjo nieko doro, vėl jam pačiam teko leistis į kalbas 
su manim. Aš dirstelėjau į abu sportininkus, jie apvirto, nusken- 
do, o Elbė plaukė sau kaip plaukusi tuščia ir nekalta. 

— Na, Zigi,— tarė Himpelis,— reikės mudviem abiem ieškoti 
sprendimo, toliau taip būti negali. Darbas už bausmę,— kalbėjo 
jis, — nėra jau toks nepaprastas daiktas, taip pasitaiko visur, ir 
mūsų saloje jis puikiausiai pasiteisino kaip pedagoginė priemo- 
nė. Tačiau, — kalbėjo jis,— ir darbas už bausmę negali būti be- 
saikis: šimtas penkios dienos — per akis. Šiandien bausmė bai- 
giasi.— Jis atkišo man savo įgudusią sveikintis ranką, norėda- 
mas padaryti galą vokiečių kalbos pamokai, bet aš atsisakiau 
paduoti ranką. Aš protestavau. Prašiau prailginti terminą. Žadė- 
jau niekad nebedaryti jokių nemalonumų, jei tik jis leis man 
grįžti prie savo darbo. Tur būt, net apeliavau į jo kilnumą. Bet 
visi mano protestai, prašymai, pažadai, rodės, eina perniek. Bet 
kaipgi vis dėlto man pavyko ant savo pastatyti? Aš tiesiog pri- 
miniau jam mūsų susitarimą, pakartojau jo žodžius, kad tik aš 
pats galėsiąs spręsti, kada baigsis mano bausmė. 

— Argi jūs pats nesakėte, kad darbas galės trukti tiek, kiek 
reikės? — Šia citata man pavyko jei ne iš principo jį perkalbėti 
tai bent gauti laikiną sutikimą darbui tęsti. 

— Gerai, gerai, — nusileido jis,— tuo tarpu gali tęsti. 

Direktorius priėjo prie stalo ir padavė man prirašytus sąsiuvi- 
nius. Tiriamai nužvelgė psichologų veidus, bet jokių abejonių 
juose neįžiūrėjo, tad ir atleido mane šiais žodžiais: 

— Kelią atgal, tur būt, rasi ir vienas. Naują sąsiuvinį gausi, 
rašalo taip pat. 

Lengvesne širdimi, nors ir ne visai ramus, aš prasibroviau pro 
svečių pusratį, stengdamasis eiti pro Makenrotą. Jis mirktelėjo 
man. Atrodė, kad žvilgsniu pagyrė mane. Tačiau, nekaltai man 
merkdamas akį, apačioje, mano švarko kišenės aukštyje, išdari- 
nėjo ne tokias jau nekaltas išdaigas: laibučiai, miklūs ir neabejo- 
tinai jautrūs jo pirštai įsmuko į mano kišenę, kažką akies mirks- 
niu įbruko ten, paskui dar kiek galima palygino kišenę iš vir- 
šaus ir tučtuojau pasitraukė. Aš ir pats bemaž nieko nepajutau, 
bet, matyt, taip jau buvo. Nė kiek neperdėsiu, jei pasakysiu, 
kad iš visų mūsų tik vienas Olė Plecas, moteriškų rankinukų 
kraustymo specialistas, galėtų padaryti tokį pokštą. 

Prie durų dar kartą atsigręžiau, greitosiomis atsisveikinau su 
mokslininkų kolegija, bet atsidėjęs pažvelgiau Makenrotui į vei- 
dą: jo veidas ničnieko nesakė, kas atsitiko, jis buvo jau užsidė- 
jęs abejingumo kaukę. Ta poza, kuria stovėjo jaunasis psicholo- 
gas, būtų sėkmingai nuneigusi bet kurį įtarimą, jam nė teisin- 
tis nebūtų reikėję. 

Tik koridoriuje įsikišau ranką į kišenę ir susipažinau su tais 
daiktais, kuriuos jaunasis psichologas man įbruko nemačiomis. 
Tai buvo nedaug: aš užčiuopiau kelis sulankstytus ir sąvaržėle 
susegtus lakštus popieriaus, be to, su džiaugsmu aptikau glotnų 
dvylikos cigarečių pakelį. Nuskubėjau į išvietę. Cigaretes įsiki- 
šau į dešinę kojinę, prirašytais popieriaus lakštais apsivyniojau 
kairiąją blauzdą, užtraukiau kojinę ir priveržiau gumute. Rūpes- 
tingai nubraukiau į apačią kelnių kišką. Nusimazgojau rankas, 
atsigėriau vandens ir susivilgiau kaktą. Visi langai buvo atlapi, 
matyt, Himpelio įleistas pavasario oras švelnino gailų amoniako 
kvapą. Apačioje, kieme, kažkas švilpavo „Rock around. the 
clock“! smarkiai sulėtintu ritmu; kad tik negirdėčiau šios sudar- 
kytos melodijos, aš paleidau vandenį visose trijose kabinose ir 
paskandinau rok-n-rolą šniokštime ir gurguliavime. Paskui išėjau 
į koridorių, truputį pasiklausiau prie Himpelio durų, tačiau nieko 
neišgirdau, tik kažkokį garsą, panašų į malonų dejavimą,— lyg 


1 Šok rok-n-rolą dieną naktį (angl.). 

kažkas ten būtų kažką masažavęs,— o po to patraukiau prie 
laiptų ir nusileidau į rašomųjų reikmenų sandėlį. 

Sandėlis yra direkcijos pastato pirmajame aukšte, šalia biblio- 
tekos, patalpos sujungtos ir aptarnaujamos vieno asmens, kuris 
išduoda ir knygas, ir rašomuosius reikmenis. Aš žinojau, kas pa- 
sirodys, man pasibeldus, kas pasisveikins, vylingai šypsodamasis, 
ir, kažką kramtydamas, paklaus: „Na kaip? Tvarka?“ Jis yra se- 
niausias iš mūsų. Kiekvienas čia norom nenorom stengiasi ne 
tik laimėti jo draugystę, bet ir palaikyti ją reguliariomis dova- 
nomis. Pusšeštų metų jis jau gyvena saloje, tad ir reikalauja 
sau ypatingų teisių, ir nerasi nė vieno, kuris nepastumtų jam sa- 
vo deserto, jeigu Olė paragins jį maždaug tokiais žodžiais: „Ta- 
vo pudingas, Zigi, prašosi pas mane, padėk jam.“ Kada jis eina 
prie tavęs su savo blausiais plaukais ir mėsingomis lūpomis, ka- 
da matai, kaip per vokiečių kalbos pamoką ruošiasi toms savo 
konvulsijoms, griūva žemėn ir ima raitytis, tada išsyk tau da- 
rosi aišku, kad vyrukas ne iš kelmo spirtas ir visko iš jo gali 
tikėtis, tik ne to, kad jam, vos išvydus moterišką rankinuką, 
kyla toks įkvėpimas ir pabunda tokie sugebėjimai, jog jis, pa- 
vyzdžiui, iš vieno pažiūrėjimo gali nustatyti, kas yra tame ran- 
kinuke. Tiesa, manau, kad žmonės perdeda, sakydami, esą, jis, 
vien paglostęs, gali atidaryti bet kurio modelio rankinuką, bet 
mūsų tarpe yra du tokie, kuriems jis yra tai pirštu prikišamai 
įrodęs. 

Šiaip ar taip, Olė Plecas — mano įpėdinis bibliotekoje, jam, 
kaip kadaise ir man, taip pat pavesta aptarnauti sandėlį. Jis pa- 
sirodė, man pabeldus. Atidarė viršutinę durų pusę, šyptelėjo 
pasiėmė lentą ir, užsidėjęs ją ant apatinės durų pusės, pasidarė 
lyg kokį prekystalį, užsikvempė ant jo, pasirėmęs rankomis gal 
vą, pakėlė akis ir paklausė: 

— Na kaip? Tvarka? 

Atsakiau, kad taip, pasiklausiau, ar kas neateina, pakišai 
ranką po kelnių kiška, išsitraukiau, vis taip pat klausydamasis 
pakelį cigarečių, išėmiau tris cigaretes, padėjau jas ant visado! 
atkišto Olės delno ir jau buvau begrąžinąs pakelį į vietą, be 
išleidau iš akių, koks opus Olės teisingumo jausmas: jis elegan 
tiškai prisitraukė pakelį sau, greitai suskaičiavo cigaretes, įsiti 
kino, kad aš nusukau jam tris, tylomis pasitarnavo pats sau 
kitas atidavė man, o po to padėkojo, prisidėjęs pirštą prie kak 
tos. 

— Kuo galiu būti naudingas? — paklausė jis, ir aš pamačiau, 
kad jis kramto sagą, tikrą raginę sagą, jei neapsirinku, iš kieno 
nors žieminio palto. Paprašiau neliniuoto sąsiuvinio ir buteliuko 
rašalo, bet tuoj pasitaisiau ir paprašiau dviejų sąsiuvinių. 

— Pirma pagalvok,— atsakė Olė,— ko tau reikia. Šiandien 
mes dosnūs, dėl manęs gali net ir penkis imti, dėl manęs gali tą 
mėšlą kad ir visą neštis — tavim jau ir taip niekas nebesistebi. 

— Man uždavė darbą už bausmę, — pradėjau teisintis aš,— 
juk jūs tai žinot. 

— Taip,— tarė jis — mes tai žinom, bet mes dar nematėm 
tokio, kuris savo bausme "taip gardžiuotųsi, kaip tu. 

— Jokios šunybės jums nepadariau, — tariau aš. 

— Tavęs niekas per daug nemėgsta tarp šių sienų, — atsakė 
jis — bet šiandien mes tau atleidžiam. Šiandien mes galim kiek- 
vienam atleisti. 

— Bręsta kas ypatingo? — paklausiau aš. 

— Nieko ypatingo, — šyptelėjo jis.— Tik vienas kitas rengia- 
si keliauti kitur. Pakeisti vietą. Pakeisti orą. Žmogus — protinga 
būtybė, kaip aš skaičiau vienoje knygoje, ir jei protinga būtybė 
laisva valia keičia gyvenamąją vietą, tai jau šis faktas rodo 
kritišką požiūrį ir taip toliau. 

— Tai jūs ketinate kulnus parodyti? — paklausiau. 

— Tikimės, kad ir tu neatsiliksi nuo mūsų,— tarė jis tyliai, 
pasiklausė, ar neina kas koridoriumi, nustvėrė mane už krūtinės 
ir per prekystalį įsitraukė pas save.— Šįvakar, vienuoliktą va- 
landą, — sušnibždėjo jis, — viskas susitarta, būsim šešiese. 

Pasidomėjau, iš kur jie gaus valtį, o jis niekinamai atsakė, 
kad valtis reikalinga tik tiems, kur nemoka plaukti. Paklausiau, 
ar jam pažįstama Elbės srovė, o jis man nurodė, kokių prana- 
šumų turi plaukikas per potvynį. Karlo Jozvigo jis nelaikė kliū- 
timi, nes Edis Zilus apsiėmė vienas su juo apsidirbti, o juk Edis 
jau seniai yra iškovojęs Šiaurės Vokietijos dziu-doistų čempio- 
no diržą. 

Pasiteiravau, ką numatyta daryti, jei palanki srovė išneštų 
mus į kitą krantą prie Blankenezės; Olė mane paleido, nužvelgė 
vylinga akimi ir, nepavadinęs nei vėpla, nėi pusgalviu, ramiai 
užsirūkė. Patraukęs keletą dūmų, jis vėl užgesino cigaretę. Pri- 
ėjęs prie lentynos, paėmė tris sąsiuvinius Ir tėškė ant prekysta- 
lio. Paskiau pasirausė kartoninėje dėžutėje, ištraukė kampuotą 
buteliuką rašalo ir trinktelėjęs pastatė man; nubloškė man ir kvi- 

tų knygutę Ir savo jautriu smilium bakstelėjo į tą vietą, kur mat 
pasirašyti: negalėjau nesuprasti, kad Olė Plecas peržegnojo ma- 
ne amžiams. 

Tačiau tylomis, kaip priešas atsisveikinti aš negalėjau sau 
leisti nė dabar, turėjau daryti nuolaidų: juk negali būti tikras, 
kad kuris iš jų nesugrįš čia, ir todėl tariau: 

— O jūs turit kokį planą, ką veiksit aname krante? 

Jis apsilaižė mėsingas lūpas, pakėlė lentą ir atidarė apatinę 
durų pusę. 

— Mano sesuo, — tarė jis,— pasislėpsim pas mano seserį, jos 
vyras išplaukia į jūrą. š | 

— Ten, be abejo, galėsit palindėti, kol praeis pirmoji audra, — 
tariau aš. Jis mano žodžiuose išgirdo kitokią prasmę. 

— Tai tu, vadinasi, su mumis? Draugų niekas nepameta! — 
Jis pažiūrėjo į koridorių.— Tai kaip? — paklausė jis.— Vienuo- 
liktą? Tau nereikės nė durų atidaryti: mes paimsim tave. 

Ką jis galėjo pamanyti apie mane, kai aš stovėjau prieš jį, 
skausmingai nesiryždamas, norėdamas vieno, turėdamas daryti 
kita, vienur jausdamas pareigą, kitur aplinkybių prievartą? Iš 
vienos pusės, aš vaizdavausi mūsų bendrą bėgimą: surišame Joz- 
vigą, pasilenkę skubame koridoriais, ištempę ausis klausomės 
dirbtuvių šešėlyje, trumpais šuoliais leidžiamės prie pakrantės 
gluosnių, suloja šuo, — gal tai toks pat lojimas, kurį staiga išgir- 
do ir pasmaugė tikra to žodžio prasme Filipas Nefas,— brenda- 
me į upę ir iš lėto varomės pagrindinės vagos link, kol tyliai nu- 
grimztame į vandenį, ir šešiose porose akių kartu pateka mė- 
nulis, ir šešios galvos plaukia, taip sakant, palietu sidabru — 
mažutės, Elbėje nepažįstamos apskritos bujos, kurios įstrižai lai- 
kosi prieš srovę ir, vykusiai pasinaudodamos ja, duodasi neša- 
mos į Blankenezės pusę, ir šaltis svilina odą, ir kažkas surinka, 
ir iškyla rankos, ne, niekas nesurinka, tik įsižiebia žiburiai, arti- 
mi, mieli, šįsyk sveikintini Blankenezės žiburiai, ir sudūluoja 
krantas, kurį matė, bet kurio nepasiekė Filipas Nefas, o paskui 
šešios žmogystos, pamažu didėdamos, viena po kitos klampoja 
į krantą — atrodo, lyg jos būtų perėjusios Elbę dugnu. 

Taip vaizdavausi iš vienos pusės ir Mačiau viliojančias per 
spektyvas. Tačiau, antra vertus, akyse man stovėjo prirašyti 54“ 
siuviniai, kilnojau juos ant delno, kaip kilnojo psichologai, Ir: 
jausdamas vylingą Olės žvilgsnį, galvojau apie Korbjuno man 

užduotą temą, gali sakyti, man specialiai sugalvotą temą. Prisi- 
miniau man prasidėjusius džiaugsmus, prasidėjusią pareigą, vi- 
sas mano pradėtas kaupti žinias ir mano prisipažinimus; negi 
mesti man visa tai nepabaigus? Šiauriausias Vokietijos policijos 
postas, dailininkas, mano brolis Klasas, Asmusas Asmusenas, Ju- 
ta — negi turiu atimti iš jų šansą papasakoti apie save ir apsigin- 
ti? Negi užtraukti uždangą ir leisti savivalei tamsai užplūsti ly- 
gumą? Negi sustoti ties priešistore? Ar turiu teisę savo noru iš- 
sižadėti to, kas anaiptol ne savo noru man įsipiršo? Argi aš, pa- 
žadinęs iš visų pusių tiek atsiminimų, neprivalau palaukti, koks 
bus jų aidas? 

— Ne, Ole,—tariau aš, — nieko nebus. Ne. Man labai gai- 
la, bet nieko nebus: aš negaliu sprukti su jumis. Negaliu mesti 
už bausmę skirto darbo, bent kol kas. 

Jis vėl užtrenkė apatinę durų pusę ir tarė: 

— Tau irgi, matyt, jie susuko galvą, tie pareigos džiaugsmai. 
Na, ir pasprink jais! 

— Suprask mane,— tariau aš. 

— Imk savo sąsiuvinius ir nešdinkis,— tarė jis. 

— Turi mane suprasti, Ole,— tariau aš, o jis atsakė šaipyda- 
masis ir su pasibiaurėjimu: 

— Suprasti? Ką čia suprasti, jei žmogus savo noru knisasi po 
mėšlą? Imkis sąsiuvinius, bambly, ir kad tavo kvapo čia neliktų! 

— Palaukit gi,— tariau aš, — vėliau, vėliau ir aš bėgsiu kartu. 

— Sutarta šį vakarą, ir kitaip nebus, — tarė Olė. 

— Man per anksti — pasakiau aš ir pridūriau: — Pasisaugo- 
kit Jozvigo, jis, matyt, bus kažką suuodęs, baisiai jau nepatik- 
lus. 

— Nesirk svetimom ligom, — tarė jis ir žvilgsniu pareikalavo 
eiti šalin, kad galėtų uždaryti ir viršutinę durų pusę. Norėdamas 
pasigerinti ir nusukti kalbą kitur, pasiteiravau, kas gero biblio- 
tekoje, bet Olė neklausė manęs, užrakino duris iš vidaus, ir pas- 
kutinius žodžius aš pasakiau lentelei „,„Rašomųjų reikmenų san- 
dėlis". Vadinasi, kova pasibaigė, bet kas ją laimėjo? 

— Laimingai,— pasakiau aš lentelei — sėkmės jums šį vaka- 
Ią| — Grįžau atgal, turėjau grįžti atgal su sąsiuviniais po pažas- 
timi, su dulkina, bet pilna rašaline, kuri garantavo man, kad ga- 
lėsiu toliau varyti savo darbą. Niekas nebūtų įstengęs prikalbėti 
Manęs kapituliuoti, net kvietimas bėgti negalėjo atitraukti nuo 
Mano užduoties. Man reikėjo grįžti, ir tiek, aš pastūmiau petim 

duris ir nuėjau per smurtingą pavasario gausmą, kurį gamino 
direktorius Himpelis savo kabinete: matyt, tuo metu jis kaip tik 
vaizdavo paukščius keliauninkus, grįžtančius su žvarbiais vė- 
jais, — varnėnus, kregždes Ir gandrus, tiesa, tik pavienius gand- 
rus; jo pastangomis visas tas paukščių tuntas, šlamėdamas ir 
vasnodamas sparnais, trankėsi po direkcijos pastatą, bet ir Him- 
pelis negalėjo apsaugoti savo pavasario versijos nuo atėjusios 
jau pavasario dainos, kurią traukė daugybė balsų. 

Lauke, vaiskiame ore, smėlėtoje aikštėje, švelniuose saulės 
spinduliuose tarė savo žodį Hamburgo pavasaris. Kopūstų dai- 
gai jau prašėsi palaistomi. Gluosniai svyruokliai, amžinai sro- 
vės skalaujami, nelinko nuo gausybės varnėnų. Dangus buvo 
apsidaręs blyškiu mėliu. Vešėjo gūžinės ir lapinės salotos. Psi- 
chologai slampinėjo pulkais, atsilapoję apsiaustus. Atvirose dirb- 
tuvėse, daržuose mano draugai buvo verčiami ieškoti darbo 
pranašumų, greta, rūkydami ir nusikamavę nuo žiūrėjimo, stovė- 
jo sargai. 

Ne, čia pradėjęs šeimininkauti pavasaris buvo ne toks, kaip 
Himpelio pavasaris, jis manęs nejaudino; ėjau per aikštę į sa- 
vo kamerą abejingas, sakyčiau, neturėdamas nė mažiausio noro 
pažiūrėti, kaip tas pavasaris veržliai ir prisispyręs varo savo 
darbą. Staiga leidausi bėgti. Bėgau su sąsiuviniais po pažastimi, 
suspaudęs saujoj rašalinę. Žinoma, vienas kitas prižiūrėtojas 
įtariai žvilgčiojo į mane, bet aš pasukau ne į paupį, o įsmukau 
į patikimą gyvenamąjį bloką, tad jie nieko man nedarė. Jeigu 
jie būtų leidęsi bėgti pridurmu, tai būtų greit pasigailėję savo 
pastangų, tik išvydę, kaip berniokas sunkiai auklėjamo jaunuo- 
lio uniforma dideliais šuoliais užlėkė laiptais į viršų, sustojo, 
nežinodamas, ką daryti, prie tuščio prižiūrėtojo kambarėlio, pa- 
sižvalgė po visus koridorius, pagaliau ėmė nekantriai šaukti, 
šaukti prižiūrėtoją, kad tasai jį užrakintų kameroje; o paskui jie 
būtų savo akimis pamatę, kaip šis taisytinas vyrukas įėjo į tuščią 
prižiūrėtojo kambarėlį, ėmė nekaltai ieškoti rakto, o jo neradęs, 
atsisėdo ant purvinos sukamosios kėdutės — palaukti. 

Aš laukiau Karlo Jozvigo. Trumpinau laiką, rausdamasis p0 
rašomąjį stalą, bet nieko daugiau neradau, tik penkiasdešimt bi- 
lijonų senų infliacijos pinigų, kuriuos mūsų mylimasis prižiūrė- 
tojas rinko drauge su kitais beverčiais popieriniais pinigais. TaiP 
pat radau sumuštinį su sūriu, persimetusį ir pavirtusį akmeniu 
per tuos metus, kuriuos jis čia užmirštas išgulėjo. Pramogos dė“ 

lei pastudijavau lentelę su svarbiausiais telefonų numeriais: va- 
karinis fligelis, rytinis fligelis, direktorius Himpelis, sandėlis, 
raštinė, pavojaus signalas. Kažin, ar šiąnakt suskambės pavojaus 
varpas? „I-IV dirbtuvės,— skaičiau aš, — sodininkystė, ūkio da- 
lis, ligoninė ir virtuvė." 

Karlas Jozvigas nesirodė. Pakabinau lentelę į vietą, nusikabi- 
nau kalendorių, ketindamas pasiskaityti įsidėmėtinų aforizmų ir 
šitaip nustumti laiką; ėmiau jį sklaidyti iš kito galo, per rudenį 
ir vasarą nukeliavau ligi pavasario ir, jau gerokai nusivylęs, ap- 
tikau pirmąjį piešinį: milžinas, ligi kulkšnelių įbridęs į vandenį, 
savo pernelyg raumeningu purkštuvu laisto salą. Apverčiau la- 
pelį, kita diena taip pat buvo papuošta vulgariu, gal net įžei- 
džiančiu estetinį jausmą piešiniu: iš energingai atkišto užpaka- 
lio kyla į orą nupiepusios, gali sakyti, rachitiškos natos, o po 
piešiniu parašas grotesko šriftu: ,,„Himpelio specialus koncertas 
Nr. 1." Apstulbęs atsiverčiau dar vieną dieną, šeštadienį: čia 
šaipėsi kaminas, pasilenkęs prieš samanotas daržinės duris. Sklai- 
džiau dieną po dienos: nė vienai dienai netrūko kokio nors pie- 
šinio, pikto šūkio, ciniško sveikinimo, visas mėnuo buvo subiau- 
rotas, grafiškai pridergliotas, pilnas begėdiškų nešvankybių, įžei- 
džiančių padorumo jausmą. Linijos charakteris rodė Olės Pleco 
ranką. Man nereikėjo nė per daug sukti galvos tos kūrybos au- 
toriui nustatyti, ir aš supratau, kad jis savo šedevrus paliko pri- 
žiūrėtojams atminimui. Ir Karlas Jozvigas neliko nuskriaustas. 

Turiu prisipažinti, kad išsigandau, pervertęs tą subiaurotą, te- 
gu] ir talentingai subiaurotą, kalendorių, ir, įsitikinęs, kad nie- 
kas manęs nematė, pakabinau jį vėl ant sienos su visomis jo 
šlykštybėmis. Ar pavyks Olei pabėgti? Ar pavyks kitiems prisi- 
gerinti Elbei? Visi pasakojimai, išlikę mano galvoje, išlikę atsi- 
tiktinai, prastai pzasideda ir prastai baigiasi, visi ligi vieno. 

„Karlas Jozvigas vis nesirodė. Išsitraukiau cigaretes, bet tuoj 
vėl įsikišau, nes stiklinėje kabinoje nebuvo orlaidės. Iš kitos kiš- 
kos išsitraukiau sulankstytą Makenroto rankraštį, išlyginau jį 
ir ėmiau ieškoti kokio laiškučio man, susidomėjęs, kaip jis į ma- 
ne kreipsis: „Didžiai gerbiamas pone Jepsenai“, „Mielas Zigi“, 
O gal familiariai, bet kartu ir išlaikydamas distanciją: „Mielas 
Zigi Jepsenai"? Laiškučio nebuvo. Jis man įbruko ne ką kita, 
kaip dalį savo būsimojo darbo, apmatus, kaip įsakmiai pažymė- 
ta. Tačiau antraštė jau, rodės, galutinė: „Menas ir nusikalstamu- 
mas, Zigio J. atvejo analizė“; ir viskas pabraukta. Skaityti? Ar 

neskaityti? Jaučiausi lyg kieno atkakliai stebimas. „A. Teigiamo- 
sios įtakos. I. Dailininkas Liudvigas Nansenas, eskizas." Ar ver- 
ta toliau skaityti? Volfgangas Makenrotas rašė: „Kadangi tiek 
aktyvi, tiek ir pasyvi įtaka, kurią dailininkas Maksas Liudvigas 
Nansenas darė tiriamajam asmeniui, neabejotinai prašoka šei- 
mos ir mokyklos įtaką, tad jų santykiams suprasti būtina, kaip 
atrodo, pirmiausia pateikti kurių-ne-kurių duomenų tiek iš dai- 
lininko asmeninės, tiek iš kūrybinės biografijos. Tuos duomenis 
daugiausia imame iš jo autobiografijos „Akies godumas“ (Ciuri- 
chas, 1952) ir „Bičiulių knyga“ (Hamburgas, 1955), toliau iš Teo 
Busbeko veikalo „Spalvų kalba“ (Hamburgas. 1951). Jei ne tie- 
siogiai, tai bent netiesiogiai jie padeda suprasti toliau pavaiz- 
duotus tiriamojo asmens ir dailininko santykius.“ 

Pakėliau galvą, pasiklausiau, skubiai užsidegiau cigaretę. Pra- 
dėjau truputį nerimauti. karštas lankas ėmė veržti smilkinius, 
dešinioji koja krūpčiojo. Tiriamasis asmuo, na, bala nematė. Ne- 
gi jis buvo banga, o aš valtis? „Spalvų kalba“ išėjo tik 1952 
metais — ne pro šalį būtų jam tai žinoti. 

Volfgangas Makenrotas rašė: „Maksas Liudvigas Nansenas 
gimė Gliuzerupe, frizų ūkininko šeimoje, krašte, kurį jis vėliau 
kaip menininkas atskleidė ir išreiškė. Jau mokydamasis sodžiaus 
mokykloje, jis pradėjo piešti, tapyti ir lipdyti. Medžio raižytojo 
amato jis išmoko Iceho baldų fabrike, to paties miesto profesi- 
nėje mokykloje jis mokėsi piešimo. Pasibaigus mokslo laikui, 
dirbo įvairiuose pietinės ir vakarinės Vokietijos baldų fabrikuo- 
se, taip pat ir toliau mokėsi vakariniuose kursuose, uoliai lankė 
muziejus, piešė ir tapė akvarele peizažus per savo vienišas išky- 
las į kalnus; žiemą piešė nuogo kūno ir galvos etiudus. Oriai ir 
išdidžiai jis sutikdavo parodų rengėjų atsisakymą išstatyti pir- 
muosius jo paveikslus, lygiai kaip ir atsisakymą priimti jį 
dailės akademiją. Pasak Busbeko, amžinas jo paveikslų atmeti- 
nėjimas gerokai prisidėjo prie to, kad jis ryžosi atsisakyti mo- 
kytojo vietos amatų mokykloje ir tapti dailininku. Kelionės 
į Florenciją, Vieną, Paryžių ir Kopenhagą pirmiausia bai- 
gėsi nusivylimo kupinais grįžimais į tėvų ūkį. Būdamas indi- 
vidualistas ir nepaprastai prisirišęs prie gamtos, jis jautėsi „tuose 
gyvuose meno centruose kaip pasimetęs“. Kaip prisipažįsta pats 
dailininkas, jis negalėjo apsieiti be ryšių su gamta, kuri jam 
buvo neišsemiamas alegorijų šaltinis. Gal ir pernelyg save veF“ 
tindamas, jis su įniršiu ir užsispyrimu sutikdavo pranešimus 

kad vis atmetami ir atmetami jo paveikslai, kurie, Busbeko 
nuomone, yra „epiniai pasakojimai apie landšaftą spalvomis“ ir 
kuriuose jau pirmaisiais kūrybos metais netrūksta legendinio ir 
fantastiško rekvizito, dailininko randamo gamtoje. Per vieną iš 
savo kelionių po pajūrį jis susitiko Ditę Gozebruch, būsimąją 
savo gyvenimo draugę, kuri jam padėjo ištverti skurdo ir nepri- 
pažinimo metus. 

Kurį laiką jaunoji pora gyveno Drezdene, Berlyne ir Kelne; 
neturtas, kurio priežastis iš dalies buvo ir meninis nuoseklumas 
bei nenuolaidumas, nuolat vertė Maksą Liudvigą Nanseną grįžti 
į Gliuzerupą. 

1914 metais žurnalas „Mes“ paskelbė kelių medžio raižinių 
reprodukcijas — šiaurės krašto groteskų ir kūrinių legendiniais 
motyvais. Serija „Mano jūra“ buvo išstatyta Busbeko galerijoje. 
Prasidėjus karui, Nansenas stojo į kariuomenę savanoriu ir, iš- 
girdęs, kad dėl silpnos sveikatos yra nuo karo tarnybos atleis- 
tas, nusivylęs užsidarė metams savo ateljė tėvų ūkyje. Tuo metu 
buvo sukurtas ciklas „(Tomas netikėlis lanko Huzumą“, 

Po pirmos kolektyvinės parodos Hanoveryje Liudvigas fon 
der Golcas parašė straipsnį apie Nanseno raižinius, o netrukus 
išleido ir spalvotų litografijų albumą, antrašte „Pažintis su ban- 
gų mūša“. Berlyne jo paveikslai tebebuvo nepripažįstami. Daili- 
ninkų sąjunga Jenoje, pasivadinusi „Rytas“, pakvietė Nanseną 
stoti į jos eiles. Nansenas buvo besutinkąs, bet tuoj atsiėmė savo 
sutikimą, nes, trumpai paviešėjęs Jenoje, sužinojo, kad sąjungos 
pirmininkas — vadovaujantis pacifistas ir prancūzų impresionistų 
šalininkas. Ciklas „Piūties šiaurėje vaizdai“ buvo išstatytas 
Miuncheno žiemos parodoje, o serija „Ateina ruduo" buvo pri- 
imta į parodą Karlsruhėje. Kelias vasaras Maksas Liudvigas 
Nansenas vienas praleido Haligų salose ir ten sukūrė nemažai 
akvarelių, skirtų vaiduoklių ir pasakų pasauliui, slaptingoms 
gamtos dvasioms ir fantastiškoms galioms. Kartu su žmona įstojo 
į tautinį sąjūdį, tačiau netrukus iš jo išstojo, sužinojęs, kad vadi- 
Namoji vadovybė savo tarpe praktikuoja homoseksualizmą. Per 
Parodą Bazelio meno galerijoje Nansenas supiaustė savo pa- 
Veikslą „Luotai durpyne" ir nė žodžiu nepaaiškino tokio savo 
Poelgio. 1928 metais Getingeno universitetas jam suteikė dak- 
taro honoris causa laipsnį, tais pačiais metais Niujorko Moder- 
niojo meno muziejus įsigijo jo paveikslą „Saulėgrąžų sukilimas“. 

Apie Maksą Liudvigą Nanseną ėmė kalbėti visas Berlynas 
ryšium su keliais skelbimais laikraščiuose; tuose skelbimuose 
dailininkas prašė pasimatyti su juo jauną plėšiką, kuris, iš ne- 
tyčių užkluptas, smeigė Nansenui peiliu ir sužalojo plautį. Dai- 
lininkas sakėsi norįs jį įsūnyti. Įsigijęs Blekenvarfą, Nansenas 
retai kada palikdavo savo būstinę kaime. Pasak fon der Golco; 
Nansenas ėmęs „niekinti miestus“, kuriuos jis laikė „geltonosios 
demoralizacijos ir bevaisio intelektualizmo“ koncentracija. Ble- 
kenvarie jis sukūrė ciklą „Ką pasakoja senasis pajūrio malūnas". 
Nors įtakingas meno kūrinių pirklys Maltezijus siūlė jam už tą 
ciklą tokią sumą, kurios Nansenas kaip gyvas nebuvo gavęs, 
vis dėlto susitarti nepavyko. Kaip kitados Maltezijus privertė 
jauną dailininką keturias valandas tuščiai laukti atsakymo, taip 
dabar ir Nansenas privertė Maltezijų išlaukti keturias valandas 
ir nedavė atsakymo. Nors 1933 metų įvykius dailininkas iš pra- 
džių sveikino, bet jau po metų, pakviestas vadovauti Valstybinei 
meno mokyklai, atsakė telegrama, kuri daug sykių buvo cituo- 
jama dailininkų sluoksniuose. (,„Ačiū už garbingą paskyrimą tšk 
sergu spalvų alergija tšk nustatyta, kad jos priežastis ruda 
spalva tšk su apgailestavimu ir pagarba Nansenas dailininkas.') 
Netrukus po to iš jo buvo atimtas Prūsijos dailės akademijos 
nario vardas, taip pat jis buvo pašalintas iš Vaizduojamojo 
meno rūmų. Valdžios organams konfiskavus daugiau kaip aštuo- 
nis šimtus jo paveikslų, įsigytų Vokietijos muziejų, Maksas 
Liudvigas Nansenas išstojo iš nacionalsocialistų partijos, į kurią 
jis buvo įstojęs tik dvejais metais vėliau už Adolfą Hitlerį. 
Kartu su Teo Busbeku jis paskelbė traktatą „Spalva ir opozici- 
ja“ (Ciurichas, 1938). Šaukiamas į Berlyną pasiaiškinti, važiuoti 
atsisakė, nurodydamas, kad neturįs laiko, nes jam reikią iš naujo 
nutapyti bent dalį konfiskuotų paveikslų. Rugbiulio policininkui 
buvo pavesta registruoti visus, kiek galima, svečius iš užsienio, 
atvykstančius į Blekenvarfą. Pasak fon der Golco, paskutiniais 
mėnesiais prieš karą buvo sukurti keli paveikslai, kuriais „dai- 
lininkas visiems laikams įrodė, kad didelis menas dažnai keršija 
pasauliui, suteikdamas nemarumą tam, kas jam atrodo niekin- 
tina". 

Tad ligi šitos vietos aš perskaičiau Volfgango Makenroto 
apybraižą, sakyčiau, jokių ypatingų prieštaravimų nejausdamas, 
bet tuo metu pastebėjau, kad į mane įsmigęs, net skverbiasi | 
mane kažkieno žvilgsnis iš koridoriaus. Aš ne išsyk pakėliaU 

galvą; pirmiausia sulanksčiau Makenroto metmenis, įkišau juos 
į sąsiuvinį, paskui paėmiau kitą sąsiuvinį, atsiskleidžiau jį, tar- 
tum ketindamas toliau skaityti; tik tada pakėliau galvą ir pa- 
mačiau Jozvigą. Dėl visa ko nusišypsojau jam. Jis nesiartino. 
Stovėjo, nuleidęs pečius, nukoręs rankas, tikra nusmurgusi uni- 
formuota šimpanzė, savo skundus reiškianti žvilgsniu ir savo- 
tiška galvos laikysena. Tada aš susirinkau sąsiuvinius, išėjau 
pas jį ir, nespėjus jam žodžio pasakyti, tariau: 

— Sutiko! Jie suprato. Man leido tęsti savo darbą. Deja, 
negalėjau pats užsirakinti kameroje. 

— Iskariotas,— tarė jis tyliai, — mažasis Iskariotas. 

Aš atkišau jam švarius sąsiuvinius ir rašalinę ir tariau: 

— Artimiausioms savaitėms užteks. 

Jis tylėjo ir žiūrėjo į mane. Staiga parodė į mano kelnių 
kišką ir paliepė: 

— Cigaretės — duok jas šen! —ir kai jas padaviau, pridū- 
rė: — O dabar pirmyn! Niekas daugiau tau nebetrukdys! 

O dabar metas papasakoti apie tave, žmogau su raudonų 
apsiaustu. Pagaliau tau atėjo eilė parodyti, kaip tu moki pasto- 
vėti ant rankų tuščiame pajūryje arba net pašokti ant galvos 
prieš mano brolį Klasą, kuris atsitiktinai ir, jei nori, visai neatsi- 
tiktinai atsidūrė šalia tavęs. Dabar tu gali mums leisti dar sykį 
paklausti, kodėl paveikslas dvelkia ne linksmybe, bet žaliai balta 
liepsnojančia baime? Nūnai eilė tau, su savo senu veidu, tau, su 
savo sena gudrybe įterpti savo dvylekį; juk už tavo galvos, kaip 
spėju, ateljė nebuvo kaip reikiant užtemdyta. Dalykas tas, kad 
Maksas Liudvigas Nansenas buvo nepatenkintas tavimi, vis taisė 
ir taisė tave piktais teptuko brūkšniais; dirbdamas rytais ir va- 
karais, jis kartais beskubėdamas tave padarydavo perdaug jau 
panašų, todėl ir užmiršo dėl viso pikto apeiti namą ir patikrinti, 
ar gerai nuleistos štoros! Šiaip ar taip, jis buvo užsiėmęs tavimi, 
taisė bei gražino tave ir neapsižiūrėjo, kad viena štora pakibusi 
kaip užkliuvusi burė ir praleidžia šviesą, šviesą, kurioje dirbama. 

Taigi nei iš šio, nei iš to viršum tamsoje skendinčios lygumos 
tarp Rugbiulio ir Gliuzerupo blykstelėjo virpantis žiburėlis. Jis 
netolo nuo Blekenvarfo, negeso tam tikrais tarpais, nekeliavo, 
nesisupo, tik smigo į vėjuotą rudens vakarą, ir todėl nedidelė 
supilta kalvelė atrodė kaip laivas, išmetęs inkarą lygumoje. Po 
kuokštuotais debesimis. Pylimo priedangoje. Kiek aš žinau, tai 
buvo pirmas žiburys, po daugelio metų įsižiebęs viršum lygumos, 
apgraibęs griovius ir kanalus, ir kas jį matė, tegalėjo nusigandęs 
klausti: kieno akį jis pirmiausia patrauks? Kas šimto septynias- 
dešimt laipsnių kampu pirmas pastebės tą žiburį, apskaičiuos, 
ką jam reikia, ir pasidarys išvadas? Užtamsinti laivai Šiaurės 
jūroje? Priešo agentai? Ar „blenheimo“ bombonešiai? 

Bet gerokai prieš visus laivus, agentus ir „„blenheimo“ bom- 
bonešius neleistiną žiburį pastebėjo Rugbiulio policininkas, ir jis: 
žmogus, kuriam ir tarnyba liepė žiūrėti, kad sutemus pas mus 
ir būtų tamsu, jau traukė į žiburio pusę. Su plevėsuojančiu ap“ 
siaustu — pažįstamas vaizdas! — palinkęs į vėjo pusę, jis važiaV? 
užtvankos pylimu, smarkiai, bet apskaičiuotu greičiu nusileido 

į alksnių alėją, nulipo nuo dviračio Ir Įėjo Į sodą, pasiryžęs dar 
kartą, iš arti, nustatyti šviesos šaltinį. Šviesa veržėsi iš ateljė. 
Visi gyvenamojo namo langai buvo užtemdyti, kaip nustatyta, 
tik iš ateljė ryškus spindulys krito į sodą. Rugbiulio policininkas 
patraukė link apšviesto stačiakampio, nepaisydamas, kur eina, 
perbrido per astrų lysvę, aplenkė pavėnę, prasibrovė pro šla- 
pius krūmus ir pagaliau atsidūrė taip arti, jog galėjo panerti 
ranką į srūvančią šviesą. Jis pastebėjo, kad viena štora užkliu- 
vusi, pamatė susiraizgiusias virvutes, maskatuojantį porceliano 
žiedą. Pasiklausė: ore nebuvo girdėti motorų gausmo, užtat keli 
žingsniai nuo jo skambėjo pikti, tarpais nutrūkstantys balsai. 
Dabar jis galėjo šūktelėti, galėjo ir pasibelsti, tik, kiek man ži- 
noma, jis nepadarė nei viena, nei kita, bet, kadangi šviesos šal- 
tinis buvo per aukštai, atsitempė sodo stalelį, užsikorė ant jo ir 
prispaudė veidą prie stiklo: šitaip jis dar niekad nebuvo bandęs 
aiškintis, kas darosi Blekenvarife. 

Vėjas plaikstė jam apsiaustą. Apsiaustas tyliai plakėsi į stik- 
lą, ir tėvas atsargiai pasitraukė nuo lango ir apsiausto skvernus 
užsibruko už diržo. Pagaliau jis turėtų nusiimti kepurę, prisidėti 
ranką prie kaktos, o gal praverstų jam dar sykį įsitikinti, ar 
kartais kas jo paties nestebi iš sodo. 

Štai ir nupieštas ryžtingas, pareigingas ir kantrus tėvas, ga- 
lintis prireikus ilgiau už bet kurį policininką išstovėti ant sodo 
stalelio. Taigi, viską sudėjęs į krūvą, galėčiau šitaip toliau pa- 
sakoti: jis pažvelgė pro langą. 

Ir išvydo Žmogų su raudonu apsiaustu, ir išvydo Klasą, o gal 
kažką labai panašų į Klasą, o priešais juos, pusiau užstojusį 
juos, išvydo jį, dailininką, su skrybėle ant galvos. Dailininkas 
dirbo. Trumpais teptuko brūkšniais, su kažkuo kalbėdamasis, 
bardamasis, jis tapė žmogų su raudonu apsiaustu. Trumpino ko- 
jas, panašias į kipšo, kyšančias iš po raudono apsiausto. Sodrino 
mėlyną foną, kad liepsnote suliepsnotų apsiausto raudonis. ir 
apsiaustas spindėjo tuščiame juodos žiemiškos Šiaurės jūros pa- 
plūdimy, spindėjo ir, nepaisydamas visų žemės traukos dėsnių, 
prasiskleidęs apsiausto varpas kaip nekrito, taip nekrito žemyn, 
nors tas, kur juo vilkėjo, vaikščiojo ant rankų ir net šoko. Ap- 
Siaustas nesmuko žemyn ir nedengė žmogaus seno veido, ku- 
riame net dabar, kai jis stovėjo ant rankų, traukė akį senas 
gudrumas. Kokie liesi jo riešai! Koks trapus išlinkęs balansuo- 
jantis jo kūnas! Matyt, jis juokėsi, kikeno ir bandė užkrėsti 

šavo juoku Klasą, negana to, jis trokšte troško patikti mano 
broliui, jį prisivilioti, pralinksminti ir tam vaikščiojo bei šoko 
ant rankų, labai nesunkiai, reikia pripažinti. 

Kad ir kaip lengvai žmogus su raudonu apsiaustu stovėjo ant 
rankų, jam nepavyko palenkti Klaso į savo pusę, net išlaikyti 
jo prie savęs, nes baimė, kurią jis nejučiomis žadino mano bro- 
liui, baimė, plazdanti žaliai balta liepsna, varė Klasą šalin nuo 
to spektaklio. Klasas buvo išskėtęs pirštus. Jo galva buvo už- 
versta. Šešėlis po pravira burna leido manyti, kad jis tik vos-ne- 
vos sulaiko riksmą. Rodės, dar du, trys nedrąsūs žingsniai, ir Kla- 
sas bėgs neatsigręždamas, baimė vys jį pajūriu link abejingo 
horizonto, kad tik toliau nuo stovinčio ant galvos žmogaus su 
raudonu apsiaustu. Paveikslas vadinosi „Staiga pajūryje“, bent 
taip jį pavadino dailininkas, bet savo dienoraščiuose jis vadina 
jį „Baimė“; baimė turėjo mano brolio veidą. Šiaip ar taip, man 
iš Čia šitaip atrodo, ir taip galiu aš tai aprašyti. 

Ar Rugbiulio policininkas visa tai įsidėmėjo? O gal nuo sodo 
stalelio jis stebėjo tik dailininką, kuris dirbo riedamasis ir su- 
kandęs dantis? Ir kodėl jis išsyk nesigriebė priemonių — juk čia 
neleistinai nusižengta dviem nuostatams — ir ilgiau, negu reikia, 
stovėjo vėjuotą rudens vakarą, ranka prisidengęs veidą, nesi- 
tverdamas smalsumu, tarsi dar balažin kas galėjo atsitikti, ką jam 
būtinai reikėjo pamatyti? Negi jam nepakako to, ką jau matė“ 

Nors šviesa iš ateljė buvo matyti visoje apylinkėje ir davė 
nepageidaujamą orientacinį tašką laivams, agentams ir „blenhei- 
mams“, tėvas stovėjo kaip stovėjęs ant sodo stalelio ir žiūrėjo, 
kaip dirba dailininkas. 

Jis klausėsi, kaip dailininkas ginčijasi su savo nematomu bi- 
čiuliu, žiniūnu Baltazaru. Stebėjo, kokį pasipriešinimą turėjo 
įveikti dailininko dešinioji ranka. Žiūrėjo, kaip dailininkas visu 
kūnu kartoja ir tvirtina tai, kas darosi tarp Klaso ir žmogaus 5U 
raudonu apsiaustu: bandymas pralinksminti, netikėta baimė II 
taip toliau. 

Tėvą, žinoma, laikė prirakinęs prie lango ne kas kitas, kaiP 
netikėjimas, nepakenčiama nuostaba, kad štai žmogus, kilęs iš 
tos pačios vietos, kaip ir jis, ir, vadinasi, atsinešęs iš ten tokius 
pat įdiegtus pradus, nieko nepripažįsta, nesiskaito su jokiais 
draudimais ir įsakymais. Juk jis buvo įspėtas ne sykį ir ne dU- 
Negi jo panieka stipresnė už jo susirūpinimą? Argi jam trūksta 
fantazijos įsivaizduoti, kokių vaisių vieną gražią dieną gali sU5" 

laukti toks jo neatsargumas? O gal jis taip pasitiki savimi, jog 
nė negalvoja apie galimus padariniust Nejaugi kitas policinin- 
kas, sakysim, kad ir iš Huzumo, labiau būtų jį paveikęs? 

Neatrodė, kad dailininkas džiaugtųsi, taip pat negalėjai pa- 
stebėti slapto pasitenkinimo tuo, kad jis nesiskaito su draudimu 
tapyti. Kai jis dirbo, jam rūpėjo tik viena — Baltazaras ir kova 
su spalvomis. Matyt, taip ir atsitiko, kaip jis iš pradžių sakė: 
dailininkas negali netapyti. O gal jo darbas vis dėlto nukreiptas 
prieš patį Rugbiulio policininką? 

Nesąmoningą pasitenkinimą — štai ką, tur būt, jautė tėvas 
savo sekykloje, štai kodėl jis ilgiau išstovėjo savo poste, negu 
galėjo sau leisti, atsimindamas, kad šviesos spindulys buvo ma- 
tyti toli tamsioje lygumoje, gal net iki paties Gatviko. Nusižen- 
gimai potvarkiams, vykstą jo akyse, teikė tėvui skausmingo 
malonumo, ir jis galas žino kiek dar būtų čia išstovėjęs, jei jam 
nebūtų pasigirdęs Ditės balsas; dabar jis nulipo nuo stalo, pa- 
statė jį į vietą, išsitraukė iš po diržo apsiausto skvernus, pa- 
žvelgė, kaip aš vaizduojuos, paskutinį kartą į apšviestą langą 
ir pasibeldė į ateljė duris. 

Pasibeldė dar kartą. Galimas daiktas, jis galvojo, ką sakys, 
kai Ditė atidarys jam duris. Ditė su savo išdidžia kankinės mina 
ir žilu bubikopfu; bet durys smarkiai atsidarė, ir prieš jį išdygo 
dailininkas. Jis nė kiek neišsigando ir paklausė: 

— Na, kas yra? 

Policininkas, užuot atsakęs, pamojo jam ranka, nusivedė jį į 
sodą, parodė į šviesą, vėl tylomis grįžo prie durų ir ten pasakė: 
“ — Turėsiu apskųsti tave, Maksai. 

— Daryk viską, be ko negali apsieiti, — tarė dailininkas ir 
pridūrė: — Tuoj bus tvarka, tuoj padarysiu tamsą, be kurios jūs 
Negalit gyventi. 

— Apskųsti tave vis tiek turėsiu,— tarė tėvas, įėjo paskui 
dailininką į vidų, pats uždarė duris ir ėmė žiūrėti, kaip daili- 
ninkas užlipo ant kėdės, iš pradžių liniuote, o paskui šluotkočiu 
kilstelėjo užsikabinusią štorą ir pabaksnojo, kol ji nusileido ir 
uždengė visą langą. Patenkintas nušoko nuo kėdės, numetė 
šluotkotį į kertę ir iš palto kišenės išsitraukė pypkę; prieš ją 
Užsidegdamas, išlenkė stiklelį kažkokio balto žvilgančio lyg rie- 
balai gėralo. 

— Kiek man reikės mokėti? — paklausė dailininkas. Atsaky- 
mo jis negavo. Atsigręžė ir pamatė, kad tėvas stovi prieš pa- 

veikslą, kuris nebuvo iš vidaus prismeigtas prie spintos durų, 
kaip kadaise „Peizažas su nepažįstamais žmonėmis“, o stovėjo 
ant molberto. Tėvas žiūrinėjo paveikslą jam svarbiais požvil- 
giais; jis nekeitė nei kojų padėties, nei nuotolio, tik susidėjo 
rankas ant nugaros; manau, kad jau pati jo poza buvo impo- 
nuojanti. Žmogus su raudonu apsiaustu stovėjo ant rankų, gal. 
net šoko ant rankų, mano brolis Klasas žiūrėjo į tą triuką, jautė 
baimę ir, rodės, norėjo bėgti — pastarojo fakto tėvas, matyt, 
nepastebėjo. 

— Kaip matai, — tarė dailininkas, — išsitraukiau tokį seną da- 
lyką, beveik pamirštą darbą, kuris, tur būt, jūsų nedomina.— 
Tėvas tylėjo, pasigręžęs į dailininką, kuris varė toliau: — Juk 
jūs neuždėjot letenos ant tų senienų? O gal vis dėlto taip? Juk 
jie jums nerūpi, tie paveikslai? 

— Tu dirbai, Maksai,— ramiai tarė policininkas,— nedum- 
kim kits kitam akių, aš ilgai tave stebėjau. Tu dirbai savo darbą, 
Maksai, nors tai ir uždrausta. Kodėl? 

— Tai juk seni dalykai, — tarė dailininkas. 

— Ne, Maksai, ne, tai ne seni dalykai, — atrėmė policinin- 
kas.— Klasas, kuris šitaip stovi ir dreba iš baimės... taip stovėti 
ir drebėti iš baimės jis gali tik šiandien. Kiekvienas pasakys, 
kad tai ne vakarykštis berniukas. 

—Tą „Žmogų su raudonu apsiaustu“,— tarė dailininkas — 
žinai, kada aš jį tapiau? Trisdešimt devintų metų rugsėjo mėnesį. 

— Niekis, — tarė tėvas, — šįsyk aš turiu apskųsti. 

— Otu žinai, ką darai? — paklausė dailininkas. 

— Atlieku savo pareigą, — atsakė tėvas, ir to visai pakako, 
kad dailininkas, ligi šio] nerūpestingai ir gana ramiai kalbėjęsis 
su savo vėlyvu svečiu ir, gal būt, net ketinęs jam pasiūlyti stiklą 
kadaginės, staiga pasikeistų. Dailininkas išsitraukė pypkę iš buI- 
nos. Užsimerkė. Išsitiesęs visu augumu, atsirėmė į spintą, neslėp- 
damas pykčio ir paniekos, iš lėto užliejusių jam veidą. 

— Gerai,— tarė jis tyliai, — jei tu manai, kad kiekvienas tur! 
atlikti savo pareigą, tai aš tau pasakysiu visai priešingai: kiek“ 
vienas turi daryti kažką nesuderinama su jo pareiga. Man pa“ 
reiga tėra akla pretenzija. Žmogui neišvengiama daryti kažka: 
ko pareiga nereikalauja. 

— Ką tu nori pasakyti? — paklausė tėvas nepatikliai. 

Dailininkas atsimerkė ir atsistūmė nuo spintos. Pasidėjo pYP“ 
kę ant palangės. Pasiklausė, kas darosi lauke, kur vėjas riešul 

medžio šakas daužė į stogo laštaką, paskui, iš pažiūros nesijau- 
dindamas, žengė prie molberto, nukėlė paveikslą, akimirką pa- 
laikė priešais save ištiestomis rankomis, tučtuojau žaibo greitu- 
mu prisispaudė prie krūtinės, stiprios, prityrusios rankos susi- 
glaudė prie paveikslo krašto, padelsė — ryžosi ir nesiryžo, — 
staiga tos stiprios rankos iškilo, atsiskyrė ir tuo judesiu perplėšė 
paveikslą pusiau. Šitaip atskyrė Klasą nuo žmogaus su raudonu 
apsiaustu ir atėmė iš brolio baimės dingstį. Maksas Liudvigas 
Nansenas sudėjo abi dalis ant viena kitos, ne, ne taip: pirmiausia 
sudraskė žmogų su raudonu apsiaustu ir žėrinčius skutus sviedė 
žemėn, paskiau paėmė mano brolį ir suplėšė tą baimės portretą, 
nelygiomis skiautėmis, maždaug cigarečių pakelio dydžio, sudėjo 
tas skiauteles į krūvą, žengė prie tėvo ir padavė jam, sakydamas: 

— Še, gali neštis, bent vieną operaciją aš jums sutaupiau. 

Kiek girdėjau, tėvas neprotestavo, netrukdė dailininkui, jam 
negrasino. Atidžiai, tiktai atidžiai, jis stebėjo tą naikinamąjį 
darbą, o kai dailininkas padavė jam skiautes, atsisegė planšetę, 
kabančią prie diržo, ir su rimta mina jas ten susidėjo, dar rū- 
pestingai susirankiojo viską nuo grindų ir, kas jau nebetilpo 
planšetėje, susigrūdo į plačią munduro kišenę. 

— Patenkintas? — paklausė dailininkas.— Dabar tu patenkin- 
tas? — Ir tučtuojau, tartum gailėdamasis savo poelgio, pridū- 
rė: — Ne, tai reikėjo jums palikti, naikinimas — jūsų darbas. 
Ne, to man nereikėjo daryti. 

— Be reikalo plūkeisi, ir be tavęs būtų atsiradę kam tai pa- 
daryti, — tarė tėvas. 

— Toks jau esu apsigimęs,— atsakė dailininkas, — nesigailiu 
jėgų. Visada turiu pats paragauti skausmo nuo paties jo šaltinio. 
Tokie jau mes esame, gliuzerupiečiai. 

— Tik tu toks, — tarė tėvas, — tu vienas. Kiti, dauguma, jie 
laikosi bendros tvarkos, o tau, matai, reikia asmeninės tvarkos. 

— Ir ta mano tvarka laikysis — pasakė dailininkas,— kai 
jūsų nė padujų neliks. 

— Tai tu šitaip kalbi, — tarė tėvas, — tai tu toks esi. Bet pa- 
lauk: daugelis jau pasikeitė, ateis laikas, ir tu pasikeisi. 

Jie įsmeigė į kits kitą akis. Trinktelėjo durys, subildėjo kaus- 
tyti batai, ir pasigirdo Jutos balsas: 

— Dėde Maksai, ar tu čia, dėde Maksai? — Dailininkas ty- 
lėjo. Kai Juta įėjo, čiukšėdama sunkiais kareiviškais batais, ir 
sustojo prieš jį su plona suknele, pašiurpusia nuo šalčio oda, 

bet šypsanti, jis atidžiai pažiūrėjo į ją ir nepatenkintas papurtė 
galvą. Laibos kojos. Liesos rankos, apžėlusios rausvais gyvaplau- 
kiais. Prakaulus pašaipus veidas. Stiprūs priekiniai dantys. Juta 
suėmė suknelę ir susibruko tarp kelių, norėdama parodyti, kiek 
dar vietos batuose. Paskui ji tarė: 

— Atėjau tavęs pasiimti, mes laukiam tavęs. 

Dailininkas susigrūdo rankas į kišenes, tartum bijodamas, 
kad viena iš jų gali nepaklausyti jo valios. Jis stengėsi nežiū- 
rėti į Jutą, kuri pakibo jam ant rankos ir ėmė jį traukti, spaus- 
dama jo ranką prie savo mažutės kietos krūtinės. Pasipurtęs 
dailininkas ištraukė ranką. Jis tarė: 

— Aš ateisiu vėliau, vėliau. Pasakyk jiems, kad aš turiu 
svečią. 

— Mes jau baigėm,— tarė tėvas,— man jau viskas aišku. 

— O aš dar turiu šį tą pasakyti, — tarė dailininkas ir pamojo 
Jutai, kad išnyktų. Pamojo griežtai, greitai žengė kelis žingsnius 
prie jos, lyg rengdamasis ją išmesti, o kai ji galiausiai pajudėjo 
iš vietos, vilkdama išžergtas kojas, irdamasi laibomis rankomis, 
nulydėjo ją ligi durų ir, jai išėjus, jas užrakino. Iš lėto, susikūp- 
rinęs jis grįžo atgal, atsisėdo ant dėžės, valandėlę taip pasėdėjo, 
nukoręs galvą. Tėvas stovėjo priešais tuščią molbertą po lempa, 
kuri metė jam ant veido ryškius šešėlius; jis jau ketino eiti. 

— Paklausyk, Jensai,— tarė dailininkas,— paklausyk manęs 
paskutinį kartą. Nejau mes negalim pasikalbėti? Juk pažįstami 
mudu nebe šiandien. Aš suprantu, kad tu negali būti bešališkas. 
Aš taip pat nesu bešališkas. Kiekvienas turim savo uždavinį. Bet 
numatyti, vis dėlto mes dar galime numatyti, kur viskas krypsta. 
Tegu mudu ir pasikeitę, vis tiek dar galim sumoti, kaip viskas 
baigsis. Pamirškim, kas buvo. Pagalvokim, kas bus po dvejų 
trejų Metų, o gal ir anksčiau. Jei mes ir turime kokią pareigą, 
tai tik vieną: numatyti ateitį. Aš Žinau, kad įsipareigojęs žmo- 
gus yra itin opus, 0 mudu abu esam įsipareigoję. Bet ar negalim 
to pamiršti valandėlei? Kas mus verčia daryti galutinius spren- 
dimus? Sėsk. Norėčiau tau ką-ne-ką pasiūlyti. 

Maksas Liudvigas Nansenas pakėlė galvą, atsistojo nuo kėdės 
ir tuoj vėl atsisėdo, išsyk supratęs, kad policininkas nė nemano 
priimti jo siūlymo, nors ir koks jis būtų. Jo laikysena rodytė 
rodė, kad jis su niekuo nesutiks, ir vienintelis dalykas, kurio jis 
nori, — tai išeiti, visus reikalus čia jau atliko. Abejingu, iš tolo 
einančiu, sakytum viską reginčiu žvilgsniu jis pažvelgė į dail!- 

ninką ir gūžtelėjo pečiais, tuo išankstiniu žvilgsniu, kuris, regiš, 
viską žino ar žino geriau, negu bet kas kitas. Dailininkas nusi- 
vylęs suplojo rankomis ir pakraipė galvą. Pilkos jo akys atrodė 
mažutės ir šaltos. Jis atsikosėjo ir tarė: 

--- Dabar mes jau viską žinome. Dabar jokio atvirumo, Jen- 
sai. Turėjau žinoti, ko iš jūsų tikėtis. 

“ — Juo geriau, — tarė tėvas.— Yra dalykų, kurių niekad ne- 
pamirši. 

— Taip, tur būt, ir yra,— tarė dailininkas.— Mes čia nepa- 
mirštame mums padarytų nuoskaudų. Pamirštame vien tai, ko 
neįstengiame pakelti. 

— Jie laukia tavęs, — tarė mano tėvas. 

— Ir tu ketini eiti, — pasakė dailininkas. 

Tylomis jie nuėjo link durų pro spintas ir nišas, pro sunkias 
rudenines puokštes, stovinčias ant grindų vazose ir rėčkutėse. 
„Neutralių spalvų nėra“, — kartą pasakė Nansenas. Praėjo pro 
ilgą keramikos stalą, pro nubraižytą žiedžiamąjį ratą, ant kurio 
kilo iš molio nuoga, gležna, kiek per daug į viršų Žvelgianti 
pora. Atsisveikindami jie nepasidavė rankų. Dailininkas atidarė 
duris, tėvas neatsisveikinęs išėjo iš ateljė ir tik grįžtelėjo, prieš 
užsitrenkiant durims. 

— Tu dar išgirsi apie mane,— tarė jis. 

— Neabejoju,— atsakė dailininkas. 

Ir štai tėvas pasiliko vienas su savo grobiu tą audringą ru- 
dens vakarą, taisyklių nustatytoje tamsoje, kuria ir jis turėjo 
rūpintis, ir su plazdančiu apsiaustu nustypino per Blekenvarfo 
kiemą, praėjo pro kūdrą, nenaudojamą tvartą ir malkinę, ir jo 
galvos fotolaboratorijoje, kaip man atrodo, ėmė ryškėti kitoks 
Blekenvarfo vaizdas. 

Ar jis galėjo čia įžiūrėti tai, kas iš paviršiaus buvo nuo jo 
Paslėpta? Aš manau, kad jis matė daugiau, o ne tik alksnius, 
Obelis, gudobelių gyvatvores ir nusidriekusius, susimąsčiusius ir 
tartum į savo ramybę nugrimzdusius pastatus. Žiūrint į užsida- 
Tiusį Blekenvarfą, mintyse jam iškilo kitas Blekenvarfas — su 
Nukeltais stogais, su atvirais mūrais ir sienomis; jis susikūrė 
Blekenvarfo modelį, į kurį galėjai žiūrėti nekliudomas, ir, eida- 
Mas per kiemą, manau, matė pats save, einantį per kiemą, ir ne 
Vien tai: galimas daiktas, žvelgdamas į atdarus kambarius, pa- 
Stebėjo, kaip Ditė ir Teo Busbekas pakėlė galvas — jiems pasi- 

girdo jo balsas; ga] būt, pamatė, kaip Juta su iškleiptais karėl- 
viškais batais dengia stalą; rasi net pažino Jobstą, gaudantį pa- 
lėpėje pelėdą, įsikūrusią ten tarp gegnių; ir kartu jis visą laiką 
regėjo patį save, stypinantį pro nesuskaitomus langus. Katras gi 
Čia buvo tikras vaizdas, o katras jo atvaizdas? Kaipgi paaiškinti, 
kad jis staiga sustojo, išsitraukė kišeninį žibintuvėlį, patikrino, 
ar dega, o paskui nuėjo ne prie medinių vartų, o link gyvena- 
mojo namo rytinio fligeliot Katras gi vaizdas parodė jam tą ke- 
lią? Ar ras jis regimame Blekenvarfe tai, kas, matyt, jam pasi- 
vaideno neregimame? | 

Vėjas suko lyg vilkutį lapus, garbanojo lygų kaip stiklas 
kūdros paviršių, stūgaudamas griozdė plyšius tarp krūvon su- 
verstų rąstų. Tėvas nuėjo ligi pompos, pasuko į šoną ir atsidūrė 
prie kertinio lango. Pakėlė kišeninį žibintuvėlį, kurio apskritas 
stiklas buvo taip užlipintas izoliacijos juostele, jog leido išsi- 
veržti vien siauručiam šviesos spinduliukui. Šviesa krito į už- 
trauktą užtemdymo štorą; vadinasi, žengsim prie kito lango. Jis 
pavedė tam siauručiam šviesos spinduliukui pašnipinėti už save, 
pavedė nuo durų priešais langą pakeliauti siena, pro senovišką 
trikojį praustuvą, bemaž apžlibusį veidrodį, krūvą kartoninių 
dėžučių, minkštą krėslą su perskrostu apmušalu, nežmoniškai 
didelę rudą komodą, kalendorių, tvirtinantį, kad dabar 1904 me- 
tų rugpiūčio 1 diena. 

Gretimas kambarys buvo tuščias. Taip pat ir dar vienas. Nu- 
silaupęs tinkas, kur-ne-kur buvo matyti izoliacinis meldų sluoks- 
nis. Paskui šviesa blykstelėjo dulkiname miegamajame, apgrai- 
bė lovą, slystelėjo išblukusiais drabužiais ir drėgnais, pageltu- 
siais naktiniais marškiniais, karančiais ant vielinių pakabų ant 
sienos. Kaip paprastai, ant taburetės prie galvūgalio gulėjo nak- 
tinis kykas. Numintos šlepetės, nedailus naktipuodis, išmargin- 
tas melsvomis metalo dėmėmis, rodos, apdaužytas timpa svies- 
tais akmenukais. Ir — toliau fasado langais: o kas gi Čia? 

Vieno kambario vidury stovėjo stalas, o ant jo krago iškam- 
ša ir, matyt, šnekučiavo su šepetuku rankoms plauti. Kas užsū- 
kė šio paukščio iškamšą? Kas ketino ją pašukuoti, bet metė darbą 
ir niekad prie jo nebegrįžo? Įsivaizduoju, kaip liesas, siauro 
veido vyras su ilga tiesia nosimi, pats tarpais man panašus |! 
vandens paukštį, nukreipė į kragą kišeninio žibintuvėlio šviesa: 
nuo kurios sužibo dirbtinės akys; kaip tas vyras, savo atradimų 
genamas, ėjo vis toliau ir toliau, apžiūrinėdamas kambarį P? 

kambario, apšviesdamas sienas, baldus ir nišas, kol atsidūrė 
prie nebaigtos vonios. Ant grindų dėmėti matracai. Kopėtėlės. 
Krūva kalkių, vinių, nuorūkų, švininių vamzdelių galų. Nudry- 
žes švarkas iš eglute austos medžiagos. Plika elektros lemputė. 
Ar jis tikėjosi daugiau ko rasti? O gal žinojo daugiau, nei mes 
manėme? 

Siauručiu žibintuvėlio spinduliu tėvas tyrinėjo apleistą vonią. 
Jis nebūtų nusigandęs arba bent per daug nusigandęs, jei Ditė 
ar dailininkas būtų užklupę jį prie šio darbo,— tie laikai, kada 
būtų turėjęs atsiprašinėti, buvo praėję. Su atkaklia ištverme, sa- 
kyčiau, tėvas įniko nagrinėti vonią, su tokiu rūpestingumu, kuris 
rodė, kad jis tariasi jau esąs arti tikslo. Matė, kad elektros lem- 
putė trupučiuką siūbuoja. Matė lėkštę su valgių likučiais ir, kaip 
vėliau išgirdau, guolio galvūgalyje įžiūrėjo baltą prisiuvamą 
munduro apykaklaitę. Šviesos ruoželis stabtelėjo prie apykaklai- 
tės, slystelėjo lėkšte, pasiūbavo kartu su elektros lempute. Poli- 
cininkas užgesino žibintuvėlį, pasiklausė, šonu prisiglaudė prie 
sienos ir išgirdo daugiau, negu norėjo išgirsti. 

Tas, kas pas mus stovi rudenį, vakare, vėjyje ir klausosi, 
visados išgirs daugiau, negu tikėjosi arba negu jam reikia: gy- 
vatvorėse kažkas amžinai šneka ir šneka, ore dedasi fantastiški 
dalykai, o tas, kas panorės išgirsti balsų ar durų trankymo, to 
gero turės per akis. 

Klausydamasis prie lango, tėvas girdėjo per daug žingsnių, 
per daug balsų, švietė ir švietė į vonią, tartum ją puldamas, ir 
kaskart jautėsi vis labiau nusivylęs, pagaliau prisisegė prie krū- 
tinės žibintuvėlį ir nuėjo prie savo dviračio. 

Galime drąsiai manyti, kad tėvas grįžo prie dviračio su pa- 
lengvėjusia širdimi, ne su patenkinta, bet su palengvėjusia, 1r, 
važiuodamas iš čia, tur būt, vengė žiūrėti į Blekenvarfą, tamsoje 
panašų į stovintį prie inkaro sunkų sielį. Kišenėje jis vežėsi 
kiek tik gana popieriaus skiaučių, raudonai nudažytų, ir popie- 
riaus skiaučių, žaliai nudažytų, pasirūpino užtemdymu ir įsitiki- 
no tuo, ką ir taip žinojo arba numanė, ir todėl smagiai nuvažiavo 
nuo užtvankos pylimo, purškiant sūriam lietučiui, džiaugdamasis 
grobiu, kurį laimėjo jo profesinis įtarumas. Galimas daiktas, kad 
jau važiuodamas jis svarstė, kaip suformuluos savo skundą, bet 
Veikiausiai galvojo tik apie savo mėgstamąjį patiekalą, kurį 
taisė Hilkė virtuvėje: keptas silkes su bulvių salotomis. Šiaip ar 
taip, kai jis parėjo namo, pasikabino apsiaustą ir kepurę ir, trin- 

damasis rankas, įėjo į prirūkusią virtuvę, visa šeima jau buvo 
susirinkusi. 

— Na? Gal jau valgysim? 

— Taip. 

Aš pirmutinis atsisėdau į savo vietą, kol motina dengė stalą, 
o Hilkė ašarojančiomis akimis stovėjo prie viryklės ir šildė kep- 
tuvėje čirškiančius ir pūškuojančius riebalus. Jie tiško karštais 
purslais; pūkšnojo, putojo tūkstančiais pūsliukių, o Hilkė į kun- 
kuliuojančius riebalus dėjo silkes nupiaustytomis galvomis, pa- 
voliotas į miltus. Tėvas pasisveikino įėjęs ir neįsižeidė, kad nie- 
kas jam neatsakė. 

— Labas vakaras visiems, — tarė jis, patapnojo man per petį, 
priėjo prie viryklės ir ėmė linkčioti, žiūrėdamas, kaip Hilkė 
traukia iš keptuvės paskrudusias silkes, krauna i pusdubenį ir, 
atgalia ranka pasitrynusi akis, tuoj vėl deda į keptuvę pamil- 
tuotas silkes, o riebalai vėl čirškia ir tyška. 

Tėvas mirktelėjo man ir, iš anksto pernelyg gardžiuodamasis, 
pasitrynė pilvą; paskiau nusijuosė diržą su pistoletu ir planšete, 
padėjo viską ant virtuvės spintos ir atsisėdo šalia manęs. Gel- 
tonos ir rudos, riebalais žvilgančios keptos silkės gulėjo pusdu- 
benyje su trapiais, susiraičiusiais uodegos pelekais,— ir kai aš 
čia, gerai vėdinamoje kameroje, tai prisimenu, tuoj užuodžiu 
tokį pat aštrų kvapą, man ima gniaužti gerklę, net užeina neiš- 
vengiamas noras kosėti. 

Eidama kepti, Hilkė ant savo tautinio švarkelio su moneto- 
mis sagų vietoje užsivilko iki viršaus užsagstytą chalatą, vešlius 
plaukųs susirišo ant pakaušio kaspinu. Ji mūvėjo vilnonėmis 
kojinėmis ligi kelių, ant rankos riešo jai žvilgėjo sidabruota 
grandinėlė, Adžio atsiųsta jai iš giedros Roterdamo padangės: 
ten jis atsidūrė su aktoriais, kurių uždavinys buvo paįvairinti 
kariuomenės laisvalaikį. Kiekvieną sykį, sėkmingai išgriebusi iš 
verdančių riebalų kelias silkes, Hilkė, atkišusi apatinę lūpą, nu- 
pūsdavo nuo veido išsipešusią plaukų sruogą, atsigręždavo | 
mus ir apmaudžiai šypsodavosi pro gailius dūmus. 

Pagaliau motina pastatė ant stalo silkes ir dubenį su truputi 
per mažai sukritusių bulvių salotomis, pamaišytomis su obuolių 
skiltelėmis, ir po to, kai, susiėmę už rankų ir tyliai skanduodami: 
palinkėjome kits kitam ge-ro-a-pe-ti-to,— tai darydavome tiK 
tada, kai Hilkė būdavo namie,— šokome valgyti. Vienas po kito 
krovėmės iš rudo dubens bulvių salotų, traukėme iš nusdubeni? 

silkes. Užteko primygti šakutėm, norint atskirti silkės nugarėlę, 
o, užkabinęs šakučių pirštukais, galėjai išnerti visą stuburą. Per 
daug nesistengdamas, aš pralenkiau Hilkę dviem silkėm ir tą 
persvarą vėliau išlaikiau, net padidinau, bet pralenkti tėvo ne- 
pajėgiau. Rugbiulio policininkas traukė stuburą savo metodu, o 
paskui, šakutėmis pasmeigęs pusę silkės, bruko ją į burną, ne- 
šnypšdamas ir nepūsdamas, ir aš tik susijaudinęs žiūrėjau, kaip 
auga krūva ašakų ant jo lėkštės krašto. Kai ant mūsų stalo sto- 
vėdavo keptos silkės, tėvas darydavosi panašus į Perą Arnę 
Šeselį, didžiausią ėdrūną, kokį kada esu matęs, nors tėvo labui 
turiu pasakyti, kad jis valgė su didesniu polėkiu, pasimėgavimu, 
labiau gardžiuodamasis ir dūsaudamas, negu tas surūgėlis kraš- 
totyrininkas. Aš toli gražu neįstengiau susikrauti tokios krūvos 
ašakų, kokia kūpsojo ant tėvo lėkštės krašto, bet Hilkę ir motiną 
pralenkti man buvo gyvi niekai. 

Taigi mes kramtėme, malėme ir rijome išsijuosę, silkių bokš- 
tas ėjo mažyn ir mažyn, bulvių salotose radosi duobių, grotų ir 
povandeninių uolų, mane ėmė lieti šiltas nuoilsis, malonus bejė- 
giškumas, ir staiga Hilkė pastebėjo raudoną popiergalį, kyšantį 
iš tėvo munduro kišenės. Jinai ištraukė tą popiergalį, klausia- 
mai palaikė ant delno virš stalo, pasidėjo greta savo lėkštės, 
nes niekas iš mūsų nepasakė nė žodžio, ir tarė tėvui: 

— Ko tik tu nesinešioji kišenėse! 

Tėvas tylėdamas pasilenkė per stalą, prisitraukė tą raudoną 
popiergalį ir įsibruko kišenėn. 

— Matyt, paslaptis, — tarė Hilkė. 

— Kad bent silkių nepritrūktume šiais laikais, ir tai būtų 
gerai, — pasakė tėvas, žiūrėdamas į lėkštę. 

— (O Maksas sveikas? — staiga paklausė motina. 

— Tur būt, sveikas, — atsakė tėvas ir, skrosdamas šakutėmis 
silkę, pridūrė: — Jau taip toli nuvažiavo, jog nebegaliu to pa- 
kęsti. Bet pats to norėjo. 

— Vis tas daktaras Busbekas,-- tarė motina.— Galimas daik- 
tas, Maksas būtų visai kitoks, jeigu jam nedarytų tokios įtakos 
tas daktaras Busbekas. Niekas nieko apie jį nežino. Nevydis 
negirdis. Žmogus be tėvynės, nelyginant čigonas. Darbas jam nė 
motais. 

— Ne,— tarė tėves,— Busbeko niekas niekuc nekaltina, o ką 
daro Maksas, daro savo galva. Jis mano, kad jam nereikia su 
„Niekuo skaitytis. Įstatymai, įsakymai, matai, ne jam rašyti, o 

kitiems. Tiek viskas nuvažiavo, jog negaliu pro pirštus žiūrėti 
Jei mudu draugai, tai dar nereiškia, kad jis gali daryti ką tin. 
kamas. 

Motina padėjo šakutes. Pasirėmė alkūnėmis į stalą. Jinai 
pažvelgė į tiesų tėvo sklastymą ir taip pasakė: | 

— Kartais man atrodo, kad Maksas turėtų džiaugtis tuo už. 
draudimu. Tik pažiūrėk, kokius žmones jis piešia: veidai žalį, 
akys žvairos, kažkokie kupriai. Visa tai svetima. Juk taip galį 
piešti tik ligonius. Vokiško veido jo paveiksluose nepamatysį, 
Anksčiau pasitaikydavo. O šiandien? Karščiuojant, regis, stačiai 
karščiuojant viskas tapyta. 

— Bet užsienis jį vertina,— tarė tėvas,— ten jis turi vardą. 

— Tai todėl, kad jie patys ten ligoniai, — tarė motina.— 
Užtat ir prisikabinėja liguistų paveikslų. O kokios tų Žmonių 
burnos: kreivos, juodos, arba jos rėkia, arba vapa nei šį, nei tą, 
iš tokios burnos doro žodžio neišgirsi, juoba vokiško. Kitą sykį 
klausiu save: kokia gi kalba tie žmonės šneka? 

— Tik jau ne vokiečių, — tarė tėvas, — čia tavo teisybė. 

— Tai vis tas Busbekas,— tarė motina,— jis išmušė Maksą 
iš vėžių. Norėdamas įtikti užsieniui, prikalbinėja Maksą vaiz- 
duoti visus tuos svetimus ir liguistus dalykus — žalius veidus, 
išžiotas burnas, tuos keistus kūnus. Maksas turėtų džiaugtis tuo 
uždraudimu, tai „rąžins jį pačiam sau. Mūsų menui. 

Tėvas pastūmė lėkštę ir nusišluostė burną. Hilkė atsistojo, 
visas lėkštes nunešė prie viryklės, grįžo su obuolių muso dube- 
nėliais ir pastatė juos prieš mus. 

— Šįsyk gaus garo, kad visą gyvenimą atsimins, — tarė tėvas. 

— Kai pagalvoji, kaip Ditė dreba dėl pinigo,— tarė moti- 
na,— skaudžiausia jai būtų piniginė bauda. 

— Perduosiu tai į Huzumą,— tarė tėvas, — o ne į Berlyną. 
Huzume jie ką nors sugalvos Maksui.— Jis valgė šaukšteliu mu- 
są ir gyrė, paliko ir man truputį — Nusižengimas užtemdymo 
taisyklėms ir nesiskaitymas su draudimu piešti — tai geruoju 
nesibaigs. 

Jis pastūmė man dubenėlį. Atsilošė, perbraukė liežuviu per 
dantis, stipriai pačiulpė, pačepsėjo, atsikosėjo. Pas mane atke- 
liavo ir motinos dubenėlis su rusvu musu. 

— Šį kartą jam nepavyko apmuilinti man akių,— tarė tėvas 
ir išsitraukė iš kišenės kelias raudonas ir žaliai baltas skiautė: 
les. Pasitiesė tas skiauteles priešais save ant stalo kaip kortas, 


160 


„stumdė jas šiaip ir taip, bet nieko iš to neišėjo, nesiderino 
na prie kitos, ir tiek. 

— Tai tu? — nusigando motina.— Tai tavo darbas? 
Policininkas išdidžiai papurtė galvą, ir jo balse suskambėjo, 
sakyčiau, šiokia tokia pagarba, kai jis tarė: 

— Jis pats. Aš prirėmiau jį prie sienos. Nebegalėjo išsisukti. 
Pats sudraskė savo paveikslą. Bet tai jam nepadės. 

— Savo paveikslą? — paklausė motina. 

— O kas jame buvo? — paklausė Hilkė. 

— Ar galima paimti man tas skiautes? — paklausiau aš. 

Tėvas vienu rankos mostu atmetė visus tuos klausimus, at- 
sistojo, išsitiesė, paėmė nuo virtuvės spintos planšetę ir, atsegęs 
ją, tiesiog iškratė visą turtą: pasipylė raudonų, žalių, baltų ir 
mėlynų skutų lietus, viršum stalo ėmė sūkuriuoti marga pūga, 
snaigės byrėjo ant mano muso, plazdėdamos krito ant grindų, 
pleveno ligi durų. Paskui tėvas išdykino ir munduro kišenę, bet 
nepabėrė skiautelių, o pluoštas po pluošto ėmė pliaukšėti jomis 
į stalą, sakydamas: 

— Tai aš pridėsiu prie skundo, čia bus įrodymas. 

— Duok, aš juos surūšiuosiu,— tariau aš.— Surūšiuosiu ir 
sudėliosiu. 

— Nėra reikalo,— tarė tėvas.— Tuščias darbas. Užteks ir 
skutų. 

— Bet aš norėčiau surūšiuoti, — tariau. 

Beldimas. Ėmėm klausytis; kažkas barbeno į duris. Tėvas 
greitai davė man ženklą pašalinti nuo stalo paveikslo skutus — 
bet kur, kad tik nebūtų ant stalo; tur būt, jam kilo kažkoks 
įtarimas, rodės, jis buvo visai tikras, kas stovi už durų ir bel- 
džiasi, perdaug tikras: iš jo veido buvo matyti, koks jis nusi- 
Vylęs, kai pasisveikino su Hinerku Timsenu ir įleido jį į vidų. 
Juodu šnekėjosi priemenėje, o mes sėdėjome nejudėdami ir klau- 
Sėmės. Šviesa lūžo ant slenksčio ir krito tik ant tėvo, palikdama 
Timseną šešėlyje. 

— Ore pasigirdo įtartinas motorų gausmas. Iš „Kopų pei- 
Zažo" verandos... Staiga iš debesų išnėrė keturmotoris bombo- 
Nešis... leidosi vis žemiau... Iš vieno motoro pliūptelėjo liepsna, 
0 pats lėktuvas... paskui viršum jūros... pagaliau užsidegė dar 
Vienas, viršum jūros, taip... taip trenkė, jog bet ką galėjo išmesti 
iš lovos... Viršum paplūdimio tikrai pakibo parašiutas... nieko 
nematyti... ne, bet parašiutas... 

Tamsoje Hinerkas Timsenas, mums nematomas, pasakojo 
apie įvykį. 

— Amerikiečiai, manau, amerikiečiai, — pridūrė jis. 

Visas tas atsitikimas atsimušė kaip veidrodyje sausame tėvo 
veide, ir ne vien tai: jame aiškiai atsispindėjo sprendimas ištirti 
tai iš pagrindų, pačiam įsitikinti, paliudyti: jis reikšmingai link- 
telėjo, nusikabino kepurę ir apsiaustą, šūktelėjo mums: „Dir- 
žą!“, paėmė iš Hilkės diržą su pistoletu, susijuosė, pasitaisė 
pistoletą, dviem žingsniais pasiekė duris, dviem žingsniais grįžo 
atgal, pasakė tiktai: „(Tai viso!'— ir nuėjo paskui viešbučio 
savininką, kuris jau stovėjo kieme ir rodė kryptį. 

Aš neišsekiau jiems iš paskos, nors šiaip tokiu atveju mielai 
būčiau išsekęs. Man ant kelių gulėjo paveikslo skiautės, kurias 
aš atsargiai susikišau po megztiniu. Suspaudžiau jas tarp megz- 
tinio ir marškinių, palindau po stalu ir ėmiau rinkti nukritusius 
ant žemės skutus. Rankiojau tarp Hilkės kojų, prie lango, po 
motinos kėde, rankiojau prie virtuvės spintos, kol visas paveiks- 
las, tikriau sakant, jo likučiai atsidūrė po mano megztiniu. kuris 
dabar jau nebebuvo glaudžiai aptempęs liemenį, bet išsipūtė ir 
nukaro kaip maišas. Susinėręs rankas ant pilvo, atsistojau prie 
virtuvės spintos. Hilkė su motina stovėjo priešais viena kitą ir, 
gal būt, klausėsi, kas darosi lauke. Ore sklido tolimas melodin- 
gas motorų gausmas, kurį staiga nustelbė žadintuvas, paskelbęs 
aliarmą greta duonos dėžės. Jis ėmė šokinėti ant trumpų plie- 
ninių kojyčių ir, pasisukęs šimtu aštuoniasdešimt laipsnių, pa- 
rodė minkštiems, grynai nučiulptiems silkės kaulams ant vi- 
ryklės, kad jau prasideda nauja valanda. 

O kaip su rėmeniu? Aš laukiau, kada motina, rėmens grau- 
žiama, prieis prie kriauklės, atsuks čiaupą, duos truputį nubėgti 
vandeniui, o pati tuo tarpu atsineš stiklinę ir sodos miltuką, 
prisileis stiklinę vandens, praplėš miltuką, susibers sodą į stik- 
linę, atsisės prie stalo ir ims gerti. Niekad aš taip netroškau, 
kad motiną pradėtų ėsti rėmuo, kad, pasinaudojęs valandėlė 
kada ji rūpinsis savo rėmeniu, galėčiau nemačiomis išgaruoti 
neklausinėjamas, nebaramas, neįspėjamas. Bet rėmuo, matyt: 
vėlavo, o gal nuo keptų silkių jis iš viso neužeina. Tada aš 
griebiausi naujo metodo — veikti ryžtingai. Tiesiai priėjau prie 
jų ir tariau: „Na, aš dar turiu reikalų.“ Hilkė nusijuokė, O mo“ 
tina atsigręžė šypsodamosi, bet, nespėjus jai nė žodžio ištarti: 
aš jau buvau už durų ir kopiau laiptais į savo kambarį. 

Ar nešaukia jos manęs? Ne, nešaukia. Priėjau prie stalo, už- 
tiesto mėlynais jūros žemėlapiais, po kuriuos plaukiojo pilki 
mano laivynų modeliai; čia vėl vyko Skagerako mūšis, Hiperis, 
pasinaudojęs taktine gudrybe ir taip toliau, atitrūko nuo prana- 
šesnių Dželiko pajėgų, bet dabar visa tai man neberūpėjo, ran- 
kove nubraukiau mūšį į šalį, taip sakant, braukte išbraukiau 
jį iš dienotvarkės ir viršum taikingų jūrų platybių pakėliau 
megztinį. Iš ten pabiro paveikslo skiautės ir ėmė plūduriuoti jū- 
roje. Raudonis akcentavo mėlį. Balta spalva ragino maištauti 
žalią, ruda gynėsi nuo pilkos. Susirietęs rudas kojos pirštas. 
Sustingusi trikampė akis. Išskėsti pirštai. Dėmėta bangos ketera. 
Negi tebevyksta Skagerako mūšis? Skiautės buvo gerai sumai- 
šytos; išsyk tai pastebėjau. Pasiklausiau, kas darosi virtuvėje: 
bėgo vanduo, tarškėjo indai, Hilkė energingai šalino vakarienės 
pėdsakus. Jos davė man ramybę, ir aš kibau į darbą. 

Nuo tavęs, žmogau su raudonu apsiaustu, aš pradėjau taisy- 
ti sunaikintą paveikslą, ieškoti jo nelygiose skiautėse ir skute- 
liuose, dar ir šiandien prisimenu, kokia įtampa ir koks džiaugs- 
mas lydėjo mano pastangas. Pradėjau ne nuo krašto, taip pat ne 
nuo centro; vadovavausi spalvomis, raudoną dėjau prie rau- 
donos, žalią prie žalios, dar nederinau atskirų skiautelių, tik 
skirsčiau jas, kaip sakyta, pagal spalvas, dalijau paveikslą į at- 
skirus sektorius, arba, jei norit, skyrius, kuriuos tereikėjo pas- 
kui sutvarkyti. 

Prisipažįstu, ne taip lengva buvo nuspręsti, pavyzdžiui, ar 
kiekvieną rudą skiautelę galima dėti į rudąjį sektorių, o kitą 
žalią spalvą turėjau triskart paklausinėti, prieš skirdamas prie 
žaliojo sektoriaus; bet daugiausia laiko sugaišau, kol nustačiau 
spalvas. | 

Kaip įdomiai galima sudraskyti popierių! Kiek palyginimų 
turėjo ateiti man į galvą, norint apibūdinti tas skiautes formų 
įvairovėje! Kretos sala, ieties antgalis, gegnių santvara, lempos 
gaubtas, kopūsto gūžė, kabinetinis laikrodis, itališkas batas, mak- 
relė, vaza — visa tai ir dar daugiau priminė man margi skutai 
Plaušėtais kraštais plėšimo vietose, kuriuos aš dabar dėliojau, 
kilnojau, stumdžiau šen bei ten. 

Smilium spausdamas skiautes prie stalo, aš be paliovos ma- 
Nevravau jas į ten, kur, kaip spėjau, turėjo būti jų vieta, juodą 
Jachtą įvedžiau į uostą, kurį užkišau Indostano trikampiu, dė- 
liodamas tinkančias dalis, iš raudono rutulio pavidalo medžio 

pirmiausia padariau piestu stovinčio arklio liemenį, paskui skrie- 
jantį aitvarą ir pagaliau, taikydamas naujas skiautes ir skute- 
lius, raudoną varpą, raudoną varpo formos apsiaustą. Kiek daug 
galimybių slypėjo viename paveiksle! Kokią daugybę kartų rei- 
kėjo sustoti pradžioje! 

Ką veikia žmogus su raudonu apsiaustut Kam jis laiko iš- 
kėlęs paplūdimį ir balansuoja juo ant rankų, o tos jo kipšo kojos 
laisvai miaskatuoja ore. Ar gali jis kikenti su tokia klaikia našta? 
Toliau manipuliuodamas su kojų dalimis, su išskėstais pirštais, 
sunkiu žaliai baltu kūnu, burnai, krintančio šešėlio padidintai, 
ieškojau veido Ir, stumdydamas, derindamas skiauteles, aptikau 
kažkokį panašumą į Klasą, o, pridėjęs vieną kitą trikampį ir ly- 
giagretainį, gavau dar didesnį panašumą į brolį, kol pagaliau 
jis iškilo prieš mane pasirengęs bėgti: tai buvo Klasas, ne baimės 
atvaizdas, o įkūnyta baimė. 

Taip aš juos atkūriau, taip išvadavau iš chaoso brolį ir žmo- 
gų su raudonu apsiaustu; sudėjau ir atspėjau juos iš skiaučių. 
Jie patys jau buvo, bet niekaip nenorėjo prisiderinti prie kits 
kito. Tą patį pilką kaip smėlį jūros krantą, kuriuo ketino bėgti 
mano brolis, laikė iškėlęs žmogus su raudonu apsiaustu — o gal 
čia du krantai? Gal čia trūksta tilto? O gal aš negerai sudėjau 
paveikslą? Eidamas aplink stalą, juoko dėlei čia vienur, čia kitur 
pridėdamas skutelį, stengiausi nustatyti, koks tų abiejų vyrų 
santykis, ir, kadangi priekinis planas nieko nenorėjo man pasa- 
kyti, aš kreipiausi į užpakalinį planą — į juodą žiemišką Šiaurės 
jūrą. Iš jūros juodumos ritosi į krantą žydru žalumu tviskanti 
banga. Ji buvo matyti tarp abiejų vyrų ir už jų — plati, veikiau 
lėta banga, kuriai paskyriau jungiamąjį vaidmenį; nepaisydamas, 
koks abiejų figūrų santykis, atstačiau jos vientisumą, ir tai pri- 
vertė mane apsukti žmogų su raudonu apsiaustu aukštyn kojom. 
Dabar pasirodė, kad krantas, kuriuo taisėsi bėgti brolis, ir kran- 
tas, kurį laikė iškėlęs senis, visai sutampa. Dabar pasirodė, kad 
žemas horizontas yra jų abiejų horizontas ir tęsiasi viena linija: 
ir pasirodė, kad baimė, genanti iš čia brolį, turi savo priežastį: 
liesą, persimetusį žmogų su raudonu apsiaustu, kuris tyčiojasi Iš 
traukos dėsnio. Man nebeliko nė vienos skiautelės. | 

Užuot pasišaukęs Hilkę ir motiną ir parodęs joms, kas slyP! 
tėvo pasičiuptose skiautėse, priėjau prie durų ir užsirakinav 
Paskiau ėmiau ieškoti tinkamo pagrindo, bet neradau, tik PČ“ 
lovy užtikau seną sudraskytą užtemdymo štorą. Aš patiesiau Št?“ 

rą ant grindų ir, kad ji nesusivyniotų, iš abiejų galų prispaudžiau 
kėdėmis, o kėdes dar apkroviau papildomu krūviu, daugiausia 
susidėvėjusiomis pasakų knygomis. Iš statybinės dėžės „Mažasis 
stalius" pasiėmiau tūbelę universalinių klijų, atsiklaupiau prie 
štoros, išspaudžiau iš tūbelės medaus spalvos kirminą ir tūbelės 
galiuku ėmiau tirštais klijais tepti štorą. Spiralėmis, girliandomis 
aš tepliojau klijus, jie, regis, greit džiūvo. Šitaip preparavęs ka- 
daise juodą, o dabar balkšvą nuo senatvės užtemdymo popierių, 
aš ėmiau nuo stalo sutvarkytas skiauteles ir sistemingai, nusta- 
tyta tvarka atidžiai klijavau jas vieną prie kitos. Tuojau pa- 
aiškėjo, kad išplušiję kraštai bežiūrint pajuosta ir atnaujintas 
paveikslas apsitraukia gyslelių tinklu, kuris liudys ir visiems 
amžiams išlaikys sunaikinimo pėdsakus. Pradėjęs nuo viršutinio 
kampo iš dešinės, aš sudėliojau dangų, Šiaurės jūrą ir Klasą, o 
pagaliau ir tave, žmogau su raudonu apsiaustu, tave su tavo 
senu vylingumu ir tavo abejinga šypsena. Pakėliau vieną kėdę: 
štora susivyniojo į priešingą pusę. Susivyniojusi ji paslėpė savo 
viduje paveikslą. Atsargiai pakišau jį palovin. 

O dabar dažų dėžę, pagalvojau, o dabar piešimo bloknotą, 
pagalvojau, palangė užtenkamai plati, jei noriu išvengti piktų 
liežuvių, reikia paskubėti, tikrai sakant, tai turėjau padaryti visų 
pirma. Dar ir šiandien matau save prie palangės su dažų dėže 
ir piešimo bloknotu, matau save, klūpantį su storiausiu teptuku 
rankoje ir smarkiais tėpiais liejantį raudonus dažus, o paskui ve- 
džiojantį juos liepsnojančiais liežuviais, girdžiu, kaip šnara plė- 
šiami iš bloknoto lapai, matau save, tapantį niūrius rudus dažus, 
ir vėl, kaip tąsyk. maišau žalią ir baltą spalvą. Visas paveikslo 
spalvas perkėliau ant popieriaus, ištepliojaus tris ar keturis pie- 
šimo bloknoto puslapius ir ėmiau jais mosuoti. Pūčiau į juos. 
Siaurais ratais vedžiojau viršum jų kišeninį žibintuvėlį ir žiūrė- 
Jau, kaip džiūsta dažai, kaip geriasi į popierių, paskui padėjau 
i šalį bloknotą ir dažus, o spalvotus lapus, tik spalvotus lapus, 
Runešiau ant stalo ir sudraskiau. 

Rūpestingai draskiau lapus: iš pradžių beveik taisyklingais 
Stačiakampiais, paskui atskirus stačiakampius plėšiau švarplėm, 
Pusapskritėm arkom, gražiais dantytais piūklais ir, sudėjęs tuos 
Visokiausių formų skutus į krūvą, leidau jiems papliupti lietum 
ant stalo, ant jūrų žemėlapių; krisdami jie puikiai maišėsi. 
Žingsniai. Vienas po kito stačiakampiai virto spalvotu sniegu, 
Snaigės krovėsi į pusnis. Dėl viso pikto, kad neatrodytų, jog čia 

visas paveikslas, kelias skiautės įsigrūdau į kišenę. Suriestais 
pirštais sugrėbiau viską į krūvą, dar sykį sumaišiau, sukėliau 
mažutę, gerai apskaičiuotą pūgą, mMėtydamas skiauteles į viršų, 
bet ne per aukštai. Žingsniai. Šauksmai: „Zigi!“ Aš puoliau prie 
durų, atrakinau, vėl grįžau prie stalo ir ]Jyg niekur nieko ėmiau 
raustis skiautėse, dėlioti skutus, kurie ničnieko nenorėjo apie 
kits kitą žinoti, ir įtikimai atsidusau, kai įėjo Hilkė ir paklausė: 

— Na, ar jau kas matyti? — Ji atsistojo už mano kėdės, pa- 
žvelgė į skiautes, ir jai išsyk šovė į galvą, ką čia reikia daryti. 
Pabudo su niekuo nesiskaitantis tvarkos jausmas, ir ji, taip sa- 
kant, nušalino mane.— Tu čia ničnieko neišmanai,— tarė ji— 
Leisk man. 

— Aš radau čia tik raudonį ir žalį, — tariau,— ugnį ir van- 
denį. 

— Duok šen, Hilkė suras galus: 

Nieko nepadarysi, aš jai visada buvau jaunėlis brolis. Ji ryž- 
tingai surinko skiautes, sukrovė ant knygos, pasakė: „Ant vir- 
tuvės stalo bus daug patogiau“ ir išėjo, prisispaudusi knygą prie 
pilvo; nusileidusi į apačią, pirmiausia įjungė radijo imtuvą ir 
ėmė klausytis dainininko, kuris, nepaisydamas atruosterinių truk- 
dymų, dainavo apie tai, ką jam davė moterys. Aš sėdėjau tyliai 
ir vaizdavausi, kaip ji dėlioja skiautes — raudoną prie raudonos, 
rudą prie rudos. „Kaip bučiavau aš jas karštai!" Bet kur dėti 
baltą? O ką reiškia pilka? Aš vaizdavausi, kaip ji derina mano 
sumaniai sudraskytas skiautes, žiūri, kas iš to išeina, nusivilia, 
pradeda iš naujo, ir vis tiek nieko doro. ,„Neklausęs — galima, 
ar ne..." Ir aš vaizdavausi, kad va šitaip, kaip Hilkė, sėdės ir 
kas nors Huzume, stengdamasis nustatyti, kas čia per paveikslas, 
gal net ir Berlyne tikrins tėvo atsiųstus daiktinius įrodymus, dės- 
tys ant stalo ir vis iš naujo, vis azartiškiau bandys iš tų mozai- 
kų sudaryti kažkokią visumą, kol kas nors, nurodęs, kad čia 
dar trūksta skiaučių, ir pasiguodęs tuo pasiteisinimu, mano kū- 
rinį pridės prie bylos. 

O tuo tarpu prie jo plūkėsi Hilkė. Ji rūšiavo skutus, tyliai 
švilpavo melodiją, plaukiančią iš imtuvo, kada-ne-kada prita“ 
rinėjo ir žodžiams. Išsitraukiau iš palovio aplipintą užtemdymo 
štorą, išėjau į koridorių, „,„neklausęs — galima, ar ne“, prisiglaU“ 
džiau prie sienos ir nusileidau laiptais į apačią kaip tik tuo metU 
kai dainuojantis moterų žinovas turėjo užsičiaupti ir užleisti 
mikrofoną fanfaroms, žadančioms nepaprastą pranešimą. Fanfa“ 

ros padėjo man nepastebėtam atidaryti ir uždaryti išlaukines 
duris. Nešinas palaidai susukta, suglebusia štora nelyginant va- 
dinamuoju faustpatronu, puoliau prie senųjų vežėčių ir apsidai- 
riau, paskui šokau per plytomis grįstą keliuką, nusiritau šlaitu 
į apačią, pagūžom nudūmiau prie šliuzo ir dar sykį apsidairiau, 
o vėjas, jau spėjęs įlįsti į štorą, spaudė ją man prie šlaunies. 
Anapus meldų, tamsesnių už horizontą, stūksojo mano besparnis 
malūnas. Užsidėjau štorą ant peties, bet taip nešti buvo dar ne- 
patogiau, ir vėl ją paėmiau abiem rankom, o vėliau, braudamasis 
pro meldus, laikiau statmeną, prisispaudęs prie krūtinės, tad 
kiekvienas, pamatęs mus, galėjo pamanyti, kad štai per meldus 
slenka periskopas, manevruoja, ieškodamas tinkamos pozicijos, 
povandeninis laivas, sumanęs torpeduoti malūną. 

Kažkas buvo atsipalaidavę malūno kepurėje, kažkas traškėjo, 
bet tai man buvo ne galvoj. Aš tik norėjau nunešti į saugią vie- 
tą štorą su priklijuotu paveikslu ir pro malūno kūdrą bėgau lau- 
kų keliu į kalvą. Sakiau, įkišiu paveikslą į seną miltų skrynią, 
tik vienai nakčiai, o paskui perkelsiu į viršų, į savo slėptuvę, 
ir pakabinsiu šalia raitelių paveikslų; paveikslu „Staiga pajū- 
ryje“ ketinau atidaryti parodą, skirtą — drįstu pasakyti — savo 
tėvynei. 

Užtvanka ir „,„Kopų peizažas“ toli toli, tėvo, kuris pajūryje 
ieškojo parašiuto, nebuvo matyti. Vienu trūkiu atidariau malūno 
duris, pasiklausiau laiptinės tamsoje: kažkas šmėkščiojo, poš- 
kėjo ir švilpavo, iš visų pusių žiūrėjo į mane įspėdamos kažkie- 
no akys, o aukštai, po kepure, kažkas šnypštė, kažkas suposi 
virš manęs ir staigiai kilo į viršų ir, kaip visada, buvo girdėti 
stiklo šukių džerškėjimas, o tarpais ir pradingusio keltuvo šla- 
mesys. Šviesos man nereikėjo. Apgraibomis susiradau laiptus į 
mMalamąją patalpą, pasukau į kairę, užčiuopiau lygų, kirviu nuta- 
šytą pastapą, dar pasidaviau į kairę, čia kažkas brakštelėjo ir 
išlakstė pelių greitumu, paėmiau štorą į vieną ranką, o kitą iš- 
tiesiau miltų skrynių link, kažkas sukrebždėjo ir cyptelėjo, ir jau 
paliečiau vėsų miltų skrynios dangtį, — bet neskubėkim. 

Paliečiau, kaip sakyta, miltų skrynią, ir staiga kažkieno ranka 
iš užpakalio apkabino mane už kaklo ir ėmė smaugti — ne taip 
jau smarkiai, be didelio ryžto, bet vis dėlto taip stipriai, jog 
Man iškrito štora ir aš abiem rankom įsikibau į nustvėrusią mane 
Ianką. Gal būt, surikau. Gal būt, pabandžiau įkąsti į ranką. Tik 
prisimenu, kad veidu jutau šiurkščią medžiagą. Daužiausi, kiek 


167 


tik galėdamas, raičiausi kaip išmanydamas, bet ištrūkti neįsten- 
giau. Malėmės maždaug vietoje. Smaugimas nestiprėjo. Ir staiga 
jis visai liovėsi, ranka paleido mane, ir aš išgirdau Klaso balsą: 

— Ko tau čia reikia? 

— Tai tu, Klasai? — paklausiau aš tamsoje, ir dar kartą: — 
Klasai? 

— Nešdinkis,— tarė jis,— dumk namo, ir kad aš daugiau 
niekad čia tavęs nematyčiau! 

"Aš tik klausiausi, kaip jis alsuoja. 

— Kas tau sakė, kad aš čia? — paklausė jis.— Kas? 

— Niekas,— atsakiau, — niekas man nesakė, iš tiesų, Klasai, 
aš tik norėjau atnešti čia paveikslą. 

— Ar jis tave siuntė? — klausinėjo Klasas. 

— Ne, tikrai ne,— atsakiau. — Jo nė namie nėra, jį pašaukė 
į „Kopų peizažą“. 

— Jis ieško manęs, — tarė Klasas,— jis be paliovos sekioja 
mano pėdomis. Žino, kad aš čia. 

— Juk aš tau pažadėjau,— tariau aš,— iš manęs jie nieko 
neišgaus. 

— Šiandien, — tarė Klasas,— šiandien jis vos neužklupo ma- 
nes, suuodė kažką, tikėk manim, kažkas užvedė jį ant pėdų. 
Turėjau sprukti iš Blekenvarfo. Stovėjo po mano kambario langu. 

— O matė tave? — paklausiau. 

— Nežinau, — atsakė Klasas,— aš gulėjau po palange, kai 
jis švietė į mano kambarį. Nuovokos neturiu, ką jis pamatė, bet 
kažkas užvedė jį ant pėdų; jis žino, kad aš čia. 

Brolis sujudėjo tamsoje, be garso priėjo prie manęs su burių 
drobės šiepetėmis, dailininko jam padovanotomis. Aš išgirdau, 
kaip jis užlipo ant štoros, stabtelėjo ir iš lėto pakėlė koją, štora 
taip pat pakilo braškėdama. Jis pačiupinėjo popierių, truputį 
praskleidė ir leido jam vėl susivynioti. 

— Eikš! — įsakė jis. Aš paklausiau. Jo liepiamas, paėmiau 
už štoros galo, — o jis ištiesė ją ir prislėgė lentgaliu. Įbrėžė deg- 
tuką. Virpanti liepsnelė nušvietė jį iš apačios ir sujudino šešė- 
lius jam ant veido. Jis nuleido degtuką prie paveikslo, ėmė sukti 
lėtus ratus, o kai degtukas užgeso, įbrėžė kitą. 

— Kas čia? — paklausė jis. 

— Nepažįsti“ — paklausiau aš. 

— Ko? — paklausė jis. 

— Šito vyro, iš dešinės, — negi tu jo nepažįsti? 

Grįžimas namo 


Jis, Jobstas, nepakentė manęs. Aš, Zigis, nepakenčiau jo; 
bet jis turėjo iš to daugiau džiaugsmo. Nespėjo mokytojas Ple- 
nys sugrąžinti man žvejybos laivo piešinio, nespėjau aš tvar- 
kingai įsidėti į veršenikę lapo, kuris turėjo šiai bukakakčių 
šutvei pademonstruoti, kaip atrodo žvejybos laivas, nespėjo mo- 
kytojas Plenys — nešnekus žmogus, dukart kontūzytas kare — 
paleisti mūsų iš mokyklos, o man jau kažkas ėmė spardyti į 
pakinklius, pasipylė į mane gerai nutaikytos popierinės kulkos, 
skubūs, dažniausiai neįrodomi niuksai. 

Man nereikėjo nė atsigręžti, ir taip žinojau, kad artimiausias 
mano kaimynas — jis, Jobstas: riebus ir miklus, ausys kaip 
dramblio, apaugęs taukais kaklas ir rankų riešai, storos lūpos, 
rudos akys, žvelgiančios tuščiu ir savim patenkinto žmogaus 
žvilgsniu. Velvetinės kelnės ligi kelių, rankinis laikrodukas be 
mechanizmo, amžinai rodantis be dvidešimt penkias. Būdavo, kai 
tik prasideda pertrauka arba baigiasi pamokos, Jobstas išsyk 
puola prie manęs, ir kartais man regis, kad jis ir į mokyklą 
vaikščioja, vien norėdamas mane pakamuoti. Kai jis sėdi, tai 
visas, nuo kaklo iki riebių pakinklių, susideda iš lašinių sluoks- 
nių, o kai išsibruka iš suolo su plačia apskrita subine, ant kurios 
vos nesprogsta per siūlę kelnės, ir krypuodamas atsistoja, man 
jis panašus į per daug pripūstą, maža kiek ir siūbuojančią gu- 
minę lėlę — tik smeigtelėk adata, ir supliukš. Kada jis, apsigink- 
lavęs liniuote arba gumine laidykle su gera sąvaržėlių atsarga, 
persekioja mane, aš nieko daugiau negirdžiu, kaip tik jo šnopa- 
vimą ir laibą, uždususį juoką; bet aš anaiptol nenoriu pasakyti, 
kad jam trūko ištvermės. 

Nespėjo mokytojas Plenys mūsų paleisti, Jobstas išsyk pri- 
kibo prie manęs ir, kėliais žaibo greitumu daužydamas man per 
pakinklius, nuvarė mane prie durų, paskui koridorium, nustūmė 
nuo abiejų akmeninių pakopų, plikame, be medelio, kieme, žvy- 
ru pabarstytame, davė man paragauti liniuotės, apstulbęs nusi- 
suko, kai tik aš atsigręžiau, ir apsimetė ieškąs, kas čia tokią 
šunybę galėjo padaryti. Perbėgo paskui mane Huzumo plentą, 

o kai mudu atsidūrėme plytomis grįstame kelyje, įtraukė į tą 
žaidimą Heinį Bunję, kuris kartu su Jobstu pabandė mane nu- 
grūsti nuo kelio į klampų, alyva blizgantį griovį. 

Nekišdami rankų, vien tik kūnais guldami, jie stūmė mane 
į šoną, prie šlaito krašto, ir kai aš, pasviręs į šalį, ėjau pačiu 
šlaito krašteliu, juodu nusileido pas mane ir pabandė įversti 
mane į griovį. Vengdamas jų niuksų, aš visaip raičiausi ir lanks- 
čiausi, tad visi jų niuksai ėjo perniek. Tada Jobstas, baisus pra- 
maniūgas, pradėjo rinkti akmenis, ne, ne akmenis, o palaidus 
arba atskilusius plytgalius, ir ėmė svaidyti į griovį šalia manęs, 
tad rudas vanduo tikšdamas purvino man kojas, veršenikę, kel- 
nes ir marškinius. Ir Heinis Bunjė su malonumu svaidė plytga- 
lius į griovius, keldamas dumblinus fontanus. Aš girdėjau zvim- 
biant skeveldras, mačiau krintant jas į tamsų vandenį ir kartu 
su vandens pliukštelėjimu jutau oda dygius purslus. Kol jie gai- 
šo, rinkdami plytgalius, man pavyko nuo jų atitrūkti dešimt ar 
penkiolika metrų, nors, kaip tuoj pastebėjau, tai buvo abejotinas 
laimėjimas, nes, atstumui padidėjus, metimai pasidarė nebe 
tokie taiklūs: sviediniai švilpė man pro pat galvą, šlaunis, o kai 
vienas kliudė veršenikę, man pakyrėjo būti taikiniu. Aš vėl iš- 
kopiau į plytomis grįstą kelią ir, balansuodamas veršenike ant 
galvos, išsitiesęs, nors kažkoks lyg surakintas, patraukiau link 
Rugbiulio; jie vėl ėmė mane vytis. Jų šešėliai gestikuliavo. Jų 
šešėliai, krintantys ant plytomis grįsto kelio, tarėsi be garso. 

Aš rengiausi kokiai nors staigmenai, tačiau parengtis šįsyk 
man nepadėjo: Jobstui davus komandą, juodu surėmė mane iš 
abiejų šonų, ėmė stumti į kitą pusę kelio, reikalaudami, kad aš 
teikčiaus juos praleisti, tik šįsyk nekumšnojo, bet vis spaudė 
ir spaudė prie šlaito, kol, neišlaikęs pusiausvyros, įšokau į grio- 
vį. Šuolis, sakyčiau, buvo gerai apskaičiuotas, ir aš įšokau stat- 
menai, šiaip ar taip, nemurktelėjau į vandenį. Stovėdamas vidury 
griovio, pamažu vis labiau klimpau į vėsų dumblą, iš dugno, 
mirguliuodami visokiausiomis spalvomis, kilo burbuliukai ir 
sproginėjo aplink mane, rudas vanduo siekė man beveik ligi 
juostos, dvokė pūvenomis ir trūnėsiais, priešais mačiau varlę, 
kuri smarkiai plaukė brasu prie žolėto kranto. Džiaugsmas, ku- 
rio pasidarė Jobstas ir Heinis Bunjė, įvarydami mane į griovį, 
truko neilgai, jiems jau nebeužteko, kad aš, stovėdamas prieš 
juos su veršenike ant galvos, vis giliau klimpau į dumblą; ir kai 
Heinis Bunjė šoko pasirinkti plytgalių, Jobstas, nykščiu ir smi- 

lium ištempęs guminę laidyklę, statė į ją sąvaržėles ir šaudė, tai- 
kydamas man į rankas. Ore pradėjo cirpti svirpliai, zyzti uodai, 
dūgzti širšinai, paleido savo mažytes siuvamąsias mašinas vaps- 
vos, kamanės ir laukinės bitės — tai mažytės kulkos lėkė pro 
mane. Kai Jobstas pradėjo šaudyti į mane sąvaržėlėmis, aš, užsi- 
dengęs veršenike galvą ir. pasigręždamas čia vienu, čia kitu šo- 
nu, vargais negalais ėmiau klampoti link kito griovio kranto, 
išsiropščiau, nuslydau žemyn, vėi išsiropščiau, o aplink mane vis 
zirzė ir cirpė sąvaržėlės, ir girdėjau, kaip tiedu kvatoja iš mano 
šokoladinių kojų, nuo kurių varvėjo rudas purvas. Gulėjau ant 
šlaito, kai mane kliudė pirmoji sąvaržėlė, ji pataikė man į spran- 
dą: kirtis, peršėjimas, trumpas įkandis — aš surikau ir nebesi- 
saugodamas įsiropščiau į šlaitą, perlipau, dar sykį kliudytas, per 
spygliuotosios vielos tvorą, ant kurios kabojo avių vilnų kuokš- 
tai, ir zigzagais nudūmiau prie durpyno kūdrų. 

Ar jie atstojo nuo manęs? Ne, neatstojo. Jie išsyk atspėjo 
mano planą ir pasileido Rugbiulio link, kartas nuo karto pasi- 
lenkdami itin tinkamo plytgalio pasičiupti, nubėgo ligi pirmojo 
šliuzo ir susėdo ant medinių vartų, patenkinti, kad užkirto man 
kelią. 

Atsimenu, kad aš bėgau ir bėgau. Atsimenu, kad man per- 
šėjo kaklą, peršėjo dešinę šlaunį. Ir prisimenu baimę, kuri vis 
nepraėjo, vis neleido man atsipūsti, bet vijo ir vijo mane per 
avių ganyklą, nes aš vis tvirtinau sau, kad, tiktai bėgdamas ir 
didindamas nuotolį tarp jų ir savęs, priversiu juos atsisakyti 
persekiojimo. Bet jie buvo įsitikinę, kad aš nepaspruksiu. 

Iš to, kaip jie sėdėjo ant šliuzo vartų, tabaluodami kojomis, 
vartydami rankose ir apžiūrinėdami susirinktus plytgalius, atro- 
dė, kad jie visai ramūs, kad jų išdaiga pavyks ir kad jie turės 
iš jos džiaugsmo. Aš tai supratau. Aš tai žinojau. Todėl ir bėgau 
į šiaurės vakarus, tikriau sakant, į šiaurę ir, atsidūręs prie tvo- 
ros, pirma permesdavau per ją veršenikę, o jau paskui norom 
nenorom ritausi per ją pats. Tegu jie sau laukia manęs! 

O kaip saulė — ar ji švietė? Diena buvo tyki, be vėjo, saulė 
šildė lygumą ir būtų viską gaivinusi, jei dabar būtų buvęs ne 
ruduo, o pavasaris, vadinasi, normalus gaivinimo metas. Ar te- 
beplaukiojo laukinės antys durpyno kūdrose? Kai aš per liump- 
sinčius žolės kupstelius priėjau ligi didelės durpyno kūdros ir 


ir įgavusio mėlyną atspalvį, negirdėjau nei pašėlusio lapnojimo, 

hei sparnų pliukšėjimėo — garsų, su kuriais laukinės antys pakyla 
nuo vandens. Ar tebėra ten durpyno luotas? Tą seną luotą radau 
ten, kur griovys remiasi į kūdrą, jo paskuigalis skendėjo vande- 
ny, juodi šonai buvo dervuoti, suolelis išblukęs, kirų išmatomis 
apdrabstytas. Įlipau į jį ir ėmiau pagaliu daužyti snaudžiančius 
vandens vorus, kartu žiūrėdamas į karpius, kurie, judindami 
nugaros pelekus ir lėtai plaukdami pro meldus, raibino vandenį. 

„Sėdėjau vienas sename durpyno luote ir nei sėdomis, nei 
stačiomis nemačiau šliuzo vartų; namie jau seniai po pietų, ir 
Hilkė, be abejo, pastatė mano pietus ant viryklės, kad neatauš- 
tų; niekas manęs neragino, neniukino, nevijo, sprandą ir šlaunį 
nebe taip peršėjo, aš įstūmiau luotą į griovį, luotas iškilo, ir 
surūdijusia konservų skardine, rasta po suoliuku, tuoj ėmiau 
semti vandenį. Ką padariau, išgirdęs balsus? Staiga išgirdau bal- 
sus: vyras kažką rėkė, moteris juokėsi, balsai sklido iš durpių 
duobių, iš dūrpinės, kur džiūvo pavyzdingai sukrautos į rietuvės 
šviežios durpės. Nieko nebuvo matyti, nors vyras sušuko dar 
sykį, o Moteris vėl nusijuokė. Atsispirdamas pagaliau, luotą pa- 
sukau į šoną ir, taip pastatęs, kad jis sujungė abu krantus, per- 
ėjau juo į kitą pusę. Pasiklausiau, bet dabar nieko nebuvo gir- 
dėti. Griovyje srovės nebuvo, luotas stovėjo tvirtai, jis manęs 
lauks ir priims mane, jei tik prireiks. 

Nedidele aukštumėle nuėjau į viršų, link durpinių ir, dar 
nepasiekęs karjero krašto, pamačiau pusračiu judant šlapią bliz- 
gantį peilį: jis kilo nuo žemės ir, nubrėžęs lanką, slėpėsi nely- 
ginant laikrodžio rodyklė, rodanti tik be ketvirčio ir ketvirtį po, 
ir taip toliau. Priėjau prie dūrpinės krašto ir pažvelgiau į apačią: 
vienratis vežimėlis, lieptukas, vingiuoti šešėliai, tamsūs durpių 
slenksčiai. Hilda Izenbiutel su savo belgu kasė durpes.. Leonas, 
belgas, stovėjo ligi pusės nuogas ant apatinio slenksčio, smeigė 
peilį kaip kastuvą į drėgnai žvilgančią žemę, kėlė durpių luitą, 
bėgio suformuotą, ir tą luitą, maždaug plytos dydžio, vikriai 
sviedė Hildai Izenbiutel, pasinaudojęs tuo pačiu moju, vėl traukė 
į save peilį — tada jis ir pasirodydavo viršum dūrpinės krašto — 
ir iš naujo smeigė jį į sultingą žemę. Hilda Izenbiutel, trupu- 
čiuką pritūpusi, gaudė luitą ir dėjo į vežimėlį, pajuodusį nuo 
lipnių trupinių ir drėgmės. Abu, vyras ir moteris, mūvėjo kel- 
nėmis: belgas — juodais bridžiais, ji pilkomis gelumbinėmis kel- 
nėmis su plačiais atraitais; abejos kelnės, reikia manyti, buvo 
Albrechto Izenbiutelio, kuris jau kelerius metus laikė apsupęs 

Leningradą. Abudu buvo su medinėmis klumpėmis, bet, tur būt, 
tik karo belaisvis Leonas avėjo Albrechto Izenbiutelio klumpė- 
mis. Kad belgas dirbo iki pusės nuogas, aš jau sakiau; moteris 
buvo su nušutusia bliūze, nerūpestingai įleista į kelnes, be to, ji 
ryšėjo skarelę, išmargintą gaubliais, skriestuvais ir logaritminė- 
mis liniuotėmis. Negi būčiau ką pamiršęs? Dar paminėsiu pin- 
tinę, uždengtą laikraščiu, taip pat marškinius ir išblukusį bel- 
gišką mMundurą, gulinti šalia pintinės. 

Hilda Izenbiutel, ar iš tos, ar iš kitos pusės į ją pažiūrėsi, 
vienur ar kitur sutiksi, rodės, visą laiką juokėsi, o jei dar nesi- 
juokė, tai tuoj prajuks, ir ne dėl to, kad jos dantys buvo ma- 
žučiai ir reti, o pečiai statūs ir nereikalingi vatos, taip pat ir ne 
dėl to, kad jos akys buvo nei šiaip, nei taip sudėtos: ką viena 
tvirtino, kita visados neigė. Ne, tokį įspūdį darė ji visa: stiprios, 
trupučiuką kreivos kojos, minkštas atsikišęs pilvas, diržu per- 
smaugtas, sunki, bet jauki krūtinė, strazdanos, išsipylusios net 
už ausų — visa Hilda Izenbiutel žadino įspūdį, kad ji tuoj ims 
ir prajuks. Kaip tvirtai ji gaudė šlapius durpių luitus! Kaip su- 
maniai krovė juos į juodą vežimėlį — nė vienas luitas nesu- 
byrėjo. Belgas piovė durpes tol, kol pridėjo pilną vežimėlį, pas- 
kui įsmeigė peilį į žemę, nušoko nuo slenksčio, pakėlė Hildą 
Izenbiutel, pasodino ant vežimėlio ir nustūmė ją plačia siūbuo- 
jančia lenta pro duobes, pilnas tamsaus vandens, įveikė neaukštą 
įkalnę, tuo pačiu įsibėgėjimu pasiekė kitą lentą ir nurito veži- 
mėlį pro špalerį džiovinamų durpių, sukrautų į kūgio formos 
bokštelius žmogui ligi juostos, sustatytus šešiomis eilėmis. Žiū- 
rint į juos iš tolo, prieblandoje ar migloje, savaime piršosi vie- 
nui vienas palyginimas: kiekvieną sykį jie atrodė kaip kareiviai. 

Hilda Izenbiutel nušoko nuo vežimėlio krašto, ir juodu abu 
pirmiausia sudėliojo apskritą pamatą, taip vieną po kito staty- 
dami skiausčius luitus, kad tarp jų laisvai vaikščiotų oras, paskui 
sukrovė bokštelį, kuris savo padėtimi ir nuotoliu nuo kitų bokš- 
telių — ypač jei žiūrovas atitinkamai nusiteikęs — panėšėjo į 
kareivį. Dirbo jie pasilenkę ir tylomis, abiem rankom ėmė iš 
vežimėlio luitus, abiem rankom sodino į vietą. Uždėjęs paskutinį 
luitą, Leonas įsmeigė į jį plunksną, kaip man atrodo, anties 
plunksną, jis rado ją prie savo klumpės. Naujam bokšteliui jis 
kariškai atidavė pagarbą, bet staiga susigriebė už nugaros ir 
susiraukęs ėmė ją smarkiai trinti. Tur būt, duodant pagarbą, jam 
įkando koks vabzdys. Paskui jis atsisėdo į tuščią vežimėlį ir, 

susinėręs rankas ant krūtinės, palaukė, kol Hilda Izenbiutel pa- 
kels ir ims stumti vežimėlį atgal. Grįžtant belgas vaidino iškylą 
į vaizdingą vietovę: jis visu keliu aiškino įsivaizduojamam drau- 
gui aplinkinį peizažą, linkčiojo į abi puses, atsakinėjo į svei- 
kinimus. | 

Pakėles akis į dūrpinės kraštą, jis pamatė mane, tačiau Hilda 
Izenbiutel nesustojo ir nepažvelgė į mane, pamaniusi, kad Leo- 
nas mosuoja kokiam įsivaizduojamam praeiviui ar žiūrovui. 
Jinai sustojo, tik nusileidusi į dūrpinės dugną, šalia pintinės. 
Belgui davus ženklą, ji pakėlė akis į mane. Pažino. 

— Eik šen, Zigi,— sušuko Hilda.— Padėsi mums. 

Šokinėdamas nuo slenksčio ant slenksčio, aš nuskubėjau pas 
juos; nuo mano šuolių krūpčiojo palaida durpių siena. Abu ma- 
tė, kad mano kelnės šlapios, kad prie jų pridžiūvusios purvo 
drūžės, tačiau nei vienas, nei kitas apie tai nė neprasižiojo, jie 
taip pat nepaklausė, kodėl aš su veršenike. Mes pasisveikinome. 
Belgas pakėlė pintinę, ir Hilda Izenbiutel, ištraukusi iš jos su- 
muštinį su kumpiu ir griežinį pyrago, pasiūlė man pasirinkti; 
kadangi apsispręsti tokiais atvejais man ne taip jau lengva, aš 
paėmiau ir vieną, ir kitą, o kad jie ironiškai susimerkė, man tai 
buvo nė motais. , 

Pavalgydinę jie davė man darbo: turėjau nuvalyti ir paruošti 
durpių sluoksnį, kurį paskui belgas piaustys savo peiliu. Einant 
pirma jo, man reikėjo pirmiausia kastuvu nuimti velėną ir dar 
sluoksnį sausų, tamsių, bet dar nesudūlėjusių augalų, nes mūsų 
kasamos durpės turi būti neabejotinai sudūlėjusios. Reikia, kad 
ištisos augmenijos kartos būtų susigulėjusios nuo savo svorio 
ir slėgio ir, veikiamos savo išskiriamų dujų ir angliarūgštės, 
išsiskaidžiusios ir sudūlėjusios — tada jos suzmenka ir ne taip 
greit sudega krosnyje. Aš roviau alksnių ir karklų šaknis, radau 
medgalių, kurie taip atrodė, lyg jais būtų žaidę elfų karaliaus 
vaikai. Žvilgančios kaip vaškas šaknys. Meldų trupiniai. Balažin 
kokios pluoštinės medžiagos. Lentgaliai, tur būt, nuo valčių. Aš 
plėšiau, roviau, verčiau viską, bet to, ką slapčiomis tikėjausi 
rasti ir nusigabenti į savo malūną, būtent — patogų, portatyvų, 
į pergamentą suslėgtą lavoną, vis dėlto neaptikau. Nepasitaikė 
net paukščio skeleto, nekalbant apie kokį priešistorinį ginklą. 
Atsidavė siera, amoniaku, atsidavė dujomis. 

Belgas kasė, moteris krovė durpes. Kai kada, atsidūrę prie 
bokštelių špalerio, jie sumesdavo po žodį kitą, bet aš belgo nesu- 

pratau. Leonas kalbėjo mūsų tarme bet su prancūzišku akcentu, 
ir tokį mišinį suprato viena Hilda Izenbiutel. Belgas tarnavo 
artilerijoje, ir sparnuota granata nuo jo antpečio jau seniai, pri- 
segta prie skiautelės kartono, nukeliavo į mano malūną. 

Savo noru grįžęs už praeities grotų, vėl matau prieš save Le- 
oną dūrpinėje, matau susijuokusią arba tuoj prajuksiančią mote- 
rį su marga skarele, girdžiu, kaip ji trūkuoja, gaudydama šlapias 
durpes. Kada-ne-kada aš žvilgčiojau per kūdras į Rugbiulio pu- 
sę, tačiau iš ten niekas neartėjo, tik karvės ir avys vaikščiojo 
po ganyklą. Karvės ir avys — lengva parašyti, bet aš turiu paro- 
dyti jas kaip bendrą foną, juodmarges, keršas, šėmas, gauruo- 
tas, jos liejosi, pereidamos viena į kitą, nebegalėjai atskirti, kur 
pasibaigia viena avis ir prasideda kita. Nenorėčiau, kad kas nors 
mano lygumą sumaišytų su kita kokia. Aš pasakoju ne apie bet 
kokį, o apie savo kraštą, ne apie bet kokią, 0 apie savo nelaimę, 
iš viso pasakoju ne šiaip kokią istoriją, nes šiaip kokia istorija 
neuždeda jokių pareigų. 

Todėl aš ir nenoriu atsisakyti slogaus dangaus, ūkanoto oro 
ir blandžios saulės, piešiu mus dirbančius durpyne, ošiant ne- 
smarkiai bangų mūšai, šlama meldai, pulkuojasi prieš išskrisdami 
paukščiai, 1aiste verda burbuliuojanti putra. Raistas, dumblas, 
amžių dumblas. Argi Peras Arnė Šeselis, mano senelis, nerašė ir 
netvirtino, kad nors ir ne visa, bet vis dėlto geriausia, atkakliau- 
sia, atspariausia gyvybė yra kilusi iš amžių dumblo? Argi jis 
neskelbė, kad bet kokia gyvybė prasideda nuo buožgalvio, kuris 
su savo uodegėle, panašia į botagą, iš amžių dumblo prasiskina 
kelią į šviesą? Peras Arnė Šeselis — surūgėlis kraštotyrininkas. 

Aš sėdėjau ir ilsėjausi. Klausiausi, kaip nuo Šiaurės jūros ar- 
tėja melodingas motorų gausmas. Galimas daiktas, kad nei vyras, 
nei moteris dūrpinės dugne to burzgimo negirdėjo. O gal ir gir- 
dėjo, bet neskyrė jam reikšmės, nes lėktuvai, skrisdami į Kilio, 
Liubeko, Svinemiundės pusę, dažnokai traukdavo mūsų padange. 
Burzgimas artėjo taip smarkiai, jog aš pažvelgiau į užtvanką, 
primerkiau vieną akį ir, pasinaudodamas keturiais telefono lai- 
dais, einančiais virš kits kito, padalijau horizontą viršum užtvan- 
kos, sakysim, skiltimis, kad lėktuvus, vos tik pasirodžiusius vir- 
šum žaliai rudos sankasos, išsyk galėčiau pagauti savo asmeni- 
niu vizyru. Taip pat pasukau savo slaptą pabūklą — su dvišaku 
lafetu —į užtvanką: dabar tegu puola. Lėktuvai, matyt, skrido 
labai žemai, visai virš vandens. Jie, rodos, prisėlino užtvankos 

priedangoje, o paskui žvilgančiais propelerių apskritimais peršo- 
ko per žaliai rudą sankasą, per telefono laidus ir tučtuojau pa- 
suko mūsų pusėn — du lėktuvai, du iš tų kresnų „mustangų“. 

Artėjantys lėktuvai leidosi vis žemiau, pirmutinės mašinos 
priekyje įžiūrėjau buivolo galvą, gauruotą, nunertą galvą, kuri 
puolė aklai, pasitikėdama vien savo baisinga jėga, tariausi įžiūrė- 
jęs ir piloto veidą, piloto po stikliniu gaubtu: jis ramiai vairavo 
buivolo galvą, taikė ja, lenkė dar labiau, o paskui pirmąjį lėktu- 
vą suko antras, kartodamas kiekvieną pirmojo judesį, kiekvieną 
manevrą, tartum abu lėktuvai būtų surišti su kits kitu ir jiems 
abiem pakako vieno įsakymo. 

Aš išmečiau į viršų rankas ir patraukiau nuleistuką. Abu 
lėktuvai išsyk atsakė ugnimi. Iš viršaus pasipylė kibirkštys, 
liepsnos, ugnies liežuviai, degančios gijos žaibo greitumu susmi- 
go į žemę, ir raistas supliukšėjo, supliupsėjo, kai į jį davėsi svie- 
diniai. O bokšteliai! Rudi durpių bokšteliai, sukrauti Leono ir 
Hildos Izenbiutel, ištiško į visas puses, susprogo, nuvirto į šoną 
arba susmuko. Durpių plytos sproginėjo ir biro. Ugnies gyvačiu- 
kė nusiraitė sausa raisto žole. Ūmai ant mūsų ėmė lyti durpių 
trupinių lietus, bet tuo metu aš jau gulėjau — kažkaip staiga at- 
sidūriau ant drėgno dūrpinės dugno ir nieko daugiau nejutau, 
kaip tik sunkų Leono kūną, jo kvapą prie mano kaklo ir jo ran- 
kas, tvirtai, bet neskaudžiai suspaudusias mane. Leonas dengė 
mane, 0 Man prieš akis vis dar sukosi ugnies ratai, blaškėsi 
šviečiantys pluoštai, dar mačiau, kaip keli sviediniai susmigo į 
priešinę dūrpinės sieną, be ypatingo pasisekimo, turiu pasakyti, 
tik išmušė kelias ne per didžiausias duobes šviesiai rudoje sie- 
noje, kuri į apačią darėsi vis juodesnė. Per ilgai, kaip man at- 
rodė, pernelyg ilgai Leonas guli ant manęs, bet lėktuvai, prašvil- 
pę mums virš galvų, vėl ėmė sukti atgal. Aukštai iškilę, staiga 
pasisuko ir, pakrypę vienu sparnu statmenai į žemę, jie ėmė 
smigti ir, sustabdę smigimą, puolė mus, o jei ne mus, tai jau 
bent praretėjusius, bet vis dar drausmingus ir ištvermingus dur- 
pių bokštelių špalerius. Bokšteliai juos erzino. Lakūnus, tur būt, 
pykdė jų drausmingumas, nes jie nelakstė, neieškojo priedan- 
gos, net nesirūpino sužeistaisiais ir taip toliau. Nusižiūrėjo jie 
durpių bokštelius, kurių maždaug batalionas atkakliai stovėjo iš- 
sirikiavęs raiste. 

Kai lėktuvai pasuko į Huzumo pusę, kur stovėjo sustingusios 
ištisos divizijos, ištisos armijos durpių bokštelių, laikydamosi 

pragaištingos drausmės, mes iškopėme į viršų. O belgas? Ką da- 
rė belgas? Leonas grūmojo kumščiu pažeme nuskrendantiems 
lėktuvams ir juokėsi. 

— Vėplos! — sušuko Leonas, ir tas žodis jo lūpose suskam- 
bėjo kaip „veplio“. Parodęs į nusiaubtas bokštelių gretas, už 
skarelės kampo prisitraukė Hildą Izenbiutel, juokdamasis pabu- 
čiavo, niekinamai mostelėjo ranka į visiškai sunaikintus, smar- 
kiai ir lengvai sužalotus durpių bokštelius ir tarė: — Visa tai 
mes sutvarkysim, laiko turim! — Ir, pliaukštelėjęs man per petį, 
pridūrė: — Padarysim, mažyti, nespa'? — Ir tuoj pradėjo daryti 
tvarką nuniokotame špaleryje, rinkdamas sveikas plytas ir 
kraudamas iš jų naujus bokštelius. Mes jam padėjome. Mudu su 
Hilda Izenbiutel rankiojome nesutrupintas plytas ir nešėme į 
vieną vietą, o Leonas, karo belaisvis belgas, kuris, rodės, nesi- 
gailėjo nei savo trikojės batsiuvio taburetės, nei sužadėtinės, 
statė jas kaip reikiant. 

Dirbdamas jis švilpavo. Ragino mus ir švilpavo ir, gal būt, dėl 
to negirdėjo aičiojimo, staiga suskambėjusio tarp bokštelių; 
po teisybei, aš taip pat nieko nepastebėjau, pirmoji išgirdo mo- 
teris, pasiklausė, bet dirbo toliau, kol pagaliau davė mums ženk- 
lą nutilti; pakėlę akis į ją, ir mes išgirdome aičiojant ir toly- 
giai tyliai dejuojant — apačioje, tarp sugriautų bokštelių Leonas 
sušuko, bet niekas neatsiliepė. Sušuko dar sykį, o paskui visi trys 
nuėjome žemyn per bokštelių griuvėsius, ir aš nežinau, ko mes 
tikėjomės, kam rengėmės. Nieko nebebuvo girdėti, ir mes iš lėto 
traukėme per sutrupintas durpes ir ten, kur baigėsi špaleris, apti- 
kome Klasą. Jis gulėjo aukštielninkas. Nejudėjo. Nė nepažiūrėjo 
į Mus. Jo veidas buvo sukritęs. Rankos atverstos delnais į vir- 
šų. Po galva jam gulėjo sausa durpių plyta. Klasas buvo sužeis- 
tas į vidurius. Jis juosėjo diržu, ne, ne taip: sviedinys pataikė 
ten, kur turėjo būti diržo sagtis, kraujo dėmė buvo didesnė už 
zinijos žiedą. 

Štai ką, štai ką visų pirma turiu konstatuoti, ir kai dabar vi- 
sa tai prisimenu, stebiuosi ramybe, su kuria iš pradžių aplink jį 
stovėjome: nei šauksmo, nei dramatiško „Ne!“ arba „Ne, ne!“, 
niekas išsigandęs nepuolė ant kelių, nečiupinėjo, nesistengė įsi- 
tikinti, ar jis dar gyvas, nešaukė jam, nežiūrinėjo paskubomis 
žaizdos, mes tik stovėjom, tarsi jau būtų po visam. 


! Tiesa (pranc. n'est-ce pas). 

Leonas pirmas pasilenkė prie Klaso ir pradėjo braukti nuo 
mano brolio durpių trupinius ir grumstus. Jis valė jį, ir tiek. Aš 
dariau tą pat, o paskiau ėmiau šaukti Klasą, bet jis manęs ne- 
girdėjo. Hilda Izenbiutel pakėlė mane ir prisiglaudė prie savęs, 
Oo paskui pasišnibždėjo su belgu, matyt, papasakojo jam viską 
ir pasitarė su juo, o belgas nusileido į durpinę, apsirengė ir grįžo 
su vežimėliu. Vežimėlį jis pastatė greta Klaso. Išvalęs jį, bel- 
gas patiesė savo mundurą. Atsargiai pakėlė brolį ir paguldė jį 
į vežimėlį taip, kad jo galva atsiremtų į nuožulnų vežimėlio ga- 
lą. Aš pasakiau: 

— Pas dailininką, vežkim jį pas dėdę Nanseną, jis taip nori. 

Moteris papurtė galvą. 

— Kaip čia taip atsitiko? — tarė ji.— Jį reikia vežti namo, 
vaikuti, kitaip nieko nebus, būk ramus. Jį reikia vežti namo. 

— Bet Klasas,— tariau aš,— Klasas nori, kad mes jį nuvež- 
tume pas dailininką. 

— Jį reikia gabenti į ligoninę, — tarė Hilda,— pirmiausia na- 
mo, 0 paskui į ligoninę. Kaipgi čia taip atsitiko, dieve mano! 

Ji parodė į Rugbiulio pusę, belgas linktelėjo ir paėmė veži- 
mėlį už rankenų, man buvo pavesta nešti pintinę. Taip patrau- 
kėm iš raisto. Vežimėlis stabčiojo. Didelis medinis ratas su ge- 
ležiniu ratlankių smego, šokinėjo per žolės kupstelius, klimpo 
minkštoje žemėje. Klasas purtėjo, vos krestelėjus vežimėliui, dre- 
bėjo visu kūnu, gniužo, jo galva slinko į šoną arba kadaravo, 
išsisvėrusi per nuožulnų vežimėlio galą, rankos taip pat maska- 
tavo ir vilkosi žeme. Iš burnos kampučių jam sunkėsi kraujas, 
ant smilkinio buvo kryžium sukrešėjęs kraujas. 

Belgas, pakėlęs vežimėlį, stūmė iš visos sveikatos, jis taip 
pat drebėjo visu kūnu, sprando raumenys jam buvo išsipūtę, nu- 
gara įsiręžusi; jis vis žiūrėjo į Klasą, ir kiekvienas krestelėjimas, 
rodės, ėjo jam per širdį. 

Mes pasukome link užtvankos, o paskui patraukėm užtvankos 
apačia. Kartkartėmis belgas sustabdydavo vežimėlį. Hilda Izen- 
biutel pataisydavo Klasą arba išlygindavo patiestą po juo mun- 
durą. Kai tik sustodavome, ji imdavo šnibždėtis su Leonu. Ar 
aš nenorįs pirma nubėgti? Ne. Ar aš nenorįs pranešti namie, kas 
atsitiko? Ne. Ar aš nepašaukčiau tėvo, nes mes važiuoją perne- 
lyg lėtai? Ne. Geriau jau aš patrauksiąs už diržo, kuris tik bergž- 
džiai gulįs vežimėlyje, ir jie, mielai sutikę su mano noru, užmovė 

man per petį šikšninį diržą, o aš ėmiau tempti, susirietęs dvilin- 
kas, galvodamas apie šliuzo vartus, apie Jobstą ir Bunję, nuo 
kurių pasprukau. Dabar nebuvo matyti, ar jie manęs laukia, ar 
ne. 

Klasas gulėjo ramiai. Kaip atsipalaidavęs jis gulėjo! Sužalota 
ranka, dabar jau tik marle sutvarstyta, tolydžio slydo ir vilkosi 
žeme, ir moteris, ją paėmusi, dėjo jam ant krūtinės. Aš matau tai 
kaip šiandien ir matau tamsias belgo akis, persikreipusį iš įtam- 
pos jo veidą. 

Kaip aprašyti mūsų grįžimą namo, nenukrypstant nuo tiesos, 
jei aš neiškenčiu šio to nepridėjęs arba šio to nenutylėjęs? Gir- 
džiu, kaip cypia vežimėlio ratas. Jaučiu, kaip diržas piauna man 
petį. Matau artėjant Rugbiulį, raudoną mūrinį namą, malkinę, 
senas vežėčias su iškeltu grąžulu. Mano Rugbiulis. Bet jau niekas 
nepadės, mes artėjame ir artėjame, nors man dar reikia daug ką 
paminėti, papasakoti, kodėl mes taip lėtai varomės, pavyzdžiui, 
kad belgas pavargo ir kad mane apniko visokios baimės, — bet 
štai jau riedame mediniu tiltuku, iš čia matyti šliuzo vartai, ant 
šliuzo vartų niekas manęs nelaukia ir nelaiko įtempęs svaidyk- 
lės. Jobsto ir Heinio nebebuvo, mes pravažiavome pro šliuzą, 
pro iškabą, pro vežėčias, ir dabar, galvojau, Klasas atsistos, su- 
pras, kur jis ir kur mes jį vežam, ir aš jau maniau, kad jis lieps 
vežti atgal, o paskui šoks ir nudums į durpyno raistą, kur jis, 
dingęs iš Blekenvarfo, slapstėsi dienos metu; bet brolis gulėjo 
kaip gulėjęs vežimėlyje, nepasikėlė, net blakstienų nekrustelė- 
jo, kai mes sustojome prie laiptukų. 

Hilda Izenbiute] įėjo į vidų. Belgas atsisėdo ant akmeninės 
pakopos ir nutirpusiu smilium ėmė raustis po kišenes, ieškoda- 
mas nuorūkos, bet nieko nerado ir staiga parodė į savo mundu- 
rą, ant kurio gulėjo Klasas: nuorūka, žinoma, ten, kurgi daugiau. 
Jis numojo ranka. Tuščia jos. Paskiau užsirūkys. Susirūpinęs pa- 
rodė į Klasą ir skėstelėjo rankom. Jis neištarė nė žodžio, su ma- 
nim kalbėjosi be garso. Jeigu tik galėtų padėti, sakė jis, noriai 
padėtų, bet šiuo atveju, o ypač nuo jo, tiek mažai kas priklau- 
są, parvežti, žinoma, jis galėjęs, bet daugiau iš jo nesą įmanoma 
tikėtis, atsimenant jo padėtį. Jis vis klausėsi, kas darosi viduje, 
iš visko buvo aišku, kad jam rūpi kuo greičiau iš čia pasišalinti. 
Jis mielai pakeltų nukarusią Klaso ranką, bet nedrįso paliesti 
brolio po mūsų langais. Stebėjau Klasą. Aš vis dar tikėjausi, kad 
jis pabėgs, nutaikęs patogią akimirką. Ar jis nesujudėjo? Ar iš 

lėto nepatraukė kojos, rengdamasis šuoliui? Klasą krėtė šaltis. 
Jis drebėjo visu kūnu. 

Bet štai ant akmeninių laiptukų atsirado tėvas, jis išėjo iš 
namų atlapu munduru, neatsakė, karo belaisvio belgo sveikina- 
mas, tik sustojo ir savo pailgame veide nutaisė tokią išraišką, 
kuriai apibūdinti aš nerandu tinkamo žodžio, kažkokį priekaišto 
ir nevilties mišinį, ir jis anaiptol nepuolė prie vežimėlio, bet sto- 
vėjo kaip stovėjęs ant aukščiausios pakopos, tad atrodė didesnis, 
negu iš tikrųjų, ir žiūrėjo į Klasą, lygiai taip, tarsi seniai būtų 
numatęs tą sugrįžimą į tėvų namus, gal jau net ir pergyvenęs. Jis 
delsė. Rodės, kažką lygina. Paskui iš lėto, pernelyg iš lėto, nulipo 
laiptukais, apėjo vežimėlį, prieš sustodamas prie galinės siene- 
lės, kažkodėl palietė Klasui petį, nepakalbino jo, nešūktelėjo 
jam, tik bejėgiškai tylėjo. Nukarusią Klaso ranką jis vis dėlto 
pakėlė, sulenkė per alkūnę ir prispaudė jam prie krūtinės. Hil- 
da Izenbiutel, nusileidusi paskui jį laiptukais, nusirišo skarelę, 
papurtė plaukus ir vis klausinėjo save, kaipgi čia taip atsitiko. 
Belgas paslaugiai laukė. Pagaliau tėvas liepė jam paimti Klasą 
už kojų, o pats pakišo rankas broliui po pečiais. Ir šitaip juodu 
įnešė jį į vidų. Svirduliuodami įvilko į svetainę. Ir čia paguldė 
ant pilkos kušetės. 

Tėvas nepastebėjo, kaip Hilda Izenbiutel ir Leonas susižvalgė 
ir neatsisveikinę išėjo; jis stovėjo prieš Klasą ir klausėsi, tikėda- 
masis, kad šis bent atodūsiu atsakys, matydamas, kaip tėvas sto- 
vi klausiama poza. Jis jautėsi vienas su Klasu ir norėjo kažką 
jam pasakyti. Matyt, kažką svarbaus. Klasas neatmerkė akių. 
Tėvas atsargiai prisitraukė kėdę, pastatė ją kušetės galvūgaly, 
atsisėdo ir pasilenkė prie brolio, o netrukus paėmė jo ranką, 
sužalotą, aptvarstytą ranką, ir ėmė ją atidžiai žiūrinėti. Rankos 
jis nepaleido. Jo lūpos krutėjo. Vis dar negalėdamas apsipras- 
ti su tylėjimu, jis staiga tarė: 

— Tavo sielvartas — kiekvieno sielvarto brolis, bet kančios 
galas dar neatėjo. 

Tyliai, kaip sakyta, ir skubomis jis kalbėjo Klasui, nepaisy- 
damas, ar sūnus supranta jo žodžius, ar ne, kalbėjo, tarsi atlik- 
damas seną pareigą, kuri nedavė jam ramybės jau kadai kadės, 
nuo tos dienos, kai Klasas buvo grįžęs namo, bet, nespėjus tė- 
vui pabaigti, atsidarė durys, ir jis nutraukė pusiau kalbos, tik 
nepasigręžė ir nepaleido rankos. 

Jis klausėsi, kaip motina sunkiais žingsniais artėja nuo durį. 
Susikūprino, užgniaužė kvapą, kol ji ėjo per tuščią, kaip papras- 
tai, svetainę, sučiaupusi lūpas, nutaisiusi veidą, kuris nieko ne- 
rodė, bent tuo tarpu nieko, nebent tik skausmingą santūrumą. 
Tėvas atsistojo ir pabandė ją pasodinti. Ji tylomis atsisakė sėsti. 
Priėjo taip arti, kad jos keliai palietė kušetę, paskui atsisėdo, pa- 
kėlė abi rankas, matyt, norėdama padėti jas Klasui ant veido, 
tačiau atitraukė ir nuleido jas jam ant pečių — aš neapsirinku, 
taip ir buvo, nes yra tokių valandėlių, kai aš įtempiu ausis ir 
akis ir niekas negali išblaškyti mano dėmesio: tai tokios valan- 
dėlės, kuriomis reikia ką nors pranešti arba užgniaužti širdyje, 
kai kiekvienas žodis brangus. Motina nemokėjo riktelėti. Ji ne- 
puolė prie Klaso, nepradėjo jo glostyti, šaukti vardu, bučiuoti, 
tik stipriai suėmė jį už pečių, jos dešinioji ranka buvo benuslys- 
tanti žemyn, bet nusigandusi sustojo, tartum per toli nuėjusi, ir, 
jausdamasi kalta, beveik kalta, vėl atsidūrė ant peties. Motina 
nepažiūrėjo žaizdos. Valandėlę sėdėjo nejudėdama, paskui ėmė 
krūpčioti visu kūnu, kūkčioti, verkti be garso ir be ašarų, ir tė- 
vas padėjo jai ranką ant peties, bet ji, rodos, to nė nepastebėjo. 
Tėvas, matyt, stipriai spūstelėjo petį, ir tada ji atsistojo, nuėjo, 
kūkčiodama be ašarų prie lango, pristatyto gėlių, ir paklausė, 
žiūrėdama į langą, ką gi dabar daryti, ir tėvas atsakė, kad jis 
visų pirma pašauksiąs daktarą Gripą, o apie kita ką dar anksti 
kalbėti. 

Motina pasirėmė į palangę ir paklausė, kaip čia atsitikę, ir 
policininkas pasakė, kad jis ten nebuvęs, kad tai įvykę raiste, 
netikėtai, per lėktuvų antpuolį skutamuoju skridimu, prie pat 
durpyno, kur tuo metu dirbo Hilda Izenbiutel su savo belais- 
viu, Leonu, tu juk žinai. Tėvas papasakojo, kad Hilda Izenbiu- 
tel su savo karo belaisviu ir atgabenusi vežimėliu Klasą į Rug- 
biulį, motina nieko nepasakė, ji tai žinojo, pati matė. O jis 
skambinsiąs į Huzumą? Taip. O jis skambinsiąs į Hamburgo li- 
goninę? Ne, tai veikiausiai padarysią Huzumo organai. Ar jis 
skambinsiąs tada, kai ateisiąs daktaras Gripas? Taip, jis pasišauk- 
siąs ją ir aptarsiąs su ja visa, ką tik reikėsią. Ji atsigręžė ir ati- 
džiai pažvelgė į Klasą, kuris tebegulėjo, kaip buvo paguldytas, 
jos žvilgsnis kažką pastebėjo, ir tai davė jai mintį; aš paklausiau 
save, ką čia motina dabar bus sumaniusi, kai ji nuo palangės 
pasuko prie kušetės, vos pavilkdama kojas, sakyčiau, tarsi ko- 
vodama su kažkokiu nematomu pasipriešinimu, ir labai nustebau, 

pamatęs, kad po tokių sunkių pastangų nieko daugiau nepadarė, 
tik paėmė sulankstytą antklodę, ištiesusi į priekį rankas, išsklei- 
dė priešais save ir, vos liesdama pirštais, užklojo ja Klasą; po 
to išėjo iš kambario. 

Ką čia dar reikia prisiminti? Be kokios detalės dar negalima 
apsieiti? Aha, telefonas. Tėvas skambina, palikęs atviras duris. 
Girdžiu, kaip jis reikalauja pakviesti gydytoją, kaip dukart su- 
riaumoja gydytojui, kas atsitiko ir kam jis jam reikalingas, ir 
matau, kaip jis grįžta po pasikalbėjimo: susikūprinęs, susijaudi- 
nęs, kažką mMurma panosėje, rankoje kalendorius, kurį pasiėmė 
nuo rašomojo stalo. Ėmė vaikščioti apie valgomąjį stalą, prie ku- 
rio niekas niekad nevalgo. Sudrebino rudą geraširdį bufetą. Jis 
suko ratus prie pat lempos, prie pat geležinės triaukštės žardin- 
jerės — kad tik nereikėtų nieko klausytis, kad tik nereikėtų nie- 
ko suprasti, — net nesusirišo batraiščių, kurie vilkosi žeme paskui 
jo dešiniąją koją, ir aš nedrįsau jo kalbinti. Kalbėdamas telefonu, 
jis buvo susisagstęs mundurą, dabar vėl atsilapino, ir pasimatė, 
kaip paprastai, susisukusios petnešos. Paskui staiga sustojo prie 
bufeto, paėmė atvirą kalendoriaus dėžutę, pažiūrėjo į ją, ištie- 
sęs ranką, ir trenkė žemėn. Pabiro lapeliai, tartum sprogus šrap- 
neliui ir skeveldrų vietoj pasipylus baltoms dienoms, kurių ke- 
lios pakibo ant fuksijos. Vėl ėmė matuoti žingsniais kambarį, 
bet šįsyk užteko dviejų ratų; po dviejų ratų skersas pasuko 
durų link, iš ten į priemenę, o paskui į raštinę. Išgirdau skimb- 
telėjimą, kai jis pakėlė ragelį, dar kartą skimbtelėjo telefonas, 
kai jis padėjo ragelį nekalbėjęs. 

Klasas krustelėjo po antklode, aš šokau prie jo, pašnibždomis 
šūktelėjau jį vardu, ėmiau prašyti, kad jis pagaliau atsimerktų, 
išklausytų mane ir suprastų, kad atėjęs momentas, kurio jis vei- 
kiausiai laukia. Jis nusimetė nuo krūtinės antklodę. 

— Langas, — tariau aš,— durys, rūsys — visur kelias laisvas. 

Jis prasižiojo drebėdamas, sugniaužė antklodę, ir toji virto 
pailgu raukšlėtu kalnynu. 

— Nieko čia nėra, — tariau aš, — jei gali, tai tik dabar. 

Bet jis manęs negirdėjo, net nepažiūrėjo į mano pusę, kai aš 
pribėgau prie lango, atidariau jį ir iškišau ranką. Jis net nepa- 
sigręžė į mane. Vėl grįžau prie jo, pakišau rankas po antklode 
ir ėmiau ieškoti sužeistos Klaso rankos, vien norėdamas atkreipti 
jo dėmesį, duoti ženklą, kad aš čia, kad esu pasirengęs jam pa- 
dėti. Jis neištraukė rankos, bet tik tiek. 

Aš atsisakiau tolesnių pastangų, uždariau langą, surinkau į 
dėžutę išbarstytus kalendoriaus lapelius ir pastačiau ją ant sta- 
lo. Ištraukiau iš krūvos 1944 metų rugsėjo 22 dienos lapelį ir pa- 
dėjau jį ant viršaus. Klasas sudejavo, galimas daiktas, jis kažko 
prašė, bet aš nesupratau ko, tėvas taip pat nesuprato; kaip tik 
dabar jis tyliai įėjo į svetainę ir pasiklausė, palinkęs prie Klaso, 
neišmanydamas, kaip jam padėti. Trūktelėjęs pečiais, jis išsitiesė, 
priėjo prie valgomojo stalo, atsisėdo šalia manęs ir įbedė akis į 
kalendorių, nebesijaudino, nebemurmėjo iš nuoskaudos, bet bu- 
vo ramus, tuščias ir ramus. Rankas susidėjo vieną ant kitos. Nu- 
leido pečius, nukorė galvą ir pasirengė laukti, nors ne visai taip: 
ėmė laukti tik tada, kai, mano nuostabai, ištraukė stalčių, išėmė 
iš ten Klaso nuotrauką su rėmeliais ir pastatė ant bufeto — ta 
nuotrauka, kurioje Klasas stovi uniformuotas priešais sargybos 
būdelę, netrukus po jo susižalojimo buvo nutremta į stalčių. Tė- 
vas pastatė ją į senąją vietą — tarp perlamutru žvilgančios 
kriauklės ir dažyto porceliano taupyklės, bet daugiau į ją nė ne- 
pažvelgė. 

Mes laukėme, kiekvienas paskendęs savo mintyse. Mes lau- 
kėme ir tuo noriu pasakyti, kad daugiau neturėjom nė ko veik- 
ti. Ir vienas, ir kitas jau buvom su tuo apsipratę. Iš to, kaip mes 
laukėme, buvo matyti, kad mes su kažkuo apsipratome: tai pasa- 
kytina apie nežinią. Daugių daugiausia tikėjomės, kad atsitiks 
kažkas, ko mes patys negalime padaryti. Tas, nuo ko viskas pri- 
klausė, matyt, jau buvo praėję; mes tik laukėme atomazgos. To, 
kas neišvengiama. Kai prisimenu tėvą, kaip jis sėdėjo šalia ma- 
nęs, turiu prisipažinti, jog iš bauginančios jo ramybės ir rezigna- 
cijos buvo matyti, kad jis jau viską nusprendęs. Tėvas, Rugbiu- 
lio policininkas, matyt, žinojo, ko iš jo reikalaujama. Tad ko gi 
jis dar tikėjosi iš daktaro Gripo? Ko iš jo laukė? 

Kai atėjo daktaras Gripas, tėvas davė man ženklą, ir aš nu- 
bėgau atidaryti durų. Mūsų gydytojas buvo dramblotas senis, 
sunkiai pavelkantis kojas, rudaplaukis šnopuojantis milžinas, 
patyrimo išmokytas įtraukti į pečius galvą: pernelyg dažnai jis 
yra užsigavęs ją į Žemas sijas. Jis niekad nesitenkindavo sura- 
dęs vieną ligą, bet, būdamas įtarus Žmogus, duodavo pacientui 
bent dvi ar tris pasirinkti, nenurimdamas, kol rasdavo jų simpto- 
mų. Aš paėmiau jo krepšį ir nuėjau pirma jo, labai pamažu, koja 
už kojos, ir man atrodė, kad turiu jį įsivilioti į svetainę. Trum- 
pameę kelyje nuo lauko durų ligi svetainės daktaras Gripas buvo 

dukart sustojęs pailsėti: atsirėmė į sieną, dar labiau palenkė ir 
taip jau palinkusį savo storą sprandą ir, pliaukšėdamas pirštais, 
pradėjo ritmingiau alsuoti. Nors aš ir atkreipiau jo dėmesį į sve- 
tainės slenkstį, o prie pat jo dar ir parodžiau, jis vis tiek būtų iš- 
griuvęs, jei ne tėvas, kuris sugriebė jį už pažastų ir sulaikė; pas- 
kui tėvas nuvedė tą milžiną ligi kėdės prie kušetės, pasodino ir 
pasisveikino su juo. Tėvas išvarė mane, bet tučtuojau pašaukė 
atgal, liepė. pastatyti krepšį prie daktaro Gripo kojų, po to išsi- 
blaškiusiu mostu nusiuntė į Hilkės kambarį greta svetainės. 

— Palauk ten,— įsakė jis ir pats uždarė duris. 

Čia pirmiausia pasisveikinau su kino artistu, kuris ne tik šyp- 
sojosi man nuo sienos, bet ir gėrė į mano sveikatą stiklą šampa- 
no. Jis, rodės, jautėsi kaip inkstas taukuose tarp kuokeles sukan- 
čių, lankais mojuojančių ir Reno ratu riedančių moterų ir mer- 
ginų, kurios, apsupusios jį su baltais gimnastikos kostiumais, agi- 
tavo už „Tikėjimą ir Grožį“. Visa tai buvo iliustracijos, iškirptos 
iš kažkokio žurnalo,— vienoje iš jų pati Hilkė, kurią galėjai 
pažinti iš suglaustų blauzdų, suko dvi kuokeles, pasistiepusi pirš- 
tų galais, atstačiusi krūtinę. Tos kuokelės stovėjo kampe prie 
spintos, aš pakilnojau jas, kaukštelėjau viena į kitą ir nesusido- 
mėjęs pastačiau į vietą. Vienintelės kambaryje kėdės atkaltę 
šildė tautinio kostiumo švarkelis, ant sėdynės gulėjo juodas si- 
jonukas ir juodas lakuotas dirželis. Už veidrodžio buvo užkištas 
lauko pašto atvirukas, apačioje, ant stiklinės lentynėlės aptikau 
žirklutes nagams karpyti, plaukų segtukų, ketverias šukas, tūbe- 
lę kremo nuo niežulio, vatos, ritinuką guminės juostelės, bute- 
liuką su tabletėmis ir dar vatos. Ant lovos tupėjo didelis įsižei- 
dęs viščiukas iš geltonos medžiagos, po lova stovėjo Hilkės ba- 
tukai. O galvosūkio žaidimas? Jis gulėjo ant naktinio stalelio, 
visos trys pelės tupėjo spąstuose. 

Aš nusėlinau prie durų ir prikišau akį prie rakto skylutės. 
Daktaras Gripas sėdėjo ant kušetės, greta stovėjo tėvas. Apklo- 
tas gulėjo ant žemės. Pažiūrėjau į tėvą, jo veidas buvo persi- 
kreipęs iš susidomėjimo ir skausmo, lūpos sutrūkinėjusios. Kla- 
są užstojo daktaro Gripo nugara. Tėvas kažko paklausė, ir dak- 
taras Gripas papurtė galvą. Tėvas paklausė gana garsiai, ir aš 
išgirdau: — O kodė] negalima? — Ir milžinas daktaras, žiūrėda- 
mas žemyn, į brolį, atsakė: — Tai įmanoma tik ligoninėje, tuč- 
tuojau reikia jį gabenti į ligoninę, — ir parodė delnu į Klasą, 
tarsi norėdamas paremti savo žodžius akivaizdžių įrodymu. Tė- 

vas vėl kažko paklause, 17 daktaras Gripas pakėlė delną maždaug 
ligi peties, leisdamas jam atsakyti už save. Jo krepšys pamirštas 
stovėjo ant grindų, daktaras nebuvo jo nė atidaręs. Tėvas pri- 
ėjo prie jo, aš mačiau tik jų nugaras, tur būt, gydytojas kažką 
tėvui aiškino, dėstė, ir šiam buvo sunku tai suprasti. Ir dabar 
daktaras Gripas neatsidarė savo krepšio, suskirdusio odinio krep- 
šio su senoviškomis spynelėmis. Gydytojas kažką šnibždėjo tė- 
vui, nežiūrėdamas į jį, ir, man rodos, jo žodžiai griovė vieną 
po kitos dar likusias viltis; tai galėjai spręsti iš to, kad tėvas nu- 
sigręžė, ėmė žiūrėti pro langą ir pamažu liovėsi klausinėjęs. 

Trinktelėjo išlaukinės durys. Aš šokau prie lango pažiūrėti, 
kas čia atėjo, bet pavėlavau ir nusėlinau atgal prie rakto skylu- 
tės. Tėvas nekrustelėjo, jis nežiūrėjo į duris. Gydytojas sagstė 
Klasui mundurą. Ir štai prie svetainės durų išdygo jis, iš pradžių 
mažutis, ir augo, kaip man atrodė, bežiūrint, vienoje rankoje 
pypkė, antroje skrybėlė, užsivilkęs nudryžusį mėlyną paltą ir 
uždusęs. Jis sustojo tarpdury ne tiek dėl to, kad būtų nesiryžęs 
ar baiminęsis, kad ateina netinkamą akimirką, kiek dėl to, kad 
uždusęs gaudė orą, smarkiai kilnodamas pečius. O tėvas? Jis nė 
neatsigręžė, matyt, nenorėjo nė žinoti, kas čia atėjo, tėvas ne- 
beturėjo klausimų, dabar teliko daryti tai, ką jis laikė reikalin- 
ga. 

Dailininkas įėjo, žengė prie kušetės ir, kreipdamasis ne vien 
į gydytoją, o į abu vyrus, paklausė: 

— Nebegyvas? Sako, kad jis nebegyvas.— Dviem greitais 
žingsniais jis atsidūrė prie kušetės, jo žvilgsnis ėmė lakstyti 
nuo Klaso prie gydytojo, ir išgirdau gydytojo žodžius: 

— Į ligoninę. Reikia gabenti jį į ligoninę. Ar galiu paskam- 
binti, Jensai? 

— Tenai,— tarė tėvas, — raštinėje. 

Dailininkas padėjo gydytojui atsistoti. 

— Ar jis turi šansų? Sugis? — paklausė dailininkas. 

— Tikėkimės, — atsakė daktaras Gripas, — galėjo būti ir blo- 
giau.— Ištiesęs rankas, jis nušlepsėjo per svetainę ir šį kartą lai- 
mingai peržengė per slenkstį. Dailininkas pasilenkė prie Klaso. 
Jis žiūrinėjo brolį prisispyręs, tiriamai, labai susikaupęs, rodės, 
kažko ieškojo, o jei neieškojo, tai stengėsi kažką įsidėmėti. Jo 
lūpos judėjo, jis rijo seilę, malė žiaunomis. Pyktis — taip pat ir 
pyktis atsispindėjo jo veide, kai jis truputį palingavo galvą nusi- 
vylęs, svarbiausia — nenorėdamas tikėti savo akimis. Staiga atsi- 

gręžė į tėvą, norėjo kažko paklausti, bet užsikirto ir tik pasakė, 
lyg atsiprašydamas, kad atėjo: 


Jie pasakoja, kad jis negyvas, todėl ir atėjau. 


Policininkas linktelėjo, bet ne todėl, kad neprieštaravo, o to- 
dėl, kad jis tą paaiškinimą abejingai įsideda į galvą. 


Kaipgi čia atsitiko? 


Tėvas patraukė pečiais. 


kanka. 


Atsitiko, ir tiek, nieko čia nepadarysi. 

Raiste? 

Taip, raiste. 

Toks gabus berniokas! 

Gabus, taip. 

Mes tikimės, kad jis išsikapstys. Nors, tur būt, to nepa- 


Atrodo, kad nepakanka. 

Kokia beprotybė, Jensai, kokia prakeikta beprotybė! 

Ką tu nori pasakyti? 

Jie pasiims jį, išgydys tik tam, kad jis galėtų išklausyti 


nuosprendį, išgydys, kad galėtų pastatyti jį prie sienos. Tu juk 


žinai! 


——— 


Aš? Aš nieko nežinau. 

Argi jie dar neatvažiuoja jo pasiimti? 

Niekas dar nevažiuoja. 

Jeigu taip, tai viskas tavo rankose. 

Taip, viskas mano rankose, todėl palik viską man. 

Aš atėjau čia tik dėl berniuko. 

Taip, gerai. 

Tu žinai, kad aš mėgstu Klasą, kad jis man kaip savas. 
Viską žinau. 

Ar aš galiu pamatyti Gudruną? 

Nemanau, ji viršuje. 

Ar negalėčiau kaip nors padėti? 

Nemanau, mes jau patys rasim. 

Viso gero.— Dailininkas nuėjo prie kušetės. Jis truputį 


palietė Klaso ranką. Dar palietė petį ir išėjo kaip aklas ir, kol aš 
laukiau, kada trinktelės išlaukinės durys, jis jau nusileido laip- 
tukais ir nuėjo prie stulpo, kur stovėjo jo dviratis; aš mačiau pro 


langą, 


kaip jis pritvirtino skrybėlę prie bagažinės, lyžtelėjo del- 


ną prie nykščio ir nusivedė dviratį nesisėsdamas. 

Aš lydėjau jį akimis, kol jis dingo už pasišiaušusių Holmsen- 
varto gyvatvorių; paskui atsitraukiau nuo lango, bet nebegrįžau 
prie rakto skylutės, o ėmiau ir įėjau į svetainę, iš pradžių tru- 
putį nusigandau ir, nepaleisdamas durų rankenos, likau stovėti 
vietoje. Tačiau niekas manęs nesubarė ir neišvarė, tad ir užda- 
riau paskui save duris. Daktaras Gripas ir tėvas kalbėjosi prie- 
menėje, Klasas tykiai gulėjo po antklode. Daktaras Gripas apsi- 
ėmė kažką padaryti, kažką įsipareigojo, jis kelissyk pakartojo: 

— Aš tai padarysiu, gerai, tai mano dalykas.— Jis drąsinda- 
mas patapnojo tėvui per ranką, apgręžė jį, įstūmė pas mane į 
svetainę, o pats nulepojo prie laiptų ir ėmė rioglintis — kitaip 
nė nepasakysi — ėmė rioglintis į viršų, tad mudu, aš ir tėvas, pa- 
kėlėme galvas ir klausėmės kylančių į viršų sunkių žingsnių. 

— Ačiū dievui, — sumurmėjo tėvas, ir jo įtampa atsileido. Jis 
pastebėjo mane. Sugriebė mane, prisitraukė ir kūnu nustūmė 
prie kušetės, bet ne per arti.— Štai kas pasidarė, — tarė jis,— štai 
kas pasidarė — po visų mūsų vilčių, nepaisant to, ko jį mokiau, 
štai kas pasidarė... Jis žinojo, kiek mums skolingas, ir vis dėlto 
še tau.— Jis nutilo, o aš paklausiau: 

— O greit jis susveiks? 

— Juk jis žinojo, — kalbėjo tėvas šalia manęs, — ką aš turėsiu 
daryti, kokia mano pareiga, juk jis tai žinojo. Dabar po visam. 
Dabar nebesugrąžinsi nieko. Mes iškėlėm visus klausimus, visus 
reikalingus klausimus ir atsakėm į juos — kaip mokėdami. Ne 
tik šiandien. Dar tada, kai jis čia atsirado. Į visus klausimus. 
Eime. 

Jis nusitempė mane, jo veidas buvo pilkas. Per priemenę gre- 
ta kits kito įėjome į raštinę. Nukėlė telefono ragelį, palaukė, kol 
jame brakštelėjo, ir pareikalavo Rugbiulio policijos postą su- 
jungti su Huzumu, tiesa, ne taip garsiai, kaip paprastai, bet vis 
tiek tvirtu balsu. 

Pusvalandis 


Norėčiau viską papasakoti, ką tik žinau. Tegu visą tą mano 
žinojimą ir nuplauna pirmutinis lietus, vis tiek papasakosiu apie 
rūdžių spalva dažytą, seniai nebenaudojamą Blekenvarfo tvartą, 
apie ūkanotą rytą su slėsniais miglos laukais, užklojusiais kraštą, 
atidarysiu tvarto duris, kad ir jūs galėtute pamatyti sužeistą kar- 
vę, ir dar kartą surinksiu pakankamoje dienos šviesoje visus 
žmones, kurie čia buvo suėję pribaigti karvės arba pasižiūrėti, 
kaip tai daroma. Taigi prieš mus, kaip sakyta, nenaudojamas 
Blekenvarfo tvartas, kuriame traukia skersvėjis, tvartas su kiau- 
lių migiais, surūdijusiomis grandimis galvijams ir pakrypusiomis 
laktomis, vištų nudergtomis, ant siūbuojančios lentų krūvos sėdi 
senis Holmsenas, jo žmona, Juta, dailininkas ir aš; atsirėmusi į 
kalkėmis išbaltintą tvarto sieną, atsispyrusi pirmutinėmis kojo- 
mis į žemę, šniokštuoja putotu snukiu sužeista karvė, kuriai iš 
prakirsto kaklo ir stuburo pamažu bėga kraujas. 

Jei pasakyčiau, kad lakūnas tas abi bombas numetė į Rugbiu- 
lį, bėdos prispirtas, tai, žinoma, būtų galima paklausti mane, iš 
kur aš tai žinąs. Na, nekalbant apie tai, kad aš neįsivaizduoju 
lakūno, kuris, skrisdamas dar ir virš debesų, būtų palaikęs Rug- 
biulį bent vienos bombos vertą, manau, kad klausimas — iš kur 
aš tai žinąs — yra bent jau beprasmiškas. Šiaip ar taip, lėktuvas 
numetė bombas, bėdos prispirtas, viena nukrito į jūrą, o kita 
giliai įsmigo į pelkėtą ganyklą prie Blekenvarfo ir išmušė duobę; 
skeveldros pataikė karvei į kaklą ir stuburą. Karvė buvo Holm- 
seno. 

Mes sėdėjom tvarte ant krūvos lentų ir žiūrėjom į karvę, 
kuri nebeįstengė atsistoti, bet nebuvo ir taip sužeista, kad galėtų 
išsyk nusibaigti. Ant patiesto bulvinio maišo gulėjo kirvis, peilis 
ir piūklas — ne piūklas kaulams piaustyti, bet riebalais išteptas 
rankinis piūkliukas,— greta stovėjo dubenys, rėčka, sulankstyta 
milžtuvė, ant aslos gulėjo ir sudriskusi odinė prijuostė,— vis- 
kas buvo, ko tik reikia karvei pribaigti. Mes žiūrėjom į karvę. 
Rodės, ji tupi ant paskutinių kojų, mėšlinas tešmuo suskirdusiais 

spenlais žlagso ant suplūktos aslos, tešmeny kažkas pulsuoja, 
tvinksi, krūpčioja. Uodega susivėlusiu kutu šlavinėjo Žemę, kar- 
tais čaižė sieną. Karvė tartum gerdama tiesė galvą, šniokštavo, 
laižėsi snukį ligi pat šnervių, prunkštė ir taškė purslotas putas. 
Kartas nuo karto jinai imdavo kapstyti pirmutinėmis kanopo- 
mis žemę, stengdamasi pasitraukti nuo sienos, bet jai nesisekė, 
ir kiekvieną sykį ji šlumštelėdavo atgal. Kraujas visą laiką sun- 
pėdsaką, ir varvėjo ant žemės. Skeveldra sutrupino užpakalinę 
dešinę koją, perplėšė odą, atidengė kaulą. 

Jau du kartus senis Holmsenas buvo besiryžtąs pribaigti kar- 
vę; niukinamas savo žmonos, kreivakojės keistuolės su pilku 
plaukų tinkleliu, į kurią žiūrint, tur būt, kartais jam atrodydavo, 
kad jis vedęs taksį, — jau buvo priėjęs prie karvės su kirviu, se- 
nės raginimų lydimas ir varomas, ir, kaip mes matėme, įsidėmė- 
jęs tašką garbanotoje kaktoje, tvirtai atsistojęs, pasirengęs smog- 
ti, bet, nors raginimai darėsi vis nekantresni, vis piktesni, senis 
niekaip nepajėgė užsimoti kirviu,— gūžčiodamas pečiais, jis 
kiekvieną sykį grįžo prie lentų rietuvės ir sėdosi šalia mūsų. 

Senė burbėjo ir šaipėsi, ji vis grasino seniui Holmsenui nuei- 
ti į Gliuzerupą, parsivesti Sveną Pfriumą, kuris jau seniai neatsi- 
sakąs piauti gyvulių niekur, kur tik kviečiamas, ir kuriam jis, 
Holmsenas, turėsiąs mokėti, jei pats nesugeba papiauti karvės. 
Dailininkas žiūrėjo įsmeigęs akis į gyvulį, o ji kalbėjo: „(Greičiau 
gi, Holmsai, greičiau, nes ji nusibaigs ir mes liksim be nieko", 
lr, stengdamasi kaip nors išjudinti vyrą, stvėrė sulankstytą 
milžtuvę, priėjo prie karvės ir savo laikysena parodė, kad ji pa- 
ti suims kraują ir visaip jam padės. 

Bet tas negelbėjo, nepridėjo seniui Holmsenui nei jėgų, nei 
pasitikėjimo savimi, jis prisikimšo pypkę iš dailininko išteklių 
ir, pasigręžęs į šoną, ėmė pūsti dūmą. Žmona priminė jam, kad 
juk jis piovęs ir ančių, ir karvelių, ir vištų. Paėmusi kirvį, įbru- 
ko kirvakotį jam į ranką ir ėmė aiškinti, kad šitaip liks kišenėj 
pinigai, kuriuos turėtų sumokėti Svenui Pfriumui. Jis ir pats tai 
žinojo. Senis linktelėjo atsidusęs, pakilo nuo lentų, bet, pažvel- 
gęs ilgu žvilgsniu į sužeistą gyvulį, suprato, kad savo galimybių 
ribų neįstengs peržengti, ir kirvis iškrito jam iš rankų. Jei tai 
būtų kita karvė, sakė jis, o ne Tea, tada kas kita. Tik ne Tea. 

— Ji buvo mano antra pagal gerumą melžiama karvė ir vis- 
ką suprasdavo iš pirmo žodžio, 

— Bet dabar,— spyrėsi senė, — ji nieko nebesupranta, jinai 
jau leisgyvė. Kad ji taip nesikankintų, ją tik piauti reikia. 

Tuo metu Juta pasiteiravo, ar negalima išgydyti karvės, su- 
tvarsčius jai žaizdas. Ponia Holmsen susierzino ir, neslėpdama 
paniekos, atšovė: 

— Tave reikia sutvarstyti, tave! — Štai kaip kitą sykį su- 
prantami klausimai! 

Kai vargšas gyvulys ėmė kapstyti kanopomis žemę ir parklu- 
pęs ištiesė ant aslos kaklą, senė vėl paėmė kirvį, bet jau nebru- 
ko jo vyrui, o tik norėjo priminti, ką dabar reikia daryti. Su kir- 
viu rankoje ji priėjo prie karvės, kuri, rodės, jos nematė ir tik 
mostagavo galvą, mėgindama pasiekti liežuviu stuburo žaizdą, 
o kai tas nepavykdavo, taip suprunkšdavo, jog lėkdavo į orą 
akselis ir sausi lapai. Karvė atšlijo nuo sienos, akimirksnį kaupė 
jėgas ir krito atgal. Ji plakė šonais. Nebebandė laižytis putų. 
Įtampa, jaučiama jos kūne, atsileido. Uodega nebešlavė aslos. 
Senė delnu parodė į gyvulį. Šis gestas, kuriame negalėjai nepa- 
stebėti kaltinimo, buvo skirtas visiems mums, o ne vien senajam 
Holmsenui. Tas liesas, žilstelėjęs Žmogus sėdėjo ant lentų rietu- 
vės kampo, pūtė į šoną dūmus, matyti, skausmingai stengėsi 
sutvarkyti savo mintis ir taip toliau. Sėdėjo jis pasikūprinęs ir 
vengė žiūrėti į sužeistą gyvulį. 

Ir štai staiga dailininkas ramiai nusliuogė nuo lentų rietuvės, 
atsismaukė skrybėlę ant pakaušio, smarkiai iškratė pypkę į durų 
staktą ir, netaręs nė žodžio, nė sykio nesuabejojęs, priėjo prie 
senės. Mostelėjo mums — Jutai ir man, kad išgaruotume, nepa- 
laukė, kol įvykdysim jo įsakymą, paėmė arba, veikiau, ištraukė 
kirvį senei iš rankų, nustūmė moterį atgal, nugrūdo iki pat len- 
tų rietuvės ir vėl grįžo prie karvės, kuri, nekreipdama į jį dėme- 
sio, konvulsyviai judino ant žemės ištiestą kaklą ir iš paskutiniųjų 
stengėsi pakelti galvą. Dailininkas pakilnojo kirvį rankoje. Dai- 
lininkas vieną koją atitraukė, kad būtų patogiau atsispirti, pa- 
brūžino kojomis žemę, pasisuko, tikrindamas, ar tvirtai stovi. 
Šaltu veidu jis žvelgė į karvę, kuri pakėlė į jo pusę sunkų kiau- 
šą su tamsiomis abejingomis akimis. Sulipę plaukeliai sukosi virš 
kaktos juodais ir baltais verpetais. Iš snukio driekėsi gleivių 
siūlas, suklususios plaukuotos ausys buvo atgręžtos į žmogų. 
Dailininkas, kaip iš visa ko matyti, ieškojo tarpuakyje vietos, 
į kurią turėtų pataikyti kirvis. Paskui jis apsidairė, iškėlė kirvį 
ir užsimojo, tuo tarpu mes sėdėjome užkandę kvapą. Ir dabar 

tebematau jį, stovintį savo tvarte: iškėlęs kirvį, truputį atmetęs 
galvą, žiūri į karvę, kuri ir šią akimirką nė kiek nesidomi žmo- 
gumi, taip pasistiepusiu prieš smūgį, jog ilgas jo apsiaustas pasi- 
kėlė ligi pakinklių. 

Sulig smūgiu dailininkas sustenėjo. Tuo pačiu atsivėdėjimu 
jis patraukė kirvį į save, iškėlė virš peties, žengė žingsnį atgal 
ir trenkė dar kartą pentimi, bet, įdėjęs į smūgį visą savo svorį, 
nejučiomis knaptelėjo į priekį. Jam nukrito skrybėlė. Po antro 
smūgio greit nusišluostė burną, sušnibždėjo kažką nesuprantama, 
pažvelgė į mus, į Jutą ir mane, bet man pasirodė, kad jis mūsų 
nepastebėjo, bent jau nenustebo, kad mes vis dar čia. Laikyda- 
mas kirvakotį statmeną, nuleido kirvį tarp kojų. Trečias smūgis, 
kurį jis netrukus rado reikalo smogti, krito greičiau, bet ne taip 
smarkiai ir ryžtingai; po to jis nusigręžė, atidavė seniui Holmse- 
nui kirvį, atsisėdo ant lentų ir ėmė masažuotis pirštus. 

Bet tai dar ne viskas, ką išlaikė mano atmintis apie tą rytą 
tvarte: aš girdžiu, kaip kirvapentė tranko kiaušą, matau, kaip 
smūgis pribloškia galvą prie žemės, jaučiu, kaip Jutos pirštai 
skausmingai spaudžia man ranką. Kai kirvis pataikė karvei į tar- 
puakį, garsas buvo toks, kaip smogus į medžio drevę. Kirvis 
sutrupino kaktą. Visas gyvulio kūnas akimirkai susiplojo, tačiau 
pirmutinės kojos pradėjo kapstyti žemę, ieškodamos kur atsi- 
spirti, bandydamos pasipriešinti, kaklas ėmė trūkčioti, stuburas 
sustingo, užpakalinės kojos truputį pasispardė; atrodė, kad sudri- 
bęs kūnas, gavęs smūgį, prisiminė reikalą gintis ar bėgti, smūgis 
dar sykį aliarmavo sužeisto gyvulio jutimus, bet jam jau nebe- 
užteko jėgų, jų pakako tik tiek, kad krūpčiojimu arba žemės 
kapstymu galėtų parodyti, ką jis nori daryti. Galva kilo nuo 
žemės sunkiu ritmu ir krito atgal, kaskart dusliai trinktelėdama. 
Šonai drebėjo; po antrojo smūgio smarkiai krūptelėjo, lygiai taip 
pat, kaip jie trumpai ir smarkiai krūpčiodavo, gindamiesi nuo 
musių ir sparvų. 

Dabar, manau, jau galiu leisti karvei galutinai nukratyti ko- 
jas, galiu, nekalbėdamas apie vos pastebimus refleksus, palikti 
ją tįsoti suglebusią prie baltintos sienos; negyva ji man atrodė 
galingesnė, atrodė, be paliovos pučiasi ar pampsta, darosi mil- 
žiniška. Ir dar atsimenu: nekenčiau tos moteries, kuri, negalė- 
dama sulaukti, kol gyvulys visai nusibaigs, stvėrė sudriskusią 
prijuostę ir atkišo vyrui, paskui padavė jam peilį ir susiraukusi 
parodė į pūpsančią pasieny masę; ant jos rankos jau maskatavo 

milžtuvė. Aš nekenčiau tos moteries — ne senio Holmseno, ne 
dailininko, — ir neapykanta padidino mano dėmesį jai, tai senei, 
kuri, atsitūpusi prie nebegyvos karvės kaklo, atrėmusi kibirą į 
žemę ir pakreipusi jį gerklės link, jau neberagino vyro pradėti, 
o tik žiūrėjo įsmeigusi akis į kibirą, tartum jau būtų ėmęs bėgti 
kraujas. Tai pamatė ir senis Holmsenas. Jis pačiupinėjo peilį, 
pridėjo nykštį prie ašmenų; pačiupinėjo ir karvės kaklą, o paskui 
suspaudė galvą tarp kojų ir pasilenkė iš lėto, bet nesibiaurėda- 
mas. Įrėmęs peilį į kaklą, nesmarkiais smūgiais įgrūdo jį vidun, 
prieš ištraukdamas, pažvelgė į žmoną ir, rodės, nukreipė kraujo 
čiurkšlę tiesiai į kibirą. 

Staiga kažkas nustvėrė mane už pakarpos, norėjau apsigręžti, 
bet pirštų žnyplės dar stipriau suspaudė man sprandą, ir aš pa- 
jutau, kad kažkas velka mane prie durų ir kad greta manęs — 
tarsi mudu būtume sušvartuoti — tuos pačius judesius, mano 
nuostabai, kartoja ir Juta, taip pat velkama durų link. Mus abu 
dailininkas išgrūdo į kiemą ir uždarė duris, bet tuoj vėl atidarė: 
tur būt, pastebėjo Ditę, kuri iš gyvenamojo namo ėjo mūsų link 
ir jau iš anapus kūdros davė mums kažkokį ženklą, atseit, ne 
tiek mums, kiek dailininkui. 

— Marš,— tarė dailininkas, — nešdinkitės, jums nėra ko čia 
žiopsoti.— Ir jis nuginė mus nuo tvarto, kur ėjo skerstuvės, prie 
juodų, į krūvą suverstų rąstų.— Kas yra, Dite? — nekantriai pa- 
klausė jis ir, tarsi pateisindamas savo nekantrą, pridūrė: — Pas 
mus čia dabar pats darbymetis. Ji kažką jam šnipštelėjo. Jis pa- 
žvelgė į savo rankas, paskui į Rugbiulį, vėl į savo rankas, į pal- 
tą, ant kurio raudonavo kraujo dėmės.— Kad viską jie ir suži- 
no,— tarė jis,— nieko čia nuo jų nepaslėpsi, o dėl manęs tegu 
sau ateina: negi Holmsenas leis, kad pastiptų karvė, ją reikėjo 
pribaigti. Kol jis būtų gavęs leidimą, ji būtų padvėsusi. 

Ditė vėl kažką sušnibždėjo, o dailininkas jai atsakė: 

— O kam? Tegu sau dorojasi tvarte, nieko jiems neatsitiks, 
jeigu jie gali įrodyti, kad karvę kliudė skeveldros, o tai įrodyti 
jie gali. Kai mašina atvažiuos, pasakyk, kad mes tvarte. O tu, 
Dite, išvirk mums arbatos. Mums visiems pravers.— Jis apsigrę- 
žė ir, jau ištiesęs ranką į tvarto duris, pažvelgė Rugbiulio link, 
tai ir mus privertė pažvelgti Rugbiulio pusėn, ir visi beveik kar- 
tu pastebėjome automobilį, iš lėto artėjantį prie slėsnų miglos 
plotų, kartais dingstantį pilkoje atsaloje ir vėl išnyrantį tam tik- 
roje vietoje; mašina važiavo toliau tuo pačiu greičiu ligi alksnių 

alėjos, ten stabtelėjo, bet niekas neišlipo, žmonių siluetai neju- 
dėjo, ir motoro burzgimas nesiliovė. 

Dailininkas nuleido ištiestą ranką ir trumpais žingsniais nu- 
ėjo prie sustojusios mašinos, ne, ne taip: jis nuėjo prie medinių 
vartų, gal būt, tik todėl, kad mašina sustojo ir niekas neišlipo, 
pamažu juos atidarė, griežtai, bet vis dėlto kviečiamai mostelėjo, 
ir mašina pajudėjo iš vietos ir nuriedėjo link mūsų. Mašinai 
įvažiavus, dailininkas paleido vartus, kad jie patys užsidarytų. 
Mašina nuvažiavo toliau į kiemą, prie kūdros pasuko, bet ne 
į Mūsų pusę, o link namo ir sustojo prie išlaukinių durų. 

Pirmiausia iš jos išlipo du odiniai paltai, jie iš priešingų pusių 
apėjo mašiną, ne skubomis ar vėjavaikiškai, o veikiau delsiai ir 
tvirtai dėstydami kojas lyg sulėtintame filme; taigi jie apsuko 
tamsiai žalią automobilį ir susitiko prie radiatoriaus, kur nesu- 
sitarę kartu sustojo ir ėmė spoksoti į mus. Tai buvo ilgi, lygiai 
krintantys odiniai paltai su prisiūtomis kišenėmis, vien pažvel- 
gęs į juos, galėjai spręsti, kokie jie sunkūs, ir man rodos, kad 
prie jų delsių ir truputį per daug reikšmingų judesių tiko kaip 
čia buvę kalnų batai ir pridengiančios veidą minkštos plačia- 
kraštės skrybėlės. Kol jie išsižergę stovėjo priešais radiatorių, 
iš mašinos išlipo Rugbiulio policininkas, pasitempęs ir keikdamas 
kažkur įsipainiojusį apsiaustą; tėvas plūkėsi su savo apsiaustu, 
kurį laikė ir nenorėjo paleisti visokie kabinai ir sagtelės; paga- 
liau energingomis pastangomis jis šiaip taip išsipainiojo ir žengė 
prie odinių paltų priešais radiatorių. Jie nesiteikė prieiti prie 
mūsų. Laukė. Stovėjo trise ir laukė, nepajudėjo iš vietos nė tada, 
kai dailininkas ėmė jiems moti ir rodyti į tvarto duris. 

Tada jis paėjo į juos pusę kelio, parodė nykščiu per petį ir 
tarė: 

— Tenai, eikit ten! 

Bet odiniai paltai, rodės, nieko negirdėjo, jie stovėjo kaip 
stovėję, tad norom nenorom dailininkas turėjo eiti prie jų. Aš 
girdėjau, kaip jis pakartojo: „Ten, ten, viduje.“ Tėvas papurtė 
galvą ir numojo ranka: matyt, jo nedomino, kas atsitiko tvarte, 
bent jau ne taip svarbu palyginti su tuo, kas jį čia atvarė, ir tas 
rankos mostas sakė: paskui, paskui, dabar kas kita rūpi. 

Rugbiulio policininkas žingtelėjo pusę žingsnio atgal] ir už 
abiejų odinių paltų nugaros įsmeigė į dailininką atkaklias akis, 
visų pirma atkaklias. Juta, pasinaudojusi proga, įsmuko atgal 
į tvartą ir uždarė duris iš vidaus. Aš stovėjau greta Makso Liud- 


9. Lencasu 193 


vigo Nanseno, kuris susvyravo, kilstelėjo pečius ir paklausė 
save: ,„Koks gi čia dabar galas?“ O paskui, priėjęs prie sustin- 
gusios grupės, labai aiškiai paklausė: 

— Ką reiškia šis vizitas, Jensai? 

— Pasiruoškit,— staiga tarė vienas iš odinių paltų. 

— Kodėl? Kas atsitiko? — paklausė dailininkas. 

— Duodam jums pusę valandos, — tarė antrasis odinis paltas. 

Dailininkas pažvelgė į juos, gūžtelėjo pečiais ir paklausė: 

— Tai jūs atvažiavot manęs išsivežti? — Bet nė vienas ne- 
rado reikalo jam tiesiai atsakyti. 

— Tu turi pusę valandos, — tarė tėvas, Rugbiulio policinin- 
kas, ir aš nenustebau, kad jis išsitraukė kišeninį laikroduką ir, 
žiūrėdamas į jį, tyliai pakartojo: — Pusę valandos. Ištiesęs pirš- 
tus, jis trumpu mostu paaiškino savo žodžius ir vėl įsikišo laik- 
roduką. 

Kaip mažai, kaip mažai tada reikėdavo žmonėms žodžių ir 
žinių, norint vienam kitą suprasti, ir kaip greitai jie tada sumo- 
davo, ko iš jų laukiama. Neprisimenu, kad Maksas Liudvigas 
Nansenas, išgirdęs, jog jam duodama pusė valandos daiktams 
susidėti ir atsisveikinti, būtų stengęsis ką nors daugiau sužinoti; 
jis taip pat nebandė papildomais klausimais laimėti laiko arba 
išsiaiškinti, kam jiems prireikė jį išsivežti. Jis tik paklausė: 

— Ar ilgam? — Ir kai vienas iš odinių paltų trūktelėjo pe- 
čiais, o tėvas nusuko akis, dailininkas iš lėto nužingsniavo pro 
juos į namus ir, eidamas pro šalį, tarė: — Aš pasiruošiu, man nė 
nereikia daugiau kaip pusės valandos. 

Nė vienas iš jų nėjo į tvartą. Viena koja ant buferio, viena 
koja ant paminos, rūkydami, palinkę į priekį, atsainia, šiaip ar 
taip, nerūpestinga poza, jie laukė, įsitikinę, kad savo darbą jie 
padarys ir kad tas žmogus nuo jų nepabėgs, laukė tylomis, gal 
būt, apie nieką negalvodami, visai nesidomėdami, kas dedasi 
tvarte, laukė ramių ramiausiai, tur būt, suprasdami, kad toks 
vyras, kaip Maksas Liudvigas Nansenas, duotu jam laiku naudo- 
jasi, bet jo neišnaudoja. Į tvartą jie nė žiūrėt nežiūrėjo. Jie tik 
laukė, o tuo tarpu dailininkas įėjo į vidų ir, matyti, tuščiai leido 
jam duotą laiką, nes, įžengęs į priemenę, jis išsitiesė kaip ilgas, 
atsirėmė į duris ir pastovėjo valandėlę klausydamasis; tai juk 
nesunku įsivaizduoti. 

Jei aš nepamiršiu to, kas būtina, ir praleisiu tai, be ko ga- 
lima apsieiti, tai, grįžus mintimis į praeitį, bus galima šitaip 

toliau pasakoti: tuo metu, kai tėvas, Rugbiulio policininkas, ir 
abu odiniai paltai ramiai laukė kieme, dailininkas įėjo į vidų. 
Jis sustojo už durų, atsirėmė į jas nugara ir taip pastovėjo va- 
landėlę priemenės tamsoje, bent jau tiek, kol Ditė, atidariusi 
svetainės duris, jį pamatė; tada jis atsistūmė nuo durų ir žengė 
prie jos. Priemenėje nieko Ditei nesakė, tik, paėmęs už rankos, 
prisitraukė ir įsivedė atgal į svetainę. Jau vien iš to prisilietimo 
ji suprato, kad kažkas atsitiko arba turi atsitikti. Ji davėsi ve- 
dama pro grėsmingą špalerį šešiasdešimt dviejų kabinetinių laik- 
rodžių, kurie visi ligi vieno rodė „penkiolika minučių po“; nuo 
sofos pakilo daktaras Busbekas ir žengė prie jų. 

— Man,— pradėjo dailininkas ir, kiek palaukęs, užbaigė: — 
Man reikia su jais važiuoti. Jie atvažiavo manęs paimti. 

— Ar čia ne dėl tos karvės? — paklausė Busbekas, o daili- 
ninkas tyliai atsakė: 

— Jie davė man pusvalandį susirengti. 

— Tai vis Jensas, — tarė Ditė,— jam gali už tai ačiū pasakyti, 
jis apie viską praneša į Huzumą. 

— Jie kvos tave,— tarė Busbekas,— man tai žinoma. 

— Aš dar negrįžau,— tarė dailininkas. 

— Bet kiek, — tarė Ditė,— kiek jie tave laikys? 

— Paprastai tas užtrunka visą parą, — tarė Busbekas. 

— Aš dar negrįžau,— pakartojo dailininkas ir ėmė rūpestin- 
gai kimštis pypkę. Nežiūrėdamas į Ditę, jis tarė: — Pasiimsiu 
rudą lagaminėlį, dvi pypkes, skutimosi reikmenis, laiškinio po- 
pieriaus, tu juk žinai. 

— Pamatysi,— tarė daktaras Busbekas,— jie tave iškvos ir 
įspės. Jie turi tai padaryti, nes tu įskųstas iš Rugbiulio. Jie ne- 
drįs tau nieko daryti. 

— Mes, — tarė dailininkas,— mes, mąstydami savo kategori- 
jomis, manome, kad jie nedrįs, bet apsidairyk aplinkui ir pama- 
tysi, kad jie daro ir drįsta daryti tai, ką daugelis laiko neįma- 
noma. Tuo jie ir stiprūs, kad ničnieko nepaiso. 

Jis atsiprašė Teo Busbeką, mostelėjo galva į laikrodžius ir 
tarė: 

— Pusvalandis. Žinai, man reikia paskubėti.— Po to nuėjo 
į miegamąjį, atsisėdo ant siauros lovos ir nusiavė batus. Nusi- 
vilko paltą, švarką, marškinius, ėmė traukyti komodos stalčius, 
kaišiodamas į juos rankas ligi alkūnių, ieškojo kojinių, batraiš- 

čių, nosinių ir viską metė ant lovos, paskiausia numetė flaneli- 
nius marškinius. Iškėlęs iš dubens ąsotį su snapeliu, įsipylė į 
dubenį vandens, pasilenkė visu kūnu ir, anaiptol neskubėdamas, 
nusiprausė veidą, kaklą ir šlapiu skuduru nusitrynė krūtinę. Ran- 
kas nusivalė pemza. Retus plaukus susišukavo dukart. 

Išpylęs pamazgas į kibirą, jis pernelyg plačiais mostais iš- 
šluostė dubenį ir pastatė į vietą ąsotį. Nuvalė praustuvą, suk- 
damas spiralėmis šlapią skudurą, o paskui skudurą padžiovė ant 
dubens krašto. Dabar, kaip galima įsivaizduoti, pastebėjo, kad 
jo petnešos dėmėtos ir išsitampiusios, tad metas jas pakeisti, 
susirado komodoje naujas, jos dar nebuvo net išvyniotos iš po- 
pieriaus; prisisegė jas, pajudino pečius, ar neveržia, patikrino 
elastingumą ir liko patenkintas. 

Kas toliau? Tokią akimirką niekas neleidžia filmui nutrūkti; 
tiesiog reikia dar parodyti, kaip, pasistatęs batus ant kelių, įvė- 
rė į juos naujus raištelius, akuračiai, skylutė po skylutės. Žengė 
kelis žingsnius, pajudino keltį, liko patenkintas. Po to pasiėmė 
nuo lovos marškinius, įkišo į juos galvą, iškėlė rankas: rodės, 
jis skęsta savo marškiniuose. Užsivilko švarką, mėlynąjį paltą, 
užsidėjo skrybėlę ir ėmė vaikščioti po kambarį, rankiodamas, ką 
nuo savęs nusimetė. O paskui net išlygino antklodę ant lovos. 
Prie lango nepriėjo. Nepažvelgė į kiemą. Prieš išeidamas iš mie- 
gamojo, iš mėlynos porceliano dėžutės išsiėmė kišeninį laikrodį, 
užsuko, įsikišo švarko kišenėn — nusistatys paskiau. 

Grįžęs į svetainę, dailininkas pamatė, kad Ditė su daktaru 
Busbeku jo laukia. Ditė, atkišusi rudą lagaminėlį, žengė prie jo. 

— Paskui, tuoj, — tarė jis,— dabar man dar reikia kai ką 
pasirašyti.— Ir, atsistojęs prie kampinio stalo, pasirašė du lapus 
popieriaus, kuriuos išsiėmė iš užlipinto voko, o pasirašęs įkišo 
į kitą voką ir įdėjo į stalčių. Man rodos, kad jo opi ramybė ir 
sąžiningas skirto laiko išnaudojimas neleido daktarui Busbekui 
pasakoti savo guodžiamo patyrimo. Dailininkas nusistatė laik- 
rodį pagal žmogaus aukščio laikrodį, stovintį prie sienos, nu- 
mojo ranka, tuoj, vadinasi, tuoj, dar pasikalbėsim, priėjo prie 
pelėko laikrodžio pasieny ir atidarė jį. Iš spintelės laikrodžio 
apačioje išsiėmė dėžę cigarų, priėjo prie stalo, pasisėmė iš dėžės 
saują cigarų, supiaustė, matyt, senu skustuvu į gabaliukus, tin- 
kamus pypkei prikimšti. Gabaliukus sužėrė į skardinę dėžutę su 
nuplėšta etikete. Cigarų dėžę pastatė atgal į laikrodį, o skardinę 
dėžutę įsibruko į palto kišenę. 


196 


O kišeninis butelis? Ditė prisiminė, kad jis plokščią, drobe 
aptrauktą kišeninį butelį prisipylė degtinės ir įsikišo į užpaka- 
linę kišenę, paskiau priėjo prie stalo palei langą, kur stovėjo 
Ditė ir daktaras Busbekas- ir jo laukė. Jis padėjo ranką ant la- 
gaminėlio, bet jo neatidarė. 

— Viskas sudėta? — paklausė jis. 

— Tai tik Jenso skundas,— atsakė ji. — Kažin kuo jie tavęs 
negali apkaltinti. 

— Taigi, — tarė dailininkas ir nutilo, nuolankiai šypsodama- 
sis, kai laikrodžiai atkakliai ir kiekvienas sau ėmė tvirtinti, kad 
jau pusė. Jie mušė, gongą daužė, gaudė, braškėjo jų mechaniz- 
mai, trūkiais slinko skaistvarinės grandinėlės, girgždėdami ir 
siūbuodami, leidosi svarsčiai — kai Blekenvarfe būdavo skelbia- 
mas laikas, reikėdavo tik laukti ir tylėti. Kai laikrodžiai nusira- 
mino, dailininkas tarė: 

— Palaukit čia, aš tuoj grįšiu, — ir, palikęs lagaminėlį ant pa- 
langės, nuėjo į ateljė. 

Aš mačiau, kaip jis iš sodo įėjo į ateljė, atseit, pamačiau tik 
jo šešėlį ir šviesos permainą, nes jis nuleido štorą. Odiniai pal- 
tai tebestovėjo prie automobilio ir rūkė. Tėvas vaikščiojo aplink 
ir kažko ieškojo, lyg sagos, lyg kokardos nuo kepurės ir aš taip 
pat lygiai sėkmingai jų ieškinėjau čia vienur, čia kitur. Niekas 
nepastebėjo, kaip įsmukau į ateljė, o jei ir pastebėjo, tai tik pas- 
kutinį akimirksnį, kai iš vidaus uždariau duris. Šiaip ar taip, aš 
įsmukau į ateljė ir pasigūžiau už ąsočių, puodynių ir konservų 
dėžučių, kurie vasarą atstojo vazas, o dabar buvo sustatyti į 
kertę ir skleidė sudvisusio vandens kvapą. Pažvelgiau į paveiks- 
lus ir nusigandau: pranašai, pinigų Keitėjai, gnomai, sukti tur- 
gaus pirkliai ir laukų darbininkai, sulinkę nuo vėjo, pasirodė 
man žalioje šviesoje, visa tai ruseno, žerplėjo, regis, kažkas už- 
kūrė žalią ugnį, kurios pašvaistė apšvietė paveikslus, ir šian- 
dien dar atsimenu: iš pradžių norėjau surikti, sukelti aliarmą, 
bet, kai tik priėjau arčiau, rusenimas užgeso ir Žalia šviesa 
dingo. 

Dailininkas vaikščiojo iš vieno galo į kitą, pavilko grindimis 
kažkokią dėžę, atidarė ją ir vėl uždarė. Atsuko vandens čiaupą. 
Numetė ant keramikos stalo tuščią konservų dėžutę. Naudoda- 
masis kampais ir nišomis, slapstydamasis už provizorinių gultų, 
aš taip arti prie jo prisėlinau, jog mus skyrė tik takas. Aš ati- 
traukiau į šoną laisvai kabantį užtiesalą ir pamačiau, kad daili- 

ninkas stovi prieš mane, atsargiai atidaro plačią spintą, pasi- 
klauso, praveria abejas dureles, pasiklauso, po to pasilenkia, ir | 
spintos viduje... aš niekad nepamiršiu, kas darėsi spintos viduje: 
ten buvo išsiliejusi nesutramdoma ruda spalva, užvaldžiusi hori- 
zontą, ruda spalva su juodais dryžiais ir pilku pakraščiu .ritosi 
artyn ir kilo viršum nugrimzdusios į sutemas šalies. Paveikslas 
vadinosi „Debesų kūrėjas“. Dailininkas, pakreipęs galvą, žiūri- 
nėjo jį, žengė žingsnį atgal, priėjo taip arti manęs, jog aš galėjau 
jį paliesti. Jis nesutiko su tuo, ką vėl išvydo, pasijuto nusivylęs. 
Susirūpinęs papurtė galvą, priėjo prie paveikslo, pakėlė ranką ir 
pridėjo delno minkštimą prie tos vietos, iš kurios sklido ruda 
spalva. 

— Čia,—tarė jis,— čia prasideda veiksmas.— Jis nuleido 
ranką, kilstelėjo pečius, rodės, jį šaltis krečia.— Nezaunyk nie- 
kų, Baltazarai,— tarė jis, — pats matau, kad čia trūksta nuojau- 
tos, audros nuojautos, spalva turi dar daugiau pasakoti apie bė- 
gimą, čia reikia dėmesio, parengties, kažkas jau dreba iš baimės. 

Kažkas atidarė ateljė duris, dailininkas to negirdėjo. Aš jutau 
skersvėjį ir, kaip šiandien atsimenu, laukiau uždaromų durų 
garso, bet nesulaukiau, ir tada pakėliau laisvai kabantį užtiesalą, 
išlindau iš savo slėptuvės, prisidėjęs smilių prie lūpų, pirštų ga- 
lais priėjau prie dailininko ir atsargiai jį paliečiau. Jis krūpte- 
lėjo, išsigando, jo burna prasivėrė. Norėjo kažką pasakyti, tačiau 
sumojo, ką reiškia mano ištiesta, rodanti į duris ranka, tam, re- 
gis, buvo pasirengęs ir taip greit suprato mano įspėjimą, jog 
bemat nutraukė paveikslą nuo spintos durų, suvyniojo ir pakišo 
po spinta, bet tučtuojau vėl ištraukė. Jis apsidairė: aplinkui matė 
šimtus slėptuvių ir nė vienos tinkamos „Debesų kūrėjui“; siū- 
lėsi jį priglausti kertės, užkampiai, plyšiai ir paslaugiai atverti 
ąsočių žiomenys, bet šią akimirką niekas jo nepatenkino: jis 
užtiko mane. Prirėmęs mane prie spintos šono, jis pasilenkė prie 
manęs ir iš arti, skvarbiai, kaip niekad ligi šiol, pažvelgė į mane; 
aš kvėpavau muilo ir tabako kvapu, sklindančiu nuo jo, jutau 
jo pilkų akių šaltį. 

— Vit-Vit,— staiga sušnibždėjo jis, truputį pasiklausė, atsi- 
gręžęs į duris, ir vėl sušnibždėjo: — Ar galiu tavim pasitikėti? 
Ar mudu draugai? Padėsi man? 

— Taip,— tariau aš ir linktelėjau,— taip, taip, taip! 

Bet aš jau sumečiau, ko jam reikia: savo žalią suadytą megz- 
tinį pasikėliau ligi pažastų, įtraukiau pilvą, dailininkas apvy- 

niojo aple mane paveikslą, nutraukė žemyn megztinį ir įkišo į 
kelnes. Megztinis pernelyg ankštai apgulė man liemenį. Vienoj 
kitoj vietoj truputį ištraukiau jį iš kelnių, kad atrodytų duks- 
lesnis. Pabandžiau vieną kitą judesį padaryti. 

— Nunešk jį saugion vieton, — sušnibždėjo jis, — paskui ati- 
duosi tetai Ditei, man jis reikalingas.— Jis padavė man ranką. 
Aš nusigandau, kad jis taip rimtai duoda man ranką, nė nemirk- 
telėdamas. Jis nepavėlė man plaukų, kaip paprastai, neniūktelėjo 
man, nespūstelėjo sprando. 

— Aš padarysiu viską, kaip tu sakai, — tariau aš. 

Dailininkas linktelėjo, pasiklausė atsigręžęs į duris, ir su- 
šnibždėjo: 

— Gerai, Vit-Vit, aš to nepamiršiu. 

Jis uždarė spintą ir davė man ženklą išgaruoti, atseit, pakėlė 
užtiesalą, palaukė, kol pralįsiu, o paskui šūktelėjo: 

— Teo? Tai tu, Teo? — Niekas neatsakė, tik buvo girdėti 
lėti žingsniai, jie artėjo ir artėjo, ir aš išsyk juos pažinau.— 
Einu, Teo! — sušuko dailininkas.— Aš pasiruošęs.— Ir, mostelėjęs 
ranka, paliepė man atsitūpti už lovos; paskui gurkštelėjo iš bu- 
telio, kurį turėjo užpakalinėje kišenėje. Standus popierius ant 
mano kūno subraškėjo, kai aš pritūpiau prieš šešėlį, išnirusį 10- 
vos kojūgaly ir dingusį, kai pakėliau galvą. Žingsniai nutilo, bato 
galas ėmė stuksenti puodynes ir konservų dėžutes, ant stalo iš 
vienos vietos į kitą persikėlė aplankas. Nors dailininkas dabar 
sušuko: — Eik šen, Teo! — ir aš pamačiau, kad jis dėl akių atida- 
rė ir uždarė spintą. Po to tuoj vėl pasigirdo žingsniai. Jie artėjo. 

Aš seniai pažinau tėvo žingsnius, ir dailininkas, matyt, juos 
pažino, nes jis, regis, nė kiek nenustebo ir tik pasitraukė į šoną, 
rodydamas, kad jis pasirengęs eiti. Skaičiuodamas, kiek dar liko 
laiko, tėvas pakėlė į viršutinę šviesą savo sausą, smailų ir oda 
standžiai aptemptą veidą. Šiokio tokio pranašumo, gal net pasi- 
tenkinimo galėjai įskaityti jo veide. Tėvas įsidėjo laikrodį į ki- 
šenę. Jis parodė dailininkui, kad laikas dar nepasibaigęs, kad 
dar likusios kelios minutės, kad skirtą laiką reikią išnaudoti ir 
taip toliau. Iš to, kaip dailininkas stovėjo: išsitiesęs visu ūgiu, 
lsižergęs, susidėjęs rankas ant nugaros, buvo matyti, kad jis 
pasiryžęs nesileisti į jokias šnekas. Jis neatsakė, kai tėvas pa- 
prašė leidimo nuimti nuo vieno molberto pluoštą pageltusių 
eskizų. Tylomis stebėjo, kaip policininkas, palypėjęs ant suoliuko 

kojoms pasistatyti, žvalgosi virš spintų, ir taip pat netarė nė 
žodžio ir nekrustelėjo, kai tėvas atidarė spintą ir, kone visas į ją 
įlindęs, pasilenkė ir pakėlė nuo spintos dugno tuščių mažo for- 
mato lapų, palaikė juos prieš šviesą, pavartė ir atsargiai padėjo 
ant stalo. š 

Jis kažką ketino daryti su tais tuščiais lapais; išdėstė juos 
dviem eilėm ant stalo, vėl įlindo į spintą, ėmė atkakliai ją grioz- 
ti, viską tikrindamas ir čiupinėdamas, paskui liovėsi ir grįžo prie 
stalo. Patenkintas jis surinko tuščius lapus, sudėjo juos į krūvelę, 
vis nenuleisdamas akių nuo dailininko, tarytum norėdamas, kad 
šis nusišypsotų, ir tai todėl, kad turėjo pasirengęs tai šypsenai 
atsaką. Bet dailininkas nesišypsojo. Tėvas paprašė leidimo pasi- 
imti tuos tuščius lapus. Dailininkas neatsakė. Policininkas tarė: 

— Ligi šiol tau sekėsi, Maksai, kad ir ką sakyk, ir jei prie 
to priėjo, tai pats esi kaltas. Bet, tavim dėtas, per daug nepasi- 
tikėčiau, kad laimė visada padės išnešti sveiką kailį, kada nors 
vis tiek suklupsi, ir tada tau niekas nepadės, nesvarbu, kokius 
tu paveikslus pieši — matomus ar nematomus, aš vis tiek juos 
rasiu. Mes išknisome ne vieną dalyką, kuris norėjo likti nema- 
tomas. 

Jis pliaukštelėjo per tuščius mažo formato lapus, paskui pri- 
ėjo prie dailininko, kuris tebestovėjo kaip stovėjęs išsitiesęs 
visu ūgiu ir niekinamai žiūrėjo į policininką, ne priešiškai, taip 
pat ir ne susirūpinęs, o tik niekinamai. Aš suprantu, kodėl tėvas 
tada taip stengėsi nutraukti tylą, kodėl jis taip norėjo prašne- 
kinti dailininką, bet Maksas Liudvigas Nansenas į jokias kalbas 
nesileido, nerodė nei nuostabos, nei baimės, nei pykčio, tad tė- 
vui nieko geresnio neatėjo į galvą, kaip tik priminti dailininkui, 
kad už visa tai, kas jam atsitiko ligi šiol ir kas atsitiks netrukus, 
jis turįs dėkoti vien pats sau. 

— Pats esi kaltas, — tarė jis,— tu pats. Jūs, mat, dideli, jūs, 
mat, pranašesni už visus, kas kitiems svarbu, jums gyvi nie- 
kai.— Ir jis neteko žado, kai dailininkas staiga — ir daugiau sau, 
negu tėvui, — pasakė: 

— Laikas pasibaigė, reikia eiti, — ir, nelaukdamas policinin- 
ko, kuriam, matyt, buvo labai svarbu pačiam nustatyti, kada 
bus metas eiti, pirmas žengė prie durų, o paskui į kiemą. Tėvas 
išsekė susierzinęs. 

Odiniai paltai teberūkė prie mašinos; priešais duris, pasistatę 
tarp savęs rudą lagaminėlį, stovėjo Ditė ir daktaras Busbekas; 

abi poros laukė, tik kiekviena savaip, ir tylėjo. Aš mielai būčiau 
pasivijęs dailininką ir greta jo ėjęs prie laukiančios grupės, bet, 
pabijojęs, kad tėvas neužmatytų paveikslo po mano megztiniu, 
nutraukiau prie tvarto ir iš ten ėmiau stebėti, kaip jie abu artėja 
prie mašinos. 

Prisipažįstu, nustebau, kad dailininkas nepabandė sprukti, 
bent iš pradžių, kai jo pranašumo, galimas daiktas, būtų užtekę 
nubėgti ligi durpyno kūdrų, o gal net ligi pusiasalio; pro langą, 
per sodą jis visados galėjo išsmukti nepastebėtas, bet, matyt, 
nenorėjo, neketino bėgti, tur būt, apie tai nė nepagalvojo. Tar- 
tum stengdamasis išlaikyti nustatytą terminą, jis nedelsdamas 
paėmė rudąjį lagaminėlį. Padavė ranką Ditei. Padavė ranką dak- 
tarui Busbekui. Priėjo prie mašinos ir prisistatė, turiu pasakyti, 
stačiokiškai prisistatė odiniams paltams: štai, vadinasi, aš, metas 
važiuoti, ko gi dar laukiam? Vienas odinis paltas atidarė maši- 
nos dureles, norėjo paimti iš dailininko jo lagaminėlį, ne, jis 
jau laikė lagaminėlį rankoje ir norėjo pastūmėti į mašiną dai- 
lininką, kuris susirietęs ir įtraukęs galvą klastelėjo ant sėdynės, 
bet tuo metu daktaras Busbekas, tylomis žiūrėjęs, kas čia da- 
rosi, staiga iškėlė ranką: 

— Palaukit valandžiukę! — keturiais žingsniais atsidūrė prie 
automobilio, nuleido liesą ranką ir susijaudinęs tarė: — Palaukit, 
palaukit akimirką! 

Odinis paltas išsitiesė — mažasis žmogus jam tik painiojosi 
po kojų — o kadangi pats nenorėjo aiškintis, jis pamojo Rugbiu- 
lio policininkui, ir laiku atskubėjęs tėvas tuoj griebėsi priemonių. 

— Kas atsitiko? — paklausė tėvas ir atitraukė Busbeką nuo 
mašinos.— Ko jums reikia? 

— Išklausykit mane,— tarė Busbekas, kreipdamasis ne į tė- 
vą, 0 į abejingai laukiančius odinius paltus.— Tai aš kaltas, aš 
atsakingas, kad ateljė nebuvo užtemdyta, aš vienas kaltas. Ponas 
Nansenas čia niekuo nedėtas. 

Tėvas nustvėrė mažąjį žmogų už rankovės, priekaištingai jį 
nužvelgė, bet nedrįso nieko sakyti, nes viską, kas čia iš viso 
turėjo būti pasakyta, jis aiškiai paliko odiniams paltams. 

— Paimkit mane,— tarė daktaras Busbekas,— paimkit mane, 
O jį palikit čia, aš kaltas.— Jis žengė prie mašinos, bet tik vieną 
žingsnį, tėvas jį trūktelėjo atgal. Odiniai paltai susižvelgė, vie- 
nas atsisėdo prie vairo ir paleido motorą, kitas parodė į daktarą 
Busbeką ir paklausė policininką: | 

— Kas čia toks? Ar jis turi čia ką bendra? 

Tėvas papurtė galvą ir atsakė: 

— Tai daktaras Busbekas, jis čia gyvena, jo draugas. 

— Prašom suprasti mane,— šaukė daktaras Busbekas,— po- 
nas Nansenas nieko nežinojo... 

— Tylėkit,— tarė odinis paltas,— negaišinkit mūsų ir pasi- 
traukit. Patariu nusiraminti ir nešdintis iš čia.— Jis atsisėdo ant 
užpakalinės sėdynės šalia dailininko ir užtrenkė dureles. Tėvas 
„paleido daktarą Busbeką, žvilgtelėjo į Ditę, stovinčią prie durų, 
pažvelgė į mane, apėjo apie mašiną ir atsisėdo iš priekio. Ma- 
šina pajudėjo. Aš puoliau prie daktaro Busbeko, kol mašina lėtai 
važiavo prie atdarų vartų, paieškojau ir išsyk suradau dailininko 
siluetą ant užpakalinės sėdynės, kumštelėjau daktarui Busbekui 
ir ėmiau laukti, kaip ir jis, kad Maksas Liudvigas Nansenas dar 
kartą atsigręžtų, bet siluetas nekrustelėjo. 

Palydėjau akimis nuvažiuojančią mašiną, žvilgtelėjau į tvar- 
tą, kur dar buvo mėsinėjama karvė, ir neišgirdau, kaip pasisuko 
raktas spynoje, neišgirdau nė Jozvigo žingsnių, net ir pirmųjų 
pasisveikinimo žodžių. 
dėjo ranką man ant peties ir rūpestingai sušnibždėjo: ,,„Nenu- 
sigąsk, Zigi, nenusigąsk, tai aš!" — tik tada aš išsigandau, pašo- 
kau ir atsitraukiau prie lango. Jozvigas, tas susisielojęs medžiok- 
linis šuo, liko stovėti prie stalo. Jis paėmė mano veidroduką, 
matyt, pabandė surasti jame save, bet nieko nerado, tik plikos 
elektros lemputės šviesą, kurią pagavo ir atmušė mano veidro- 
dukas, tad padėjo veidroduką į tą pačią vietą šalia mano sąsiu- 
vinio ir, nė žodžio netaręs, atsisėdo ant išrantytos taburetės. 

Ar jis vėl atėjo pareikalauti, kad aš laikyčiaus naktinės ra- 
mybės? Ar neketina jis manęs barti, kad aš per daug suvartoju 
elektros energijos? O gal, vasaros nemigos sugundytas, jis įsi- 
brovė čia, tikėdamasis, kad aš paskaitysiu jam „solidų skyrių“, 
kaip jis sakydavo, iš savo rašinio? Jis pasilenkė prie mano są- 
siuvinio ir, kraipydamas galvą, ėmė skaityti; skaitydamas ilgais 
pirštais išsitraukė iš viršutinės munduro kišenės dvi sumaigytas 
cigaretes, amerikietiškas cigaretes, matyt, psichologo amerikiečio 
padovanotas, ir, žymelės vietoj įdėjęs jas į sąsiuvinį, ten jas ir 
pamiršo. Dėl to aš ant jo nesupykau. 

Niekas iš mūsų negalėdavo ilgai pykti ant Jozvigo, to baikš- 
taus gero žmoge:io, kuriam mūsų bėdos yra jo bėdos, kuris ken- 

čia, kai mes kenčiame, ir jaučiasi nubaustas, kai nubaudžiami 
mes. Jis skaitė, o aš žiūrėjau į Elbę, kurioje nieko ypatingo ne- 
buvo, tik labai iš lėto pūškavo pro šalį pavargęs rūkstantis kres- 
nas kaip bulius vilkikas; jo dūmų debesis driekėsi priešais mė- 
nulį, debesis darėsi apskritas, keitė formą, išleisdamas visą kai- 
menę Šetlando ponių, kurie be garso susigrūdo priešais mėnulį 
nelyginant priešais girdyklą. Nė vieno kiro. Nė vieno minėtino 
debesies Kukshafeno pusėje. Mėnulis darė ką galėdamas. Tolu- 
moje niūksojo krantas, traukėsi grandinė automobilių žibintų. 

Turiu pasakyti, kad kaip skaitytojas Jozvigas anaiptol 
nesiskyrė nuo kitų skaitytojų: vos tik permetęs akimis pasku- 
tinį puslapį, vos tik sužinojęs, kad Maksas Liudvigas Nanse- 
nas išvežtas policijos automobiliu, tuoj paklausė, ar sugrįš 
dailininkas namo, o jei sugrįš, tai kada ir kokioje būklėje. Ko- 
dėl ir jis klausinėja to paties, kaip ir visi? Aš gūžtelėjau pečiais 
ir apsimečiau, kad dar nenusprendžiau, ką su juo daryti. Jozvi- 
gas apstulbęs pažvelgė į mane, bet daugiau nebeklausinėjo, jis 
atsistojo šalia manęs ir ėmė žiūrėti į vakarinę Elbę, kuri vienoje 
kitoje vietoje, maždaug už didelės farvaterio bujos, dabinosi 
grynu sidabru. Prie mūsų dirbtuvių plieskė lankinės lempos, 
nepalikdamos aikštėje menkiausio šešėlio. Gluosniai, pamerkę 
į Elbę liaunas šakas, tikrino srovės kryptį ir jėgą. Direktoriaus 
šuo šniukštinėjo krantą, ieškodamas pasislėpusių vandens spor- 
to mėgėjų. O kas čia per kauksmas? Tai kaukė karo laivas aukšt- 
upio pusėje, uoste,— šaukėsi vilkiko pagalbos. 

Jozvigas davė man laiko visa tai ir dar daugiau pastebėti, 
jis stovėjo šalimais, norėjo kažką sakyti ir nesiryžo, bet neke- 
tino nei gesinti šviesos, nei reikalauti, kad eičiau gulti. — tas 
buvo aišku kaip dieną. Ar jis kentėjo? Kentėjo, bet ne per la- 
biausiai. Gal ko ieškojo? Ieškojo formos, kaip atverti savo širdį. 
Jozvigui kažko reikėjo iš manęs, tačiau jis dar nedrįso prašyti, 
suko galvą ir abejojo, buvo beprasižiojąs, bet vėl užsičiaupė, 
nesitvėrė noru išsipasakoti, bet vis nerado savy pasitikėjimo. 
Šitoje svyravimo būsenoje, kuri jau tiek simpatijų jam atnešė, 
jis ir žiūrėjo į veržliai, bet tyliai plaukiančią Elbę. Jis laukė, kad 
aš palengvinčiau jo uždavinį, laukė, kad jam pagelbėčiau. 

Aš nusigręžiau nuo lango, priėjau prie stalo ir ūmai sume- 
čiau, kaip jam padėti: paėmiau vieną iš cigarečių, kurias jis 
žymelės vietoje įdėjo į mano sąsiuvinį, ir užsirūkiau. Kai degtu- 
kas, brūkštelėtas į dėžutę, užsiplieskė, Jozvigas atsigręžė; pama- 

tęs, kad aš rūkau prie stalo, jis protestuodamas iškėlė ranką ir 
priėjo piie manęs, vaikydamas delnu dūmus, ne pasipiktinęs, 
bet nustebęs, ir aš išgirdau jo balsą: 

— Rūkyti kamerose — viešpatie aukščiausiasis! Juk tu žinai, 
kad rūkyti kamerose draudžiama! — Aš užgesinau cigaretę, ne- 
laukdamas, kol jis to pareikalaus.— Ir tu,— kalbėjo jis,— kaip 
tik tu, Zigi, išdarinėji tokius dalykus, o dar dabar, kai tu man 
taip reikalingas.— Jis atsiduso, aš paprašiau atsisėsti ant mano 
lovos. Jis atsisėdo, kraipydamas galvą, ir ėmė žiūrėti, kaip aš 
krapštau nudegusį cigaretės galiuką, ir ničnieko nepasakė, kai 
aš vėl įsikišau cigaretę į sąsiuvinį -kaip žymelę. Tuojau, pagal- 
vojau aš, tuojau jis tave paprašys, tiesa, ne padėti, bet bendra- 
darbiauti, ir neapsirikau: Jozvigas atėjo patarimo. 

Žinoma, jis pradėjo dėstyti savo bėdas saviškai, atseit, iš tolo, 
taip sakant, nuo Adomo ir Ievos. 

— Kaip vyriausias,— tarė jis, — kaip vienas iš vyriausių, tu 
juk žinai, kas saloje leidžiama ir kas neleidžiama.— Po to, nepa- 
mesdamas iš akių užsibrėžto tikslo, nuvažiavo prie bendrųjų vi- 
daus tvarkos taisyklių, kurį laiką pagromuliavo paragrafą „Rū- 
kymas atvirose ir uždarose patalpose“, nusirito dviem paragra- 
fais žemiau ir priminė man, kas atsitinka, kai žmogus nesilaiko 
taisyklių, paskui tuo pradėjimu palypėjo aukščiau nematomomis, 
bet niekur nepabėgusiomis taisyklėmis ir sustojo prie antro pa- 
lygiškai klausyti.“ Aš vis dar nenumaniau, kur jis suka. Apsime- 
tęs visai abejingas, Jozvigas paminėjo Olę Plecą, ėmė šnekėti 
apie tai, kaip kadaise Olė mėgino pabėgti, kažkodėl per dažnai 
kartojo „o atsimeni“. 

— O atsimeni tą lietingą vakarą? Jie viską buvo gerai pa- 
rengę ir apgalvoję, buvo atoslūgis. Tačiau paskutinę minutę ry- 
žosi pasinaudoti raktais, pasidarytais dirbtuvėje. O atsimeni, 
koks rūkas pakilo nuo jūros, toks tirštas, jog laivai buvo išmetę 
inkarus vidury upės — tik žvangėjo ir tarškėjo grandinės. Kiti 
jau buvo beatsižadą sumanymo, bet Olė laikėsi savo, nors ir koks 
rūkas, todėl ir darė, kaip sutarta. Dabar, tur būt, supranti, kad 
tau tik džiaugtis reikia: būtum gailiu balsu šaukęsis pagalbos, 
kaip ir kiti. Kur čia gali plaukti migloje per Elbę, kai per žingsnį 
nieko nematyti! O atsimeni, kaip jie auštant stovėjo drebėdami, 
šlapi lyg marka, o mes — aplink juos? 

+ Nenorėdamas ligi galo klausytis tos plokštelės, pasakiau, kad 
taip,. atsimenu, viską atsimenu — ir tą naktį, ir tą rūką, ir kiek 
jui, ir taip toliau; tai buvo seniai, bet ne taip jau baisiai. Jozvigas 
linkčiojo, griežė dantimis, net skėstelėjo rankomis, skausmingai, 
jei norit, sutrikęs: 

— Kam, Zigi, kam reikalingos praeities pamokos? Kodėl iš 
tų praeities pamokų nieko arba beveik nieko doro, supranti? 
Kuriam gi galui, jei jau taip, tos praeities pamokos? 

Tada aš pastačiau ausis, gerą valandėlę žiūrėjau į jį klausia- 
momis akimis, ir pagaliau jis nebeištvėrė. 

— Supranti, Zigi? Po viso to, kas buvo? — Ir jis pasakė: — 
Jie nė numanyt nenumano, kad aš viską žinau, išvietėj jie svars- 
tė planą, kas tik norėjo, galėjo pasiklausyti. Ką gi man daryti? 
Olė, tavo draugas Olė Plecas, ateinantį penktadienį nugrandys 
nuo duonos marmeladą ir susivynios į popierių. Vakare, taip jie 
susitarė, per paskutinį patikrinimą jis mane apmaus, tada viskas 
ir prasidės — dar sykį! 

— Aš nieko nežinau, iš tiesų! — tariau. 

— Olė atsiguls ant grindų, — pasakojo jis toliau liūdnu bal- 
su,— veidas ir kaklas ištepti marmeladu, aš, matai, pagalvosiu, 
kad jis primuštas arba nuo kažko nukrito. Aš, žinoma, išsigąsiu, 
atrakinsiu duris, pulsiu į kamerą, pasilenksiu prie jo, o kai ban- 
dysiu Olę pakelti, jis mane nudobs pagal planą, o tada jau raktų 
nereiks dukart prašyti, ir viskas prasidės iš naujo. Ir kai apie tai 
išgirsi, Zigi, tai paklausi save: negi nė sudilusio skatiko jos ir 
nevertos, tos praeities pamokos? 

— O kas dar su juo bėgst — paklausiau aš, bet jis nepanoro 
sakyti, greičiausiai tie patys, kaip ir aną sykį. — Vadinasi, numa- 
tyta penktadienį? 

— Penktadienį, taip, ir aš vis suku galvą, ką man daryti, kai 
jau viskas man žinoma,— tarė Jozvigas.— Juk yra daugybė ke- 
lių. — Ką, pavyzdžiui, aš pasakyčiau, jeigu jis imtų ir neužeitų pas 
Olę? Arba užeitų, bet, užuot pasilenkęs prie Olės, pats jį nudobtų, 
tai būtų, taip sakant, savigyna. Žinia, jis galėtų ir pagarsinti šią 
istoriją — šnipštelk direktoriui žodį, ir tas surengs tikrą spektaklį. 

Jozvigas nuleido akis, nutilo, ir aš išsyk supratau, kad jis 
palieka man pasiūlyti ketvirtą kelią, jam priimtinesnį. Nespėjau 
dar nė prasižioti, o jis jau su viltimi pakėlė galvą. 

— Galėčiau, žinoma, pasikalbėti ir su Ole,— tariau aš, — pa- 
sakyti, kad tai tuščias darbas, kad jo planas žinomas ir kad vis- 
kas nueis šuniui ant uodegos, kaip ir aną kartą. Aš galėčiau jam 
tai pasakyti, jeigu jis manęs klausys, jeigu jis iš viso teiksis 
mane išklausyti. 

— Jis tave išklausys,— tarė Jozvigas. 

— Bet nieko iš to nebus, aš negaliu jo įspėti. Jeigu aš jį įspė- 
siu, jis pamanys, kad aš vieną ranką laikau su prižiūrėtojais, o 
tokių dalykų čia niekas negali sau leisti. 

— Ką gi man daryti? — paklausė Jozvigas. Jis atrodė nejuo- 
kais susirūpinęs.— Ką gi man daryti, Zigi, juk penktadienis ne- 
truks ateiti? Kas gi bus, jei tu nenori jo įspėti? 

— Marmeladas,— tariau aš.— Pastatykit jam ant stalo visą 
stiklainį marmelado ir prilipinkit prie stiklainio raštelį: „Nau- 
dokitės laisvai, kad tik žaizdos kaip ugnis degtų." 

Jozvigas nepatikliai pažvelgė į mane, jau buvo beatmetąs 
tą mano mintį, bet, dar kartą apgalvojęs, vis dėlto jai pritarė, 
net pralinksmėjo, šiaip ar taip, su ja apsiprato, staiga ėmė lai- 
kyti ją vienintele galima išeitimi ir atsistojo nuo mano lovos. 

— Aš žinojau, — tarė jis, duodamas man ranką, — aš žinojau, 
Zigi, kad tuščiomis iš tavęs neišeisi, 

Nematomi paveikslai 


Vadinasi, čia, kur mudu su Hilke gaudome plekšnes, tai ir 
atsirado: gyvybė ir visa kita, ar jūs esat kada girdėję tokį da- 
lyką? Čia, vatuose, toje pilkoje kaip dumblas arba moliūgoje 
dykvietėje, pertakų išvagotoje, negilių klanelių išmargintoje, jei, 
žinoma, nemeluoja Peras Arnė Šeselis, rašytojas ir kraštotyri- 
ninkas, ir prasidėjo žygis: visa, kas gali kvėpuoti ir taip toliau, 
vieną gražią dieną pakilo nuo jūros dugno, per amfibijų juostą 
nutraukė į krantą, nusimazgojo dumblą, susikūrė ugnį ir išsivirė 
kavos. Taip rašė mano senelis, tas krabas vienuolis. 

Šiaip ar taip, mes nuėjome į vatus gaudyti plekšnių, klam- 
pojome slidžių jūros dugnu, gerokai nutolę nuo pusiasalio. Hilkė 
visą laiką traukė pirma. Kartu su mumis žvejojo jūros paukščiai. 
Hilkė ėjo, pasikaišiusi suknelę, susimezgusi ją ant pilvo, jos ko- 
jos buvo dumblinos iki pakinklių, kelnaičių kraštas sušlapęs ir 
pajuodęs. Jūros paukščiai raižė pražiotais snapais klanų van- 
denį, taukšėjo, čepsėjo. Pertakai, ryškiai išvagoję krantą, į jūros 
pusę smarkiai šakojasi, per atoslūgį čia gali pagauti daug žu- 
vies. Dažniausiai, susiėmę už rankų, mes žengiame į pilką klaną 
arba į seklaus pertako pakraštį ir, klimpte nuklimpę į dumblą, 
ieškome, čiuopiame kojų pirštais, paskui, kits kitą palaikydami, 
traukiame kojas, metodiškai klampodami per sąnašas ir dumblą, 
visą laiką susikaupę, laukdami, kad tuoj kas nors suspurdės po 
koja; užmini kokią plokščią žuvį — plekšnę, labai retai jūrų lie- 
žuvį, — o ji daužosi, spurda, raitosi, ir Hilkė kiekvieną kartą 
rėkia ir spiegia, kai užtinka žuvį ir laiko ją primynusi; aš neži- 
nau nieko, kas taip ištvermingai mokėtų gaudyti plekšnes, kaip 
Mano sesuo Hilkė. Nors ji labai bijo padų kutenimo ir kiekvieną 
Sykį išsigandusi pašoka ir suspiegia, bet nepaleidžia nė vienos 
užmintos plekšnės ir spaudžia ją prie dugno, kol aš nutvėręs 
Ištraukiu žuvį iš vandens. 

Kartais ji nuklimpsta aukščiau kelių, tada atsiplėšia suknelę 
ligi krūtinės. Kartais paslysta ant molio sluoksnio kaip ant ledo. 
Jai patinka, kad vėsiame dumble kliuksi ir pakšnoja, kad spro- 
ginėja burbulai, kad kojos grimzta ir grimzta į minkštą dugną. 

Ji niekad neužmiršta pažiūrėti, kokia srovė pertakuose. Kai ban- 
guotas dugnas darosi kietesnis, ji šokinėja ant vienos kojos, 
kiekvieną sykį pataikydama ant daugiašerės kirmėlės išmatų 
riestainiukų, panašių į virvutę. Ji gaudė ostrakodas, visokius 
vėžiagyvius, žiūrinėjo, pasidėjusi ant delno, ir vėl leido į van- 
denį. Rinko tuščius sraigių kiaukutus, kišosi juos į kelnaites; 
gumutė aplink šlaunį neleido jiems išbyrėti. Be viso šito vaizdas 
būtų nepilnas. 

Paskui rūškana sekli jūra, žemi debesys vakaruose, gūsiuo- 
tas vėjas, raibinantis pertakus, šiaušiantis klanus ir jūros paukš- 
čių plunksnas, vienišo lėktuvo tolimas burzgimas, boluojantis 
pusiasalio smėlis, aukštas užtvankos pylimas, dar saugesnis, dar 
labiau neįveikiamas, kai žiūri nuo vatų pusės, ir toli užpakaly, 
ant kopos, — dailininko namelis. 

Aš nešiau pintinę su žuvimis. Ėjau paskui Hilkę vatais, svai- 
džiau akmenukus į žvejojančius jūros paukščius ir bandžiau, 
kaip ir ji, pašokinėti ant vienos kojos. Trypiau gelsvų putų kau- 
burėlius, vėjo suneštus. Žuvys spurdėjo pintinėje ir, gaudyda- 
mos orą, žiopčiojo žiaunomis. Hilkė kelissyk liepė man tekan- 
čiu pertakų vandeniu numazgoti jai kojas, per kurias ėjo dumblo 
družės; kai aš mazgodavau, ji pasiremdavo man į nugarą. Kiau- 
kutai jos kelnaitėse susidauždami tarškėjo kaip barškutis. Aš 
stačiau koją ant kokio kupstelio ir leidau dumblui sunktis pro 
tarpupirščius. Hilkei aplink šlaunį raudonavo dryželis, likęs nuo 
gumutės ir panašus į išbėrimą, atrodė, kad tą vietą jai kokie 
bužiai sukapojo. Vėjas taršė jai plaukus, kartais visai uždeng- 
damas veidą. 

Regis, mes jau ėjom į pusiasalio pusę, kai Hilkė, šokinėjusi 
pirma manęs, staiga riktelėjo, atsisėdo ant šlapios Žemės, apsi- 
kabino abiem rankom kairiąją pėdą ir taip prisitraukė ir pasuko 
koją, jog buvo matyti padas. Aš tučtuojau atsidūriau prie jos 
ir atsiklaupiau. Jai iš pado kyšojo dantyta, balta kaip kreida 
midijos kiaukuto šukelė. 

— Kad tik nenulaužčiau,— tarė ji ir, dviem pirštais suėmusi 
šukelę, žaibo greitumu ją ištraukė. Nosinės Hilkė neturėjo, ji 
paėmė už suknelės padurkų, bet jais nepasinaudojo ir žaizdą 
nušluostė krašteliu mano marškinių, kuriuos išpešė man iš kel- 
nių. Žaizdelė buvo piautuvo formos. Kraujas sunkėsi vis mažiau 
ir mažiau. 

— Kraujas nebebėga,— tariau aš. 

— O reikia, kad bėgtų, — atsakė Hilkė,— kraujas išvalys 
žaizdą, — ir netrukus pridūrė: — O tu galėsi, Zigi? Nebijosi iš- 
čiulpti žaizdos? 

— O kaip? — paklausiau aš. 

— Kaip tai kaip? — atsakė Hilkė— Burna, žinoma, reikia 
čiulpti ir spiaudyti.— Ji pasirėmė alkūnėmis, išsižergė ir atkišo 
man koją.— Na! 

Aš suėmiau jos kulkšnelį ir užsimerkiau. Jos koja truputį 
atsidavė dumblu ir jodu, aš prisitraukiau ją, dar sykį pažiūrėjau 
į žaizdelę, prieš dėdamas prie jos lūpas. Iš pradžių pajutau tik 
dumblo skonį, išspioviau, ėmiau toliau čiulpti, truputį paspaus- 
damas liežuviu, vėl išspioviau, pamažu dingo bet koks skonis, ir 
atsimerkęs pamačiau priešais gulinčią Hilkę, ji su padėka man 
linktelėjo. 

Paskui sesuo atitraukė koją, apžiūrėjo žaizdelę ir ištiesė man 
abi rankas. Aš padėjau jai atsistoti. Ji pasirėmė man į petį, aš 
apsikabinau ją per šlaunis, ir mudu nutraukėme kranto link, 
pusiasalio link, kur gulėjo mūsų batai ir kojinės. Hilkė patyliais 
keikėsi, matyt, šiandien ji turėjo kažką sumaniusi, ir tam suma- 
nymui buvo reikalinga sveika koja; sesuo be paliovos murmėjo: 

— Ir atsitik tu man kaip tyčia šiandien, velniai parautų, 
kodėl ne rytoj? — Jos ranka ėmė nerimauti ant mano peties, 
Hilkė nuolat žvilgčiojo į laikroduką. Žinom, ką reiškia tokie 
žvilgčiojimai. Ji šlubavo, kairiąją koją statė kulnu, sulig kiek- 
vienu žingsniu truputį pasisukdama per kelį.— Ir atsitik tu man 
kaip tyčia šiandien! 

— O kas šiandien? — paklausiau aš, ir sesuo man taip pa- 
žodžiui atsakė: 

— Jei tu ir toliau taip spausi, tu man dar ir šlaunį išsuksi. 

Mes vengėm gilesnių pertakų, lenkėm įtartinus klanus, bet 
vis tiek kartais ligi kelių nuklimpdavom į dumblą. Žemai virš 
mūsų durpyno kūdrų linkui skrido laukinės žąsys, vatuose drau- 
ge su tulikais ir jūrinėmis šarkomis darbavosi kirai. Kaip nelijo, 
taip nelijo. Kai priėjome pusiasalį, aš kritau ant smulkaus smė- 
lio, čiupau Hilkei už kulkšnelio, ketindamas dar sykį išvalyti ir 
iščiulpti žaizdelę, bet dabar Hilkė nesutiko, ji pakišo pirštus po 
kelnaičių gumute, ir kiaukutai kaip lietus pabiro ant smėlio. Se- 
suo atsitūpė ir ėmė juos skaičiuoti, o aš nubėgau atnešti jai ko- 
jinių ir batukų. 

— Mažai,— staiga tarė Hilkė.— Man dar reikia bent dešim- 
ties ar penkiolikos. Pririnksi, Zigi? 

— O tu manęs palauksi? 

— Ne,— tarė ji. — aš eisiu.— Šitokiom gudrybėm visada ma- 
nim atsikratydavo. Hilkė surinko kiaukutus į pintinę, tiesiog 
subėrė ant žuvų. Kojine nusišluostė žaizdelę ant pado ir tik iš- 
kratė kojinę, prieš maudamasi, nusipurtė suknelę, atsistojusi 
prieš vėją, susirišo ant pakaušio plaukus, o paskui, atsainiai su 
manim atsisveikinusi, nukildišiavo paplūdimiu namų link. 

Aš likau gulėti ant smėlio ir, atsirėmęs alkūnėmis, žiūrėjau, 
kaip ji tolsta, mėlyna žaliame fone, mėlyna rusvai pilkame fone, 
darosi vis mažesnė, vis menkesnė, taip atsitinka ir kiekvienam 
iš mūsų — vyrui ar moteriai — juo labiau jis artėja prie užtvan- 
kos: užtvanka savo išpampusia masė, regis, sumažina ir prisle- 
gia žmogų, bent kol jis juda jos papėdės link. Užsikorusi ant 
užtvankos keteros, Hilkė atsigręžė, paieškojo akimis manęs, su- 
rado ir liepiamu mostu parodė į vatus: eik, vadinasi, man kiau- 
kutų rinkti! 

Aš gulėjau kaip gulėjęs ir laukiau, kol ji dings, bet ir tada 
negrįžau į vatus, nes, vos tik Hilkė nusirito į kitą pusę pylimo, 
iš smiltlendrių priešais kopą atsistojo kažkoks vyriškis, menku- 
tis žŽmogynas — Busbekas. Jis ten gulėjo ir laukė, kol praeis 
Hilkė. Jis kažką nešė, daktaras Busbekas kažką nešė, tvirtai 
prisispaudęs prie savęs, kartais atsigręždavo, tarsi bijodamas, 
kad negrįžtų Hilkė. Visu kūnu pasilenkęs į priekį, konvulsyviai 
mosuodamas laisvąja ranka, jis ropštėsi į kopą. Dabar jau ga- 
lėjai numanyti, kam jam prireikė persigauti per pusiasalį. Ma- 
tyt, jis laikė rankoje nosinę, nes atrodė, kad kartas nuo karto 
šluostosi sprandą ir kaktą; tur būt, žmogus labai skubėjo, net 
atsigręždamas arba žvalgydamasis po paplūdimį, nė karto nesu- 
stojo. Jis korėsi į kopą, kaip atrodo, piktai, sukandęs dantis, 
niekaip negalėjo susidoroti su slenkančiu smėliu, sausu kopos 
smėliu, neleidžiančiu niekaip atsispirti kojomis. 

Kas be ko, jis pasirinko trumpiausią, bet ir sunkiausią kelią 
į dailininko namuką, dvilinkas susirietęs, atkakliai klampojo į 
tą pusę, kartais skubomis pasitrindamas akis, kai patekdavo į 
smėlio stulpą, kurį vėjas, pagavęs nešti kopos viršūnės link, 
sukti padūkusiu verpetu, blokšdavo į sausumą. Leistis nuo kopos 
jau sekėsi geriau, dabar daktarui Busbekui net užėjo noras pa- 
šokti, jis straksėjo, šoko, sklendė šlaitu žemyn, paskui leidosi 

tekinas į dailininko namelį, sudavęs skiausčia ranka, atšovė 
sklendę, greitai apsidairė, paskui ilgai vedžiojo įtariomis akimis 
po pusiasalį, pajūrį ir siaurą žemės lopelį ties užtvanka, paga- 
liau puolė į namelį ir užsidarė duris. Man išdulkėjo iš galvos 
Hilkės kiaukutai, o apie Busbeką štai ką pasakysiu: kai Žmogus 
taip keistai, taip įtartinai elgiasi, nieko nuostabaus, kad juo kas 
nors susidomės ir, balažin ką įtardamas, ims jį sekti. 

Nespėjo Busbekas užsidaryti durų, o aš jau pašokau ant kojų 
ir pagūžomis, visuomet pasirengęs griūti žemėn, pasileidau teki- 
nas užuolankom, stengdamasis atsidurti prie namelio iš tos pusės, 
kur nebuvo langų. Bet griūti man nereikėjo. 

Pamažu, vis pamažiau, galais pirštų, nuo vėjo užlindęs už 
namelio, priglaudęs skruostą prie beicuoto medžio, aš klausausi, 
visomis keturiomis slenku prie fasado su langais, laukiu, štai vi- 
duje kažkas bilda, braška, girgžda surūdijusi vinis, kaltu trau- 
kiama, atsargiai stojuosi nugara į sieną, sėlinu arčiau prie pla- 
taus lango, kad tik nieko neužkliudyčiau, ką jis ten veikia, kam 
čia kuičiasi su grindų lentomis, kad tik nekristų mano šešėlis, 
jis, rodos, plėšia lentas kaltu, pasilenkiu prie lango ir taip toliau. 

Mudu pažinome kits kitą išsyk. Jis, regis, tikėjosi, kad aš 
galiu čia atsidurti, nes, kai pasilenkiau prie lango kampo ir 
prisidėjau ranką prie kaktos, kad galėčiau geriau matyti, Bus- 
bekas jau žiūrėjo į mane, žiūrėjo ne tiek su nuostaba, kiek su 
apmaudu, klūpodamas ant grindų ir laikydamas prieš save kal- 
tą, kuriuo jau buvo atplėšęs kelias lentas ir pakėlęs apie ket- 
virtį metro. Žinia, aš apstulbau, kad jis taip greit mane paste- 
bėjo, bet dar labiau apstulbau, kad jis savo silpnomis rankomis 
gebėjo darbuotis su kaltu ir net plėšti grindis. Taigi mudu įsmei- 
gėm į kits kitą akis. Jis pertraukė savo darbą, o aš vis ta pačia 
nepatogia poza spoksojau pro langą, tartum būčiau likęs nepa- 
stebėtas. Mudu niekaip negalėjom atitraukti nuo kits kito akių, 
ir juo ilgiau tai truko, juo mažiau aš ketinau sprukti, o Busbe- 
kas vėl imtis darbo. Jis tebelaikė rankoje kaltą, o aš tebelaikiau 
ranką prie kaktos. 

Bet štai jis man linktelėjo, pagaliau linktelėjo išsiblaškęs, iš 
jo veido dingo apmaudas; jis linktelėjo man, kad eičiau į vidų, 
ir, kai aš atsidariau namelio duris, Busbekas laukė manęs, stovė- 
damas prie darbo stalo, kaltas gulėjo ant grindų, o šalimais — 
suraišiotas aplankalas. Tur būt, mano veidas atrodė kaip kalto 
žmogaus, nes jis tuoj užsipuolė mane; 

— Tu slapčiom sekei ir susekei mane! Kodėl? Ko tau reikia? 
Kas tave siuntė, kuriuo tikslu? 

Matyt, būtų buvęs labai patenkintas, jei aš būčiau jam pa- 
sakęs, kad tėvas liepė man jį sekti. Daktaras Busbekas nė iš 
tolo nenorėjo tikėti, kad aš sekiau jį, niekieno nesiunčiamas. 

— Ko gi tu tikėjais? — klausinėjo jis.— Ką tu norėjai suži- 
notit — Aš žvilgtelėjau į suraišiotą aplankalą ir gūžtelėjau pe- 
čiais. Pastebėjęs mano žvilgsnį, jis kiek patylėjo.— Tai kam 
„gi? — paklausė jis galiausiai. 

— Nežinau,— atsakiau, — iš tiesų nežinau. 

Dabar jis neteko pasitikėjimo savimi ir atrodė man bejėgis 
ir drovus, kaip paprastai; žiūrėdamas į jį, visados jautei, kad 
jis pats reikalingas pagalbos. Jis susidėjo rankas, pabandė susi- 
kišti jas į krakmolytus rankogalius, bugščiai pažvelgė pro platų 
langą į pajūrį ir pro duris apžiūrėjo kopą. 

— Ar tai reikia paslėpti? — paklausiau aš, pakėlęs nuo grin- 
dų aplankalą. 

Jis ištraukė man iš rankų aplankalą taip šiurkščiai, kiek iš 
viso toks žmogus gali šiurkščiai pasielgti, ir tučtuojau taikiu 
mostu atsiprašė, kad taip pasikarščiavęs. 

— „Debesų kūrėjas“, — tariau aš, bet jis papurtė galvą: Bus- 
bekas žinojo, kad dailininkas man buvo patikėjęs tą paveikslą 
ir kad aš, kai automobilis dingo iš akių, atidaviau jį Ditei, jis 
viską žinojo apie mus ir daug ką net pirma mūsų. Vadinasi, jis 
ieškojo, kur paslėpti aplankalą, Maksas Liudvigas Nansenas 
pats jį išsiuntė, kai tik grįžo iš Huzumo, ne, ne visai taip: kai 
dailininkas grįžo tą rytą — prislėgtas, sumišęs ir nelinkęs leistis 
su niekuo į kalbas, — jis tik pasisveikino tylėdamas su Dite ir 
užsirakino savo kambary, išsėdėjo ten kelias valandas, o ir iš- 
ėjęs iš ten, nė žodžio nepasakė, kas buvo Huzume, klausinėja- 
mas tik purtė galvą, matyt, jam buvo uždrausta ką nors pasa- 
koti. Jis atnešė aplankalą, kurį ligi šiol slėpė Blekenvarfe, pa- 
davė Teo Busbekui ir paprašė surasti jam saugią vietą, bent jau 
saugesnę, negu Blekenvarfas. Šičia, namelyje. Visa tai aš suži- 
nojau iš Busbeko ir dar sužinojau, kad į aplankalą sudėti ver- 
tingiausi kūriniai, tokie, kuriuos dailininkas laikė vertingiau- 
siais. Maždaug taip jis pats sakė. Bet kurgi paslėpsi aplankalą 
namelyje ir kaip? 

Daktaras Busbekas ėmė ieškoti pergamentinio popieriaus, 
jo turėjo būti kažkur spintoje, po spinta, už spintos, abų mųdų 

ieškojome to popieriaus, ir, kol ieškojome, aš pastebėjau, kad 
jis visą laiką nepaleidžia manęs iš akių ir kad nuo kažkurios 
akimirkos jis nemeta to ieškojimo tik todėl, kad nežino, ką su 
manim daryti. Pergamentinio popieriaus vis dėlto nesuradom. 
Gal kas jį paėmė, gal dabar jį nešiojo jūros bangos, gal net pats 
dailininkas jį kam nors suvartojo, šiaip ar taip, popieriaus, 
kuris turėjo apsaugoti nuo drėgmės aplankalą ir jo turinį, čia 
nebebuvo, ir Busbekas tai konstatavo veikiau su palengvėjimu, 
negu su nusivylimu. 

— Nebėra, — tarė jis — nieko nepadarysi, o be pergamen- 
tinio popieriaus laikyti aplankalo po grindimis negalima. Ir ap- 
skritai, kažin ar čia tinkama vieta? 

Pats sau atsakęs į klausimą, jis užlipo ant atplėštų lentų, 
pasisupo, prispaudė jas, o paskui užšokome ant jų abu, ėmėm 
trypti, ir pagaliau daktaras Busbekas įkalė kaltu išklibusias vinis: 
tamsi anga, kurios dugne žvilgėjo drėgnas smėlis, vėl buvo 
uždaryta. 

— Tu vėl pasiimsi aplankalą? — paklausiau aš. 

— Taip, pasiimsiu, — atsakė jis, — pergamentinio popieriaus 
nėra, ir iš viso vieta čia netikusi. 

Aš paprašiau, kad jis parodytų man, kokie paveikslai tame 
aplankale; jis atsisakė, o kai aš buvau besiekiąs atrišti virvutes, 
jis, ištiesęs ranką, atitvėrė nuo manęs aplankalą. 

— Tai nauji paveikslai? — paklausiau aš. 

— Nematomi paveikslai,— tarė jis. 

Tada aš ėmiau kaulyti, siūliaus nunešti aplankalą į Bleken- 
varfą, jeigu bent kartą, bent vieną paveikslą, bent akimirkai... 
bet jis nenorėjo, negalėjo, jis pasakė: 

— Kas tau iš to? Paveikslai nematomi. 

— Bet juk paliesti juos galima? 

— Be abejo, paliesti galima. 

— O nešti? 

— Ir nešti taip pat. 

— O pakabinti? 

— Ir pakabinti galima. 

— Tai kodėl gi jie vadinasi nematomi? 

Daktaras Busbekas pasidairė kambaryje, įsitikino, kad viskas 
sutvarkyta, ir pasikišo aplankalą po pažastimi. 

— Ką? 

— Sakau, jeigu jie nematomi, tie paveikslai,— tariau aš— 
tai nereikia jų nė slėpti, suvyniojus į pergamentinį popierių, 
po grindimis; jeigu jie nematomi, tai niekas jų nė neras, kas 
nematoma, tas apsaugota. 

— Taip žiūrint— jis iš tikrųjų pasakė: „Taip žiūrint“ — 
žinoma, tavo tiesa.— Tai pasakė jis, pasigręžęs nuo manęs, tarp 
kitko, jau eidamas prie durų, bet staiga stabtelėjo, atsigręžė ir 
kalbėjo toliau: — Supranti, ne viskas tuose paveiksluose nema- 
"toma; yra šiokių tokių nuorodų, ženklų, užuominų, — žinai, tokių 
strėliukių,— tai galima įžiūrėti, bet svarbiausia, tai, kas reikš- 
minga,— nematoma. Tai yra paveiksle, bet nematoma, jei tu 
mane supranti. Vieną gražią dieną, aš nežinau kada, kitokiais 
laikais, viskas pasidarys matoma. O dabar nebeklausinėk, nebe- 
šnekėk, eik namo. 

— O tu? 

— Ir aš einu namo. 

Atsisveikindamas jis vis dėlto man nusišypsojo, paskui pri- 
sispaudė prie krūtinės aplankalą ir išėjo iš namelio. Aš truputį 
pažiūrėjau į jį, kaip jis eina link kampuotos kopos, iš pradžių 
nedrąsiai, o paskui skubomis, liemeniu smarkiai palinkęs į priekį. 

Šniokštimas vatuose, tai prasidėjo potvynis. Putojantis van- 
duo ritosi per smėlio seklumas, užtvėrusias pertakus, purslotais 
liežuviais plūdo plynais vatais, liejo duobes ir išgraužas; potvy- 
nio banga nešė žoles ir kiaukutus, rąstigalius, naikino jūros 
paukščių pėdas, naikino mūsų pėdas ir iš šiaurės veržliai brovėsi 
į krantą, o paskui ir į sausumą, greitai atkirsdama molinai pilką 
plotą, slinkdama vis arčiau pusiasalio. 

Dabar jau po kiaukutais, per vėlu rinkti kiaukutus, kurių pra- 
šė Hilkė. Kai aš išėjau iš namelio, daktaro Busbeko nebebuvo 
matyti. Perkirtau pusiasalį ir nutraukiau paplūdimiu, vis lan- 
kais apsukdamas atsiritančias bangas ir pasitraukdamas nuo jų, 
kai tik jos, putodamos kietu smėlėtu dugnu, rimtai imdavo man 
grūmoti. Krantas. Jūra. Bet dabar pirmyn, iki raudonojo švytu- 
rio, šlaitu į viršų, per užtvankos pylimą ir vėl žemyn, į plytomis 
grįstą keliuką, pro šliuzą ir pro nusišėrusį stulpą su lentele „„Rug- 
biulio policijos postas“. Senos vežėčios be ratų, kur kitados 
slapstydavausi, rodės, dar labiau susmego į žemę, pakeltas į 
viršų grąžulas sutriušo, suskilo ilgais plyšiais, o suskeldėjusio 
kėbulo viduryje viena lenta buvo lūžusi. Vadinasi, pro vežė- 
čias ir malkinę, bet prie akmeninių laiptukų sustojau, turėjau 

sustoti, nes virš manes tarpduryje, perspektyvos padidintas ma- 
žiausiai ligi pusaštunto metro — kaip tą dieną, kai mes vien- 
račiu vežimėliu atvežėm Klasą,— stovėjo ir laukė tėvas, viską, 
taip sakant, užtvėręs, ir dabar jau nepraeisi. Ir kol jis taip neju- 
dėdamas žiūrėjo į mane iš viršaus, nepasitraukdamas į šoną, 
neištiesdamas rankos, nė sykio net nekrustelėdamas sauso vei- 
do, tarsi vis labiau augo, darėsi vis rūstesnis, tad nė nemėginau 
pakelt į jį žvilgsnio, bet, nuleidęs akis, spoksojau į pabalusius 
nuo drėgmės jo batų galus, į molėtus kragus — kaip jis ir ga- 
lėjo nešioti tokius kragus, ir dar mielai! — ir pastebėjau, kad jo 
batraiščių vilkstės vienodo ilgio ir tvarkingos. Vienodo ilgio 
vilkstės jam teikė malonumą. Jis taip pat jautė malonumą, 
žiūrėdamas, kokį nerimą ir skausmingą netikrumą sukelia kitam 
žmogui šitokiu atkakliu laukimu, nuo kurio bet kam nesmagu 
darosi. 

Ką jis šįsyk sušniukštinėjo? Ką man prisipažinti? Aš spok- 
sojau į jo batus, kantriai kęsdamas jo tylėjimą, kuriuo jis mane 
mažino, darė nuolankų, o kai jau iš tikrųjų sutirpdė mane ligi 
penkių pfenigų pinigo dydžio, batai sujudėjo tarpdury, batai 
suartėjo, pasisuko keturiasdešimt penkiais laipsniais, atkišdami 
savo juokingai gumbuotą profilį, veidas taip pat atstatė savo 
profilį, tėvas stovėjo, nugara atsirėmęs į dešinę staktą, vadi- 
nasi, ne tik davė kelią, bet savo poza paragino drožt į vidų. 
Praėjau pro jį į vidų. Priemenėje sustojau, išgirdęs, kaip jis 
apsigręžė. 

— Į raštinę! — sukomandavo jis, ir aš pirmas įėjau į ankš- 
tą raštinę, vadinasi, manęs laukia pasikalbėjimas. 

Iš pradžių jis tik skaitė man iš veido, įbedęs į mane aiškia- 
regio žvilgsnį, bet to, ką perskaitė, matyt, nepakako. Tada atsi- 
sėdo nugara į langą ir pasakė, kas pirmiausia atėjo į galvą: 

— Pasakok! — Bet kaip atsakyti į tokį įsakymą? — Pasa- 
kok,— tarė jis vėl,— greičiau, drožk, ko gi tu tyli? — Aš jau 
supratau, kad jis kažko nori iš manęs, bet ko? — Pasakok! Ne- 
apsimetinėk, pasakok! — Vadinasi, reikia prisipažinti, pasakoti 
jam tolygu prisipažinti. — Tu daugiau žinai, — tarė tėvas, — dau- 
giau, negu man pasakoji. Manau, mudu susitarėm dirbti išvien, 
ar ne? Tai kaip čia dabar? 

Jis atsistojo, susidėjęs rankas ant nugaros, iš lėto priėjo prie 
manęs, dabar jau galėjai numatyti, kas bus toliau, tačiau jis 
taip ilgai delsė su antausiu, skirtu veikiau pagelbėti, negu nu- 

bausti, jog pagaliau užklupo vis dėlto mane iš netyčių. Tėvas 
iš tiesų pamanė, kad antausis pagerino man atmintį, ją pra- 
skaidrino ir nurimęs grįžo į savo vietą. 

— Tu juk amžinai ten lindi,— tarė jis,— kiaurą dieną trai- 
niojies po Blekenvarfą ir viską matai. Tad pasakok! 

Na, jeigu jis jau taip spiriasi, nieko nepadarysi: 

— Vakar Blekenvarfe kepė pyragą su pabarstais, daktaras 
Busbekas sėdėjo saulėje ir skaitė, mudu su Juta įsikorėm į ka- 
rietą, seną, žinai, kur stovi malkinėje, o Jobstas užlipo ant pa- 
sėsto ir taip siuto, jog sulaužė botagą. 

Aš jam išklojau visus niekus, kokius tik galėjau sugraibyti 
savo atminty: kad Broderseną, vienarankį laiškininką, pavaišino 
arbata, kad Ditė po pietų buvo atsigulusi pokaičio, kad mes iš- 
varėm antis iš kūdros į griovius. Kaip kantriai tėvas klausėsi 
net tokių mažmožių! Bet paskui staiga tarė: 

— O tunnieko nepamiršai? 

— Apie lietų? — paklausiau aš. 

— Apie tą išsigimėlį, — tarė jis — apie Busbeką, jis kažką 
išnešė, lyg kokį aplankalą. Iš namų išnešė, nuėjo į pusiasalį, kur 
ir tu buvai. Jei tu ne žabalas, negalėjai jo nematyti. | 

— Ak, tu apie šitą,— tariau aš,— šitą mačiau. Jis ėjo per 
kopą, gerokai skubėjo, jis traukė į namelį, ten ir buvo užėjęs, 
gal norėjo ką paslėpti. 

— Tu taip manai? — paklausė tėvas. 

— Jis ilgokai pabuvo namelyje, — tariau aš, — gal ką ir pa- 
slėpė po grindimis. 

— Po grindimis? 

— Tai juk vienintelė vieta, kur gali ką paslėpti. 

Tėvas kiek patylėjo, paskui tarė: 

— Draudimas — jam nė motais, jis piešia visą tą laiką, slapta. 
Bet aš jį nutversiu, šį kartą jis man neištrūks. Nutversiu jį arba 
jo tepliones, ir tada jau niekas jam nepadės. Aš jam parodysiu, 
kad jei kas uždrausta, tai uždrausta visiems ir jam taip pat: tai 
mano pareiga. Namelyje, sakai, po grindimis? 

— Galimas daiktas, — tariau aš,— tai vienintelė vieta. 

Tėvas atsistojo, priėjo pro mane prie lango, ėmė kažką da- 
ryti Man už nugaros, vis dėlto aš atspėjau ką: sprendžiant iš 
garso, jis grandė peiliu priskretusį purvą nuo savo kragų. Atsi- 
gręžti nedrįsau. Stovėjau ir klausiausi garsų už nugaros, kol pa- 

sigirdo stipresni garsai, išsiveržę iš virtuvės: motina įjungė ra- 
diją. 

Iš pradžių, rodės, spiečiai skėrių traukia per gofruotą skardą, 
paskiau kažkas ėmė kaukti ir švilpti, po to kažkas paleido elekt- 
rinį grąžtą, galiausiai pasigirdo balsas, tik nieko negalėjai su- 
prasti, kol motina pasuko reguliatorių; dabar balsas suskambėjo 
aiškiai; tvirtas, bemaž džiugus balsas pasklido po visą namą. 
Šiaip ar taip, buvo pranešta, kad Italija mums paskelbė karą; 
tai padaryti rado reikalą karaliaus iškamša, vardu Viktoras Ema- 
nuelis, ir aukšto rango vėpla, vardu Badoljas. Bet mums nėra 
ko rūpintis, kalbėjo tas balsas, nėra ko sielotis, kad buvęs gink- 
lo brolis ir taip toliau, nes tik dabar, kalbėjo tas balsas, kada 
likome vieni, galime parodyti pasauliui, ko mes verti, tiktai 
dabar, kai mums nebereikia grįžčioti į nepatikimą sąjungininką, 
galime atskleisti visas mumyse slypinčias dorybes. Taip kalbėjo 
tas balsas. Jis skambėjo su palengvėjimu. Reiškė pasitikėjimą 
ateitimi. Šiaip ar taip, reiškė tikrumą. 

— Vadinasi, Italija, — tarė tėvas. Aš atsigręžiau, jis stovėjo 
prie lango ir žiūrėjo į durpyno kūdras.— Ir per pirmąjį pasau- 
linį karą, — tarė jis, — ir dabar vėl, tai tokie tie italai: tarantela 
ir pomada ištepti plaukai, daugiau nieko. Turėjom iš anksto tai 
žinoti. 

Jis išsitiesė, išsitempė, sugniaužė kumščius, įtraukė užpakalį 
ir, staiga atsigręžęs, nematančiomis akimis praėjo pro mane į 
priemenę, kur, papildęs aprangą, susijuosęs diržu ir prisikabinęs 
tarnybinį pistoletą, pavirto apsiginklavusiu pagal nuostatus po- 
licininku ir sušuko į virtuvę: 

— Tai viso! — Ir dar pridūrė, matyt, motinos paklaustas, kada 
vakarieniaus: — Vėliau, truputį vėliau,— atidarė duris, pasiėmė 
iš malkinės dviratį, nusivedė jį prie plytom grįsto keliuko, už- 
šoko ir ėmė minti pedalus užtvankos link. Per radiją skambėjo 
Badenveilerio maršas. Važiuok, galvojau aš, važiuok. 

Aš taip pat nebuvau alkanas ir ketinau, kaip ir tėvas, pa- 
valgyti vėliau, nes dar turėjau reikalų senajame malūne, bet 
nespėjau išeiti į priemenę, ir jau pasigirdo šūktelėjimas; 

— Zigi, valgyt, marš! 

Nemanykit, kad mes vėl valgėme žuvį, — šį kartą ant stalo 
stovėjo pupelių, kriaušių ir bulvių mišrainė, be mėsos, su spir- 
gais, ir mudu sėdėjome prieš kits kitą, motina ir aš, Hilkės vis 
Aar nebuvo namie. Motina susimąsčiusi žiūrėjo pro mane, kan- 

do bulvę ar kriaušę, net nepapūtusi — joks valgis nebuvo jai 
per karštas. Ji valgė kaip svetimais dantimis, išpūtusi akis, lėtai 
rydama. Pasmeigia žalią pupelę ir taip ilgai spokso į ją, jog apie 
tą pupelę gali balažin ką pamanyti, bent jau lauki, kad po 
tokios nepatiklios apžiūros jinai tą pupelę padės ant lėkštės 
krašto arba išmes į kriauklę, bet paskui atžagariais dantimis nu- 
traukia pupelę nuo šakučių, ne sukramto, o veikiau sutraiško, 
prispaudusi liežuviu prie gomurio, ir abejingai nuryja tą žalią 
košę. Pradedi jai ką pasakoti prie stalo, ji tik įsakmiai parodo 
į lėkštę: „Turi panosėj ir valgyk, nekalbėk!“ Valgai per greit — 
ji tave įspėja, neturi apetito — grasina; nebuvo man kito tokio 
nemalonaus dalyko, kaip valgyti vienam su Gudruna Jepsen. 

Aš pavalgiau gerokai pirmiau už motiną, bet ji nepaleido 
nešvarius indus į kriauklę, puodus su valgiu — į šiltdėžę, net 
stalą turėjau nušluostyti, o ji pati sėdėjo visam kam abejinga 
ir kartais grikšėjo dantimis. Bet aš nesirengiu daug dėstyti, kaip 
man buvo pikta, net nenorėčiau aprašinėti jos iš užpakalio — 
standaus plaukų mazgo, ilgo apgamais nusėto kaklo, sustingusių 
strėnų, valdingų šlaunų ir verčiau jau dabar įleisiu užtvankų 
inspektorių Bultjohaną, tą seną niurgzlį, kuris, kaip įsitikinau 
savo akimis, nešiojo ne vieną, o tris nacių partijos ženklelius: 
prie marškinių, prie švarko ir prie palto. Į duris pasibeldė jis 
tik tada, kai jau stovėjo kambary. Jis amžinai painiojo savo 
vaikus, — o jų turėjo devynetą,— tad nieko nuostabaus, kad ir 
mane kiekvieną sykį vadindavo kitu vardu: čia Hinrichu, čia 
Bertoldu ar Hermanu, o kai kada net Asmusioku, man tai nei 
šilta, nei šalta, kol jis neužmiršta perduoti labų dienų mano tau- 
pyklei. Sveikindamasis jis visada man duodavo dešimt pfenigų 
ir sakydavo: „Perduok labas dienas savo taupyklei.“ 

Šį kartą Bultjohanas pavadino mane Jozefu, pamojavo pini- 
gu ir pagyrė mane, kad padedu motinai virtuvėje. Jis ne atsi- 
sėdo, o užriedėjo ant kėdės, kuri jam buvo gerokai per maža — 
tilpo tik pusė pasturgalio. Patapnojo motinai per ranką. Alsavo 
sunkiai, tarsi stengdamasis atsikratyti vėju, įsibrovusiu jam į 
plaučius. Užtvankų inspektorius mirktelėjo man ir tuo mirkte- 
lėjimų paragino ir toliau nepamiršti savo darbo, varinėjančio 
mane tarp kriauklės, stalo ir podėlio. 

Dabar man toptelėjo į galvą, kad motina niekad nieko ne- 
klausinėdavo, ko šis atėjęs: atėj(“ ir tiek. Kad Bultjohanas atvy- 

ko ne jos aplankyti, aš pastebėjau iš to, kaip jis klausėsi garsų 
namuose, kol galų gale paklausė: 

— O Jensas namie? 

Motina papurtė galvą, o užtvankų inspektorius, visu savo 
masyviu liemeniu užsikvempęs ant stalo, tarė: 

— Jis turi griebtis priemonių, Jensas turi griebtis priemo- 
nių.— Jis kalbėjo pašnibždomis, bent pats manė, kad kalba pa- 
šnibždomis, nors kiekvienas jo žodis buvo pakankamai girdėti 
net podėlyje. 

Jis kai ką pastebėjęs, jaučiąs pareigą tai pranešti, todėl ir 
užsukęs. Jis norįs pranešti, kad ,Kopų peizaže“ vidurdienį... 

— Salėj nė gyvos dvasios, Gudruna, aš sėdžiu prie lango 
ir laukiu, supranti? Nieko negalvoju, tik laukiu Hinerko, o jo 
kaip nėra, taip nėra... Paskui atsistoju, pavaikščioju po salę, 
šūktelėju vieną kitą kartą, negi pats pilsiesi, supranti, Gudruna? 
Galvoju, negi jie... vadinasi, kaipgi čia kokį ženklą apie save 
duoti? Juk visada kažkaip nejauku, kada šitaip... Galvoju, jie dar 
pamanys: ką jis ten tuo metu išdarinėja ir panašiai. Aha, radijas. 
Radijas „,„Kopų peizaže“ stovi prie bufeto, atsimeni, Gudruna? 
Įjungiu radiją, palaukiu truputį, kol įšils, ir staiga prabyla Lon- 
donas: jie, matai, paliko stotį, kurios paskiausia klausėsi, supran- 
ti? Londoną. 

Užtvankų inspektorius žiūrėjo į motiną, tur būt, tikėdamasis 
įskaityti iš jos veido, kad ji pripažįsta, bent jau sutinka, jog jis 
gerai padarė, čia atėjęs ir pranešęs apie savo atradimą, bet jo 
lūkesčiai neišsipildė. Motina nieko nepasakė. Net neatsigręžė į 
jį. Įsmeigusi sustingusį žvilgsnį į langą, tartum negalėdama ats!- 
gėrėti žaviomis rudens spalvomis, ji sėdėjo kaip sėdėjusi prie 
virtuvės stalo, o Bultjohanas, matyt, galvojo, kaip čia ją sudo- 
minus savo atradimu. Reikėjo pažiūrėti, kaip tas niurgzlys, vis 
dar gaudydamas kvapą, vėl ėmė tapnoti motinai per ranką, ma- 
sažuoti jai dešinį dilbį ir atkakliai dėstyti jai viską iš naujo, tik 
trumpiau. 

— „Kopų peizaže“, įsivaizduoji, Gudruna, tai bus įdomu 
Jensui: jie klausosi priešo laidų. Hinerkas. Aš turiu įrodymų. 

Motina nė nekrustelėjo. Ji leido jam viską pasakyti ir tik 
tada atsitokėjo, palietė plaukų mazgą, apčiupinėjo jį, staiga atsi- 
gręžė į mane iIr paliepė: 

— Marš į savo kambarį, Zigi, metas gulti! 

Nepatenkintas išėjau iš podėlio, pagaišavau, pasiožiavau, pri- 
ėjau prie kriauklės ir norėjau išgręžti mazgotę, bet mano uolu- 
mas nepadėjo, ir motina nekantriai pakartojo: 

— Darbą pabaigei ir drožk. 

Širdyje pretestuodamas ir priekaištaudamas, riebią, valgių 
likučiais aplipusią, varvančią mazgotę pakabinau ant čiaupo. Be 
žodžių pasakiau labanakt. Padaviau ranką motinai. Padaviau 
ranką užtvankų inspektoriui Bultjohanui. Norėdamas jiems pa- 
rodyti, kad dėl manęs gali sau sėdėti dviese kiek tinkami, užda- 
riau virtuvės duris, nusitraukiau nuo kabyklos tėvo žiūronus, 
kuriuos gal jis pamiršo, o gal tyčia paliko, ir, nepraleisdamas nė 
vienos pakopos, užlipau laiptais į savo kambarį. Ant ištraukia- 
mo stalo, mano valdomuose vandenynuose kažko ypatingo neat- 
sitiko, tik gavo galą „(Grafas Špė“, kurį aš priešais La-Platos žio- 
tis suvedžiau su trimis anglų kreiseriais; „Špė“ iš tikrųjų netu- 
rėjo jokių vilčių, jam teliko nusiskandinti, mano inscenizacija 
tai neabejotinai įrodė. Priėjau prie lango ir atsisėdau ant palan- 
gės, ką tik buvo pradėję temti. 

Galas žino, koks ilgas pas mus ruduo, pavasaris bemat pra- 
bėga, bet ruduo — ilgas. Aš ištraukiau žiūronus iš suglamžyto 
odinio dėklo ir prieš pat sutemstant apskritais, baisiai vaiskiais 
stiklais pasigavau rudenį. Tegu jie sau plepa apačioje, virtuvėje! 
Retas miškelis į dešinę nuo Gliuzerupo, sužalotas, vėjų sušiauš- 
tas, jau buvo parudęs. Pievos ir Huzumo link traukiančios gy- 
vatvorės dar dėjosi žalios, tačiau ir jose jau galėjai įžiūrėti gel- 
tonai rudą atspalvį. Šešėliuoti grioviai spindėjo švino spalva. 
Nuolatos lindo į akis plytos raudonis. Nėra pas mus nei kalno, 
nei upės, nei jos krantų, tik ta lyguma, žalia, geltona ir su rudais 
dryžiais. Špaleriai alksnių su juodais žirginiais, kuriuos vėjas mė- 
to į griovius. Viskas — žemė, medžiai, sodeliai — nurudę, dry- 
žiais išmarginti ir sakytum net sutrešę, kaip ilgai gulėję daiktai. 
Tykiai stovinčios karvės vakarais, lygus jų alsavimas, kai ku- 
rios jau užklotos brezentu nuo nakties vėsos. Pasukau žiūronus 
lr nukeliavau palei horizontą. Senis Holmsenas savo sode skynė 
obuolius, dabar, pavakare, stovėjo ant kopėtėlių, netvirtai, labai 
netvirtai, matomas tik ligi juostos, atrodė, kad jo galva ir pečiai 
visiškai ištirpę vis dar lapuotoje medžio lajoje. Stiebe priešais 
„Kopų peizažą“ plevėsavo vėliava, Hinerko Timseno asmeninė 
vėliava: du sukryžiuoti mėlyni raktai baltame fone. „Raktus jis 
jau turi, — ne kartą sakė mano senelis, — tik trūksta durų, kurias 

galėtų tais raktais atrakinti." Durpyno kūdrose plūduriavo kaip 
kamščiai laukiai, taip nusipenėję per sočią vasarą, jog nebe- 
įstengė pakilti į orą. O štai ir mano malūnas. Žiūronai pritraukė 
mano slėptuvę, šiferiu dengtą svogūno pavidalo kepurę, aštuon- 
kampį bokštą, vis dar baltus lango rėmus, iš kurių vėjas išlaužė 
ir išnešė paskutines stiklų šukes. Įžiūrėjau kartono gabalą lange, 
už kurio gulėjome mudu su Klasu ir stebėjome, kaip atvažiavo 
žmonės su odiniais paltais. Ar jie ginčijasi virtuvėje? Radijas, 
motina įjungė radiją. Vėl prisidėjau prie akių žiūronus, kuriuos 
buvau trumpai nuleidęs, pasukau į malūną ir pamačiau, kaip jie 
iš ten išėjo. 

Prisipažinsiu, iš pradžių pagalvojau, kad dailininkas aptiko 
mano slėptuvę, guolį, raitelių paveiksliukus, spynų ir raktų ko- 
lekciją ir, žinoma, „Žmogų „su raudonu apsiaustu“; jis atsitikti- 
nai, pagalvojau aš, surado viską kepurėje ir kartu su mano se- 
seria užlipo į viršų apžiūrėti radinio, visa tai suskaičiuoti ir, 
šiaip ar taip, tegul ir nenoromis, pasigėrėti. Nusigandau, taip pat 
prisimenu, kad nusigandau, pagalvojęs, ar tik jis nenusikabino 
nuo vinies užtemdymo štoros su „Žmogum raudonu apsiaustu“ 
ir nepasiėmė su savim, bet jis nieko nesinešė po pažastimi, nieko 
ir rankose. Švelniai paėmęs seseriai už rankos aukščiau alkūnės, 
jis iš lengvo stūmė ją pirma savęs. Ko jiems prireikė malūne? 
Hilkė vis dar trupučiuką šlubavo, kai jie tylėdami leidosi keliu 
prie durpyno kūdros; ties kryžkele išsiskyrė. Išsiskyrė šitaip: 
jų žingsniai darėsi vis lėtesni, jų kūnai vis labiau artėjo prie 
kits kito, o kai jie sustojo, jų pečiai akimirką susilietė, gal būt, 
dailininkas netyčia užkliudė Hilkę, kai, ją pralenkęs, staiga pasi- 
suko, tartum norėdamas pastoti jai kelią, tik jis neišskėtė rankų, 
bet paėmė Hilkės rankas ir suglaudė jas bambos aukštyje, o 
paskui ėmė kilnoti savo žodžių ritmu,— žodžių, kuriuos jai sakė, 
drąsinančių žodžių, kaip man atrodė, patvirtinančių, šiaip ar 
taip, trumpų, kaip, pavyzdžiui: „tik pagalvok“ arba „taip ir 
bus“, ir panašiai. Hilkė tylėjo, nuleidusi galvą, už ją kalbėjo 
nebent nuolankumas, su kuriuo ji leido kilnoti savo rankas, 

Netikėtai, šiaip ar taip, man netikėtai, dailininkas paleido 
jos rankas, ne, jis, gali sakyt, jas numetė, apsigręžė ir nudūlino, 
ne, nuskriejo link Blekenvartfo, pasilenkęs, su išsipūtusiu paitu. 
O Hilkė? Ji staiga pašoko — še tau, pasidūrusi koją, o taip šok1- 
nėja,— straktelėjusi pasisuko ir ėmė mosuoti ranka, smarkiai, 
turiu pasakyti, ir visai bergždžiai, nes dailininkas nė sykio neat- 

sigręžė ir nė sykio jai nepamosavo. Staiga Hilkė sustojo, susi- 
mąstė — taip neabejotinai ir aiškiai, kaip kad susimąstydavo 
Rugbiulio policininkas,— ūmai apsigręžė ir nušlubavo — dabar 
ji šlubavo — atgal prie malūno, dingo jo viduje, tučtuojau vėl 
pasirodė su pintine po pažastimi ir išsyk, nei iš šio, nei iš to, 
džiaugsmingai straksėdama, pasileido Rugbiulio linkui, nepa- 
miršdama ir pamojuoti ranka. Prie šliuzo ji pamojavo paskutinį 
kartą, šiaip sau, dėl visa ko, paskui nušoko į plytomis grįstą 
keliuką ir čia iš karto prisiminė, kad pasidūrusi koją ir kad jai 
reikia šlubuoti. 

Ji pastebėjo mane prie lango ir pagrūmojo man. Aš daviau 
jai ženklą, signalizavau: svečias, virtuvėj svečias, bet tai jai 
nerūpėjo, ji šypsodamasi užkopė laiptukais ir, prieš žengdama 
į vidų, atmetė plaukus. Aš tuoj pripuoliau prie durų pasiklausyti. 
Hilkė susijuokė, vadinasi, Bultjohanas pasisveikinimo vietoj vėl 
suplojo jai per užpakalį, tokia jau čia mada. Hilkė nepasiėmė 
lėkštės iš virtuvės spintos, vadinasi, ji nenori valgyti. Hilkė nu- 
ėjo į podėlį, vadinasi, ji palieka tėvui išdarinėti ir pasūdyti žu- 
vis. Labai skubėjo Išsinešdinti iš virtuvės, bet labanakt ji dar 
nepasakė. | 

Išgirdęs, kad ji ateina pas mane, atšokau prie stalo ir pasi- 
lenkęs ėmiau žiūrėti, kaip skęsta šarvuotas kreiseris ,„Grafas 
Špė“, šitaip aš laukiau jos. 

— Nugalėjai? — paklausė įėjusi. 

— Kreiseriui amen! — atsakiau. 

Kad ir pasidūrusi koją, priėjo jinai be garso, padėjo ranką 
man ant peties ir, pasilenkusi prie mūšio La-Platos žiotyse, pa- 
kuteno man smilium kaklą. Ką jis žino, tur būt, pagalvojo jinai, 
ir ko nežino. O gal pagalvojo ir taip: dėl viso pikto pasigerink 
jam — nepakenks. Apie kiaukutus neklausė. Taigi jinai kuteno 
man kaklą, glostė pakaušį, įrėmė smakrą man į petį, tas turėjo 
reikšti, kad ji užsisvajojusi, bet nereiškė, nes veidrodyje mačiau 
jos akis, šnairomis tyrinėjančias situaciją; iš pirmo žvilgsnio ga- 
lėjai pastebėti, kad čia kažkas ne taip. 

— Niekaip neatspėtum, ko aš dabar norėčiau,— tarė ji. 

— O ko gi? 

— Parūkyti! 

— Parūkyti? 

— Norėčiau kartą parūkyti, — tarė ji, — tuoj išvėdinsim kam- 
barį, motina tikrai nieko nepastebės. 

Ir sesuo išsitraukė, nebeatsimenu iš kur, siaurutį pakelį su 
keturiomis cigaretėmis ir padėjo ant jūrų žemėlapio į šiaurę 
nuo Azorų salų. Aš papurčiau galvą ir pastūmiau cigaretes jai, 
tačiau Hilkė prieštaraudama pakėlė rankas, privertė mane pasi- 
likti cigaretes, ir aš prisitraukiau cigaretes ir vieną užsidegiau. 
Ir ji užsirūkė, bet pirma buvo priėjusi prie durų pasiklausyti, 
kas darosi apačioje. | 

Mudu rūkėm, susėdę ant lovos. Iš pradžių rūkėm skubėdami, 
labiau žiūrėdami į rusenančius cigarečių galiukus, negu į mels- 
vus debesis, paskiau ėmėme pūsti kits kitam į veidą dūmus, štai 
tada ir pamatėme visokiausių dalykų: jūrų karvių, pavyzdžiui, 
gauruotų avių, medžių vainikų; kamuoliais virstantys, plaukian- 
tys, iš lėto nykstantys dūmai, kuriuos mes leidome iš burnų, 
mišo, liejosi išvien, ir tarp manęs ir Hilkės radosi melsvų elnių, 
skrendančių bujų ir nuolatos avių. Kartą pasirodė ir veidas, min- 
tyse paskendęs, nesuprantamas veidas iš dūmų, ir aš veltui su- 
kau galvą, ieškodamas, į ką jis galėtų būti panašus. 

Mes kūrėm medžius, baržas, man pavyko, sudaužus mūsų 
dūmų stulpus, padaryti plaukiantį tristiebį burlaivį, iš tikrųjų 
buvo smagu šitaip sėdėti ant lovos ir rūkyti. 

Nekosėjom, tik kai aš atidariau langą ir kaip ventiliatorius 
ėmiau sukti kojinę virš galvos, vaikydamas dūmus, Hilkei pasi- 
darė bloga, ir ji nuskubėjo į tualetą. Sesuo netrukus sugrįžo, 
atsisėdo, atkalia ranka nusišluostė burną, atidžiai žiūrėdama, 
kaip tįsta seilių gija, kol toji gija nutrūko. Išmečiau nuorūkas, 
uždariau langą ir gerokai nustebau, kad sesuo šaiposi. 

— Ko dabar šaipaisi? — paklausiau. ė 

— Ak Zigi,— tarė ji, — kaip manai, kas mums bus, jeigu jie 
sužinos? 

— Iškarš kailį? — paklausiau aš. 

— Kruvinai,— tarė ji ir pridūrė: — Nieko tu šiandien nema- 
tei, girdi, nieko šiandien neturėsi papasakoti.— Ji išsitiesė ant 
mano lovos ir apsivertė kniūpsčia, atpalaidavusi ir taip sušniu- 
rusį kūną. Aš leidau jai truputį ramiai pakvėpuoti, daviau patį- 
soti mano duobutėje, bet, kai pamačiau, kad ji tuoj užmigs, pa- 
klausiau: 

— O malūne? Ką jūs veikėt malūne? 

Rodės, ji nesuprato klausimo, ir aš jau ketinau griežčiau 
paimti ją į nagą, bet tuo metu jos stubure, sakyčiau, įvyko trum- 
pasis susijungimas: kažkas brakštelėjo, ištryško žiežirbos, blyks- 

telėjo, ji pašoko, susirietė, puolė prie manęs, o jos veide atsi- 
spindėjo išgąstis ir įniršis. 

— Prikąsk liežuvį, — tarė ji.— Matai, šnipinėja mane žiūro- 
nais! Nieko, — kiek per garsiai sušuko ji, — nieko nebuvo malūne, 
supratai? Susitikom, ir tiek. 

— Viršuj? — paklausiau ir, kai ji, nieko nesuprasdama, pa- 
žvelgė į mane, aš nusiraminau ir patenkintas tariau: — Kas man 
darbo, aš nieko nemačiau. 

Sesuo, lengviau atsidususi, krito į lovą, įsikniaubė į priegal- 
vius ir juokingai pabandė apsikabinti visą matracą. Įsivaizda- 
vau, kad ji negyva, ir ėmiau ją atidžiai žiūrinėti: sunkus vėri- 
nys ant kaklo iš poliruotų natūralios spalvos medžio gabaliukų, 
prie raktikaulių keistos įdubos, panašios į druskinę, pašiurpusi 
ir raukšlėta oda ties alkūnėmis. Rankom nieko negalėjai prikišti, 
atrodė normalios, užtat ausies kraštas kažkoks sulamdytas, o ir 
stuburas labai ilgas. Kartą paliečiau jį ten, kur liemenėlė įsiver- 
žusi į nugaros minkštimą, daugiau nieko nedariau, nors raan 
knietėjo nagai suskaityti po vieną visus slankstelius ir, bakste- 
lėjus į kiekvieną, patikrinti tono aukštį: ta proga prisiminiau 
Adį, kantrųjį akordeonistą. 

Atsargiai ėmiau kumšnoti seserį, kad pasislinktų, ji murmė- 
dama išrito savo šiltą kūną iš duobutės, užleisdama man vgetą, 
bet, manding, viskas darėsi pernelyg lėtai, mieguistai, pagaliau 
tai mano lova. 

— Jei nenori pasislinkti, tai nešdinkis, — tariau aš, išsitiesiau 
šalia jos ir staiga pajutau, kad man vis labiau ima svaigti galva. 
Skraidančios jūros karvės, bujos ir avys sukosi aplink mane ir 
kartojo vis tą patį skaičiuotės eilėraštį. Įsikibęs į Hilkę, aš gy- 
niausi nuo gauruotų avių ir ūmai išgirdau savo vardą. Tyliai, 
tartum labai iš toli, kažkas mane šaukė, štai ir vėl: 

— Zigi, ateik į apačią, Zigi! 

Hilkė pasikėlė, ji, regis, buvo apkvaitusi ir dabar, kai tupėjo, 
nuleidusi galvą, nukarusiais plaukais, kurie dengė jai veidą, 
buvo panaši į šluotelę dulkėms šluostyti. 

— Tėvas, — tarė ji, — tave šaukia, jau sugrįžo. 

Ir tą pačią akimirką išgirdau tėvo balsą apačioje. 

— Ar tu greit, Zigi? — Man neatrodė patartina delsimu dar 
labiau erzinti ir šiaip pastaruoju metu prierzintą žmogų, todėl 
atsikėliau, Hilkės padedamas, šiaip taip išlaikiau pusiausvyrą, 
leidau jai pavedėti mane ligi durų ir net ligi laiptų. Tėvas vėl 

sušuko: — Negi reikės pačiam ateiti, Žigi? — Jo balse skambėjo 
nekantrumas, kaip konstatavau aš, bet ne pyktis, ir aš sušu- 
kau jam: 

— Einu, einu, — ir nutrinkėjau laiptais Žemyn, tiesiai ant jo. 
Jis stovėjo apačioje ir laukė manęs, truputį su nepasitenkinimu 
patempęs lūpą ir jau ištiesęs ranką į mano pusę; nuo paskutinės 
pakopos tiesiog traukte nutraukė mane ir savo pernelyg pažįs- 
tamu įpročiu tuojau nusitempė per priemenę į savo siaurą kaip 
rankovė raštinę: vadinasi, vėl kažkokia tarnybinė šneka. Svai- 
gulys bemaž išnyko, niekas nesisuko, neskriejo aplink mane, 
jaučiausi galįs pereiti net plyšeliu tarp dviejų lentų, jei kas pa- 
reikalautų. Negi šito jis norėjo iš manęs? 

Tėvas nusitempė mane prie rašomojo stalo, ilgai ir giriamai, 
mano nuostabai, žiūrėjo į mane, negana to, dar rado reikalo 
paploti man per petį, tada aš pastačiau ausis. O kai jis pasa- 
kė: — Gerai suveikei, Zigi, gerai nužiūrėjai — aš ėmiau muisty- 
tis, stengdamasis nusipurtyti krabus, kurie nuo staiga topielė- 
jusio įtarimo pradėjo ropoti mano nugara. Neįstengiau ramiai 
stovėti prieš jį, pasisukau į šoną, pasilenkiau į priekį, norėdamas 
pro trikampį, kurį sudarė jo ranka, sulenkta per alkūnę ir at- 
remta į šlaunį, pažvelgti į rašomąjį stalą.— Išties gerai suvei- 
kei, — pakartojo tėvas, o aš greit ir, tur būt, su- baime paklau- 
siau: — Ką? Ką gerai? — Jis žingtelėjo į lango pusę, nebeužstojo 
stalo ir, negana to, dar ir parodė į jį — Matai? — Kur nematysi! 
Jam nebuvo reikalo nė sakyti, kas suvyniota į rudai žalią, rie- 
biai Žvilgantį pergamentinį popierių. Man daugiau nebereikėjo 
nė vieno žodžio.— Namelyje,— tarė jis,— pusiasalyje, kaip tu ir 
manei, po grindimis. 

Aš priėjau prie rašomojo stalo, paglosčiau pergamentinį po- 
pierių, jis buvo vėsus ir glotnus, paėmiau aplankalą abiem ran- 
kom ir juokais pakilnojau. 

— Lentas pakėliau kaltu, kaltas gulėjo ten numestas, — tarė 
tėvas. 

— Ir nieko, — paklausiau, — nieko ten nebuvo? 

— Nieko nemačiau... 

— Nei daktaro Busbeko? 

— Ir Busbeko nemačiau. 

— O slėptuvė buvo šviežia? 

— Ką reiškia šviežia! — tarė jis.— Paukščiukas tupėjo gūž- 
toje, tas ir svarbiausia.— Jis paėmė aplankalą man iš rankų, 

padėjo ant rašomojo stalo ir, rodydamas į jį smiliumi, liepė man 
išvynioti. Aš abejojau: ir norėjau, ir nenorėjau.— Rišk,— tarė 
jis — tu gerai man padėjai, užtat galėsi išvynioti ryšulį— Jis 
atkišo man atlenktą peiliuką su juodomis raginėmis kriaunoinis 
ir parodė į vaškuotą virvutę. Aš nė nepamėginau atmegzti viI- 
vutės ir jos pasilaikyti, pridėjau peilį, brūkštelėjau, virvutė 
pokštelėjusi nutrūko.— O dabar popierių, — tarė jis,— gražų per- 
gamentinį popierių. 

Aš atsargiai atvyniojau pergamentinį popierių, išėmiau ap- 
lankalą, perskaičiau įrašą ranka: „Nematomi paveikslai.“ 

— Atvožk gi,— tarė tėvas, — pažiūrėsim, ko jis čia pripai- 
šė.— Jis užsidegė pypkę, pastatė koją ant kėdės, alkūne pasi- 
rėmė į kelį, vadinasi, nutaisė tikrą trumpo poilsio pozą, kokią 
nutaiso policininkai fotokorespondentams. Aš galvojau apie Jak- 
tarą Busbeką, apie mūsų susitikimą namelyje ir apie tai, kad įis, 
mano galva, nepakankamai paaiškino nematomuosius paveiks- 
lus: ,,Kas svarbiausia, — pasakė jis, — nematoma.“ Bet kas gi svar- 
biausia? — Greičiau, — paragino tėvas, — pradėk gi! ' 

Kaip man aprašyti nematomuosius paveikslus, apie kuriuos 
Maksas Liudvigas Nansenas pasakė, kad juose esą visa tai, ką 
jis turėjęs papasakoti apie mūsų laikus, ir ten sąžiningai kalbama 
apie viską, su kuo jam tekę susidurti gyvenime. Ką galų gale 
jam visa tai davė ir kaip jis atvaizdavo tai, verčiamas laikytis 
draudimo, sielvarto ir įkvėpimo valandėlėmis? Kaip atpasakoti ir 
kaip žiūrėti jo nematomuosius paveikslus? Juk net matomieins 
nepakanka vien geros valios. Jo akys tyrinėjo tai, kas buvo 
tyrinėtina, jo ranka praleido tai, kas buvo praleistina, o juk 
visu tuo, man rodos, jis norėjo kažką pasakyti. 

Tėvas sūpavo koją. 

— Paskubėk! — kumštelėjęs į šoną, jis paragino mane, 
pliaukštelėjo liežuviu.— Paskubėk.— Ir aš pradėjau imti, laikyda- 
masis jo nustatyto ritmo, lapą po lapo ir, jam mostelėjus ranka, 
dėti lapą po lapo į šoną — nežinau kodėl, bet jo pauzės buvo 
nevienodos. Juk nupiešta, kaip jau sakyta, buvo vien tai, kas 
būtiniausia, mano išmanymu, gal kokia septinta dalis, o viza 
kita, ir, reikia pripažinti, didžioji dalis, liko nematoma. Ar apti- 
ko ką nors tėvas? Ar pakako jam ženklų, užuominų — tų nuro- 
dančių strėliukių, kaip sakė daktaras Busbekas,— norint išknisti 
tai, ką dailininkas nutylėjo, ir uždėti areštą. Gal aiškiaregio ta- 
lentas jam padėjo užpildyti tuščias vietas? Nejaugi net tai, kas 

praleista, neišsisaugos nuo jo? O aš mačiau vien tai, ką mačiau, 
nenorėjau ir nenoriu nieko daugiau matyti. 

Aš mačiau vandens ratą, mačiau, kaip jis plaka vandenį ir 
sukasi šniokšdamas, bekraštį juodos upės vandenį, be dangaus 
viršum jos: atspėk, kad geras, kas čia neatvaizduota. Kitame 
lape buvo tik seno žmogaus akys, daugiau nieko — nei svajingo 
draugiškumo, nei noro atsakyti. Žiūrint į tas akis, atrodė, kad 
prieš jus — grasus pašnekovas, su kuriuo niekur negalima su- 
tikti. Kažko lauki iš to nematomo pašnekovo, ir tikėtis iš jo gali 
visko, tik jau ne palankumo. Arba saulėgrąža, tik viršutinė jos 
pusė, bejėgiškai nukarusi pilka it žemė galvutė su sėklomis, su- 
linkęs stiebas be lapų, geltoni, vėjo apdraskyti, bet vis dar spin- 
dintys vainiklapiai; tai lengvai galėtum pavadinti „Rudeniu“ 
arba „Prieblanda“, jeigu dailininkas nebūtų palikęs penkių seš- 
tųjų lapo tuščių. Arba medis, ne, ne medis, tik stambiu planu 
ta vieta, kur po okuliavimo atšokusi žievė, įspėjama šviesa kri- 
to į tą vietą, atsimenu visokiausius rudos spalvos tonus, čia ga- 
lėtum papasakoti visą istoriją apie tai, kas nenutapyta. 

Tėvas nerodė nekantrumo, neniukino manęs. Jis nekalbėjo, 
nei iš mostų, nei iš veido negalėjai spręsti, ką jam sako nema- 
tomieji paveikslai. Taigi sekantis lapas: drožtinės Šiaurės Vokie- 
tijos kėdžių atkaltės, daugiau kryžių, negu žvaigždžių, griozdiš- 
kos rožės ir sulaužyti pusračiai, ir vėl vainikai, viskas vaini- 
kuota, tur būt, neišskiriant nė šiaurės vokiečio subinės, kuri ant 
tos kėdės sėdėjo. Arba munduras — tur būt, palaikis kariškas 
munduras, kabantis ant vinies: matei jame skylių, dėmių, tri- 
kampių įplyšimų arba atvirkščiai: tos skylės ir trikampiai žvel- 
gė į žiūrovą, ir Munduras nejučiomis darėsi liudytojas, jis buvo 
kažkieno atmintis: šita skylė — nuo kulkos, gautos traukiantis, 
o šičia perplėšė spygliuotoji viela. Ar tai, kas dailininko pra- 
leista, buvo dar svarbiau? Arba skraidančioji žuvis, vaiski, gra- 
žiai sulinkusi lyg botago galas; arba trianguliacijos punktas, tri- 
kampis medinis bokštelis, kurio nepakenčia lyguma; arba įka- 
bintas į dangų senovinis inkaras su štoku, surūdijusios jo gran- 
dinės, karančios žemės link, siūbuoja nuo vėjo; arba smingan- 
čios kregždės, dvi degančios strėlės, jos ieško taikinio, jau rado 
jį; arba sprogstanti šieno kupeta, ją pagauna vėtra ir neša ant 
sodybų, kurių, matyt, esama netoliese; arba pėdsakai sniege, 
juodi, balažin kieno, prie jų stabtelės kiekvienas; arba įskilę 
vandens ąsočiai, virvute pririšti prie kits kito; arba atlošta 1io- 

ters galva, jOš burna atverta rėkti, tik to riksmo niekas neišgirs; 
arba sudaužyto katerio išlinkę vantų šešėliai, jis, matyt, išmestas 
į krantą; arba kabančios nuo saulės disko virvės, kurios daug 
kam gali praversti. Taip pat negaliu pamiršti mėlynų tvoros len- 
telių, penkių ar tik keturių lentelių su skersiniais, nieko nėra 
užpakaly ir nieko prieky, nė gyvos dvasios, lopelis alyvuogių 
spalvos fono, o tame fone — vos pastebima raudona pašvaistė. 

Aš kaip tik buvau paėmęs tą lapą su mėlynomis tvoros len- 
telėmis, apie kurį, kaip ir apie visus kitus lapus, labai mažai 
tegalėjau pasakyti, kai tėvas staiga stvėrė man už rankos riešo, 
prisitraukė mane ir tarė: 

— Ko tu taip drebi? Tavo amžiuje nėra ko drebėti. 

— Nežinojau,— tariau aš, — nepastebėjau — argi aš drebu? 

— Negi nuo tų paveikslų? — tarė tėvas. Jis nukėlė koją nuo 
kėdės, atsigręžė į langą.— Ir tai paveikslai, pasikabink tokį ir 
gėrėkis visą dieną. Nematomi paveikslai, gyvas juokas! 

Skeptiškai, priekaištingai, ne džiūgaudamas, bet vis labiau ir 
labiau nusivildamas, žiūrinėjo tėvas ant stalo gulintį aplankalą, 
ir staiga jo veide atsirado įtarimas, kažkoks nepasitikėjimas, jis 
perėjo keliskart per raštinę ir, tik prisižiūrėjęs kiek lenda į foto- 
gralijas ant sienos ir, matyt, pasiklausęs jų patarties ir palau- 
kęs, kol jos pritars jo nuomonei, jis šyptelėjo, pamojo man, at- 
kišęs savo visažinį smilių, ir tarė: 

— Ne, brolau, mūsų neapmulkinsi, Zigi, nieko nebus! — Aš 
negalėjau paslėpti nustebimo, bet neišleidau iš akių ir jo smi- 
liaus.— Jis norėjo mane apmauti,— tarė tėvas, — su tokiu šlamš- 
tu apmauti, juk aš žinau, kaip atrodo jo paveikslai. O čia tik 
masalas, kuriuo nori sumaišyti pėdas, iš karto matyti. Akių dū- 
mimas, daugiau nieko. 

Nieko nelaukęs, jis suvyniojo aplankalą į pergamentinį po- 
pierių, ištraukė rašomojo stalo stalčių ir įmetė į jį ryšulį. 

— Jeigu jis mano, kad šito man ir bus gana, tai labai apsi- 
rinka, — tarė tėvas.— O ypač dabar, kai jis pabandė man iškrėsti 
tokią šunybę. Kas jau kas, o jis turėtų Žinoti, ką galima išda- 
rinėti su gliuzerupiečiu ir ko negalima. Tokio šlamšto nė į Hu- 
zumą negali siųsti — jie tenai tik galvą kraipys. 

— O gal nunešti man viską atgal? — paklausiau aš. 

— Užteks jiems vietos ir čia,— tarė jis,— tegul sau ramiai 
guli stale. Bet ko tu drebi? Kaip nenustoji, taip nenustoji drę- 
bėjęs. Kas tau? 

12 
Po lupa 


Už keturiasdešimt cigarečių — mano padėtyje, kada aš sė- 
džiu vienas su atsiminimais, kurie turi pražysti visais žiedais 
rašinyje, skirtame man už bausmę, — kur čia žmogus atsisakysi! 
Be to, Volfgangas Makenrotas atrodė tikras ligonis, kai pirštų 
galais įėjo į mano kamerą, bent jau nusilpęs, net gal su tempe- 
ratūra, ir jis truputį susverdėjo, kai aš ėmiau valyti jam švarką, 
kurį išsitepė, per daug priartėjęs prie baltintos sienos didelėje 
bendroje mūsų išvietėje. Beveik visos mūsų sienos tepa. Tylo- 
mis paspaudėm kits kitam rankas. Makenrotas pagarbiai skės- 
telėjo rankom, pamatęs, kiek daug mano prirašyta, po to pasuko 
į langą, drąsiai sakykim, puikią psichologo galvą, pažvelgė ten, 
kur žiema vėl ėmė galynėtis su Elbe, matyt, norėjo tarti žodį 
apie peizažą, bet susilaikė ir perdavė man labas dienas nuo di- 
rektoriaus Himpelio, su kuriuo jis, gali sakyt, buvo susibičiu- 
liavęs. Himpelis mano laišką gavo — jis pats, Volfgangas Ma- 
kenrotas, matė, kaip direktorius jį atplėšė, permetė akimis, atsi- 
sėdo ir dar sykį perskaitė, o po to vien tepasakė: „Prievarta, 
pedagoginė prievarta.“ Bet, užuot įdūkęs arba savo pyktį atau- 
šinęs daina, verčiau — vis pasak Makenroto — ėmė susimąstęs 
sukti vis mMažėjančius ratus po kambarį, šiaip ar taip, tie ratai 
nenuėjo vėjais, nes, vėl atsidūręs prie rašomojo stalo, pareiškė, 
kad prievarta irgi ne sykį buvę pasiekti geri rezultatai. Mano 
laiško turinio jis nepaskelbė, bet aš jau supratau, kad mano norą 
toliau rašyti savo darbą, skirtą man už bausmę, Himpelis pa- 
tenkino ir leidžia rašyti ilgiau, negu ligi trijų karalių. 

Viskas, ką aš galėjau pasiūlyti Voligangui Makenrotui, biivo 
mano lovos kraštas, bet jis atsisakė sėstis, mat, nenorėjo už- 
trukti, jį traukė namo, į žemyną, į mebliuotą kambarį Altonoie, 
kur, kaip jis sakė, jau stovi aštuoni buteliai alaus, jie leis jam 
penkiolika valandų išmiegoti kaip užmuštam. Jis jaučiąsis per- 
sidirbęs. Jaučiąsis nusivaręs ir — kaip, bilsnodamas sau per stu- 
burą, pasakė — tuštutėlis viduje. 

Ar savo šeimininkei, Šiaurės Vokietijos gimnastikos čempio- 
nei ant buomo, vis dar padedąs treniruotis namie, koreguoda- 

mas jos laikyseną? Taip, vis dar padedąs, bet dabar nenorįs 
apie tai kalbėti. O ar jos vyras, kranininkas, vis dar duodąs 
penktadieniais paslėpti dvidešimt markių banknotą, kurį vėl at- 
siimąs sekmadienį? Taip, vis duodąs, bet dabar nenorįs apie tai 
pasakoti. Piršosi klausimas, ko gi jis čia iš viso ėjęs, jeigu jau 
taip nusivaręs, jog apie nieką nenorįs šnekėti, ir jautrusis Voli- 
gangas Makenrotas į tą neištartą, bet savaime kylantį klausimą 
atsakė savaip: neryžtingai įsikišo ranką į vidinę švarko kišenę, 
ištraukė iš ten sulankstytą rankraštį, padėjo jį ant mano prie- 
galvio, prislėgė dviem pakeliais cigarečių ir svetingai pamojo 
ranka į vieną ir kitą — cigaretes ir rankraštį: prašom vaišintis 
kiek patinka ir taip toliau. Šiaip ar taip, jis net nepakišo sava 
lauktuvių po pilku kietu apklotu, nuo kurio naktį nepakenčia- 
mai niežti visą kūną, ir toks neatsargumas man rodė, kad psi- 
chologas išties „tuštutėlis viduje“. Jis nieko nė neaiškino, tik 
nusišypsojo pavargusio žmogaus šypsena, plekštelėjo man per 
petį: taip atsisveikino su manim. Tai toks galėjo būti Maken- 
rotas. Bet ne visada toks buvo. 

Net jeigu jūs jau ir numanote, vis dėlto turiu paminėti, kad 
rankraštis, kurį jis padėjo ant mano priegalvio, buvo dalis jo 
diplominio darbo —,,Menas ir nusikalstamumas, Zigio J. atvejo 
analizė“, — nenumeruotas skyrius, pamokomu, šiaip ar taip, su- 
prantamu pavadinimu: „B. Vaikystė ir aplinkos įtakos“. Vadi- 
nasi, jis vėl laukia nuomonės, laukia atsiliepimo, kiek aš paten- 
kintas savimi pačiu. Jis palaikė savo mokslinę lupą viršum vai- 
kino, vardu Zigis J., o dabar aš turiu pasinaudoti tuo stiklu ir 
laikyti jį tol, kol vienas iš mudviejų ims rūkti nuo sutelkto spin- 
dulių pluošto. Ką čia reikėjo daryti? Ir kaip? Ar jis tikisi kokių 
pasiūlymų? Ar aš turiu pritarti jo darbui? O gal atmesti? Pasi- 
ėmiau rankraštį, užsirūkiau cigaretę. 

Ėmiau skaityti ir štai ką apie save sužinojau: 

„trečias ir jauniausias vaikas kaimo policininko Olės Jep- 
seno šeimoje. Gimė ir vaikystę praleido Rugbiulyje, kaimelyje 
prie Gliuzerupo, pačioje Vokietijos šiaurėje, ne per toli nuo 
Danijos sienos. Iš motinos pusės Zigis — pilnas jo vardas Zigfri- 
das Kajus Johanesas — yra kilęs iš pasiturinčių ūkininkų, ne 
vieną šimtą metų dirbančių nuosavą žemę, o tėvo šeimoje vy- 
rauja — vyrauja! — smulkūs prekybininkai, amatininkai ir že- 
mesni valdininkai. Tėvų namuose, kur viskas ėjo pagal nusta- 
tytą tvarką, berniukas augo be ypatingų sukrėtimų, apercepci- 

jos stadijos vyko normaliai! Jis buvo prisirišęs prie tėvo ir baikš- 
tokai, galima sakyti, mylėjo motiną. Kadangi brolis ir sesuo — 
Klasas ir Hilkė — gerokai vyresni už tiriamąjį asmenį, jie ne- 
galėjo būti lygūs žaidimų draugai, ir tai paskatino berniuką 
susikurti savą, gyvų būtybių gyvenamą žaidimų sferą, kurioje, 
pasak motinos, svarbiausias vaidmuo teko dviem personažams, 
vardu Kes ir Piuch. Jie ir džiugino, ir baugino berniuką.“ 

Vadinasi, Volfgangas Makenrotas lankėsi Rugbiulyje, vadi- 
nasi, jam pavyko prašnekinti tuos žmones. 

„Nors pergyvenimai žaidimų sferoje ir buvo intensyvūs, vai- 
kiško „aš“ santykių su išoriniu pasauliu niekas nesudrumstė, 
ir ilgi laikotarpiai, kai berniukas būdavo paliekamas pats sau, 
taip pat neturėjo, sprendžiant iš reaktyvaus elgesio, regimų pa- 
darinių. Tėvų ir kai kurių apklaustų kaimynų nuomone, tiria- 
masis asmuo priešmokykliniame amžiuje atrodė kuklus, tykus, 
patenkintas, niekuo neišsiskiriantis berniukas, kurį visi labai 
mėgo. Kai kurie liudytojai ypačiai prisimena jo „liguistą“ va- 
lyvumą ir taip pat atkaklumą, su kuriuo jis išradinėdavo klau- 
simų, trikdančių, esą, net suaugusius; be to, visi pabrėžė anks- 
ti pabudusį teisingumo jausmą, pasireiškiantį, be kita ko, dali- 
jant valgius. Tame fone abejotinas atrodo pagyvenusio kaimyno 
tvirtinimas, kad jau vaikystėje pastebėta berniuko klastingunio 
ir aklo gobšumo užuomazgų, taip pat ir polinkis beprasmiškai 
viską perdėti. Visi sutartinai liudija, kad Zigis J. nuo pat pir- 
mos dienos, kai įstojo į mokyklą, buvo geriausias mokinys kla- 
sėje; verta paminėti, kad ilgą laiką jis lankė mokyklą su ma- 
lonumu. Dažnai visą valandą prieš pamokas berniukas jau sėlė- 
davo klasėje, kaip patvirtina tėvai, rytais jo niekad nereikė- 
davo kelti. Vasaros atostogos jam atrodydavo per ilgos. Jo mo- 
kytojas pavadino jį ,,„mažučiu senuku“ — tarp kitko, dėl to, kad 
Zigis J. ne tik niekad neprisidėdavo prie savo draugų išdaigų, 
bet dažnokai atkalbėdavo vienmečius nuo išdykavimų ir išra- 
dingai juos sukliudydavo. Inspektoriai, lankę mokyklą, ne tik 
jį gyrė, bet ir juo stebėjosi. Buvę klasės draugai palankiai aisi- 
liepė apie jo solidarumo jausmą, pasireikšdavusį tuo, kad jis 
pirmas atlikdavo klasės darbus, vien norėdamas duoti savo są- 
siuvinį draugams. 

Savo mokytojo rūpesčiu tiriamasis asmuo ne sykį dalyvavo 
Hamburgo radijo vaikų valandėlėse ir, redaktorės nuomone, pa- 
liko nepaprastą įspūdį laidose „Pasaulis vaikų akimis“ i. „Vai- 

kai atsako“. Dalyvaudamas vaikų viktorinose, Zigis J. yra lai- 
mėjęs kelias premijas. Išskyrus tikybą, jis vienodai gerai mo- 
kėsi visų dalykų; jo mokytojas ypač iškėlė nepaprastus ber- 
niuko gabumus piešimui ir vokiečių kalbai ir paminėjo ryšium 
su tuo, kad kai kurie jo rašiniai buvo skaitomi per mokyklos 
iškilmes. Labiausiai jam sekėsi aprašinėti paveikslus: aprašyti 
laivo sudužimą, atvaizduotą dailininko Pauliaus Flehinghuso, 
berniukui taip pavyko, jog darbas buvo nusiųstas į ministeriją 
"Kilyje. Jeigu Zigis J. vėliau, Gliuzerupo vidurinėje mokykloje, 
ne visada iškildavo į pirmuosius mokinius, tai čia kalti jo po- 
linkiai ir veikla už mokyklos sienų, bet apie tai dar bus kalbama 
paskiau. Tačiau ir čia visi pabrėžia jo tvirtas nuomones, jo 
atkaklumą ir, kaip sako mokytojai, jo agresyvų meninį jausmą. 

Sudėję į krūvą visas žinias, šiaip ar taip, turime teisę manyti, 
kad Zigio J. ankstyvos vienatvės priežastis buvo ne kas kita, 
kaip tik jo talentingumas. Visuomenė visada jaučiasi atsisky- 
rėlio provokuojama, grasinama arba griaunama ir todėl labai 
juo domisi, juo nepasitiki ir pagaliau jį persekioja su savo visa 
neapykanta. 

Tiriamasis asmuo tai pajuto tą akimirksnį, kai jį ėmė rodyti 
kitiems mokiniams kaip sektiną pavyzdį; juo dažniau tai atsi- 
tikdavo, juo vienišesnis darėsi Zigis J., ir tas faktas, kad klasės 
darbuose buvo tikimasi jo pagalbos, nė kiek netrukdė klasės 
draugams po pamokų leisti jam apčiuopiamai pajusti savo pa- 
nieką. Namiškiai prisimena, kad berniukui ne kartą teko bėgti ir 
slėptis nuo savo draugų ir tik sutemus grįžti namo. Vienatvę 
mokykloje lydėjo ypatinga berniuko padėtis šeimoje: kadangi 
brolis ir sesuo jau buvo suaugę, o tėvams pagausėjo pareigų, 
niekas berniuku atskirai nesidomėjo, ir dažnokai su juo visi 
e.cėsi kaip su suaugusiu. Jis darosi pasitarimų, ginčų, policinių 
priemonių ir įvykių liudytoju. Dalyvauja tokiuose veiksmuose, 
kurie, atsimenant jo pagaulumą, negalėjo likti be padarinių. 
Tėvo supažindintas su jo tarnybiniais reikalais, Zigis J. rodė 
savo nepriklausomybę, nepriimdamas tėvo pasiūlytų susitarimų 
arba jų nesilaikydamas, jei tik jausdavosi teisus. Kai berniukas 
manydavo, kad nusipelno lupti, jis ne tik nedarydavo jokių kliū- 
čių tėvui, bet dar ir palengvindavo jam darbą, savo noru atei- 
damas atsiimti bausmės. 

Ankstyvo berniuko savarankiškumo negalima aiškinti vien 
tuo, kad tėvas karo meto sąlygomis neturėio laiko atlikti visų 

auklėjamųjų pareigų, nėra abejonės, kad berniukas ir šiaip buvo 
linkęs į vienatvę. Bet su broliu ir seseria, kaip daug kas liudija, 
jį siejo nuoširdi draugystė, berniukas jais pasitikėjo ir būdavo 
be galo jiems paslaugus. Gal būt, toks santykis su suaugusiais 
broliu ir seseria padėjo berniukui ir kitus suaugusius laikyti sau 
lygiais ir su jais bendrauti. 

Tačiau šitaip negalima paaiškinti santykių, susidariusių tarp 
dailininko Makso Liudvigo Nanseno ir Zigio J..— santykių, kurie 
stebino tėvus ir kurių jie nesuprato nė vėliau. Po nuodugnaus 
apklausinėjimo paaiškėjo, kad ta jų draugystė užsimezgė tuo 
metu, kai Nansenas tapė savo garsųjį paveikslą ,,Kumeliukai ir 
audra"; iš pradžių berniukas padarydavo dailininkui mažų pa- 
slaugų, o šiaip tylomis sėdėdavo ir žiūrėdavo, kaip kuriamas 
paveikslas. Kaimynai stebėdavosi, kad dailininkas, kuris ligi šiol 
beveik visada atsisakydavo dirbti, jei tik kas maišydavosi jam 
po akių, ir su žiūrovais elgdavosi šiurkščiai, net užgauliai, ne 
tik pakęsdavo berniuko draugiją, bet vėliau dar ir jos ieškojo. 
Juos dažnai žmonės matydavo kartu vaikščiojant, susiėmus už 
rankų. Tiriamojo asmens tėvas nesipriešino tokiems santykiams, 
juoba kad jis, kaip ir Nansenas, yra kilęs iš Gliuzerupo ir jau- 
nystėje su juo draugavo. 

Zigis J.— kaip ir jo brolis Klasas, o vėliau sesuo Hilkė — 
pozavo dailininkui, Zigis J. pozavo tik du kartus: kaip mažasis 
Nizas ir kaip šieno velnio sūnus; abiejuose paveiksluose jam 
pavyksta suteikti tiems nelabiems pasakų personažams meilumo 
ir net jaukumo. Tikras dalykas, kad Nansenas jam sukūrė ciklą 
pasakų, kuriame kiekviena spalva pasakoja savo atsiradimo 
istoriją; taip pat Zigiui J. buvo rašomas nebaigtas straipsnis 
„Mokymasis matyti“. Pasitaikydavo, kad Nansenas atnešdavo 
berniukui popieriaus ir dažų ir, paaiškinęs temą, siūlydavo jam 
pasivaržyti; kaimynai kartais matydavo juos kartu dirbant. 

Bėgdamas nuo klasės draugų, ne sykį slėpėsi dailininko ateljė, 
kartą jis ten išbuvo užrakintas visą naktį, vienu metu jam buvo 
kurį laiką uždrausta lankytis ateljė; tai atsitiko tada, kai jis 
"savavališkai pakoregavo paveikslą „Nina O. iš H."— jam nepa- 
tiko violetinė suknelės spalva, ir jis pakeitė ją į žalią.“ 

Ne į žalią, Volfigangai Makenrotai, o į geltoną; bent jau spal- 
vas tiksliai nurodykime, visa kita dėl manęs galite kaip tinkamas 
doroti savo diplominiam darbui. 

„Iš kur berniukui atsirado nepaprasta kolekcionavimo aistra, 
tikrai pasakyti neįmanoma; galimas daiktas, tuo pasireiškė nesą- 
moningos jo varžybos su dailininku. Slaptoje vietoje jis rinko ir 
kabino paveikslų su raiteliais reprodukcijas, taip pat aistringai 
kolekcionavo — beje, su išmanymu — raktus ir spynas. Kada tai 
iškilo aikštėn, kai kurie žmonės tarėsi radę neišaiškinamo raktų 
dingimo priežastį, taip pat Gliuzerupo kraštotyros muziejuje bu-- 
vo Manoma, kad aptiktos pėdos vagies, kuris tenkinosi vien spy- 
nomis ir raktais. Nuomonė, kad Zigis J. yra padaręs tokių va- 
gysčių, pagrįsta. 

Kai pastaraisiais karo metais dailininkui M. L. Nansenui buvo 
uždrausta tapyti paveikslus, o kaimo policininkui Jepsenui ne 
tik buvo pavesta įteikti draudžiamąjį įsakymą, bet ir prižiūrėti, 
kaip dailininkas jo laikosi, tiriamajam asmeniui neišvengiamai 
stojo sunkios dvasinės nesantarvės metas. Tėvo užverbuotas šni- 
pinėti ir kartu atlikdamas dailininko uždavinius, kai kada susi- 
jusius su paveikslų gelbėjimu, berniukas instinktyviai įrodė su- 
prantąs gyvenamojo meto problemas." 

Tai juk būtų galima ir kitaip pasakyti. 

„O čia dar lūžis šeimoje, nuo kurio berniukas labai kentėjo: 
jo brolį Klasą, kuris pats susižalojo ir pabėgo iš karo ligoninės, 
motina, taip sakant, atstūmė, o tėvas sunkiai sužeistą išdavė val- 
džios organams. Neišvengiamas viso to padarinys — sūnus nu- 
tolo nuo tėvų; galimas daiktas, kad Zigis J. kaip tik dabar įsiti- 
kino, kad jam trūko tėvų meilės." 

Vadinasi, dabar prasidės giesmelė apie lengvinančias ap- 
linkybes. 

„Vienas, be meilės, tokiu metu, kai nebebuvo jokių tvarių 
žmogiškų vertybių...“ 

Na, mat! 

„„„berniukas augo ir matė daug tokių dalykų, kurie nė vienam 
vaikui veltui nepraeina. Siautė karas, ir, nors Zigis J. tiesiogiai 
nepergyveno jo padarinių, netiesiogiai pajuto juos stipriau, negu 
dauge!is jo vienmečių, pradedant plataus vartojimo prekių stoka, 
baigiant susidūrimu su pačia mirtimi. Tačiau jam, jautriam ir 
pastabiam stebėtojui, visų labiausiai rūpėjo ir — drįstame tvir- 
tinti — jį kankino jo tėvo ir dailininko Makso Liudvigo Nanseno 
santykių permaina.“ 

Pakaks, kad ir kaip norėčiau — pakaks: keturiasdešimt ciga- 
rečių aš seniai uždirbau. Viskas, ką Voligangas Makenrotas čia 

apie mane rašo, frgi tiesa, daugiau nebenorėčiau sakyti, daugiau 
man nė nedera sakyti. Tai irgi tiesa. Vadinasi, dėl manęs jis 
gali sau sveikas žygiuoti pasirinktu keliu, niekam tai nepakenks, 
niekas nejsižeis, tik jei kas ateis ir ims klausinėti apie vietą ir 
žmones, čia minėtus, panorės surasti tą vietą ir žmones arba 
net sumanys rasti su jais bendrą kalbą, aš jam patarčiau ir ki- 
tokių žinių pasiieškoti. Pasiklausyti ir kitokių balsų. Pasiskaityti 
ir kitokių aprašymų. Sakysim, apie tai, kaip randasi debesys 
arba kaip pulkuoja išskrendantys gandrai, apie mūsų atmintį ir 
apie mūsų neapykantą, apie mūsų vestuves ir žiemas. Tegul 
deda mane po savo lupa, tegul važiuoja į Rugbiulį ir klausinėja 
tenykščius žmones kaip išmanydamas; tegul sau renka gautas 
smulkmenas apie mane, jas numeruoja ir veria ant savo mokslo 
segtukų; tegul verda šaltieną iš mano praeities, duoda jai su- 
stingti ir tuo patiekalu laiko visus egzaminus — man jis nepadės. 
Aš žinau, ką jis nori laimėti, bet man jis nepadės, aš nieko 
nesužinosiu, apie viską jis pasakoja prabėgomis, ir staiga nei iš 
šio, nei iš to — pabaiga. Aš tik matau, kad niekas nepasibaigė, 
niekas nenutrūko, aš norėčiau viską papasakoti iš naujo, kitaip, 
už bausmę, bet Himpelis jau dabar burba ir tik mėnuo po mė- 
nesio prideda laiko mano darbui, todėl man reikia tęsti, kitaip 
sakant, grįžti į anuos metus, pernelyg daug kas manęs ten dar 
laukia. Metęs atgal žvilgsnį tartum šviesos spindulį, pamatai, 
kiek visko dar tavęs laukia, pavyzdžiui, manęs laukia karo pa- 
baiga, bet, prieš prasidedant taikai, dar buvo žiema, viena iš 
Šiaurės Vokietijos žiemų su plona sniego danga, su proplikiais, 
su sklidinais grioviais ir drėgnu vėju, nuo kurio iškliba čerpės 
ir pūslėmis atšoka nuo sienų apmušalai. Tai tokia ta Žiema. 
Snigo ir lijo be atlydžio, negrįsti keliai pabiuro ir užtvino, 
šliuzų nebuvo galima atidaryti, neleido susitvenkęs juodas van- 
duo. Grioviuose netikėtai atsirado tėkmė, ir joje lyg vėduoklės 
siūbavo išdžiūvusios krantų žolės. Ganyklos buvo tuščios, aptva- 
rų vielomis ritosi lašai ir krito žemėn. Jeigu sniege ir pasiro- 
dydavo pėdų, tai išsilaikydavo jos daugių daugiausia pusę die- 
nos. Juodai žvilgantys kreivi medžiai, tuščias pajūris, apniukusi 
Šiaurės jūra — be didelio reikalo niekas kojos nekėlė iš namų. 
Priemenėje stovėjo šlapi, sulopyti guminiai batai, ir tas, kam 
prireikdavo išeiti, pirma nerdavo per lašų uždangą, krintančią 
nuo perpildytų stogo laštakų. Dažai, raudoni kaip vynas ir balkš- 

vai pilki, plaukė nuo sienų, langai visą dieną rasojo. Tai buvo 
ta žiema, kurią sunegalo Ditė. | 

Čia vienur, čia kitur žmonės ėmė kalbėti apie jos ligą, bet 
daugiau užuominomis, prisidengę ranka burną. Tik tiek nugir- 
dau, kad dailininko žmoną piauna baisus troškulys, bet ar tas 
troškulys buvo ligos padarinys, ar pati liga — nesupratau: Šiaip 
ar taip, tą žiemą ji be jokio saiko gėrė juoduogio šeivamedžio 
sultis ir arbatą, vandenį ir miežinę kavą, pieną ir žuvų buljoną. 
Kiekvieną stiklainį, kuriame kas nors teliūskavo ir žvilgėjo, 
kiekvieną indą su skysčiais ji godžiai dėjosi prie lūpų ir, jei kas 
ją sulaikydavo, dejavo: „Aš degu, aš degu.“ Jokio skysčio ne- 
begalėjai nuo jos apsaugoti. Su ilga stora suknele, atlošusi galvą, 
ji vaikščiojo po Blekenvarfą ir ieškojo gerti, neaplenkdama nė 
statinės su lietaus vandeniu. Tas nenumalšinamas, aklas trošku- 
lys sakytum būtų paženklinęs jos veidą: pirmiau gražus, liesas 
jos veidas, rodės, degte degė ir buvo išpurtęs. 

Buvo pakviestas daktaras Gripas, ir gydytojas atsivilko į Ble- 
kenvarfą suskirdusį odinį lagaminėlį su senoviškomis spynelė- 
mis, pirmiausia pasikalbėjo vienu du su Dite, paskui į kambarį 
įleido ir dailininką. Mudu su Juta per įmirkusias pievas nuėjom 
į Gliuzerupo vaistinę, paėmėm daktaro prirašytų lašų ir table- 
čių, bet nuo jų troškulys tik padidėjo: išgėrusi lašus, ji pa- 
sakė užsimerkusi: „„dar!“, o užgėrusi vandeniu tabletes, tuoj pri- 
sipylė stiklinę iš prausiamojo ąsočio ir išgėrė vienu kvapu. Dai- 
lininkas daug nekalbėjo, paprastai jis leido jai gerti ir tik Žiū- 
rėjo į ją: jo akių lėlytės, rodės, sumažėjo, paliko apskritos ir 
skvarbios. Dabar jis visą laiką būdavo arti Ditės, o jei turėdavo 
kur išeiti, duodavo ženklą Teo Busbekui, kad tas jos žiūrėtų. 
Jobstas susitaisė seną gramofoną, bet jam neleido juo groti; tru- 
putį pastorėjusiai Jutai — kiekvieną žiemą ji pastorėdavo — 
buvo uždrausta repetuoti šokius greta ligonės kambario. 

Kaip sužinojau, daktaras Gripas labiausiai nerimavo, kodėl 
tas negirdėtas troškulys nepraeina nė naktį; Ditė po keliskart 
keldavosi iš lovos. eidavo į virtuvę ar podėlį, jei ąsotis ant 
praustuvo būdavo tuščias, ir gerdavo. Ji gavo kelias adatas, bet 
ir tos, kaip atrodo, tik padidino troškulį, o kai temperatūra pa- 
kilo, daktaras Gripas liepė gulėti. Ligonė sėdėjo lovoje įsitem- 
pusi, konvulsyviai atsirėmusi į priegalvius, klausydamasi kažko, 
kas vyko ne kambary, bet kažkur toli nuo čia, gal praeity, gal 
ateity. 

Kartais, kai ateidavo kas jos aplankyti, palaikyti jos liesos 
rankos, linktelėti jai, tada man atrodydavo, kad kažkas šnara, 
tyliau už lietų, švelniau už sniegą, tarytum šviesa srovena pro 
langą. 

Teo Busbekas amžinai sėdėjo galvūgaly; rūpestingai apsiren- 
gęs, būdavo, sėdi jis atsidavęs kūnu ir siela, pataiso priegal- 
vius, kai reikia, atneša vėsių sulčių, kai reikia, o kada ligonė 
pakuštomis ko nors paprašo, regis, tik jis vienas supranta jos 
kuždesį. Net dailininkas nesuprasdavo jos taip greitai, kaip Teo 
Busbekas, kuris, geriau įsižiūrėjus, atrodė išsiblaškęs, abejingas, 
bet, galimas daiktas, tik dėjosi išsiblaškęs, kad tik nepaleistų 
įš akių nė vieno Ditės krustelėjimo ar pageidavimo. Kartą ma- 
Čiau, kaip dailininkas padėjo ranką Teo Busbekui ant peties ir 
atsargiai patapnojo jam per petį — ne iš dėkingumo, bet vei- 
kiau norėdamas jį paguosti, ir man pasirodė, kad Busbekas 
labiau reikalingas paguodos, negu dailininkas. 

Vieną vakarą daktaras Gripas, kuris ligi šiol, būdamas, kaip 
žinia, dosnios rankos žmogus, ir Ditei leido pasirinkti kokią nori 
iš kelių ligų, aiškiai nustatė plaučių uždegimą; žinoma, jis ne- 
neigė, kad ji, be to ir drauge su tuo, neserga ir kokia kita liga, 
uždegimas. Jis net galėjo pasigirti išaiškinęs, kaip Ditė gavusi lą 
plaučių uždegimą: jinai, pasak jo, greičiausiai nušalusi naktį, 
basa lakstydama po namus, akmeninėmis plokštėmis, ieškodama 
ko atsigerti. Taigi jis ėmė gydyti ligonę nuo plaučių uždegimo 
ir uždraudė jai keltis iš lovos, ir Ditė jo klausė. Tik vieną kartą 
Ji atsikėlė iš lovos ir išsiėmė iš komodos savo pačios siūtus 
mirtinius marškinius, siuvinėtą juostą ir paprastą sidabrinę apy- 
rankę, kurią dailininkas nukalė jųdviejų sužadėtuvėms; visus 
tuos daiktus ji tvarkingai susidėjo ant taburetės ir pareikalavo, 
kad tai visada būtų arti. Nežinau, bet manau, kad visai galėjo 
taip būti: Žmonės pasakoja, esą, dailininkas vieną naktį įėjęs į 
ligonės kambarį, ilgai žiūrėjęs į savo žmoną, paskui valandėlę 
dingęs ir grįžęs su savo darbo reikmenimis — eskizų bloku ir 
anglim. Kad tą žiemą jis piešė Ditę dukart, nėra abejonės, tik 
nežinia, ar iš atminties, ar prie ligonės lovos. Šiaip ar taip, abu 
portretai vėliau pasirodė albume „Du“, skirtame Teo Busbekui. 
Tuose portretuose ji guli sustingusi ir griežta, pusę veido den- 
gia šešėlis, burna pravira, lyg ko reikalautų, sakytum prašytų 
gerti — vienintelio dalyko, apie kurį ji dar galėjo galvoti ir 

kurio dar galėjo prašyti. Per antklodę nebuvo žymu jokių plokš- 
čio kūno kontūrų, iš šonų tįsojo kaip negyvos rankos. 

Ditė mirė vieniša. Kadangi daktaras Gripas buvo nustatęs 
jai plaučių uždegimą, jam nebuvo galvosūkio, kai reikėjo sura- 
šyti mirties liudijimą. Snigo, bet sniegas tuoj ir tirpo. Agonija, 
matyt, buvo trumpa, bent jau tyli, Teo Busbekas, sėdėdamas ant 
savo kėdės galvūgalyje, nieko nepastebėjo. Dailininko žmona 
buvo nuprausta, apvilkta mirtiniais marškiniais, sujuosta siuvi- 
nėta juosta, užmovė jai apyrankę, o paskui ėmė rinktis žmonės. 
Visi lankytojai turėjo sutikti su tuo, kad negalės pabūti vieni 
su velione: gale kambario po uždengtu veidrodžiu sėdėjo daili- 
ninkas, ir Busbekas nepaliko savo vietos prie lovos galvūgalio. 

Taigi ėjo kaimynai, ir kiekvienas reiškė, ką galėjo išreikšti. 
Hilda Izenbiutel įėjo su kiaurais guminiais kaliošais, nusirišo 
šlapią skarelę, nusišnypštė, suaimanavo, nors tai, be abejo, ne- 
buvo numatyta, puolė prie durų ir šitaip pabaigė savo vizitą. 
Senasis Holmsenas iš Holmsenvarfo tarpdury greitosiomis su- 
metė poterius, nors ir nesusidėjo rankų, tik keliskart pasuko už 
kraštų šlapią skrybėlę, pasuko maždaug krūtinės aukštyje, laik- 
rodžio rodyklės kryptimi, o pabaigęs priėjo prie velionės, paėmė 
jos ranką, -pakėlė, atsargiai nuleido ir, linguodamas galvą, pa- 
traukė prie dailininko, susižvelgė su juo, bet rankos nepadavė. 

Tuo tarpu mokytojas Plenys pirmiausia priėjo prie dailinin- 
ko ir paspaudė jam ranką; paskui nubrėžė, reikia pripažinti, 
gerai apskaičiuotą lanką, kuris parodė, kad jis puikiai jaučia 
erdvę, ir atvedė mokytoją tiesiai prie lovos kojūgalio; ten tas 
žmogus, dukart kontūzytas fronte ir, vadinasi, pats žvelgęs mir- 
čiai į akis, atsigręžė į Ditę ir linktelėjo jai tiesiu liemeniu. 
Paukščių stebėtojas Kolšmitas, taip sakant, tik koją įkėlė į kam- 
barį, linktelėjo dailininkui, pažvelgė į velionę ir kuo paslaugiau- 
siai pasitraukė iš kelio poniai Holmsen iš Holmsenvarfo, kuri, 
dar nespėjusi prieiti prie lovos, puolė ant kelių — matyt, gerai 
neapskaičiavo — paskutinį galą sukorė keliaklūpsčia, nustvėrė 
velionės ranką ir visu kūnu ėmė kretėti nuo isteriško verksmo, 
kuris truko lygiai tiek, kiek ji norėjo. 

Vis dėlto raudojo jinai įtikinamai, jos skardžiam kūkčiojimui 
nieko negalėjai prikišti, o pasitraukė ji, linguodama galvą, kaip 
ir jos vyras. Kapitono Anderseno balsas — atvežė kapitoną savo 
karieta užtvankų inspektorius Bultjohanas — pasigirdo dar lauke, 
jis plūdosi, kad Ditė pasirinkusi mirti tokį biaurų orą: „„Nega- 

lėjo mergytė palaukt pavasario!“ Kadangi tokiam amžiuje jam 
nebegalima griūti, ir jei jis būtų pargriuvęs, tai nebūtų nepa- 
dedamas nė atsikėlęs, Bultjohanas įvedė jį vidun, iš paskutiniųjų 
stengdamasis fotogeniškąjį senį su sidabriniu barzdos vainikėliu 
ir šilkiniais plaukais smilkiniuose nuteikti liūdesingai. Bet šis 
savo amžiuje nenorėjo liūdėti. Stypindamas lyg medinėmis ko- 
jomis, taškydamas seiles, palikdamas ant grindų klanelius van- 
dens, jis įėjo į tylų kambarį, mirktelėjo ir paklausė: 

— Kurgi ta mūsų mergytė? — pamatė numirėlę, šiaip taip 
nušlepsėjo prie jos, negrabiai paglostė jai skruostą ir sušvap- 
sėjo: — Negalėjai palaukti ligi pavasario! — Dailininkui, į kurį 
buvo atkreiptas jo dėmesys, jis pasakė: — Tu, berniuk, per daug 
neskubėk. 

Norėčiau dar paminėti ir savo senelį Perą Arnę Šeselį, ūki- 
ninką ir kraštotyrininką, kuris atsargiai lyg ant karties įnešė 
savo sausą, surūgusį veidą, sustojo vidury kambario, iškėlė gal- 
vą ir užsimerkė. Jis nutaisė susijaudinusio ir rūsčiai susisielo- 
jusio žmogaus miną. Šiam tikslui iš lėto susidėjo rankas papil- 
vės aukštyje. Geriausiai jam pavyko niūrumo išraiška, kurią se- 
nelis sukūrė vien lūpų kampučiais; prieš išeidamas, jis su per- 
dėtu bejėgiškumu pakėlė rankas ir leido joms garsiai nukristi. 
O Gudruna Šesel? O Rugbiulio policininkas? Apie rugbiuliečius 
nieko negaliu pasakyti, nes Blekenvarfe jie nepasirodė. 

Iš pradžių jie buvo beeiną, bet paskiau apsigalvojo; Okui 
Brodersenui pažadėjo nueiti, tačiau besitaisant atvyko svečių 
iš Huzumo; paskui plačiai svarstė tą reikalą per pusryčius, bet, 
kai reikėjo kilti, tėvas numojo ranka; aiškinosi, ką pamanytų 
apie jų pasirodymą kaimynai, bet, nors kaimynai, kaip jiems 
buvo patvirtinta, nieko nebūtų pamanę, gerai išnagrinėtas, ne 
sykį apgalvotas ir pagaliau nuspręstas vizitas į Blekenvarfą ne- 
įvyko. Taip jie ir nebepamatė negyvos Ditės veido, dabar jau 
vėl sukritusio veido, kuriame, gal būt, dėl to, kad praėjo ne- 
lemtas troškulys, be griežtumo, dar atsirado lyg šypsenos šešė- 
lis. Ir kas žino, ar jie — šiuo atveju kalbama apie visus mus, 
rugbiuliečius,— būtų nuėję į laidotuves, jei Peras Arnė Šeselis 
nebūtų jų atitinkamai nuteikęs per ilgą vakarienę, nes mano 
Senelis, žinoma, taip sutvarkė savo vizitą į Blekenvarfą, kad 
galėtų pavakarieniauti pas mus arba, sakykim tiesiai, mus apėsti. 

Vadinasi, ant stalo atsirado troškintų raugintų kopūstų, rūky- 
tos kiaulienos sprandinės ir du kupini dubenys bulvių, bet kraš- 

totyrininkas pareikalavo specialiai sau dar užkulti kopūstus 
taukais su spirgučiais, ir, kol mes žiūrėjom, kaip jis ryja valgį, 
čepsi, kramto, kemša, mano senelis įrodė mums, kodėl mums 
būtinai reikia eiti į laidotuves: 

— Prie grabo baigiasi viskas... Mirties akivaizdoje mes... 
Kas palieka šį pasaulį, neturi... niekas negali po mirties... Susi- 
taikinti visada verta...— Jis pasakė: — Dabar jau po visam... Juk 
paskutinis atsisveikinimas negali... Gyvų jų pareiga... Kas neatliks 
paskutinės pareigos, tam tikriausiai, nors jis būtų ir policinin- 
kas... ir taip toliau. 

Jis valgė, kad jam net ausys linko, kalbėjo ilgai ir šia proga 
taip pat ištarė nepamirštamus žodžius: 

— Ne visada šeima atsakinga už atskirą savo narį.— Kai jis 
išėjo, buvo aišku, kad mes dalyvausime Ditės laidotuvėse. 

Laidotuvės pasitaikė šeštadienį ir buvo paskirtos dvyliktą va- 
landą. Tai buvo pirmos laidotuvės, į kurias man leido eiti, ir aš 
taip nekantriai jų laukiau, jog naktį prieš laidotuves sapnavau 
Ditę: rodos, mudu, smagūs ir pavargę, statome kalvą, staigų 
kalną iš pyragų su pabarstais, velkame maišus cukraus pudros 
ir beriame ant šlaito, o paskui ant kalno užsitraukiame rogutes 
ir pasileidžiame žemyn kaip pašėlę. Apvirstame ir man į burną 
patenka žemių, jos saldžios. Ditė laiko mane apsikabinusi ir ap- 
skritai gerai laviruoja tarp alksnių, kurių kamienai aplieti gla- 
zūra. Vėjas plaiksto mūsų šalikus. 

Laidotuvių rytą aš susirengiau visų anksčiausiai ir nekantriai 
laukiau tėvo, kuris, rodės, niekaip negalėjo sugalvoti, kaip apsi- 
taisyti: iš pradžių jis buvo apsivilkęs tarnybinę uniformą, paskui 
susiraukęs užsitempė juodą senamadį kostiumą, dar per vestu- 
ves veržusį jam pažastyse, o dabar juo labiau, ir galų gale, leng- 
viau atsidusęs, numetė civilinę eilutę ant lovos, užsivilko išei- 
ginę policininko uniformą, su kuria jis, kaip sykį pasakė Klasas, 
panėšėjo į pavianą, sekmadienio proga gavusį leidimą pasipuošti 
bet persirengęs, kažkoks sugalvotas, fabrike pagamintas, ir jeigu 
nemažai galima pasakyti apie tai, kaip paprastai guli jo kelnės, 
tai nudribusio pasturgalio su išeigine uniforma ir kaip norėda- 
mas neaprašysi — jį reikia pamatyti savo akimis. O munduras 
vis dėlto gulėjo pakenčiamai, ir tai todėl, kad siuvėjas kirpda- 
mas atsižvelgė į galimus storio ir ūgio pakitimus. 

Tėvas energingai nuleido rankas prie šlaunų ir RSPIALS mo- 
tiną, kad ji apžiūrėtų: 

— Kaip, Gudruna, kaip tau atrodo, ar bus sai Ar galiu 
taip eiti? 

Gudruna Jepsen abejingai nužvelgė jį, išgėrė vandeny ištir- 
pintų raminamųjų miltelių ir pritarė jo aprangai tuo, kad nepa- 
sakė nei šiaip, nei taip, o paskiau priėjo pati prie veidrodžio 
atvirose drabužių spintos duryse ir kelintą jau kartą apsitampė 
juodą šilkinę suknią, kuri niekaip negalėjo rasti bendros kalbos 
nei su vilnoniu apatiniu sijonu, nei su milžiniškomis vilnonėmis 
kelnaitėmis. Jie būtų galėję visą dieną taip rengtis laidotuvėms, 
bet, laimė, susidūrė su kažkuo, kas atitraukė jų dėmesį nuo rū- 
pinimosi savais pašvaitais: aptiko mane. Kodėl berniukas neap- 
siavė juodų kojinių? Ir be kepurės? Nors sniegas ir pažliugęs, 
vestis vaiką su guminiais batais nei šis, nei tas. Jeigu jau rištis 
šaliką, tai tik pūkinį. O apatinės kelnės? Kokiom gi apatinėm 
kelnėm jis apsiavęs? Parodyk nagus. Pas kirpėją? Pas kirpėją 
ir tu galėjai jį nusiųsti. Taip jie puolė prie manęs ir ėmė mane 
čiupinėti, rengti iš naujo kiekvienas savaip, bet vienuoliktą va- 
landą suprato, kad tuo pasirūpinti reikėjo anksčiau. 

— Tegu -jau eina berniukas, kaip stovi, Gudruna, šiaip ne- 
suspėsim,— įsižeidęs pasakė jis, ir po to jie užsivilko paltus, už- 
simetė lietsiausčius, ir mes nusileidome į apačią, kur mūsų lau- 
kė, turiu pasakyti, labai susijaudinusi Hilkė. Jos jaudinimasis 
nesiderino su juodomis kojinėmis, juodais kaliošais ir juodu ge- 
lumbiniu paltu. Mosuodama odinėmis pirštinaitėmis, gautomis 
dovanų per kalėdas, ji daužė sau per delnus, daužė ir įsivaizduo- 
jamas muses ant kabyklos. 

— Ar kas atsitiko? — paklausiau aš, ir ji — neabejotinai lai- 
kydama tai atsakymu — sušniojo pirštinaitėmis man per spran- 
dą ir išstūmė mane lauk, į sniegą, į lietų. Virš Šiaurės jūros 
traukė mūsų link dar daugiau sniego, dar daugiau lietaus, su tri- 
gubu gausmu artėjo tamsūs debesys, vilkdami paskui save balkš- 
vą šydą. Vėjas tuoj išbandė, ar tvirtai mes laikomės ant kojų, 
puolė mus iš šono, mėgino palįsti po paltais, bet jie buvo gerai 
susagstyti, todėl kibo į mūsų lietsiausčius. Laikytis kurso per tokį 
vėją, tokioj ledynėj, pasakysiu, nelengva, bet stovėti ir laukti 
tėvo, kuris, žinoma, kažką pamiršo namie, irgi ne atvanga. 

Pagaliau leidomės į kelią, mudu su Hilke priekyje, o vyras 
su žmona Jepsenai, tylomis ir už parankių, gal penki metrai už 

mūsų. Išsyk matai, kad čia šeimyninis laivų konvojus, kuris, 
išsigavęs iš plytomis grįsto keliuko, nuplaukė vandens apsemtu 
molėtu keliu, persiyrė per medinį tiltą ir nutraukė tiesiai per 
laukus link Ripeno kapinių, priklausančių ne to pat vardo Ripe- 
no kaimui — tokio kaimo iš viso nėra,— o Gliuzerupui. 

Jeigu tą šeštadienį virš mūsų apylinkės būtų pasirodęs lėk- 
tuvas, pilotas būtų išvydęs tokį vaizdą: į mažutę aikštelę, Žvy- 
ruoto tako lyg sklastymo perskirtą į du stačiakampius ir apsuptą 
spragotos gyvatvorės, iš visų pusių po vieną ir būreliais traukia 
žmonės, vieni, truputį atsilošę, plaukia pavėjui, kiti laviruoja 
čia dešiniu, čia kairiu halsu, treti, smarkiai pasilenkę, veržiasi 
prieš vėją, jie slenka purvinu ir visur tamsuojančiu sniego lau- 
ku, tvenkiasi, susitikę prie lieptų ir medinių tiltelių, nutiestų per 
griovius, greitosiomis sveikinasi ir, sudarę naują ir gausesnį 
junginį, srūva į taisyklingą ir, be abejo, supiltą aukštumą, ant 
kurios dunkso vienui vienas aukštas ir ilgas raudonų plytų pasta- 
tas. Toliau lakūnui būtų kritęs į akis judesių vienodumas: visi 
skuba, bet laikosi nuostabios drausmės ir niekas nebėga prie 
atdarų vartų, prie kurių stovi du automobiliai, o trečias atva- 
žiuoja. Prie vartų naujas, dar didesnis žmonių susitvenkimas, čia 
jau sveikinasi rūpestingiau, net pasidėję tai, ką nešėsi ranko- 
se — daugelis kažką nešėsi rankose,— maišosi, kalbasi, traukia 
kits kitą po skėčiais. Iš oro būtų buvę galima daug ką pamatyti, 
bet, šiaip ar taip, ne viską. 

Kai susitikome su Holmsenais, su Hinerku Timsenu, su Hilda 
Izenbiutel ir Oku Brodersenu — laiškininko uniforma, — tėvas su- 
šnibždėjo mums: — Laikykitės krūvoje, ir kad negirdėčiau jokio 
verksmo,— paskui jis davėsi įtraukiamas į šneką ,,„Kopų peizažo“ 
savininko, kuris taip prisispyręs ir magiai kažką įkalbinėjo, tarsi 
būtų siūlęs prisidėti prie naujai sumanytos įmonės. 

— Po karo, Jensai,— sakė jis, — tik po karo. 

Hilkė mūvėjo pirštinėmis, bet pirštų nebuvo įgrūdusi iki 
galo, aš laikiausi įsikibęs į vėsius tuščius pirštinių galiukus ir 
nesitraukiau nuo jos, nebūčiau traukęsis nuo jos ir neliepiamas, 
nes niekad ji tokia graži man neatrodė, kaip tąsyk. Juoda spalva 
jai pritiko. Juo arčiau kapinių, juo labiau Hilkė jaudinosi, ji 
dairėsi, norėjo kažką pamatyti ar kad ją pamatytų, dėl to ne 
sykį įsistojo į klaną ir apsitaškė kojas; ligi pat riebokų pakink- 
lių Hilkės kojos buvo aptaškytos purvu. Bet ne vien Hilkės ko- 
jos, beveik visų kojinės ir kelnės, kurias aš mačiau, buvo apli- 

pusios purvu, Okas Brodersenas buvo apsidrabstęs kelnes net 
aukščiau kelių; mažiausiai nukentėjo tėvas, tur būt, dėl savo- 
tiškos eisenos. 

Vis daugiau ir daugiau žmonių liejosi į mūsų būrį, ir su visais 
reikėjo sveikintis: Karlas Vilhelmas Biuningas ir Jensas Lampė, 
Hedviga Struvė, visų vadinama močiute Struve, Ankeris Biul- 
kas ir Detlevas Hegevišas, gerokai per greit išstypusios seserys 
Girling, užtvankų inspektorius Bultjohanas ir mokytojas Plenys, 
ponia Zelring iš Zelringo dvaro ant savo nartaus arklio, Japas 
Loikzenbornas ir Paulius Flehinghusas, du bičiuliai dailininkai 
iš Gliuzerupo — jų specialybė: psichologiniai portretai ir drama- 
tiškos jūros scenos, — gimnazijos mokytojo Boizino našlė ir po- 
dagros -suriestas stalius Hekas, padaręs Ditei karstą. 

Niekas nebūtų patikėjęs, kad pas mus tokia daugybė žmo- 
nių gyvena, ir visi jie tik plaukė, plaukė į kapines, griaudami 
nuomonę, kad mūsų kraštas — ištisa dykynė. Tai kad būtų ėmę 
pinigus už įėjimą? Žmonės stovėjo pagrindiniame take, juodais 
būreliais rinkosi prie smengančių kapų kauburėlių, stovėjo prie- 
šais nykią koplyčią ir už jos, po alksniais, nuo kurių lašėjo, palei 
gyvatvorę, po kurią naršė vėjas. Kapitono Anderseno nebuvo 
nei girdėti, nei regėti, bet Juta stovėjo čia, išblyškusi ir akyla, 
ir su ja nusipenėjęs pabaisa, įkištas į tamsų ir, reikia tikėtis, 
dygų megztinį kostiumą. Mes buvome užėmę gerą vietą priešais 
koplyčią, tačiau pamažu mus nustūmė į šoninį taką, prie ke- 
leto plikų kapų, kurių galvūgaly iš molio kyšojo nublukę medi- 
niai kryžiai; vardai kryžiuose buvo ne vokiški. Kelios varnos 
buvo beskrendančios į kapines, bet laiku pasuko į šoną, o dau- 
giau paukščių pasaulio atstovų nesirodė. Nei baltabruvių straz- 
dų, nei šarkų, nei kalnų kikilio, netgi nei zylių. Hilkė nusitempė 
mane pro eiles kapų prie jaunučių tujų gyvatvorės, mes išlin- 
dome pro ją ir vėl atsidūrėme, kad ir suspausti, priešais koply- 
čią, ant kurios vėjarodis gaidys, išpiautas iš skardos, buvo taip 
nulenktas į šoną, jog, rodės, kažko atidžiai dairosi, lyg kirminų 
ieško. 

O dailininkas? Dailininko niekur nebuvo matyti, kaip ir Teo 
Busbeko, abu, tur būt, jau sėdėjo koplyčioje, kuri kažkodėl vis 
dar buvo uždaryta; šiaip ar taip, kažkokia moteris, stovinti 
priešais mus, iš užpakalio panaši į apdegusį keturkampį kepa- 
liuką duonos, pasakė liesam milžinui sulinkusiomis per kelius 
kojomis; 

— Jei dar ilgiau čia pastypsosim, ir man ateis eilė. 

Visi, kas tai girdėjo, jai pritarė, vieni mažiau pastebimai, kiti 
labiau, tik milžinas sulinkusiomis kojomis, kuris iš viršaus viską 
gerai matė ir, tur būt, tokiose aukštybėse nenuobodžiavo, rodės, 
neišgirdo to protesto; beje, jis vadinosi Federis Magnusenas ir, 
jei neapsirinku, turėjo valčių statyklą Gliuzerupe. 

Kadangi aš neketinu susargdinti džiova nei keturkampės 
moters, nei visų sušalusių laidotuvininkų, leisiu dabar kapinių 
sargui Fenei, kuriam iš burnos amžinai tvoskė smarvė per kilo- 
metrą, atidaryti rūdžių spalva dažytas duris, pritvirtinti jas ge- 
ležine šova ir taip palenkti galvą, kad kiekvienas pasijustų kvie- 
čiamas į vidų. Taigi mes įsigrūdome į koplyčią ir įsibrukome 
į per ankštus ir per aukštus suolus. 

Dabar aš pamačiau dailininką ir daktarą Busbeką: jie sėdėjo 
pirmoje eilėje prie pat tako; abu buvo įsmeigę akis į kalną gė- 
lių, iš po kurių vienur kitur blizgėjo rudai lakuotas medis. Žva- 
kių liepsnelės neramiai pleveno skersvėjyje. Pastorius Bandiksas 
stovėjo prie altoriaus ir, tur būt, žiūrinėjosi nagus. Atsidavė vo- 
veruškomis ir pievagrybiais. Hilkė nusimovė odines pirštinaites, 
maigė ir vyniojo jas ir, matyt, nedrįso pakelti akių, kuriomis 
neseniai taip šaudė į visas puses. Man nutirpo kojos, kaip sėdint 
ant senelio suolų Kiulkenvarie. Kodėl niekas neuždaro durų? 

Daugelis gręžiojosi, ir aš taip pat grįžtelėjau į duris, kurias 
kapinių sargas Fenė būtų mielai uždaręs, vis dėlto neuždarė, 
nes laidotuvininkai, nepakliuvę į koplyčią, nenorėjo likti už 
uždarų durų ir rodė tą nenorą pakankamai aiškiai. Taigi durys 
liko atdaros. Ir Fenė davė ženklą pastoriui Bandiksui, ir šis pa- 
kėlė galvą su stipriais akiniais, apžiūrėjo lubas ir išskėtė rankas. 
Mes atsistojome maldai, atsisėdome, tuoj vėl atsistojome ir užgie- 
dojome: „Kai tu mane pašauksi, dieve.“ Hilkė giedojo karštai, 
aukštame registre, nė sykio nepažvelgusi į tekstą, giedojo ir 
dailininkas, ir tėvas, sėdėjęs per tris eiles nuo jo, tik viena mo- 
tina negiedojo. 

— Visuos savo darbuos išties prašau aš dievą patarties— 
tarė pastorius Bandiksas ir, mums susėdus, paaiškino, kodėl jis 
taip daro. 

Ir jis nupiešė karo vadą, galingą, suprantama, gudrų, supran- 
tama, žmogų, kuriam kariauti sekasi ir kuris dėl to labai turtin- 
gas, jam, taip sakant, jau priklauso pusė pasaulio, pusė žemės 
rutulio, pasak pastoriaus Bandikso. Pasaulis ar žęmės rutulys — 

ne tas svarbu, svarbiausia, kad šitas karo vadas, kurio asmuo 
liko neišaiškintas, su kiekviena pergale, su kiekvienu užkaria- 
vimu eina vis liūdnyn, kartą atsitinka net taip, kad prie žygu- 
no, atnešusio jam žinią apie naują pergalę, laimėtą jo vardu, jį 
visai ima piauti mMaudulys, ir tai vien dėl to, kad, kaip jūs, tur 
būt, jau supratote, su kiekvienu užkariavimu sumažėja naujų 
užkariavimų galimybė. 

Kiekvienas supras, jog karo vadas neskuba užimti paskuti- 
nių, dar neužkariautų šalių, bet, nors ir kaip gudriai delsia su 
paskutinėmis pergalėmis, vis tiek išaušta diena, kada jam pri- 
klauso visas pasaulis, visas žemės rutulys, pasak pastoriaus 
Bandikso. Pasaulis ar žemės rutulys — ne tas svarbu, svarbiau- 
sia, kad karo vadas visiškai nusiminęs, tariasi su savo astro- 
nomais, ir šie, pasirodo, gali prislėgtam vadui parodyti kelią į 
naujus džiaugsmus: jie siūlo jam pramogos dėlei nukariauti 
neaprėpiamas dangaus platybes. Karo vadas atkunta, jį taip 
sužavi tas planas, jog jis, neabejodamas savo pergale, grasina 
aukščiausiajam, žadėdamas atimti iš jo neaprėpiamas dangaus 
platybes; bet taip neatsitinka, nes aukščiausiasis savo ruožtu 
yra tos nuomonės, kad karo vadas jau pakankamai prisigrobęs 
ir todėl turįs rengtis mirti. Bet karo vadas anaiptol nesutinka 
su tokia žinia, jis visaip priešinasi. Pasak pastoriaus Bandikso, 
jis supyksta iš apakimo ir praneša aukščiausiajam, kad jis, kitaip 
tariant, nesuskaičiuojamos jo sargybos gali neprileisti prie jo 
mirties. Tačiau karo vadas baisiai nustemba, kai mirtis negirdo- 
mis įeina į jo palapinę, jis kalbasi su ja ir prašo duoti jam dar 
vieną paskutinį šansą; mirtis sutinka. Tada jis liepia pabalnoti 
jam eikliausią pasaulyje žirgą ir lekia juo į savo tolimas valdas 
Libane, kur sodai terasomis eina į jūrą. Ir kas jo laukia sode? 
Kas gi daugiau — ir mirtis atsiprašo per anksti atvykusi, o pas- 
kui liepia karo vadui eiti su ja. Karo vadas paklauso, ir pasku- 
tinėje kelionėje jį net pagauna niekinama, bet išdidi linksmy- 
bė — pastorius Bandiksas sako: tyli linksmybė užlieja jam šir- 
dį,— jis aiškiai supranta, ko verti visi jo nukariavimai, ir jiz 
nusilenkia aukščiausiajai valiai. 

Dabar pastorius Bandiksas stabtelėjo, atidžiai ir atvirai nu- 
žvelgė gedulingą susirinkimą iš kairės į dešinę, nuo pirmo ligi 
paskutinio suolo, ir, kai jo ranka staiga iškilo į viršų, o smilius 
nukrypo į kažkokį tašką už mano nugaros, aš nejučiomis atsi- 
gręžiau ir pamačiau du blausiai žvilgančius odinius paltus, kurie 

gražiai sėdėjo šalimais ir kurių rankovės buvo simetriškai su- 
lenktos lyg gatavų drabužių parduotuvės vitrinoje. 

— O meilė,— sušuko pastorius Bandiksas,— meilė yra am- 
žina! — Po to jis nuleido pirštą į kalną gėlių, po kuriuo gulėjo 
Ditė, linktelėjo, bet, kadangi nieko neatsitiko, atitraukė pirštą, 
linktelėjo dailininkui ir šiais įžanginiais žodžiais kreipėsi į Di- 
tę: — Ir štai tavo kelionė pasibaigė.— Jis stabtelėjo. Pasigirdo 
kūkčiojimas ir verksmas, taip pat duslus stūgavimas, priminęs 
man sirenos kauksmą migloje,— tą garsą veikiausiai paleido 
močiutė Struvė — ir švelniu tonu, kurio vartoti per tikybos pa- 
mokas jis nematė jokio reikalo, pastorius dar kartą perbėgo 
Ditės gyvenimo etapus. 

Jis vėl pavertė Ditę mergyte — balta suknelė, balti batukai 
su sagtelėmis, tykūs erdvūs namai Flensburge, nebūk taip ilgai 
sode, neik į pajūrį, juk tau reikia saugoti balsą, vaikuti, šaukia 
mama ir senelė, tuoj ateis profesorius Cigelis, šypsantis, orus 
dainavimo mokytojas su surdutu, reikia, kad jis būtų patenkintas 
tavo dainavimu, kai akompanuos tau per aukštai suderintu forte- 
pijonu, pagaliau jis gauna gražų pinigą už pamokas, jis taip pat, 
kaip ir visa mažučio miestuko visuomenė, jaudinasi, kai mažutė 
mergytė dainuoja savo mažutes daineles, žiemos vakarais, de- 
serto vietoje. Ir kodėl ši trapi, pavargusi mergytė nepasiliko 
amžinai maža, klausiau aš save, kam pastoriui Bandiksui prirei- 
kė leisti jai užaugti, siųsti ją į muzikos mokyklą, skirti jai pa- 
grindinį vaidmenį „„Parduotoje nuotakoje“? Bet jis toliau skriejo 
per jos gyvenimą, paminėjo mažučius teatriukus, draugystę su 
kompozitorium Fridrichu Drevsu, kuris rašė Ditei noktiurnus ir 
arijas, papasakojo, kaip ji be paliovos rūpinosi luošu broliu, kol 
galiausiai pasirodė Maksas Liudvigas Nansenas, pirmas susitiki- 
mas pašte, prie perlaidų išmokamojo langelio, kur abiem, kaip 
ir reikėjo, žinoma, tikėtis, paklaustas valdininkas tik papurtė 
galvą, bet kavai pinigų dar užteko, o po savaitės jie jau siun- 
tinėjo ranka nupieštus pranešimus apie sužadėtuves. Jis pami- 
nėjo- vestuves, kuriose nedalyvavo giminaičiai, nepamiršo, kad 
Ditė atsisakė savo profesijos, kad ilgą laiką juodu atkakliai 
kentė skurdą ir nepripažinimą. Lyg iš netyčių ateina liga, jaunoji 
moteris nešioja prastas sukneles ir anksti sensta, rodos, visa tai 
kažkur jau būsiu skaitęs, tikriausiai naktimis abu kosėjo, nors 
apie tai ir nekalbėjo, šiaip ar taip, ji pakelia klajoklišką gyve- 
nimą ir skurdžius būstus taip pat ramiai, kaip ir vėliau šlovės 

laikus; pastorius Bandiksas tai pavadino „tikrojo menininko gy- 
venimo viršūnėmis ir žemumomis“. 

— Tu buvai jam,— pasakė jis Ditei,— tai, ko visi ieško, bet 
retai kas randa: palydovė kelyje, ramintoja apakimo metu, bi- 
čiulė vienatvės dienomis. 

Verksmas sustiprėjo, močiutei Struvei kimia aimana atsakė 
iš lauko antra miglos sirena, tuo tarpu pastorius Bandiksas įsi- 
gavo į aukščiausią gyvenimo aprašymo tašką ir prabilo apie 
laimę, „bendrumo laimę“, kuri būtinai paliks pėdsakų šiame pa- 
saulyje, net jeigu tamsios galios — jis iš tiesų pasakė „tamsios 
galios" — stengiasi tas pėdas sunaikinti. Zodžiais „matai, ir tu 
gyvenai ne veltui“, jis pabaigė savo kalbą ir paragino pasimelsti, 
O po to dar sykį pagiedoti. 

O kai mes pasimeldėm ir pagiedojom, kapinių sargas įvedė 
į koplyčią šešis nešėjus, aliai vieno senius suskirdusiomis ran- 
komis ir juodomis raukšlėmis ant sprando, ir mes žiūrėjom, kaip 
jie pradeda kraustyti vainikus ir gėles. Dailininkas ir Teo Bus- 
bekas pirmutiniai nuėjo paskui karstą, po to Juta ir Jobstas su 
pastorium Bandiksu, po jų man pažįstamos moterys iš Flens- 
burgo, o paskiau į eiseną brovėsi kiekvienas, kas kur rado spra- 
gą arba kam pavyko sukte išsisukti iš suolo, kaip Hildai Izen- 
biutel ir poniai Holmsen; tėvas aiškiai nesiveržė į priekį, jis 
įsimaišė į paskutinį procesijos trečdalį, negana to, nuleido galvą, 
kad nekristų žmonėms į akis arba ne išsyk būtų pastebėtas; dar 
mažiau stengėsi badyti akis abu odiniai paltai, kukliai kiūtinę 
pačiame gale. Mane nustebino dailininko veidas, kai jis ėjo pro 
mus: prastai nuskustas, išblyškęs, atidus, pašiurpęs nuo šalčio. 

Aš pamečiau Hilkę, aplenkiau procesiją iš kairės ir bemaž 
kartu su nešėjais atsidūriau prie duobės, iš kraštų lentomis už- 
dengtos ir visai ne tokios gilios, kaip buvau manęs; ant molingo 
dugno telkšojo šiek tiek vandens, ne podirvio vandens, bet nuo 
ištirpusio sniego. Iš sienų stirksojo laibos, balsvos šaknys, kastu- 
vo nukapotos, o kad visos Ripeno kapinės supiltos, galėjai spręs- 
ti iš viršutinio smėlio ir molio sluoksnio, siekiančio vos pusmet- 
rį; po juo žemė buvo juodai ruda, puri, nors durpes kask. Dai- 
lininkas pažvelgė į mane, aš pasisveikinau, bet jis neatsakė; jis 
laikė, kad neišgriūtų, daktarą Busbeką, kurį sunkus šlapias pal- 
tas, rodės, traukte traukė žemyn ir kurio per dideli kaliošai sli- 
dinėjo po molėtą žemę. Fenei davus ženklą, nešėjai pastatė kars- 
tą ir pakišo po juo virves, kurių galus jie laikė rankose, kad 

galėtų, sakyčiau, iš lėto jį nuleisti, tačiau prieš tai pastorius Ban- 
diksas iškėlė virš kapo ranką, kuri ėmė pleventi ore kaip lapas; 
jis laimino karstą, ranka vis plazdėjo ir plazdėjo neramiame 
ore, tik pradėjęs maldą, jis leido jai nukristi. Po maldos nešėjai 
atsispyrė į molėtą kraštą, pakėlė karstą ir pamažu nuleido į 
duobę, tuo tarpu dailininkas viena ranka apsikabino per pečius 
Teo Busbeką ir taip prisitraukė, kad jų kūnai sudarė trikampį. 

Koks nors incidentas? Riktelėjimas! Dekoratyvus apalpimas 
prie atviro kapo? Kad ir kaip maga visa tai aprašyti, vis dėlto 
turiu atsižadėti tokių epizodų, taip pat negaliu pacituoti prie- 
saikų, atsisveikinamųjų žodžių ir klaikių šauksmų, kurių dažnai 
išgirsti prie atviro kapo, ypač atitinkamu oru, nes po to, kai 
Ditės karstas dingo duobėje, dailininkas ir Teo Busbekas įbėrė 
po saują smėlio ir atsistojo gyvatvorės gale, kad kiekvienas, 
išbėręs ant karsto po saują smėlio, turėtų praeiti pro juos. Ir 
daugelis lenkėsi, sėmė ranka smėlį, nors čia pat gulėjo bertu- 
vėlis, ir smėlis krito kaip lietus į duobę, o jeigu jame pasitai- 
kydavo grumstelių, jie dunksnojo į karstą, o po to kiekvienas 
spaudė ranką dailininkui ir daktarui Busbekui, sakė vieną kitą 
žodį arba ir nieko nesakė. 

Aš palaukiau, kol ateis Hilkės eilė, įsibrukau paskui ją, iš- 
bėriau ant Ditės dvi saujas smėlio ir paspaudžiau rankas abiem 
vyrams. Tėvas irgi stovėjo eilėje, tarp Broderseno ir Bultjohano 
slinko prie kapo, dukart įbėrė į duobę po saują smėlio ir nu- 
ėjo — niekad nepamiršiu sauso jo veido, nuteikto saldžiarūgš- 
čiam neutralumui — prie dailininko, sutikusio jį su tokiu pat 
ramiu dėmesiu, kaip ir visus kitus. Rodės, niekas čia nebręsta, 
nieko negali atsitikti. Rodės, tik paspaus kits kitam rankas, ir 
tiek; na, daugių daugiausia pavadins kits kitą vardu su truputį 
klausiama intonacija: — Maksai? — Jensai? 

Bet, kai dailininkas paėmė policininko ranką ir palaikė ją 
ilgiau, negu kitų rankas, jau galėjai numanyti, kad jam kilo 
kažkokia mintis, kad jis panoro kažkuo atsikratyti, dabar, šį 
akimirksnį, kai visi suko prie jo pareikšti užuojautos. 

— Ar paskui užeisi, Jensai? — tyliai paklausė jis, ir, kadangi 
tėvas, rodės, kaip tik ir laukęs šio klausimo, išsyk atsakė „ne“, 
dailininkas pridūrė: — Man reikia tau šį tą parodyti, Jensai. 

Tėvas gūžtelėjo pečiais, duodamas suprasti, kad tai jo per 
daug nedomina: 

— Ką tu ten turi? 

— Paskutinį Ditės portretą, — tarė dailininkas be neapykan- 
tos, veikiau su familiaria panieka.— Jei ateisi, Jensai, aš tau jį 
parodysiu. 

Po šito Rugbiulio policininkas neberado reikalo duoti ran- 
kos Teo Busbekui; jis nusigręžė, sučiaupęs lūpas, ir smagiu 
žingsniu nutraukė kapinių centriniu taku, kur skyrium nuo visų 
jo laukė motina, nustvėrė ją už parankės, nusitempė kartu ir 
staiga prisiminė mus, prisiminė taip ūmai, jog gręždamasis smar- 
kiai pasuko motiną ir privertė dukart žingtelėti pastriuokomis. 
Taip, taip, mes jau einam, mes vejamės; aš klusniai bėgau šalia 
Hilkės, įsikibęs į tuščią jos pirštinę. Šįsyk seniai ėjo priekyje, 
tylomis, kada-ne-kada skubomis ir abejingai sveikindamiesi, 1r 
spartus Rugbiulio policininko žingsnis rodė, kaip jis buvo ką tik 
įžeistas. Jis nesileido į jokias kalbas nei priešais koplyčią, nei 
prie kapinių vartų, o kapitonui Andersenui šūktelėjus: „Ar jau 
po visam?"— tik linkteiėjo, net nesustodamas persimesti vienu 
kitu žodžiu su seniu, kuris ką tik buvo atvežtas karieta ir vy- 
niojamas iš pledo. 

Traukėme sparčiu žingsniu per tiltukus ir lieptus, visą laiką 
nosies tiesumu, per apsemtas lomas, landydami pro tvoras; ir 
vėl persimainė vėtas, vėi pūtė į veidą, kaip kad dažnai atsitinka 
mūsų krašte. Ant apsnigtos kalvos po nuogais alksniais stūksojo 
Blekenva:ias, ten buvo paruošta kava, tiesa, ištraukiami stalai 
nelūžo nuo geltonų bokštų, sukrautų iš Ditės pyragų su pabars- 
tais, bet trapiais keksais, meduoliais, riešutiniais tortais ir pana- 
šiais daiktais jau buvo apkrauti visi stalai ir pristatomi staleliai. 
Moterys iš Flensturgo pasirūpino vaišėmis, nepamiršo jos, žinoma, 
ir mūsų, ir pyragų mūsų daliai, bet tėvas, kai mes ėjom pro 
Blekenvarfą, nė nepažvelgė į jo pusę. Pasilenkęs, atstatęs petį 
prieš vėją, jis dūmė pirma mūsų ligi pat šliuzo, o čia staiga 
pasisuko, mes taip pat pasisukome, akimirką iš tikrųjų pamanę, 
kad jis eis atgal ir apsigalvojęs vis dėlto nuvairuos mus į Ble- 
kenvarfą, kur dabar iš kapinių slinko po vieną, poromis ir bū- 
reliais suskilusi procesija. 

Bet jis tik nusigręžė nuo vėjo, kad galėtų nusišluostyti aša- 
rojančias akis, o paskui nuėjo toliau, plytomis grįsto keliuko ir 
namų linkui. Kiekvienam knietėjo tiek daug ko paklausti, kiek- 
vienas turėjo tiek daug ko papasakoti, kai tik suėjome į vidų 
ir uždarėme duris, bet tėvas ėmė su įniršiu kuistis apie krosnį, 
ją maišyti, pūsti, kurstyti, tuo duodamas suprasti, kad dalytis 

įspūdžiais nenusiteikęs. Tiesa, Man jis tuoj davė įsakymą: kai 
tik Hilkė ir motina išsidangino iš virtuvės, jis nusiuntė mane 
į viršų atnešti tarnybinės uniformos ir, kai iš krosnies rūko į 
visus namus, o po virtuvę plaukiojo krūpčiojantys dūmų de- 
besys, jis ėmė rengtis. Ak, kaip lengva darosi, kaip gera! Kaip 
pakrypo į gerą pusę nuotaika! Jis, rodės, atšyla su kiekviena 
drabužių dalim, kurią nusivilkęs metė ant virtuvės suoliuko, ėmė 
jaustis visai kitaip, ir, kai kažkas pasibeldė į duris, sušuko ne 
tiesiog „prašom“, bet: 

— Prašom pro šalį! 

Kaip šiandien atsimenu: jis stovėjo su apatiniais, kai įėjo 
Okas Brodersenas, pasisveikino rankos mostu ir išsyk priėjo 
prie stalo, išsitraukė laikrodį ir pasidėjo priešais, tuo duodamas 
suprasti, kad nusistatęs, kiek jis čia ketina pabūti, nors ir ne- 
žinia kiek. Laiškininkas atsisėdo. Tuščios rankovės galą jis laikė 
įsibrukęs į kišenę. Svečias pažiūrėjo į laikrodį, į tėvą, vėl į laik- 
rodį. Matyt, jis irgi ėjo tiesiai per laukus, kaip ir mes. 

— Šiandien tu juk nieko neatneši,— tarė tėvas, stovėdamas 
ant žemučio suolelio ir rengdamasis mautis kelnes. 

— Šiandien — ne, — atsakė laiškininkas,— šiandien pats ke- 
tinu kai ką pasiimti, 

— Ką gi? 

— Tave! — Tėvas susverdėjo, kišdamas koją į dešinę kišką, 
nuleido kelnes, pakėlė kairę koją, nusitaikė į tamsius žiomenis, 
dar sykį nuleido kelnes, iš antro karto energingai ir sėkmingai 
įbruko koją į kairę kišką, medžiagą, susisukusią aplink blaųz- 
das, timptelėjo virš kelių ir ant užpakalio ir šitaip kovą su kel- 
nėmis nulėmė savo naudai. 

— Ir kokiu adresu tu ketini mane gabenti? — paklausė jis, 
žiūrėdamas iš viršaus į apačią. 

— Šiandien visi einame į Blekenvarfą,— tarė Brodersenas,— 
tavęs mums trūks. Niekas manęs nesiuntė, bet aš manau, kad 
mums trūks tavęs, eime, Jensai. 

Tėvas pasitaisė kojinraiščius ir rankovių. gumutes, patempė 
ir pliaukštelėjo jais. 

— Geriau, kai vieno trūksta, negu vienu per daug,— tarė 
tėvas. 

— Judu galėtumėt pasišnekėti,— tarė Brodersenas. 

— Mudu ką tik šnekėjomės,— tarė tėvas.— Ką reikėjo pa- 
sakyti kits kitam, jau pasakyta.— Jis nuiipo nuo suoliuko, p!!- 

ėjo prie veidrodžio virš kriauklės ir išsižergęs pasirišo kakla- 
raištį. 

Brodersenas tarė jam į nugarą: 

— Tokiais laikais, kas ten žino, kiek dar tai truks, o dar 
tokia diena; jūs verčiau paklaustumėt save, kas dabar svarbiau- 
sia; ilgai juk šitaip nebebus. 

— Okai,— tarė tėvas, — aš nieko negirdėjau, o jei tu nori 
žinoti, man ne galvoj, ar žmogus laimės dėl to, kad atliks savo 
pareigą, ar jis turės iš to naudos, ar ne. Kas gi bus, jei mes 
kiekvieną sykį klausinėsime save: o kas iš to išeis? Pareiga — ją 
žmogus atlieka ne savo nuotaikos žiūrėdamas ar atsargos balso 
klausydamas, tikiuosi, supratai mane.— Jis užsivilko mundurą, 
susisagstė ir priėjo prie stalo, prie kurio sėdėjo Brodersenas. 

— Ne sykį yra buvę,— tarė senasis laiškininkas,— kai išsi- 
gelbėjo žmogus, laiku neatlikęs savo pareigos. 

— Toks niekad neatliko savo pareigos, — sausai tarė tėvas. 

Okas Brodersenas atsistojo, įsikišo laikrodį ir nuėjo link durų, 
ten dar sykį apsigręžė ir paklausė: 

— Vadinasi, neisi? 

Aš supratau, kad tėvas kažką svarsto, jis neatsakė, leido laiš- 
kininkui pakartoti klausimą, bet ir tada jam prireikė laiko apsi- 
spręsti, galiausiai pasakė: 

— Palauk, eisim kartu, — ir dingo savo raštinėje. 

— Tu vis augi, — tarė laiškininkas man, kai mudu likome 
vieni, o aš maždaug taip atsakiau: 

— Otu vis sensti. 

Hilkei, kai ši įėjo bulvių kaisti, jis pasakė: 

— Greit tau vėl atnešiu gražų laišką, jei ne iš Olandijos, 
tai iš Bremeno. 

Hilkė tik atsakė: 

— Bet aš jokio laiško nelaukiu. 

— O tie, kur nelauki, dar gražesni,— tarė Brodersenas, ir 
buvo matyti, kad taip jis atsako ne pirmą kartą. 

Tėvas sugrįžo su šlapiai blizgančiu lietpalčiu, su kepure, su- 
Sikišęs kelnes į aukštus guminius batus; jis buvo pasirengęs. 

— Dėl manęs galim eiti, Okai,-- tarė jis. 

— Ar tu išeini? — sušuko Hilkė. 

— Einu į Blekenvarfą,— tarė tėvas, — tik valandžiukei nu- 
bėgsiu į Blekenvarfą. 

— AB užkaičiau bulves, — tarė sesuo, tai visada jai skam- 
bėdavo kaip grasinimas. 

— Turiu šį tą įteikti — tarė policininkas, — ilgai neužtruksiu. 

— O jei mama klaus? 

— Pasakyk jai, kad nunešiau į Blekenvarifą teismo Įsakymą, 
pietums būsiu namie. 


13 
Biologijos pamoka 


Tetjusas Prugelis griebdavosi liniuotės greičiau, negu kiti 
mokytojai, ir mušdavo efektyviau. Kadangi jis pasiučiausiai 
mušdavo už neatidumą, o ne už tingumą, kvailumą ar nesuma- 
tumą, niekas klasėje nedrįso žiūrėti į langus, kurie visą rytą 
drebėjo nuo tolimų sprogimų, taip pat niekas nedrįso stebėti 
skutamuoju skridimu švilpiančių lėktuvų, kurie, iššokę iš anapus 
užtvankos pylimo, staiga pasisukdavo prie dervuoto plento, pa- 
rodydami Anglijos valstybinį ženklą, ir nulėkdavo Huzumo 
kryptimi. Prugelis sarkastiškai pakeldavo akis į lubas, kai lėk- 
tuvų motorų burzgimas pertraukdavo jo kalbą, ir laukdavo, kol 
kauksmas nutyla, o paskui kalbėdavo toliau, sudurdamas per- 
trauktoje vietoje sakinį ar net tarinį. Tas plikas pečiūkas, eida- 
vęs Maudytis ligi pat šalčių ir taip rausdavęs, jog karšta dary- 
davosi jei ne visoje mokykloje, tai bent klasėje, nematė reikalo 
atleisti mūsų nuo paskutinės pamokos ir dėstė tą savo biologiją, 
nors jį nuolat pertraukdavo sprogimai ir įkyrūs lėktuvai. 

O mes sėdėjome nejudėdami, išrietę nugaras, pasidėję ran- 
kas ant nuožulnaus suolo dangčio, atgręžę veidus į mokytoją, 
įsmeigę akis jam į burną, baimingai stvarstydami žinias jam iš 
lūpų. Žinias apie žuvis, ne, apie tai, kaip atsiranda žuvų gyvybė, 
ne, irgi ne visai taip: žinias, kokiu stebuklu nauja gyvybė atsi- 
randa žuvų tarpe. Tą stebuklą jis ir taisėsi parodyti mums tą 
karštą dieną, lyg balandžio pabaigoje, lyg gegužės pradžioje, 
Per vadinamosios biologijos pamoką, pasinaudodamas nuosavu 
mikroskopu, kurį jis atsinešė į klasę. Mikroskopas jau buvo 
pastatytas, dvi skardinės dėžutės su savo paslaptingu turiniu, 
įrodančiu stebuklą, gulėjo šalimais. Heinis Bunjė ir Peteris Paul- 
Senas jau buvo įspėti už visą klasę: abu gavo liniuote po tris 
labai gerai nutaikytus kirčius per pirštų galiukus, iš pradžių 
beveik nė žymės nepalikusius, ir šitaip buvo pasiektas ir kuriam 
laikui garantuotas visuotinis dėmesys. 

Žinoma, dar vertėtų stabtelėti prie Prugelio, aprašyti jo se- 
Nas žaizdas arba išklausyti kiekvienos žaizdos istoriją atskirai — 
Rerai nusiteikęs, jis visiems rodydavo klaidžiojančios viršum 

šonkaulių revolverio kulkos šešėlį — ne pro šalį būtų aplankyti 
ir jo šeimą, kilusią iš Meklenburgo, kurią jis bet kokiu oru ves- 
davo pasivaikščioti į pajūrį, suprantama, su treningais; bet aš 
neketinu per smulkiu aprašinėjimu padaryti jo neatpažįstamo, 
todėl čia tik pasakysiu, kad mūsų klasėje jis dėstė biologiją, o 
šiandien rengėsi papasakoti apie stebuklą, kaip atsiranda nauja 
gyvybė žuvų tarpe. 

Taigi jis kalbėjo, o tolumoje, taip atstu nuo mūsų, jog netu- 
rėjo Mums rūpėti, jam akompanavo aštuoniasdešimt aštuonių 
milimetrų pabūklas, kartais dvidešimties milimetrų keturvamzdis 
priešlėktuvinis įtaisas, rečiau šimto penkiasdešimt milimetių 
ilgavamzdė patranka: mes išmokome juos pažinti iš šūvio garso 
ir sprogimo bangos. Prugelis, kaip visada, atkakliai stovėjo prie 
lentos — puikiausias partneris peilių svaidytojui cirke, — tramdė 
mus savo žvilgsniais ir tyliu balsu ragino nerti į žuvų pasaulį. 

— Kokia daugybė rūšių, didelių ir mažų,— kalbėjo jis,— 
kokia daugybė vardų. Įsivaizduokite tą gyvenimą, stuobriai jūs, 
tą knibždantį gyvenimą jūros dugne: rykliai, ar ne tiesa, sar- 
ganai, makrelės, unguriai ir pinagorai, menkės, nepamirškim 
silkių, tų jūros žvirblių. Kas būtų, — klausė jis save, — jei žuvys 
nustotų veistis? Viena po kitos, — atsakė, — visos rūšys išnyktų. 
O kokia, — paklausė jis save, — būtų jūra be žuvų? Negyva jūra, 
žinoma.— Paskui Prugelis kuriam laikui įsikando meistrišką gam- 
tos planą, kuriame, regis, viskas, absoliučiai viskas apgalvota 
ir numatyta. Garo mašinos pavyzdžiu jis bandė įtikinti mus, kad 
gyvybei būtinas degimas, nepamiršo natūralios atrankos ir sta- 
čia galva nėrė pas žuvis. 

— Vadinasi, ir bežadės žuvys, beje, ne tokios jau bežadės, 
turi lytinių požymių, lytinių skirtumų, lytinių angelių. Abi lytys, 
atėjus neršto metui, renkasi į didelius guotus, ieško seklių nerš- 
taviečių netoli upės arba jūros kranto, kai kada nukeliaudamos 
labai toli, dažnai kyla, kaip jūs, be abejo, esate girdėję, į aukšt- 
upį, įveikdamos — tik prisiminkite lašišas — ne bet kokias kliū- 
tis. Paskui apsaugotoje vietoje, kurioje gausu maisto, .sudedami 
kiaušinėliai, dažnai gumulais, o patinai apvaisina juos savo sėk- 
lomis. Tiesa, kaulėtosios žuvys, — čia Prugelis užsičiaupė, nepra- 
rasdamas savitvardos, kuri turėjo išreikšti panieką, palaukė, kol 
lėktuvo šešėlis prašvilpė viršum sporto aikštės ir nutilo burzgi- 
mas, O po to kalbėjo toliau: — ...ir didelė dalis ryklių yra gyva- 
vedžiai, bet tas tik tarp kitko, juk tai, stuobriai jūs, vis tiek 

„žmiršit. Kiaušinis — gyvybė slypi kiaušinyje. Nuostabu, kad 
nedaug žuvų rūpinasi sudėtais kiaušinėliais, o juo labiau jau- 
niklių priežiūra. Mažytė dyglė, toji iš tikrųjų susikrauna lizdą, 
saugo kiaušinėlius ir net kurį laiką saugo jauniklius; yra ir tokių 
rūšių, kurios praryja kiaušinėlius, laiko juos tarp žiaunų, kol 
išsirita jaunikliai. Bet daugumas Žuvų pameta savo kiaušinėlius 
likimo valiai, nesirūpina nei jauniklių išsiritimu, nei jų auginimu. 
O mailius? Jis auga ne kiaušinyje, stuobriai jūs, o guli ant jo ir 
vis labiau ir labiau nuo jo kyla. Bet tuo jūs patys tuojau įsitikin- 
site, — pasakė Prugelis,— šiandien aš atnešiau jums medžiagos,-- 
jis pasakė „vertingos medžiagos“, — iš kurios atsiranda gyvybė, 
per mikroskopą mes to dalyko pasižiūrėsim iš arti. 

Tolumoje pasiskardeno keturvamzdis priešlėktuvinis pabūk- 
las, ir taip trenkė aštuoniasdešimt aštuonių milimetrų teta, jog 
pabiro nuo langų jau ir taip sutrūkinėjęs glaistas, tačiau Pru- 
gelis, rodės, nenorėjo to girdėti, jis įkopė į katedrą, pirmiausia 
atsilenkė peiliuką, paskui atvožė abi skardines dėžutes, pauostė 
jas, peilio galu pakabino žalsvai pilkos masės, uždrėbė ant stik- 
linių plokštelių ir pirštu išgleizojo, tai yra, vos liesdamas, išsklai- 
dė ant plokštelės. Paskui padėjo plokštelę į vietą, pasilenkė prie 


liskart čiuptelėjo orą, kol surado juodą sraigtą, pasuko jį, nu- 
statė ryškumą ir staigiai, taip, kad brakštelėjo kaulai, išsitiesė. 
Nužvelgė mus. Triumfuodamas. Įspėdamas. Ir skeptiškai nužvel- 
gė mus, sakytum tai, ką dabar ketina mums pademonstruoti, 
perdaug brangu, kad verta būtų mums rodyti. Jis sukomandavo: 

— Stot! Sėst! Stot! — liepė mums išsirikiuoti į eilę: — Į eilę, 
stuobriai jūs! — ir tąsė, stumdė mus, kol mes, išsilygiavę, ištiesę 
kojas per kelius, nepeiktinai išsirikiavome ir dabar galėjome 
žvilgtelėti į nepaprastą stebuklą. Į kiaušinėlį. Į žuvies kiaušinėlį. 

Ačiū dievui, Jobstas stovėjo pirmas, jis pirmas ir turės pa- 
sakyti, ką ten pamatė, 0 mes smalsiai ž'ūrėjome, kaip jis pasi- 
lenkė, dar sykį baikščiai grįžtelėjo į Prugelį ir pasistiepęs ant 
galų pirštų, iš tolo palinko prie mikroskopo. 

— Labiau pasilenk,— įsakė Prugelis,— arčiau prieik.— Ir nu- 
Slpenėjusi pabaisa prispaudė akį prie linzės ir ėmė spoksoti. 
Storas jo užpakalis ištempė kelnes, rudas velvetas įsipiovė į 
plyšį tarp sėdmenų, o jis vis žiūrėjo ir žiūrėjo ir staiga su- 
Svokštė; 

— Ikrai, gal būt, silkės. 

— O ką dar matai? — paklausė Prugelis, ir Jobstas, atidžiai 
pažiūrėjes, atsakė: 

— Ikrus, ir nemažai. 

Po to jam buvo leista sėsti, o mes bent jau žinojom, kaip 
atsakyti, kad ir mus nusiųstų į vietą. Po Jobsto Heinis Bunjė 
apsikabino mikroskopą mėlynai ištinusiais ir tikriausiai gelian- 
čiais pirštais, o kol jis žiūrėjo, Prugelis tarė: 

— Bent kartą negalvokit apie keptus, rūkytus ar marinuotus 
ikrus, negalvokit apie valgį, stuobriai jūs, bet apie stebuklą, 
kuris slypi kiekviename mažučiame kiaušinėlyje. Savarankiška 
gyvybė kiekviename mažučiame kiaušinėlyje. Daug tokių gy- 
vybių anksti žūva, virsta maistu kitoms gyvybėms ir panašiai, 
išlieka ir išlaiko rūšį tik stipriausios, geriausios, atspariausios ir 
taip toliau; taip yra visur, nekalbant apie jus. Bevertė gyvybė 
turi žūti, kad vertinga gyvybė galėtų egzistuoti ir išlikti. Taip 
yra gamtos nustatyta, ir mes turim tai pripažinti. 

— Buožgalvis,— staiga sušuko Heinis Bunjė,— mažytis buož- 
galviukas! 

— Vis šis tas, — tarė Prugelis ir pataisė: — Žuvies jauniklis, 

— Jis negyvas, — sušuko Heinis Bunjė, o Prugelis atsakė: 

— Netaupumas, štai jums gamtos netaupumas. Šimtai, kur 
ten, tūkstančiai, net šimtai tūkstančių kiaušinukų — ir vien ti- 
kintis, kad bent nedaugelis išliks, ir pasirūpins pratęsti gyvybę. 
Atranka, ar ne tiesa, ir amžina kova. Silpnieji toje kovoje žūva, 
stiprieji išlieka. Taip yra žuvų pasaulyje, taip yra ir pas mus. 
Įsidėmėkite: stiprusis gyvena iš silpnojo. Iš pradžių visų šansai 
vienodi, kiekvienas menkas pažiūrėti kiaušinėlis turi savyje II 
maitina gyvybę, bet paskui, kai prasideda kova, nevykėlis, — 
jis taip ir pasakė „nevykėlis“, neišlaiko. 

Išklojęs mums šią ir panašias tiesas, jis pamojo man, leido 
prieiti prie mikroskopo ir tarė: 

— Na, paklausykim, ką atras mūsų Jepsenas,— ir atsistojo 
šalia manęs su liniuote rankoje. Nespėjau pasilenkti prie mikro- 
skopo, o jis jau įsigeidė, kad aš, taip sakant, iškločiau jam viską 
kaip iš rašto.— Na? — paklausė jis. Skubomis apžiūrėjau ats! 
tiktinį pilkšvai žalsvų, daiktais sutraiškytų, lyg iš želatinos pa- 
darytų rutuliukų ornamentą, norėjau kažką pagalvoti, bet |i- 
niuotė jau atsidūrė prie mano pakinklių, nepadariusi skausmo, 
nuslydo jais ir vėsiai pakilo šlaunimis į viršų, vis dėlto aš neati“ 


traukiau akies, iškenčiau liniuotės klajones, ieškodamas kokio 
nors žadėtojo stebuklo ženklo. Išverstos žuvų akutės, mažyčiai 
permatomi kūneliai, žarnytės, jungiančios trynį ir žuvytę,— štai 
ką aš pamačiau, bet to man dar neužteko. Aš norėjau — nė nebe- 
žinau, ko norėjau, gal tik todėl neišdaužiau nė žodžio, kad nusi- 
vyliau tuo, ką pamačiau pro mikroskopą. 

— Nieko? — paklausė Prugelis.— Ničnieko? 

— Pikša,— pasakiau, kas pirmiausia užėjo ant seilės, — ga- 
limas daiktas, tai pikšos kiaušinėliai, — tada jis atitraukė liniuotę 
ir patvirtino: 

— Iš tiesų pikša,— bet jo patvirtinimą nelabai kas girdėjo, 
nes suskambo šauksmai: „Anglai, štai anglai!", ir mes visi puolėm 
prie lango. 

Mokyklos kieme stovėjo dulkinas žvalgybinis šarvuotis, ilga 
antena siūbavo, ne kažin kokia pažiūrėti patranka buvo nukreip- 
ta į baltai dažytus futbolo vartus, ir du vyrai, panašūs į anglus, 
išlipo iš liuko, paėmė paduotus automatus, šūktelėjo kelis žo- 
džius pasilikusiems šarvuotyje ir, viskam pasiruošę, dairyda- 
miesi į šalis, patraukė mokyklos link. Jie buvo su chaki spalvos 
uniforma ir suvarstomais batais. Abu labai jauni. Ir vienas, ir 
kitas pasiraitoję rankoves. 

Juodu ėjo šalimais prie durų, saulėje, pro flagštoką, ir vos 
aš pagalvojau: kada gi jie pažvelgs į viršų, į mus, o jie jau pa- 
kėlė galvas ir sustojo. Ėmė rodyti kits kitam į klasę, prilipusią 
prie lango. Juodu pasitarė. Paskui kits kitą paragino eiti toliau 
ir dingo duryse po mumis. 

Mes nebūtume pasitraukę nuo tirtančių langų, jei mokytojas 
Prugelis nebūtų įsakęs: „Rikiuok!“, ir kadangi, jo nuomone, mes 
nepakankamai greitai vykdėme komandą, jis paleido į darbą 
liniuotę, vienam užplodamas per nugarą, kitam bakstelėdamas 
į šoną; taip nuvijo mus nuo langų ir surikiavo į eilę, einančią 
nuo katedros viduriniu taku; Jobstui, Heiniui Bunjei ir man lei- 
do sėsti į vietą. 

Kitas mokytojas būtų bent paklausęs: „Tai kur mes susto- 
jom?“, o tas, nors mūsų kieme stovėjo šarvuotis, mokykloje 
buvo anglai, tarė: 

— Vadinasi, tai pikšos ikrai, Jepsenas gerai pastebėjo. Žu- 
vies kiaušinėlis, einąs maistui daugeliui kitų žuvų. O ką dar 
galima įžiūrėti kiaušinėlyje? Bertramai! — Ir Kalė Bertramas, 
Rusibraukęs nuo kaktos pelenų spalvos plaukus, pasilenkė prie 

mikroskopo, o mes visi — išskyrus, žinoma, Prugelį — išsižioję 
klausėmės ir, kiek galima, spoksojome į durų rankeną. Ar tik ne 
žingsniai? Angliški garsai? Ne, tai Kalė prie katedros, jis taip 
atidžiai žiūrėjo, jog ėmė mindžikuoti vietoje. Ar tik nesujudėjo 
durų rankena? Taip, sujudėjo. Kol Kalė Bertramas prisirengė 
pareikšti savo nuomonę apie kiaušinio stebuklą, atsidarė durys 
ir liko atdaros, nors iš pradžių niekas nepasirodė ir galėjai pa- 
manyti, kad jos pačios atsivėrė, bet tuo pačiu metu, kai Prugelis, 
matyt, jau buvo besižiojąs sakyti: „Jepsenai, uždaryk duris“, 
įėjo abu anglai, abu baltaplaukiai, abu šviesiaakiai, abu parau- 
dusiais veidais. 

Jie paėjo ligi pusės šoninio tako, pasigręžė į mus ir ėmė žiū- 
rėti, tartum stengdamiesi surasti kokį senų laikų pažįstamą. 
Vienas iš jų pasakė: 

— Karas nėra, karas galas, jūs eiti namo. 

Rodos, mes žiūrėjom į juos nustebę, o jie žvelgė į mus ti- 
riamai, tiesa, neilgai, paskui juos sudomino, mes tai gerai paste- 
bėjome, lenta, katedra. Vienas iš jų paėmė kempinę, suspaudė 
rankoje ir vėl numetė į dėžutę; kitas pasisukiojo apie katedrą ir, 
tylomis mostelėjęs ranka, paragino mokytoją Prugelį sėstis. 
Mokytojas Prugelis nesisėdo, o anglas nė nepareikalavo vykdyti 
jo įsakymo, tur būt, todėl, kad jis aptiko mikroskopą. Priėjo 
prie mikroskopo, įtariai dirstelėjo į mus, nuleido veidą, išsitiesė, 
pasakysiu, sukrėstas ir pamojo draugui; tasai dviem žingsniais 
atsidūrė šalia jo, klausiamai pažvelgė į draugą ir buvo nusiųstas 
prie mikroskopo. Pažiūrėjo ir antrasis anglas, ir staiga, tartum 
būtų aptikęs ką tik išriedėjusią sireną ar kokį išnykusį irklakojį, 
žodžiu, tartum būtų atradęs ką nors tokio, ko mes visi, neišski- 
riant net ir biologo Prugelio, nepamatėme, prispaudė akį prie 
vamzdelio ir ėmė spoksoti. Ką jis pastebėjo? Ką jis atrado pikšos 
kiaušinėlyje? 

Jis tik tada pasitraukė nuo mikroskopo, kai draugas patap- 
nojo jam per sprandą, ir štai abu linktelėjo kits kitam: jie pa- 
matė, ką jiems taip rūpėjo pamatyti. Vienas paskui kitą pro 
langus nuėjo prie galinės klasės sienos, kur stovėjo spinta su 
gamtamokslio vaizdinėmis priemonėmis — stiklinė, su dvivėrėm 
durim ir amžinai užrakinta spinta; vienas jos raktų jau seniai 
praturtino mano kolekciją. Kad netrukdytų atspindys, jie pri- 
kišo veidus prie pat stiklo: visas negyvas spintos turinys šai- 
pėsi. Šaipėsi krago iškamša, laukio iškamša ir poliruotu kelmu 

ropščiantis šeškas, šaipėsi zuikio iškamša, varna 1r preparuota, 
blizganti kaip pergamentas lydekos galva, šaipėsi net gluode- 
nas, kad ir kaip išsiraitęs. Anglai tylomis rodė kits kitam nuste- 
binusius juos eksponatus, net atsitūpė, norėdami geriau apžiū- 
rėti ruonio skeletą, vienas pabandė atidaryti spintą. Pagaliau 
jie linktelėjo kits kitam ir. nuėjo prie durų, ir mes manėme, kad 
jie nieko nepasakys atsisveikindami arba neturės ko pasakyti, 
bet jie dar sykį sustojo tarpdury, apžvelgė klasę, ir vienas iš jų 
pakartojo: 

— Karas galas, — ir jie išėjo. 

O Prugelis? Negi jis mus pamiršo? Negi jis pamiršo mikro- 
skopą ir kiaušinio stebuklą? Kodėl jo liniuotė nebežiūrėjo draus- 
mės eilėje? Kodėl leido mokiniams lipti prie langų? Atsimenu, 
kaip jis sutrupino kreidą rankoje. Atsimenu, kaip jis perkreipė 
lūpas ir užsimerkęs atmetė galvą, kaip tankiai ir trūkiais ėmė 
alsuoti, man ir dabar tebestovi akyse sustingęs ir išblyškęs jo 
veidas, nes jis staiga paliko panašus į atletą, netekusį pasku- 
tinių jėgų. Nusivylimas, sumišimas, įniršis. Drebulys, purtantis 
visą kūną. Šnopavimas. Ir atsimenu, kaip jis nusvirduliavo prie 
katedros, šiaip taip užsikorė ant pakylos ir, vargais negalais pa- 
siekęs kėdę, susmuko ant jos, ir visa klasė matė, kaip jis užsi- 
dengė rankomis veidą, kurį laiką sėdėjo nejudėdamas, o paskui 
dūsaudamas ėmė trintis delnais veidą, atsargiai, sakytum norė- 
damas nusigrandyti pleiskanojančią odą. Atsimenu ir tą akimir- 
ką, kada jis atsistojo, įveikdamas nežmonišką pasipriešinimą, 
uždarė abi skardines dėžutes ir patraukė pečiais, po to pažvelgė 
į klasę, regimai norėjo kažką pasakyti, bet nieko neįstengė pa- 
Sakyti. Ir tai Prugelis, mūsų biologas. Galiausiai jam pavyko 
ištarti: „Eikit namo!“", ir, kol mes skubomis krovėmės knygas 
ir sąsiuvinius, jis pats nė nepajudėjo iš vietos, stovėjo kaip sto- 
Vėjęs šalia savo mikroskopo, sutrikęs, visai neišmanydamas, ką 
daryti, leido pirma mums išeiti iš klasės ir nė žodžiu neatsiliepė, 
kai mes jam sakėme „viso labo“, — tokį aš mačiau mokytoją 
Prugelį paskutinį kartą. 

Kai jis mus paleido, į koridorių ir ant laiptų tarsi kas būtų 
Obuolių pabėręs: pasišokėdami, lenkdami kits kitą, mes išdūmėme 
lauk, bet mokyklos kiemas buvo tuščias, šarvuotis, jau įsukęs 
į dervuotą plentą, važiavo toliau į šiaurę. Berniukai nubėgo 
Prie plento ir, lydėdami akimis tolstantį šarvuotį, vis dar sto- 
Vėjo būreliais, o aš jau seniai traukiau plytomis grįstu keliuku, 

nebepavejamas Jobsto ir Heinio Bunjės, kurie tą dieną gal nė 
nepasigedo manęs. Aš vis tolau ir tolau nuo jų, nė karto negriu- 
vau ant griovio šlaito, kai iš anapus užtvankos pylimo iššok- 
davo lengvieji lėktuvai, jų šešėliai šmėstelėdavo viršum manęs, 
propeleriai .blykstelėdavo kaip diskinis piūklas ir perskrosdavo 
giedrą dieną. Tokių dienų mums atneša tik pavasaris: giedros 
dienos, sklidinos skaudžios šviesos, tik kur-ne-kur kabo sustingęs 
debesėlis, šiaurės rytų vėjas svilina odą. 

Durys buvo atdaros. Hinerko Timseno dviratis stovėjo atrem- 
tas į sieną prie laiptukų. Tėvas kalbėjosi telefonu savo raštinėje, 
taip rėkė, jog aš jau išgirdau prie malkinės. 

— Ginklus gavome, taip, visus, taip, žmonėms pranešta.— 
Aš leidaus tekinas.— Saugoti plentą, taip, — šaukė tėvas, 0 po 
pauzės: — Bus padaryta.— Aš dviem šuoliais užlėkiau cementi- 
niais laipteliais ir įpuoliau į priemenę.— Ir raiščius, taip, — rėkė 
tėvas ir, be abejo, turėjo galvoje rankovių raiščius, kuriuos aš 
jau iš priemenės pamačiau ant virtuvės spintos. 

Hinerkas Timsenas stovėjo prie virtuvės stalo ir sutiko mane 
šiais Žodžiais: 

— Na, dabar prasidės, — ir, užuot aušinęs būrną aiškinimams, 
parodė į krūvą karinio turto: rankines granatas naujutėlėse, ką 
tik iš fabriko dėžėse, kelias prieštankines granatas ir šaudmenis. 
Aš paklausiau jį, kas visą tą mantą atnešė į mūsų virtuvę, o jis 
pasakė: — Niekas, Zigi, niekas nemanė, kad mes dar praversim. 

— Iš Huzumo? — paklausiau aš, bet jis neatsakė, paėmė nuo 
stalo prieštankinę granatą, pakėlė taikiklio rėmelį ir nusitaikė 
į mūsų Žadintuvą, po to nukreipė ginklą į priešiškas ryžių, manų 
ir sago dėžutes ir be garso jas sunaikino. Apžiūrėjo karabinus, 
perskaitė įrašus ir konstatavo: 

— Itališki trofėjai, — tai skambėjo ne per daug patikimai. 
Jis sustatė rankines granatas po stalu ir suskaičiavo šovinius, 
kol atėjo tėvas.— Apie šeši šimtai, Jensai. 

— Visi jau eina, — tarė tėvas.— Postai paskirstyti, mes sau- 
gosim plentą. 

— Mudu? 

— Kolšmitas ir Nansenas prisidės prie mūsų. 

— Nansenas? 

— Taip, o dabar užsimauk raištį: visas folksšturmas užime 
pas mus poziciją. 

Taigi Hinerkas Timsenas užsimovė raištį ant savo geltono 
kaip šafranas švarko rankovės, ir padarė tai ne bet kaip, o kuo 
rūpestingiausiai: čia jam atrodė, kad jis per aukštai, čia per 
žemai, o kai jau pagaliau liko patenkintas, aš dviem žiogeliais 
prisegiau jam raištį, kuris vienas ir terodė, kad jis kareivis. Vis 
dėlto tas dramblotas, daugybę profesijų išbandęs vyras dar kartą 
patikrino prieš veidrodį, ar gerai guli raištis, o po to padėjo tėvui 
išskirstyti ginklus į keturias krūvas, gurkšnodamas mažyčiais 
gurkšneliais Hilkės jam įpiltą arbatą. Atrodė, kad arbata jam 
nepatinka. Kai aš paminėjau anglų šarvuotį, kuris buvo užklydęs 
į mūsų mokyklos kiemą, Hinerkas Timsenas tučtuojau išėjo su 
prieštankiniu sviediniu į priebutį tvarkos daryti, tačiau netrukus 
grįžo, raminamai mosuodamas ranka. 

— Viskas ramu,— tarė jis ir atsisėdo šalia tėvo ant virtuvės 
suolo. Vyrai laukė. Tylėjo. Pagaliau nė nebuvo apie ką šnekėti, 
viskas buvo nutarta, jokių neaiškumų tarp jų neliko, o dėl Bult- 
johano įskundimo, tai užtvankų inspektorius pats jį atsiėmė — 
po pasikalbėjimo, kuriame dalyvavo ir Rugbiulio policininkas. 
Aš stovėjau prie lango ir stebėjau pievą: kas ateis pirmutinis? 
Vadinasi, folksšturmas užims poziciją pas mus. 

Pirmutinis atėjo dailininkas; mačiau, kaip jis artėja per pievą 
su ilgu mėlynu paltu, su skrybėle, susibrukęs rankas į kišenes. 

— Dėdė Nansenas ateina, — pranešiau aš. 

— Seniai metas, — atsakė tėvas. 

— Kam,— paklausė Timsenas tyliai — kam tu jį šaukei, 
Jensai? Dabar, kai, gal būt, viskas išsispręs? 

— Kaip tik todėl, — atsakė tėvas, — dabar, kai, gal būt, viskas 
išsispręs, norėčiau, kad jis būtų arti; taip geriau, Hinerkai, tikėk 
manim. 

— Dar pasakysi, kad tu juo pasitiki. 

— Tas ir yra, kad ne,— tarė tėvas, — jeigu aš juo pasitikė- 
Čiau, man nereikėtų jo turėti arti savęs, — ir jis atsistojo, pa- 
žvelgė pro langą į dailininką, kuris betgi atėjo ne vienas ir ne 
Pirmas, o veikiau sustojo po iškaba „Rugbiulio policijos pos- 
tas" ir pamosavo į Zelringo dvaro pusę, palaukė ir dar sykį 
Pamojavo, tik jau trumpai, ir pagaliau žengė kelis žingsnius 
Pasitikti paukščių stebėtojo Kolšmito. Paspaudė kits kitam ran- 
kas. Greitomis kažko paklausinėjo kits kitą. Kolšmitas kažką 
ikalbinėjo jam, išskėtęs rankas, bandė jį įtikinti ar bent gauti 
Jo sutikimą kažkam, o dailininkas, rodės, negalėjo apsispręsti, 

klausydamasis Kolšmito, jis paėmė jį už parankės, privedė prie 
mūsų namo ir užtraukė laiptukais į viršų. Dar nesušlepeno jų 
žingsniai priemenėje, o Rugbiulio policininkas jau pasirengė juos 
sutikti, sakykim drąsiai: užėmė poziciją. Išsitiesęs kiek ilgas, 
truputį prasižergęs, vadinasi, tvirtai, atsainiai, bet ne per daug 
atsainiai jis atsistojo virtuvės vidury ir šitaip pareiškė preten- 
ziją į autoritetą, kuris jam priklausė kaip vakarinių kursų inst- 
ruktoriui ir dabartiniam vadinamojo folksšturmo puskarininkiui. 
Timsenui, kuris buvo besisukąs cigaretę, jis griežtai pasakė: 

— Čia nerūkoma. 

Vadinasi, tėvas laukė abiejų vyrų tokia poza, kokia jam atro- 
dė tinkamiausia šią akimirką, ir taip atsakė, jų sveikinamas, kad 
neliko mažiausių abejonių, kas pirmas ką turi sveikinti. Parodęs 
į virtuvės suolą, tėvas tarė: 

— Sėskitės tenai, pas Hinerką,— o kai vyrai atsisėdo, jis 
atsipalaidavo, priėjo prie stalo ir padėjo ranką ant trofėjinio 
itališko šautuvo apsodo. Paglostė apsodą. Šitaip pasiekė, kad 
vyrai tylomis ir smalsiai pakėlė akis į jį, vis dėlto pirmas prabilo 
ne jis. Pirmas prabilo mažakraujis paukščių stebėtojas Kolšmi- 
tas; suspaustas ant suolo, jis staiga išsibruko, atsistojo ir labai 
aiškiai tarė: | 

— Mėšlas, juk mėšlas visa tai, ką mes čia darom. Jie stovi 
prie Elbės, jie Lauenburge, jie net Rendsburge, o priešakiniai jų 
daliniai gal net jau čia. Visi jau meta ginklus, tik mes, mes vieni 
čia ketiname pradėti iš naujo. Sustabdysim, matai, juos čia su 
keliais tauškučiais. Plikomis rankomis. Jeigu bent tai turėtų 
kokią prasmę, bet jokios prasmės neturi, tai tiesiog mėšlas! 

Kolšmitas susijaudinęs vėl įsibruko į savo vietą, išsitraukė 
iš viršutinės švarko kišenėlės pypkę, sulopytą juoda izoliacijos 
juostele, ir įsikišo į burną. 

— Čia nerūkoma,— tarė tėvas ir jau buvo beatsakąs jam, 
bet už akių užbėgo Hinerkas Timsenas, ,,Kopų peizažo“ šeimi- 
ninkas, amžinas nevykėlis, nors ir tiek kartų bandęs laimę; jis 
nemanė, kad priešintis beprasmiška, dabar, kai viskas baigiasi 
kaip tik dabar ir reikią toliau kovoti, tai ir esanti kiekvienc 
pareiga pačiam sau, nes, kol viskas sekasi gerai, lengva būt 
drąsiam, bet reikią parodyti savo drąsą tada, kai sėkmė anaipto 
netikra; be to, jis pats niekad nieko neatsižadėjęs be kovos 
o kas gi sakąs, kad jau po visam, galima pagaliau duoti pavyz: 
dį ir atkakliu, netikėtu pasipriešinimu priversti priešą apsigal! 

voti, tikriausiai esą galima jį priversti tai padaryti; ir nebūtina 
priešintis amžinai, bet pabandyti vis dėlto reikėtų. 

Kadangi jie pradėjo dėstyti savo nuomones ir neraginti, tėvas 
po šio pareiškimo tyčia nieko nepasakė ir taip pažvelgė į Maksą 
Liudvigą Nanseną, jog tas negalėjo nepajusti: na, dabar tau eilė 
savo dvylekį prikišti. Ir dailininkas, nieko nelaukęs, tarė: 

— Kodėl mes sėdim namuose, juk galim laukti ir ore,— o 
daugiau nieko nepasakė, net kai tėvas paragino jį aiškiau iš- 
dėstyti savo nuomonę, jis nieko nebepridūrė ir atsisakė smul- 
kiau aiškinti savo nusistatymą. 

O Rugbiulio policininkas? Jam, žinoma, taip pat reikėjo pa- 
sakyti savo nuomonę, nuo jo priklausė jei ne viskas, tai vis 
dėlto labai daug kas, bet jis neskubėjo, tur būt, gvildeno išgirs- 
tus pareiškimus, ieškodamas juose teigiamų ir neigiamų punktų, 
svarstė juos, galiausiai padėjo brūkšnį ir susumavo. Šiaip ar 
taip, atkakliai ir lėtai viską apgalvojęs, jis paskelbė, kad yra 
įsakymas, kad įsakymai duodami ne be reikalo, o turi būti vyk- 
domi, ir vykdomi aklai, ir kad šiuo atveju įsakymas yra toks: 
saugoti kelią. 

— Vadinasi,— tarė tėvas, — mes saugosim kelią, ir tučtuojau, 
o kas neturi raiščio ant rankovės, tas tegul pasiima, po to už- 
imsim poziciją. 

Tai tokios buvo tos kalbos, po kurių folksšturmas pas mus 
užėmė poziciją. O kadangi tėvas ir dailininkas turėjo bendromis 
jėgomis saugoti, tiesa, nuokampų ir ne tokį jau gyvybiškai svar- 
bų, vis dėlto važinėjamą kelią, mano vaizduotėje išplaukė neiš- 
vengiami paveikslai: drėgnas apkasas, ar ne, gilumo ligi krū- 
tinės, skirtas kaip tik keturiems vyrams, pietiniame pylimo pa- 
krašty, į kurį pila kulkos ar bent iš pradžių pylė, nes po dau- 
gybės nevaisingų atakų virš vargano apsaugos pylimo išaugo 
kitas pylimas, bežadžių lavonų pylimas, iš kurio, suprantama, 
styro į dangų sustingusios rankos, o toli priešais, pievose, riogso 
daugybė tankų sudaužytais vikšrais ir išsprogdintais bokšteliais, 
kai kurie dar gerokai rūksta patyliais, dengdami nuostabiai men- 
kas liekanas lėktuvų, kurie krisdami taranavo durpingą žemę ir 
įsmigo į ją mažiausiai ligi piloto sėdynės, ir aš taip pat mačiau 
Patį save keip šaudmenų nešėją, maisto nešėją, vandens nešėją, 
Mano galva, Ezip ir visų, buvo aptvarstyta švaria marle, gal būt, 
Hilkės renkcmis. Svajonės! Svajonės, kurių šaltinis žaidimai 
Indėnais| 

Ir kaip jomis atsikratysi, kai aplink tave žmonės maunasi 
ant rankovių antspauduotus raiščius, dalijasi ginklus ir numato 
vietą, kur turi, taip sakant, išsilaužyti dantis anglų tankai ir šar- 
vuočiai. Po malūnu — po mano malūnų — buvo nužiūrėta toji 
vieta; nuo supiltos kalvos, kurioje sumanyta išsikasti apkasus, 
mūsų ginamą kelią galėjai matyti ligi pat Huzumo plento, iš ten 
taip pat buvo įmanoma saugoti senąjį šliuzą, be to, Holmseno 
ganykloje užteko vietos pašautiems tankams ir lėktuvams. Vyrai 
užsikabino karabinus, užsidėjo ant peties prieštankines granatas, 
pasiėmė dėžes su šoviniais ir rankinėmis granatomis ir patraukė 
ta ypatinga eigastimi, kurią leido ginklų svoris, vadinasi, ištur- 
seno iš virtuvės ir su anksti ėmusiais linkti keliais leidosi ply- 
tomis grįsto keliuko link, aš bidzenau iš paskos, o Hilkė iš savo 
kambario ir motina iš miegamojo lydėjo akimis išžygiuojančius 
gynėjus, lydėjo susirūpinusios. Kadangi visi kiti, apsikrovę kiek 
tik begalima, negalėjo pamojuoti, aš už juos pamojavau mote- 
rims, už tai Hilkė man pagrūmojo, o motina iš viso neatsakė. 
Šitaip mūsų folksšturmas ištraukė užimti pozicijos. 

Prieš pat malūną vyrai ėmė kasti apkasą, po to, kai aš atvil- 
kau du kastuvus; pasidarė duobė ligi krūtinės gilumo ir be po- 
dirvio vandens — pas mus tai ne toks jau dažnas daiktas,— o 
duobėje dar iškasėme kelias horizontalias duobutes: į jas sukro- 
vėme rankines granatas ir šovinius, taip pat įkišome kelias prieš- 
tankines granatas. Buvo labai pamokoma žiūrėti, kaip tie keturi 
vyrai kasa apkasą: Hinerkas Timsenas, tas visą laiką, kad ir ty- 
liai, švilpavo ir kiekvienam laikė parengtą drąsinančią šypseną; 
paukščių stebėtojas Kolšmitas atvirai reiškė savo įniršį ir, kasda- 
mas apkasą, be paliovos keikėsi, kai kuriuos keiksmus tardamas 
su labai įdomiomis variacijomis; Maksas Liudvigas Nansenas su 
šaltu veidu ir negailestinga atidžia darė viską, ką jam liepė tė- 
vas, ir, rodės, buvo nusprendęs kalbėtis tik gestais; pagaliau 
Rugbiulio policininkas, kurį žmogus, stebintis iš šalies, tuoj būtų 
palaikęs svarbiausiu veikėju, vien pamatęs, kaip jis mąsto, svars- 
to, taiso viską, ir beriant neaukštą, bet platų pylimą, ir tikrinant 
apšaudymo lauką; iš tikrųjų, rodės, tėvas niekuo daugiau nesi- 
rūpina, kaip tik pozicija prie malūno, jos įrengimu, jos maska- 
vimu. Per tris, daugių daugiausia per keturias valandas šie tokie 
skirtingi charakteriai vis dėlto sugebėjo įrengti sunkiai paste- 
bimą, dominuojančią keliui poziciją, kurią buvo lengva ginti iš 
trijų šonų,— tik iš Šiaurės jūros pusės ji buvo atvira ir neap- 

saugota, bet tai buvo galima sau leisti, nes jokio desanto čia 
niekas nesitikėjo. O iš oro? Kai lėkšti pylimai buvo apdėti velė- 
nomis, apkasas malūno šešėlyje, žiūrint iš oro, galėjo panėšėti į 
didoką, bet visai taikų karvolį. Kadangi visi reikalingi tyrimai 
ir tikrinimai iš lauko pusės davė .patenkinamus rezultatus, vyrai, 
padėdami kits kitam, pagaliau sulipo į apkasą. pasidėjo kara- 
binus ir tris prieštankines granatas ant brustvero ir, pasilenkę, 
viskam pasirengę, ėmė atidžiai stebėti kelią ligi Huzumo plento. 

Dukart jie buvo mane nuvarę namo, dukart aš grįžau, bet 
po trečio įspėjimo, kurį tėvas ištarė lėtai ir kraupiai ramiai, 
žinojau, ko man tikėtis, jei sugrįšiu dar sykį, todėl, kapodamas 
kiaulpienės, patraukiau užtvankos linkui, padariau alkūnę, mūsų 
folksšturmo nepastebėtas, nusėlinau atgal prie malūno ir išsyk 
įsikoriau į kepurę, į savo slėptuvę, užsitraukęs į viršų kopėčias, 
kad niekas negalėtų ten manęs pasiekti. 

Ar jau kas nors pasirodė? Gal aš jau ką pražiopsojau? Ištrau- 
kiau iš lango kartoną, griuvau į savo guolį, ištempiau akis ir 
ausis ir pirmiausia pažvelgiau žemyn į poziciją — komanda tebe- 
buvo visa,—o paskui į tviskančią dervuotą Huzumo plento 
juostą. Ten kažkas važiavo, kažką traukė ir stūmė — prikrautą 
su kaupu rankinį vežimėlį, o aplinkui, tarsi saugodami tą veži- 
mėlį, ėjo pustuzinis vyrų. Nei šarvuočio. Nei tanko. Ir Gliuze- 
rupo pusėje nieko nebuvo matyti, ir Šiaurės jūra, kurią irgi dėl 
viso pikto perleidau akimis, buvo tuščia ligi pat horizonto. Nė 
vienas priešo lėktuvas nesumaišė mokyklos kiemo su karo ma- 
šinų parku. Niekas nejudėjo Ripeno kapinėse. Vadinasi, tik vie- 
nui vienas rankinis vežimėlis, per menkas taikinys keturiems 
sargybą einantiems vyrams, nepakankama priežastis dirbtinei 
audrai sukelti. 

Jau tada stebėjaus, kaip čia mūsų folksšturmui neatėjo į gal- 
Vą nusiųsti kokio sekėjo į malūną, na, o kadangi jie nesusiprato 
šito padaryti, aš palaikiau save, nors neprašytas ir be leidimo, 
Ypatingu priešakiniu jų sekėjų, veikiančiu, taip sakant, savo 
iniciatyva; juk galima naudingą darbą dirbti ir be leidimo, ir aš, 
rizikuodamas savo kailiu, būčiau riktelėjęs jiems į apačią visas 
Surinktas smulkmenas apie tanką arba šarvuotį, bet, lyg tyčia, 
niekas nesirodė nei priekiniame plane, nei toli matomame užpa- 
kaliniame. Tiesiog neįtikėtina, bet nesirodė niekas, ką būtų buvę 
verta apšaudyti. Horizontas tuštutėlis. Tai, matyti, konstatavo 
T Vyrai apačioje, nes, pusvalandį pastovėję įtemptoje, bet ne- 

vaisingoje kautynių parengtyje, pasvarstę nusprendė, kad sau- 
goti tuščią horizontą nebūtina visiems, ir, greitai susitarus, ma- 
žutis skyrius pasidalijo į du dar mažesnius: dabar tik du vyrai 
naršė akimis horizontą, o kiti du, pavadinkim juos laisvais sar- 
gybiniais, susėdę ant duobės dugno, snūduriavo, kaupė jėgas Ir 
taip toliau. Man buvo aišku, kad tėvas ir dailininkas atsidūrė 
vienoje pamainoje, o Timsenas ir paukščių stebėtojas — antroje. 
Jie laukė. Laukė prieš savo karabinus ir prieštankines granatas. 
Jeigu apskritai pakirpti krūmai staiga nuo Zelringo pusės būtų 
patraukę ant mūsų, aš būčiau davęs aliarmo signalą, bet krūmai 
nejudėjo iš vietos. Arba jeigu staiga būtų išsitiesusi ant žemės 
Ripeno gudobelių gyvatvorė. Arba būtų ėmęs riedėti mūsų link 
koks nežinomas žvėris, papuoštas beržų šakutėmis! Reikėjo lauk- 
ti. Nieko neturėjau sumanęs, daugiausia norėjau paįvairinti lau- 
kimą, kai ėmiau rankioti kietus susiraičiusius glaisto gabaliukus 
ir mažutes stiklo šukeles. Pririnkau visą krūvelę ir tada, norė- 
damas pabandyti, gabaliuką glaisto paleidau į folksšturmo pozi- 
ciją, jis pataikė Hinerkui Timsenui į sprandą. Timsenas, tiesa, 
nepamanė, kad jį sužeidė, bet pagalvojo, kad jam gnybtedėjo 
Kolšmitas, ir taip energingai niuktelėjo savo nustebusiam kai- 
mynui, jog šis vos išsilaikė ant kojų. Mano ausis pasiekė trum- 
pas ginčas, ir tėvas turėjo juos sutaikinti, galimas daiktas, nu- 
rodydamas rimtą padėtį. Štai jau jie vaišino kits kitą tabaku. 

Aš iškišau ranką, atgniaužiau saują, greit atitraukiau ranką 
ir pamačiau, kaip stiklo šukelė, patvirtindama visus kritimo dės- 
nius, nulėkė blykčiodama žemyn, į apkasą ir —to aš visai ne- 
buvau numatęs — nusileido į Timseno tabakinę, iš kurios kaip 
tik taisėsi prisikimšti pypkę Kolšmitas. Paukščių stebėtojas nu- 
stebęs ištraukė šukelę, išsprogino į ją akis, lyg tai būtų nukri- 
tusio meteorito skeveldra, prisidėjo prie akies kaip monoklį, pa- 
žvelgė į bemaž sustingusius danguje debesiukus ir galiausiai 
perdavė šukelę Hinerkui Timsenui, kuris, kraipydamas galvą, 
išmetė ją iš apkaso. 

Aš jau buvau beišberiąs visą saują glaisto ir stiklo šukių ant 
mūsų folksšturmo, šįsyk ant tėvo, bet to savo sumanymo įvyk- 
dyti nespėjau, nes kažkas pasirodė tolumoje. 

Kažkokia Žžmogysta pastriuokomis pralėkė pro šliuzą, paėjo 
palei griovį, ūmai pasuko ir, nieko neįtardama, pasileido į po- 
ziciją: Hilkė. Nieko neįtardama? Hilkė nešė pintinę ir ąsotį, ji 
mosavo pintineę, kurią laikė dešinėj rankoj, ir ąsočiu, kurį laikė 

kairėj rankoj, mosavo jais kaip savo kuokelėmis, ir kiekvienas 
mostas traukė ją į priekį, viršun apžėlusiu malūno keliu, toliau 
sodriai žalia aukštuma, vis arčiau pozicijos. Jeigu būtų buvus 
mano valia, aš jau anksčiau būčiau pavalgydinęs vyrus, bet 
Hilkė atsirado tik dabar; ji padavė pintinę ir ąsotį į apkasą, 
norėjo ir pati ten nušokti, bet tėvas neleido, ir Hilkė atsisėdo 
ant sutrešusių kryžiokų palaukti, kol folksšturmas pavalgys ir 
atsigers. Jie valgė sumuštinius ir gėrė arbatą, ir Rugbiulio poli- 
cininkas panoro sužinoti, kas yra sumuštinių viduje, todėl jis 
vienintelis iš visų atvožė savo riekutes, apžiūrėjo ir aiškiai be 
jokio malonumo ėmė kramtyti savo porciją. Hinerkui Timsenui 
pasirodė, kad būtų ne pro šalį, jei sesuo nusileistų pas jį į ap- 
kasą, ir jis slaptais, bet visiems gerai suprantamais ženklais pa- 
kvietė ją tai padaryti, bet ji, matyt, atspėjusi jo sumanymą, nu- 
sišypsojusi papurtė galvą. Dailininkas nevalgė, tik išgėrė arba- 
tos ir užsirūkė, atsirėmęs į žemių sieną, susimąstęs; Kolšmitas 
kramtė sėdėdamas ir, net kramtydamas, piktinosi tuo, ko dabar 
iš jo reikalaujama. Valgant tik vienas žmogus neišleido iš akių 
horizonto — mano tėvas. 

Aš negalėjau ramiai žiūrėti, kaip jie valgo, nusiritau žemyn 
ir taip netikėtai išdygau prieš juos, jog Hilkė nusigandusi tris- 
kart nusispiovė, o viešbučio šeimininkas tarė: 

— Žiūrėkit, vos tik pakvipo valgiu, o berniūkštis jau čia. 
Iš kur tu taip staiga atsiradai? 

— Iš ten,— tariau ir neaiškiai mostelėjau galva į užtvankos 
pusę. 

— (Gal su sparnais atskridai? 

— Taip,— atsakiau. Po to jie man įpylė arbatos, ir aš gėriau 
iš ąsotėlio dangčio ir valgiau sumuštinius, kurių atsisakė daili- 
ninkas, mielai sutašiau ir tuos, kurių nepabaigė paukščių stebė- 
tojas, nes jo riekutės buvo suteptos namų darbo kepenine dešra. 
Tėvas nieko man nesakė, kad aš valgau su jais ir tuo tarpu 
klausausi jų šnekų, o jie, kaip folksšturmo kovotojai, kalbėjosi 
apie tokio tipo tankus, kuriuos reikia prisileisti visai arti, apie 
jų silpnąją vietą prie dujų išmetamojo vamzdžio, kalbėjo apie 
Nakties perspektyvas — rūkas ir pavasario šalnos, išėjo šneka ir 
apie kišeninius žibintuvėlius, apie tai, kaip reikia saugoti ba- 
terijas. 

Tik dailininkas nesidėjo prie kalbos, tartum savaime per- 
ėmęs sargybą, o kiti trys vyrai, susėdę ant apkaso dugno, ėmė 

galvoti, ko čia dar jiems trūksta. Trūko, žinoma, kortų, negi 
nė vienas neturi kortų? Timsenas striukės kišenėje turėjo senas 
kortas, jos kadaise buvo „darbo įrankis“, kai jis dar savo praš- 
matniame viešbutyje gąsdindavo svečius visokiais fokusais. 

— Šekit, kas dalija? 

Dailininkas laikė įsmeigęs akis į horizontą, o už jo nugaros, 
iš pradžių dar nesusikaupę, pasiklausydami čia viena ausimi, čia 
kita, o paskui vis labiau įsismagindami ir vis nerūpestingiau 
folksšturmanai ėmė leisti laiką prie nepabaigiamos skato parti- 
jos; pasipylė aimanos, skaičiavimai, įrodinėjimai: „Jei ne tu, aš 
būčiau išleidęs, ir tada paskutiniai du kirčiai..." — kaip paprastai 
tokiais atvejais. 

Tėvas dukart iš eilės lošė būgnus be pirkinio ir dukart iš 
eilės prakišo, užtat paukščių stebėtojas Kolšinitas, kad ir neturė- 
damas trijų valetų, dukart surinko grandą, beje, nenoromis; 
rodės, kad laimėjimas jį net siutina; retai kada man yra tekę 
matyti lošėją, kuris taip raukytųsi po kiekvieno išlošimo; kad 
galėtų dar labiau piktintis, Kolšmitui reikėjo prakišti, o jam ne- 
paprastai sekėsi. 

— Vėl šlamštas, — tarė jis ir patiesė gilių grandą su ketu- 
riais valetais. Nepaisant visų triukų, kuriuos Hinerkas Timsenas 
sakėsi galįs pavartoti užsimerkęs, lošėjas iš jo pasirodė ne kažin 
koks. Šiaip ar taip, vyrai taip įniko kortuoti, jog priešo gal ir 
nepamiršo, bet mane tai jau tikrai: nė vienas nevarė manęs 
namo, ir todėl aš nepamačiau, kaip juos būtų paveikusi sauja 
sauso glaisto ir stiklo šukių, išberta į poziciją iš malūno kepu- 
rės aukščio. 

Pagaliau, jau vėlią popietę, pasirodė lėktuvai, keli „spitfairai“ 
ir „,mMustangai“, užsukę iš Flensburgo ar Šlezvigo, ir skutamuoju 
skridimu prašvilpė virš mūsų ir pradingo viršum Šiaurės jūros. 
Jų dar nebuvo nė matyti, o Timsenas jau ėmė pleškinti iš savo 
trofėjinio itališko karabino. Tai sklaidytinė ugnis, kaip jis vėliau 
teisindamasis paaiškino. Ties pat medžių viršūnėmis lėktuvai 
nelyginant medšarkės dūmė ant mūsų, vis atkakliau, vis smar- 
kiau ir ryžtingiau burzgė motorai, štai jie jau peršoko per mūsų 
mokyklą, nusileido žemiau, turėjo įsivelti į pakrypusią nuo vėjo 
Holmsenvarfo gyvatvorę ir vis dėlto neįsivėlė, nes truputį pa- 
kilo į viršų, bet dabar, dabar visi ėmė leistis, jų šešėliai padi- 
dėjo ir sulėtėjo, jie tikrai rengėsi tūpti ir staiga atsisakė šio 
sumanymo, galimas daiktas, dėl to, kad visi vyrai pozicijoje 

ėmė šaudyti, taip pat ir Kolšmitas, ypačiai paukščių stebėtojas 
Kolšmitas. Jie užtaisinėjo ir šaudė, nespėdami nusitaikyti į pa- 
šėlusiu greičiu švilpiančius taikinius. 

Ir dailininkas taip pat? Dailininkas Maksas Liudvigas Nan- 
senas taip pat šaudė, bet pasitaikydavo ir taip, kad, pernelyg 
greit nuspaudęs nuleistuką, pildavo į malūno kūdrą, ir tada ten 
ištrykšdavo keli ploni fontaniukai, o iš meldų juostos, paniškai 
plakdamos sparnais, pakildavo laukinės antys ir, ištiesusios su- 
stingusius kaklus, praskrisdavo viršum pozicijos. Lėktuvai į ugnį 
neatsakė, matyt, jie jau buvo išmetę savo bombas ir iššaudę 
visus šovinius, 0 gal — nesiimu spręsti, jie nė nepastebėjo mūsų 
ugnies, nors Timsenas dievagojosi, kad vieną mašiną kliudęs, 
anot jo betariant, „„atsakančiai“. Užtvanka, nejaugi jie puls savo 
mašinomis užtvanką, ir Šiaurės jūra ims plūsti pro pramuštą 
vietą? Ne, jie prašvilpė virš paties užtvankos pylimo, pasiekė 
jūrą, lyg tamsūs brūkšneliai nudūmė horizonto link, susitraukė 
į taškučius, dingo iš akių. Folksšturmas galėjo nuspausti šautuvų 
saugiklius. 

Kol vyrai pamažu pradėjo šneką apie tai, ką jie ką tik per- 
gyveno, aš susirinkau tuščias tūteles, suskaičiau jas ir nustebau, 
kad jų tiek daug — šūvių aš girdėjau mažiau. Folksšturmanai 
laikėsi vieningos nuomonės: mums reikėjo koncentruoti ugnį, 
šaudyti į vieną lėktuvą, kitą sykį taip ir padarysim... ir po šito 
taip lengvai pasiekto vieningumo, praėjus kelioms minutėms, 
kai jie visi keturi ėjo sargybą, dėmesys vėl ėmė silpnėti, vyrai 
susirankiojo kortas, nuvalė, ištiesino, ir vos tik Timsenas pasa- 
kė: „Man buvo leisti, ir šįsyk būčiau jums numovęs kelnes“, 
Narsuoliai, matyt, to tik ir laukę, susėdo ant sutrypto apkaso 
dugno ir padalijo kortas. 

— Tu juk labiau linkęs pastovėti? — paklausė tėvas. 

— Sėdėkit,— mostelėjęs ranka, atsakė dailininkas. 

Aš atsisėdau šalia dailininko ant'velėnomis iškloto pylimo 
ir nedrįsau jo kalbinti, tik sekiau jo žvilgsnį, įsmeigtą į tą žemę, 
kurią jis taip dažnai tapė: sodri žaluma, liepsnojantis sodybų 
Iaudonis; mudu kartu žvalgėme kelius ir laukiniais vaismedžiais 
apsodintą plentą, sykiu pastebėjome raitelį tolumoje — dailinin- 
kas linktelėjo, kai aš parodžiau ranka į tą pusę, — nepražiopso- 
-jome ir sunkvežimio, kuris, keldamas kamuolius dulkių, važiavo 
Smėlėtu keliu į Zelringo dvarą. Aš stengiausi sekti jo žvilgsnį, 
„Mūsų kūnai vienodai sukiojosi, kai kada jis atkreipdavo mano 

akį Įį ką nors, ką aš būdavau pastebėjęs kartu su juo, ir tada aš 
linktelėdavau. Bet Hilkę aš pamačiau pirmas: nuo „Kopų pei- 
zažo“ ji ėjo užtvankos pylimo ketera namų link, sukiodama ran- 
koje tuščią ąsotį. Blekenvarfe buvo ramu. Tuo tarpu Holmsen- 
varfe senis Holmsenas vilko ir vilko iš malkinės ritinius vielos, 
veikiausiai spygliuotosios vielos, matyt, ketindamas apsitvert 
savam kieme ir išsigelbėti nuo senės Holmsen. Policininko žiū- 
ronus dailininkas retai kada prisidėdavo prie akių. 

Mes laukėm, laukėm, kol sutemo, ir kaip niekas nesirodė, 
taip nesirodė. Saulė nusileido anapus užtvankos lygiai taip, kaip 
dailininkas ją mokė leistis storame, drėgmės nesugeriančiame 
popieriuje: raudonais, geltonais ir sieros spalvos ruožais saulė 
nusėdo arbą nulašėjo į Šiaurės jūrą, tamsiai pražydo bangų ke- 
teros, ochros ir cinoberio tonai aptraukė saulėlydžių dar nepa- 
liestą dangaus dalį, ne išryškinti, bet pasklidę, net truputį ne- 
dailiai, bet kaip tik taip jis ir norėjo: „„Dailumas,— pasakė jis 
kartą, — Man nerūpi.“ Taigi ilgas, nedailus, kartais truputį he- 
roizmu atsiduodantis saulėlydis, iš pradžių dar galėjai išvesti 
danguje kažkokias ribas, o paskui viskas susiliejo išvien, taip 
sakant, kaip vanduo; toks saulėlydis stilistiškai be priekaištų 
kartojosi už mūsų pozicijos. 

Kortuotojų šansai išsilygino, suloštos partijos buvo svarsto- 
mos nebe taip nuodugniai. Hinerkas Timsenas kartas nuo karto 
klausinėjo, ar nematyti „figūros“; jis turėjo galvoje Johaną, 
savo buvusią žmoną, kuri, tur būt, žadėjo atnešti iš ,Kopų pei- 
zažo“ užvalgyti ir išgerti; klausė be reikalo — mudu su dailinin- 
ku laiku jį įspėtume. Rūkas, kuris tokiomis dienomis paprastai 
ima kilti kartu su sutemomis, šiandien vėlavo, bet galvijai, kaip 
visados tuo metu, ėmė mūkti: pirmiausia toli dusliai, klausiamai 
subaubė nematoma karvė kažkur žemiau mūsų stebimo horizon- 
to, ir visa juodmargė kaimenė netoli mūsų pozicijos pasigręžė 
į tą pusę, ėmė karpyti apžėlusiomis ausimis, bet kol kas dar neat- 
sakė; tik kai tolimas baubimas pasikartojo, viena karvė pasikūp- 
rino ir, sunkiai užvertusi galvą, atsiliepė, leisdama iš nasrų 
balkšvą garą, bet tiesioginio atsakymo į savo baubimą nesulaukė, 
o tuo metu į šneką savo mMaurojimu įsikišo kita karvė, kurią 
tuoj pertraukė galingas bosas iš Ripeno pusės, jį, galimas daik- 
tas, ir šaukė klausiamu baubimu tolimoji karvė, nes atsakė ji 
nieko nelaukdama, bet, prieš atsiliepiant storajam bosui, sumau- 
rojo karvė netoli mūsų. 

Aš galėjau klausytis ir klausytis vakarais karvių mūkimo, 
sklindančio nuo horizonto ligi horizonto, ir tą vakarą jo klau- 
siausi, todėl ir nepastebėjau, kaip dailininkas kažką nusprendė 
ir kažkam ėmė rengtis prietemoje. Jis staiga iššoko iš apkaso, 
nusipurtė drabužius, pasigręžė į visus kitus ir tarė: 

— Greit ir jums nieko nebebus matyti, tad ligi rytojaus.— 
Ir jis nuėjo kelio link. 

Tėvas numetė kortas, sušuko: 

— Stok, Maksai, luktelėk.— Bet dailininkas ėjo toliau. Poli- 
cininkas, Hinerko Timseno padedamas, išsirito iš duobės. Ranka 
priturėdamas kepurę, jis leidosi tekinas įstrižai lauko link tven- 
kinio, ketindamas užbėgti dailininkui už akių. Bet taip daryti 
nebuvo reikalo: dailininkas ėjo iš lėto. Tėvas pasivijo jį, padėjo 
ranką jam ant peties ir tarė: 

— Kas tau dabar? Iš čia negali taip lyg niekur nieko išeiti. 

— Jau temsta,— tarė dailininkas, — metas namo. 

Tėvas priėjo prie pat jo, iškentė niekinamą žvilgsnį ir visa 
kita ir labai iš reto tarė: 

— Tur būt, užmiršai, kad tu su raiščiu. Gal nežinai, ką tai 
reiškia? | 

Dailininkas, nieko neatsakydamas, nusismaukė raištį ir atkišo 
policininkui, bet tas neėmė, ir dailininkas galiausiai padavė jį 
man: 

— Palaikyk ligi rytojaus. 

— Pasiimk raištį — įsakė tėvas, — posto niekas neužima kada 
norėdamas, ir iš jo neina namo kada norėdamas. 

— Jūs galit toliau lošti, — tarė dailininkas, — aš nieko prieš 
neturiu, kad jūs toliau loštumėt.— Tačiau atsargi panieka jo žo- 
džiuose nuėjo vėjais, nes tėvas buvo per daug susijaudinęs ir 
jos neišgirdo, o jei ir išgirdo, tai, galimas daiktas, šią akimirką 
jos kaip reikiant nesuprato ir nesugebėjo atsikirsti; šį faktą ga- 
lima paaiškinti tuo, kad jis bandė incidentą išspręsti galiojančiais 
Nnuostatais, — Mat, ir tokiems atvejams esama nuostatų,— jie, be 
abejo, jam buvo žinomi, ir šiuo metu jis apie juos galvojo. 
Tėvas tarė pažodžiui taip: 

— Įsakau tau pakartotinai, — daugiau nepridūrė nė žodžio. 

Timsenas ir Kolšmitas, ligi šiol viską stebėję iš pozicijos, 
Pamatę, kad šneka eina aštryn, ir panorę būti liudytojais, priėjo 
Prie jų ir tuoj susilaukė atpildo, kai tėvas pasakė: 

— Kiekvienas turi būti jam skirtoje vietoje. 

— Teisybė,— tarė dailininkas, — skirtoje vietoje, o mano vie- 
ta dabar namie, — ir jis jau buvo beeinąs sau kaip Žmogus, iš- 
dėstęs savo motyvus. Bet Rugbiulio policininkas buvo kitokios 
nuomonės: ūmai atsegęs dėklą, jis išsitraukė tarnybinį pistoletą, 
atstatė jį į Maksą Liudvigą Nanseną — maždaug juostos aukšty- 
ją —ir net neberado reikalo kartoti įsakymo. Ir stovėjo taip. 
Temo. Niekas nesirodė. Kaip ramiai jo ranka laikė stambaus 
kalibro tarnybinį pistoletą, beveik niekad nepavartotą! Juk gyvi 
niekai jam buvo šitaip stovėti ginkluotam! Iš tikrųjų jis du kar- 
tus pavartojo tą pistoletą tarnyboje: kai pasiutusi lapė draskė 
veršį, o kitą sykį, kai Holmseno veislinis bulius buvo sumaišęs 
Gliuzerupo stoties traukinių tvarkaraštį. 

Kolšmitas staiga tarė: 

— Būk protingas,— tačiau neaišku, ką jis norėjo pasakyti. 

Ar ilgai jie taip tylomis stovės prieš kits kitą, ne per daug 
net budriai, o gal tik bandydami sužinoti, ar toli dar galima 
žengti, bet veikiau ramiai, tartum jiems iš anksto būtų žinoma, 
kaip viskas pasibaigs, nes, gal būt, ne sykį jie jau šitaip stovėjo 
akis į akį. Tarnybinis pistoletas tik kartojo pagal nuostatus tą 
patį sakinį: įsakau paskutinį sykį. Aš laikiau atkišęs dailininkui 
rankovės raištį, jis nė nežiūrėjo į jį, tik neatitraukė akių ruo 
tėvo, bet dabar pagaliau jo kūnas reagavo, atsisakė kupino 
įtampos šaltakraujiškumo ir, ginklo verčiamas, truputį palinko 
į priekį. Pažindamas juos abu, aš neabejojau, kad dailininkas 
eis namo, kaip nusprendęs, taip pat nė kiek neabejojau, kad 
tėvas tada šaus,— pagaliau abu buvo iš Gliuzerupo. Ir dailininkas 
tai patvirtino. 

— Aš eisiu, Jensai,— tarė dailininkas.— Niekas manęs ne- 
sulaikys, ir tu taip pat.— Kadangi Rugbiulio policininkas tylėjo, 
jis pridūrė: — Niekas jūsų nepataisys, net tai, kad jau viskas pa- 
sibaigė. Reikia laukti, kol jūs išmirsite.— Tėvas neatsakė, jis tik 
reikalavo vykdyti jo įsakymą, prie viso kito bus galima grįžti 
vėliau. Įsakymas duotas, ir Rugbiulio policininkas laukė, kad jis 
būtų įvykdytas. 

— Jei tu eisi, Maksai,— tarė Kolšmitas,— tai aš irgi einu 
kartu.— Jis susisagstė švarką. 

— Gerai,— tarė dailininkas, — eisim kartu. 

— Suprask, Jensai,— tarė Kolšmitas tėvui,— niekam iš to 
nebus naudos, jei mes čia išgulėsim visą naktį. Mėšlas visa tai! 

Rugbiulio policininkui, rodės, visai nerūpi, kad dar vienas 
folksšturmanas ketina palikti poziciją, jis tik nenuleido akių nuo 
dailininko, tik su juo vienu norėjo suvesti sąskaitas. 

— Liaukis, Jensai,— tarė Kolšmitas,— neišdarinėk niekų II 
įsikišk tą savo pabūklą.— Sulig tais žodžiais jis norėjo patapnoti 
policininkui per petį, bet staiga išsigando, susilaikė ir labai del- 
siai atitraukė ištiestą ranką. Tėvas ėmė krutinti lūpas, ketinda- 
mas kažką pasakyti, ir pasigręžė į Kolšmitą: 

— Dezertyrai... tur būt, nežinai, kaip elgiamasi su dezertyrais. 

— Tu pamažiau,— tarė paukščių stebėtojas, apėjo apie tėvą 
ir atsistojo greta dailininko, sudarydamas su juo vieningą frontą, 
pasipriešinimo ar bent neklusnumo frontą, ir labai ramiai tarė: — 
Smarkūs žodžiai, Jensai, tu geriau prasikrapštyk akis. Dabar mes 
eisim, o rytoj anksti vėl būsim vietoj. 

— Jei visi neša kudašių,— tarė Hinerkas Timsenas,— tai ir 
aš einu, nėra prasmės tupėti čia naktį. O dar vienam.— Žengęs 
į priekį, jis prisidėjo prie dailininko ir paukščių stebėtojo ir tuo 
pabrėžė savo apsisprendimą; bet nors jie laikėsi išvien ir vie- 
ningai buvo pareiškę savo nusistatymą, vis dėlto nė vienas ne- 
drįso žengti pirmo žingsnio, tiesa, ne tiek bijodami ramios ran- 
kos, vis dar tame pat aukštyje laikančios tarnybinį pistoletą, kiek 
tikėdamiesi, kad jiems pavyks bendromis jėgomis patraukti poli- 
cininką į savo pusę ir kartu su juo palikti poziciją. 

Tėvas atkakliai laikė įbedęs akis į dailininką, kuris galėjo 
kažką pasakyti, bet, matyt, nebenorėjo nieko kalbėti; net ir 
tada, kai Timsenas paragino jį, kumštelėjęs į nugarą, jis neatsi- 
liepė — veikiausiai todėl, jog vienintelis suprato, kad tą aki- 
mirksnį, kai ir kiti ryžosi eiti namo, tėvas atsisakė tolesnės ko- 
vos. Dailininkas stačiai paliko jį pačiam sau. Jis abejingai lau- 
kė, tuo pačiu įpareigodamas laukti ir kitus; netrukus viena par- 
tija paliks kitą. 

Žinia, aš dar galėčiau valandėlę palaikyti mūsų folksšturmą 
vienoje vietoje, vakaro prieblandoje, priešais besparnį malūną. 
Žmogus, kuris leidžiasi į atsiminimus, turi, kaip pirklys prie 
Svarstyklių, atsižvelgti į galimus nuostolius, aš atsižvelgiu į tai 
ir todėl noriu, kad tėvas nustotų taip prisispyręs žiūrėti į daili- 
ninką, trumpai ir su nuostaba perleistų akimis visą būrelį, o po 
to, pasitraukęs iš to magiško rato, lygiais žingsniais pasuktų pro 
Vyrus kalvos link ir į viršų prie pozicijos, kurią jis laikė jam 
Skirta vieta. 

Man nieko daugiau neliko, kaip tik sekti paskui tėvą; jis, 
netaręs nė žodžio, padėjo man įlipti į apkasą, patraukė dėžę, 
aš atsistojau ant tos dėžės ir pamačiau priešais save šautuvą, 
bet jo nepaliečiau. Mes žiūrėjom į vyrus, kurie vis dar nebuvo 
nuėję, stovėjo, susimetę į krūvą, ir šnibždėjosi, galimas daiktas, 
staiga vėl suskilo jų nuomonės. Bet paskui jie nuėjo, kartais. 
buvo girdėti vien jų žingsniai, jie priėjo sykiu ligi šliuzo, nors 
tik vienam paukščių stebėtojui Kolšmitui reikėjo sukti į tą pusę, 
ir vėl niekaip negalėjo išsivaikščioti savais keliais. Taip, ne- 
lengva jiems buvo išsiskirti, ir kai grupė pagaliau išsisklaidė ir 
visi patraukė skirtingomis kryptimis — jau mums nematomi, — 
aš tikėjausi, kad vienas iš jų, pavyzdžiui, Hinerkas Timsenas, 
vėl lyg niekur nieko išdygs pozicijoje už savo šautuvo, tačiau 
nė vienas negrįžo. 

Taigi likau vienas su Rugbiulio policininku; pridengęs delnu, 
jis užsidegė pypkę ir sausai, nesvyruodamas, kaip paprastai, ėmė 
vedžioti akimis po kelius ir pievas, pagaliau ir po visą temstan- 
čią apylinkę, ieškodamas priešininko, kuriam dabar ir rūkas 
atėjo į talką. Galvijai tylėjo. Jie sugulė. Jie dūlavo lyg pailgi 
kupstai anapus malūno kūdros. Rūkas telkėsi ątskirais plokščiais 
sluoksniais, jie liejosi išvien, kilo ir ėjo platyn, ir rodėsi, kad 
sodybos ant kalnelių ima pamažu plaukti nelyginant ištrauktos 
į krantą valtys, kai jas pakelia potvynio banga. Kažkur iš toli, 
bet su dideliais tarpais, veikiau panašios į akmenų sprogdinimus, 
negu į pabūklų šūvius, ritosi ligi mūsų detonacijos bangos. 

— Eik namo,— tarė tėvas. 

— O tu? — paklausiau. 

— Eik gulti, — tarė jis. į 

Aš pažvelgiau į jį netikėdamas, bet jis kalbėjo rimtai, dar 
mostelėjo galva į Rugbiulio pusę, tad aš išlipau iš apkaso ir pa- 
likau jam vienam ginti poziciją. 

— O tu? — paklausiau dar kartą. 

— Aš ieškosiu, kaip tai pavadinti, — tarė jis. 

— Pavadinti? 

— Ieškosiu, kaip pavadinti tą negandą ir visa tai, taip. 

— O vakarienė? — paklausiau aš, o jis niekinamai numojo 
ranka, bet paskui susizgribo, gūžtelėjo pečiais ir pasakė: 

— Jei kokios marinuotos silkės dar nesuvalgėt, tai palikit 
man ant stalo. Aš čia dar turiu šį tą padaryti. 


274 


Nuelti ir, davęs alkūnę nemačiomis sugrįžti, kaip pirma, aš 
neturėjau jokio noro, tad nutraukiau jo akyse neatsigręždamas 
namo ir dar kieme išgirdau, kaip čirškia telefonas — telefonas 
vis nerimo, — kodėl jos nenukelia ragelio? Virtuvėje degė švie- 
sa, jos ką tik pavakarieniavo, Hilkė ir motina, dabar jos viršuje, 
miegamajame. Negalėjo negirdėti telefono, ką gi, vadinasi, ne- 
nori būti namie, jei ne, tai ne. Galimas daiktas, motina sėdi ant 
lovos, o Hilkė šukuoja jai šviesiai rudus plaukus, kuriuos paskui 
skirstys sruogomis ir dės į žvilgantį mazgą,— pagalvojau aš. 
Arba tirpdo stiklinėje vandens raminamuosius miltelius, sukda- 
ma vandenį pagal laikrodžio rodyklę. O gal ją masažuoja savo 
stipriais ir prityrusiais pirštais. Aš neturėjau teisės vienas įženg- 
ti į tėvo raštinę, todėl telefonas man nerūpėjo. Manęs šiuo metu 
taip pat nėra namie. Podėlyje stovėjo dubuo su marinuotomis 
silkėmis, aš nusinešiau jį ant virtuvės stalo. Vieną iš geltonai 
pilkų silkių, plaukiojančių tarp svogūnų griežinukų ir gvazdi- 
kėlių, suvalgiau, suvalgiau ir kitos raukšlėtą odelę, o likusias dvi 
uždengiau laikraščiu, iš kurio skvarbiomis ir tuščiomis akimis 
žiūrėjo į mane žmogus, pavarde Denicas. Skiautelėje popieriaus 
parašiau: ,„Nesuvalgykit“, pastačiau šauktuką ir prislėgiau po- 
piergalį šakute. Duonos? Duonos ir pats galės atsiriekti. Silkės 
ašakas išnešiau lauk, išmečiau į tamsų kiemą, užlipau į viršų, 
bet, prieš eidamas į savo kambarį, bergždžiai pasiklausiau prie 
miegamojo durų, o paskui, nenuleisdamas užtemdymo štoros, 
nenusirengęs atsiguliau į lovą ir ėmiau laukti, kada sugrįš tėvas. 

Atsimenu, žiūriu į tamsą ir klausausi, ir staiga Hilkė ima 
skambinti fortepijonu, ji niekad nesimokė muzikos ir vis dėlto 
atsargiais pirštais skambina fortepijonu, stovinčiu lauke, šalia 
šliuzo, virš jos skraido kirai, ji groja, o, rodos, ledo varvekliai, 
Visai mažyčiai, mažyčiai ir didesni, atitrūksta nuo laštako ir 
krinta, krinta ant stiklo ir ištykšta, ir tada matyti, kad jie spal- 
Voti, daugiausia raudoni ir geltoni, o paskui ant Hilkės puola 
šešėlis, lėktuvo šešėlis; lėktuvas skrieja be motorų, pilkas, dido- 
kas lėktuvas, jis bando nusileisti greta tėvo pozicijos ir, apsukęs 
kelis ratus, nuo kurių tik padvelkia ledinis trauksmas, pagaliau 
Nutupia, truputį pasviręs vienu sparnu, išsyk atsidaro ovalinės 
durys, ir iš jo ima šokti vyrai ir moterys, visi pažįstami, prie- 
kyje kapitonas Andersenas, taip pat senis Holmsenas, ir moky- 
tojas Plenys, ir Bultjohanas, ir Hilda Izenbiutel, o Hilkė lydi jų 
Suolius fortepijonu, atsispindinčiu susitvenkusiame prie šliuzo 

vandenyje, jos skambinimas ir paragina visus susiimti už rankų 
ir šokant apsupti tėvo poziciją, vis siauresnis, vis ankštesnis 
darosi jų ratelis, drabužiai plazda, bet ne nuo vėjo, pagaliau 
jie atsiduria prie jo ir virš jo, suriša jį, ištraukia iš apkaso ir 
šokdami neša į žalią kalvą prie malūno, kuris dabar jau su spar- 
nais, nešvaria drobe aptrauktais sparnais, drebančiais iš nekant- 
ros, jie pririša prie jų tėvą ir ima ritmingai ploti rankomis, kai 
sparnai pradeda iš lėto suktis ir ūmai pakelia tėvą nuo žemės, 
tad jo pirštų galai išsitiesia ir jis, taip sakant, pakimba, bet pas- 
kui sparnai ima suktis vis greičiau ir greičiau, kyla gausmas, 
pradeda reikštis išcentrinė jėga, kildamas kūnas nutolsta ir užima 
horizontalią padėtį, ir sparnų šešėliai bėgioja mūsų veidais, o 
kūdroje tą pat daro malūno šešėlis, kol iš stogo, panašaus į svo- 
gūną, ima veržtis plona dūmų srovelė, taip, rūksta malūnas ir 
oras pakvimpa degėsiais. 

Tada pašokau ir puoliau prie lango, už jo kilo laibas dūmų 
stulpelis. Apačioje, kieme, anksčioje ryto saulėje prie laužo sto- 
vėjo tėvas. Jis iš lėto penėjo ugnį raštais, kuriuos ėmė iš segtu- 
vo, žiūrėdamas, kad oro srovė nuo liepsnos nenuneštų nė vieno 
apanglėjusio lapo. Viską ėmė ir kišo į ugnį tik tiek, kiek liepsna 
gali praryti, o jei liepsna jam rodėsi per didelė, laukė, sklaidy- 
damas popierius ir juos skaitinėdamas. 

Aš stovėjau ir žiūrėjau į tėvą, kol jis mane pamatė, o ka- 
dangi jis ir nepagrasino man, ir nepašaukė, aš nulipau pas jį 
kieman ir neraginamas pradėjau gaudyti lapus, kuriuos nešiojo 
liepsnojančio laužo keliamas vėjas. Tėvas juto, kad aš be palio- 
vos stebiu jį iš šono, bet jis ilgai tai kentė ir tik po geros va- 
landėlės paklausė: 

— Kas tau? Nepažįsti manęs? 

Aš nieko jam nepasakojau apie malūną ir apie lėktuvą, kuris 
nusileido, Hilkei skambinant, tiktai paklausiau: 

— Kada eisim tenai? 

— Galas, — tarė jis,— viskam galas,— išplėšė kelis lapus iš 
segtuvo ir suglamžė, prieš mesdamas juos į ugnį. Jo veidas buvo 
pilkas, neskustas, kepurė nusmukusi į šoną, batai aplipę drėgna 
apkaso žeme. Pečiai nukarę. Judesiai lėti. Balsas kimus. Pamatai 
tokį žmogų ir išsyk pagalvoji: tas jau kapituliavo, tas jau nebe- 
išsikapstys į jokį krantą. Bijai jį kalbinti, nes tau apie jį žinoma 
viskas, kas svarbiausia. Jis sėdi ant rąstigalio, kurį tu jam atritai, 
o tu žvelgi jam į pakaušį. 

Tėvas paliko man vienam žiūrėti ugnies, o pats, sėdėdamas 
ant iškapoto rąstigalio, tik kurstė ją senais, tur būt, niekam ne- 
reikalingais raštais, kartkartėm perskaitydamas po eilutę kitą, 
abejinga mina, tartum jie niekad nieko jam nė nereiškę, o kai 
supenėjo liepsnai pirmąsias šūsnis, nuėjo į raštinę ir atnešė 
naujų popierių — daug jų susikrovė per metų metus —-o jis, 
niekad neišmetęs nė skiautelės, visa tai rinko, dėjo ir saugojo 
kaip dokumentus, pateisinančius jo gyvenimą, už kurį jam kada 
nors Ieikės atsiskaityti. 

Tėvas buvo patenkintas manimi, tuo, kaip aš žiūriu ugnies, 
kad ji neužgestų. Paskutinį kartą įėjęs į vidų, jis, be dviejų 
segtuvų, išnešė ir knygų, juodraštį ir ryšulėlį, suvyniotą į perga- 
mentinį popierių ir nestandžiai surištą virvute. Vadinasi, degin- 
sim ir juos — nematomuosius paveikslus. 

— Dar ir visa tai? — paklausiau. 

— Viską. Viską reikia sudeginti, — atsakė jis blankiu balsu 
ir ėmė draskyti juodraštį. 

Tuo metu ant laiptukų pasirodė Hilkė, nusileido į kiemą ir 
pašaukė mus arbatos, tai yra sušuko: 

— Kol jūs čia kuisitės, arbata visai atauš,— o vėliau ji atėjo 
dar sykį, priėjo arčiau laužo ir nenorom vėl paragino mus, žiū- 
rėjo jinai ne į ugnį, bet į mane ir staiga tarė: — Koks senas 
tavo veidas, Zigi, atrodai, lyg būtum dvidešimt aštuonerių me- 
tų.— Tegu ją kur tą seserį! Kartais ji šneka apie žmogų kaip 
apie arklį. 

— Nešdinkis iš čia, — atšoviau aš, o kai ji pakėlė nuo laužo 
krašto apanglėjusį popierių ir pabandė perskaityti, aš ištraukiau 
lapą jai iš rankų ir įmečiau į ugnį.— Prapulk iš čia ir skambink 
toliau, — tariau. 

— Skambinti? — nieko nesuprasdama, paklausė ji.— Kaip 
tai skambinti? 

— Fortepijonu,— tariau aš. 

— Jis kuoktelėjo, tas senis,— pasakė ji, kreipdamasi į susi- 
mąsčiusį policininką. Aš jau supratau, kad be užgaulaus žodžio 
ja neatsikratysi, ir galvojau, kaip čia šmaikščiau jai atšovus, 
bet Hilkė staiga sušuko: — Ana, žiūrėkit! Anal 

Mes atsigręžėm ir pažvelgėm į plytomis grįstą keliuką, ten 
stovėjo žalias, alyvų atspalvio šarvuotis. Stovėjo ten. Buvo ten. 
Su burzgiančiu motoru, su nuleista patranka, iš liuko kyšojo ka- 
Ieivio galva juoda berete. Kampuotas, nuožulnus šarvuočio prie- 

kis pamažu išlindo pro iškabą „,Rugbiulio policijos postas" ir pa- 
sigręžė mūsų link, užkabino stulpą, bet jo nenuvertė ir, prava- 
Žiavęs pro pat senas vežėčias, pasuko prie laužo. 

Tėvas atsistojo nuo rąstigalio. Nejučiomis pasitaisė mundurą. 
Jis žiūrėjo į artėjantį šarvuotį pasitempęs, ne prislėgtas, bet tik 
pasitempęs. Kai šarvuotis sustojo beveik prie pat laužo, tėvas 
iškošė pro sukąstus dantis, bet taip, kad tik aš vienas suprasčiau: 

— Sunaikink tuos popiergalius, sudegink.— Bet kaip? 

Aš ėmiau stumti koja vieną segtuvą prie ryšuliuko, suvynioto 
į pergamentinį popierių, be paliovos, centimetras po centimetro, 
segtuvas tyliai šnarėjo, palikdamas pėdsaką smėlyje, lyg būtų 
šliaužęs koks gyvulys, gal būt, vėžlys. Iš liuko išlindo petys, ran- 
kos, kareivis pamojo tėvui ir kažko paklausė, tėvas linktelėjo 
galva. Štai segtuvas palietė ryšuliuką kaip tik tą akimirksnį, kai 
kareivis, pasikėlęs ant rankų, iš liuko nušoko žemėn, pastvėriau 
ir vieną, ir kitą ir atbulas pasitraukiau į malkinę, kur man tiesiog 
iškrito iš rankų ryšulėlis, tiesiog iškrito, o segtuvą tebelaikiau 
rankose, vėl nuėjau prie laužo, iš lėto apėjau aplink jį ir atsi- 
stojau šalia tėvo, kuris kalbėjosi su kareiviu. 

Kareivis buvo rausvais garbanotais plaukais ir su dviem raus- 
vomis žvaigždutėmis antpečiuose, jeigu tai jums ką nors sako, 
o ant nušutusio medžiaginio diržo kabojo nušutęs dėklas, kuria- 
me gulėjo tokio pat kalibro, kaip ir tėvo, pistoletas. Ar tik jis 
neketina sumindžioti laužo? Ar tik jis neketina konfiskuoti dar 
įskaitomų lapų ir tam tikroje įstaigoje pažiūrėti, kas juose yra? 
Ar to vertas Rugbiulio policijos postas? 

Anglų kareivis nė nepažvelgė į laužą. Jis nepasidomėjo nei 
sveikais, nei apdegusiais dokumentais. Užsikirsdamas, bet mūsų 
kalba, dirsčiodamas į lapelį, išsitrauktą iš munduro kišenės, ka- 
reivis paklausė tėvą, ar jis esąs vyriausiasis policijos vachmistras 
Jepsenas. Tėvas linktelėjo. O čia Rugbiulis? Tėvas linktelėjo. 
Jeigu taip, tarė anglų kareivis, tai jis turįs suimti vyriausiąjį po- 
licijos vachmistrą Jepseną iš Rugbiulio. Kareivis sulankstė raštelį 
ir vėl įsikišo į mMunduro kišenę. Paskui davė ženklą šarvuočiui, 
ne šarvuočiui, bet šviesioms žvilgančioms akims, įsmigusioms į 
mus pro stebimąjį plyšį, ir ranka parodė tėvui lipti į mašiną. 

Policininkas neskubėjo. 

— Šį tą,— pasakė jis,— juk šį tą leidžiama pasiimti. 

Kareivis nežinojo, ar jis gali leisti, ar ne, ir pirmiausia pasi- 
teiravo to stebimąjį plyšį, šviesiosios akys lyg ir neprieštaravo, 

kareivis pasisuko į tėvą ir parodė į namus. Tėvas nuėjo pirma, 
kareivis ir aš iš paskos. 

Kaip aš bijojau, kaip neapsakomai jaudinausi, kai mes žen- 
gėme pro duris: tariausi žinąs, kaip tokiu atveju galėtų atsitikti, 
bet niekad nė pagalvot nepagalvojau, kad jis, nė nepabandęs 
bėgti, nesipriešindamas, žodžio netaręs, susikraus daiktus, įlips 
į šarvuotį ir išvažiuos, kaip iš jo pareikalavo. Įėjom į virtuvę, 
ant stalo stovėjo pusryčiai, arbatinukas kvietė prisėsti. Policinin- 
kas nuo palangės prie kriauklės susirinko skutimosi reikmenis. 
Įėjom į raštinę su tuščiomis lentynomis, rašomojo stalo stalčiai 
stovėjo atviri lyg išsivėmę. 

Policininkas pasiėmė portfelį, išsitraukė iš jo dėžutę, kurioje 
nieko daugiau nelaikė, kaip tik atsarginį portfelio raktą, ir susi- 
dėjo į ją skutimosi reikmenis. Vienas po kito užkopėme į viršų, 
kelis kartus pasibeldėme į miegamojo duris; pagaliau motina su 
maudymosi chalatu, palaidais plaukais, pravėrusi duris, pro plyšį 
iškišo dvi poras kojinių, rankšluostį ir marškinius, ir vis tylomis, 
ji nematė nei kareivio, nei manęs. Užsukom į mano kambarį, 
tėvas pirma, ir aš paklausiau save, ką jam čia reikia pasiimti, 
bet jis tik apėjo aplink stalą, patapšnojo per jūrų žemėlapį, pa- 
tapšnojo per lovos galą, pirmas išėjo į koridorių ir nusileido į 
apačią, į virtuvę. Kareivis sustojo keli žingsniai nuo tėvo, susi- 
kišo pirštus už nušutusio diržo ir nerodė nė mažiausios nekantros. 
Jis žiūrėjo, kaip tėvas įsipylė arbatos ir, atsiprašęs rankos mostu, 
ėmė gerti arbatą iš storo fajansinio puoduko, pats per puoduko 
kraštą stebėdamas kareivį — vertinamu žvilgsniu, su paslėptu pa- 
sibiaurėjimu. Kol tėvas gėrė, aš laikiau portielį. Kaip jis galėjo 
taip ilgai ir taip ramiai gerti! Ir dar įsipylė antrą puoduką, nors 
kareivis pastatė koją ant kėdės ir ėmė suptis! Tik išgėręs antrą 
puoduką, jis paėmė iš manęs portielį ir padavė man ranką. Pa- 
sišaukė Hilkę iš podėlio ir jai taip pat padavė ranką. Paskui išėjo 
į priemenę ir pasiklausė, pakėlęs galvą, paabejojo, ar čia dar 
lipti į viršų, ar ne, saldžiarūgščiai nusišypsojo kareiviui, bet tas 
neatsakė šypsena, ir pagaliau šūktelėjo į viršų: — Tai viso,— ir 
išsitiesė: jis buvo pasirengęs. 

Mes išlydėjom jį pro duris ir sustojom ant akmeninių laiptukų 
tame pat aukštyje su žalio, alyvų atspalvio, šarvuočio bokšteliu. 
Ant šarvuočio buvo atvaizduota žiurkė, stovinti ant paskutinių 
kojų. 

— Aš greit grįšiu — sušuko tėvas.— Greit. 

Hilkė tyliai pravirko, aš tai supratau, nė nepažiūrėjęs į ją, 
nes jos verksmas panašus į žagulį. Dabar jie stovėjo prie šar- 
vuočio, kareivis paėmė iš tėvo portfelį ir nykščiu parodė į viršų, 
bet tuo metu mus, Hilkę ir mane, dvi nuogos, strazdanotos ran- 
kos atstūmė į šalį, prispaudė prie sienos. 

Jinai atėjo. Motina praėjo tarp mūsų palaidais plaukais, su 
rudu chalatu trumpomis rankovėmis, ji žengė tarsi apčiuopomis, 
minkštas, bet stiprus jos kūnas buvo išsitiesęs, galva atlošta, jos 
eigastis man priminė išdidžią, piktą karalienę — bet kokią? — 
šiaip ar taip, savo pasirodymu ji padarė tai, kad kareivis kumš- 
telėjo tėvui ir kažką pasakė. Laužas bemaž baigė degti. Motina 
sustojo prie laužo ir leido tėvui prieiti arčiau, dar arčiau, visai 
arti. Ji išskėtė rankas, kaip jas išskečia meškeriotojai, rodydami, 
kokią žuvį pagavo. Apsikabino jį. Skubomis ir nevykusiai prisi- 
glaudė. Paskui įsikišo ranką į chalato kišenę ir kažką padavė 
jam, kažkokį mažutį blizgantį daiktą, rodos, peiliuką, jis paėmė 
peiliuką, trumpai mostelėjo ranka, tarsi atsakydamas į signalą. 

— Viskas? — paklausė kareivis. 

Rugbiulio policininkas užsikorė ant šarvuočio, vis žiūrėjo į 
mus, kol mašina suko aplink laužą, o kai žaliąs alyvų atspalvio 
milžinas prašliaužė pro pat mus, tėvas staigiai išsitiesė ir per- 
nelyg išsitempė, duodamas man suprasti, kad nenuleisčiau nosies. 


14 
Mokėjimas matyti 


Už įėjimą reikėjo mokėti pusę kepaliuko duonos. Vadinasi, 
pasibrukę po pažastimi du kepaliukus, buvome tikri, kad gausime 
keturis bilietus, ir iš Blekenvarfo patraukėm užtvankos papėde, 
per pievas Gliuzerupo linkui, paskiau pasukome į rytus, link 
nusususio miškelio, kuris jau priklausė stovyklai, arba draudžia- 
majai zonai, kaip dabar buvo vadinamas visas kraštas tarp Klink- 
bio ir Timenšteto. Nors, po teisybei, ir sunku tai pavadinti sto- 
vykla, nes ten nebuvo iš kiekvienos chrestomatijos žinomos spyg- 
liuotosios vielos, nebuvo barakų, sargybos bokštelių, prožektorių, 
nebuvo nė sargybinių, kurie galėtų greitai apmesti akimi įtvir- 
tintą rajoną ir šitaip jį valdyti. 

Vadinasi, kad galėtų kaip nors išlaikyti vienoj vietoj apie 
šešis šimtus tūkstančių paimtų į nelaisvę kareivių, kurių dau- 
gelis, tur būt, nelabai nė numanė, kad jie belaisviai, anglai, že- 
mai pasilenkę prie žemėlapio, nustatė draudžiamąją zoną: štai 
kelias iš Klinkbio į Gliuzerupą, paskiau paimsim dar galą Huzu- 
mo plento, pasuksim į rytus Faltmoro link, o toliau riba tegul 
trauksis į Timenštetą, tuo būdu aplink visą draudžiamąją zoną 
eis kelias, ir tuo keliu paleisim šarvuočius patruliuoti. 

Karas, kuris iš pradžių vyko taip rentabiliai, pasibaigė. Visus 
tuos, kas atkeliavo iš šiaurės, pabėgo iš rytų, sėkmingai paspru- 
ko iš pietų, gaudė šarvuočiai ir grūdo į draudžiamąją zoną, ku- 
rioje ne tik buvo leidžiama laisvai judėti: kareiviai galėjo patys 
nuspręsti, kur statytis palapines, galėjo skaityti paskaitas, saky- 
sim, tokia tema, kaip ištuokos teisė, galėjo be leidimo skintis 
Tūgštynes ir tokias naudingas sveikatai dilgėles, taip pat niekas 
nedraudė rengti dainos vakarų, meninio skaitymo vakarų ir dra- 
Mos spektaklių. Artistų buvo per akis. Gretimų vienkiemių gy- 
Ventojams buvo leidžiama lankyti dramos spektaklius draudžia- 
Mojoje zonoje, tik belaisvių artistų naudai iš mūsų buvo reika- 
laujama po pusę kepaliuko duonos. 

Aš neketinau kelti klausimo, kaip Volfgangas Makenrotas 
Psichologiškai įvertins faktą, kad pirmą savo pažintį su teatru 

turėjau apmokėti puse kepaliuko duonos, tarp kitko, kareiviškos 
duonos, kuri per intendanto rankas buvo iškeliavusi iš draudžia- 
mosios zonos ir paskui per mūsų rankas sugrįžo atgal. Šiaip ar 
taip, mes žygiavom link nusususio miškelio: aš, Hilkė, daktaras 
Busbekas ir dailininkas, kartoninėje dėžutėje nešantis abu kepa- 
liukus duonos. Oras? Įprasti plunksniniai debesys; vėjas — rims- 
tantis vestnordvestas. Debesuota su pragiedrėjimais. Taigi teatro 
oras; taip aš tada nemaniau, bet šiandien norėčiau konstatuoti. 
Intendantui padavėme duoną, jis mus suskaičiavo ir įleido į vidų, 
ir ilgakarčiai laivyno pėstininkai, kuriems buvo pavestas kapel- 
dinerių vaidmuo, nulydėjo mus į priekį, arti žemutės scenos, įtai- 
sytos tarp medžių — eglių, bukų, alksnių — ir aptvertos surištais 
palapinių brezentais. Juokdamiesi, kai kurie kažką srėbdami iš 
katiliukų, sausoje pievoje turkiškai sėdėjo koks dvylika tūks- 
tančių žiūrovų, daugelis miegojo, nuostabiai daug kas rakinėjo 
basų kojų tarpupirščius. Į retą, vis dėlto šiokį tokį prieglobstį 
žadančią giraitę nuolat atskrisdavo šarkų porelė, bet, nesiryžusi 
nutūpti, vėl nuskrisdavo sau. Pempės jau seniai paliko draudžia- 
mąją zoną, taip pat iškeliavo fazanai ir ramybę mėgstantys lau- 
kiniai triušiai. 

Prieš prasidedant spektakliui, žodį tarė žmogus išblizgintais 
auliniais batais, raukšlėtu naujagimio veidu, matyt, intendantas. 
Jis išlindo iš miškelio į sceną, pareikalavo ramybės ir ėmė dėstyti 
apie emocijas. Aplinkui pasipylė negarsūs pliaukšėjimai, pasi- 
girdo truputį keiksmų: užskrido sparvos ir gyliai, bet jie nesu- 
trukdė spektaklio. 

Taigi jame buvo pasakojama apie tipą susivėlusia barzda ir 
geležine ranka — tikrąją, kaip paaiškėjo, jisai atidavė už savo 
imperatorių, — dar buvo daug šnekų apie tai, koks jis narsus ir 
taurus ir taip toliau, ir kad jis stačiai proskynas kapojęs priešo 
raitelių gretose, ir kad jis, žinoma, didžiavosi savo žaizdomis. 
Prieš imperatorių jis neturėjo nieko, šis buvo jo bičiulis, bet 
vyskupo ir mažųjų kunigaikščių negalėjo pakęsti, dėl to kad jie 
buvo geri pašlemėkai ir dėl to kad jis stovėjo jiems skersai ke- 
lio, o jie, savaime suprantama, norėjo pašalinti jį nuo kelio, 
bet draugai ir narsieji raiteliai ilgokai neleido to padaryti; vis 
dėlto barzdyla pagaliau buvo paskelbtas žudiku ir padegėju ir 
pakliuvo Heilbrone į kalėjimą, kur sargas leido jam sėdėti so- 
delyje ir šildytis saulėje. Bet tas jau nebepadėjo. Jis numirė II 
numiręs dar gynėsi nuo geliančių sparvų, lygiai kaip gynėsi nuo 

sparvų ir gylių kunigaikščiai Ir damos: tokių dalykų teatre pa- 
sitaiko. 

Niekad nemaniau, kad teatras gali būti toks nuobodus. Jau 
tas vienas, kaip ten jie kalba, pavyzdžiui: „Tūkstantis velnių!“ 
Arba: „Ligi mirties.“ Arba: „Pasakyk savo viršininkui, kad jo 
didenybei imperatoriui aš, kaip visados, jaučiu deramą pagarbą.“ 
Ilgainiui aš ėmiau labiau domėtis pašėlusiais pliaukšėjimais ir 
keiksmais, kuriais žiūrovai ir aktoriai atsakinėjo skaudžiai ge- 
liantiems bimbalams, negu kalbomis scenoje. Kad ir kaip norė- 
damas, vis dėlto aš taip pat negalėjau juoktis kartu su visais, 
o juo labiau ploti, kai tipas su geležine ranka staiga sušuko: 
„O jis, pasakyk jam tai, tegu pabučiuoja man į užpakalį.“ 

Vienintelis žmogus, kuris mane domino, buvo toks brolis 
Martinas, aktorius, vaidinęs su vienuolio abitu: jis išsyk man 
priminė brolį Klasą; jo balsas, judesiai, tai, kaip jis stovėjo, tru- 
putį pasikūprinęs, taip priminė man brolį Klasą, jog aš kumšte- 
lėjau dailininkui ir atkreipiau jo dėmesį į tą brolį Martiną; dai- 
lininkas linktelėjo, tartum jis dar daugiau būtų numanęs. Broliui 
Martinui nelabai kas plojo, o kiti stačiai neturėjo kur dėtis nuo 
plojimų, ypač storabalsės moterys: vos tik jos pasirodydavo, 
nuskainiodavo gėlės žiedelį arba išspausdavo kokią ašarą, tuoj 
kildavo tikra plojimų audra, o kai vienai — tai buvo per atsi- 
sveikinimą Jagsthauzene — nusmuko vešlūs plaukai ir išlindo 
tiesus vyriškas sklastymas, visus dvylika tūkstančių žiūrovų pa- 
gavo neapsakomas entuziazmas. 

Hilkė, tiesa, toje vietoje supratingai apsiverkė, ir paskiau 
dailininkas ją pagyrė, kad ji viena suvokusi šią sceną, tokių da- 
lykų teatre pasitaiko. Iš pradžių dar man knietėjo nusėlinti už 
scenos, į miškelį, aš tikėjausi ten kažką surasti, bet juo ilgiau 
truko spektaklis, juo abejingesnis dariausi tam, kas dedasi bukų 
Ir eglių paunksnyje. Ėmiau skaičiuoti civilius, sumečiau, kiek jie 
sunešė kepaliukų duonos alkanam, kaip visada, menui paremti: 
lyg trisdešimt, lyg trisdešimt penkis? Tikrą skaičių, tur būt, žino 
tik intendantas. „(Vargas man“ ir „aiman“, kurie pagaliau — jau 
ėmė temti — pasigirdo scenoje, skambėjo gana įtikimai, nes tokį 
Veislingeną, itin biaurų tipą, taip sugėlė bimbalai, jog jam vei- 
das sutino, bet tie skundai ypač rodė, kad spektaklis jau eina 
Prie pabaigos. Ir tikrai ėjo prie pabaigos, nes barzdyla su gele- 
žine ranka davė suprasti, kad jis miršta lyg iš sielvarto, lyg iš 
apmaudo, o gal dėl to, kad sielvartas ir apmaudas kažkaip ne- 

laimingai susimetė į krūvą. Man tai buvo visai nei šilta, nei šal- 
ta ir nepavyko prisidėti prie žiūrovų džiūgavimo — pernelyg 
apvylė mane pirmoji pažintis su teatru. 

Aš nekantravau eiti namo, bet dailininkas dar turėjo kažkokį 
reikalą, liepė mums palaukti ir dingo miškelyje už scenos. Žiū- 
IOvai atsistojo ir ėmė skirstytis; daugelis merkė ir. švilpčiojo 
Hilkei arba kvietė eiti kartu su jais. Dabar paaiškėjo, kad dau- 
gelis žiūrovų miegojo, jų niekas nė nežadino, o tiesiog žangstė 
per juos. Kai kurie žiūrovai eidami, šnekučiuodami kažką srėbė 
iš katiliukų. Daugelis žiūrovų ėjo basi, kojines nešėsi rankoje, 
o surištus batus persisvėrę per petį. Buvo ir visai nepastebimų 
žiūrovų. Kurie galėjo sau nueiti, ir niekam nė į galvą neding- 
telės palydėti jų akimis. 

Hilkė pasisveikino su tokia Laura Lauricen, kuri, kiek aš ži- 
nojau, sirgo cukralige; daktaras Busbekas kalbėjosi su ponia Zel- 
ring iš Zelringo dvaro, kitaip tariant, jis kantriai leido jai savais 
žodžiais dėstyti tai, ką jis ką tik matė scenoje. Su tokiu žmogum, 
kaip Veislingenas, ji sakėsi buvusi pažįstama ir tą tipą laikanti 
nė kiek neperdėtu. 

— Tikėkite manim, daktare,— kalbėjo ji,— tokių Veislin- 
genų pasaulyje gyvas galas.— Ir daktaras Busbekas jai neprieš- 
taravo, nes savo kalbomis ji galėjo tiesiog galvą išbelsti. Mar 
ji pasakė: — Na, mielas Zigi, kaip tau patiko mūsų kareiviu 
spektaklisė — Ir, nepalaukusi, kol aš pareikšiu savo nuomonę, j 
ėmė dėstyti ne vien tai, kas man patiko, bet ir kodėl patiko 
Ačiū dievui, ji greitai aptiko Magnusenus, kurie taip pat dar ne 
žinojo, ką matė scenoje, ir mes ja atsikratėme. Kurgi pragaišc 
dailininkas? 

Kai jis pagaliau sugrįžo, ir jo eisena, ir veidas sakyte sakė 
kad sužinojo kažkokią naujieną ir nesitveria noru ją kuo grei 
čiau papasakoti; mosuodamas rankomis, atstatęs lūpas, pliauk 
šėdamas liežuviu, jis yrėsi per diskutuojančius būrelius ir, nespė 
jęs prieiti prie mūsų, išdrožė: 

— Tai jis. Tai tikrai jis, Klasas! Rytoj bus namie. 

Kiekvienas iš mūsų norėjo sužinoti kuo daugiau, ir Hilk 
jau buvo belekianti už scenos, į miškelį, bet dailininkas nusi! 
tempė mus tolyn, tik kartodamas: 

— Ne, ne dabar, — ir tempė, ir stūmė mus prie draudžiamc 
sios zonos ribos, pro šarvuotį, per lieptą iš eglių kamienų. 

— Tai Klasas,— tarė jis ir pridūrė: — Berniukas gyvas. Įsi- 
vaizduokit: nežuvo. 

— Tasai su abituė — paklausė Hilkė. 

— Aš netikėjau savo akimis,— kalbėjo dailininkas,— bet 
neapsirikau. Kaip jis pakliuvo į draudžiamąją zoną? Matyt, jį 
sučiupo, ir tiek. Dukart jis bandė prasmukti namo, ir dukart jį 
pagavo ir pristatė čionai. Jis ilgai gulėjęs ligoninėje, kiek aš 
supratau, popieriai ar aktai, ar nuosprendžiai sudegę per lėk- 
tuvų antpuolį, taip pat galimas daiktas, kad vėliau, kai jis buvo 
nugabentas į karo kalėjimą, kažkas vilkino jo bylą, o išvaduotas, 
kiek aš supratau, jis pėsčias patraukęs čia iš Altonos, bet šar- 
vuočiai jį... o dabar jis laukia, kada paleis; kadangi pirmiausia 
paleidžiami žemės ūkio darbininkai ir aktoriai, jis pasidaręs 
aktorium, vis įvairiau.— Be to, gerokai padėjo dailininkas, ir jam 
pažadėta, kad Klasas bus paleistas kiek galint greičiau... tikriau- 
siai jau rytoj.— Įsivaizduokit: jis vėl čia. 

Einant namo, kalbėjo vienas dailininkas, tik retkarčiais per- 
traukiamas trumpų mūsų klausimų; mes pareikalavom, kad pa- 
pasakotų viską, kas jam krito į akis per pasimatymą, ir jei aš 
tada nesistebėjau, tai dabar negaliu atsistebėti, kiek jis suspėjo 
pamatyti. Kaip džiaugėsi tas senas žmogus, apsakyti neįmanoma! 
Koks jis buvo apstulbęs! Tik vieną kartą jis paniuręs nutilo: 
būtent tada, kai Hilkė pasakė, kad ji savo kambarį užleisianti 
Klasui, jis to vertas. 

— Rytoj iš pat ryto pradėsiu kraustytis, — tarė ji, — ir jei vi- 
durdienį pareis, galės išsyk užimti mano kambarį. 

— Dar palūkėk,— tarė dailininkas,— dar per anksti ruoštis. 

— Bet juk jis grįš? 

— Taip, grįš, aš pats rytoj jį pasiimsiu, bet pirmiausia, gal 
būt, keletą dienų jis pagyvens pas mus Blekenvarife. 

— Ar jis taip nori? 

— Jis to prašė manę. Sakė, kad tik tada išeis iš draudžia- 
mMosios zonos, jei galės pas mus pabūti. Tikriausiai neilgai, ke- 
lias dienas. Jam reikia pirma atitokti. 

Ką jis norėjo tuo pasakyti: atitokti? Kaip tai paaiškinti? Ką 
tik aš klausiau, visi pagalvoję gūžčiojo pečiais, atsakinėjo man 
irgi klausimais arba sakė — pamatysim: tada aš negalėjau su- 
laukti Klaso grįžtant. 

Klausimai nieko nedavė nei pradžioje, nei vėliau, pagaliau 
ir Klasas man nieko į juos neatsakė, net kai jį pamačiau po tiek 

laiko, nieko doro iš jo negalėjau išgauti: jis miegojo. Miegojo 
jis rytą ir vidurdienį, ir kai saulė švietė, ir kai lietus lijo. Jie 
įkurdino jį nebaigtam Blekenvarfo kambary, ten jis miegojo 
ant paguldyto tiesiai ant grindų matraco, tiesa, pašalino iš ten 
kopėtėles ir krūvą kalkių, vinių, nuorūkų ir švininių vamzdžia- 
galių. Jis gulėjo ant plataus matraco, užsiklojęs antklodę su ža- 
liais ir juodais dryžiais, kurią dailininkas atnešė iš savo ateljė; 
kartais galėjai pamatyti vien jo neblizgius plaukus, iškištą koją 
arba sužalotą ranką, ant kurios jis buvo užsimovęs vilnonę 
kojinę. 

Man buvo uždrausta pas jį įeiti, tad aš dažnai stovėdavau 
kantriai prie lango, prisidėjęs rankas prie veido, ir pavyduliavau 
Jutai, kad jai leidžiama sėdėti prie jo matraco, juo rūpintis ir, 
matyt, saugoti jo miegą. Ji atnešdavo jam valgyti. Žiūrėdavo, 
kaip jis valgo — pusiau gulomis, pasirėmęs alkūneė,— ir kartais 
užklodavo jam pečius, kai jis vėl atsiguldavo. Ji nekreipdavo 
į mane dėmesio net tada, jei aš išdygdavau priešais langą kaip 
tik tą akimirksnį, kai ji ilgiau, negu reikia, kuisdavosi su brolio 
drabužiais, tinkindavosi kelnes ir švarką, prieš rūpestingai juos 
sudėdama. Net ir tada, kai Klasas miegodavo sode po obelimis, 
kur nors gyvatvorės užuovėjoje, ji tupėdavo šalia jo, prakauli 
ir budri, ir neprileisdavo manęs arti, — Klasas ir buvo, ir nebuvo 
čia, matomas, bet nepasiekiamas jos apsaugoje. 

— Tai ką, mažyti? — pasakė jis man kartą, ir tik tiek. 

Taigi nieko man daugiau neliko, kaip tik priprasti prie jo 
nuovargio. Aš bėgdavau į Blekenvarią, tikėdamasis rasti jį mie- 
gantį, rasdavau jį miegantį ir, valandėlę bergždžiai pažiūrėjęs 
į jį, pagalvodavau: na, jei ne, tai ne, ir eidavau ieškoti daili- 
ninko, kuris irgi nežinojo, ar ilgai dar miegos Klasas, bet jis 
suprato, kodėl brolis nieko daugiau nenori, kaip tik miegoti. 
Nors iš Klaso nebuvo nieko doro, nors man jis tik mirktelėdavo 
ir daugių daugiausia liūdnai šyptelėdavo, tomis dienomis aš kiek 
galėdamas dažniau skubėdavau į Blekenvarią, gal būt, todėl, 
kad norėjau būti arti brolio, kai jis galutinai pabus, bet grei- 
čiausiai todėl, kad dailininkas kaip tik baigė savo autoportretą, 
kurį pradėjo netrukus po to, kai pametė poziciją prie malūno. 

Pirmiausia visados pas Klasą, bet ten nieko naujo, o iš ten 
per sodą į ateljė, pas dailininką, kuris pažindavo mane jau iš 
to, kaip aš atidarydavau duris, ir išsyk šaukdavo iš kambario 
galo: 

— Greičiau šen, Vit-Vitl 

Vadinasi, vėl kažkas užkliuvo. Įtikinėjimas spalvomis, nėpa- 
cenkinti žvilgsniai. Jis tapė savo paskutinį „„Autoportretą“. Jis 
žiūrėjo į tą antrą Nanseną ir pamažu suprato, kad nėra pana- 
šumo. 

— Aš tiesiog nematau savęs, — kalbėjo jis, — nieko nelieka, 
viskas per greit keičiasi, aš negaliu šio prieštaravimo pašalinti 
iš portreto. Spalva staiga pasidarė nepatikima, kažkokia pereina- 
ma, ji velniškai linksta emancipuotis,— dėstė jis,— virsta ener- 
gija, kurios efektų negali numatyti. Na, pažiūrėk, Zigi, ir paban- 
dyk tai aprašyti, tik tada tu suprasi, kaip mažai galima pasiekti 
aprašymu, jei spalva virsta energija. Judėjimu. Judėjimu erd- 
vėje. 

Aš sėdėjau ant gelumbe aptrauktos dėžės jam už nugaros, 
trupučiuką į šoną, ir žiūrėjau, kaip jis mėgina save „išlaikyti“ 
tam tikroje vietoje, po tam tikru dangum, tokiame landšaite, 
kur su raudonais kaip ugnis lapenų kailiniais vaikštinėja Bal- 
tazaras, gerokai nedrąsus, kad kokios, perspektyvos sutramdy- 
tas. Japoniškas popierius, prisigėręs spalvos, panėšėjo į audek- 
lą, o skirtingos šviesos padalytas veidas — į lengvutę kaukę, pro 
kurią dūlavo pasaulis. Kairioji veido pusė bejėgės raudonai pil- 
kos spalvos, dešinioji — žaliai geltonos, fonas nutapytas raudo- 
nomis dėmėmis — taip jis žvelgė iš portreto. Dvi skirtingos vei- 
do pusės ir pilkos akys, iš toli žiūrinčios pro melsvą šydą, šiek 
tiek rodė, kaip jam sunku tapyti savo portretą. Jei pasakysiu: 
pravira burna, pasirengusi kalbėti, tai tam prieštarauja balkšvai 
švytinti kakta. Jei pasakysiu: mėlynas šešėlis ant nosies kupros 
jungia abi veido puses, turėsiu pripažinti, kad jis jas ir skiria. 
Nieko nebuvo vieningo: nei burna, nei akys, nei ausys, kurios 
man atrodė dirbtinės, tartum nukaltos iš metalo. 

— Ką jis sako? — paklausė dailininkas nekantriai. — Na, ką 
tau sako tas paveikslas? Juk tu gali tai išreikšti. Kai tu ką nors 
galvoji, neapsieini be kalbos, kai ką matai, neapsieini be žodžių. 
Tai ką gi? — Aš nežinojau, ko jis iš manęs reikalauja, nesupra- 
tau, kodėl jis negali ar nenori tenkintis tomis dviejomis veido 
pusėmis — raudonai pilka ir žaliai geltona.— Nėra turinio, — 
tarė jis, — turinio paveiksle nebūtina ieškoti, bet kas tada? Ne, 
Baltazarai, spalva negali tapti plokštuma, atsimeni, kai žiemą 
akvarelė ant popieriaus staiga sušalo, sniegas užtušavo spalvas, 
tirpdamos jos susiliejo — kas čia atsitiko? Ar spalva pavirto 

energija? Ta pačia energija, kuri kuria kristalus ir dumblius? 
Samanas? Kaip tau atrodo, Vit-Vit? Kaip paaiškinti, kodėl mes 
nieko negalim kaip reikiant išreikšti? Ar nemokame paklusti, ar 
nemokame matyti? Baltazaras mano, kad mes vėl turim pradėti 
mokytis matyti. Matyti, viešpatie, pagaliau nuo šito viskas ir 
pareina. 

Jis paėmė du autoportreto eskizus ir pastatė gretimais ant 
molberto, pasitraukė ir visa įtempta pasukto liemens laikysena 
išreiškė nepritarimą ir nepasitenkinimą. 

— Čia ir tu matai, Zigi,— perdaug skurdu, perdaug neprie- 
kaištinga. Tas iš vidaus švytintis mėlis visam veidui — nebėra 
vietos judėjimui. Ar tu žinai, ką reiškia matyti? Gausinti? Ma- 
tyti reiškia skverbtis gilyn ir gausinti. O gal ir atrasti. Kad būtum 
panašus į save, reikia atrasti save, vis iš naujo, kiekvienu žvilgs- 
niu. Kas atrasta, tas ir įkūnyta. Čia, šituo mėliu, kuriame niekas 
nesvyruoja, kuriame nėra nerimo, niekas ir neįkūnyta. Niekas 
ir nepagausinta. Kai tu matai, kartu ir pats esi matomas, tavo 
žvilgsnis grįžta atgal. Matymas, dievuli, gali reikšti ir investa- 
vimą arba permainų laukimą. Prieš tave viskas — daiktai, senis, 
bet tai ne jie, jei tu neįdėsi ko nors nuo savęs. Matyti — tai 
anaiptol ne protokoluoti. Reikia būti pasirengusiam ir atšaukti. 
Tu nueini ir grįžti, ir kažkas jau pasikeitė. Atstok nuo mano 
galvos su protokolais. Forma turi svyruoti, viskas turi svyruoti, 
viena šviesa čia nieko nepadarys. 

Arba štai, Vit-Vit, šitas paveiksliukas, šiltai saulės pergertas. 
Baltazaras laiko atkišęs ant delno mažytį malūnėlį, o aš jo visai 
nepaisau. Matai, ten, kur jau kažkas yra, kur esama dar ko 
nors, turi būti ir judėjimas nuo vieno prie kito. Matymas — 
tai lyg kokie mainai. O iš to kyla abipusė permaina. Paimk per- 
taką, paimk horizontą, vandens griovį, pentinių krūmą — vos 
tik tu juos pamatei, ir jie tave pamatė. Jūs pažįstate kits kitą. 
Matyti taip pat reiškia eiti prieš kits kitą, mažinti nuotolį. Galgi 
ne? Baltazaras mano, kad viso to per maža. Jis tvirtina, kad 
matyti — tai ir iškelti aikštėn. Ką nors taip atskleisti, jog niekas 
pasaulyje negalėtų dėtis to nematęs. Aš nežinau, bet man ne 
prie širdies tas žaidimas demaskavimu. Nuplėšk svogūnui iš 
eilės visus sluoksnelius, ir nieko nebeliks. Štai ką tau pasakysiu: 
pradedi matyti tada, kai nebesidedi, kad tu tik stebėtojas, II 
atrandi tai, kas tau reikalinga,— šitą medį, šitą bangą, šitą pa“ 
plūdimį. 


288 


O štai čia, ar tas paveikslas ką nors sako? Aš turėjau pada- 
lyti veidą — čionai raudonai pilkas, ten žaliai geltonas, aš ne- 
žinau, kaip kitaip galėčiau tai išreikšti, bet tikro panašumo vis 
tiek nėra. Žiūrėdamas į tą autoportretą, galėčiau tvirtinti: jis 
nieko bendro su manim neturi, jam per daug trūksta. Jam trūks- 
ta galimybių, tas ir svarbiausia. Kai tu ką nors tapai, daiktą, vei- 
dą, turi įdėti į jį galimybes, kurios slypi jame. Vienam kitam 
tai yra pavykę autoportrete: žiūri į veidą ir matai, kokiom ligom 
tas žmogus si:go, gal būt, net kokia buvo jo materialinė padė- 
tis. O čia stačiai per daug trūksta. Nepamatyta, todėl ir neat- 
vaizduota. Įveikti, įvaldyti — tai irgi matyti. Nutapysiu dar kar- 
tą, nutapysiu kitaip. Kaip tu manai? 

Maksas Liudvigas Nansenas dažnai taip kalbėdavo, ypač kai 
ieškodavo sprendimo ir galvodavo balsu. Atsakyti į jo klausi- 
mus nė nereikėdavo, nes jie buvo daugiau skirti sau pačiam, ne- 
gu pašnekovui. Vadinasi, man. Tokį jo šnekumą, galimas daik- 
tas, skatino rugių degtinė, kurią jis gėrė su sodos vandeniu arba 
kia suvilgyti.“ Buteliai ir ąsotis su moliūgų sultimis stovėjo ne 
spintoje, bet ant spintos, kaip kitados kadaginė: galimas daik- 
tas, jis statė juos ten, kad ne taip patogu būtų įsipilti. O gal jis 
norėjo, kad kiekvienas stiklelis atsieitų šiek tiek vargo. O gal 
tiesiog norėjo mažiau gerti. Mat, keliant ąsotį ir butelį nuo spin- 
tos, visada buvo pavojus bent moliūgų sultimis apsilieti, o juo 
daugiau jis gėrė, juo tas pavojus didėjo. Kiekvieną sykį, pilda- 
masis naują stiklelį, jis nutaisydavo susirūpinusią miną ir visa- 
dos vienodai mostelėdavo ranka į mano pusę, reikšdamas apgai- 
lestavimą, kad negalįs ir manęs stikleliu pavaišinti. Kas norė- 
davo su juo pasikalbėti, turėdavo pirmiausia su juo susidaužti: 
Teo Busbekas, Okas Brodersenas, du anglų karininkai, lanky- 
reikia suvilgyti“. Tik vienam jis nepasiūlė išgerti: Berntui Malt- 
Canui. 

Aš sėdėjau ant gelumbe aptrauktos dėžės, kai šis įėjo į ateljė, 
labai didelis vyriškis įkritusiais skruostais, palaikiu ir, kaip man 
atrodė, kabančiu lyg ant baslio kostiumu. Dailininkas švelnino 
Mėlyną spalvą, skiriančią veidą į dvi dalis. Maltcanas pasisakė 
buvęs su reikalais Hamburge ir ta proga užsukęs čia, po pažas- 
timi jis laikė pasibrukęs knygą „Spalva ir opozicija“.— Ši- 
taip, — tarstelėjo dailininkas ir dirbo toliau, nekviesdamas sve- 

čio prisėsti. Jis jau šėniai, tarė Maltčanas, galvojęs atvažiuoti, 
norėjęs parašyti dar prieš keletą metų, jiems reikią šį tą išsiaiš- 
kinti, aptarti, tinkamai nušviesti. 

Jis stovėjo už dailininko nugaros, trynėsi smilium smakrą, 
tarpais žingtelėdavo lyg su kojokais į šoną. Pirmiausia jis turįs 
prašymą. Ar dailininkas girdėjęs apie naują žurnalą, leidžiamą 
Miunchene? —,,Tauta ir menas“? — šaltai paklausė dailininkas, 
o svečias nesidrovėdamas pataisė: „Amžinos vertybės“, žurna- 
las vadinasi ,Amžinos vertybės“. Jis, tiesa, nesąs redakcijos na- 
rys, bet turįs vilčių tapti nuolatiniu bendradarbiu, žurnalas iš- 
einąs kartą per mėnesį. — Neteko girdėti, — tarė dailininkas, — 
man neteko girdėti, —ir nesiliovė dirbęs. Maltcanas dirstelėjo 
į duris, geriau būčiau iš viso čia nėjęs, tur būt, pagalvojo jis, 
bet kaip išsisukti, jei atėjai ir jau pradėjai kalbą, dabar viena 
sukibę su kita, daugių daugiausia galima viską pagreitinti, vadi- 
nasi, žurnalas bus mėnesinis ir atitiks visus reikalavimus. Malt- 
canas žinojo ne vien tai, ką sakė, jis žinojo daugiau. Jis gir- 
dėjęs apie seriją, apie ciklą darbų, reikšmingai pavadintą „Ne- 
matomi paveikslai“, ar nebūtų galima į juos pažvelgti? Jis būtų 
labai dėkingas. Ar redakcija tam tikromis sąlygomis negalėtų 
išspausdinti žurnale vieną ar kelis piešinius? Žurnalui tai būtų 
didelė garbė ir taip toliau. | 

Jis pažvelgė į dailininką siauromis neramiomis akutėmis, 
nuo to pirmojo atsakymo daug kas priklausė. Dailininkas pa- 
purtė galvą. Ciklas nesąs visas, jis buvęs konfiskuotas, perėjęs 
per daugelį rankų, kai kurie paveikslai — ir kaip tik tie, kurie 
jam ypačiai svarbūs, — žuvę; dabar, tiesa, ciklas vėl pas jį, bet 
rodyti nepilną ciklą nesą prasmės. Atsakymas, matyt, buvo palan- 
kesnis, negu Maltcanas tikėjosi. Jis žengė kelis žingsnius į prie- 
kį, norėdamas patraukti į save dailininko akį, bet šis, tarytum 
kreipdamasis į savo autoportretą, vėl prakalbo: 

Ar „Tautos ir meno“ redakcija neapsirinkanti, tiek daug dė- 
mesio skirdama kaip tik jam? Ar čia nesama kokio neapsižiū- 
rėjimo4 Tada Maltcanas, po truputį traukdamasis, versdamas 
save šypsotis, ėmė aiškinti: tai esąs naujas žurnalas, pavadin- 
tas „Amžinos vertybės“, jis atviras visoms pakraipoms, reikią 
užkimšti spragas, atsiradusias visuotinio apakimo laikais, ta! 
svarbiausias uždavinys, ir taip toliau. Dailininkas linkčiojo, ap: 
skritai, rodės, jis neturi nieko prieš, bet dėl savęs abejoja: kam- 
pas, kuriame įsikūręs žurnalas ,,Amžinos vertybės“, jo nuomone, 

nepakankamai jaukus, ten per daug šviesos, todėl jis verčiau 
pasiliksiąs „baisybių kambaryje“, į kurį jį kadaise ištrėmusi 
„Tautos ir meno“ redakcija; ten, „baisybių kambaryje“, jis jau- 
čiąsis Kaip namie, draugų jam nestingą, be to, tai tokia vieta, 
kokios jis visada pageidavęs sau ir savo paveikslams: iš viso 
to, ką pasaulyje verta vaizduoti, ne paskutinę vietą užimančios 
baisybės, o kadangi jis dažnokai bandęs savaip parodyti tas bai- 
sybes, tai visiškai ir tinkąs tokiam „kambariui“. Jeigu jis, Malt- 
canas, leisiąs jam tarti žodį savo paties reikalu, jis, Nansenas, 
dėkingas už tai, kad šisai paskyręs jam tą vietą, visus tuos me- 
tus jis tuo džiaugęsis. Ir jis labai prašąs, kad jį paliktų ,„baisy- 
bių kambaryje“. 

Tada Maltcanas atsiduso, pasisukiojo kaip sraigtas ir ėmė 
skausmingai, bet ne beviltiškai linkčioti: — Taip, taip, aš žinau, 
taip yra buvę, dabar tiesiog galva neišneša,— gerai, kad daili- 
ninkas apie tai prašnekęs, jis, Maltcanas, net tikėjęsis, kad kil- 
sianti kalba apie tai, nes tai esanti antroji jo vizito priežastis: 
jis norįs šį tą paaiškinti, norįs prisidėti prie to, kad „viskas būtų 
tinkamai pamatyta“.— Tinkamai pamatyta? — paklausė dailinin- 
kas, ir Maltcanas su įkarščiu atsakė: — Taip, tinkamai ir kaip 
tik taip, kaip tat suprato tik labai nedaug kas. 

Jis norėjo kalbėti toliau, matyt, turėjo iš anksto pasirengęs 
visus argumentus, bet tuo metu prabilo dailininkas lygiu balsu: 
jis nieko negalįs sau padaryti, bet tokį, kokį pamatęs Maltcanas, 
jis ir pats save matąs: „nutepliota velniava ir išsigimimo mani- 
festas"— juk tokios nuomonės buvęs Maltcanas, taip jis rašęs, 
ir kas gi bus, jei dabar panorėsi tai pamatyti „tinkamai“. Jam 
Pasaulis iš tikrųjų pilnas šmėklų, ir jeigu žmogus, tapantis pa- 
Veikslus, perkelia į priekį kadaise nubrėžtas ribas, jį reikią lai- 
kyti išgama. Adolfas Cigleris iš Vokiečių dailės namų niekad 
šitokių dalykų neišdarinėjęs, todėl jis ir likęs vokiškų gėdos 
Plaukų tapytoju ir, žinoma, nepatekęs į išgamų gretas. Ne, kaip 
Jau sykį Maltcanas jį pavadinęs, tegul malonėjąs ir toliau taip 
Vadinti, jis iš pat pradžių jį „tinkamai“ pamatęs. 

Maltcanas šyptelėjo, iš visa ko atrodė, kad jis tam buvo pa- 
siruošęs. Jis džiaugiąsis, kad dailininkas paminėjęs kaip tik šią 
dviprasmišką formuluotę, iš jos kaip tik ir matyti tai, ką tik ne- 
daug kas tada supratęs. Nutepliota velniava, tiesa, taip jis rašęs 
ir kalbėjęs apie Makso Liudvigo Nanseno paveikslus, šito jis 
alaipto] neketinąs neigti. Bet argi neaiškų, ką jis turėjęs gal- 

voje? Kam jis tai taikęs? Tiksliai tas sakinys skambėjęs taip: 
„Pasijunti apsuptas nutepliotos velniavos." Ar ne tiesa: „pasi- 
junti apsuptas“ — juk aiškiau nepasakysi. Velniava jam buvusi 
tai, kas daręsi aplinkui, dailininkas savaip pavaizdavęs tą poli- 
tinę velniavą; jam, Maltcanui, buvę svarbu nurodyti išorinio 
pasaulio ryšį su meninių vaizdų pasauliu, tegul ir slapta, dvi- 
prasmiška forma apie tai užsiminti. Jis dar ir šiandien negalįs 
atsistebėti, kad daugelis to nepamatę. 

Maltcanas kalbėjo ir kalbėjo, ėmė skubėti, bandydamas įro- 
dyti, kad esama visokių matymo būdų — kartais, gal būt, ir neti- 
kėtų, ir jam buvo labai nesmagu, kad, bedėstant tuos argumen- 
tus, atsidarė durys. , 

— Tai tu, Teo? — sušuko dailininkas. Daktaras Busbekas 
neatsakė, jis iš lėto priėjo arčiau, nustebęs žvilgtelėjo į svečią, 
išsyk norėjo išeiti ir atsiprašydamas tarė: 

— Jau susikroviau daiktus, Maksai. Tik užėjau pasakyti, kad 
viskas gatava. 

— Turiu svečią, — tarė dailininkas ir apsigręžė, o tada Teo 
Busbekas nužvelgė aukštąjį vyrą su palaikiu kostiumu, pakėlė 
akis, buvo matyti, kad jis stengiasi prisiminti, galų gale pa- 
klausė: 

— Berntas Maltcanas? — Maltcanas truputį linktelėjo. — 
Berntas Maltcanas iš „Tautos ir meno“? — netikėdamas savo 
akimis, paklausė Teo Busbekas. 

— Tas pats, — tarė dailininkas, — mano globėjas, mano slap- 
tas gynėjas, jei dar nežinojai. Jis smarkiai rizikavo, ir, kaip 
dabar pasirodė, niekas iš mūsų to nepastebėjo. Mes stačiai ne- 
mokėjom tinkamai žiūrėti. 

Maltcanas parodė dantis, pakėlė ranką, tarsi prašydamas 
žodžio, papurtė galvą ir kostelėjo. Jis vedžiojo akimis nuo vie- 
no prie kito. Skėstelėjo rankomis: leiskit gi man pabaigti, bet 
dailininkas nebenorėjo daugiau klausyti; nepermaldaujamu vei- 
du jis ramiai priėjo prie Maltcano, nerodydamas nei pykčio, 
nei paniekos, mostelėjo ranka į duris ir, nepakėlęs balso, 
tarė: — Lauk! — o kadangi Maltcanas nustebes įbedė į jį akis, 
pakartojo: — Lauk! — Negalėčiau pasakyti, kaip aš būčiau pasi- 
šalinęs, taip trumpai paragintas, o Maltcanas, šiaip ar taip, su- 
abejojo, ūmai išsitiesė, tarė, griežtai pabrėždamas priebalsius: 

— Viso labo, — ir išėjo. 

— Iš tikrųjų Maltcanas? — paklausė Bųsbekas, 

— Vis dėlto greitai, — tarė dailininkas, — greitai jie ima lįsti 
iš plyšių. Manei, jie kurį laiką sėdės ramiai, ausis suglaudę, kaip 
pelės po šluota, vieni su savo gėda tamsoje, bet nespėjai atsi- 
pūsti, o jie jau čia. Žinojau, kad vieną gražią dieną jie vėl pasi- 
rodys, bet kad taip greit, Teo, kad taip greit — šito aš nesiti- 
kėjau. Nesupaisysi, ko jie daugiau turi — užmaršumo ar begė- 
diškumo. 

Jis apsikabino Busbeką per pečius, nusitempė prie savo auto- 
portreto, aš prisidėjau prie jų. Jie žiūrinėjo nebaigtą paveikslą 
ne taip, kaip paprastai, bemaž nejudėdami, nelabai linkę šne- 
kėti. O kai jie pastebėjo, kad tyla per ilgai trunka, dailininkas 
tarė: 

— Vadinasi, tavo kambarys taip ir bus tavo, nieko aš ten 
neleisiu, viskas liks kaip buvę. 

-— Aš palieku jums kartoninę dėžutę, Maksai,— tarė Busbe- 
kas, — tikiuosi, ji niekam neklius.— Jis negalėjo atitraukti akių 
nuo paveikslo, nepasuko galvos į dailininką, kuris, maloniu bal- 
su primindamas judviejų susitarimą, tarė: 

— Tai visam laikui, jei tu kada panorėsi čia pagyventi, at- 
važiuok, net neparašęs. Aš vis tiek nesuprantu, kodėl tu išva- 
žiuoji. 

— Dabar jau viskas pasibaigė, — tarė Busbekas,— aš tau ne- 
bereikalingas, o aš noriu dar kartą pabandyti laimės. Tu juk 
žinai. 

— Taip, be abejo. Tokie jau mes žmonės. Taip, Teo, tokie. 
Bet lankysiesi reguliariai? 

— Kiekvieną vasarą, Maksai, gali būti ramus. 

— O kaip paveikslas? A? Autoportretas, kaip jis tau patinka? 

— Dar nežinau, Maksai, pirma turiu įsižiūrėti. 

— Vadinasi, nepatinka. 

— Šito aš nesakiau, pirma reikia įsigilinti į tai, ką tu nori 
juo papasakoti. Bet man jau metas eiti. 

— Mes tave palydėsim, Teo. Iki Gliuzerupo, žinoma. Zigis 
Ir aš. Įsodinsim tave į traukinį, ar tu nori, ar ne, tiesa, Vit-Vit? 

inoma. Kur čia radus kokią lazdą? Pakabinsim tavo bagažą 
ant lazdos, lazdą užsidėsi ant pečių ir kaip mat nusigausim ligi 
Gliuzerupo stoties, jei Zigis neš akušerės sakvojažą. 

Aš nešiau odinį portfelį su automatine spynele, kurį daili- 
Ninkas vadino akušerės sakvojažu, vyrai užsidėjo ant pečių 
lazdą su kabalduojančiu, slidinėjančiu, bet paskui, lazdai įlinkus, 

lygiai kabančiu lagaminu, ir vingiuotu keliu patraukėmę prie 
užtvankos, palei užpelkėjusius, maurais užėjusius griovius. Malt- 
cano nė padujų neliko. Gera diena šienapiūtei, šilta, sausa, kiek 
atsimenu, mėlynomis vėliavėlėmis iškaišyta, Timenšteto pusėje 
tokios vėliavėlės mėlynavo šiene, nuogi ligi juostos liemenys 
lankstėsi ir tiesėsi, blyksėjo ilgapirštės šakės. Su visu bagažu 
įkopėm į užtvankos pylimą. Dailininkas paskutinį kartą paklausė: 

— O gal vis dėlto pasiliksi, Teo? — Ir Busbekas, nusigręžęs 
į jūrą, atsakė: 

— Aš grįšiu, Maksai, bet dabar bus geriau, jei išvažiuosiu. 
Tikėk manim. 

Aš bėgau priekyje. Buvo tikra kregždžių diena — jos sklan- 
dė pažemiais, braižydamos visokiausius zigzagus, lyg strėlės 
smigo stačiagalviais viršum karšto smėlio, čirškė užgniaužtais 
balsais, kai, rodės, tuoj dėsis kelios į viena kitą, bet, žiūrėk, 
paskutinę akimirką tik jų keliai susikerta. Jos šaudė viršum 
laukų, nardė žemai viršum užtvankos, vėjo gūsiai nuo jūros 
tolydžio mėtė jas į viršų, tiesiai į dangų, o iš ten jos švilpda- 
mos krito žemyn. 

— Suspėsim lengvai,— tarė dailininkas — ko tu, Teo, vis 
žiūri į laikrodį? 

Staiga juodu sustojo, nusikėlė nuo pečių bagažą. Ėmė tartis. 
Žiūrėjo į pusiasalį. 

— Nematait Dar labiau į kairę, duobėje, prie vandens? Vis 
dar nematai? 

— Juta? 

— Taip, Juta, o žinai, kas šalia jos guli? 

— Klasas? 

— Kas gi daugiau! 

Vadinasi, Klasas galiausiai pabudo, vadinasi, jis galiausiai 
pasiryžo išeiti iš Blekenvarfo prieglobsčio. Jis gulėjo kniūpsčias 
ant smėlio, o šalia jo klūpėjo Juta su savo ankštu susivėlusiu 
maudymosi kostiumėlių, suadytu po pažastimis ir ant jos ma- 
žučio kieto užpakalio. Klasas buvo nusivilkęs marškinius ir taip 
pasiraitęs kelnes, viršutines ir apatines, jog, rodės, jam ant 
blauzdų piikai balti atvartai. Jo galva neblizgiais susišiaušusiais 
plaukais kyšojo iš duobutės, iškastos smėlyje, o kareiviški batai 
į šonus nuknabusiais aulais stovėjo priešais jį lyg dvi keistos 
pavargusios gyvos būtybės. Juta jį masažavo, trynė jam kažkuo 
nugarą, šliaužiodama į priekį ir atgal, į priekį ir atgal, ir kait- 

karčiais pliaukšėjo jam per mentes. Jei Klasas pakeldavo koją, 
jinai įspausdavo ją į smėlį, jei jis norėdavo pakelti galvą, juo- 
kais sugriebdavo jam už sprando, tartum ketindama pasmaugti. 

— Gal pašaukti juos? — paklausiau aš.— Atvesti? 

— Nereikia,-- tarė daktaras Busbekas, — aš jau atsisveikinau 
su jais sode. Duok jiems ramybę. 

Dabar Juta krito kniūpsčia ant smėlio, vikriai nusibraukė 
nuo pečių maudymosi kostiumėlio perpetes, o Klasas nerangiai 
pasikėlė ir ilgokai negalėjo rasti buteliuko su aliejum. Jis ap- 
šlakstė jai visą nugarą, pasitrynė rankas, jau norėjo pradėt 
masažuoti, bet kažkodėl susilaikė ir, palenkęs galvą į šoną, iš 
viršaus pažvelgė į Jutą, kuri gulėjo nuolankiai ir dabar, tur būt, 
klausė: ,,„Na? Na, kas yra?“ Paskui jis pradėjo trinti ją aliejum — 
gana mechaniškai, net abejingai, nes masažuodamas visą laiką 
žiūrėjo į Šiaurės jūrą ir karštą paplūdimį, tad negalėjo ir mūsų 
nepastebėti. 

Jis pamojavo mums, kumštelėjo Jutai ir parodė į mus. Abu 
ėmė mosuoti. Mes taip pat mosavome. Bet visi likome savo vie- 
tose. Paskui mes paėmėm bagažą, ir dabar aš praleidau vyrus 
į priekį, jiems reikėjo kartas nuo karto keisti koją, kad aprimtų 
kadaruojantis lagaminas, kuris tarpais atgydavo ir siūbuodamas 
imdavo spardytis. 

— Ačiū dievui, kad berniukas liko gyvas. 

— Taip, ačiū dievui. 

Gliuzerupas jau buvo matyti, net dvigubai matyti šią mir- 
guliuojančią dieną: antrasis Gliuzerupas, rodės, buvo iškilęs vir- 
šum pirmojo, lyg veidrodyje atsimušęs su pudruotais cemento 
fabriko korpusais, su vandentiekio bokštu ir surūdijusiais dujų 
gamyklos rezervuarais. 

— Nė šypsenėlės, Maksai. 

— Ką tu nori pasakyti? 

— Tas kraštas, tavo kraštas, nemoka nė šypsotis, net šian- 
dien, tokią nuostabią dieną. Amžinai kuo rimčiausias, rūstus, 
Net kai dangus saulėtas. 

— Tau buvo sunkų čia? 

— Rodos, visą laiką, Maksai, turi kažkokią pareigą. 

— Kokią? 

— Nežinau, gal pareigą būti rimtam, rimtam ir tyliam. Net 
Vidurdienį nejauku. Kartais man atrodydavo, kad tas kraštas 
Neturi paviršiaus, tik... 

— Ką? 

— Kaip čia pasakius, tik gelmę, tik kažkokią nelabą gelmę, 

visa tai, kas joje glūdi, tau grūmoja. 

— Ir tau atrodo, kad čia kažkas bloga, Teo? | 

— Aš tik manau, kad paviršius turi tiek daug žmogiškumo. 

— Suprantu, Teo, bet, jei jau taip, ar neverta mums pamė- 
ginti tą kraštą padaryti gyvenamą? 

— Aš žinau, tai neramina, bet juk tą nerimą žadina nuotai- 
kos; gal būt, visą tą kraštą sudaro nuotaikos, ir jeigu tau jos 
pažįstamos, tu nesijauti toks pasimetęs. 

— Galimas daiktas, mums reikia išmokti jį matyti. 

Taip jie atsisveikindami kalbėjosi ant užtvankos pylimo ke- 
teros, ir atrodė, kad juodu nenori nieko palikti neišsiaiškinę. 
Jie kalbėjosi ir, tur būt, nematė, kad Hinerkas Timsenas, įsi- 
sprendęs rankas į šonus, stovėjo išsižergęs priešais „,Kopų pei- 
zažą“ ir žiūrėjo į mus. Visi ,Kopų peizažo“ langai buvo atdari 
ir užkabinti vąšeliais; ant balto flagštoko plevėsavo privati Tim- 
seno vėliava: sukryžiuoti raktai, kuriems, tur būt, nebuvo spynų. 
Mediniai laiptai ir šaligatviai buvo nušveisti ir spindėjo sau- 
lėje,. Manote, kad viešbučio šeimininkas žingtelėjo bent žingsnį 
mūsų pusėn? Jis šypsodamasis laukė, kol mes prieisim, pastojo 
mums kelią, ne, jis norėjo tiesiai nukreipti mus į ,,„Kopų peiza- 
žą“, bet vyrai tik pasidėjo lagaminą ir liko stovėti, o Busbekas 
tarė, išsitraukęs laikrodį: 

— Mums reikia suspėti į traukinį, Hinerkai, į Hamburgą tė- 
ra vienas tiesioginis traukinys. 

— Gurkšniuką,— tarė Timsenas,— atsisveikinimo gurkšniuką 
po tiek metų, viskas gatava.— Jis įlindo ligi pusės pro atvirą 
langą ir suplojo rankomis, ir tučtuojau Johana su balta prijuos- 
te išnešė padėklą su pripiltais aukštais stiklais, kiekviename 
plaukiojo po griežinėlį citrinos. 

— Kas čia? 

— Pirma išgerkit. 

— O Zigiui? 

— Tiesa. Johana, dar atnešk limonado berniukui. 

Mes susidaužėm, atsisveikindami ir linkėdami kuo greičiau 
sugrįžti, vyrams patiko gėralas, ir jie paklausė: 

— Iš kur tu gavai džino, Hinerkai? 

— O kaip jūs manot, kam mes taip padūkusiei vėdinam vieš- 
butį? — paklausė Hinerkas Timsenas.— Cia rengiama daugybė 

pergalės švenčių, suvažiuoja mašinomis iš Gliuzerupo ir šven- 
čia, mes tik duodame patalpas ir vėdiname. Pažiūrėtumėt bent 
kartą, — tarė jis ir išgėrė, tarsi norėdamas už mus visus pasigar- 
džiuoti.— Greit aš turėsiu jums ir šio to geresnio, o apie tave, 
Maksai, vėl klausinėjo šįryt. Atvažiavo su džipu. Jie prastai šne- 
kėjo vokiškai, aš prastai šneku angliškai, bet, kiek supratau, jie 
nori, kad tu juos nupaišytum, ar portretą padarytum, ar ką, kaip 
tam mMajorui. Ką aš daugiau darysiu, pasakiau, kaip nuvažiuoti 
į Blekenvarią. 

— Ras kaip nors,— tarė dailininkas, pastatė tuščią stiklą 
ant palangės ir akimis paragino mus ten pat savo stiklus pasta- 
tyti, po to padėkojo Timsenui, keliskart paplojęs per petį, o kai 
Busbekas ir Timsenas pasidavė rankas, tarė: 

— Na, greičiau, ne amžiams skiriatės. 

— Vadinasi, neužsuksit? — paklausė viešbučio šeimininkas, 
ir Busbekas atsakė: 

— Bijau, jei ir toliau taip bus, mes nespėsim. 

Vėl atsisveikinimas ir Žodžiai, sakomi tokiomis progomis: 
sugrįžk, laikykis, neužsibūk, tikėsimės visa širdimi. Pasiėmėm 
bagažą ir patraukėm toliau. Timsenas mosavo mums nuo tako, 
Johana nuo terasos. 

— Dar keletas tokių atsisveikinimų,— tarė dailininkas,— ir 
turėsi čia pasilikti, Teo. 

— Suspėsim dar,— atsakė daktaras Busbekas. 

Aš patariau jiems sutrumpinti kelią — eiti tiesiai link gele- 
žinkelio pylimo, paskui pylimu ir per geležinį tiltą; jie sutiko, 
ir mes nusiritome nuo užtvankos pylimo ir nuėjome šiltomis 
lankomis. 

— Nepamiršk gėlių, — tarė daktaras Busbekas,— jos gimimo 
dieną, rugpiūčio aštuntą. 

— Tur būt, jau žinau, kada Ditės gimimo diena. 

— Tai gerai, aš tik primenu. 

Mes užsiropštėm ant geležinkelio pylimo ir nuėjom pramintu 
taku; juo vaikščioja ne tik geležinkelio apeiviai, bet ir visi, kas 
skuba į traukinį. Aš mėčiau skaldos akmenukus į tamsų platų 
griovį, virš kurio kabojo kaitra. Pagaliau daužiau geležinio tilto 
turėklus. Jau įžiūrėjau stoties laikrodį, kryžmais užklijuotą leu- 
koplastu,— stiklas buvo įskilęs. 

— Matai, — tarė dailininkas, — suspėsim puikiausiai. Net ir 
bilietą tau nupirksim. 

— Tikiuosi, — tarė Busbekas. 

Štai ir Gliuzerupo stotis: keturios poros bėgių, du peronal, 
aprūkęs depas, dėžutės formos pagrindinis pastatas, išmūrytas 
iš raudonų plytų, keli atspariniai keliai, kuriuose stovi daugiau 
ar Mažiau apdegę, sužaloti vagonai; ant kai kurių dar galima 
įskaityti įrašus: „Ratai rieda pergalės labui.“ Pagrindiniam pas- 
tate — bilietų kasos, tarnybinės patalpos, bagažo saugojimo ka- 
mera, tualetai, taip pat laukiamoji salė; ji buvo tokia didelė, 
jog, pašalinus iš jos stalus, kėdes, suolus, išsyk būtų galima pa- 
versti gimnastikos sale; jos aukštis siekė dvylika metrų, tad 
joje būtų galima ir sviediniu žaisti. 

Takas į peroną užtvertas nukarusia ligi kelių aukščio gran- 
dine, kurią peržengti turi teisę tik uniformuoti asmenys. Vaikš- 
čioti per bėgius draudžiama: norint iš vieno perono pakliūti į 
kitą, reikia eiti lentomis apkaltu tiltu, kurio turėklai nuobo- 
džiaujančių keleivių buvo išraižyti nešvankiais piešiniais iIr 
inicialais. Už stiklinių langelių buvo matyti kažkokį sėdimą 
darbą dirbantys uniformuoti tarnautojai; tuščias daiktas belstis į 
langelį, kai prie jo kabo kartoninė lentelė „Uždaryta“. Ema- 
liuota lentelė „Spiaudyti prašome tik į spiaudykles“ nebeteko 
prasmės, nes jokių spiaudyklių nėra, tur būt, jos pašalintos kaip 
nereikalingos. Pagrindinio pastato asla išklota rifliuotomis 
plokštėmis, vienoje plokštėje įrašyti pastatymo metai: tūkstan- 
tis devyni šimtai ketvirti. 

Kai pasiekėme stotį, bilietai jau buvo pardavinėjami ir ke- 
leiviai jau leidžiami į peroną; mes turėjome eiti į antrąjį pe- 
roną, apstulbę stovėjome saulėje kartu su visais Gliuzerupo 
gyventojais, kurie, matyti, pasiryžę buvo palikti miestą: Žžmo- 
nės sėdėjo ant pintinių, kuprinių, kartoninių dėžių, lagaminų, 
skrynių, vilko maišus, sieninius laikrodžius, patalynę, praustu- 
vus, elnio ragus, atkakliai ir nemačiomis brovėsi prie perono 
krašto, stengdamiesi užsiimti geresnę vietą traukiniui štur- 
muoti. 

— Kaip matai, Teo, važiuoji ne vienas,— tarė dailininkas. 

— Taip atrodo, — tarė Busbekas. 

Kaip kantriai gali sėdėti žmonės, kai kurie, rodės, miegojo 
ant savo gremėzdiško bagažo. Man krito į akis daug buvusių 
kareivių, kurių ginklas buvo meistriškai išpiaustytos kelionės 
lazdos, daugumo visą bagažą sudarė vien prikimštas duonmaišis. 
Man taip pat krito į akis barzdotas senis, jau kelios minutės 

apžiojęs čiaupą; persukęs kaklą, prunkšdamas ir svaidydamas 
piktus žvilgsnius, jis gynė čiaupą nuo būrelio vaikų, kurie irgi 
norėjo gerti. Man krito į akis moteris su ankštu kostiumu, jinai 
stačiokiškai yrėsi per laukiančiųjų minią ir vyrus, kurie stovėjo 
nusisukę nuo jos, kartais smarkiai atgręždavo į save ir kiek- 
vieną sykį nusivylusi, kone užgauliai atstumdavo, matyt, todėl, 
kad tai vėl buvo ne tas, kurio ji ieškojo. Žinoma, krito man į 
akis ir moteris su baltu narveliu, kuriame, tiesa, kalėjo ne 
paukštis, o žadintuvas su senoviniu skambučiu. Ir Hilda Izen- 
biutel: ji, savaime suprantama, krito man į akis, kai tik susto- 
jo ant tilto laiptukų, ten, iš kur galėjo matyti visą peroną ir kur 
ją visi matė. 

— Ana Hilda Izenbiutel,— pasakiau aš, ir dailininkas, dirs- 
telėjęs į ją, pasigręžė į Busbeką. 

— Pažvelk, Teo, taip gali stovėti tik nėščia moteris: tas pil- 
vas, tas natūralus pranašumas. 

— Jai visada atsiras vieta,— tarė Busbekas, 

Iš tarnybinės patalpos išėjo žmogus geležinkelininko unifor- 
ma, su signaline lazdele rankoje, perėjo per bėgius į mūsų pe- 
roną ir ėmė nepermaldaujamai stumiti laukiančiuosius, jų pačių 
saugumo dėlei. nuo perono krašto, šitaip kiekvienam paaiškin- 
damas, ligi kurios vietos pavojingas įvažiuojantis į stotį trauki- 
nys. Išmoktais, šiaip ar taip, ne sykį išbandytais raginimais jis 
kreipėsi į keleivius ir ypač į jų protą: „Pasitraukit, nestovėkit 
prie pat krašto.“ 

— Rodos, ateina, Maksai. 

— Taip, aš jau girdžiu. 

— Kaip aš tau atsidėkosiu, Maksai? 

— Nešnekėk. 

— Už visus tuos metus. 

— Liaukis, Teo. 

— Jaučiuosi taip, lyg iš namų važiuočiau. 

— Tikiuosi, kad taip ir yra, ir parašyk, kas girdėt Kelne. 
Štai ir ateina tavo traukinys. 

Buksuodamas, vis lėčiau trinkėdamas per bėgių sandūras, 
įvažiavo traukinys, mirguliuojanti karščio siena, šaižus skers- 
Vėjis, kone svilinantis odą, įvažiavo ir staiga sustojo, trūkčio- 
damas ir krūpčiodamas, geležis trenkėsi į geležį, karštas garas 
ieškojo išeities, vožtuvai taukšėjo nuo pasikeitusio slėgio, o 
žmonės ant buferių, ant vagonų stogų, ant laiptukų gavo atsi- 

kvėpti, atleisti nutirpusius nuo žūtbūtinių pastangų sąnarius, at- 
gniaužti rankas, kuriomis, kaip bent man vaidenosi, ne tik pa- 
tys laikėsi, bet ir laikė visą traukinį, lipte aplipusį jų kūnais 
ir sutramdytą, lygiai kaip maurai sutramdo laivo korpusą, pa- 
mažu jį apraizgydami ir vis labiau mažindami jo greitį; iš tik- 
rųjų traukinys, rodės, buvo taip užblokuotas ir okupuotas visų 
tų žmonių, jog galėjai pamanyti, kad jie valdo jį vien savo 
kūnų skaičium ir vieninga valia važiuoti, tik važiuoti. Ir ka- 
dangi jie jau tiek laimėjo, nė vienas iš jų nenorėjo užleisti iš- 
kovotos vietos keleiviams, lipantiems nuo perono, ir vis dėlto, 
jungtinių pajėgų atakuojami nuo perono, turėjo pasiduoti, atsi- 
traukti, įsileisti naujokus, kurie tuojau pradėjo tvarkytis jiems 
atitekusiame plote. Bet nors ir keista, nepaisant viso to riksmo, 
grūsties, susitarimų, grumtynių, aiškiai buvo girdėti žmogaus 
su signaline lazdele balsas. tam tikrais tarpais kartojantis: „Gliu- 
ze-ru-pas Gliu-ze-ru-pas!" 

Kaip mes įsodinome daktarą Busbeką? Dailininkas tramdė 
mus: — Ramiai, ramiai, tegu sau braunasi,— jis iš tolo stebėjo 
traukinį ir staiga nusprendė: — Ana ten, stabdžių tambūras,-- 
ir mes šokom į priekį; trys medicinos seserys, jau užėmusios 
stabdžių tambūrą, ėmė murmėti ir gintis, kai mes įgrūdom pas 
jas Busbeko bagažą, o kai įstūmėm ten ir patį daktarą Busbeką, 
žilaplaukė medicinos sesuo, užtvėrusi rankomis savo nežmoniš- 
kai dideles krūtis, išbalo ir silpnu balsu šūktelėjo pagalbos.— 
Tas ponas, — tarė dailininkas pro atdarą langą, — kelyje maitins 
jus ir girdys gaivinamais gėrimais, būkit jam geros, — o paskui 
apsaugojo duris, ištempęs virvagalį nuo rankenos ligi turėklo. 
Netrukus nuo perono jau išgirdome juoką tambūre, vadinasi, 
žmonės ten greit surado bendrą kalbą, tik pamosuoti mums Teo 
Busbekas negalėjo, už jį tai padarė viena iš medicinos seserų, 
kai po daugelio signalų ir kontrsignalų pavėlavęs traukinys ga- 
liausiai pajudėjo iš vietos, visas apaugęs kūnais, prisiplojusiais 
prie vagonų stogų arba kretančiais ant buferių trinkčiojančių 
per bėgių sandūras ratų ritmu, ir dar atsimenu, kaip byrėjo arba 
šokinėjo žmonių kekės, kai traukinys pradėjo važiuoti, ir kai 
pavieniai lydėtojai, šaukdami ir mosuodami, bėgo ligi pat pe- 
rono galo, kur, pasilenkę per barjerą, siuntė linkėjimus, į ku- 
riuos jau niekas nebeatsakė. 

Bet ir dabar, kai traukinys jau dingo už žvilgančio bėgių 
vingio, peronas neištuštėjo: keleiviai užėmė laisvus suoliukus, 

susėdo ant bagažo, įrodydami, kad galima laukti, kol nusišypsos 
laimė. Karšto priešpiečio nukamuoti, jie vėl nurimo. Mes jau 
buvome beeiną savais keliais, bet staiga pamatėm Hildą Izenbiu- 
tel, bėgančią peronu, ten, kur ką tik stovėjo bagažo vagonas. 
Kas čia atsitiko? Ko jai reikia? — kiausinėjom save, lydėdami 
ją akimis, ir matėme, kad ir kiti žiūri, kaip bėga ta juki moteris 
su Marga skarele, vingiuodama painiu slalomu tarp bagažo kal- 
nų ir gulinčių žmonių, ir trumpai, vėjavaikiškai kažkam mo- 
suoja. 

O juk ten ant žemės sėdėjo uniformuotas žmogus, pas jį ji- 
nai ir bėgo. Žmogus sėdėjo šalia žemučio savo darbo vežimuko, 
kurio ratai buvo nuo vaikų vežimėlio. Jis sėdėjo tiesiai. Jam 
trūko abiejų kojų. Žmogus buvo vienplaukis, jauno rūstaus vei- 
do. Jis atidžiai žiūrėjo į ją ir, kai ji, saugodama savo pilvą, at- 
siklaupė prieš jį, tvirtai nutvėrė ją už peties, dabar jų veidai 
atsidūrė maždaug vienam aukštyje, bet nepriartėjo prie kits ki- 
to, kaip galėjai tikėtis. 

— Juk tai Albrechtas,— tarė dailininkas,— Albrechtas Izen- 
biutelis, vadinasi, išsikapstė iš ten, nuo Leningrado. 

Moteris ištrūko iš stiprių vyro rankų, staiga jį apsikabino, ir 
abu truputį susverdėjo, paskui ji atsistojo, pasilenkė, pakilnojo 
jį, ar sunkus, po to ryžtingai kilstelėjo ir pasodino į žemutį ve- 
žimuką. Kažką galvodama, įsmeigė akis į nutrauktas kojas. Pa- 
bruko po jomis slepiamos spalvos kelnes. Atpainiojo vežimuko 
virvę, užsimetė ją ant galvos, iškišo pro ją ranką ir ėmė traukti. 

Hilda Izenbiutel viena vilko vežimuką peronu, o vyras, įsi- 
kibęs rankomis į kraštus, sėdėjo mediniame kvadratiniame plo- 
telyje it mietą prarijęs ir, rodės, be paliovos linksėjo švelnaus 
kresčiojimo taktan. Jis nesidairė į šalis, nepaisė, kai kas jam 
šūktelėdavo, ir net tada, kai mes juos sustabdėm ir pasisiūlėm 
padėti, nepakėlė į mus akių, — ne tiek, žinoma, iš abejingumo, 
kiek dėl to, kad nuo šios akimirkos, matyt, jis viską pavedė 
žmonai ir sutiko su viskuo, ką jinai jam padarys ar ko nepada- 
rys. Žmona padėkojo: 

— Ne, Maksai, tiek jau to, pati viena apsieisiu, nebent va 
laiptais padėk užkelti. 

Jie nunešė bekojį Žmogų laiptais į viršų, o aš iš paskos nu- 
tempiau vežimuką, o viršuje jie vėl nuleido jį ant tos mažytės 
sėdynės. 2 

— Pageliau, — tarė ji, — pagaliau jis vėl namie, 

Kuprotoje stoties aikštėje, liepų paunksnyje mes dar sykį 
pasisiūlėme padėti, ir vėl Hilda Izenbiutel atsisakė. Dailininkas 
parodė jai į pilvą, o ji, atmetusi galvą, pasakė: 

— Kaip nors susitvarkysiu, turiu susitvarkyti — Ji nusirišo 
skarelę, nusišluostė nuo sprando prakaitą ir pakišo ją po vyro 
strampais.— Šiaip ar taip, labai ačiū. 

Mes leidome jiems paėjėti į priekį ir nusekėm iš paskos 
uosto linkui ir toliau, negrįstu pajūrio keliu, kuriame kieti gu- 
miniai vežimėlio ratukai kėlė smulkias dulkes; mes tik turėjo- 
me žiūrėti, kaip moteris kartkarčiais sustoja nusišluostyti pra- 
kaito arba bent truputį atleisti virvės, įsipiovusios į krūtinę; 
tada ir mes stabtelėdavome, sulėtindavome žingsnį, ir dailinin- 
kas kalbėjo: 

— Vis dar nepratarė kits kitam nė žodžio. 

— Kodėl? 

— Juk jie pakankamai mato,— atsakė jis. 

Čia, pajūrio keliu, ratai girgždėjo ir kreivuliavo, bet Hilda 
Izenbiutel to nepaisė, tik traukė vingiuotu keliu užtvankos link, 
o mes ėjom iš paskos. Oras kvepėjo dulkėmis ir šienu. Vyras 
vežimuke žiūrėjo tik į priekį, jis nė karto nepasuko galvos į 
Šiaurės jūrą, nepasidairė į tolimas sodybas, — o juk to krašto 
turėjo pasiilgti per tuos metus, kai buvo svetur — tik vieną 
kartą, kai jie leidosi nuo užtvankos pylimo ir moteris klūpomis 
stabdė vežimuką, o vyras talkino jai, spirdamasis rankomis į 
žemę, jis dirstelėjo į mus, tarsi laukdamas pagalbos, bet nepa- 
šaukė, ir todėl mes nepadėjome. Apsiėjo jie ir be mūsų, nusi- 
leido staiga šlaitu, ir dabar sustojom mes, nes moteris netikėtai 
smarkiai pasileido rudu durpingu keliu link tuopų, juodų nuo 
sutūpusių juose varnėnų. Verta buvo — pas mus visada verta — 
žiūrėti iš paskos, kai kas nors tolsta dangaus fone, tada savai- 
me sustoji, sutelki dėmesį į erdvės ir judesio santykį ir kiek- 
vieną sykį stebiesi slogiu dangaus skliauto didingumu. 

Mudu ilgai stovėjom ant užtvankos pylimo, nusigręžę nuo 
jūros, matėme, kaip ta porelė mažėja ir mažėja, kaip ji susilie- 

— Kaip manai, ar verta šiandien mums dar padirbėti? — 
paklausė dailininkas. 

— Kodėl gi ne,— atsakiau aš, ir jis padėjo ranką man ant 
sprando ir ėmė kumšnoti į priekį ir žemyn, ilgu užtvankos vingiu, 
bet ne pro „Kopų peizažą“, o į rytus, Huzumo plento linkui, 

matyt, jis nenorėjo dar sykį susitikti su Hinerku Timsenu. Net 
kai jis tylėdavo, kai užsidarydavo savyje, aš mielai bėgdavau 
šalia jo, ne jo žingsnių ritmu, vien tiesiog jausdamas malonų 
jo artumą, iš kurio visko gali tikėtis, kuris vertė tave amžinai 
būti kažkam pasiruošus, ar tai būtų klausimas, ar žvilgsnis. Kai 
šitaip, būdavo, eini šalia jo, tai reiškė, kad tu visiškai užsiėmęs 
ir kažko nekantriai lauki, apie džiaugsmą jau nė kalbėti nėra 
ko. | 


15 
Tęsinys 


Šiandien, 1954 metų rugsėjo 25 dieną, man sukako dvide- 
šimt vieneri metai. Hilkė atsiuntė pakelį saldumynų, motina — 
graužiantį megztinį, direktorius Himpelis — tradicinę kolonijo- 
je, greit apgargančią žvakę, o Karlas Jozvigas, mūsų mylimasis 
valandų guodžiamų šnekų: su tokiais daiktais mano pilnametys- 
tės diena praėjo visai pakenčiamai. Kad ne tas rašinys už baus- 
mę, aš būčiau ne kniaubsojęs savo jaukioje kameroje, o sėdė- 
jęs kartu su visais, valgomajame priešais mano vietą būtų sto- 
vėjusios gėlės — astrai trumpais koteliais stiklainyje nuo mar- 
melado,— vaikinai mano garbei būtų turėję traukti Himpelio 
sukurptą gimtadienio sveikinimą, panašų į kanoną, aš būčiau 
gavęs griežinį pyrago ir papildomą gabalą mėsos, savaime su- 
prantama, būčiau buvęs atleistas nuo darbo, o-vakare man būtų 
buvę leista žibinti šviesą valandą ilgiau, negu kitiems. Bet ši- 
taip nebuvo skirta. 

Vadinasi, nuo šios dienos visi turi teisę laikyti mane pil- 
namečiu, turi teisę prikaišioti man, kad aš jau suaugęs; tiesa, 
skusdamasis prie kriauklės, nepastebėjau jokių permainų. Skai- 
tydamas savo rašinį, krimtau saldumynus, šnekučiavau su greit 
apgargančia žvake, kuri nieko doro man nepasakė, surūkiau 
visą cigaretę iš Voligango Makenroto man paliktų išteklių. Pa- 
galiau ta prakeikta žvakė padarė savo, ir aš, ne prasčiau už 
savo senelį, kraštotyrininką ir gyvenimo aiškintoją, ėmiau klau- 
sinėti save ir svarstyti: kas tu? kur tu eini? koks tavo tikslas? 
ir taip toliau, nors visados biaurėjaus tokiais dalykais. O čia dar 
mane užplūdo atsiminimai: povandeninės vaišės daktaro Busbe- 
ko šešiasdešimtmečio proga, prisiminiau Jutą sūpuoklėse, švie- 
sos ir šešėlių raštais užklotą, prisiminiau savo jūros mūšius, tą 
akimirką, kai radau Klasą durpyne, ir Ditės laidotuves. 

Aš galvojau apie tai, galvojau visai bergždžiai, tad nepasi- 
jutau trukdomas, kai įėjo Jozvigas, baugštus, bet linksmas, 
palinkėjo man labo ryto ir pasveikino: 

— Sveikinu, Zigi, įstojus į „suaugusiųjų luomą“.— Jis šyp- 
sodamasis iškratė iš rankovės cigaretes ant mano sąsiuvinių. At- 
sisėdo ant lovos krašto. Ilgai su užuojauta žiūrėjo į mane, netar- 
damas nė žodžio, o rudeninėje Elbėje tarškėdama šliaužė į viršų 
įr žemyn prie inkaro stovinčios žemsemės grandinė — jau daug 
dienų aštriadančiai kaušai smigo į farvaterio dugną, krūpčioda- 
mi ir šliūkščiodami vandenį, kilo į viršų ir, užvertę galvas, taip 
sakant, šnypštė į šalandą melsvą dumblą. 

Ar mano darbas nepaspartėtų, jeigu jis man pasakytų, kad 
visi manęs pasiilgę? Edis taip pat? — Ne, nuo to darbas nepa- 
spartėtų.— O gal čia kalta Korbjuno tema — „Pareigos džiaugs- 
mai“, kad aš atrodąs toks nusikamavęs, toks opus ir nekant- 
rus? -- Gal ir tema kalta.— O gal, ilgai nelaukus, tėkšti darbą 
Himpeliui ant stalo, vadinasi, baigtas kriukis, ir tiek? — Kadan- 
gi pareigos džiaugsmai tebetrunka, negalėčiau jo pabaigti mik- 
liu triuku, nesužlugdęs visos temos. 

Tada Karlas Jozvigas pasirėmė rankomis galvą, nuleido akis 
ir linktelėjęs pripažino, kad mano tiesa, ir negana to, jis įsak- 
mMiai pritarė mano atkaklumui, pagyrė mano užsispyrimą. Savo 
klausimais tik norėjęs patikrinti mano ištvermę, pasakė jis. 

— Rašinys už bausmę yra rašinys už bausmę, Zigi. Pareigos 
džiaugsmai yra tokie daugialypiai, jog verta juos kaip reikiant 
nušviesti. 

— Daugialypiai? — paklausiau aš, ir Jozvigas atsakė: 

— Taip, jei tu supranti, ką aš turiu galvoj. 

Aš nesupratau, ir jis tarė: 

— Tai paklausyk,— ir išklojo man istoriją, kuria leido pa- 
sinaudoti savo nuožiūra.— Jei tik tau tas padės, — pridūrė jis,— 
nes čia irgi bus kalbama apie pareigos džiaugsmus. Tai atsitiko 
vienam vyrukui Hamburge, Alsterio jachtklube. Tai va. 

Kartą Hamburgo irkluotojų draugija 02 turėjo stiprią aš- 
tuonvietę, jos yrininkas vadinosi Pfafas, pramintas Fite, toks jis 
buvo populiarus. Daugelyje nuotraukų galėjai pamatyti, kaip 
jis traukiasi per galvą sportinius marškinėlius, ketindamas juos 
padovanoti; tai buvo padorus sportininkas, bet kuo gi jis kal- 
tas, kad pinigai, kuriuos tik paliesdavo, taip puikiai pasijusda- 
vo jo rankose, jog tiesiog lipte prie jų prilipdavo, taip pat ir 
Svetimi, deja; to ilgainiui neįmanoma buvo paslėpti. Kartą Als- 
teryje vyko šalies pirmenybių didelės atrankinės varžybos, ir 
Visi tikėjosi, kad Fitė, kaip jau ne sykį, atneš pergalę Hambur- 

gui; Alsterio krantuošė viešpatavo nedidelės tautinės šventės 
nuotaika, vandens policija saugojo lenktynių distanciją, Fitė 
buvo gerai pažįstamas ir jos sluoksniuose. Atkakliai grūmėsi 
lengvosios valtys, jų kovą žiūrovai stebėjo ramiai, kulminacinis 
punktas — visada aštuonviečių lenktynės, o jos dar prieš akis. 
Taigi buvo kitąsyk toks storakaulis padorus yrininkas, vardu 
Fitė Pfalas, prieš atrankines varžybas jis kalbėjosi su manda- 
giu, bet atkakliu ponu; tas ponas, kaip pasirodė, buvo gerai su- 
sipažinęs su Fitės polinkiais ir įpročiais, ir, piieš jam atsisveiki- 
nant, Fitė pažadėjo, kad per lenktynes jis staiga apalps, neži- 
nomam irkluotojui to niekas neatleistų, bet publikos dievaitis 
turėjo teisę tikėtis pagailos. 

Dabar jau galim leisti valtims plaukti prie starto linijos. 
Iprastas vaizdas: sugulę kniūpsti, starterio padėjėjai laiko val- 
tis, ir po signalo, lengvi, grakštūs, lakų žvilgantys korpusai, 
varomi galingų keturiasdešimt šešių yrių per minutę, taip pat 
vairininkų šūksnių ir minios gausmo, šaute šauna į truputį rai- 
buliuojančią lenktynių distanciją, kur ilgai plaukia lygiomis, 
nespartindami pradinio tempo, bet paskui, kai priešininkų val- 
tis — aš jau sakau „priešininkų valtis“ — padidino yrių skaičių, 
Fitė Pfafas ir jo įgula, pašėlusiai irdamiesi, pasivaro pusę korpu- 
so į priekį, aiškiai pasiryžę laimėti lenktynes. Mažaugiai vai- 
rininkai pro pasirištus megafonus riaumoja ant atletų, 0 šie, 
smarkiai linksėdami ant judamų sėdynėlių, kapoja vandenį bai- 
siai ilgais irklais; nuo irkluotojų judesių valtyje, esą, labai daug 
kas priklauso, ir niekas taip lanksčiai ir tvirtai nejudėjo, kaip 
Fitė Pfafas, ir tai ne vien treniruočių dėka. 

Aštuoni šimtai metrų, tūkstantis du šimtai metrų; dabar yri- 
ninkas turi apalpti, ir lenktynių baigtis bus nulemta, bet kas 
tai? Užuot sutrikdęs ritmą, sumaišęs yrius ir sukniubęs, brauk- 
damas irklu per vandenį, Fitė, rodos, įgauna naujų jėgų. Jis 
iriasi su įniršiu, su kažkokiu nesuprantamu džiaugsmu, šiaip aI 
taip, pamiršta viską, ką buvo žadėjęs anam mandagiam, bet at- 
kakliam ponui, jis, kaip jau ne sykį, duoda pavyzdį savo įgU- 
lai. Jei dabar paklausi, kas gi privertė jį, nepaisant duoto paža- 
do, taip pašėlusiai ir sėkmingai siekti savo valties pergalės, tai 
pagaliau turėsi pripažinti, kad tai buvo pareigos džiaugsmai. Na, 
matai. Niekas daugiau nerūpėjo, niekas nebuvo svarbu šią aki- 
mirką: vos tik jis atsisėdo ant judamosios sėdynėlės, paėmė 
irklą, išgirdo draugų šniokštavimą, balsų gausmą nuo Alsterio 

krantų ir jau nebegalėjo rinktis, turėjo pasiduoti reikiamam rit- 
mui, turėjo daryti tai, ko, taip sakant, iš jo reikalavo pareiga. 

Buvo kitąsyk toks yrininkas Fitė Pfafas, jautrios širdies mil- 
žinas, kuris buvo sutikęs, šantažisto spiriamas, susimuliuoti 
apalpimą per atrankines lenktynes, tačiau pareiga sugavo jį sa- 
vo tinklu ir nunešė beveik ligi pat finišo, liko vos du šimtai 
metrų, ir tada atsitiko tai, nuo ko aiktelėjo žiūrovai, pašoko nuo 
suolų sporto pareigūnai: Fitė išties apalpo, sukniubo, valtis ne- 
teko ritmo, laimėjo priešininkų aštuonvietė. Ar juo patikėjo? 
Didžioji dalis klubo vadovybės patikėjo; net po to, kai sužino- 
jo, ką Fitė kalbėjosi su anuo mandagiu ponu, ji nesiliovė visai 
juo pasitikėjusi, net ketino palikti aštuonvietėje, bet Fitė pats 
nenorėjo, negalėjo ir neturėjo teisės: jis laikė savo pareiga pa- 
sitraukti ir pasitraukė. 

Jozvigas palaukė, tikėdamasis tuoj išgirsti mano nuomonę, 
bet aš tylėjau, nes vis dar vaizdavausi jo istoriją kaip filmą — 
tiesiog ir suvokiau ją kaip filmą. 

— Matai,— paklausė jis,— supranti, kur žmogų gali nuvesti 
pareigos džiaugsmai? Kuo gali jį paversti? — Ir, kviečiamai 
mostelėjęs ranka, pridūrė: — Naudokis šia medžiaga, jei nori. 

— Čia yra tokie pareigos džiaugsmai, kokių pageidavo 
Korbjunas,— tariau aš,— kas kita yra jos aukos, apie jas ne- 
kalbama. 

Jis atsistojo nuo lovos, padėjo ranką man ant peties, patapš- 
nojo su maloningu pritarimu: 

— Iš tavo žodžių matyti, kad tu jau pilnametis.— Jis oficia- 
liai leido man rūkyti visą tą dieną ir atsisveikindamas truputį 
kumštelėjo į sprandą. 

— O tu nenori šiandien atsipūsti nuo darbo? — paklausė jis, 
jau stovėdamas prie durų. 

— Kam? 

— Na, dvidešimt vieneri metai, — tarė jis— Žmogus jau 
bandai apsispręsti, keli sau visokių klausimų, svarstai. Sulaukęs 
dvidešimt vienerių metų, aš jau buvau prižiūrėtojo padėjėjas. 
Taip pat labai geras amžius emigruoti. Būdamas dvidešimt vie- 
Nerių metų, iš daugybės sumanymų pasirenki kokį nors konk- 
retų, nusprendi, kuo būti, kad ir muziejaus sargu. Supranti, ką 
aš noriu pasakyti? Dvidešimt vienerių metų žmogus jaučiasi 
Skolingas sau, tad prašom mokėti. Kai tik žvakės prie gimta- 
dienio stalo baigė degti, tu jau visiems suaugęs. 

Tai mat, kiek visko prišnekėjo Jozvigas, niekad nebūčiau 
pamanęs, bet, žinodamas, kokiais tikslais jis tai daro, nė neer- 
zinau klausimais apie jo paties gyvenimą. Aš nuolankiai link- 
čiojau, dėjausi mąstąs apie savo poelgius ir ketinąs pakeisti sa- 
vo gyvenimą, be paliovos žiūrėjau į greit apgargančią žvakę, 
genančią palubėn mano cigaretės dūmus, ir netrukdžiau jam, 
kai jis, pajutęs, kad sėkla krinta į gerą dirvą, dar sykį apėjo 
aplink stalą ir kėdę, dėstydamas savo įspėjimus ir patarimus, 
po to galų gale išsinešdino. 

Kuo čia taip atsiduoda Jozvigas? Nieko negaliu sau pada- 
ryti, kiekvieną sykį, kai jis apsilanko mano kameroje, palieka 
aitrų dezinfekcijos priemonių kvapą, gal jis slapčiomis kuo nors 
barstosi kas kartas, prieš eidamas į mūsų kameras, šiaip ar taip, 
aš turiu atidaryti langą ir įleisti gryno oro. 

Elbė! Kokia blausi ji teka rudenį, aną krantą jau traukia rū- 
kas, ir dingsta žemė iš akių. Medžių viršūnės stiepiasi tartum 
iš užtvinusio miško, dizelinių motorų dunkčiojimas virsta švel- 
niais pulso tvinksniais, laivų statyklų dūžiai nežadina aido, ir 
bemaž nebegirdžiu, kaip tarška bagerio grandinė su kaušais, 
traukiama upės dugnu. 

Žiburiai, blankūs, lėtai plaukiantys pro šalį žiburiai tartum 
bylote byloja, kaip sunku varytis į priekį. Laivų antstatai slen- 
ka pro šalį, rodos, jie neturi nieko bendro su vandeniu. Kai 
balzgana migla nusileidžia nakčiai ir upėje viskas darosi abe- 
jotina, man stoja, nepasakyčiau, labiausiai jaudinamos, bet pa- 
čios įdomiausios valandėlės Elbėje. 

Jau pastebiu, kad į pirmą vietą bando įsiveržti gimtadienio 
nuotaika — noras susumuoti savo bambos apžiūrą, bet man me- 
tas grįžti atgal, leistis prie savo asmeninės Atlantidos, kurią rei- 
kia gabalas po gabalo iškelti į paviršių, laikas spiria, pareiga 
spiria, baisus čia daiktas — dvidešimt vieneri metai, kai atsi- 
meni, kad kapitonas Andersenas praėjusį pavasarį atšventė sa- 
vo šimto dvejų metų sukaktį, o jau rytojaus dieną, vadinasi, 
šimtas trečiaisiais metais, truputį išmetęs, dalyvavo mokslo po- 
puliarizacijos filme, tas filmas dabar demonstruojamas kinuose: 
„Žmonės ir gamtos jėgos pajūry.“ Kas man darbo Elbė, laivai 
joje ir migla viršum jos. Vandens sporto mėgėjai jau seniai pri- 
plaukė prie kranto po šakomis, kurios nebelabai juos ir slepia. 
Paskutinis kateris, plakdamas vandenį įstrižai srovės, kažku/ 
pragaišo nemačiomis. Man tai ne galvoj. Man ne galvoj, kas 

uždirbs už tuos duomenis, kurių parveš iš ekspedicijos okeano- 
loginis laivas, išplaukiantis į jūrą. Man per akis užtenka Rug- 
biulio Žemės ir vandens mėginių, čia aš Metu savo planktoninį 
tinklą, čia aš traukiu savo laimikį. 

Kaip visada, kai ištraukiu tinklą, pirmiausia pasirodo tėvas, 
Rugbiulio policininkas, kuris, paleistas iš internavimo stovyklos, 
vėl paliko toks, koks buvo, toks, kokį ir tikėjosi pamatyti visi 
tarp Gliuzerupo ir Huzumo plento. Tik tris mėnesius nebuvo 
policininko Rugbiulyje, bet paskui jis vėl atsirado su savo su- 
stingusiu veidu ir nedailiai gulinčiomis kelnėmis ir lyg niekur 
nieko pradėjo eiti savo pareigas, tarytum ne prievarta, 0 savo 
noru buvo išvažiavęs atostogų; jis turėjo tik prisipumpuoti tai- 
nybinio dviračio padangas, išleidusias orą per tą laiką. 

Po to, kai motina nuardė nuo kepurės tą mažmožį, erelį, jis 
pats nusisegė kokardą, bet nei erelio, nei kokardos neišmetė, 
tik sudėjo į skardinę dėžutę, o dėžutę įkišo į rašomąjį stalą ir 
dar tą pačią dieną, net nelaukdamas, kada bus oficialiai grą- 
žintas į pareigas, apsižergė dviratį ir nuvažiavo užtvankos py- 
limu, mielai sustodamas pasikalbėti su kiekvienu ir visada tais 
pačiais žodžiais, visada tais pačiais niekinamais mostais apibū- 
dindamas tą laiką, kai jo nebuvo namie: taip, Nojengame, pu- 
sė bėdos, valgiu negali skųstis, elgesys — apskritai imant, žmo- 
niškas, piktnaudžiavimu negali skųstis ir taip toliau. 

Nė karto tėvas nepasistengė surasti naujo žodžio arba bent 
atsisakyti nuvalkioto; nors ir kada jis pasakojo apie savo per- 
gyvenimus, nė vienas jo klausytojas ničnieko neprarado, nes 
kiekvieną sykį jis kartojo viską pažodžiui. Rugbiulio policinin- 
kas sugrįžo ir tiesiog toliau darė tai, ką turėjo pertraukti, darė 
savaip ir ta pačia tvarka, kurios laikėsi visada. Jis užrakino 
Savo tarnybinį žurnalą, priskaldė malkų, nuvažiavo į Gliuzeru- 
Pą atiduoti pistoleto, sukasė daržo kampelį, kur ketino pasiso- 
dinti tabako ir pasisodino, parsivarė Hilkė iš iškilmių „Kopų 
peizaže“, išsuko jai ta proga ranką, keliskart buvo nuvažiavęs 
į Huzumą, iš kur sykį parsivežė „Naujas direktyvas policijai“, 
kurias tučtuojau neskaitęs užrakino stalčiuje, važinėjo dviračiu 
tarnybos reikalais, ir štai vieną gražų rytą po pusryčių atėjo 
eilė ir „Klaso bylai". 

Šįsyk nėra pagrindo pasakoti, kas buvo ant mūsų pusryčių 
Stalo — veikiausiai avižinių kruopų košė, duona su slyvų musu 
ir kavos surogatas,— tylomis šveitėm išsijuosę, ne vienodu tem 

pu, kiekvienas širdyje skaičiuodamas kito kąsnius, ir apie niė- 
ką negalvojome, o jei ir galvojome apie ką nors, tai tik apie 
galvotus ir pergalvotus dalykus, ir štai tėvas staiga tarė Hilkei: 

— Atnešk jo nuotrauką. 

Mano sesutė, kada tik įsideda šaukštą į burną, tuoj būtinai 
jį taip sukanda, jog tas tik žvanga ir tarška, vadinasi, kai tėvas 
pakartojo savo paliepimą, jinai sukando šaukštą itin stipriai ir 
taip jį laikė burnoje, springo ir žiūrėjo, išpūtusi akis, matyt, 
nesuprasdama, ko iš jos norima. 

— Klasas,— tarė tėvas,— jo fotografiją, atnešk gi.— Tada 
sesuo paleido šaukšto kotą, bet patį šaukštą paliko burnoje, su- 
mišusi atsistojo ir akimis paklausė to, ko negalėjo paklausti lū- 
pomis, pagaliau išėjo iš virtuvės ir po valandėlės sugrįžo su 
įrėminta brolio fotografija, kuri nuo jo ištrėmimo dienos gulė- 
jo komodos tamsoje. 

Tėvas paėmė nuotrauką Hilkei iš rankų ir padėjo veidu į 
apačią ant virtuvės spintos šalia žadintuvo, baigė valgyti pus- 
ryčius, kantriai palaukė, kol ir mes pavalgysime, paskui papra- 
šė nukraustyti stalą. Stalas buvo nukraustytas. Atsimenu, aš su- 
skaičiavau šaukštus: jų buvo keturi. Sukrovėm indus į kriauk- 
lę, aš nušluosčiau stalą. Policininkas ėmė krutinti lūpas, matyt, 
ieškodamas žodžių, kartkartėmis susirūpinęs dirsčiojo į motiną, 
kuri betgi neatsakinėjo į jo žvilgsnius, o tik susimąsčiusi atkak- 
liai rakinėjo liežuviu dantų švarples. Tėvui mostelėjus ranka, 
mes atsisėdome, Hilkė ir aš, o jis atsistojo, pastatė fotografiją 
ant palangės, įbedė į ją akis, ne tiek priekaištaudamas, kiek 
maldaudamas, tarytum norėjo, kad Klasas išliptų iš rėmų ir gy- 
vas stotų priešais jį. 

— Jis turi išklausyti, — tarė tėvas, — jis turi bent dalyvauti 
vienaip ar kitaip.— Aš smalsiai pažvelgiau į fotografiją. 

Tėvas suėmė rankomis kėdės atkaltę, staiga išsitiesė, atlošė 
galvą ir, įsmeigęs akis į Klasą, prabilo, kreipdamasis į fotogra- 
fiją: 

— Metas padaryti tvarką, ir su tavim metas padaryti tva! 
ką, mes negalim amžinai laikyti širdyje tai, apie ką galvojam. 
reikia pasakyti, kada nors reikia pasakyti. Mes čia susirinkom 
dėl to, kad norim suvesti sąskaitas. Visi žinom, ką tu padare! 
laikai, gal būt, ir pasikeitė, bet tai, ką tu padarei, tu padarei. 

Jis nutilo, nykštį ir didįjį pirštą prisidėjo prie akių. Motina. 
pasinaudojusi tuo momentu, pasislinko arčiau stalo ir dar la- 

biau išrietė nugarą. Hilkė nemačiomis pasikasė riebius pakink- 
lius. Atsidusęs kažkokiu šnypščiančiu garsu, policininkas nulei- 
do ranką, įsmeigė akis į fotografiją, papurtė galvą ir tarė: 

— Pabaigti, turim pabaigti visą tą istoriją ir padaryti kaž- 
kokį spiendimą. Ten, kur aš buvau, kiauras dienas ir tegalvo- 
jau apie tai, ką jis mums padarė. Galvojau apie tai, kad jis su- 
grįžo ir nė sykio net kojos nebuvo įkėlęs į namus. Nė žodeliu 
neatsiprašė. Pirmiausia užtraukia gėdą, o paskui nė neatsipra- 
šo. Gyveno tenai, pas tą Blekenvarfe, o paskui išdrožė į Ham- 
burgą, žodžio neprataręs. O jei taip, reikia pasakyti tai, kas 
turi būti pasakyta. Metas padaryti tvarką. 

Šitaip jis varė toliau, priskaičiavo, kiek Klasas pridarė mums 
šunybių, nepaminėjo jokių švelninančių aplinkybių, matyt, jų 
nė nerado; kreipdamasis tiesiai į fotografiją, paaiškino jai, kad 
ir šeima galinti atstoti teismą ir paskelbti sprendimą, tada aš 
pastačiau ausis ir pabandžiau iš anksto atspėti, koks gi bus tas 
sprendimas: gal tėvas keleriems metams uždarys Klasą į rūsį? 
O gal lieps jam mūsų akyse išgerti nuodingų chemikalų, skirtų 
kovai su sodų ir daržų kenkėjais? Taip pat pagalvojau, kad jis 
gali už bausmę priversti Klasą nušokti nuo malūno arba parei- 
kalauti, kad jis be svetimos pagalbos pasikartų ant „Rugbiulio 
policijos posto“ lentelės. O galgi tėvas tiek daug nenorės? Gal 
pasitenkins nubaudęs mazgoti indus ligi gyvos galvos? Arba 
penkias vasaras kasti durpes? 

Miekas nenustebs, išgirdęs, kad tėvas neskubėjo skelbti 
nuosprendžio, nors buvo matyti, kad jis kalba nenoriai, kad jis 
kovoja su kažkokiu pasipriešinimu, su visomis smulkmenomis 
primindamas mums ir sau pačiam, kaip Klasas tyčia susižalojo, 
kaip jis pabėgo ir kaip buvo išduotas, kaip pagaliau atsisakė 
grįžti namo, bet galų gale jis vis dėlto nustvėrė jautį už ragų, 
liepė Hilkei paduoti fotografiją, išėmė ją iš rėmelių, padėjo ant 
Stalo ir tada paskelbė nuosprendį. 

Aš apstulbau, pernelyg jau švelnus po viso to man pasirodė 
tas nuosprendis: Klasui uždrausta įkelti koją į namus: 

— Klausykit gerai! Kol aš gyvas, jis niekad neįžengs į tėvų 
namus, — o mums buvo uždrausta ne tik balsu, bet ir mintyse 
ištarti Klaso vardą.— Jūs stačiai išbrauksit jį iš savo atmin- 
ties.— Po to tėvas sudraskė fotografiją į skutelius ir numetė juos 
ant viryklės. 

Motina atsistojo, tur būt, ji viską žinojo iš anksto, gal būt, 
jie net buvo tai aptarę, beveik esu tikras. Ji nusipurtė trupi- 
nius nuo sijono ir lyg niekur nieko nuėjo į podėlį ir ėmė uoliai 
ruoštis: braškančiu popierium uždengė muso stiklainį, atkimšo 
sulčių butelį. Mudu su Hilke likom sėdėti, tačiau žiūrėti į kits 
kitą vengėm, o kalbėtis ir visai nedrįsome. O policininkas? Jis 
ką tik užtraukė ar pradėjo traukti žadintuvą, senovišką, bet 
patikimą šlykštynę su nepakenčiamu skambalu, bet staiga, suk- 
damas vis lėčiau ir lėčiau, pastatė ausis, ėmė klausytis su tuo 
keistu susijaudinimu, kurį mes pirmą kartą pastebėjome Kiul- 
kenvartfe, aną vakarą, skirtą tėvynei ar jūrai, šiaip ar taip, tė- 
vynės jūrai. 

Rugbiulio policininkas klausėsi, jis kažką nugirdo, jo ran- 
kos drebėjo. Jis pastatė žadintuvą ant virtuvės spintos, užsikišo 
pirštus už petnešų ir ėmė jas tampyti. Ko jis klausėsi? Užvers- 
tą galvą pasuko į šoną, į mano kambario pusę, bet ten juk nie- 
ko nebuvo. Jį kažkas slėgė, ir tas slogutis buvo toks stiprus, 
jog jis neteko pasitikėjimo savimi ir turėjo atsiremti. Kas dar? 
Jį, žinoma, išmušė prakaitas, lūpos sutrūkinėjo, akys iššoko iš 
kaktos ir vis dėlto atrodė lyg kuo apsitraukusios, sakyčiau, tik- 
ros aiškiaregio akys. Jis nuo kažko gynėsi, bet neįstengė apsi- 
ginti, ir niekas negalėjo jam padėti. Paskui jo lūpos sukrutėjo, 
jis ėmė karštai kalbėti su savim, smarkiai linkčioti, tartum vis- 
ką patvirtindamas, po to išsverdėjo į koridorių, skubomis užsi- 
vilko mundurą, susijuosė diržą, užsidėjo kepurę, ir, sėdėdami už 
virtuvės stalo, apstulbę, išgirdome, kaip jis išlėkė iš namų, 
įpuo'ė į malkinę, kur stovėjo dviratis, stvėrė jį ir apgręžė. 

Šįsyk jis išvažiavo neatsisveikinęs. Nemanykit, kad motina, 
išėjusi iš podėlio, pastebėjo, jog tėvas išvažiavo, ir kai Hilkė 
neklausiama pasakė: — Jam vėl kažkas pasivaideno, ar koks 
galas, — tik Žžvilgtelėjo į ją, abejingai įjungė radiją ir, skam- 
bant „Žiba jonvabaliai, žiba“, ėmė mazgoti indus. Daugiau nie- 
ko neatsitiko. Nors aš dar kažko laukiau, bet nieko neatsitiko, 
ir aš išsmukau iš virtuvės ir užlipau į savo kambarį, kuris da“ 
bar, kai Klasas išmestas iš namų, visiškai liko man. 

Kampe stovėjo spintelė su jo daiktais. Aš atitraukiau plon4 
užuolaidą, ten, ant apatinės lentynėlės, gulėjo virvute suraišiO“ 
ta kartoninė dėžutė, aš buvau žadėjęs jam niekad jos neatidū“ 
ryti. Visą tą laiką aš laikiausi žodžio, tiesa, tris ar keturis kartU? 

jau buvau ją beatidarąs, bet vis susilaikydavau, ir štai dabar 
nebeištvėriau: dėžutė pati atsidūrė mano rankose, virvutė pati 
atsirišo, ir man nieko arba bemaž nieko nebereikėjo padaryti, 
kad pakiltų dangtelis, ir ant lovos — ten dėžutę buvo galima 
greitai paslėpti — ėmiau krauti brolio surinktą ir pavestą man 
saugoti turtą. Virtuvėje ėjo ruoša. Tėvo nebuvo namie. 

Negi Klasas nesitikėjo, kad aš atidarysiu dėžutę ir viską, 
kas jam brangu, padėsiu į saugią vietą kaip tik dabar, kai jam 
uždarytos namų durys? Žinoma, tikėjosi. Taigi aš ėmiau daik- 
tą po daikto, varčiau, žiūrinėjau. Prisimenu stiklainį su paba- 
lusiais rinktiniais kiaukutais, akmenų laidynę ir knygą „Jau- 
nasis sodininkas“; nešvarią, kruviną nosinę, rašinių sąsiuvinius, 
virvutę, dar vieną virvutę; taip pat prisimenu kaukaspenius, 
suvyniotus į popierių, dėžutę su alaviniais kareivėliais — visi 
buvo sveikutėliai, — mažutę rankų darbo žvakidę, matyt, daili- 
ninko padovanotą; klasės fotografiją — aštuoniolika jaunų se- 
nukų ir penkios senutės su ilgomis kasomis,— dailininko eski- 
zą „Obuolių raškytojui“, kurį aš išsyk pasikišau po priegalviu; 
peiliuką perlamutrinėmis kriaunomis. Ir dar prisimenu surištą 
pluoštą laiškų, kurių nebūčiau atidaręs, jei tai būtų buvę sve- 
timi laiškai, bet rašyti jie buvo brolio ranka ir visi adresuoti 
Hilkei. Kiekvienas laiškas — skundas ir grasinimas: jis skundė- 
si, kad ji vėl neatėjusi — prie durpyno kūdros, į paplūdimį, 
prie švyturio, — ir grasino, kad būsią „viskas baigta“, jeigu ji 
ir Kitą kartą neateisianti. Kartais jis darė užuominų į kažkokį 
bendrą jų atsiminimą, kažkokį nuotykį, kurį jie turėję paplū- 
dimy vieną vasarą, gerai nebežinau, kaip ten buvo, lyg jie kar- 
tu kažką stebėję, vyrą ir moterį pusiasalio kopose, svetimus 
žmones, kuriuos pastebėję ir po to nusekę jiems iš paskos. 

Iškroviau visą dėžutę, kelis daiktus perkėliau prie savo Io- 
bių, pirmiausia, žinoma, eskizą „Obuolių raškytojui“, ir tuo 
Metu apačioj sučirškė telefonas. Ėmiau klausytis. Hilkė priėjo 
Prie aparato, atsakė, kaip visados atsakydavo: „Klauso Hilkė 
Jepsen, o kas kalba?" Po to aš išgirdau tik „ne“, „taip“, „taip“, 
„ne“, ir, kai jinai greitai grįžo į virtuvę, aš jau žinojau, kad 
kažkas ieškojo tėvo. Vos suspėjau užvožti, surišti ir padėti į 
Vietą dėžutę, ir išsyk prasidėjo: — Zigi, nusileisk į apačią, Zigi! 
Mikliau, Zigi! — Tad man nieko daugiau neliko, kaip tik nusi- 
leisti į virtuvę, kur manęs laukė Hilkė. Gal kaltas buvo mano 
žvilgsnis, godus smalsumas, su kuriuo į ją pažiūrėjau, bet Hilkė 

nejučiomis pasitraukė ir, užuot išklojusi, ko jai reikia, pirmiau- 
sia pasakė: 

— Ko tu taip spoksai? Nespoksok gi taip, lyg aš būčiau tau 
ką blogo padariusi. 

— Kaip noriu, taip ir spoksau į tave, — tariau aš, o ji at- 
sakė: š 

— Tik ne taip, ne tokiomis ledinėmis akimis. 

— Na, drožk greičiau, ko nori, — tariau aš. 

Kažko laukiama Blekenvarfe, tuojau ar po dviejų valandų, 
atvyksiančios aukštos, gal net pačios aukščiausios personos, ar 
krašto komisaras, -ar kas, šiaip ar taip, dideli ponai, turintys 
Ieikalų pas Nanseną, būtina dalyvauti ir policininkui. 

— Bėk, Zigi, pasakyk tėvui, kad skambino ir kad jam tuoj 
reikia eiti į Blekenvarifą. Ir nespoksok taip į mane, sakau tau, 
aš to nepakenčiu.— Mano žvilgsnis taip ją sutrikdė, jog ji pri- 
ėjo prie veidrodžio priemenėje, pažvelgė, ar neišsitepusi veido, 
pasisukusi šonu, įtariai apžiūrėjo bliuzę ir sijonuką ir, nieko 
neradusi, supykusi, išvijo mane: — Dumk greičiau, tai skubu. 

Prie užtvankos, pirmiausia prie užtvankos. Apsiniaukusi, bet 
nevėjuota ankstyvo rudens diena. Šiaurės jūra rami, tik varinė- 
ja mažutes bangeles, du Žvejai sėdi valtyje ir' gaudo makreles. 
Ore nė vieno kiro, užtat vandeny ištisa konferencija, srovė pa- 
mažėli neša juos pakrante. Nematyti nė vieno dviratininko, nei 
„Kopų peizažo“ pusėje, nei švyturio pusėje. Toli jūroje du trale- 
riai ieško minų. Užtvankos papėdėje tolsta link Gliuzerupo dži- 
pas. Eisiu, tariau sau, į ,,„Kopų peizažo“ pusę, ten visada viskas 
žinoma, ten bus galima ir pasiklausti. Nesuprantu, kuo aš taip 
patikau toms gauruotoms avims, kad vos tik pasirodžiau, jos 
tuoj ir apspito mane, ėmė lėkti prie manęs, persekioti mane, II 
aš turėjau spyriais nuo jų gintis. Sulipusi jų vilna dvokia. 

Jei ne ta smarvė, anksčiau būčiau užuodęs degėsių kvapą, 
aptikęs savo tėvą ir jo darbą, bet aš bėgau, avių persekiojamas, 
kumšnojamas, pralėkiau pro pusiasalį ir, tiktai netyčia atsigIę- 
žęs, pastebėjau, kad į dailininko trobelę kopos papėdėje atrem- 
tas dviratis — tai galėjo būti, bet galėjo ir nebūti tėvo dviratis: 
Pasinaudojęs savo pranašumu, aš nusiritau nuo užtvankos pyli- 
mo ir pasprukau nuo avių, o jos kramsnodamos spoksojo į manė; 
bet aš pabėgau nuo jų smarvės ir nuo jų bliovimo. Kažkas buvo 
dailininko trobelėje. Oras atsidavė degėsiais. Ugnies nebuvo 
matyti, dūmų taip pat, bet degėsių kvapas, kai aš ėmiau karti5 

Į kopą ir sustojau jos viršūnėjė, sustiprėjo, ir dabar, dabar pa- 
mačiau kylantį už trobelės stulpiuką dūmų, ir aš stačiai negaliu 
apsakyti, kokia baimė mane pagavo, ta baimė ginė mane, ir ginė 
į priekį, kažkokia ligi šio! nepažįstama, visu kūnu tvinkčiojanti 
baimė — tai ir viskas, bent iš pradžių. 

Dviratis, atremtas į šoninę trobelės sieną, buvo tėvo, durys 
atlapos, bet tėvo trobelėje neradau, jis stovėjo lauke, už tro- 
belės, rūkė ir žiūrėjo į ugnį, į laužo likučius, kartais rūpestingai 
paspirdamas koja apdegusį popierių ten, kur dar ruseno ugnis. 
Ar supyko, ar nustebo, pamatęs mane ateinant? Jis tarsi nė.ne-. 
pastebėjo manęs, tik stovėjo pavargęs, nieko nematydamas ir 
negirdėdamas, įbedęs akis į ugnį. Nieko nesakė man, kai aš sku- 
bom ėmiau naršyti laužo likučius prie jo kojų. Buvo jau po 
visam. Tuščias darbas bandyti dar ką nors išgelbėti. Popierius, 
mažytė, liepsnos nepraryta šviesmėlynė skiautelė popieriaus: 
eskizų bloko aplankalas. Tėvas sudegino dailininko bloką su 
eskizais ciklui „Pajūrio veidai". 

Aš išsitiesiau ir išsigandęs pažvelgiau į jį. Jo veidas spin- 
dėjo bukaprotišku pasitenkinimu, dabar, kai jau padarė savo 
darbą, galėjo sau ramiai stovėti ir rūkyti, tartum po atliktos 
užduoties. Ten, pusiasalyje, prieš blėstantį laužą aš ėmiau jo bi- 
joti, ne jo jėgos, gudrumo ar atkaklumo, bet nepalaužiamo jo 
įsitikinimo savo teisumu; toji baimė buvo stipresnė už staiga 
pašokusią neapykantą, kuri liepė man pulti jį kumščiais ir dau- 
žyti per šlaunis, per juosmenį. Koks bukaprotiškas pasitenkini- 
mas savimi! Kokia nelaba jo ramybė! Aš nebegalėjau į jį žiū- 
rėti, atsitūpiau ir ėmiau žarstyti smėliu ugniavietę, bėriau smulkų 
smėlį ant suanglėjusių likučių, kol jie dingo ir niekas neberodė 
čia buvus laužą. 

Jam, Rugbiulio policininkui, rodės, tai nė kiek nerūpėjo, 
jis tylomis žiūrėjo į mane, keliskart atsiduso, lyg pabudęs iš 
miego, bet, nespėjęs pabusti, tuoj vėl nugrimzdo į bukaprotišką 
pasitenkinimą. Ne, tada aš dar nenustebau, kai netikėtai man 
ėmė mausti smilkinius, kai truputį apsvaigau ir ėmė tvinkčioti 
baimė, pirmą kartą pasakiusi man, kad niekas, ničniekas nėra 
Saugus ten, kur siekia jo valdžia. Būdamas taip baugiai įsitiki- 
nęs savo teisumu, jis gali surasti kiekvieną slėptuvę, pagalvojau 
aš ir išsyk pagalvojau apie savo kolekciją malūne ir apie tai, kad 
Ieikia ją kur nors nuo jo paslėpti, bet kur? 

— Ko tu taip drebi? — paklausė jis.— Tavo amžiuje dar nė- 
galima drebėti.— Rytoj, galvojau aš, arba geriausiai dar šį Va- 
karą aš viską iš ten išnešiu.— Na,— kamantinėjo jis,— kas 
yra? — Gal į Blekenvarfą, galvojau aš, gal dailininkas padės 
man susirasti naują slėptuvę Blekenvarie? — Teikis atsakyti,— 
paliepė jis, ir aš tariau: 

— Tu neturi teisės taip daryti, nebeturi teisės konfiskuoti, 
nebeturi teisės kurti laužų, nebeturi teisės deginti. 

— Kas tau taip sakė? 

— Visi, visi sako, kad tapyti nebedraudžiama ir kad tu ne- 
begali įsakinėti, ir jei aš papasakočiau, ką tu čia padarei, dai- 
lininkas tau šito nedovanotų. Kas buvo, tas pražuvo ir niekad 
nebegrįš, visi taip sako, ir aš girdėjau ir mačiau, ką tu pirmiau 
darei, bet dabar nebeturi teisės. Tu nieko nebegali nurodinėti 
dėdei Nansenui, jis gali dabar daryti ką tinkamas, aš tai žinau. 

Tėvas smogė man. Aš parklupau ant smėlio ir likau klūpėti. 
Jis pataikė man į pasmakrę. Antras smūgis tik nubruožė 
skruostą. 

— Stokis,— tarė jis. Aš klūpėjau kaip klūpėjęs. Jis stvėrė 
mane už marškinių apykaklės ir pakėlė, prisitraukė mano veidą, 
ir aš turėjau atsistoti ant galų pirštų, liesdamas jį visu kūnu. 
Taigi lėtas akių patikrinimas, apie kurį jis taip puikiai nusimanė, 
kruopštus tinklainės tyrinėjimas, šįkart aš išlaikiau jo žvilgsnį, 
ne nusigręžiau, bet tiesiai žiūrėjau jam į susiaurėjusias lėliukes, 
iš taip arti aš nelabai kada buvau jį matęs. Koks jis buvo raukš- 
lėtas ir koks niaurus, jam net pritiko tas niaurumas, jis visiems 
rodė, kad Rugbiulio policininkas nesutaria su pasauliu. 

— Vadinasi, tu irgi šį tą žinai, — tarė jis,— žiūrėk tiktai, tu 
jau apsiklausinėjai! Tu žinai, kas leidžiama. Tau žinoma, kur 
kas prasideda ir kur baigiasi. Ir kad šiandien viskas ne taip, 
kaip pirmiau,— tau irgi ne paslaptis.— Jis atleido ranką, atstū- 
mė mane, bet ne per smarkiausiai, ne taip, kad suklupčiau !/ 
pargriūčiau.— Tu daug girdėjai,— tarė jis, — bet negirdėjai vie- 
no: kad žmogus turi likti ištikimas sau, turi atlikti savo pareigą. 
net jeigu sąlygos ir pasikeičia; turiu galvoje įsisąmonintą pa- 
reigą. Ir, vadinasi, tu ketini išnešioti po visą pasaulį tai, ką 
daro tavo tėvas, laikydamas tai savo pareiga, gerai, gali visiems 
pasakoti, gali ir jam pranešti, į Blekenvarfą, juk tu ten guli ir 
keli. Gali sau dirbti prieš mane. Susitvarkiau su Klasu, o su ta“ 

vimi susitvarkyti — gyvi niekai. — Tėvas pakėlė galvą, sučiaup- 
tos jo lūpos pabalo, jis grikštelėjo dantimis. Vertinančiu, ne 
pašaipiu, tik vertinančiu žvilgsniu perleido mane. Neaiškiai, lyg 
kalbėdamasis pats su savimi, numojo ranka.—-- Gal dar ką nori 
pasakyti? 

Nors jau buvau bepapurtąs galvą, bet, pats stebėdamasis 
savimi, prabilau: pakartojau, kad jam nebėra ko stebėtis, nebėra 
ko konfiskuoti ir naikinti. Pasakiau jam, kad draudimas piešti 
paveikslus nebegalioja ir jis nebėra įpareigotas imtis priemonių. 
Tačiau grasint jam negrasinau ir taip pat nesakiau, kaip jo ne- 
apkenčiu, bet jis, tur būt, tai pajuto, kaip pajuto ir mano baimę, 
nes priėjo prie manęs ir tarė: 

— Nekišk nosies, kur tau nereikia, ir mudu sugyvensim, 
kaip ir pirmiau, tik nekišk nosies. 

Paskui apžiūrėjo dingusią po smėliu ugniavietę, linktelėjo, 
nuėjo prie dviračio, pakėlė jį ir atgręžė į užtvankos pusę, nė 
kiek nesirūpindamas tuo, ką aš ketinu daryti, tur būt, įsitikinęs, 
kad aš seksiu paskui jį, šiaip ar taip, girdėjau, kaip jis garsiai 
kalbasi pats su savim, girdėjau ir savo vardą; aš nuėjau jam iš 
paskos ligi vandens ir ten, kreipdamasis į jo nugarą, pranešiau 
jam, kas man buvo pavesta namie. Nemanykit, kad Jensas Olė 
Jepsenas sustojo, išgirdęs, kad jis laukiamas Blekenvarfe, kad 
jam ten reikia būti, nes krašto komisaras ir kiti dideli ponai... 
jis tylomis išklausė mano žinios, apėjo kopą ir nuvažiavo palei 
užtvanką nuo jūros pusės, kol pasiekė tokią vietą, kur jam te- 
reikėjo persiristi per pylimą ir patekti į alksnių alėją, einančią 
į Blekenvarią. Jis visu smarkumu prilėkė prie dvivėrių vartų, 
įvažiavo į kiemą ir, nušokęs nuo dviračio, pažvelgė, kaip ir aš, 
Huzumo plento link; abu sykiu pamatėme dvi alyvų spalvos 
mašinas, pamatėme, kaip jos pasuko, ėmė artėti. 

Tėvas pirmiausia dviratį atrėmė į namų sieną, paskui kiek 
toliau, į malkų rietuvę, į vidų nėjo, bet, atidaręs vartus, ėmė 
laukti; ten ir aš prisidėjau prie jo, ir, nugara laikydami vartus 
atdarus, mudu išsirikiavome skurdžiu špaleriu sutikti iš lėto artė- 
jančių mašinų, kurias dabar užstojo Holmseno gyvatvorė. Nuo 
to laiko, kai grįžo iš internuotųjų stovyklos, tėvas nė karto ne- 
buvo Blekenvarfe, nė žodžio nepersitarė su dailininku, nė sykio 
Nepasisveikino, net nepasiteiravo, ar viskas likę po senovei 
Blekenvarfe. Jis nepakentė permainų, tad apie jas neklausinėjo 

ir neskubėjo sužinoti. Laisvai stovėjo jis šalia manęs tarpuvar- 
tėje, nesusikaupęs, nors ir neabejingas; liepė man apžiūrėti, 
kaip guli uniforma iš priekio ir užpakalio, taip pat kuokšteliu 
žolės nuvalyti jam batus — ne tiek, kad blizgėtų, kad tik būtų 
švarūs. 

Nežinau, kodėl aš atsistojau išsitempęs tarpuvartėje, o tėvas 
prisidėjo ranką prie kepurės, dar nė nepamatęs žmonių, sėdin- 
čių automobilyje, ir saliutuodami praleidome mašinas, kurios 
viena prie pat kitos įvažiavo į kiemą. 

Tai šitaip, o dabar aš leisiu keturiems nevienodo ūgio vy- 
rams, labai nevienodai apsirengusiems ir nevienodos išvaizdos, 
išlipti iš mašinų, patarsiu jiems pirmiausia apsidairyti, vadinasi, 
apžvelgti kūdrą, tvartą, ateljė, sodą, taipogi — pro tarpus tarp 
trobų ir medžių — aplinkinį peizažą, ir visiems keturiems norom 
nenorom ateis į galvą ta pati mintis: vadinasi, čia jis gyvena, 
vadinasi, štai koks jo pasaulis. 

Vyrai linktelėjo kits kitam, kiekvienas suprato, ką tai reiš- 
kia. Šoferiai apvažiavo kūdrą ir dideles alyvų spalvos mašinas 
pastatė sulygiuotas greta viena kitos. Kaip aprašyti tuos keturis 
vyrus? Šipatą galima greit atvaizduoti vien dėl to, kad jis vie- 
nintelis buvo uniformuotas: vienplaukis, su riesta pypkute bur- 
nos kampe, keršais ūsais, tušo dėžute ant krūtinės, strazdanotu 
veidu ir rankomis, su karūna antpečiuose ir keliomis žvaigždu- 
tėmis, apskritai, truputį raišas, atkakliai šypsantis ruonis. Paly- 
ginti su juo komisaras — arba vyras, kuris vėliau paaiškėjo esąs 
komisaras, misteris Geinzas,— atrodė neišvaizdus, net skursno 
plauko žmogelis: visa galva mažesnis už ruonį, skriauznas, nuo- 
stabiai sukumpęs, abi rankos kišenėse, lyg būtų šalta, su pane- 
šiotu kostiumu. Jauniausias iš jų visų krito į akis ne tiek ryškiai 
kampuotu veidu, taip pat ne amžinai smilkstančia cigarete dan- 
tyse ir netgi ne pernelyg dideliais, mano išmanymu, zomšiniais 
batais, kiek balsu: vos tik jis prabildavo — jis buvo vertėjas. 
tad kalbėdavo dvigubai daugiau už kitus, —ir išsyk pasirody- 
davo, kad Zelringo dvare visi kas gyvas išlėkė su tarškalais II 
barškalais vaikyti varnėnų iš vyšnyno. O ketvirtas? Jis buvo 
su minkšta skrybėle, nešiojo akinius su plieniniais apsodais, 0 
po pažastim laikė prikimštą portielį. 

Kad apie šitą vizitą ne tik buvo pranešta, bet kad atvykėliai 
jau seniai namuose buvo pastebėti, nėra jokios abejonės. Vis 

dėlto niekas durų neatidarė, niekas neišėjo pasitikti svečių, kuriė 
dabar stovėjo prie dailininko rudeninio gėlyno, tarp kitko, tylo- 
mis, gal būt, rausdamiesi atmintyje ir ieškodami gėlių vardų. 
Jie dėjosi susidomėję, susižavėję, išmaną tokius dalykus. Tru- 
putį pasivaikščiojo po sodą, apėjo ateljė, grįžo į kiemą ir ėinė 
kits kitam rodyti antis, kurios sunerimusios laikėsi vidury kūd- 
ros, O paskui svečiai pasuko prie mūsų. Mudu su tėvu stovėjom 
šonu į duris, galėčiau pakartoti: skurdžiu špaleriu, jis toliau, aš 
arčiau durų. Mes neišleidome svečių iš akių ir, manau, savo 
atkakliu stovėjimu tartum reikalavome, kad jie pagaliau ir mus 
prisimintų; ir jie prisiminė, gana aiškiai pakeitė spartą, iš lėto, 
bemaž malonaus promenado perėjo į tvirtą ir tuo pačiu ekono- 
mišką žingsnį. 

Tėvas atidavė pagarbą. Rankos paspaudimas. Trumpi, malo- 
ningi klausimai. Tokie pat trumpi, paviršutiniški policininko at- 
sakymai. Šipata ir vertėjas padavė ranką ir man, tiesa, nežiūrė- 
dami į mane, pavyzdingai išsiblaškę. Vertėjas paklausė mane 
girgždančiu balsu: „Kaip laikaisi?“ Į tokius klausimus aš iš prin- 
cipo neatsakinėju. Tėvas ne tiek iš paslaugumo, kiek iš pareigos 
pasiteiravo, ar jam pabelsti į duris, taip sakant, už svečius; ko- 
misaras nusišypsojo ir pats teikėsi silpnai sugniaužtų pirštų 
krumpliais dukart bilstelėti į duris ir, pasirengęs laukti, jau 
buvo besigręžiąs į savo palydą, bet tuo metu durys smarkiai 
atsidarė, o to jis, matyt, nesitikėjo. 

Žinia, raganai nereikėjo taip skubėti, galėjo, sakysim, su- 
skaityti ligi tuzino, prieš atidarydama duris, bet, matyt, ji ten 
gerokai pastovėjo ir jai nebeišlaikė nervai. Šiaip ar taip, daili- 
ninko šeimininkė, kilusi iš Flensburgo, Ditės giminaitė nuo šir- 
mos kumelės — dailininkas ją vadindavo Katrina arba Trin- 
Chen,— pasirodė tarpduryje, kiek pernelyg skubomis pasisvei- 
kino ir, pasitraukusi į šoną, pakvietė vidun. Keturi vyrai dingo 
priemenės apytamsoje. Mudu likom lauke ir jau galvojom, kaip 
Čia nustūmus laiką, tačiau staiga pasirodė komisaras ir ne tik 
Pamojo, kad eitume į vidų, bet netgi praleido mus pirma ir pats 
uždarė duris. 

Iš didžiulės svetainės į priemenę krito dienos šviesa. Vienas 
Paskui kitą įėjom į vidų. Aš nieko nelaukęs prasismelkiau į 
Priekį ir pamačiau gulintį dailininką. Jis veikiau gulėjo, negu 
Sėdėjo ant begalinės sofos, ant kurios visus tuos metus sėdėdavo 

Teo Busbekas, po mėlynu paltu turėjo pasivilkęs storos drobės 
naktinius marškinius, kojas su išpampusiomis gyslomis buvo 
įsispyręs į šliures. Ant galvos, suprantama, skrybėlė. Ant stalo, 
pritraukto prie sofos, gulėjo pypkė, tabakas ir šūsnis neatplėštų 
laiškų. Pilka vilnonė antklodė buvo nuspirta ant grindų, ragana 
ją pakėlė su priekaištingu skubumu, sulenkė per pusę ir užmetė 
dailininkui ant kojų. | 

— Jis ką tik po gripo,— tarė ji. O dailininkas, tarsi norėda- 
mas ja atsikratyti, pasakė: 

— Išvirk mums kavos, bet žiūrėk, kad būtų su užkulu, o 
pirmiausia atnešk kėdžių.— Šeimininkė piktai paskersavo į jį, 
o jis nusijuokė ir atkišo ranką komisarui, tas tvirtai ją pakratė, 
o paskui dailininkas pasisveikino su mumis visais: su šipata, 
vertėju, skrybėlium, su manim ir pagaliau su Rugbiulio polici- 
ninku, nors šis anaiptol nesibrovė su juo sveikintis ir net tai- 
kėsi to išvengti, bet jo eilė priėjo, ir norom nenorom turėjo 
paduoti dailininkui ranką. Jensai? Maksai? Niekas neturėjo 
tokių gerų ausų, kad šiuose žodžiuose galėtų išgirsti ką ypatin- 
go. Mes prisitraukėm kėdes, susėdom pusračiu apie sofą, įsmei- 
gę akis į veidą pusiau sėdinčiam, pusiau gulinčiam dailininkui, 
kuriam kaktą buvo išpylęs karščiuojančio žmogaus prakaitas, 
o jis, iš savo pusės, tyrinėjo mus savo klastingomis pilkomis 
akimis, ir gana atvirai. 

Kaip pradėti šneką, kuri tam tikrą akimirką turi pakrypti 
i oficialią pusę, kai pagrindinis veikėjas guli prieš tave su nak- 
tiniais marškiniais ir paltu, ką tik pakilęs iš ligos patalo? Nuo 
ko gi daugiau, jei ne nuo ligos! Taigi pasišnekėjo apie gripą, 
apie sezoninį ir nesezoninį gripą, apie tai, kaip jis gydomas 
Šlezvige-Holšteine ir Anglijoje, surado skirtumų. Komisaras, pa- 
vyzdžiui, kaip gyvas nesirgęs gripu, o jo žmona susigriebianti 
jį kiekvieną pavasarį, ir taip toliau. 

— Nuo tokio gripo kojų neužversi.— tarė dailininkas — 
persergi, ir tiek, tik nereikia gailėti kavos punšo, bet kur daba! 
pragaišo Katrina su kava? 

Pasišnekėjo apie dailininko sodą, apie gėlynus rudenį, aptė 
spalvas, kurių primaišo ruduo; daugiausia apie tai nusimanė 
uniformuotasis vyras, jis pasikalbėjo su dailininku apie žiedų 
formas, ypačiai apie lūpažiedžius ir drugiažiedžius. Paskui ats!“ 

rado ragana su kava, ir visi matė, kaip ji, dengdama stalą ir 
pilstydama kavą, be paliovos barė akimis dailininką, o galų gale, 
jau visai neslėpdama piktumo, pastatė butelį degtinės, kurį dai- 
lininkas tuoj pastvėrė ir atkimšo. 

— Mes geriam kavą su užkulu. 

Be manęs, visi gėrė kavą su užkulu; vertėjas, pakėlęs puo- 
duką, pasakė „į sveikatą“, o dailininkas atsakė: 

— Žinoma, kai mes geriam kavą, turim teisę sakyti „į svei- 
katą“. 

Komisaras, kuris ir pats prireikus kalbėjo vokiškai, paprašė 
ne tik išversti tuos žodžius, bet ir paaiškinti, o po to, paėmęs 
jam paduotą portfelį, atsistojo, atidarė abi spyneles, kažką iš- 
traukė iš jo, kažkokį mėlyną daiktą, didelio formato, kietą, mano 
išmanymu, labai reprezentatyvų, paėmė į rankas, pakilnojo, 
priėjo prie sofos krašto — tai buvo du drobe aptraukti karto- 
niniai viršeliai, kaip aš dabar įžiūrėjau,— nors ir ne pamaldžiai, 
bet vis dėlto su linksmu iškilmingumu atkišo juos dailininkui ir 
tuoj atsargiai atsitraukė, kai šis jau buvo juos bestveriąs, mat, 
reikėjo dar pasakyti keletą žodžių, jis pats norėjo juos pasakyti 
ir tam kaupė mintis; mes visi atsistojome. 

Prasidėjo tyliausia kalba, kokią aš kada nors buvau girdė- 
jęs. Vadinasi, buvo tokia Karališkoji akademija Londone, kuri... 
Atsižvelgdama į nepaprastus nuopelnus Europos dailei ir ta- 
rybos visuotinio susirinkimo nutarimą... Kadangi dailininkas 
sutikęs būti renkamas, tuo suteikdamas akademijai didžiausią 
garbę, tai... Vėl dailininkas siekė ranka diplomo, o komisaras 
vėl atsargiai atitraukė diplomą, nes norėjo dar vieną kitą Žodį 
pridurti nuo savęs; jis pasakė, kad nesąs įpareigotas daryti pa- 
Slaugų Karališkajai akademijai, bet šiuo atveju tai suteikę jam 
didelį džiaugsmą ir atitikę jo nuoširdų norą... be to, jis ir rei- 
kalų turėjęs netoliese, o jo bičiulis generolas Teitas būtinai 
norėjęs jį lydėti; ir štai jie čia ne tik tam, kad įteiktų misteriui 
Nansenui akademijos garbės nario diplomą, bet ir tam, kad 
Savo apsilankymu išreikštų, kaip didžiai vertiną jo reikšmingą 
asmenį ir pavyzdingą jo tarnavimą menui, šitaip maždaug. 

Po šių žodžių dailininkas gavo diplomą, o komisaras pakėlė 
Puoduką su kava, tarė: 

m Vadinasi, dabar galima išgerti į sveikatą.— Ir mes visi 
Išsėrėm už dailininką, tėvas taip pat. Atkišęs mažylį pirštą, pa- 

kėlęs puoduką ligi krūtinės, viena akimi šnairuodamas į aukš- 
tąjį svečią, ir jis pasveikino dailininką, kuris permetė akimis 
diplomą, padėjo ant stalo šalia laiškų ir, rodydamas į butelį, 
pasiūlė vaišintis patiems. Svečiai taip ir padarė. Visi užsirūkė, 
tik tėvas nerūkė. 

Namie, Notingeme, maloniai šypsodamasis, tarė uniformuo- 
tasis, jis turįs pasikabinęs keletą nansenų, pasakė jų pavadi- 
nimus ir nurodė, kada nutapyti. Dailininkas apstulbęs pakėlė 
galvą. Juk tie paveikslai —, „Aguonų skynėja“, tas tai tikrai — 
buvę Drezdene ir Heidelberge, vėliau jie buvę iš muziejų kon- 
fiskuoti ir nugabenti į Berlyną, ten ir sunaikinti, argi ne? O jis, 
generolas, nupirkęs tuos paveikslus Šveicarijoje. Vadinasi, taip 
ir buvę, kaip jis, dailininkas, girdėjęs, tik nenorėjęs tikėti: tie 
bepročiai Berlyne, pritrūkę devizų, konfiskuotus paveikslus par- 
davinėję per tarpininkus. Tuos paveikslus generolas pirkęs Švei- 
carijoje, tad jie nebuvę sunaikinti, ir jis žinąs, kad daugelis 
moderniosios tapybos paveikslų nebuvę sunaikinti, o išgabenti 
į užsienį. O jis, dailininkas, manęs, kad visi žuvę, visi aštuoni 
šimtai. Ne, jis, generolas, galįs jį nuraminti, jei šiuo atveju iš 
viso leistina pavartoti tokį žodį. Net esą žinoma, kiek apytikriai 
parduota tokių paveikslų, veikiausiai vieną gražią dieną būsią 
galima nurodyti tikslius skaičius. 

Šnekos. Iškyla kokia tema ir tuoj pamirštama. Peršasi klau- 
simai, bet štai kalba pasuka kitur — ir jie netenka savo aštru- 
mo. O kai buvę uždrausta tapyti, paklausė komisaras, kaipgi jis 
gyvenęs? Ir iš viso ar tai įmanoma? Jis, komisaras, net negalįs 
to įsivaizduoti. Atsitinką ir blogiau, pasakė dailininkas. Tiesa, 
reikią priprasti prie tokios padėties, prisitaikyti, pasirūpinti, kad 
nebūtų kokių netikėtumų, bet šiaip — jis nežinąs nė vieno dai- 
lininko pasaulyje, kuris būtų griežtai laikęsis draudimo piešti. 
Juk tapai ne tik tada, kai stovi prie molberto, pieši visada arba 
niekad nepieši. Ar galima uždrausti tai, ką žmogus daro mie- 
godamas? 

Jis ne visai tiksliai pasakęs, tarė komisaras, jam įdomu buvę 
sužinoti, kaip praktiškai buvęs kontroliuojamas draudimas. Pa- 
tikrinimai? Kratos? Ir kas, pavyzdžiui, visa tai vykdęs? Gal tė- 
vas ketino atsakyti? Jis ėmė maltis ant aukštos kėdės, nuga/a 
atsirėmė į raižytą atkaltę, pasuko rankose kepurę ir pasitrynė 
nykščiu staiga pradėjusį trūkčioti skruostą. Tokie dalykai, taiP 
pat ir prižiūrėti, kaip laikomasi draudimo, buvę pavesti vietos 

policijai, ramiai pasakė dailininkas, o tai irgi lazda dviem ga- 
Jais, mat, policininkas buvęs irgi senas pažįstamas, bet viskas 
galų gale susiklostę pusė bėdos. O nuostolių būta? Taip, nuo- 
stolių šiokių tokių būta. Tai buvę neišvengiama. Bet šis tas ir 
sukurta? Žinoma, šis tas sukurta draudimo laikais. O kas atsi- 
tikę konfiskuotiems paveikslams? Dailininkas gūžtelėjo pečiais 
ir staiga tarė: 

— O ką daryti žmogui, kuris tik nori atlikti pareigą, ir dau- 
giau nieko? Tokiam irgi kai kada ne pyragai, šiaip ar taip, ir 
jis turi bėdų. 

Šnekos. Žmogus artėja prie ko nors, sulaiko ką nors, kas 
plaukė upėje ir vėl paleidžia toliau plaukti. Ir tie žmonės, sėdin- 
tys ir kalbantys: kur tik jų nenuneša ir ko tik jie neranda. 

Kada būsią galima pamatyti didelę Ternerio parodą, paklau- 
sė dailininkas, dėl to jis sutiktų kažin kur nuvažiuoti, net su 
užleistu gripu. Jo muziejus, pasakė generolas, jeigu dailininkas 
kada užsuktų į Notingemą, turįs keletą ternerių, ir jo muziejuj 
būtų galima jų pažiūrėti, bet kodėl kaip tik Terneris? Todėl, 
kad Ternerio viskas tartum neišspręsta; gerai, taip darą ir kiti, 
bet Terneris tai darąs tik su šviesa, ir jis, dailininkas, norėtų 
kada nors pažiūrėti visumos. Tai kodėl tada ne Notingeme? — 
paklausė generolas. 

Ar jis kada nors buvęs Londone, pasiteiravo dailininką ko- 
misaras. Ne, Londone dar nebuvęs ir abejojąs, ar kada nors be- 
nuvažiuosiąs, pirmiau jis mėgęs pakeliauti, bet dabar... Be to, 
Jam, kaip ir pirmiau, ne per labiausiai patinką didmiesčiai. O 
be to, jam tiek daug dar likę atrasti čia, tarp Gliuzerupo ir Hu- 
zumo plento, nors. jam niekad nepavyksią visiškai ištirti šio že- 
mės sklypelio ir jo žmonių, bet vis dėlto jis turįs vilties dar 
trupučiuką praplėsti savo žinias. Jis, generolas, norėtų sužinoti, 
ar nenaudinga būtų darbui pagyventi kokiame centre, dailinin- 
kas — niekad to neužmiršiu — atsakė: 

— Sostinės, kurios mums reikalingos, yra mumyse pačiuose. 
Mano centras čia. Čia aš turiu viską, ko man reikia, ir net dau- 
giau; tų kelerių metų, kurie man dar likę, nepakaks išpasakoti 
Visam tam apie šį lopelį žemės, ką verta papasakoti. Ką reiškia 
Jau tos vienos paslaptingos būtybės, gyvenančios čia, žemėje ir 
ore, tai, ką sutinki nakčia pelkėse arba pajūryje, klusi čionykš- 
Čių gyventojų ausis, jų baimė, kai juosta dangus, jų vizijos, jų 

lėta galvosena arba būdas, kaip jie sueina į konfliktą su įstaty- 
mu, tiesa, Jensai? 

Tėvas pašoko ir nesuprasdamas įbedė akis į dailininką. 

— Noriu pasakyti, — tarė dailininkas tėvui, — jei tu išklotum, 
Jensai, vieną kitą atsitikimą iš savo praktikos apie čionykščius 
žmones — nė vienoj sostinėj, kad kokios, tokių dalykų neišgirsi. 
Čia juk rasi viską, kas tik atsitinka pasaulyje, argi ne? — Stojo 
pauzė, visi laukė, ką atsakys tėvas, bent ar patvirtins tai, visi 
žiūrėjo į jį, tačiau Rugbiulio policininkas nepratarė nė žodžio. 
Jis linktelėjo, ir tiek. 

Dailininkas paragino svečius dar įsipilti, bet visi nuleido 
negirdomis tą raginimą. Jis, generolas, žinoma, mielai pasidai- 
rytų po ateljė, iš viso jis ten noriau pasėdėtų, bet dabar tai, tur 
būt, neįmanoma. Dailininkas, dėdamasis susisielojęs, mostelėjo 
galva į virtuvę, kur ruošėsi ragana, laikydamas tai užtenkamu 
paaiškinimu. O kitą kartą? Kitą kartą — žinoma, tik ne šiandien, 
jei būtų jos klausęs, nebūtų galėjęs šiandien nė iš lovos atsi- 
kelti; baisiai jau ji griežta, ir jis manąs, kad beprasmiška kovoti 
su jos griežtumu. Vadinasi, jie atvažiuosią kitą kartą, tai jau 
nuspręsta, gal net ateinantį mėnesį, jeigu pavyksią. Labai malo- 
nu. Dar kartą leiskite pareikšti nuoširdžius linkėjimus, prie kurių 
prisidedu ir aš, ir labai ačiū, kad aplankėte, ne, ne, tai mes turim 
dėkoti, bet svarbiausia — kad kuo greičiau pasveiktumėt nuo 
gripo. 

Keturi skirtingos padėties vyrai, vieni daugiau, kiti mažiau 
dalyvavę kalboje, pradėjo atsisveikinimo ceremoniją: kišo iš 
rankovių rankas, rodė dantis, darė, kad veido oda įsitemptų ir 
krūptelėtų, žengė slidininko žingsniu prie sofos, traukėsi atgal 
ir skersi, neišleisdami iš akių ligonio, ėjo durų link. Tėvas atsi- 
sveikino paskutinis, prieš tai, kaip aš mačiau iš jo veido, gero- 
kai pasvarstęs, ar nevertėtų išgaruoti neatsisveikinus, pasinau- 
dojus visuotiniu sąmyšiu. Jis priėjo prie dailininko — šaltas, 
labai rimtas, tačiau ne kaip priešas, tokiu surūgusiu veidu, koki 
tik galėjo nutaisyti, atkišo šviesiais plaukais apžėlusią ranką, 
leido dailininkui ją paspausti, pats lyg spustelėdamas, lyg ne. 

— Kavos punšui dar užteks, — tarė dailininkas. 

— Manes laukia reikalai. 

— Vadinasi, ne? Gaila. 

Tėvas išėjo iš svetainės, nežiūrėdamas, kaip kiti, į dailinin- 
ką. Ką jis padarė, atsidūręs kieme? Pasiėmė dviratį, atsistojo 
įšsitempęs prie vartų ir laukė, kol atriedės tos didelės mašinos; 
jis iš anksto prisidėjo ranką prie kepurės ir, nors tarp pirmu- 
tinės ir antros mašinos buvo geras tarpas, nenuleido rankos, 
kol automobiliai, dukart sugrumenę, pervažiavo per storų lentų 
tiltą. 


16 


Baimė 


Viena vertus, Teodoro Štormo gimnazija Gliuzerupe turėjo 
gerą vardą, antra vertus, kelias į mokyklą man trigubai pail- 
gėjo. Viena vertus, man nebereikėjo bėgti nuo kokio nors Jobsto 
ar Heinio Bunjės, antra vertus, tenai tiek užduodavo namų dar- 
bų, jog man ištisos popietės nueidavo šuniui ant uodegos. Viena 
vertus, Mokytojai ten nedrįsdavo mūsų mušti, antra vertus, aš 
pasiilgdavau mokytojo Plenio, kuris dosnia ranka apausuodavo 
mus, ir gana skaudžiai. Viena vertus, aš sutikau su motina, kuri 
amžinai kalė man į galvą, kad žmogus be mokslo — aklas ir kad 
vidurinė mokykla man būsianti geras „tramplinas į gyvenimą", 
antra vertus, klausinėjau save, kuriam galui man mokytis grai- 
kiškų žodžių, jei aš nė ketint neketinu važiuoti į Graikiją. Viena 
vertus, aš supratau, kad ne kiekvienas gali nemokamai mokytis 
vidurinėje mokykloje, antra vertus, man galva neišnešė, kodėl 
tėvas taip atkakliai visiems pasakoja, kad aš įstojau į gimnaziją. 

Kad mano pažiūra į Štormo gimnaziją buvo ir liko dvilypė, 
man tai nė kiek nepadėjo: jie privertė mane priimti stipendiją, 
padovanojo man naujutėlę veršenikę, parūpino bemaž naują 
dviratį, bandydavo sužadinti manyje papildomo uolumo, kuris 
kažkodėl niekaip nenorėjo pasireikšti, įdėdavo man dviem rie- 
kutėmis duonos daugiau, negu paprastai, apžiūrinėdavo marški- 
nius, kojines ir nagus, prieš man išeinant iš namų, o kai aš, 
pasilenkęs prie vairo, imdavau minti pedalus, kartais pamojuo- 
davo man, netgi motina. Užtvankos pylimu į mokyklą: kairėje — 
Šiaurės jūra, dešinėje — lyguma; užtvankos pylimu iš mokyklos: 
dešinėje — Šiaurės jūra, kairėje — lyguma, laikydamasis to 
įprasto kelio, kuriuo tiek kartų važiavo Rugbiulio policininkas Ir 
kuriuo jis ir dabar kai kada traukdavo su manimi: — Eikš, aš 
patempsiu tave, tik neiškrypk iš kilvaterio.— Ir aš be jokių kal- 
bų sutikdavau su viskuo, ką tik jie man sumanydavo, o iš jų už 
tai gaudavau atpildą — saldumynų, sumuštinių, daugiau kišenpi- 
nigių ir — tai man buvo ypač svarbu — laisvo laiko savo kam- 
baryje. Labai galimas daiktas, toks tėvo dosnumas paaiškinamas 
tuo, kad jis iš „Policijos žinyno“ sužinojo, jog vidurinis išsilavi- 

nimas duoda teisę siekti aukštesnės tarnybos policijoje. Ir dėl 
to, kad iš manęs išeitų didelio miesto policijos galva arba bent 
jau kokio miestelio policijos viršininkas, Hilkei nebuvo leidžia- 
ma popiet nei dainuoti, nei klausytis radijo, o už tai jinai pyko 
ant manęs, kas gi to nežino! 

Tegu maršrutas man ir buvo įprastas, tegu ir užsimerkęs 
galėjau rasti kiekvieną kelią ir takutį, važinėti iš mokyklos ir 
į mokyklą Gliuzerupe man niekados nenusibosdavo, nors ir ge- 
rokai prisikamuodavau, kai imdavo pūsti priešinis vėjas. Viskas 
buvo savo vietoje, bet kiekvieną dieną viskas atrodė kitaip, 
pasikeitus apšvietimui, pasikeitus dangui; Oo kiek staigmenų, 
būdavo, ištaiso Šiaurės jūra: važiuoji į mokyklą, o ji telkšo, su- 
šniurusi laižo krantą, o grįžti atgal — taško į bunas apgirtusias 
žaliai mėlyno rašalo bangas. Arba kad ir vienkiemiai: čia skur- 
dūs ir tarsi pasmerkti kentėti po ilgomis lietaus skraistėmis, pa- 
simetę pilkoje ūkanoje, čia pasiturintys ir išdidūs su rūkstančiais 
iš kaminų vidurdienio dūmais, kai juos nugula pieno spalvos 
migla arba kai pievos priekyje ir užpakalyje sužėri saulėje. 
Arba štai vėjas: čia jis švilpia stipinuose, baisiausiai paten- 
kintas, ir leipsta iš juoko, kai ima tave nešti į šoną, čia įniršęs 
sviedžia tau į veidą lietpaltį arba plaiksto jį ir drasko, o kai 
kada ir taikosi nublokšti tave nuo užtvankos pylimo. Kaip daž- 
nai čia viskas keičiasi, kasdien, kas valandą, kaip dažnai pa- 
mMąstai apie tas permainas, gali ir supykti ant tų permainų, jei 
tik nori. 

Važiuoju namo. Ruduo. Kokia antra valanda dienos. Jūros 
paukščiai, tuščias paplūdimys. Vėjas iš šiaurės vakarų, beveik 
į nugarą, paltas išpūstas ir plakasi kaip šlapia burė; pėdos pa- 
jūrio smėly, kas gi čia galėjo nueiti? Vėjas drėgnas. Druska. 
Jodas. Veršenikė, primygta ant bagažinės, dulksnos nupurkšta 
lr blizga nuo drėgmės. Horizonte — dūmų uodega, bet laivo 
nematyti. Paukščiai bėgikai, jų krykštavimas: vit-vit! Galvijai 
ganykloje vėl uždangstyti brezentais nuo nakties šalčio, nuo 
šalto lietaus. Kažkoks žmogus vėl kloja drenažo vamzdžius. 
Priekyje jau dūluoja „,Kopų peizažas“, jau lupinėjasi jo sienų 
dažai nuo to laiko, kai Hinerkas Timsenas, susižavėjęs naujos 
profesijos perspektyvomis: kuro urmo prekyba — mat, jis kaž- 
kokioje statistikoje išskaitė, kad žiemos einančios šaltyn,— par- 
davė viešbutį valstybei, kuri, įdėjusi nedidelį pinigą, pavertė 
jį prieglauda silpnapročiams vaikams. Flagštokas nulaužtas, nic- 

kas jo netaiso. O kur dingo vėliava su dviem kryžmais sudėtais 
raktais? Keturios, ne, penkios medicinos seserys stovėjo tera- 
soje, pačioje vėjo pagairėje, ir kalbėjo, kažką sakė mano tėvui, 
kuris stovėjo tarp jų, įbedęs akis į žemę, ir kažką savaip dėjosi 
į galvą. Čia pat buvo paukščių stebėtojas Kolšmitas ir užtvankų 
inspektorius Bultjohanas, jis dabar ant palto ir švarko atlapų 
nešiojo mažytį bronzinį sporto ženklelį. Aš pasikėliau nuo sė- 
dynės, ėmiau smarkiau minti pedalus ir vis tiek nespėjau: kol 
atsidūriau prie terasos, seserys ir vyrai nusileido siauručiais laip- 
tukais į jūros pusę, nutolo nuo kits kito, sudarė grandinę ir, kal- 
bėdamiesi ženklais, patraukė link pusiasalio. Retas tinklas: tokia 
tvarka grandinė slinko įstrižai link pusiasalio, paskui vienas 
sparnas užsirietė atgal, ir, stengdamasi išlaikyti vienodą nuotolį, 
grandinė nuslinko į priekį per duburius, per kalvas, paplūdimiu 
ir kopomis prie pusiasalio smaigalio, kur verpetavo dvi priešin- 
gos srovės, šokdindamos vandenį ir visokius lengvus daiktus, 
kurie jame plūduriavo. 

Jie kažko ieškojo. Tuoj kažką pagaus, ir kas gi nepanorėtų 
prie jų prisidėti! Greičiau paskui juos! Aš palikau dviratį ant 
terasos ir pirmiausia leidausi paskui grandinę, toliau tik paukš- 
čių stebėtojo Kolšmito pėdomis, ir ant kalvų, kur vėjas taršė 
neseniai pasodintas smiltlendres, pasivijau jį, nusišypsojau, užuot 
pasisveikinęs, ir ėmiau taikytis prie jo žingsnio. Nenorėjau 
klausti, ko jie ieško, pagaliau man nė nereikėjo klausti, nes ne- 
trukus Kolšmitas pats garsiai pasakė, ko bijąs, ir tada sužinojau, 
kas atsitiko. 

Dingę du vaikai, matyti, auštant, dar prieš pusryčius, ber- 
niukas ir mergaitė. Seselės iš pradžių ieškojusios jų tik po na- 
mus, ir per ilgai, Kolšmito manymu. Kai jie dingę, buvęs atoslū- 
gis, tad reikėję ieškoti ir pajūryje. Jis bijąs, kad jie nubėgę 
į pajūrį, ir jis, paukščių stebėtojas, numatąs, kad visa tai galį 
pasibaigti kuo blogiausiai. Kolšmitas nuolat stabčiojo, dairėsi 
nuo kalvų į pajūrį, žvelgė į bangų mūšą, į jūros tolumas, manė, 
kad vaikai veikiau ten, negu pusiasalyje. Mus sulaikė retas 
karklynas, išnaršėme krūmus: jokio pėdsako, jokio ženklo. Vie- 
na iš seselių, aukšta, prakauli, su storu vilnoniu lietpalčiu, pasi- 
šaukė tėvą ir parodė jam kažką smėlyje, tėvas pakapstė bato 
galu, ne, čia negali būti pėdų; jie išsiskyrė ir nuėjo toliau. 

Užlipom ant kopų, ir čia nebuvo matyti pėdsako, nieko ne- 
radom ir prie dailininko trobelės, mes apsukom ją, bet į vidų 

nėjom. Aš užkasiau skiautelę popieriaus, kyšančią iš smėlio. O 
kaip mūsų klajojanti grandinė? Tik iš pradžių visi matė kits 
kitą, juo ilgiau mes ieškojom, juo toliau smelkėmės į kopas, juo 
sunkiau buvo numanyti, ką pamatysi, išnėręs iš kopų slėnio: 
čia, žiūrėk, dingsta kairysis sparnas, čia dešinysis, paskui staiga 
išnyksta ieškantieji vidury arba atskiros grandinės grandys, O 
kai kada aš matydavau tik abiejų sparnų galus — užtvankų in- 
spektorių Bultjohaną ir vyresniąją seselę. 

Bet kodėl staiga nukrypo nuo kurso Rugbiulio policininkas? 
Ko jis atsiliko? Kolšmitas tai pamatė ir nusiuntė mane į atsira- 
dusią spragą, aš aptikau tėvo pėdsaką ir, stojęs jo tęsti, sujun- 
giau nutrauktą grandinę, bet neilgam. Ūmai vyresnioji seselė 
sustojo, ženklai, šauksmai, vėl ženklai, ji pamojo visiems, visi 
pasuko devyniasdešimt laipsnių kampu ir nuskubėjo pas ją. Vy- 
resnioji seselė tol rodė ištiesta ranka į šalimais įsispaudusias 
pėdas, einančias iš Šiaurės jūros ir nusitraukusias tolyn, pusia-. 
salio smaigalio linkui, kol mes susirinkom aplink ir kol kiek- 
vienas pripažino, kad pėdos smėly yra vaikų; vos įžiūrimos pė- 
dos visai šalimais, gal būt, vaikai buvo susiėmę už rankų, eidami 
per vatus, o paskui kopdami čia. 

— Tai jie,— nusprendė vyresnioji seselė, o kadangi ji, ne- 
tarusi daugiau nė žodžio, nuėjo tomis pėdomis, nusekėm ir mes 
iš paskos. Šiaurės jūra, daužydamasi į beveik nuskendusį mažutį 
laivą, svaidė tokius galingus ir aukštus vandens stulpus, jog ne- 
praleido neaptaškiusi ir mūsų. Smėlio bangelės, tarsi pratęsusios 
Šiaurės jūros bangas, ėjo skersai viso pusiasalio smaigalio ligi 
pat paukščių stebėtojo trobelės, ligi karčių ir tinklų paukščiams 
gaudyti. Greičiau, visi pagreitinom žingsnį. Nieko trobelėje, nie- 
ko po suolu ir stalu, nieko ant kranto, nors pėdos ėjo į ten, 
užtat tinkluose... 

Ilgame tinkle su sparnais, kuris baigėsi sėdžia — sėdžia buvo 
ne per labiausiai įtempta, virvutės pririštos prie basliukų,— ant 
žemės, tarp purpsinčių paukščių, tartum pagauti tinklo šešėlių 
ryškaus rašto, tupėjo vaikai, pamatę mus, jie neišsigando, neap- 
sidžiaugė, tik abejingai Žžvilgtelėjo į mus. Jie tupėjo, surėmę 
nugaras, sėdžioje ant smėlio, mergaitė smaugė nučiupinėtą sku- 
durinę lėlę, berniukas savo kvapu bandė atgaivinti negyvą 
paukštelį. Mergaitės veidas buvo senas, bukas, kasytės trumpos, 
styrančios į šonus, panašios į žiurkės uodegas, ji vilkėjo lan- 
guota suknute. Berniukas buvo basas, sunki galva, rodės, lenk- 

te lenkia jį prie žemės, pakaušis smarkiai išgaubtas. Kai jis kva- 
pu gaivino paukštį, spaudė jį prie storų lūpų, jo galva siūbavo 
iš vienos pusės į kitą, ir aš girdėjau, kaip jis kriuksi, gal tai 
buvo nekantros ar pasitenkinimo garsai. Mergaitė badė veidu 
į smėlį skudurinę lėlytę, sukiojo ją, stengėsi pasmaugti tarp 
savo išžergtų rudų kojų. 

Paukščiai purpsėjo ir blaškėsi viršum mergaitės galvos, skrai- 
džiojo jai pro pat veidą, bet ji nepaisė jų, negainiojo. Berniukas 
įsikišo negyvą paukštį drobinių marškinių antin, nusijuokė ir 
ėmė linguoti visu liemeniu, jam nuo lūpų driekėsi seilės, jis 
įsikibo pirštais į tinklą, norėjo pasikelti, bet neįstengė. Mergaitė 
uždainavo šaižiu, skvarbiu balsu ir pasigręžė į mus. Vyresnioji 
seselė pagaliau surado į jūros pusę atsuktą tinklo angą, apgrai- 
bomis prasigavo sparnais, įšliaužė į sėdžią, paėmė mergaitę ir 
išnešė lauk, ir ta prakauli moteris šaltomis akimis laikė mer- 
gaitę ant rankų, glaudė prie krūtinės, o tuo tarpu mergaitė mušė 
jai per galvą skudurine lėle, mušė tol, kol nukrito žemėn krak- 
molyta kepuraitė ir pabiro segtukai. Mergaitė nesiliovė bukai 
kūlusi jos lėle net ir tada, kai vyresnioji seselė ją pabučiavo. 

O berniukas? Jį turėjo traukti iš sėdžios dvi seselės, Kolšmi- 
to padedamos, jis nesigynė, bet ir nesuprato, ko iš jo norima; 
nunėręs galvą, lyg ketindamas bakstelėti, suglebęs, nieko nesu- 
prantantis, nepajudinamas savo vienatvėje, jis davėsi išvelka- 
mas ir, smarkiai alsuodamas, stovėjo, mūsų apspistas. 

— Viskas gerai, Jochenai,— tarė viena iš seselių. — dabar 
eisim namo, ir tu gausi karštos kakavos, jeigu atiduosi man 
paukščiuką.— Berniukas mechaniškai nusišluostė rankas į kel- 
nes.— Atiduok man paukščiuką,— švelniai tarė seselė ir įbruko 
ranką berniukui į antį, paskui įkišo giliau, berniukas kriukte- 
lėjo, seselės ranka ėmė grabinėti apie pilvą, stabtelėjo ir ištrau- 
kė už uodegos negyvą paukštį. Berniukas bandė nustverti paukš- 
tį, bet jam nepavyko.— Šitaip, o dabar visi gražiai eisim namo, 
užvalgysim ko nors šilto, ir tada miegot.— Berniukas sulenkė 
ranką ir prisidėjo prie ausies, tur būt, išgirdo kažką tokio, ką 
tik jis vienas galėjo išgirsti, nesiožiavo, ėjo ramiai, tik kartkar- 
čiais stabtelėdavo ir kažko pasiklausydavo susikaupęs. 

Taigi atgal į ,Kopų peizažą“. Seselės, vaikai, šeimininkė, net 
abi virėjos stovėjo terasoje ir laukė mūsų; šūkavimas, glėbes- 
čiavimas, ūmūs mylavimai, rodantys, kaip visi lengviau ats!- 
kvėpė. Tai atsirado! Tai neprapuolė! Aš mečiau akį pro atviras 

duris, tėvo nebuvo matyti, bet stalga pamačiau mergaitę, kuri 
kiekvieną rytą nerangiai pamojuodavo man, kai aš važiuoda- 
vau pro šalį, o kai kada ir popiet, sėdėdama ant palangės su 
mėlynu chalatu, man pamojuodavo. Aš net buvau sugalvojęs 
jai vardą: vadindavau ją Nina. Ji žengė pro atlapas duris. Ne- 
tvirtais žingsniais išėjo į terasą. 

Aš daviau jai ženklą, jinai nesuprato. Linktelėjau jai, ji pa- 
stebėjo sveikinama, bet neatsakė. Nemačiomis, kiek tai buvo 
įmanoma, prasibrukau arčiau jos, nusišypsojau, ėmiau linkčioti, 
stengdamasis, kad ji mane pažintų, pamojavau jai nerangiai, 
kaip ji man mojuodavo, ji nematė manęs, o jei ir matė, tai ne- 
prisiminė, o kai prisiyriau taip arti jos, jog galėjau paliesti ją 
ranka, ji riktelėjo iš baimės, apsikabino seselę, prašydama, kad 
ją apgintų. Tada man nieko daugiau neliko, kaip tik patyliukais 
nešdintis lauk, aš prasiskverbiau pro sujudusį vaikų ir suaugusių 
būrelį, lydimas akimis nustebusios seselės, kuri išsiblaškiusi 
glostė ir guodė mergaitę. O štai ir mano dviratis, aš nusivedžiau 
jį ant užtvankos pylimo, pastačiau ant pedalo koją, pasispyriau, 
kaip pasispiria tėvas, užšokau ir, energingai mindamas, nuva-. 
žiavau Rugbiulio link. 

— Ar tu parsirasi kada, ar ne? —riktelėjo Hilkė nuo laip- 
tukų.— Šildyk tau visą dieną ryžius! — Vadinasi, ryžiai su cuk- 
rum ir cinamonais, gal net ir slyvų sriuba. Aš tariau: 

— Tik Jau nezirzk,— o ji tyliau ir jau nuolaidžiau pasakė: 

— Aš jau dukart šildžiau, Zigi. Kur tu pragaištiė — Atsimi- 
nusi paliepimą e!gtis su manim jei ne pagarbiai, tai bent pa- 
slaugiai, ji nuėmė man veršenikę, mirktelėjo ir perbraukė ranka 
per pakaušį. Norėjo net palmti mane už rankos, bet man tai pa- 
sirodė nederama, Ir aš paskui ją įžengiau į virtuvę. 

— Tėvas namie? 

— Ne, jo nėra, tėvą iškvietė į ,Kopų peizažą“, ten vėl kaž- 
kas atsitiko: sako, du vaikai pabėgo, gal nuskendo. 

-— Gerlau duok man valgyti. Ir nekalbėk apie tai, ko neži- 
nai.— Vadinasi, vis dėlto ryžiai su slyvų sriuba. Lėkštė nerū- 
pestingai nusileido ant stalo priešais mane. Hilkė įsižeidė.— 
Tik du vaikai buvo paklydę, aš tiesiai Iš ten, dar jų ieškoti 
padėjau, įsivaizduok, buvo susikraustę į paukščių stebėtojo Kolš- 
mito tinklą. 

— Tai mat kas, o mes bijojom, ar tau ko neatsitiko. 

— O kaip šlandien mokykloj? 


331 


— Ėt, šiaip sau.— Čia jau klausė visai ne Hilkė, klausė mo- 
tina, kuri nepastebėta įėjo palaidais plaukais, persisvėrusi per 
petį rankšluostį, ji taisėsi trinktis galvą. Man nereikėjo nė atsi- 
gręžti, norint sužinoti, kaip ji atrodo ir ką veikia; aš ir taip 
žinojau, kad ji su blyškiai žaliu apatinuku, įsispyrusi į nušlei- 
votas ir putų purslais apskretusias šliures; dabar ji ima iš spin- 
tos šampūną, skalauja praustuvą, nuo mėsingų pečių, nubertų 
strazdanomis ir apgamais smaukiasi plonas apatinuko petnešėles. 
Į praustuvą pilasi šilto vandens. 

— Nenoriu, Zigi, kad tu vaikščiotum į tą „„Kopų peizažą“, 
supranti? 

— Aš ten nė nebuvau.— Vanduo, matyt, buvo per karštas, 
ji ėmė jį aušinti, įmerkusi rankas ir keldama bangas. 

— Užtenka ir to, kad čia privežė tų vaikų, bent tu jau ten 
nevaikščiok. 

— Du buvo paklydę,— tariau,—ir aš tik padėjau jų ieško- 
ti. — Jinai išsižergė, palenkė galvą, suvertė plaukus į priekį, 
virš praustuvo ir ėmė kalbėti pridususiu balsu: 

— Dabar amžinai ten kas nors atsitiks, niekad negalėsi žmo- 
gus būti ramus. Beverčiai padarai, rūpesčių, tik rūpesčių jie 
mums užduos. Galas juos čia nešė! 

— O kur jiems dėtis? — Atsakymo nesulaukiau; ji pasisėmė 
rieškučiomis vandens, pirmiausia susišlapino plaukus, o paskui 
šnopuodama visai įmerkė juos į praustuvą. 

— Kas kita, jeigu jie būtų ligoniai, bet juk tai beverčiai pa- 
darai, jie našta mums visiems. Negali jiems niekuo padėti, nes 
jie nieko nejaučia. Supranti, Zigi? Aš nenoriu, kad tu ten vaikš- 
čiotum, į juos žiūrėtum, gal net su jais žaistum. 

Vanduo tekėjo ir varvėjo jai nuo plaukų, dabar ji užsidrė- 
bė ant pakaušio medaus spalvos tąsaus šampūno ir ėmė trintis 
ir masažuotis galvą; iš pradžių trynė skystas, o paskui vis tirštė- 
jančias putas; jos virpėdamos pūpsojo jai ant sprando, dribs- 
niais slinko į ausį, ant veido ir, sprendžiant iš to, kaip ji šnypš- 
tė, lindo į akis, tada paskubėjo jai į talką Hilkė. 

— Užtenka į juos pasižiūrėti, Zigi, ir gali tau galva pasi- 
maišyti; nespėsi apsidairyti, ir susilauksi bėdos. Žinai, įspū- 
džiai — jie gali įsmigti į galvą ir aptemdyti protą. 

O aš sėdėjau, kabinau ryžius ir klausiausi, dar truputį tyliai 
pasėdėjau, ko! Hilkė skalavo ir gręžė rusvus motinos plaukus, 

o paskui šluostė rankšluosčiu. Ar jau galima eiti man viršun 
pamokų rengti? Galima. 

— Bet pagalvok apie tai, ką aš tau sakiau, Zigi. 

— Gerai, 

— O kas jums šiandien užduota? 

— Šiandien? Matematika, istorija, rašinys. 

— O kokia tema? 

— Į ką aš norėčiau būti panašus? 

— Na, čia nesunku. 

— Ne. 

— Įdomu bus paskaityti, ką tu parašysi.— Blyškiai žalias 
apatinukas buvo standžiai aptempęs platų jos užpakalį. Sprando 
oda paraudo. Ji sunkiai alsavo į rankšluostį. Praustuve siūbavo 
tamsios pamazgos, kuriose dar plūduriavo putų liežuviai; putos 
nyko bežiūrint, slūgo, tirpo. Aš džiaugiausi, galėdamas išeiti 
iš virtuvės ir sėsti prie knygų. 

Istorija niekad manęs nedomino, tad pradėjau aš nuo raši- 
nio, ir tai, kas atsitikdavo visada, atsitiko ir šįsyk. Iš pradžių 
tema man pasirodė visai įkandama, gera ir net lyg tyčia man 
sugalvota; kai mums užduodavo tokius rašinius, kaip „Mano 
gražiausias atostogų įvykis“, „„Apsilankymas krašto muziejuj“ 
arba „Į ką aš norėčiau būti panašus“, man niekad neatrody- 
davo, kad tai per sunku: kiekviena tema iš pradžių man žadin- 
davo vienodą pasitikėjimą savimi. Bet visos tos suprantamos 
temos pasidarydavo neįkertamos, kai tik aš — o toks jau buvo 
reikalavimas — imdavau jas skaidyti. Nė vieno rašinio be plano. 
Įžanga, dėstymas, pabaiga: viskas turi ristis šiuo eskalatorium, 
ir kas tos schemos nesilaiko, tam rašinys nepavyksta. Nors man 
sekdavosi įsigyventi bemaž į kiekvieną temą, rašiniai amžinai 
nepavykdavo, ir tik dėl to, kad aš nepajėgdavau apsispręsti. 
Aš neįstengdavau nustatyti, kas yra pagrindinė problema, o kas 
šalutinė; neišdrįsdavau vienų veikėjų priskirti prie svarbiausių, 
o kitų — prie antraeilių personažų. Gal man neleisdavo to pa- 
daryti mandagumas, gailesys ar nepasitikėjimas, bet visų blo- 
giausia tai, kad aš nesugebėdavau įvertinti veikėjų poelgių, 
o daktaras Treplinas, vokiečių kalbos mokytojas Gliuzerupo 
gimnazijoje, be šito stačiai negalėjo gyventi. Jis reikalaudavo 
įvertinti viską: Odisėjo klastas ir Valenšteino charakterį. Ne- 
naudėlio svajas ir miestelėnų elgesį per Magdeburgo miesto 

gaisrą. Apie tal, kas neįvertinta, nebuvo ko Ir kalbėti. Įvertini- 
mas! Dar ir šiandiefti man sugniaužia gerklę, kai tai prisimenu, 
ir aš imu dustl. 

Vadinasi, šįsyk tema: „Į ką aš noriu būti panašus.“ Iš ko 
gi man imti pavyzdį? Iš tėvo, Rugbiulio policininko?“ Iš daili- 
ninko Makso Liudvigo Nanseno? Gal iš daktaro Busbeko, to 
kantrybės simbolio? O gal iš savo brolio Klaso, kurio vardo mes 
neturėjome teisės paminėti namuose nei balsu, nei net mintyse? 
Į ką aš norėčiau būti panašus, kuo norėčiau sekti, kam prilygti? 
Jei ne tėvui, tai kodėl ne? O jei dailininkui, tai kodėl jam? 
Aš jaučiau, kad ši tema reikalauja viską įvertinti, pagrįsta ver- 
tinimu, o kadangi man niekad nepavykdavo ir niekad nepavyks 
įvertinti savo pažįstamų ta prasme, kokia norėjo Treplinas, rei- 
kėjo ieškotis pavyzdžio kitoje vietoje, kitoje epochoje, o visų 
geriausia, pagalvojau, išsiversti su prasimanytu pavyzdžiu, su- 
durstytu iš skiautelių, sulipdytu iš gabaliukų, tik ne su paimtu 
iš gyvenimo. Bet koks turėtų būti tas pavyzdys, kad aš norėčiau 
būti į jį panašus? Prisimenu, pirmiausia sugalvojau pavardę, 
būtent — Martensas, parinkau vardą, būtent — Heincas, ir tą 
Heincą Martensą padariau vienarankį, padovanojau jam baisiai 
ilgą šaliką, apaviau jį guminiais batais ir nugabenau į nykią 
Kagės salą, kurioje kažkodėl ne tik perėjo urvinės žąsys, bet 
kurią labai pamėgo kaip taikinių rajoną dar neprityrę Anglijos 
karališkojo oro laivyno lakūnai. Ž 

Heincas Martensas gavo trumpakotį kastuvėlį, kuriuo galėjo 
išsikasti slėptuvę, gavo maisto produktų ir baltinių pakaitą, taip 
pat aprūpinau jį kramtomuoju tabaku ir signaliniu pistoletu, 
kuriuo jis turėjo įspėjinėti tiek perinčias žąsis, tiek pilotus. Pir- 
muosius bombardavimus jis iškentė niekieno nepastebėtas, bet 
paskui žmonės sužinojo, kad Kagės saloje kažkas gyvena ir 
stengiasi išlaikyti urvinėms žąsims peryklas, visi ėmė apie tal 
šnekėti, kalbos pasiekė Hamburgą, Londoną, ypač paplito tarp 
Anglijos gyvulių apsaugos draugijos narių, taip pat, tegu ir ma- 
žiau, tarp Britanijos oro pajėgų pilotų, kuriuos Heincas Marten- 
sas sutikdavo raudonomis raketomis, nors gero iš to ir nebuvo, 
nes po kiekvieno antskrydžio jis surinkdavo begalę žąsų, daug- 
maž tinkamų kepsniui. 

Kai tik pasigirsdavo melodingas motorų gausmas, jis šok- 
davo iš slėptuvės, pirmiausia paleisdavo kelias raketas pažeme 
draustinio link, ir į padangę tučtuojau paniškai iškildavo de- 

besys žąsų, kurios greitai išsirikiuodavo ratu; paskui jis šaudy- 
davo vertikaliai, į atskrendančius lėktuvus, ligi pat tos akimir- 
kos, kai imdavo sproginėti pirmosios bombos. Sparnų plakimas, 
švilpimas. Melodingas aukštai skrendančių lėktuvų motorų 
gausmas. Virpanti krintančių raketų šviesa. 

Rausva pašvaistė atsimušė mano lange, krito man ant ran- 
kų, ant rašinių sąsiuvinio, ėmė plaikstytis ant mano kambario 
sienos, štai pasigirdo riksmai ir žingsniai, ir mūsų namo apačioje 
subildėjo daugybė žingsnių, supyškėjo durys, ir pasigirdo Hilkės 
balsas: 

— Gaisras, greičiau, Zigi, gaisras! 

— Kur? 

— Ogi ten! Leiskis į apačią. 

Degė mano slėptuvė! Degė mano guolis. Degė mano paroda, 
mano raktų ir spynų kolekcija. Degė raitelių paveikslai ir ,Žmo- 
gus su raudona mantija“. Ant žemių sankasos prie kūdros degė 
senas besparnis malūnas, mano mėgstamasis malūnas. Negi tai 
ugniagesių mašinos skambalas? Aš girdėjau skalambijant, bet 
mašinos nebuvo matyti, dar, tur būt, nė nevažiavo. Degė malūno 
kepurė. Liepsnos liežuviai mušėsi pro viršutines angas ir iškul- 
tus langus, kilo į dangų, plakėsi. O ten, malūno kūdroje, malū- 
nas irgi degė, tik ne taip smarkiai. Iš viršaus ir apačios tiško Žie- 
žirbų lietus, kilo stulpas geltonų ir raudonų raketų, kurias vėjas, 
paties gaisro vėjas, nešė virš lygumos Holmsenvarfo link. Degė 
kunigaikštis Jusupovas, karalienė Izabelė Burbonaitė ir jodinė- 
jantis po Miulbergo mūšio lauką imperatorius Karolis V. Degė 
du nematomieji paveikslai ir „Obuolių raškytojas“, priklausąs 
Klasui. Liepsnos susiliejo virš malūno kepurės, ir jas ėmė nešti 
į šalį. Pūgos traškesys. Pelenų lietaus šuorai balkšvai pilkšvo 
dangaus fone. O kepurė vis negriuvo ir negriuvo. 

Aš bėgau ir mačiau kitus bėgant: iš vienkiemių, per pievas 
ir užtvankos papėde žmonės bėgo į gaisrą, bijodami pavėluoti. 
Kaip visi skubėjo! Kaip nardė pro vielų tvoras, šokinėjo per 
griovius, lenkė kits kitą, kad tik spėtų užimti geresnę vietą! 

Nukūriau laiptais į apačią. Hilkė rėkė, kad grįžčiau. Motina 
rėkė, kad grįžčiau. Aš pasileidau per kiemą, plytomis grįstu 
keliuku, pro šliuzą; griovyje, palei kurį aš dūmiau, atsimušė 
gaisro pašvaistė. Susitrumpinau kelią, davęsis tiesiai per meldus, 
supančius kūdrą, ir išpuoliau į vieškelį kaip tik tuo metu, kai 

griuvo malūno kepurė. Deganti kepurė griuvo į bokštą, sudužo 
malimo patalpoje ir sviedė į viršų žiežirbų sūkurį; dabar liepsna 
plėvojo kaip iš didžiulio kamino, trauksmas davė ugniai visą 
valią. Aš sustojau ir žiūrėjau, kaip darbuojasi ugnis, kaip lieps- 
nos lyžčioja sienas, persiskiria, pašoka, klausiausi standaus traš- 
kesio, tarytum audeklas plaikstytųsi vėjyje. Degantis kamuolys 
išlėkė pro atviras duris ir šnypšdamas nukrito prieš mane ant 
drėgnos žolės; aš jo neėmiau trypti. Stovėjau sūkuriuojančių 
pelenų lietuje. Žiūrėjau į ugnį. Du vyrai mėgino rąstigaliu iš- 
mušti duris, bet jiems nesisekė; daužomos durys tik pakilo iš 
vyrių ir įstrižai pakibo. Niekas negesino gaisro, nors visi rėkė, 
kad reikia gesinti. Štai liepsnos jau išsiveržė pro apatinius lan- 
gus ir ėmė kilti išorine bokšto siena. 

Kada aš paskutinį sykį žiūrėjau gaisro? Tur būt, karo pra- 
džioje, kai degė Holmseno tvartas ir vyrai kieme nieko dau- 
giau nedarė, tik žiūrėjo, kad gyvuliai vėl nepultų į ugnį. Nė 
nepastebėjau, kaip žiūrovų ratas pasitraukė nuo karščio. 

Staiga aš likau vienas, užsimerkiau, nieko daugiau nepaju- 
tau, tik vis greičiau ir greičiau tvinkčiojantį skausmą, kažkas 
stūmė mane, varė, smigo į mane, mušė karštis ir šaltis, bet aš 
nenorėjau, kol kas nenorėjau, gyniausi. nuo prievartos, kuri di- 
dėjo ir didėjo, viskas ėmė siūbuoti — degantis malūnas, žiūrovų 
šešėliai, ir aš pamačiau, kaip mano slėptuvė ėmė suktis, eiti ratu 
sykiu su guoliu, dėžės su spynomis, sienos su paveikslais, viskas 
smarkiau ir smarkiau sukosi apie mane, paveikslai susiliejo 
išvien, į vienui vieną juostą, aš ištiesiau rankas ir puoliau prie 
"durų, prie liepsnų sienos, prie siūbuojančios uždangos. Pro iš- 
keltų durų apačią, didžiuliais numintais mediniais laiptais: ten 
degė miltų skrynios, kopėčios ir prastai nutašytos sijos. 
Per daug šviesos, tiesiog per daug šviesos, ir nieko negali 
įžiūrėti; turėjau prisidengti alkūne veidą, nebegalėjau kvėpuoti 
ir pagalvojau apie keltuvą, bet tuo metu kažkas mane nutvėrė 
ir laiptais žemyn išvilko lauk, du vyrai, net nežinau, kas tokie. 
Kad ir kaip raičiausi, rangiausi, griuvau žemėn, jie manęs nepa- 
leido. Vienas pasakė: „Žiūrėk, kad neištrūktų, nes vėl puls ten'; 
po to jie mane taip suspaudė, jog aš tik galais pirštų pasiekiau 
žeme ir išsižiojau. Pro žiūrovų ratą, nenorom prasiskyrusį, jie 
nuvilko mane keliu prie kūdros, ten paleido, aš susmukau ant 
žemės ir, jų liepiamas, ėmiau vilgytis vandeniu veidą, sprandą 
ir pečius. 

Kai aš pakėliau galvą, jie nusijuokė, ir vienas pasakė: „Ge- 
rokai apsvilo berniokas“, paskui nusigręžė nuo manęs ir ėmė 
žiūrėti į gaisrą. 

Ir aš žiūrėjau į gaisrą arba į liulantį jo atspindį vandenyje, 
bet neilgai; kai atvažiavo ugniagesiai iš Gliuzerupo, išvyniojo 
šlangą, nuvilko prie kūdros siurblį, aš atsistojau ir nuėjau ne- 
atsigręždamas, palikęs jiems malūną ir gaisrą, ginantį lygumą 
nuo sutemų. Net ir tada, kai ėjau pro kūdrą, per ganyklą, pro 
stovinčias kaip įbestas karves, dieglys nesiliovė smaigstęs, jis 
slinko stuburu, tvinkčiojo smilkiniuose, karščiu ir šalčiu smelkėsi 
į vidų. Kartą sustojau, išgirdęs tėvo balsą, vadinasi, jis jau vie- 
toje, riktelėjo kažkokį įsakymą, daugiau nieko. Tvoros stulpai, 
karvės, aš pats — nuo visko driekėsi mirguliuojantys šešėliai, 
aš ėjau Blekenvarfo link, tartum tai būtų savaime suprantama, 
tartum ten manęs kas būtų laukęs. Vėjas sustiprėjo. Riksmas 
už nugaros, gaisro pusėje, kažkas, matyt, ten atsitiko, aš neat- 
sigręžiau. Virš mano galvos, labai žemai, vėjo primygta prie 
žemės, nusidriekė dūmų uodega ir pakibo ant Blekenvarfo gy- 
vatvorių, tur būt, ugniagesiai pradėjo gesinti gaisrą. Kelias po 
truputį ėmė kilti, štai ir medinis tiltukas. 

Aš sustojau, bet dailininkas seniai mane pastebėjo, jis ramiai 
stovėjo medinio tiltuko gale, užgesusi pypkė kabojo įstrižai 
smakro, rankos giliai subruktos į palto kišenes, paltas truputį 
plaikstėsi apie kojas. Jis taip stovėjo, kad galėjai jį palaikyti gy- 
vatvorės dalimi. 

— Eikš, eikš,— tarė jis,— nebijok.— Ir aš priėjau prie jo, 
jis padėjo man ranką ant peties, ir mudu abu ėmėm žiūrėti į 
degantį malūną. Ar jau siūbuoja bokštas? Aš pagalvojau apie 
Didįjį malūno bičiulį, apie senį su rudais, iš apačios raudonai 
apšviestais pirštais, kuris kaip milžinas kilo iš paveikslo: argi 
ne tokioje pat prieblandoje jis mėgino sprigtais išjudinti senąjį 
malūną? Vienas bokšto šonas atskilo ir sugriuvo, ir iš jo ūžte- 
lėjo ugnies lietus. Ką jam padėjo jo meilumas, naivus pasiti- 
kėjimas savimi? 

— Stovėk gi ramiai, Vit-Vit,— tarė dailininkas.— Ko gi dabar 
nestygsti vietoje? O gal nori man ką papasakoti? Stovėk gi 
ramiai, broleli. 

Jis galėjo stovėti nejudėdamas ir žiūrėti, kaip dega bespar- 
nis malūnas, kuris juk ir jam šį tą reiškė. Jam užteko kantrybės 

stovėti čia, ant medinio tiltuko, galimas daiktas, jis buvo nuėjęs 
ir arčiau gaisro, o paskui grįžo čia, nežinau, bet galėjo taip būti, 

Virš mūsų driekėsi dūmų juosta kaip iš rūkstančio garlaivio. 
Dailininko akys buvo primerktos, žvilgsnis tvirtas, jo kojos 
stipriai stovėjo ant tilto grįstų. Štai sugriuvo ir vįsas malūno 
bokštas, jis lūžo per pusę, sulinko, trenkėsi ant kelio ir subyrėjo 
į dalis, ištėkšdamas besisukančius kamuolius ir šokinėjančius 
ugnies luitus; degančios nuolaužos ritosi nuo šlaito, vienos kri- 
to į malūno kūdrą ir geso šnypšdamos, kitos, atsimušusios į že- 
mę, taškė žiežirbų lietų. Dūmų juosta pakeitė savo spalvą — 
pasidarė pilkai geltona, pakeitė kvapą — pasidarė gaili, troški; 
vėjas nešė dūmus mums į veidą, ir dailininkas netrukus tarė: 

— Dabar jau po visam, Vit-Vit, eime pas mus, — ir jis pro 
gyvatvorę, per sodą nusitempė mane į savo ateljė. 

Jis uždegė šviesą, užsidėjo akinius, pakėlė mano veidą. 

— Negi buvai įlindęs į ugnį? Tavo antakiai, plaukai nusvi- 
lę, lyg iš tikrųjų ugnyje būtum buvęs. Ar tik neturi karščio? — 
Aš gūžtelėjau pečiais, o jisai, vis palinkęs prie mano veido, 
kalbėjo susirūpinęs: — Prigulk, Zigi, trupučiuką, aš atnešiu tau 
ko nors atsigerti, stiklinė pasukų tau bus ne pro šalį — ir mei- 
liai nuvedė mane prie vieno iš penkiasdešimt penkių guolių, 
kurie, kaip aš ilgai maniau, buvo pastatyti nakvoti visiems jo 
paveikslų herojams: slovėnams, pajūrio šokėjams ir geltonie- 
siems pranašams, susikūprinusiems vėjyje laukų darbininkams 
ir suktiems žaliems turgaus prekijams. Kartą, smagiai nusitei- 
kęs, dailininkas patvirtino, kad čia mieganti visa fosforescuo- 
janti padermė, atvaizduota jo paveiksluose; tik jau, gink dieve, 
netaisyk nepatiklaus veido: ką jis pasakė, tuo ir tikėk. 

Taigi jis atklojo vieną guolį, užtiestą išblukusiu brezentu, 
o po juo buvo šiaudai. Aš atsisėdau ant guolio, Maksas Liudvi- 
gas Nansenas atsargiai užkėlė mano kojas, užklojo mane ir pa- 
žvelgė į mane su apsimestu rūstumu: 

— O dabar gulėk, nori ar nenori. Gerai? Gulėk ramiai iI 
lauk, kol aš sugrįšiu. Gerai? Aš netruksiu. 

— O kaip šviesa? Šviesos neužgesinsi? — Jis linktelėjo. 

— Šviesą paliksiu, kad tu man nepabėgtum. 

Jis dar papurtė priegalvį su drobiniu užvalkalu, ir aš atsi- 
guliau, nuramintas jo rūpesčio ir žodžių. Iš kambario jis ėjo 
rimtas, ir aš klausiausi jo žingenių, lėtai tolstančių durų linki 

smarkus vėjo gūsis įsibrovė į vidų, pavartė ant rašomojo stalo 
paskleistus popieriaus lapus, keletas lapų nulėkė žemėn. Aš ne- 
mačiau dailininko, bet jutau, kad jis stabtelėjo prie lango ir dar 
kartą pažiūrėjo į mane, prieš eidaInas į gyvenamąjį namą. O 
paskui... 

Man reikia pagalvoti, prisiminti, kas tada atsitiko, nes tai 
buvo pirmas kartas, juk aš ketinau tik palaukti ir drebėjau po 
antklode, ligi tol man dažniausiai pavykdavo viską išsiaiškinti 
lyginimų. Šviesos užteko, ateljė man buvo gerai pažįstama, lai- 
ko, kurio aš čia turėjau, buvo ne kažin kiek, aš bent jau numa- 
niau, kada grįš dailininkas su stikline pasukų. Aš nesijaučiau 
svetimas čia. Kol kas viskas aišku: matau save gulintį, užsiklo- 
jusį ligi smakro ruda antklode, pažįstamų paveikslų apsuptą. 
Bet kur perėjimas, man reikia rasti perėjimą, o gal jo nė ne- 
buvo? 

Galimas daiktas, viskas prasidėjo šitaip: aš pastebėjau, kad 
į mane kažkas žiūri, ir ne tik žiūri, bet ir pažįsta. Čia buvo slo- 
vėnai, jie sėdėjo prie apskrito stalo patenkintomis, nuo degtinės 
padėrusiomis akimis. Turgaus prekijams rūpėjo tik sena moteris, 
abejingai einanti pro šalį, o susikūprinę vėjyje laukų darbinin- 
kai skubėjo baigti darbą, kol dar neužėjo audra. O pajūrio šo- 
kėjai? Pranašai? Tie tiktai kalbėjosi tarpusavy. 

Matyt, kalti čia buvo tiedu pinigų keitėjai su žalsvai auksi- 
nomis rankomis ir panašiais į kaukes veidais: jie žiūrėjo į mane. 
Mirkčiojo kits kitam, ties sėdinčiu prieš juos sulinkusiu žmo- 
gum, kurio neviltis jiems nerūpėjo, kurių skausmas jiems tik 
glostė širdį. Man atrodė, kad jie pakėlė žvilgsnius, ir iš jų pilkų 
kaip ledas akių nebetryško pranašumas. Aš negalėjau to paaiš- 
kinti, pagaliau nė nenorėjau aiškintis, paveikslas kažkaip susi- 
traukė, man aiškiai ėmė skaudėti smilkinius, lyg kas būtų juos 
Vveržęs, kažkokia šviesa virpėdama slinko prie paveikslo iš jo 
gilumos, pinigų keitėjai, rodės, užgniaužė kvapą; aš abiem ran- 
kom įsikibau į antklodę; dabar jau aiškiai mačiau, kaip mažutė 
atvira liepsnelė slenka, artėja iš gilumos, be paliovos, nesugrą- 
žinamai. Kas paėmė viršų prieš mano baimę? Apstulbimas? Silp- 
Numas? Išgąstis? Iš baimės aš ramiai gulėjau ir žiūrėjau, bent 
kurį laiką; atsimenu tik viena: tai buvo paveikslas. Tai buvo 
Mažytė atvira liepsnelė. Tai buvo baimė. Tai beveik ir viskas. 
Daug negalvojęs, nusimečiau antklodę ir atsikėliau, kažkas pri- 
Vertė mane nukabinti nuo sienos paveikslą, apgręžti, nuplėšti 

kartoną ir išimti iš rėmų pinigų keitėjus. Kur jį saugiau padė- 
jus? Po priegalviu? Į spintą? 

Aš išsitraukiau marškinius iš kelnių, apsivyniojau paveiks- 
lą apie liemenį, kaip kadaise „Debesų kūrėją“, vėl nuleidau 
marškinius ir atsiguliau, nusprendęs niekam nieko nesakyti, net 
dailininkui. Aš tik norėjau nunešti paveikslą į saugią vietą, nors 
pats dar nežinojau kur, tik kuo toliau nuo čia, kur jis galėjo 
užsidegti kiekvieną akimirką. Kaip jis vėsina man odą! Kaip 
saugu jam ten! — pagalvojau aš ir užsimerkiau, kad nematyčiau 
kitų paveikslų. Ar papasakoti dailininkui, ar ne? O ar patikės jis 
manimi? O gal man bėgti? Juk aš neketinau pasilaikyti pa- 
veikslo, lygiai taip pat ir vėliau anaiptol neketinau pasilaikyti 
paveikslų, kuriuos nešdavau į saugią vietą, matydamas, kad 
jiems gresia pavojus, tik laikinai juos paimdavau globoti. Po 
viso to aš negalėjau leisti, kad jie sudegtų per neapsižiūrėjimą, 
turėjau kažką daryti. Turėjau klausyti, ką man liepia baimė. 
Mano klaida buvo tik ta, kad aš per anksti pastebėdavau pa- 
vojų, gresiantį kuriam nors paveikslui, ir per anksti pasirūpin- 
davau jo saugumu. 

Aš nepabėgau, Gulėjau ir laukiau, kol sugrįš dailininkas, jis 
vargais negalais uždarė duris. Atsisėdo ant mano guolio krašto. 

— Še, gerk! — Aš gėriau ir žiūrėjau į jį per stiklinės kraštą. 
Ar jis nepasikeitęs? Ar jis buvo išėjęs tik pasukų atnešti, ar 
ir kokiu kitu reikalu? — Kaip tu atrodai, Zigi,— tarė jis.— Čia 
tau nėra ko bijoti. Ar tik tu neturi karščio? Pailsėk, o paskui 
aš tave palydėsiu namo. 

Jis nusikėlė nuo spintos butelį, stipriais geltonais dantimis 
ištraukė kamštį, prisipylė stikliuką, greit išlenkė, prisipylė antrą 
stikliuką ir užsirūkė pypkę. Pažiūrėjo pro langą. 

— Beveik nebeliepsnoja, Vit-Vit, jie įveikė gaisrą, rytoj 
mums labai jo trūks, mūsų senojo malūno. Tu dažnai į jį vaikš- 
čiodavai, ar ne? Ne sykį mačiau tave iš jo išeinant. Kodėl pa- 
bėgai nuo gaisro? 

Man prireikė nueiti į išvietę. Aš gulėjau sustingęs, nedrįs- 
damas nė pajudėti, nes paveikslo svoris jau darėsi juntamas, 0 
ir nauja baimė paralyžiavo mano judesius. Jeigu pastebės, kad 
paveikslas dingęs, jeigu ras jį pas mane, ką jis darys? — klau- 
siau aš save, dirsčiodamas į tuščius rėmus, mano pakabintus | 
seną vietą. Ar jis man visam laikui uždraus įžengti į jo ateljė“ 
Ir viskas tarp mūsų bus baigta? Rėmai kabojo kreivai, per dau8 

skubomis juos pakabinau, o stora ruda anklodė taip tvirtai laikė 
mane apglėbusi, tartum ketindama išduoti. O čia staiga dar tas 
karštis, tos karštos bangos, kurios ritosi mano kūnu, aš net ne- 
galėjau lygiai kvėpuoti, be to, man reikėjo į išvietę. 

— Du šlangai,— tarė dailininkas, žiūrėdamas pro langą, — 
dabar jie gesina dviem šlangais, tartum dar būtų ką gelbėti ar 
saugoti. Naktį bus lietaus, galima visa kita palikti lietui. O kaip 
tu Manai? 

— Taip. 

Jis nusigręžė nuo lango ir pasuko prie manęs savo mažais 
žingsniukais, o aš tuo metu žiūrėjau į lubas; negi toks didelis 
nuotolis, kad jis taip ilgai eina? Pagaliau jis atsidūrė šalia manęs. 
Pastatė ant grindų stiklinę ir, tyliai šnopuodamas, atsisėdo ant 
guolio krašto. Na, greičiau sakyk, ką tu žinai, galvojau aš, arba 
sakyk, ką tu pastebėjai. 

Jis išsitraukė didžiulę, tabaku atsiduodančią nosinę ir nu- 
šluostė man kaktą ir smilkinius. 

— Pirmiausia nusiramink, Vit-Vit,— tarė jis,— vieną gražią 
dieną tu pamatysi, kad viskas, ką mes sukūrėme ir surinkome 
šiame pasaulyje, ne taip lengvai sunaikinama. Mūsų pėdsakas 
pasilieka ilgiau, negu mes manome. Tu tik pagalvok: apie senį 
Frederikseną, kuris čia gyveno kitados, aš mažai žinau, bet jis 
kas pusmetis matuodavo savo sūnų, pastatęs prie durų staktos, 
ir peiliu darydavo įpiovas: tegu ir tiek, bet vis tiek palieka.— 
Jis paplojo man per kelį. — Juk kad šis tas tau liktų. — kalbėjo 
jis, — nebūtina tai vėl pamatyti; kai kuriuos daiktus reikia pir- 
ma prarasti, kad galėtum juos turėti be jokio rūpesčio. Kai pa- 
galvoju — juk aš turėjau kokius septynis šimtus, o gal net ir 
aštuonis šimtus paveikslų. Juk jie nenustos buvę mano net tada, 
jei aš jų niekad nė pamatyt nepamatysiu. O tu? Taip, aš žinau, 
tu jų turėjai gerokai. 

— Ką tu nori pasakyti? — paklausiau aš. O jis, nė kiek ne- 
Supykęs, kad aš taip pakiausiau, atsakė: 

—- Tai buvo gera slėptuvė, ir tu turėjai gražių dalykų, kar- 
tais aš tiesiog stebėdavaus, o kartais taip džiaugdavaus, jog no- 
rėjau dar šį tą pridėti nuo savęs! 

— Tu esi buvęs viršuje? Ir viską žinojai? 

— Taip, aš viską žinojau ir esu buvęs viršuje, ir ne sykį. 

— Ir žmogų su raudonu apsiaustu? 

— Taip, vėl pamačiau žmogų su raudonu apslaustu, 1: he 
tik jį. 

— Kaip tu supratai? 

— Gulėk ramiai. Juk pats matai: aš viską tau palikau, net 
abu nematomuosius paveikslus, kuriuos tu pasigvelbei, ir aš jau 
galvojau vieną dieną tau ką nors pakabinti — slapta. 

— Jis tai padarė,— tariau aš, — tik jis, ir taip darys toliau, 
jis apie.nieką daugiau negalvoja, tik laukia progos. 

— Nurimk, broleli, pats nežinai, ką šneki. 

— Prie malkinės jis taip padarė ir pajūry, ir dabar; aš gerai 
žinau, jis suras viską, niekaš nuo jo nepasislėps, ir jis niekad 
nesiliaus. 

— Paieškosim tau naujos slėptuvės. 

— Jis ras ir ją, tikrai. 

— Tada surasim kelias slėptuvės ir naudosimės jomis pakai- 
tomis, tik nurimk ir paleisk man ranką. 

— Tu turi ką nors padaryti, dėde Nansenai,— tariau aš, — 
tu vienintelis gali ką nors padaryti, gal jam galvoj pasimaišė, 
gal jis nesusigaudo, mane tiesiog baimė suima, kai jis šitaip 
stovi ir klausosi vidaus balso. 

— Aš tavo tėvą pažįstu seniau, negu tu,— tarė dailininkas, — 
tikrai ne jis malūną padegė, nemanyk taip. Nori dar pasukų? 

— O aš sakau tau, kad nuo jo reikia viską slėpti. 

Dailininkas paguldė mane, ir dabar iš jo žvilgsnio aš supra- 
tau, kad jis žino daugiau, negu aš maniau; jo balse nebuvo 
girdėti nei nusivylimo, nei liūdesio, nei juo labiau pasipikti- 
nimo, kai jis iš lėto pasakė: 

— Pinigų keitėjus aš jau pats pasaugosiu, duok šen.— Ma- 
nydamas, kad paveikslas po lova, jis pasilenkė, bet, neradęs 
jo ten, susirūpinęs pažvelgė į mane ir tarė: — Na, duokš, duokš, 
pas mane jis neprapuls. 

— Liepsnelė,—tariau aš, — prie paveikslo slinko mažytė 
liepsnelė. 

— Gerai, gerai. 

— Aš mačiau. Visai aiškiai. 

— Tikiu, bet dabar duok šen paveikslą.— Viens du jis at- 
vertė antklodę, pirštals užčiuopė paveikslą ant mano liemens, 
ištraukė marškinius man iš kelnių ir, atsisakęs mano pagalbos, 
ramiai paliepė: — Šalin rankas! Pats susitvarkystu.— Ir nei nU- 
sivylimo, nei pykčio, kalp jau sakiau. 

Kokie siauri ir blyškūs jo rankų riešai, išlindę iš per plačių 
rankovių, kai jis kabino nuo sienos rėmus; netaręs nė žodžio, 
įstatė paveikslą ir pakabino į savo vietą. 

— Nori valgyti? 

— Ne. 

— Jei taip, tai tau iš tiesų kažkas atsitiko,— tarė jis šypso- 
damasis, o netrukus pridūrė: — Turi priprasti ir prie nuostolių, 
Vit-Vit. Gal tat ir gerai: negalima juk sustoti prie to, ką jau 
turi. Reikia amžinai pradėti iš naujo. Kol mes taip darome, dar 
galim iš savęs šio to tikėtis. Aš dar niekad nebuvau patenkintas 
savim, Zigi, ir tau patariu: būk nepatenkintas, kiek įmanoma. 

Jis nusigando. Užklojo mane. 

— Dieve mano, kaip tu atrodai, broleli. Eime, aš parvesiu 
tave namo. 

— Aš noriu čia pasilikti, — tariau aš. 

— Tai neįmanoma. 

— Bet aš taip noriu. 

— Galėsi pavalgyti su mumis, o paskui aš parvesiu tave 
namo. 


17 
Liga 


O gal sulaikyti, iš tikrųjų sulaikyti Oką Broderseną ir pa- 
klausti, ar kartais savo krepšy jis neturi laiško, ar neatiduotų 
jis to laiško man, juk šitaip atsimestų galas kelio ir taip toliau; 
ne, iš tų šiaudų nebus grūdų, vienarankis laiškininkas, sėdintis 
ant dviračio kaip mietą prarijęs, turėjo madą pašto siuntas įteik- 
ti adresato namuose, o blogiausiu atveju priešais namus, supran- 
tama, su visokiomis užuominomis, o kartais ir su pamokymais, 
taip, lyg jis apie tą laišką žinotų daugiau už patį gavėją. Žiū- 
rint, kaip jis paduoda laišką, jums gal ir neatrodydavo, kad 
Okas Brodersenas kiekvieną laišką parašęs savo ranka, bet kad 
dalyvavo rašant — tokia mintis kildavo būtinai. Kaip jis mo- 
kėjo pabaksnoti pirštu į voką! Kaip mokėjo įspėjamai juo pa- 
mosuoti! Ne, tas, kas pažinojo Oką Broderseną, tas jau nestab- 
dydavo jo kelyje ir neklausdavo laiško, tas arba leisdavo jam 
ramiai pravažiuoti, arba bėgdavo paskui jį, kaip dabar aš, ligi 
pat kiemo, ligi pat durų. 

— Ar neturit ko nors mums? 

Laiškininkas pasistatė krepšį ant dviračio balnelio, atidarė, 
perbraukė nykščiu per ankštai sustatytus vokus; vokai lenkėsi, 
rodydami adresus. 

— Nieko neturit? 

Taigi vienas didelio formato laiškas su rudu voku, adresas 
parašytas spausdintomis raidėmis, siuntėjo vardo nėra, 

— Siuntėjas nenurodytas,— tarė Okas Brodersenas, susimąs- 
tęs linktelėjo, galimas daiktas, galvodamas, ar nesulaikius tokio 
laiško, pagaliau atkišo jį man ir parodė į namus: — Eik, nunešk 
savo seniui ir pasakyk, kad ateityje imtų tik tokius laiškus, ku- 
riuose siuntėjas nurodytas. 

— Pasakysiu. 

Ir neatsisveikinęs jis nuvažiavo plytomis grįstu keliuku 
Holmsenvario link. 

— Štai laiškas tau. 

Tėvas valė batus. Kartą per savaitę jis nuvalydavo visUS 
batus, kokius tik jam pavykdavo sumedžioti namuose; susineš“ 

davo juos į virtuvę, gana tvarkingai juos surikiuodavo ir pradė- 
davo šveisti trim etapais: valymas nuo purvo, tepimas, blizgini- 
mas. Turėjau padėti laišką ant stalo. Vilnoniu skuduru žibinda- 
mas bato aulą, policininkas dirstelėjo į laišką, gūžtelėjo pečiais 
ir nusigręžė, pažvelgė dar sykį, lyg kas jam jau vėliau būtų 
šovę į galvą, ir šįsyk žiūrėjo ilgiau, nei pirmą kartą, buvo vėl 
benusigręžiąs, bet smalsumas, akivaizdžiai ėmęs rastis tėvo vei- 
de, jau buvo per didelis: štai jis ieško siuntėjo, štai deda į šalį 
batą ir skudurą, atplėšia voką, ima skaityti stačiomis, rodos, 
nieko nesupranta, klesteli ant suolo ir skaito sėdėdamas, kažką 
ima lyginti, pakelia prieš šviesą, rodos, vis tiek dar nieko nesu- 
pranta, apdujęs žiūri į mane ir šaukia: 

— Motiną, pašauk į apačią motiną, greičiau! 

Vadinasi, pabeldęs iškviečiau Gudruną Jepsen iš miegamojo 
ir praleidau ją pirma, tačiau ant laiptų pralenkiau ir mačiau, 
kaip jinai įėjo į virtuvę, susiraukusi, bet kantriai atsistojo prie 
stalo, drebėdama nuo šalčio su rytmetiniu chalatu. Tėvas iš pra- 
džių jos nepastebėjo. O gal ir pastebėjo, bet, prieš paduodamas 
jai laišką, norėjo kaip reikiant įsitikinti, kas ten parašyta. Ji 
laukė, o jis skaitė. Jinai suprato, kad jis nelabai susivaiko, kas 
čia yra. Tėvas sukiojo laišką ant stalo ir skaitė, pakreipęs į 
šoną galvą. Staiga pastūmė laišką ir voką motinai, pašoko ir, 
suėmęs ją už pečių, švelniai, bet ryžtingai pasodino, o pats atsi- 
stojo jai už nugaros, žiūrėdamas, kaip ji pradeda skaityti. 

Ramiai? Ne, nurimti jis negalėjo. 

Arba: — Matai? — Arba: — Tau akys ant kaktos iššoks.— Ji ne- 
klausė, nesidavė skubinama. Ir jinai pasukiojo popierių ant sta- 
lo, pakėlė galvą, įbedė akis į viryklę, norėjo kažką pasakyti, 
bet nepavyko. 

O dabar paliksiu valandėlei savo sumišusius ar apstulbusius 
tėvus ir, kol jie atgaus kvapą ir žadą, galiausiai papasakosiu, 
kas su tuo paštu atėjo į mūsų namus. Laiške, kaip jau esu sakęs, 
siuntėjo adreso nebuvo. Didelio formato voke gulėjo lapas, iš- 
plėštas iš žurnalo. Beveik visą puslapį užėmė paveikslo „Bangų 
šokėja“ reprodukcija. Siaurutėje paraštėje buvo išvedžiota 
spausdintomis raidėmis: „Atkreipkite dėmesį į panašumą, nesi- 
gailėsit.“ Tai buvo Makso Liudvigo Nanseno paveikslas. Pa- 
veiksle šoko Hilkė. Ji šoko tarp lėkštų liūliuojančių bangų, prie 
Pat akinamai spindinčio kranto, po raudonu dangum, šoko pa- 

laidais plaukais, su vienu trumpučiu dryžuotu sijonuku, krūtys, 
rodės, trukdė jai šokti, ir ji nuleido ranką, kad galėtų ją pri- 
spausti prie krūtų, atloštas jos veidas rodė apmaudą ir nuo- 
vargį. Ji šoko kartu su bangomis, šoko prieš bangas, jų ritmas 
diktavo ir šokio ritmą ir, kaip galėjau jau numanyti, vedė vis 
toliau nuo kranto, į jūrą, kur pasibaigs šokis. Vadinasi, bangų 
šokėja buvo Hilkė, mano sesuo. Siuntėjo vardas? Jokio vardo, 
žinoma, nebuvo nei voke, nei žurnalo lape. Pašto antspaudas? 
Laiškas buvo įmestas Gliuzerupe. 

— Ką tu dabar pasakysi? — tarė tėvas ir atgalia plaštaka 
ėmė reikliai plekšnoti per paveikslą.— Tai ji, žinoma. Manęs 
neapgausi, taip, ji, Hilkė, o ką tai reiškia — mes žinom. 

— Be abejo, ji, — tarė motina. 

— Kiekvienas tą patį pasakys, — tarė tėvas. 

— Ji rengėsi prieš jį — tarė motina. 

— Ji siūlėsi jam,— tarė tėvas. 

— Nė krislelio išdidumo, — tarė motina. 

— Nė krislelio sarmatos,— tarė tėvas. Jie turėjo dar daug 
ko pasakyti, daug ko priskaičiuoti, žiūrėdami į paveikslą, bet, 
matyt, skaudžiausia buvo tai, ką jiems patiems Hilkė padarė, 
nes jie nesiliovė reiškę sau užuojautos ir gailavė, o visa tai, ką 
jie iš pykčio krovė ant Hilkės galvos, žadino pagailą sau pa- 
tiems. Kaip ji galėjo mums taip padaryti! Kaip ji galėjo užtraukti 
mums tokią bėdą! O kurgi ji pati įlindo? 

Tėvas išėjo į priemenę, šūktelėjo Hilkę, pasiklausė, dar sykį 
šūktelėjo, o kai atsidarė Hilkės kambario durys, skubiai grįžo 
į virtuvę, pasidairė kokios įspūdingesnės, geriausia, žinoma, pa- 
kilios vietos, bet, tokios neradęs, atsistojo gale virtuvės stalo, 
kur ir laukė jos, išsitiesęs kiek ilgas, išsižergęs, iš įtampos pa- 
kėlęs sausą veidą. 

— Kas yra? — paklausė Hilkė ir, pamačiusi mūsų veidus, 
šiek tiek tyliau pridūrė: — Kas gi atsitiko? 

Įėjo jinai delsiais žingsniais, nedrąsiai, net baikščiai, tiriamai 
pažvelgė mums į akis, bet nieko jose neišskaitė. Susinėrė rankas 
ir pasitrynė delną į delną. 

— Ko gi jūs norit iš manęs? Ką gi aš jums padariau? — Su- 
ėmė ant pakaušio plaukus ir surišo kaspinu. Lyžtelėjo lūpas. 
Rugbiulio policininkas tyčia ją kamavo, kaip kamuodavo kiek- 
vieną, neskubėdamas atsakyti ir gardžiuodamasis nežinios kan- 
čiomis, kurių sukeldavo savo apskaičiuotu tylėjimu; kai kada 

tinai het atrodydavo — arba bent šiandien taip atrodo,— kad jo 
apskaičiuotas tylėjimas jau buvo dalis bausmės, ir tai todėl, kad 
jis neskubėjo pranešti kaltinimo ir nedavė žmogui progos gintis. 

Hilkė priėjo prie tėvo, maldaujamai išskėtė rankas, o jis vis 
tylėjo. 

— Sakykit pagaliau! — Galiausiai ji pagavo mano žvilgsnį, 
pasekė jį, ir aš nukreipiau jos akis į virtuvės stalą, į laišką. 
Stovėdama motinai už nugaros, ji pažvelgė į paveikslą, ilgai, 
pernelyg ilgai, kaip man pasirodė, neatitraukė nuo jo akių; pa- 
imti lapo į rankas ji nedrįso. Ak, štai kas! Dabar viskas aišku. 
Ji niekinamai mostelėjo ranka, šyptelėjo saldžiarūgščia šypsena, 
bandydama sumenkinti visą istoriją: ak, didelio čia daikto! Hil- 
kė lengviau atsiduso, nusigręžė nuo stalo.— Juk tai buvo kažin 
kada, ar tik ne praėjusį pavasarį, — tarė ji, iš tikrųjų tikėdamasi, 
kad visiems nušvis veidai, bent jau atsileis įtampa. 

Motina nejudėdama spoksojo į ceratos ant virtuvės staio 
mėlyną raštą. Tėvas iš tolo, iš viršaus žiūrėjo į laišką. 

— Vadinasi, tik tiek,— tarė Hilkė,—,,Bangų šokėja“, dieve 
mano, kas gi čia tokio? Jam reikėjo, kad kas papozuotų, ir jis 
pamanė, kad aš pakankamai geras modelis, o daugiau nieko nė 
nebuvo. Vieną kartą. Vienui vieną kartą. ,Bangų šokėja“. Rado 
dėl ko jaudintis, vis tiek, kaip pas gydytoją nueiti, — kalbėjo ji 
ir jautėsi visiškai išsiteisinusi, net jos judesiai pasidarė laisvesni. 

— Vadinasi, teisybė, — dusliai tarė tėvas, — viskas taip ir yra, 
kaip čia parašyta; tu rengeisi prieš jį, pozavai jam, tai mat, ko 
vertas tavo išdidumas. 

Hilkė atsigręžė ir pažvelgė į jį nustebusi: 

— Išdidumas? Kuo čia dėtas išdidumas? 

— Tu juk gyveni su mumis,— prisimerkęs tarė tėvas,— ir 
pastebėjai, tur būt, kas pastaraisiais metais buvo tarp mudviejų. 

— Juk tai jau praėjo,— tarė Hilkė,— pasibaigė tie laikai, — 
o tėvas, niekinamai susiraukęs, atsakė: 

— Kai jau viskas taip toli nuvažiavo, tai niekad nebepa- 
sibaigs. Bet tai kas kita, dabar kalbame apie tave, apie tave ši- 
tame paveiksle. Nejau nesupranti, kas atsitiko? 

— Ji panaši į mane,— tarė Hilkė,— bangų šokėja panaši į 
mane, taip! — O tėvas: 

— Tave čia kiekvienas pažins, ne tik mes. Mums kažkas at- 
siuntė tai voke be siuntėjo adreso, ir tą patį gali padaryti kiek- 
vienas, kas pamatys tą paveikslą; o ką žmogus pagalvos, tave 

pažinęs, klausti nereikia. Jei dar kas kitas būtų padaręs tą pa- 
veikslą, o čia jis, lyg tyčia. Jis — pripažįstantis tik savo įstaty- 
mus. Jis — su savo įžūlumu. Jis — niekinantis visus, kurie tik 
atlieka savo pareigą. Tu gal nė girdėt negirdėjai, ką žmonės 
šneka apie jį ir mane. 

Hilkė iš lėto nuėjo prie lango ir atsistojo ten, nuleidusi gal- 
vą, buvo matyti, kad ji nebeįstengs nieko atsakyti. Tėvas ne- 
nulydėjo jos akimis, jis ir toliau kalbėjo į tą vietą, kur ji ką 
tik stovėjo. 

— Tik pagalvok, ką tu mums padarei. 

Nejučiomis pažiūrėjau į motiną,— ji sujudėjo, pabudus iš 
vangaus susimąstymo, išsitiesė ant kėdės ir tyliai tarė: 

— Baisu! — O paskui garsiai: — Baisu, ką jis iš tavęs pa- 
darė: viskas ten svetima. Tas šėlas. Tas apsvaigimas. O ką jis 
iš tavo kūno padarė! Tos liepsnojančios šlaunys. Tos kreivos 
kojos. O tavo veidas — negi tu gali sutikti su tokiu veidu? 

— Įžeidimas,— tarė tėvas, o motina: 

— Jis visados įžeidinėjo kiekvieną, ką tik piešė, ir tave 
taip pat. Nebent tik čigonė taip šoka. 

— Taip,— tarė tėvas, — čigonė. Čigonę jis iš tavęs padarė. 

— Kokia gėda, — tarė motina, o policininkas: 

— Manau, žinai, ką tu dabar turi padaryti. 

— Tėra viena išeitis, — tarė motina,— to paveikslo, tokio pa- 
veiklo neturi būti, nei tu, nei mes to negalim leisti. 

— Tu padėjai jam atsirasti, — tarė tėvas,— dabar gali pa- 
dėti jam išnykti. Juk tau tai nesunku padaryti. 

Hilkė prisitraukė taburetę, nerangiai atsisėdo, lyg priglausta 
iš malonės, pažvelgė sau į delnus ir, staiga užsidengusi veidą, 
ėmė stenėti ir gaikščioti. Kas jos nepažino, iš tikrųjų būtų pa- 
galvojęs, kad ji žagsi, bet mes žinojom, kad ji verkia. 

— Supratai, ką mes tau sakėm? — tarė tėvas.— Supratai, ką 
mes tau sakėm? Kad to paveikslo nė vardo neliktų! 

Hilkė ničnieko neparodė, ar ji suprato, ar ne, tik siūbavo 
visu kūnu, tarsi ieškodama kokios atsparos ar atramos. 

— Tu gali to reikalauti, — tarė motina,— turi teisę, neleisti- 
na, kad kiekvienas žiūrinėtų tokį paveikslą. 

— Jis tau šlovę nuplėšė,— tarė tėvas, — ir tik tu, tu viena 
gali viską pataisyti. 

Kaip greitai ir natūraliai juodu keitė kits kitą, stiprindami 
arba aiškindami kito žodžius, tartum būtų tai surepetavę, O 

kadangi savo tvirtinimus, kaltinimus, raginimus sakė ne tiesiai 
Hilkei, bet lyg kažkam virš jos galvos, pro ją, susidarė įspūdis, 
kad jie jau seniai susimainė su ja vietomis ir turėjo galvoje ne 
tiek Hilkės vaidmenį šioje istorijoje, o tai, ką toji istorija reiškė 
jiems patiems. Jie papildinėjo kits kitą. Kaišiojo kits kitam 
replikas. Kurstė kits kitą, o tuo tarpu mano sesutė, sakyčiau, 
įsiverkė į savo rolę, kitaip tariant, nutaisė tokį bejėgišką, mo- 
notonišką žliumbesį, tik kartais kūkčiojimų pertraukiamą. Nie- 
kas neragino jos nustoti. Niekas nebandė įsitikinti, ar Hilkė 
supranta, ko iš jos reikalaujama. Jie be pertraukos grizino ją, 
stengdamiesi palenkti savo tikslams, kol telefonas pašaukė po- 
licininką į raštinę. Tada atsistojo ir motina ir išėjo iš virtuvės, 
ne, prieš lipdama į viršų, ji priėjo prie Hilkės, padėjo ranką 
jai ant peties, spustelėjo ir tik tada paliko virtuvę. 

Kaip nuraminti Hilkę? Mėgdžiodamas motiną, padėjau sese- 
riai ranką ant peties ir truputį jį pamasažavau, pastuksenau, 
ant jos raktikaulio atsainiai pabarbenau „Neverk, geruti“, visa 
tai dariau, reikia pripažinti, gana abejingai, nes mano dėmesį, 
žinoma, traukė telefonu kalbantis tėvas. Jis suriaumojo, kad 
taip, jis ir esąs Rugbiulio policininkas, kad jo numeris du-nulis- 
du, taip pat lyg trimitu sutrimitavo, kad jis pats ir klausąs. 

Eismo nelaimė! Vadinasi, eismo nelaimė... Huzumo plente 
eismo nelaimė... Vežimas su pienu ir dviratis... Aha, „mersede- 
sas“, vežimas ir trisdešimt aštuoni užmušti... Suprantu, trisdešimt 
aštuntų metų modelis... Gal mano kolegos Gliuzerupe... Aha, du 
sužeisti, tada kas kita... Prie posūkio į Zelringo dvarą, taip... 
Suprantu, taip. 

Jis .padėjo ragelį, priemenėj užsivilko mundurą ir susijuosė 
diržą. Veidrodyje mačiau, kaip jis pasiėmė šviesią odinę plan- 
šetę, užsidėjo kepurę, užsisagstė munduro kišenes. Stabtelėjo 
prie durų, pažvelgė į mus be priekaišto ar įspėjimo, dirstelėjo į 
viršų ir, truputį pasiklausęs, šūktelėjo: „Tai viso!“ — ir išėjo. 
Jokio žodžio daugiau, jokio baigiamojo mosto. 

„Ką gi man daryti su Hilke? Pabandžiau ją pakelti, bet veltui. 
Pabandžiau atitraukti jai rankas nuo veido, bet veltui. 

— Eime,— tariau aš,— eime, nuvesiu tave į tavo kambarį, 
ten galėsi atsigulti ir viską ramiai apgalvoti. 

Ji papurtė galvą. Sušnibždėjo: 

— Neišeik, pabūk čia dar truputį. 

— Tik tada, jei eisi į savo kambarį, — atsakiau aš. 


349 


Netrukus ji ūmai atsistojo, padavė man ranką, ir Hilkę, vis 
dar raudančią ir kita ranka užsidengusią veidą, per priemenę 
nuvedžiau į siaurutį jos kambarį. Jutau, kaip švelniai krūpčioja 
nuo verksmo jos kūnas, ir tariau: 

— Liaukis, Hilke, liaukis pagaliau žliumbti, neverta.— Ji 
atsisėdo ant lovos, aš atsisėdau greta, ir man pavyko atitraukti 
jai ranką nuo paraudusio, lipnaus veido. 

Ir tada ji paklausė mane, ar aš irgi norįs pabėgti iš namų, ir 
aš atsakiau: 

— Taip. 

Ir tada ji pasakė, kad jau ne sykį buvo bemetanti namus ir 
tik dėl manęs viską pakenčianti. Ir dar pasakė, kad- labiausiai 
norėtų pasidaryti galą, o aš jai pasakiau: 

— Labai gerai, aš atnešiu gėlių į tavo laidotuves, laukinių 
aguonų.— Tada ji paklausė, kodėl tie namai tokie svetimi, tokie 
priešiški ir ar aš jaučiąs, kad čia kas mane supranta? Ir aš pa- 
sakiau nejaučiąs. Ir tada aš paklausiau ją, kas juos ir sugalvojo, 
o ji paklausė — ką? Ir aš pasakiau: Rugbiulio policininką ir jo 
žmoną. Ir tada ji paklausė, ar nevertėtų mums abiem kartu pa- 
bėgti, gal būt, geriausiai į Hamburgą, miestą ji pažįstanti ne- 
blogai, pagaliau ir aš ten neprapulčiau, o aš pasakiau — kodėl! 
gi ne? Ir tada ji pasakė, kaip čia padarius, kad niekas nematytų 
to paveikslo, o aš pasakiau, kad tai neįmanoma. Ir tada ji pa- 
klausė, kas čia tokio, kad jis į tave pažiūri, o aš pasakiau, kad 
nieko tokio. Ir tada ji paklausė, ką jai dabar daryti, o aš pasa- 
kiau nežinąs. Ir tada aš paklausiau, ar ji jau girdėjusi naujieną, 
o ji paklausė — kokią? Ir aš pasakiau, kad Klasas gavęs premiją 
už fotonuotrauką, o ji pasakė negirdėjusi. 

Staiga Hilkė krito į lovą, pasisuko šonu, prisitraukė kojas 
ir, rodės, ėmė kažko klausytis, užgniaužusi kvapą. Aš atmez- 
giau kaspiną, kuriuo ji buvo susirišusi plaukus. O paskui jl 
pasakė: Adis vėl Hamburge, o aš pasakiau: žinau. Ir tada ji pa- 
klausė, ar aš, ja dėtas, tekėčiau už Adžio, ir aš pasakiau: žino- 
ma, jeigu jau taip reikia. Ir ji pasakė, kad viskas būtų kitaip, 
jeigu ne jie, o aš pasakiau, kad juos reikią išmainyti. Ir tade 
ji paklausė — ką? Ir aš pasakiau: Rugbiulio policininką ir jc 
žmoną. Ir tada ji pasakė, kad taip negalima kalbėti, o aš pa 
klausiau: negi tu to nenorėtum? Ir ji pasakė — taip. 

Taip mudu šnekučiavomės apie šį bei tą jos kambaryje, j 
pamažu nurimo, kiek patogiau, šiaip ar taip, laisviau atsigulė 

o aš nuaviau jai kojas, šiaip taip užklojau ją antklode. Bet Hil- 
kė nenorėjo gulėti, juoba po antklode, o panoro duonos, rie- 
kutės duonos su slyvų musu, ir kadangi tokį norą aš palaikiau 
geru ženklu, tai pažadėjau nueiti į podėlį ir atnešti jai sumuštinį. 

Iki podėlio aš nenuėjau, nes priemenėje, po plačiakrašte 
skrybėle, susibrukęs rankas į kišenes ir įsmeigęs į mane griež- 
tas ir klausiamas akis, stovėjo Maksas Liudvigas Nansenas, sto- 
vėjo gerokai susijaudinęs, ir iš pirmo žvilgsnio buvo matyti, 
koks sunkus jam buvo tas kelias pas mus. Nei įprastos šypsenos, 
nei įprasto padrąsinančio kumštelėjimo į pašonę, o vietoj to — 
sučiauptos lūpos, atkištas smakras, atlošti pečiai, — vadinasi, 
tikėkis kažkokių nemalonumų. Pirmiausia turėjau išlaikyti jo 
žvilgsnį ir reiklią laikyseną, o paskui: 

— Kur paveikslas? Duok jį šen, aš atėjau jo pasiimti. 

— Paveikslas? — paklausiau.— Koks paveikslas? | 

— Nešnekėk, neapsimetinėk, duok šen, ir bus baigtas kriu- 
kis. Tu žinai, ką aš turiu galvoje: „Bangų šokėją". 

— Negi ji dingo? 

— Taip, dingo, ir aš atėjau atsiimti, jei tau neaišku. Na? 

— Aš neėmiau to paveikslo. 

— Ar aš galiu paieškoti? 

— Ieškok kiek lenda, čia jo nėra. 

—- Klausyk, Zigi, tu niekad daugiau neįkelsi kojos į Bleken- 
varią, jei neatiduosi paveikslo. Aš žinau, kodėl tu jį paėmei, 
bet aš turiu atgauti tą paveikslą. To aš ir atėjau. 

— Jo čia nėra, tikrai. 

— Tuoj pamatysim,— tarė dailininkas, nustvėrė mane už 
rankos ir nusitempė laiptais į viršų.— Juk čia tavo kambarys? 

— Taip. 

— Na, atidaryk. 

Kaip jis puolė į mano kambarį ir pradėjo po jį raustis! Kaip, 
įsiveržęs į jo vidurį, pasilenkė ir ėmė dairytis aplinkui, ieško- 
damas slėptuvių. Aš stovėjau prie lango ir žiūrėjau, kaip jis 
krausto lentyną, kaip kilnoja jūrų žemėlapį ant stalo, nepatikliai 
jaukia lovą, stebėjau, kaip jis mėgina niekuo nedėtoje skryne- 
lėje rasti tai, ko ten nė negalėjo būti, sprendžiant vien iš jos 
matmenų, ir pagaliau atsiklaupė ir net užmetė akį po skuduriniu 
kilimu. Ir vis dar jam neužteko. Jis buvo taip tikras rasiąs čionai 
paveikslą, jog, išgriozdęs visą kambarį, priėjo prie manęs ir ėmė 

manė purtyti, klausinėdamas purtymo ritmu: — Kur-kur-kur, 
kur paveikslas — O aš tuo pat ritmu atsakinėjau: — Ne-ži-nau, 
ne-ži-nau.— Tu jį turi! — Ne, neturiu.— Tau pasirodė, kad jam 
gresia pavojus, ir norėjai padėti jį į saugią vietą.— Ne, tik ne 
tą paveikslą, ne „Bangų šokėją“.— Tada kas nars kitas iš jūsų; 
jei ne tu, tai kas nors kitas iš jūsų šeimos nujojo tą paveiks- 
lą.— Jis pagavo mane už krūtinės, sugniaužė į saują marškinius, 
pasuko ir savo tvirta plačia ranka pakėlė mane į Orą ir, pažvel- 
gęs Man į akis, pakartojo kaltinimą, bet nieko daugiau iš manęs 
neišgirdo, kaip tik tą patį „ne“. Man pavyko atsilaikyti ir prieš 
jo ranką, mane pastvėrusią, ir prieš jo žvilgsnį, aš net suge- 
bėjau pagalvoti: „,„Kas gi čia taip skaldo malkas?“, nes į mūsų 
ginčą įsimaišė kirvio pokšėjimas, sklindąs iš kiemo, iš malkinės. 
Žinoma, tėvas! Jis per vėlai atsidūrė nelaimės vietoje, kai nu- 
kentėjusieji jau buvo, taip sakant, išsivaikščioję kas sau, o ka- 
dangi rietuvė malkų jau kelinta savaitė ragino jį prie darbo, jis 
ir ėmė skaldyti malkas: atliekas iš Gliuzerupo lentpiūvės. 

Per mano galvą pamatęs tėvą, dailininkas iš lėto paleido 
mane, pastūmė į šalį ir nuėjo prie durų. Nulipo laiptais į apačią, 
priemenėj užsikūrė pypkę, truputį per oriai Rusileido akmeni- 
niais laiptukais ir, papsėdamas pypkę trumpais trūkiais, pasuko 
į malkinę. Tėvas kol kas dar nieko nematė ar dėjosi nieko ne- 
matąs; jis skaldė malkas labai susikaupęs, su įniršiu. Rūpestingai 
pasistatęs ant trinkos trumpai nupiautą medgalį, žengdavo žings- 
nį atgal, metęs akį, užsimodavo ir, nedėdamas į smūgį visos jė- 
gos, netgi veikiau tik nukreipdamas kirvį, kirsdavo į medgalį su 
tokiu apskaičiavimu, kad perskeltas pagalys taip ir likdavo gu- 
lėti ant trinkos, ir tėvas numesdavo jį atgalia ranka. Pakelk gi 
pagaliau galvą! Jis, be abejo, seniai jau pastebėjo dailininką, 
sustojusį prie krūvos suskaldytų malkų; lenkdamasis naujo 
medgalio, tėvas negalėjo nepamatyti dailininko batų, jo palto 
skvernų, bet elgėsi jis vis taip pat, lyg vienas būtų kieme. Pagal- 
vojau: „Pažiūrėsim, kiek laiko tėvas privers dailininką laukti“, — 
ir dar pagalvojau: „Ar ilgam dailininkui užteks kantrybės lauk- 
ti." Žiūrėti ir apsimesti, kad nematai, mūsų žmonių mokyti ne: 
reikia, ir apie tą, kuris neišlaiko, nusileidžia, pasiduoda, jie sako: 
tas prakišo. Tėvas mosavo kirviu, kirvis smigo į medį, sena: 
kirvis, apskretęs tamsiomis balzndžių kraujo dėmėmis. Daili 
ninkas stovėjo, papsėdamas pypkę ir prisimerkęs žiūrėjo į tėvą. 
Vadinasi, niekas nepasikeitė? Kur tau, tėvas dirbo smarkiau, dar 


352 


šu didesniu įniršiu, jis jau nebesitaikė, prieš kirsdamas, ir šitaip 
išsidavė matąs svečią. 

Aš galėčiau palikti taip juos prieš kits kitą kad ir ištisai 
savaitei, ir tai būtų visai pateisinamas daiktas, bet pagaliau 
negaliu nepripažinti, kad neišlaikė dailininkas: pakėlęs nulėku- 
sią į šalį pliauską, jis metė ją į krūvą ir tarė: 

— Neskubėk, aš palauksiu, kol pabaigsi. 

Tėvas nieko neatsakė, tik, pasiseilėjęs nykštį, droviai per- 
braukė juo per ašmenis ir vėl ėmėsi darbo, suvarė kirvį į šako- 
tą Medgalį, kuris neskilo nuo pirmo kirčio, bet tiktai sugnybo 
kirvį ir iškilo kartu su juo į viršų; policininkas turėjo smogti 
iš visos sveikatos, kad perskeltų tą medgalį. Ir vėl pliauska 
nukrito dailininkui po kojom, jis ir vėl pakėlė ją ir numetė į 
krūvą. 

— Viskas turi būti savo vietoje, — tarė jis, bet atsakymo 
nesulaukė ir toliau stovėjo, nors ir ištvermingai, tačiau gana 
bejėgiškai, tarsi būtų čia nereikalingas, netgi trukdytų. Tai pa- 
stebėjęs, ir, matyt, supratęs, kad naują bandymą kalbai pradėti 
turi daryti jisai, dailininkas, susikišęs nykščius į palto kišenes, 
žengė prie tėvo, tiesiog priėjo iš šono ir niekinamai tarė: 

— Šio to pasiteirauti, tur būt, galima, o gal ne? 

Policininkas perskėlė išdžiūvusį ir suskeldėjusį apskritą med- 
galį, įkirto kirvį į trinką, vėl ištraukė, pasirėmė kirvakočiu ir 
nusigręžęs ėmė laukti klausimo. 

Dailininkas be jokių įžangų pareikalavo savo paveikslo, iš- 
girdęs tai, policininkas pagalvojo valandėlę, išpūtęs akis, gūž- 
telėjo pečiais ir su panieka atsakė iš viso nesuprantąs, ko iš 
jo norima, konfiskuodamas paveikslus, jis visados išduodavęs 
kvitą; tegu dailininkas parodąs jam kvitą. Dabar jis pirmą kartą 
pažiūrėjo į dailininką, o tas kantriai ir primygtinai pakartojo, 
kad jam dingęs paveikslas, pavadintas „Bangų šokėja“, ir jis 
atėjęs, tvirtai įsitikinęs, kad paveikslą rasiąs čia, Rugbiulyje. 

Tėvas susimąstė, o paskui paklausė, ar jis, dailininkas, su- 
prantąs, koks tai kaltinimas ir taip toliau, juk, šiaip ar taip, 
išeiną, kad jis, policininkas, pavogęs paveikslą; tada dailininkas 
paprašė, kad tėvas būtų toks malonus ir prisimintų: ar čia taip 
jau seniai jam, policininkui, buvę įsakyta konfiskuoti visus jo, 
dailininko, paveikslus, nutapytus, nepaisant ano draudimo, ir šis. 
konfiskavęs viską net ir tada, kai uždraudimo autoriai išsislapstę 
Po pakampes, tą darbą varęs toliau — stvarstęs, naikinęs, degi- 

nęs, šiaip ar taip, aklai ir atkakliai vykdęs, kas jam buvę pa- 
vesta; ar jis tai atsimenąs? Gal jis jau pamiršęs, kaip dažnai 
tarnybos reikalais trainiojęsis Blekenvarfe? Galgi jis, dailinin- 
kas, po viso to neturįs teisės nė paklausti? Tėvas klaūsė klausė, 
paskui pakėlė kirvį nedrebančia ranka, kurioje tvirtai gulėjo 
medinis kirvakotis, ir ramiai parodė į plytomis grįstą keliuką: 
ar dar nebaigęs dailininkas, ar ne metas jam išsinešdinti? Vis- 
kas, apie ką jiems reikėję pasikalbėti, kalbėta ir perkalbėta per 
visus pastaruosius metus, o kelias iš kiemo — ana ten. Jis nesi- 
stebįs, tarė dailininkas, kad policininkui užkritusi atmintis, taip 
pat neatsisakąs ir išeiti, bet prieš tai dar norėtų į kai ką atkreipti 
dėmesį: laikai, kada buvę draudžiama tapyti paveikslus, tikrai 
praėję, ir tai, ką jis, policininkas, tada gal ir laikęs savo pareiga, 
šiandien, tur būt, reikią pavadinti kažkaip kitaip. 

Vien tai jis ir norėtų nurodyti ir visų pirma paaiškinti, galu- 
tinai ir nedviprasmiškai paaiškinti, kad šis tas pasikeitę paly- 
ginti su senais laikais, ir jam nesą reikalo laukti ir tylėti, ir jis 
nebeketinąs daugiau laukti ir tylėti. 

Tėvas nuleido kirvį ant trinkos ir, dirbtinai šyptelėjęs, pasi- 
teiravo, 'ar tai esąs grasinimas ir ar tik dailininkas nežadąs, 
radęs progą, jį sudoroti, jis pasakė „pašauti“. -Ne, jis tik nebe- 
manąs daugiau daryti ceremonijų, tarė dailininkas, laikai, kada 
jis daręs ceremonijas, praėję. Tie laikai ir jam praėję, tarė tė- 
vas, ir jam dabar pamažu aiškėją, kad jis kartais, nepaisydamas 
įsakymo, per daug daręs ceremonijų, šiaip ar taip, tiek daug, 
kad jie dabar štai galį stovėti čia '* kalbėtis. Jeigu jis būtų vyk- 
dęs įsakymą paraidžiui ir be atodairos, dabar jie, be abejo, 
nebūtų stovėję šalimais,—gal būt, dailininkas to nė pastebėt 
nepastebėjęs. 

Jis pakankamai visko pastebėjęs, pasakė dailininkas, bent 
jau įsitikinęs, kokia liga esanti toji pareiga, ir su ta liga jis 
kovosiąs kaip išmanydamas; to laukiančios aukos, pareigos 
aukos. Ar čia jau viskas, paklausė tėvas, jis turįs darbo, ir jo 
burna niekinamai persikreipė. To negalėjo nepastebėti dailinin: 
kas. Tėvas pasilenkė naujo medgalio, rūpestingai pasistatė jį ant 
trinkos, užsimojo, bet tuoj vėl nuleido kirvį: jis neturįs paveiks- 
lo, pasakė tėvas, bet jei ir turėtų, dar gerai pagalvotų, ar grąžinti 
jį, ar ne, pagaliau tas paveikslas ir su juo turįs šį tą bendro: 
po to jis kirto abiem rankom, perskeltas pagalys nulėkė į šoną 
o kirvis čekštelėjęs įsmigo į trinką. Dabar, rodės, dailininka“ 

Jau žinojo viską, ką norėjo sužinoti, bet vis tiek dar nėjo sau, 
norėjo dar kartą įsitikinti, ar tikrai juodu kaip reikiant kits kitą 
suprato. Kas bus jam, Rugbiulio policininkui, jeigu... Ir ar reikia 
dar sykį pabrėžti, kad nuo šiol... 

Gal dailininkas to ir nenorėjo, bet kiekvienas jo Žodis skam- 
bėjo kaip grasinimas, aš nebegalėjau ilgiau klausytis, kaip jis 
Bitaip vainoja vėl su įniršiu dirbantį policininką, ėmiau atbulas 
trauktis namų link ir mačiau, kaip tėvas vėl mostelėjo kirviu, 
rodydamas į plytomis grįstą keliuką; vis taip pat atbulas užko- 
piau laiptais, mane krėtė karštis ir šaltis, veržė, gėlė smilkinius, 
tr, atsidūręs kambary, ėmiau trintis ranka duobutę po krūtine. 
Ar jie tebestovi prie malkinės? Taip, jie vis dar stovėjo apa- 
čioje, dailininkas jau pasigręžęs eiti sau, bet jeigu įsileido į tą 
šneką, tai, matyt, ir norėjo išlieti viską — nusivylimus, susikro- 
vusį pyktį, iškloti viską, ką apie tai mano, ir įspėti, kad ateity 
taip nebebūtų. Kada-ne-kada tėvas atsakydavo arba ko nors 
paklausdavo, arba žiūrėdavo į savo priešininką, sakyčiau, su 
lėta nuostaba ir santūria panieka. Jausdamas savo viršų? Nesi- 
ryžčiau pasakyti, katro buvo viršus tada, prie malkinės. 

Galiausiai Maksas Liudvigas Nansenas nuėjo, aš irgi nebū- 
Čiau galėjęs ilgiau to ištverti, būčiau įmanęs paspartinti jo 
žingsnius, o kai jis nesiryždamas stabtelėjo ant plytomis grįsto 
keliuko, pagalvojau: „Eik gi, eik pagaliau!“ Priemenėje buvo 
tylu. Hilkė nerodė balso, veikiausiai pati .pasiėmė duonos su 
slyvų musu; už miegamojo durų buvo girdėti monotoniškas 
stūgavimas, ne tik pažįstami, bet ir raminami garsai, motina ga- 
lėjo valandų valandas varyti tą muziką. Aš atrišau palėpės 
angos dangčio virvutę: trūktelėji — dangtis atsivožia, dar sykį 
trūktelėji — nusileidžia patentuotos kopėtėlės, kurias mums įtaisė 
Hinerkas Timsenas; įsikoręs į palėpę, aš, kaip ir malūne, užsi- 
traukiau kopėtėles į viršų ir uždariau angą. Ramiai, paliepiau 
sau, nesijaudink. Čia kur nori gali pasislėpti! Tokia daugybė 
slėptuvių vienam žmogui. Čia niekas manęs neras! 

Tėvai iš viso čia ateidavo gal tik kartą per metus, kai rei- 
kėdavo padėti kokius senus daiktus, su kuriais nesinorėjo skir- 
tis, o Jepsenai negalėjo skirtis su jokiu savo tarnybą atitarna- 
vusiu griozdu. Seni matracai, išduobtos sofos, baltinių pintinės, 
virtuvės stalai, subyrėjusios kėdės, krūvos suknelių kirpimo pa- 
vyzdžių, knygos, lagaminai sugedusiomis spynomis — visą tą 
turtą jie vilko čionai, palikdami gulėti tamsoje ir tyliai dūlėti. 

Nieko čia netvarkėm, tik, lengviau atsidusę, metėm ir statėm 
kaip pakliuvus. Ana židinys, rusvai ištepliotas. Tenai pravira 
spinta. O tenai persimetęs langas, kurio niekad niekas nebuvo 
atidaręs. 

Aš nusiaviau batus ir nusėlinau prie persimetusio lango, 
karstydamasis per visokius gremėzdus. Buvo girdėti, kaip kieme 
pokši kirvis ir skyla pliauskos. Štai ir mano dėžė, užtiesta popie- 
rium ir senais maišais, apstatyta sulaužytomis kėdėmis. Nukraus- 
čiau Maskavimo priemones, nuėmiau keletą lapų pergamentinio 
popieriaus, pakėliau dangtį ir atsisėdau; kai tik pamačiau, kad 
naujoji mano kolekcija sveikutėlė, išsyk nustojo man veržti 1r 
gelti smilkinius. 

Išsiėmiau „Bangų šokėją“, pasistačiau ant dėžės krašto, iš 
viršaus pro langą sunkėsi blyški šviesa, ir Hilkė šoko man tarp 
mažučių putojančių bangelių. Ir staiga man labai parūpo išvysti 
ją po raudonu dangum, palaidais plaukais, staiga pasidarė kaž- 
kodėl svarbu pamatyti ją su tuo trumpu dryžuotu sijonuku, su 
stačiomis krūtimis, tą Hilkę, kuri, kad ir kaip pavargusi, šoko ir 
šoko viena šviesos nutvieksto pajūrio fone. Niekas, ničniekas 
negaus nė iš tolo pamatyti to paveikslo, tariau sau aš, ir kiti 
paveikslai bus tik man, aš jau šio to išmokau, žinojau, ko man 
reikia, kad galėčiau rasti kalbą su pačiu savimi. Kažkas pa- 
sibeldė. 

Išgirdęs beldimą, iš pradžių pagalvojau, kad tai Rugbiulio 
policininkas statmeno kirvakočio galu daužo į trinką, norėdamas 
pataisyti smunkantį kirvį, bet ne, beldė čia, į mano kameros 
duris — ir ne baikščiai, kaip beldžiasi Jozvigas, bet smarkiai, 
su neviltim. Toks beldimas ne tik rodė, kad ateina Volfgangas 
Makenrotas, bet ir sakė, kad jis atsineša naujų, prastų žinių 
apie save. Taip beldžiasi žmogus, kuris, sakyčiau, jaučiasi turįs 
teisę ateiti pas draugą ir iškloti jam savo bėdas. 

Kol aš iš lėto pasigręžiau į duris, jis įpuolė su atlapu neper- 
šlampamu apsiaustu ir, nepalaukęs net, kol uždarys duris, pri 
lėkė prie manęs, nė nepagalvojęs, kaip geriau elgtis su sunkiai 
auklėjamu jaunu vyru, kuris, be to, yra tiriamasis asmuo tavo 
diplominiame darbe. 

— Mėšlas! — tarė jis.— Toks baisus mėšlas, Zigi, kad tu nė 
neįsivaizduoji, galima prisėsti? — Jaunasis psichologas išsiblaš- 
kęs pliaukštelėjo man per petį ir atsisėdo ant mano lovos; tė 
valandėlę jis buvo panašus ne tik į nelaimingą, bet tiesiog | 

žmogų, nugrimzdusį į nelaimes ligi ausų. Kas gi čia vėl atsitiko? 
Bet pirmiausia cigaretės, šiandien penki pakeliai, kurių du iš 
Filkės. Jis metė man vieną pakelį, kitus pakišo po antklode ir 
liūdnai numojo ranka. Tai galėjo arba reikšti: „Baigta, po vi- 
sam!", arba: „Pasaulis niekad nebus toks, kokį mes norėtume jį 
padaryti.“ Vikriai iškratė iš siauros skardinės dėžutės dvi gels- 
vas tabletes, nulaižė jas nuo plaštakos viršaus ir lengvai prarijo. 

— Darbas? — paklausiau aš. 

— Ne, šeimininkė, — atsakė jis, pašoko ir ėmė sparčiai žings- 
niuoti po kamerą nuo lango iki durų, suplojo rankomis virš 
galvos, padarė kelis ilgus, matyt, atpalaiduojamus judesius, lyg 
krauliu plaukdamas, atsidusęs davėsi nugara į duris — aš jau 
maniau, kad tuoj pamatysiu prie durų angelės prigludusią Joz- 
vigo akį — ir pagaliau atsistojo prie stalo. Vadinasi, bėdos prie- 
žastis jo šeimininkė, Šiaurės Vokietijos pratimų ant buomo čem- 
pionė. Volfgangas Makenrotas sarkastiškai nusijuokė. Vadinasi, 
jo šeimininkė laukia kūdikio, kuris galėtų būti ir jo, ir jos vyro 
kranininko,— ta nežinia slegianti ne tiek ją, kiek jį; mat, ji no- 
rinti tik vaiko, o jis reikalaująs, kad vaikas būtų jo. Susigaudyk, 
kad geras! Jis paprašė, kad ji pagalvotų; ji pagalvojo ir tik 
papurtė galvą. Jis pareikalavo, kad ji paskaičiuotų; ji paskai- 
čiavo ir neryžtingai gūžtelėjo pečiais. 

— Įsivaizduok, Zigi, būsi tėvas ir tik iš dalies, daugių dau- 
giausia — pustėvis.— Aš sutikau su juo ir patariau tol gyventi 
toje šeimoje, kol vaikas tiek paūgės, kad pats galėtų pasirinkti 
tėvą iš esamų kandidatų.— Tu ir pats netiki tuo, ką šneki.— 
Jis pasukiojo galvą, tiesdamas kaklą iš pečių, papūtė į kairės 
rankos riešą, lyg norėdamas jį atvėsinti — Ir rašyk diplominį 
darbą tokiomis sąlygomis, Zigi. Še! 

Volfgangas Makenrotas padėjo man ant stalo pluoštelį pri- 
rašytų lapų — savo diplominio darbo naują skyrių, be atodairos 
išbraukytą, tai išsyk buvo matyti. 

— Žinia, visa tai tu gali laikyti tik apmatais, bet labai pra- 
šyčiau, kad perskaitytum.— Jis išlygino suglamžytus, dėmėtus, 
vienur kitur įplėštus lapus ir tarė: — Nežinau, bet man rodos, 
kad parašyti ką doro gali tik tada, kai tu visai laisvas, kai tavęs 
negraužia jokie rūpesčiai, o kaip tau atrodo? 

— Kitaip,— tariau aš, — juo daugiau rūpesčių, juo geriau; 
nelinkėk sau sveikatos, laisvės ir gyventi be rūpesčių — tik nu- 
sivilsi, daugiau nieko. 


357 


Jis vėl paėmė rankraštį nuo stalo. Ar aš leisiąs jam paskai- 
tytit Ne. Tik vieną kitą puslapį? Ne. Tada jis drįstąs paprašyti, 
kad skaitydamas aš prisiminčiau, kokioje biaurioje padėtyje jls 
rašęs. Ne. O kodėlį 

— Apie jokį pasiteisinimą negali būti nė kalbos, — tariau 
aš ir akimirką tikėjausi, kad jis atsiims savo rankraštį, bet mano 
psichologas buvo ne iš tokių — jis vėl įbruko man savo rank- 
raštį ir pacitavo nuvalkiotą tiesą, kad iš klaidų mokomės, ar 
panašiai. Manau, jis daugiau tikėjosi iš manęs, daugiau užuo- 
jautos, paguodos, skatinamų žodžių, bet aš neįstengiau to pada- 
ryti ir niekad neįstengsiu, jei jis nešios tą plonutę auksinę gran- 
dinėlę ant kaklo; gal būt, prie grandinėlės kabo medalionas, ir, 
gal būt, į tą medalioną įdėta fotografija, kurioje jo šeimininkė 
šypsosi nuo buomo. Nekenčiu vyrų, nešiojančių plonas auksines 
grandinėles. Vienintelis dalykas, kurį galiu jam padaryti, pasa- 
kiau, tai perskaityti rankraštį, o kadangi aš po šių žodžių pa- 
ėmiau kotelį, jam nieko daugiau neliko, kaip tik atsisveikinti; 
išėjo jis baisiai nusiminęs. 

Nenorėjau skaityti, bent prieš vakarienę. Mane traukė atgal 
į Rugbiulį, į palėpę, prie savo dėžės, prie savo kolekcijos, ku- 
rią pradėjau rinkti, veikiamas palankesnių ženklų, bet juo to- 
liau stūmiau nuo savęs prirašytus lapus, juo labiau jie lindo į 
akis, jie tiesiog užtvėrė man kelią atgal, užtemdė atmintį, ir aš 
nenoromis juos prisitraukiau, užsidegiau cigaretę ir pradėjau 
skaityti. 

Pažiūrėsim gi, kaip jis čia mane ištaisė, sukapojo, kokį pa- 
tiekalą išmarmalijo? Kur čia susmaigstė mane savo adatomis? 
Kaip aš atrodau, taip sakant, iškimštas, išdžiovintas, moksliškai 
preparuotas? 

Vadinasi, „Menas ir nusikalstamumas" ir panašiai, tai mums 
jau žinoma. O koks skyrius? Ketvirtas skyrius, o pavadinimas? 
„D. Ribotos obsesijos formos ir apraiškos“; apačioj pieštuku: 
„Laikina antraštė.“ O toliau Voligangas Makenrotas rašė: 

„Kalbant apie ankstyvą Zigio J. ligą ir sutrikusį jo kontaktą 
su išoriniu pasauliu, būtinai reikia turėti galvoje santykius, su- 
sidariusius tarp dailininko Makso Liudvigo Nanseno ir tiriamojo 
asmens tėvo, kaimo policininko Jenso Olės Jepseno. Tai, kas 
policininkui iš pradžių buvo tik tarnybinis uždavinys, tegul ir ne- 
paprastas, būtent — prižiūrėti, kaip laikomasi įsakymo, drau- 
džiančio tapyti paveikslus, — susidėjus ypatingoms aplinkybėms, 

taip pat, žinoma, ir dėl tam tikrų jo charakterio savybių, jam 
virto įkyria idėja: įsakymo vykdymo priežiūra pasidarė jo as- 
meniniu reikalu, jis ir toliau ją laikė savo pareiga net tada, kai 
draudimas natūraliai neteko galios. 

Nekalčiau iš tikrųjų nepasakysi. 

Įkyrią idėją, persekiojančią tėvą, turintį aiškiaregystės do- 
vaną, — tame krašte tai vadinama „,pranašiška akimi“, — atitiko 
baimės sužadinta berniuko obsesija, kurios pradžią net galima 
tiksliai nustatyti. Apie nepaprastą kolekcionavimo polinkį, ku- 
ris nepripažįsta jokių moralinių tabu ir prie kurio mes dar grį- 
šime, jau esame kalbėję aukščiau; prie to dar prisidėjo ypatin- 
ga obsesija. Pirmą kartą ji pasireiškė tą dieną, kai sudegė sena- 
sis malūnas, kuriame Zigis J. slėpė savo kolekciją. Skausmas, 
tų nuostolių sukeltas, o ypač įsitikinimas, kad malūną padegė 
tėvas ir kad, vykdydamas savo uždavinį, jis gali užkurti ir dau- 
giau gaisrų, berniukui, žiūrinčiam į kai kuriuos paveikslus dai- 
lininko ateljė, sužadino haliucinacijų. Jam pasirodė, kad iš pa- 
veikslo gilumos artėja liepsna. Jis buvo tikras, kad paveikslams 
gresia pavojus, ir, norėdamas juos apsaugoti, paklausė vidinio 
balso, liepiančio jam nešti paveikslus į saugią vietą; tuo metu jis 
dar neketino jų savintis. Čia veikiausiai turime gryną baimės 
efektą, sutinkamą labai retai ir taip susijusį su tam tikru asme- 
niu, jog aš, radęs progą, pakalbėsiu apie tai kaip apie jepseno- 
fobiją. Verta priminti, kad tiriamojo asmens tėvas stengėsi pa- 
sitelkti sūnų dailininkui sekti, tuo tarpu dailininkas kai kada 
prašydavo berniuką padėti gelbėti jo paveikslus: kovojantys 
prieš kits kitą jausmai, kylantys iš šios dilemos, niekad nebu- 
vo išnykę. Tos įkyrios idėjos, iš pradžių pasireikšdavusios tik 
kada-ne-kada, rodės, atsitiktinai, vėliau ėmė kartotis vis daž- 
niau, jas net bemaž galėjai išpranašauti: jos automatiškai kil- 
davo kiekvieną sykį, kai tik susidarydavo kontaktas tarp Zigio 
J. ir kokio nors paveikslo. Šių būsenų skausmingumas duoda 
mums teisę kalbėti apie tai kaip apie negalę. 

Tačiau įkyri idėja, kad reikia nešti paveikslus į saugią vie- 
tą, berniukui kildavo ne tik dailininko namuose; ji galėjo pasi- 
reikšti bet kur: mokykloje, taupomojoje kasoje, muziejuje. Iš 
tikrųjų tiriamąjį asmenį obsesija apnikdavo įvairiausiose vie- 
tose, iš pradžių Gliuzerupe, o paskui Huzume, Šlezvige ir Kily- 
je, pagaliau ir Hamburge. Kad jis tikrai tarėsi gelbėjąs paveiks- 
lus nuo pavojaus, galima spręsti iš to, kad jie niekad ir niekur 

nebuvo pardavinėjami. Rūpestingai supakuoti, jie turėjo gulėti 
sumaniai parinktose slėptuvėse, kol praeis pavojus. 

Šiuos įkyrios idėjos padiktuotus veiksmus įvertinti labai pa- 
deda Šlezvigo ir Hamburgo kriminalinės policijos protokolai; 
sugautas nusikaltimo vietoje, Zigis J: teisinosi reikalu gelbėti 
paveikslus, ir, kaip įsakmiai pasakyta protokoluose; apie tai 
kalbėjo taip, kad buvo galima įtarti psichinį nenormalumą. 

Tai mat, kur suka Makenrotas. 

Abiejuose protokoluose pavartoti žodžiai „diletantizmas" ir 
„Tanatizmas“, be to, pabrėžiama, kad čia kalbama ne apie va- 
gystes įprastine Žodžio prasme ir kad tardomasis darąs doro 
inteligentiško Žmogaus įspūdį; matyt, iš dalies dėl to jam jau 
tada nebuvo iškelta byla. 

Tačiau baimė dėl paveikslų nebuvo vienintelis veiksmų, įky- 
rių idėjų padiktuotų, motyvas; ne mažiau reikšminga buvo anksti 
pabudusi kolekcionavimo aistra, kuri ilgainiui didėjo ir stiprė- 
jo. Jei patikėsim Bengš-Gizės tyrinėjimais („Nusikaltimo prie- 
angis“, Darmštatas, 1924), kolekcionavimas yra tokia veikla, kuri 
„Skatina inercijos jėgą“; malonumo momentas gali tiek sustip- 
rėti, jog kolekcionierius pradeda nebesiskaityti su teisėtumo 
normomis. Aukščiau jau minėjome, kad Zigis J. net vogdavo, 
norėdamas papildyti savo raktų ir spynų kolekciją; paklaustas, 
ar tokie poelgiai leistini teisiniu požiūriu, jis pripažino, kad tai 
nedovanotinas nusikaltimas nuosavybei. 

Tuo tarpu pagrobtų paveikslų atžvilgiu tiriamajam asmeniui 
aiškaus kaltės supratimo trūksta; Zigis J. net pretenduoja į tam 
tikrą predestinaciją, nurodydamas, kad jam skirta „rinkti daik- 
tus, kuriems gresia pavojus“. Taip jis aiškina ir savo kolekcio- 
navimo aistrą; nuomonę, kad kolekcionavimu pasaulio netvarkai 
priešpastatoma speciiinė, tam tikromis aplinkybėmis meninė 
tvarka, jis nelaiko verta nė sudilusio skatiko. Apibūdinant šį 
atvejį, sprendžiamas vaidmuo turėtų tekti predestinacijos sąvo- 
kai. Atskiras Žmogus turi ypatingą teisę. Reikia pažymėti, jog 
per vėlai buvo nustatyta, kad berniuko įkyriosios idėjos ir tų 
idėjų padiktuoti veiksmai yra liga. 

Kai tėvai sužinojo, kokių nusižengimų padarė Zigis J., vie- 
nintele tinkama priemone jam pataisyti jie palaikė kūno bausš- 
mes. Tiriamąjį asmenį ištisas dienas laikė uždarytą jo kambary- 
je, nesikalbėdavo jo akyse, dažnai neduodavo jam valgyti. Ber- 
niukui buvo uždrausta važinėti į gretimus miestus. Jo pažan- 

gumas gimnazijoje tuo metu smarkiai nusmuko, bet vėl page- 
rėjo, kai tik buvo sušvelninti visokie draudimai ir Zigis J. vėl 
galėjo „rinkti pavojun patekusius daiktus“. O tai, kad tarp pa- 
grobtų paveikslų būta ir brangių kūrinių, reikia laikyti grynu 
atsitiktinumu. 

Tėvo ir sūnaus santykiai smarkiai pasikeitė, kai Rugbiulio 
policininkui buvo pavesta surasti M. L. Nanseno akvarelę, din- 
gusią iš Gliuzerupo taupomosios kasos. Kadangi visi įkalčiai 
rodė, kad tai Zigio J. darbas, kaimo policininkas Jepsenas pa- 
bandė savo sūnui paspęsti keletą spąstų, bet nesėkmingai, ir 
vieną naktį po audringo vaido tiriamasis asmuo buvo išvarytas 
iš namų. 

Išvarytas! Pasodinti jis mane norėjo, sakė: „Ne aš būsiu, 
jei tu nesėdėsi kalėjime.“ 

Taip atsitiko, kad visos Rugbiulio policininko pastangos ir 
priemonės nuo tam tikro laiko buvo sutelktos į Zigį J. Vienin- 
telis Žmogus, supratęs, kad berniukas serga, buvo dailininkas 
M. L. Nansenas; nors jis norom nenorom turėjo uždrausti Zi- 
giui J. įžengti į ateljė, vis tiek jautė berniukui nepaprastą sim- 
patiją, o tai dar labiau kurstė policininką be atodairos perse- 
kioti sūnų.“ 

Ne, Volfgangai Makenrotai, viskas buvo taip ir vis dėlto 
ne taip. Aš negalėjau toliau skaityti, čia buvo per daug nuty- 
lėta, per daug išaiškinta maloniu prieštaravimu, o tose vietose, 
kur jis mane kaltino, tučtuojau ieškojo švelninančių aplinkybių, 
bet ko jau ko, o švelninančių aplinkybių man nereikia. Ryžausi 
grąžinti jam tą skyrių ir patarti, kad parašytų jį iš naujo, ir 
taip, kaip aš visa tai supratau. Aš laukiau tik vieno — kad jis 
aprašytų ligą, o ne iš paskutiniųjų stengtųsi pateisinti. Mudu 
tiek kartų kalbėjom apie tai. Žadėjau jam padėti. Ir padėsiu. 


18 
Vizitai 


Ir šįsyk pasiankstinau ateiti. Niekad man nėra pavykę kur 

nors atsirasti sutartu ar skirtu laiku. Tiek į mokyklą, tiek pietų, 
tiek į Blekenvarfą ar į kokią stotį — visur nueinu per anksti. 
Todėl nė nenustebau, kad Šondorfo galerijos Hamburge durys 
buvo uždarytos ir kad tarnautojai, tos pilkai apsirengusios ir 
pirštinėtos šimpanzės, kurių paskirtis vairuoti ir prižiūrėti lan- 
kytojų srautą, nė nepažvelgė į mane, o tik iš lėto kalbėjosi 
toliau, sustoję atokiai nuo kits kito spindinčiame hole; net ir 
tada, kai aš dėl viso pikto mandagiai patampiau vidurinių stik- 
linių durų rankeną, jie neatkreipė į mane dėmesio. Visada ir 
visur per anksti: Volfgangas Makenrotas turėtų padaryti iš to 
išvadą. - 
Aš žvalgiausi pro stiklines duris. Vaikštinėdamas visų akyse 
lietui dulkiant, kartas nuo karto tampiau durų rankeną. Nebe- 
žinau kelintą kartą skaičiau afišą, skelbiančią, kada atidaroma 
didelė Nanseno paroda ir kiek laiko ji truks. Tarnautojai manęs 
nematė ir nenorėjo matyti. Kai bėgikai, dalyvaujantys Alsterio 
estafetėje, vykstančioje kaip tik šį sekmadienį, permirkę ir ap- 
taškytais marškinėliais, prisivarę risnojo apačioje tramvajų bė- 
giais, tarnautojai priėjo prie stiklinių durų ir su užuojauta su- 
žiuro į sportininkus, kurie, žiopčiodami ir rankomis irdamies!, 
šlepsėjo Žąsų turgaus linkui. Aš daviau tarnautojams ženklą, 
bet jie jo nepastebėjo; be galo lėtai, susidėję rankas ant nu- 
garos, jie sugrįžo į vidurį holo ir sustojo po dideliu sietynu, lyg 
ketindami kits kitą apžiūrėti. Jų šnekos buvo skirtos tik jiems 
patiems. Galimas daiktas, jie vertino kits kitą, bandė nustatyti 
griežtumą, budrumą ir autoritetingumą, sklindantį arba turint, 
sklisti iš jų. Kiekgi jiems reikia lankytojų, kad jie atidaryti 
duris prieš nustatytą laiką? 

Antras atėjo pasikūprinęs senis, kuris, kaukšnodamas laz 
džiuke į aplytas marmurines pakopas, užlipo į viršų, nesėkmin 
gai pabandė petim atidaryti stiklines duris, dėbtelėjo į tarnau 
tojus iš po gauruotų antakių ir galiausiai lazdos rankena pa 
beldė į duris. Beldimas negelbėjo. Tada senis priėjo prie afišos 

ūmai užvertė galvą ir priekaištingai įsmeigė akis į Makso Liud- 
vigo Nanseno autoportretą su skirtingomis veido pusėmis, tar- 
si norėdamas jam pasiskųsti. Metalinį lazdos galiuką įrėmęs 
į mėlyną portreto nosies kuprelę, jis perskaitė pačiam sau, kada 
atidaroma ir kiek laiko truks didžioji Nanseno paroda, pažvel- 
gė į elektrinį tramvajaus stotelės laikrodį — vis dar buvo be 
ketvirčio vienuolika, nieko nepadarysi — dirstelėjo į mane iI, 
įtraukęs galvą į pečius, pasirengė laukti — didelis niūrus paukš- 
tis, kuriam laikas ne galvoj. 

O po jo? Po jo kažkur iš šono išlindo porelė: riebus surūgęs 
vyrukas sulopytais guminiais batais, vienplaukis, nesiskutęs, 
užsivilkęs baisiai dideliu nedažytų avių vilnų megztiniu, sie- 
kiančiu jam ligi šlaunų, su kuriuo jis, matyt, ir miegojo. Reti 
pelenų spalvos plaukai krito jam ant kaktos, lūpose, visados 
linkusiose pasišaipyti, stirksojo užgesusi cigaretė. Jis neslėpė 
atėjęs čia nenorom, prieš savo valią, galimas daiktas, tik pri- 
kalbėtas tos ilgakojės, ilgaplaukės merginos su laku žvilgančiu 
lietpalčiu. Viena ranka ji buvo pasirėmusi į beformę jo šlaunį, 
antroje laikė savo pačios darbo skudurinę lėlę, panašią į savo 
šeimininkę ne tik mažyčiu lietpalčiu. Mergina, basnirčia įsispy- 
rus į sandalus, buvo labai šviesių užverktų akių ir plataus simet- 
riško veido, savo švelnumą jinai lygiomis dalijo tarp vaikino ir 
skudurinės lėlės. Jai buvo šalta. 

Porelė pasuko prie afišos ir žiūrinėjo ją ilgiau, negu papras- 
tai žiūrinėjamos afišos, vyrukas gūžtelėjo pečiais ir paklausė, 
ar ji nesigailinti taip anksti išvertusi jį iš lovos šitą niekuo ne- 
dėtą sekmadienį; ji nesumojo ką atsakyti ir tik stipriau atsirėmė 
ranka į jo beformę šlaunį, o jis, mostelėjęs galva į Nanseno 
autoportretą, kažką burbtelėjo apie tepliorių... Tasai debesų ir 
vėjo tepliorius, tasai kosminis dekoratorius. Na, nieko nepada- 
rysi... Jeigu jau taip anksti atsikėlėm... Tik pažiūrėk į autoport- 
retą, ir tau bus viskas aišku: didysis terlius. Taip jis šnekėjo, o 
mergina niūniavo lopšinę ir supo skudurinę lėlę. 

Bet štai atsidarė vidurinės durys, mes visi puolėm prie jų, 
bet du kruopščiai susišukavę tarnautojai mus sulaikė ir įleido 
vien tipelius iš televizijos ir radijo, kurie, matyt, niekur nepri- 
pratę laukti, išsyk sugarmėjo į vidų su savo metalinėmis dė- 
žėmis, kameromis ir filmavimo aparatūra, bet to dar negana: 
nespėję sueiti į holą, jie tuoj įkinkė į darbą dar dešimt ar dvy- 
lika tarnautojų, privertė juos valkioti kabelį, ieškoti kontaktų, 


363 


statyti prožektorius ir visokius panašius daiktus. Šukišę nosiš 
prie stiklinių durų, mes stebėjom pasirengimus hole; kartas nuo 
karto pasitraukęs atatupstas, aš Mačiau atsispindint stiklinėse 
duryse plokščius naujų atvykėlių atvaizdus, tie žmonės vienas 
po kito, kiekvienas savaip, kopė marmuriniais laiptais ir arba, 
kaip mes, kišo nosį prie stiklinių durų, arba dirsčiojo į elektrinį 
laikrodį, arba kalbėjosi, arba ramiai stovėjo ir laukė. | 

Juo labiau artėjo vienuolikta, juo gausiau plaukė lankyto- 
jai: kas su taksi, kas tramvajum, kas nuosava mašina, o kas ir 
pėsčias. Visi jie kopė marmuriniais laiptais ir sveikinosi viso- 
kiomis formomis — nuo vos pastebimo linktelėjimo ligi ilgų 
pasibučiavimų ir plačių apsikabinimų, kurie tiek suryja laiko; 
žiūrėdamas į juos, galėjai pamanyti, kad jei čia ne viena šeima, 
tai bent jau seni pažįstami. Tik spaudžia spaudžia kits kitam 
rankas. Ploja per petį. Bučiuoja- rankutes. Atidžiai dairosi. Tai 
tie, kuriems dar nenusibodo sveikintis. Veiduose žydi šypse- 
nos — nuo saldžiarūgščių ligi geraširdiškų. Mojuoja kits kitam 
rankomis. Ir vis davinėja ženklus: vėliau, pasimatysim vėliau, 
būtinai reikia pasimatyti vėliau. Kyla cigarečių ir pypkių dūmai. 
Šūkčiojimai į viršų ir į apačią. Nors kalbos skambėjo visur, akys 
tik šaudė, tikrindamos, kas jau atėjo, kas ateina, o ko dar 
trūksta. 

Aptikau pažįstamų ir aš: Berntą Maltcaną su lietpalčiu ir 
Hamburgo dailės kritiką Hansą Diterį Hiubšerį, kuris dukart 
lankė dailininką Blekenvarfe: garbanoti šilkiniai plaukai, ragi- 
niai akiniai, geltona kaip vaškas oda — tikra karkvabalio lerva 
su dygiomis akimis. 

Tarp lankytojų, susigrūdusių ant Šondorfo galerijos laiptų, 
kiekvienas savaip buvo vertas dėmesio: ponia su juoda suk- 
nele ir juoda plačiakrašte skrybėle, arklio dantimis ir auskarais, 
ant kurių galėjo pasisupti po tris voverines beždžionaites; arba, 
pavyzdžiui, vyriškis su perplėšta kelnių kiška ir nustebusiu kū- 
dikio veidu; arba kitas vyriškis, liepsnojančiu veidu, papsintis 
griozdišką pypkę, be paliovos stebėdamas vaizdus, atsirandančius 
dūmuose; jis, kaip man rodės, galėjo nutapyti dūmais savo pa- 
šnekovo portretą; Oo štai pagyvenusi porelė su kupranugario 
vilnos paltais ir vienodais violetinio atspalvio plaukais; vyriškis 
su sikoze sergančia barzda ir dramblio kaulo lazdžiuke; mergina 
su odiniu sijonuku ir jūros žalumos spalvos megztiniu, ji kantriai 
trynė nugarą kresnam trumpakojui vyrukui; plokščiakrūtė rau- 

donplaukė mergina spuoguotomis kojomis — kiekvienas buvo 
vertas dėmesio ir, pasakysiu, leido spėti, kokia daugialypė ta 
žmonija. 

Bet nemanykit, kad tarnautojai tai suprato ir su džiaugsmu 
atsimokėjo už tai, prieš skirtą laiką atidarę duris; iš tikrųjų jie 
palaukė, kol elektrinis laikrodis parodys vienuoliktą, ir tik tada 
atvėrė duris ir šypsodamiesi liko stovėti priešais drabužinę, 
tartum laukdami padėkos už tai, kad įleido mus į vidų; bet grei- 
čiausiai šypsojosi dėl to, kad televizija filmavo parodos atida- 
rymą ir tarnautojai pamatė, jog abi kameros pirmiausia nukrypo 
į juos. Šiaip ar taip, stumdydamiesi, grūsdamiesi — man vis dėlto 
nepavyko įsmukti pirmutiniam,— mes brukomės pro juos į Šon- 
dorfo galerijos gilumą, į šviesią, glotnią salę, kuri dėl lengvų 
kartoninių pertvarų, atidarančių ir uždarančių gatveles, iš vir- 
šaus turėjo panėšėti į labirintą, žaislinį labirintą. Į tas gatveles 
ir skersgatvius įplaukė srautas, bet nedingo juose, o apskaičiuo- 
tais takais tartum savo valia vėl grįžo į didįjį holą ir stojosi 
pakraščiuose, nugara į aukštus langus ir veidu į duris. Kaip na- 
tūralu buvo čia sustoti, šnibždėtis ir stebėti kits kitą! Kaip leng- 
va buvo užgniaužti norą dar prieš atidaromąją kalbą apžiūrėti 
chronologine tvarka sukabintus paveikslus! O kad kažkas kal- 
bės, galėjai spręsti iš to, kaip sustojo lankytojai. 

Pasigirdo šnekos ir tylus juokas, vėl pasipylė sveikinamieji 
žodžiai. Mat, kur susitikom, kito karto taip ilgai nelaukim, ne- 
norit ateinančią savaitę, geriausiai susiskambinkim... Taip, senis 
žadėjo ateiti, laikraštyj rašė... Ne, ne Talijos teatre, užtat Ka- 
meriniame... džiaukitės, kad nepakliuvot į premjerą... Kartais jis 
man atrodo, kaip paminklas sau pačiam... Bet kaip jis slopina 
spalvos sodrumą... Patosas, ar ne, per daug patetiškos vizijos... 
Kaip Šondorfui ir pavyko atsivilioti senį į miestą... Spalvos ale- 
gorija, mieloji, jam virsta simboliu... O aš vis dėlto jį laikau tik 
dekoratorium... Balduinas atsidėjo vien televizijai, teatre šiais 
laikais dabarties nebepakritikuosi... Apskritai, gyvename opti- 
niame amžiuje, kiti jausmai nebeturi vertės... Spalva jo pa- 
veiksle atlieka ne tik poetinę, bet ir metaforinę funkciją... Juk 
jis daugiau vokietis, negu šeši Pomeranijos grenadieriai, krūvon 
sudėti. O po šio cirko eisim užkąsti. Spalvos įtaigumu vis dėlto 
niekas su juo nesusilygins. O čia ar tik ne Tomas Štakelbergas? 
Juk tai išties Štakelbergas? Štakelbergas. Iš tikrųjų pasirodė dai- 
lininkas ir aktorius Tomas Štakelbergas — ilgakartis, sustingusia, 

bejėge ekrano šypsena, apsirengęs kaip karalius Eduardas,— 
pasisveikino su visais, tartum atsakydamas į visų sveikinimus; 
pripratęs prie dėmesio ir klausiamų žvilgsnių, jis žengė su iš- 
moktu nesivaržymu per atvirą ratą ir su savo smulkute plačia- 
burne palydove įsimaišė į kažkokį lankytojų būrį. Iš akies luptas 
tėvas... Tik pažiūrėk, koks panašus į tėvą... Kažin ką jūs dabar 
kartu rengiate?.. Tai nesitikėjau sutikti jūsų Nanseno paro- 
doje... || į 

— Kodėl gi? — paklausė Štakelbergas.— Mano Gabrielė po 
kiekvieno gimdymo reikalauja Nanseno akvarelės ir, be abejo, 
gauna, gal ne? 

Du vyriškiai su atlapais lietpalčiais ėmė spoksoti į mane, 
žiūrinėjo mane,— vienas jaunas, kitas senas.- Niekas su jais ne- 
sisveikino, ir jie patys su niekuo nesisveikino. Ir tarp savęs 
nesikalbėjo. Jie nepriklausė čia susirinkusių būriui; kai televi- 
zijos kamera nukrypo į juos, jie, lyg be žodžių susitarę, nusi- 
gręžė ir pasitraukė atgal. Ne, jie neišėjo ir nesiliovė žiūrinėję 
manęs; Man net pasirodė, kad jie domisi labiau manimi, negu 
Rudolfu Šondorfu, kuris, pernešęs savo plyną, arogantišką fizio- 
nomiją per ratą, nuėjo prie laiptų ir ten ne šiaip atsistojo, bet 
sustingo oria, valdinga poza. 

Visi sužiuro į Rudolfą Šondorfą. Jis, rodės, jautė tuos sutelk- 
tus žvilgsnius, masažavo pirštus prie krūtinės, tartum norėdamas 
padaryti juos lankstesnius, kad galėtų kažkaip ypatingai pa- 
spausti ranką. Atsigręžęs jis davė ženklą kažkuriam tarnauto- 
jui. Kalbos nuščiuvo, juokas aptilo, visi sustingo. Galerijos di- 
rektorius išpūtė krūtinę, laisvai nuleido rankas, kojomis išban- 
dė pakaitinį slidininko žingsniuką. Į holą įžengė Maksas Liud- 
vigas Nansenas. 

Jis pasirodė Teo Busbeko lydimas, ir taip apsidariusio daili- 
ninko, kaip jis atėjo į savo didžiąją parodą Hamburge, kaip 
gyvas nebuvau matęs: pusbačiai su getrais, siaurutės dryžuotos 
kelnės, surdutas, nusitrynęs ligi blizgesio amžių būvyje, šilki- 
nis kaklaraištis su smeigtuku, stačia krakmolyta apykaklė, o 
ant galingos sunkios galvos kietas senamadis katiliukas. Su to- 
kiais pašvaitais jis galėtų pasiūlyti savo paslaugas Altonos kraš- 
totyros muziejui ir apsigyventi atstatytame tūkstantis aštuon! 
šimtai dešimtų metų frizų name. Jo veidas buvo išdidus ir už- 
daras, lūpose šmėkščiojo neaiški panieka. Ir jo eisena, rodės 

priderinta prie apdaro: oriu, valdingu žingsniu, tartum reikalau- 
damas duoti kelią, jis užkopė laiptais už parankės su Teo Bus- 
beku, savo bičiuliu. Nei šypsena, nei maloniu gestu neatsakė 
į Šondorfo sveikinimą; susiraukęs jis išklausė sveikinamuosius 
žodžius ir tik vos pastebimai linktelėjo, o kai lankytojai ėmė 
ploti, jis irgi linktelėjo. Skambant retoms katutėms, dailininkas 
įžengė į ratą ir sulaikė daktarą Busbeką, kuris bandė nemačio- 
mis išgaruoti. Po to pakėlė galvą ir piktai dėbtęlėjo į prožek- 
torius ir burzgiančią kamerą, savo visa povyza rodydamas pa- 
sipūtimą ir atkaklumą. Kai Šondorfas antrą kartą atkišo jam ran- 
ką, jis nė nepažvelgė į ją, o kai televizijos režisierius priėjęs 
paprašė jį dar sykį, neskubant, specialiai televizijos žiūrovams, 
pasisveikinti su galerijos direktorium, dailininkas pamojo jam, 
kad išnyktų iš akių. Paskui nunėręs galvą, davė ženklą, kad 
pasiruošęs išklausyti atidaromąją kalbą: drožkit, vadinasi. 

Taigi žodį tarė Šondorfas kaip šeimininkas. Kalbėjo jis švel- 
niai, dirsčiodamas į popiergalį, kurį vyniojo tarp pirštų kaip 
rankraščių ritinuką, o tuo tarpu dailininkas klausėsi susikaupęs, 
bet nusiteikęs kritiškai, tartum laukdamas progos užprotestuoti 
arba bent pataisyti oratorių. Vadinasi, dar kartą pagarbus svei- 
kinimas. Žinoma, padaryta didelė garbė galerijai. Paminėti sun- 
kumai ir kliūtys. Nurodoma, kad Makso Liudvigo asmenyje mes 
pagerbiame didžiausią tebegyvenantį... atstovą. Cituojama į dai- 
lės istoriją patekusi telegrama Reicho vaizduojamojo meno rū- 
mams Berlyne. Primenamos didžiulės vertybės, dingusios nebe- 
sugrąžinamai. Tiesioginis kreipimasis į dailininką: ,„Kad jūs vis 
tiek atsiliepėt į mūsų kvietimą...“ Visuotinio dėkingumo pati- 
kinimas. Rankos paspaudimas. Plojimai. 

Paskui kalbėjo Hansas Diteris Hiubšeris. Hamburgiškis kri- 
tikas apsiėjo be popiergalio, šnekėjo laisvai, visą laiką užsi- 
merkęs, trumpais svariais sakiniais, kartkarčiais lyžtelėdamas 
lūpas, silpnai ir neramiai šypsodamasis, tartum žodžiai negalėtų 
išreikšti jo susižavėjimo ir tebūtų menkas paliatyvas, postrin- 
gavo apie viską, pradėdamas nuo „gaivališkų gamtos jėgų jutimo 
branduolio“ ir baigdamas „galingu meninės išraiškos patosu“ 
dailininko Nanseno kūriniuose. 

Šis žiūrėjo į kritiką nustebęs, bet su juo sutikdamas, ėmė 
linkčioti, kai prasidėjo kalba apie naują plokštumos ir išraiškos 
hieroglifų suvokimą, taip pat neprieštaravo, kai oratorius pra- 
bilo apie pirminių pradų ieškojimą žmoguje. 

Dailininkas pasišnibždėjo su Teo Busbeku, bet tuoj vėl atsi- 
gręžė į kritiką, kai šis paminėjo amžinas tapybos kategorijas: 
plokštumą, spalvą, šviesą ir ornamentinį dekorą; Maksas Liudvi- 
gas Nansenas vėl linktelėjo, ir aš supratau, kad labiausiai jį 
stebina, kaip jis čia taip sutinka su kritiko žodžiais. Dailininkas 
nejučiomis žingtelėjo arčiau prie Hanso Diterio Hiubšerio, pra- 
šnekusio apie grupę spalvų, kurias Nansenas visada ir visur 
stengiąsis sujungti į vadinamąjį „generalinį akordą“, į visa ap- 
imančią tonalinę visuotinę įtampą ir taip toliau; dailininkas ir 
tam neprieštaravo, jis taip pat neprotestavo, kai siekimas to 
generalinio akordo buvo pavadintas didžiausia tiek jo, tiek 
Rembranto problema. Mano nuomone, dailininkas labai sutriko. 
Baigdamas Hiubšeris pasakė: 

— Ši paroda byloja, kaip per spalvų sąskambį minties nuo- 
jauta pavirsta tapyba. 

Po to jis atsimerkė, linktelėjo tapytojui, paskui lankytojams 
ir norėjo pasišalinti, tačiau Maksas Liudvigas Nansenas sulaikė 
jį už rankovės ir, vis smarkiau griaudžiant plojimams, pagavo 
kritiko ranką, prisitraukė prie savęs ir įsmeigė ilgą žvilgsnį į 
žmogų, kurio žodžiai jam taip patiko. Jis taip pat kažką pasa- 
kė, bet aš neišgirdau; šiaip ar taip, parodą buvo galima laikyti 
atidarytą, lankytojai išsiskirstė iš holo — kas į vieną pusę, kas 
į kitą, kas atgal, ratas subyrėjo, pasigirdo šnekos, suskambėjo 
juokas, ypač tame būrelyje, kuris buvo apspitęs Tomą Štakel- 
bergą. Lankytojai išsivaikščiojo gatvelėmis ir takais, bet ne išsi- 
barstė, o pulkeliais ėmė slankioti pro paveikslus, taikydamiesi 
užgrobti minkštasuolius, kviečiančius apžiūrėti parodą neskubant. 

Priekiniame būrelyje — susidarė ir lyg koks priekinis bū- 
relis — žingsniavo Šondorfas, dailininkas, daktaras Busbekas ir 
Hansas Diteris Hiubšeris, jie skubėjo, Šondorfas eidamas vienur 
kitur kažką aiškino, kai kada bandė stabtelėti ir tarti kokį žodį. 
bet niekas jo nenorėjo klausyti, o ypač dailininkas — jis dik- 
tavo tempą ir traukė būrelį paskui save. Kartais jis duodavo 
kritikui ženklą neatsilikti, tartum ko tikėdamasis iš jo, gal no- 
rėjo dar daugiau išgirsti apie save — nežinau, bet, rodos, daili- 
ninkas mažiausiai tikėjosi, kad kažkas kalbės apie jį, o jis, nu- 
stebęs, sutrikęs, gal net nusigandęs, pritars kiekvienam žodžiui. 

Kas žino, kaip jis būtų pažiūrėjęs į mane, jei tik būtų apti- 
kęs, tačiau aš buvau apdairus, nelindau į priekį, slėpiausi Už 
lankytojų; paskutinį sykį jis išvijo mane iš Blekenvarfo, įspėjęs 

kad daugiau ten nebesimaišyčiau, ir pasakęs, kad nebepasitiki 
manimi: „Nebegaliu pasikliauti tavimi, tu nebeturi mano pasi- 
tikėjimo, Vit-Vit“,— ir įsakmiai parodė akimis į Rugbiulį. Man 
užteko ir to, kad jį Mačiau, galėjau, kiek tai įmanoma, eiti pas- 
kui jį. Daktaras Busbekas, tas lyg ir tarėsi mane pažinęs, bent 
jau sutriko, mane pastebėjęs, bet aš neatsakiau į jo žvilgsnį, 
jis, tur būt, pamanė apsirikęs, ir nieko nuostabaus, juk praėjo 
tiek metų. 

Taip pat Teo Busbekas vienintelis pastebėjo pajuokas, ly- 
dinčias dailininko procesiją: kas kraipė galvą, kas rodė dantis, 
kas šaipėsi; jis matė tai ir kiekvieną sykį gręžėsi į šoną. Kaž- 
kas pasakė: „To nė būti negali, tai grynas jo paties prasima- 
nymas.“ : 

Bet aš nekartosiu čia visko ypačiai dėl to, kad metas atkreip- 
ti akį į didelį paveikslą, kurio dar nebuvau matęs ir kuris ka- 
bėjo skyrium ir užėmė visą sieną. 

Taigi staiga išvydau paveikslą „Kaukės sode“ ir sustojau 
kaip nudiegtas. Sodas tviskėjo kaip tikra spalvų dirbtuvė, tai 
buvo kažkoks padūkęs žydėjimas, ir viskas ėjo rungčių savo 
formomis ir apraiškomis, bet kiekviena detalė buvo atskirta nuo 
kitų ir egzistavo skyrium. Ir viename medyje, ant ilgiausios 
šakos, kokią tik galima įsivaizduoti, kabojo ant žalių virvių 
trys kaukės — dvi vyriškos ir viena moteriška. Saulė plieskė 
į kaukes iš šono, ir atrodė, kad viena jų pusė liepsnoja. Iš kau- 
kių tryško kažkokia klaiki ramybė, kažkoks slaptingas pasitikė- 
jimas savimi. Jų akių plyšeliai buvo rusvos žemių spalvos, nors 
dangus už jų buvo giedras, be debesėlio. Gal kaukės grūmoja 
sodui? 

Įsivaizdavau vėją, iš pradžių švelnų vėjelį, lėtai judinantį 
kaukes, bet vėjas eina smarkyn, ima blaškyti kaukes vieną į 
kitą ir greitai jas sukti. Į ką panėšėjo kaukės? Jos atrodė man 
pažįstamos, nuimtos nuo pažįstamų veidų, matytų man veidų, 
tačiau nė vieno veido negalėjau prisiminti. Ir aš vaizdavausi, 
kad naktį kaukių pagausėja, kad jos karo nuo visų šakų, nuo 
kiekvieno krūmo, kyla nuo lysvių ant sausų stiebelių, ir aš pri- 
ėjau arčiau prie paveikslo, prie pilno kaukių sodo, ir, atsimenu, 
panorau turėti rankoje laibą tvirtą lazdą ir kapoti kaukes nuo 
stiebelių, krūmų ir šakų, šnioti galvas, kaip nušniojami žiedai, 
o paskui kad ir sukrauti visa tai į vežimėlį ir suversti į kom- 
posto krūvą. 

Ir tada jie atsidūrė man iš šonų. Ir, nustvėrę mane už pa- 
žastų, pakėlė. Aš tebežiūrėjau į kaukių sodą ir vis dėlto paži- 
nąu šviesią impregnuotą lietpalčių medžiagą. Sodas ėmė mas- 
kuotis; tik dabar pastebėjau, kaip ten viskas stengiasi pasislėpti 
nuo tų siūbuojančių kaukių. Nevartodami smurto, netampydami, 
bet tolygiai mygdami, jie nustūmė mane nuo paveikslo. Kau- 
kės sode, rodės, padarė tai, kad viskas ėmė apsimetinėti: žydė- 
jimas sustojo arba pasislėpė, spalvų gaisras sustiprėjo arba su- 
švelnėjo. Kairėje ir dešinėje aš pamačiau du truputį pažįstamus 
veidus, ir šią akimirką jie spindėjo patikimumu ir profesiniu 
įtarumu. 

Kažkieno alkūnė ir ne per labiausiai sugniaužtas kumštis 
įsirėmė man į šonkaulius, kol kas dar neskaudžiai. Atsigręžęs 
pamačiau tarp gėlių pasislėpusią porą akių, įsmigusią į taba- 
luojančias kaukes. Apsigręžti, sušukti, užprotestuoti buvo bergž- 
džias darbas, juk aš žinojau, kas mane sugnybo replėmis ir 
kodėl taip atsitiko. Jie mane paleido, bet jų lietpalčių šlamė- 
jimas sulig kiekvienu žingsniu nesiliovė, liko šalia manęs. Mums 
nereikėjo tartis, kad viskas vyktų nemačiomis, be triukšmo, gin- 
čų ir panašių dalykų. Aš elgiausi taip, kaip ekrane mačiau 
elgiantis kitus panašioje situacijoje, — klusniai, ramiai ir nuolan- 
kiai, o jiems to ir tereikėjo. 

Iš lėto, nerūpestingu žingsniu aš nutraukiau link durų, kada- 
ne-kada mesdamas akį į paveikslus, nukoręs rankas. Tik vieną 
sykį, jau prie pat laiptų, stabtelėjau, leidau lietpalčiams prieiti 
arčiau ir, kreipdamasis į abu, paklausiau: — Signalas iš Rugbiu 
lio? — vienas atsakė: — Neplepėk! —o antras: — Drožk, drožk, 
greičiau! 

Aš ir taip supratau, ir jiems nebuvo reikalo manęs kumšnoti, 
o juo labiau antrą kartą, jau gerokai smarkiau, niuktelėti, kai 
aš nusileidau laiptais ir tik todėl buvau sustojęs, kad nežinojau, 
pro kurias duris jie ketina mane boginti. 

Šiaip ar taip, aš įgavau persvarą, žingtelėjau du greitus 
žingsnius, kad nesukniubčiau, ir, taip storžieviškai paskatintas 
startuoti, staiga leidausi bėgti, nusiritau aukštais išlaukiniai“ 
laiptais, dūmiau toliau, jausdamas vis didesnį malonumą, neklau- 
sydamas nei šauksmų „Stok!“, nei įspėjimų, tik girdėdamas savC 
paties žingsnius, tas bildesys, tas gausmas lakino mane vis to 
liau, link tilto ir skersai gatvės, pro pat siūbuojančią tramvajaus 

sieną, sustabdžiusią lietpalčius, kurie taip pat šoko bėgti, bet 
Juo toliau, juo rečiau berėkė „Stok!“ ir „Nė iš vietos!“, užtat vis 
uoliau ir atkakliau skuodė mano pėdomis per statybos aikštelę, 
sukiodamiesi tarp būdelių ir sunkvežimių su medžiagomis, tarp 
sustatytų geltonų statybos mašinų, o paskui vienas po kito lėkė 
ta pačia siūbuojančia lenta, kuria bėgau ir aš, ir toliau gatve 
ligi šviesoforo, kuris man dar parodė žalią signalą, o paskui po 
universalinių parduotuvių markizėmis, kur jie pirmą kartą išlei- 
do mane iš akių, kur betgi kiti žmonės, išėję sekmadienį pa- 
žiopsoti į vitrinas, ėmė kits kitam rodyti į mane ir nustebę, 
sunerimę gręžiotis, bet aš jau prasmukau pro juos, skutau ge- 
ležinkelio viaduko link ir, pamatęs skydą su įrašu „Dūmai!“, 
pagalvojau apie dūmus, įsigeidžiau dūmų, tiršto, slepiančio dūmų 
debesies, tačiau benzino kolonėlė anapus viaduko buvo matyti 
kaip ant delno, ranka pro mašinos langą laikė atkišusi pinigus, 
o tarnautojas jau kabino į vietą šlangą — jų dūmai nedengė, 
vadinasi, tolyn, link prisigrūdusios automobilių stovėjimo aikš- 
telės priešais Didžiąją stotį, kur aš pagūžomis pranėriau tarp 
mašinų, viešbučiuose nepasislėpsi, Vokiečių teatre taip pat ne- 
pasislėpsi, nors, kaip skaičiau rytą laikraštyje, ten šiandien ry- 
tiniame spektaklyje garsus aktorius skaitė Helderliną, Štormą 
ir Getę, o persekiotojai jau irgi atsidūrė šiapus viaduko, ir ben- 
zino kolonėlės tarnautojas, paslaugiai linkčiodamas galva, rodė 
jiems į mano pusę, tad nieko man daugiau neliko, kaip tik Di- 
džioji stotis su laukiamosiomis salėmis, tualetais, kasomis, kios- 
kais ir su visais tais stovinčiais, kits kitam ant galvų lipančiais, 
skubančiais keleiviais, šmurkštelėjau į vėsų holą, po kurį vai- 
kėsi skersvėjai, apsidairiau ir sumečiau, kokios čia atsiveria 
man galimybės, bet, nepasinaudojęs jomis, moviau skersai holo, 
atsidūriau prie tramvajų stotelės ir įšokau į vagoną — kaip tyčia 
privažiavo tramvajus,— ir, kol paskui žiūrėjau į tolstančią Di- 
džiąją stotį, lietpalčiai nepasirodė. 

Ar tramvajuj kas apžiūrinėjo mane? Gal kaimynų veiduose 
Ėmėsčiojo įtarimas? Gal kėlė nepasitikėjimą, kad aš taip smar- 
kiai gaudau kvapą? Ne, keleiviams aš nerūpėjau. Visi buvo su- 
žiurę į kontrolierių, tikrinantį stambios senos moteriškės bilietą. 

— Bilietas negalioja, ką jūs pasakysite? — tarė kontrolierius. 

Moteris nusirišo šlapią skarelę ir tarė: 

— Pirmą kartą girdžiu tokį dalyką, — ir, pakėlusi nuo grindų 
sunkų krepšį, iš kurio kyšojo gėlių puokštė, demonstratyviai 

pasistatė šalimais, užimdama dar vieną vietą. Kontrolierius var- 
tė bilietą tarp pirštų, žiūrinėjo priešais šviesą. 

— Nieko iš to nebus, — pasakė jis,— jūsų bilietas negalioja. 

Moteris piktai nusigręžė ir tarė tyliai savo krepšiui: 

— Ketvertą vaikų užauginau, bet iš nieko dar tokių dalykų 
nesu girdėjusi. 

Kontrolierius su per ilga Hamburgo tramvajų tarnautojų 
miline priėjo prie mMoteries, per staigų tramvajaus posūkį neju- 
čiomis pasirėmė jai į petį, paskui prikišo bilietą prie pat veido. 

— Naudodamasis visuomeniniu transportu,— pasakė kontro- 
lierius, — keleivis turi pateikti galiojantį bilietą. 

Moteris šlapia skarele nušluostė rasotą stiklą. 

— Pirmiausia,— tarė moteris,— būk tamsta toks malonus ir 
atsiimk savo letenas, kai su manim kalbi, o antra, iš kur aš 
galiu žinoti, ar mano bilietas galioja, ar ne? 

— Jūs persėdote į kitą tramvajų,— tarė kontrolierius,— ir 
nepasiėmėte persėdamojo bilieto: pagal keleivinio transporto 
nuostatus persėsdama turite pasiimti persėdamąjį bilietą. 

Moteris tarė, gūžtelėjusi pečiais: 

— Niekas ligi šiol nekibo prie manęs su Keleivių transporto 
nuostatais. 

Taip jie ginčijosi, niekaip neįstengdami susitarti, ir negaliu 
pasakyti, kas atsitiko — ar kontrolierius išlaipino moteriškę iš 
tramvajaus, ar moteriškė paleido į kontrolierių savo krepšį — 
aš staiga pamačiau acto fabriką ir turėjau išlipti. 

Per apleistą kiemą, pro statinių rietuves nuėjau prie seno 
kontoros pastato, durys dieną naktį buvo atlapos, akmeniniai 
laiptai plyšiuoti, palubėje kabojo elektros patronas, bet lem- 
putė buvo išsukta, išbraižytose, nuzulintose sienose margavo 
inicialai; čia trečiame aukšte gyveno Klasas. Nors gyveno jis 
čia ne vienas, bet ant durų buvo tik jo vieno vardas. Vizitinė 
kortelė, prisegta dviem smeigtukais, skelbė: „K. Jepsenas, foto- 
grafas." Skambučio nebuvo, tad pasibeldžiau, beldžiaus ilgai, 
ir, gerokai palaukus, pasirodė brolis, suglamžytomis pižamos 
kelnėmis, basas, ir nepatenkintas įbedė į mane akis. 

— Eikšl 

Ilgame koridoriuje kabėjo jo portretų galerija, pavadinta 
„Negyvi hamburgiečiai“; nuotraukos rodė paskendusius, užmuš- 
tus peštynėse, nudurtus, pasmaugtus, nušautus arba suvažinėtus 
žmones, bet buvo tarp jų ir lovoje ramiai numirusių. 

Klasas kumštelėjo tik privertas duris. Kambaryje sukosi 
adapteris be plokštelės; ant stalo stovėjo buteliai nuo raudo- 
nojo vyno ir penki stiklai; ant plačios sofos gulėjo patalynė, 
ant pintinio krėslo buvo pramaišiui sumesti vyriški ir moteriški 
drabužiai. 

— Juta! — sušuko Klasas, pasigręžęs į duris, o paskui dar 
sykį: — Juta, girdi? 

Netrukus pasirodė Juta su išblukusiais džinsais, tempte ap- 
tempusiais jos mažutį užpakaliuką, su plonučiu trumpu megzti- 
nuku, paliekančiu nuogą kūno juostą. Prieš pasisveikindami su 
manim, abu susižvalgė. Juta pabučiavo mane, Klasas numetė 
drabužius ant sofos ir pastūmė man krėslą. 

— Sėskis, Juta atneš tau kavos ir sumuštinį su kumpiu. 

Abu užsirūkė, Klasas gurkštelėjo raudonojo vyno. 

— Kaip sekasi, mažyti? — paklausė Juta. 

— Hamburgas neturi akies ant manęs, — atsakiau, — vos pa- 
sprukau nuo dviejų lietpalčių, tik Didžiojoje stotyje pavyko 
jais atsikratyti. 

Kol aš pasakojau, brolis pakėlė stiklą su raudonuoju vynu, 
primerkė vieną akį ir per stiklo kraštą ėmė vizuoti kažkokius 
įsivaizduojamus taikinius sienose ir lubose; klausėsi, rodės, be 
jokio susidomėjimo, nė karto nepertraukė, tik pabaigoje pasakė: 

— Prasti popieriai, mažyti, — ir, kiek palaukęs, pridūrė: — 
Ligi ryto galėsi pabūti ir čia, O rytoj turėsi pasiieškoti ko kita. 

— Juk jis gali miegoti fotolaboratorijoje, ant šezlongo,— 
tarė Juta. 

— Žigis gali miegoti, kur jam patinka,— atsakė Klasas,— 
tik rytoj turės pasiieškoti ko kita: juk tie ponai taip lengvai 
nenumos ranka, jei žmogus paspruko jiems iš nagų. 

Juta atnešė man kavos ir sumuštinį su kumpiu, uždėjo ilgai 
grojančią plokštelę, rodos, seserų Endrius, ir, pati tyliai niūniuo- 
dama melodiją, kartas nuo karto patraukdama cigaretę, pradėjo 
žiogeliu verti gumutę į nutįsusias kelnaites. Klasas priėjo prie 
lango ir ėmė žiūrėti į kiemą, paskui, aukščiau, į gatvę, vis taip 
pat per stiklo kraštą vizuodamas kažkokius taikinius — langus, 
stogus ir, tur būt, žalias acto reklamos raides. Jis paklausė: 

— Ko jiems iš tavęs reikia, mažyti? Kam jie, taip nei iš šio, 
nei iš to tave čiupo? 

— Nežinau,— atsakiau. 

— Ar tik ne jis padarė tau tą šunybę? Senis Rugbiulyje? 

— Gal Ir jls,— atsakiau.— Greičiausiai jis. Tur būt, kažką 
suuodė. 

— Tavo slėptuvę? 

— Taip. 

— Iš čia tau lengva pasprukti,— tarė brolis.— Jeigu jie pasi- 
rodys, įsmuksi į Hanzio kambarį, ten yra laiptai viršų. Aš 
tave nuvesiu. 

— Kol kas pabūsiu čia. 

— Kol kas pabūk čia.— Brolis įbruko man į ranką savo stik- 
lą ir paragino išgerti, o pats nuėjo į virtuvę ir, neuždaręs durų, 
ėmė praustis po smarkiai atsuktu čiaupu. 

— Moki šokti? — paklausė Juta. 

Aš papurčiau galvą. 

— Tai gerk, — tarė ji, ir aš gėriau, ji pati pripylė man stiklą 
ir ėmė kraustyti kambarį, niūniuodama, su cigarete rankoje, kra- 
tydama pelenus kur pakliuvus. 

O paskui... Mudu išsigandom, net Klasas virtuvėj, rodos 
išsigando, kai koridoriuje kažkas dukart dusliai ir griausmingai 
suriaumojo; tame riaumojime skambėjo kažkoks reikalavimas 
ir triumfas, jis kažką, be abejo, skelbė; žingsniai artėjo, sustojo 
prie mūsų durų, mes stovėjom sustingę ir tik žvalgėmės į kits 
kitą, o kai Klasas davė man ženklą eit virtuvėn, durys staiga 
atsidarė, ir vyrukas su nedažytų avių vilnų megztiniu ir sulo- 
pytais guminiais batais pasirodė tarpdury, abiem rankom spaus- 
damas prie krūtinės pustuzinį butelių raudonojo vyno. Jis vėl 
suriaumojo, tik dabar tyliau ir santūriau, riaumojimas pavirto 
urzgimu, ir vyrukas mostelėjo galva į Hanzio kambario pusę. 

Vadinasi, čia ir buvo Hanzis. O kai jis pasišalino, netaręs 
nė žodžio ir net durų neuždaręs, jam iš už nugaros išniro ilga- 
plaukė mergina su laku žvilgančiu lietpalčiu; iškėlusi aukštai 
virš galvos savo skudurinę lėlę, ji juokdamasi pamosavo mums 
ranka. 

— Ateisim! — sušuko Klasas. 

Kaip aprašyti Hanzio kambarį? Niūri žarna su dvejomis du- 
rimis — vienos durys ėjo tiesiai į laiptus,— trys aukšti langal 
nuo fabriko kiemo, kuriame dabar riogsojo senos supuvusios 
statinės; pasieniais stovėjo žydrai dažytos jūreivių skrynios, 
užtiestos rūgščiai atsiduodančiais kailiais, atstojančios ir kėdes 
ir lovas, pelenines pavadavo dėžutės nuo konservų; dar buv“ 

molbertas, siaura lentyna, prikrauta sėdinčių, tupinčių, stovin- 
čių, šalimais ir viena ant kitos gulinčių skudurinių lėlių, o pa- 
langėje — pilkšvai baltame kartone angliniais ir sidabriniais pieš- 
tukais, taip pat ir akvarele atliktas ciklas „Lėlių sukilimas“ — 
Hanzio credo. Ištempta užuolaida slėpė dujinę viryklę, kriauk- 
lę, indus ir rietuvę visokiausių skardinių dėžučių. Kampe už 
molberto stovėjo šezlongas, kuriame miegojo jaunas plikis su 
atlapa odine striuke, rodės, jis nieko daugiau neveikia, tik mie- 
ga ir ketina miegoti toliau, artimiausias dienas, savaites. Kad 
nepamirščiau stalų, dviejų apskritų sodo stalų nupiaustytomis 
kojomis, taip pat ir kartono su dviračių pompomis — Hanzis 
kolekcionavo dviračių pompas, jis jas lakavo ir numeravo. 

Dabar Hanzis gėrė. Doris — taip vadinosi mergaitė su liet- 
palčių — kimšo butelius, pilstė vyną ir kiekvieną, paduodama 
stiklą, bučiavo, Jutą pabučiavo, net tyliai pakštelėdama, ir 
Hanzis, gulintis aukštielninkas, susikėlęs ant gulto kojas, su- 
šuko: 

— Paleiskit muziką, Ištvirkėlės jūs! 

Vadinasi, muzika, gitara; adapteris stovėjo šalia šezlongo, 
kuriame miegojo plikis. Klasas sėdėjo ant grindų, viena alkūne 
pasirėmęs į skrynią, balansuodamas stiklą ant dešinio kelio, 
Doris irgi atsigulė ant grindų, pasitiesusi rūgščiai atsiduodantį 
avikailį. Vyriškis dainavo, gitaros pritariamas, jis dainavo apie 
juodą saulę ir juodą upę, kurioje kažkas nuskendo, rodos, vai- 
kas. Hanzis rūkė ir linksėjo, bet staiga pašoko, įbruko man į 
ranką savo stiklą. Kas gi čia dabar bus? 

— Ponai, — tarė jis, — Man tarp dantų grikši smėlis, burnoje 
jaučiu klijų skonį, suku galvą, kas man yra, bet dabar jau žinau: 
tai nuo tų pasaulėžiūrinių dekoracijų, nuo tos parodos. Žinokit, 
mes patys buvom susitikę su tuo tepliorium, buvo atvykęs pats 
didysis debesų vaizduotojas. 

Hanzis nuėjo priė molberto, prisegė lapą, paieškojo dėžutės 
su spalvota kreida ir rado ją skrynioje už miegančiojo nugaros, 
Doris nusijuokė ir padaužė koją į koją. 

— Taigi dėmesio! Eisim ieškoti pirminio prado žmoguje ir 
darysim tai grynai vokiškai, sugrudusia širdimi, jei leisite. Doris, 
nemakaluok ienom, o jūs nesijuokit.— Geltona ir balta kreida 
Jis nupiešė juostą, jos kraštus papuošė auksiniu spindesiu.— 
Taip, štai ir turim jūros krantą, gabalą Šiaurės jūros kranto, ku- 

riam jūra deklamuoja savo aliteracines eiles. Nebyli gamtos 
didybė ar kas panašaus: kur patupėjai, ten rytojaus dieną, žiū- 
rėk, kas nors ir išaugo.— Paskui Hanzis paėmė juodą ir baltą 
gabaliuką kreidos, ir ant jūros kranto atsirado kampas, ne, ne 
kampas, o susirietęs, juodai apsirengęs Žmogus su siaurutėmis 
kelnėmis ir surdutu; žmogus laiko rankoje knygą, kurią skaitė 
ar ketino skaityti, o vaikščiojant pajūriu, galima skaityti tik 
kokią reikšmingą knygą.— Dirbant tokį darbą,— kalbėjo Han- 
zis,— kreida, žinoma, negali nedejuoti, bet mes turim jai įkalbėti, 
kad ji privalo intensyvinti spalvą, kaip gamta įkalba augalams 
augti, jei jūs suprantate, ką aš noriu pasakyti. Juk spalva, o ne 
kas kitas, turi duoti atsakymą žmogui, kai jis jaudinasi, žvelg- 
damas į pasaulį, iš jos turi susidaryti pažiūra į pirminį pradą. 

Dirbo jisai išsijuosęs, sučiaupęs lūpas, pernelyg plačiais, val- 
dingais mostais: mėlyna spalva veržėsi iš geltonos, balta spro- 
ginėjo tviskančia žaluma, tad spalva virto regimu motyvu, tar- 
tum savaime reiškiančiu — aš turiu tai pripažinti — baimę. Taigi 
žalias veidas žmogaus, kuris eina pajūriu su atversta knyga, 
rodė baimę ir nuostabą, tik dar nebuvo matyti, kas tą baimę 
žadina. Bet štai atsiranda ruda, tamsiai ruda dėmė, išbraižyta 
dramatiškais juodais dryžiais, ji eina didyn, pučiasi pajūryje, 
ilgėja vienoje pusėje, įgauna griežtas ribas — antroje. 

— Šitaip, čia turime didžiulį visatos paukštį, tas juk aišku. 
Šiedu pažįsta kits kitą. Šiaurės Vokietijos pranašą ima baimė: 
juk prieš jį ir yra pirminis pradas. Bet dabar turi atlikti savo 
vaidmenį ir paviršius, čia trūksta debesų, o be jų šiam susiti- 
kimui stigs mistikos, taigi leiskim vėjui pūsti padangėje ir austi 
debesis: naktis nebetoli. Dar trūksta baikštaus galvijų riaumo- 
jimo, tik kaip jį nutapysi? 

Kol Hanzis piešė debesis, juos grupavo, skirstė, į kambarį 
nepasibeldę įėjo nauji svečiai: du vyrukai ir kresna juodaplau- 
kė mergina; jie nusirengė neraginami, įsipylė vyno, tylomis su- 
sėdo, kur radę vietos, ir ėmė žiūrėti į Hanzį, kuris, užbaigęs 
debesis, pradėjo garsiai svarstyti paveikslo pavadinimą: ,„Pra- 
našas susitinka pajūryje begalinio didumo paukštį.“ 

— O dabar, žengdami kosminio dekoratoriaus Nanseno pė- 
domis, pasistengsime išsiaiškinti, koks pirminis pradas slyp! 
žmoguje. 

Jis jau buvo bepradedąs aiškinti, bet neatkreipė dėmesio į 
mane — aš, tiesa, irgi neatkreipiau dėmesio į save, nes staiga 
išgirdau savo balsą: 

— Gerai, viskas labai gerai ir įdomu, tik su perspektyva 
nėra doros.— O kai Hanzis apstulbęs įsistebeilijo į mane, aš 
pašokau, priėjau prie molberto ir ėmiau rodyti jam perspekty- 
vos bėdas. Hanzio akys susiaurėjo, bet jis susilaikė ir nepasakė 
to, ką, matyt, norėjo pasakyti, jis tik paprašė vyno ir trukte- 
lėjo gurkšnelį — O kosminio dekoratoriaus perspektyvai,— kal- 
bėjau aš, — nieko neprikiši. Niekados. 

— Kas dar? 

— Paukštis,— tariau aš, — juk jis netikras, tuo tarpu teplio- 
riaus viskas tikra. Noriu pasakyti, kad jo fantastinės būtybės 
mums atrodo įtikinamos, neabejotinos, o tuo tarpu, žiūrėdamas 
į tą paukštį, matai, kad jis nieko negali išperėti. | 

— O daugiau nieko nesugalvosi? 

— Spalvų kontrastai, — tariau aš, — to dekoratoriaus paveiks- 
luose niekad nebūna atsitiktiniai, viskas jo tvirta ir pateisinta, 
o čia stačiai nematau vidinės būtinybės. 

— Na, gerai, bet ką tu tuo nori pasakyti? Paskubėk. 

Aš atsigręžiau į Klasą, bet Klasas buvo nudūręs akis į žemę; 
pažvelgiau į Jutą — ji vengė mano žvilgsnio ir neketino į jį 
atsakyti. 

— Matai, aš jį pažįstu. 

— Ką tokį? 

— Nanseną, didįjį peizažų dekoratorių, žinau beveik visus 
jo darbus, ne sykį esu matęs, kaip jis tapo. Tokio ciklo, kaip 
tavo, jis, žinoma, nesugebės sukurti, užtat jis savo darbą dirba 
atsakančiai, ir prie jo neprikibsi. 

— Nevarinėk tuščių kalbų, sakyk, ko nori,— tarė Hanzis 
ir išlenkė savo stiklą. 

— Jis, žinoma, nesusilygins su tavim,— tariau aš, — bet, kai 
tu taip jį koneveiki, reikia, kad tau galai su galais sueitų. 
Gal ne? 

— Koks jis juokingas! — sušuko Doris ir ėmė tabaluoti ieno- 
mis. 

— Tu, matyt, labai didžiu nešiesi, a? — tarė Hanzis.— Gal 
tau Nansenas kada nors nupirko ledų su pagaliuku arba leido 
jo aplanką panešioti. Tu panašus į tokį. Juk aš mačiau tave pa- 
rodoje, ir žinai, kas man išsyk atėjo į galvą? Aš pagalvojau: 

štai gatavas modelis Nansenui, žinoma, tam tikriems paveiks- 
lams, kaip antai: „Jaunas vyras šienapiūtėje.“ 

Dabar jau Klasas rado ką pasakyti. 

— Sėskis, Zigi,— tarė jis. 

Bet aš tiesiog nebegalėjau nutylėti. 

— Tu juokiesi,— tariau aš, — bet aš esu jam pozavęs, todėl 
žinau, kaip jis tapo. Bet jeigu jį koneveiki jo paties priemo- 
nėmis, reikia kad ir galas su galu sueitų, kaip man atrodo. 

— Nepakenčiu žmonių, kurie kartoja tą patį, — tarė Hanzis, 
o Doris vėl linksmai sušuko: 

— Jis man atrodo juokingas; su juo būtų galima pažiūrėti 
paveikslų net tamsoje. 

Aš nieko neatsakiau, tylomis praėjau pro Hanzį, ir visi jie 
stebėjo, kaip aš atsitūpiau prie „Lėlių sukilimo“ ciklo ir ėmiau 
ilgai žiūrinėti atskirus darbus. Taigi skudurinių lėlių padermė: 
trikampiai veidai, suploto rutulio pavidalo veidai, taškas, taškas 
ir kabliukas, brūkšt — ir gatavas veidukas. Rankos, sulenkiamos 
bet kurioje vietoje. Kojos, kurias galima sumegzti dviem maz- 
gais, elastingi, dėmėti, bet visų pirma nemirtingi kūnai. Lėlės 
įsikaria į fabriko kaminą ir jį užima. Jos išsprogdina vandens 
bokštą, sugriauna tiltą, nuleidžia nuo bėgių traukinį, nuplėšia 
nuo kažkokio pastato vėliavą. Lėlės iškasa kapą Konradui Ade- 
naueriui. Lėlės vėjo pagairėje, lėlės Munsterlagerio poligone. 
Jos suriša miegančią merginą, Doris, žinoma. Jos bėga nuo vil- 
kučio, joja ant gaidžio, su dvylika žirklių išsyk skrodžia minkš- 
tą krėslą. 

Kol aš žiūrinėjau paveikslus, jie stebėjo mane tylomis, aš 
girdėjau, kaip jie alsuoja, kaip žinda cigaretes. Paskui atsistojau, 
iš lėto atsigręžiau į Hanzį, kuris RUS) Oeno nuo kaktos retus 
plaukus ir ėmė pašaipiai laukti. 

— Sėskis gi, Zigil — sušuko Klasas, 

— Na, o ką dabar pasakysi? 

— Reikšminga, — tariau aš,— visa tai labai reikšminga. 

— Tik ne man. 

— Tiktai stebiuosi, — tariau aš, — kad jūs, kai kalbama apie 
senį, ničnieko daugiau nežinote, kaip tik tapnojimą per peti: 
pasipūtimą ir panieką. Jūs atrodote sau kur kas pranašesni, bet 
pasakysiu tau, jis jau seniai tai žinojo, matė, mokėjo. 

— (Gali man nepasakoti, kas yra Nansenas. 

— Bet man regis, kad tu žinai dar ne viską. 

— Paklausyk kaip reikiant, vaikuti — tarė Hanzis.— Tavo 
Nansenas kaip tik yra toks tipas, kurį aš laikau nelaime: folk- 
loriniai motyvai, ar ne? Aiškiaregystė tr politika. 

— Jam buvo uždrausta tapyti, — tariau aš, — tur būt, nežinai, 
kad jam buvo uždrausta tapyti; šimtai jo paveikslų buvo sunai- 
kinti. 

— Tas man ir yra mįslė, — tarė Hanzis. | 

— Ar tai nebyloja jo naudai? — paklausiau aš.— Bet juk ir 
tu pats puikiausiai viską supranti. 

— Šiaip ar taip,— tarė Hanzis,— suprantu viską, kas man 
svarbu; pavyzdžiui, nutuokiu, kuo tu man nepatinki. 

— Taip pat ir aš, bet vieno aš nesumoju: kodėl jūs taip leng- 
vinate savo uždavinį. Smerkiate jį, o nė kiek nesistengiate jo 
suprasti. 

Aš galėjau jam daugiau pasakyti ir norėjau daugiau pasa- 
kyti, bet nesuspėjau: vikriau, negu galėjai tikėtis, Hanzis pakė- 
lė kelį ir dėjo man į papilvę; nuo staigaus smūgio aš susiriečiau 
nelyginant jo pranašas pajūryje ir, kol susilenkęs galvojau, kas 
čia atsitiko, jis trenkė man dar du gerai apskaičiuotus, tegu ir 
ne per baisiausius, užtat tiksliai nutaikytus smūgius, vieną iš 
apačios, tiesiai į pasmakrę, o kitą į sprandą, ir, taip sakant, pa- 
tiesė mane ant grindų. 

Raudonos dėmės — atsimenu, kad, kai aš griuvau, prie manęs 
šokinėdamos ėmė slinkti raudonos dėmės, pažinau, kad tai rau- 
donos dviračio padangos skiautelės, kuriomis Hanzis lopėsi gu- 
minius batus, jos, rodės, plaukė iš fono ir sukosi apie mane; 
griūdamas aš girdėjau riksmą, bet nenustačiau, kas rėkė. Šiaip 
ar taip, šnekos pasibaigė, filmas nutrūko, ir Hanzio svetingumas 
pasibaigė, nes, kai atsimerkiau, nebepamačiau pageltusių sienų 
apmušalų Hanzio kambaryje, apmušalų su medžioklės scenomis, 
kuriose pašautos antys krito į meldus; aplink mane buvo tamsu, 
nors į akį durk, ir atsidavė chloru, rodos, chloru. 

Aš gulėjau šezlonge, kojos buvo aptūlotos apklotu. Išgirdau 
Klaso balsą: — Jis miega.— Ir išgirdau Jutos balsą: — Tai tegu ir 
miega.— Ir vėl Klaso balsą: — Grįžkim pas juos.— Jie stengėsi 
išeiti tyliai, tyliai uždaryti duris, bet aš viską girdėjau, ramiai 
gulėjau tamsioje fotolaboratorijoje ir ketinau išeiti neatsisvei- 

kinęs. Ar dabar popietė? Ar vakaras? Kur man eiti? Grįžti į Rug- 
biulį? Gal parsisamdyti į žvejų garlaivį, plaukiantį Grenlandijon? 
Gal važiuoti į Strasburgą ir įstoti į svetimšalių legioną? O galgi 
susirasti tuodu lietpalčius, prisistatyti savo noru ir pirmiausia 
išsiaiškinti, ką jie žino ir ką ketina man daryti? 

Aš gulėjau ir galvojau, svarsčiau ir nagrinėjau savo galimus 
kelius; ypač nuodugniai gvildenau sumanymą zuikiu nusigauti 
į Ameriką, pakeisti ten vardą, sakysim, į Zigą O'Džepseną, užsi- 
dirbti pinigų, atidaryti dailės kūrinių galeriją, suburti aplink 
save jaunus Amerikos dailininkus ir rengti su jais nacionalines 
dailės savaites, kuriose pirmiausia kalbės prezidentas, o paskui 
aš, — ačiū dievui, iš to kultūrinio filmo nieko neišėjo. 

Daug visko apsvarsčiau mintyse ir viską suniekinau; tai 
truko ilgokai, o aš vis nesikėliau, nėjau nei iš fotolaboratorijos, 
nei iš Klaso buto, priešingai, stengiausi negirdėti varvančio 
čiaupo, iš kurio lašėjo per visus mano planus, lašėjo per mano 
galvą, čiaupas vis kažką skaičiavo ir skaičiavo, dėjo į krūvą, 
ir, priėjęs aštuoniasdešimt, užmigau, užmigau neramiu zuikio 
miegu, tikėdamasis, kad tuoj Klasas arba Juta, gal net Hanzis 
ateis Manęs žadinti. 

Ir nepamiršiu sapno, kurį susapnavau toje fotolaboratorijoje. 
Rodos, plaukiu vienas plačia medine valtimi link salelės, gero- 
kai nutolusios nuo mūsų pusiasalio, sėdžiu pagalbinės burės 
ūksmėje, o valtis sklendžia prie mėlynos lėkštos salelės, vos 
kyšančios iš vandens. Ten mano naujoji slėptuvė: Aš pasistačiau 
ją iš Mūrinės bažnyčios griuvėsių, vien tai ir teradau toje ne- 
gyvenamoje saliukėje. Slėptuvė buvo vėsi ir erdvi, jos sąsparos 
užkamšytos. Išlipęs ištraukiu valtį į krantą, dėl viso pikto įkasu 
į Žemę inkarą, pažvelgiu į savo slėptuvę ir matau, kad ją apgulę 
ruoniai. Jie tįso pusračiu saulėkaitoje, jų kailis blizga; pakėlę 
galvas, jie spokso į mane; tarp jų guli ir vienas kitas jauniklis. 
Reikia gultis, pagalvoju ir guluos ant smėlio, pilvu prišliaužiu 
prie ruonių, bet jie nebėga. Šiaip taip prasigavęs tarp jų, įšliau- 
žiu į savo slėptuvę, lengviau atsidūstu, bet tuoj išgirstu šūvį, 
jis pokštelėja jūroje, kulka atsimuša į griuvėsių nuolaužą II 
zvimbdama atšoka. 

Į saliukę plaukia dvi valtys, mažytės valtys be burių, be 
motoro, be irklo, rodos, vielinio suktuvo traukiamos, artėja tie- 
siai prie salos, galėjai pamanyti, kad jos rieda bėgiais. Valtyse, 

išsitiesę, keistai sustingę, nusitaikę šautuvus, stovi du vyrai: 
vienoje — mano tėvas, Rugbiulio policininkas, o kitoje — Mak- 
sas Liudvigas Nansenas, dailininkas. Sapnavau, kad jie medžioja 
ruonius; jie šaudo plaukdami, blyškūs, dekoratyvūs dūmų de- 
besėliai kabo prie jų šautuvų vamzdžių. Pokštelėjus pirmam 
šūviui, ruoniai vargais negalais patraukia prie vandens; kai- 
menė čia sklaidosi, čia vėl sujudusi brukasi į krūvą, suka į pie- 
tinį saliukės kraštą, plaukmenimis velka savo kūnus pro mano 
slėptuvę, plaukmenys plaka smėlį, kaimenės vadovai loja ir įspė- 
jamai urzgia, aš puolu lauk, bet šūvis priverčia mane griūti 
žemėn, ir kartu su bėgančia kaimene šliaužiu link pietinio kran- 
to. Ruoniai greitesni už mane, net jaunikliai greitesni ir mane 
aplenkia, bet aš nepasiduodu, šliaužiu paskui juos smėliu, per 
smiltlendres, per pašautus ruonius ir matau, kad pirmutiniai jau 
pasiekė krantą, šoka į vandenį, grimzta. 

Aš šliaužiu per lėtai, perdaug nerangiai ir negaliu suspėti 
su kaimene ir nusigauti ligi pietinio kranto, atsilieku vis labiau 
ir labiau, mano jėgos baigiasi, veltui bandau pakilti, ir net tada, 
kai valtys pasiekia krantą, man nepavyksta atsistoti ant kojų. 
Juodu abu sykiu iššoka iš valčių, pasitaria, ištiesia tinklą ir, 
paėmę už sparnų, ima traukti jį žeme tiesiai ant manęs; abu 
juodu vilki šviesiaissžietpalčiais. 

Aš ropoju, šliaužiu, rangausi smėliu, mano pėdsakas beveik 
nesiskiria nuo pėdsakų, ruonių paliktų. Truputį pasistengę, kelis 
žingsnius pabėgėję, tėvas ir dailininkas pasiveja mane ir užmeta 
ant manęs tinklą, juokdamiesi jie vis labiau jį sutraukia ir su- 
kasi juokdamiesi apie mane, vis žiūrėdami, kad sėdžios anga 
būtų prieš mano veidą; plonas medinis lankas ragino, siūlė pa- 
siduoti, kvietė: — Lįsk gi, lįsk! — lankas raičiojosi ir šokinėjo 
prieš mane, o štai dar jie pasilenkė prie manęs, ėmė ploti, nepa- 
sakysi, kad nedraugiškai, man per petį, lyg kantrūs tramdytojai 
rodydami į siaurėjančiė sėdžią: — Allez, allez hopp! 

Aš, tiesa, nešoku, bet pagaliau įsibruku pro lanką, nušliaužiu 
ligi užmegzto sėdžios galo ir tuoj pajuntu, kad jie mane kilste- 
lėja, tinklas įsiveržia man į odą, prieš mano akis ima piapkŲ ir 
siūbuoti smėlis... Ž 

— Zigis Jepsenas? 

— Taip, — atsiliepiu aš, 


381 


— Eisit su mumis! — Saulė krito ir apakino mane.—- Uždek 
šviesą! — Blykstelėjo siaura mėlyna šviesa, kažkas atitraukė 
užuolaidą, kažkieno balsas tarė: — Ponas dar nepabudęs kaip 
reikiant.— Kažkas mane pakėlė, nuvyniojo nuo kojų apklotą. Aš 
ištiesiau ranką ir paliečiau lietpaltį.— Tai iš tikrųjų fotolabora- 
torija,— tarė balsas, o kitas atsakė: — Tad žiūrėk, kad neap- 
šviestum vyruko. 


19 
Sala 


Tenai, ant kalvos, priešais mėlyną direkcijos pastatą, ir šian- 
dien tebestovi namas, kurį mes vadiname naujokynu. Įsivaizduo- 
kite žemą vienaaukštį medinį namą, po kiekvienu langu paka- 
binkite po dėžutę su gėlėmis, leiskite plaikstytis vėjyje baltai ir 
raudonai languotoms užuolaidoms, durys atlapos, šviesaus kori- 
barėlio. Kas dar? Įsivaizduokite aštuonis kambarius, užimtus 
„naujokų“, barkasu atgabentų iš Hamburgo. Aš gyvenu septin- 
tame kambaryje, kartu su Kurtchenu Nikeliu, kuris vakar, ne- 
apykantos pagautas, sudirbo į šipulius čia visą apystatą. Jo plau- 
kai juodi, vilki jis juodais marškiniais, ant krūtinės atsagstytais; 
šiuo metu jis guli lovoje, lyg akmeniu pavirtęs, tas buvęs artis- 
tas, specialybė — jėgos numeriai. Ar jis klausosi? Ar klausosi, 
kaip ir aš, ką šneka direktorius Himpelis, su užsienio psichologų 
delegacija įžengęs į naujokyną ir kambarys po kambario aiški- 
nantis naujos auklėjimo sistemos pranašumus ir pavojus? Aš 
stoviu šalia savo lovos ir rūkau, atsirėmęs į sieną. Už lango eina 
būrys sunkiai auklėjamųjų vaikinų su darbiniais drabužiais; 
užsidėję ant peties šakes ir lopetas, jie niūriai traukia į laukų 
darbus; kai kurie žvilgčioja į mūsų namą, šnekasi, juokiasi. 

Direktorius Himpelis sako: 

— Tai šliuzas, jei taip galiu pasakyti, tas naujokynas atlieka 
šliuzo funkciją. 

Vienas iš psichologų (skeptiškai): Jei aš gerai suprantu, 
jaunas nusikaltėlis čia paruošiamas kalinimui? 

Himpelis (ligi šiol kalbėjęs labai sklandžiai, ima dirbtinai 
kapoti sakinius): Tai galima pavadinti ir barokamera, ir nuožul- 
nia plokštuma. Kad jauno nusikaltėlio. atsidūrusio naujoje pa- 
dėtyje, neištiktų šokas, jis, taip sakant, pamažu pratinamas prie 
kalėjimo aplinkos. Mes palengviname jam tą perėjimą. Aš jau 
sakiau: jis, tiesa, čia neranda tų laisvių, kurias turėjo už šių 
sienų, bet kai kurios laisvės, tegu ir mažutės, jam išlieka. Jis 
gali rūkyti, klausyti radiją, pusę dienos veikti ką tinkamas, be 
to, laisvai vaikščioti po visą salą. 

Psichologas: O ilgai jį čia laikote? 

Direktorius: Tris mėnesius. Vaikinai, atsiunčiami mums jau 
nuteisti, naujokyne laikomi tris mėnesius. Ligi šiol toks laips- 
niškas parengimas kalėjimo režimui visai pasiteisino. 

Kurtchenas, staiga pabudęs, šoka iš lovos, su neapykanta 
spokso į mane: 

— Kur jie? Kur tie kiaulės? 

Aš: Ar negirdi? Penktame. 

Kurtchenas (priėjęs prie manęs, šnibžda): Sveikink save! 
Girdi? Gali pasveikinti savel 

Aš: Kokia proga? 

Kurtchenas (eina prie lango, greitai apsigręžia, įsikimba 
abiem rankom į palangę, atsiremia į ją nugara): Tu viską ma- 
tysi, mažyti, tu būsi publika, kai aš vieną iš jų sudorosiu. Smur- 
to veiksmai — štai už ką jie mane čia įkišo,— smurto vartojimas 
dvidešimt septyniais atvejais. Dabar tegu patys pamato, kaip 
aš vartoju smurtą. 

Direktorius Himpelis (gretimame kambary): Taip ir yra, ne 
visi tiek pat laikomi naujokyne. Mes turim parengę specialią 
laipsninę sistemą, kuria pasinaudodami sprendžiame, kiek laiko 
čia kuris turi išgyventi. į 

Kurtchenas atsisagsto kelnes, pasigraibo kairės šlaunies vi- 
dinėje pusėje, kažką atriša, išsitraukia peiliuką su odine makš- 
tele. 

Aš: Nepaikiok. 

Kurtchenas (su neapykanta): Jei ne prokurorą, tai bent vieną 
iš jų! Visi jie vieno galo, supranti? Jie mūsų neapkenčia. Pa- 
vydi, kad mes jauni. 

Aš (raminamai): Įsikišk peilį; kas žino, kam jis čia dar gali 
tau praversti. 

Kurtchenas (tartum teisindamas savo neapykantą): Jie leidžia 
į kelnes prieš mus, jie nenori suprasti mūsų. 

Direktorius Himpelis (gretimame kambary): Lengvesniais 
atvejais užtenka šiame šliuze palaikyti dvi savaites. Kaip jau 
sakiau, laikymo ilgumas pareina nuo psichinio jautrumo. Per- 
kėlus paskui į kalėjimo režimą, nesusipratimų beveik nepasi- 
taiko. Nesusipratimų vengiame, o jei jų atsitinka,— tai tik Čia. 

Kurtchenas (toliau teisindamas savo neapykantą): Nė vienas 
iš tų šunskumpių net nemėgina mūsų suprasti. O aš va koks: 
jei kas per daug nespokso į mano ineigaitę, jos neliečia, tas 

gali manęs nebijoti. Na, o jel kas neatplėšia nuo jos veizolų 
arba kimba prie jos, tada man kažkas trūksta širdyje. Aš to ne- 
pakenčiu, supranti? Aš prieinu prie tokio tipelio ir mandagiai 
prašau atstoti nuo mano mergaitės, jei jis nenori užsidirbti per 
marmūzę. Vieni tai įsideda į galvą, kiti ne. Ir tai, kad aš imu 
ginti savo teises, tie kiaulės vadina smurtu. 

ten parodysiu jums šį tą ypatingo: jauną meno vertybių vagį, 
kuris taip pat neblogai nusimano apie tapybą. 

Jozvigo balsas (tyliai): Tai septintame, ponas direktoriau. 

Direktorius Himpelis: Taip, na, tada, vieną kambarį pralei- 
dus. O ką šiuo metu turim šeštame? 

Jozvigas: Atentatininką ir Rosbachą. 

Aš (pamažu einu prie Kurtcheno): Įsikišk peilį. 

Kurtchenas (grasina): Nė iš vietos! 

Aš (sustoju): Jei tu tai padarysi, niekad iš čia neišeisi. 

Kurtchenas (juokiasi): Aš nė nenoriu iš čia išeiti, supranti? 
Aš tik noriu tiems ponams ką-ne-ką įrodyti, o kas bus po to, 
man vis tiek. 

Aš: O jei tu užpulsi niekuo nedėtą žmogų? 

Kurtchenas: Tokių, kur niekuo nedėti, tarp jų nėra, visi jie 
to paties raugo.. Užuot davę mums šventą ramybę, uždarę mus 
kaip reikiant, jie daro iš tos salos maniežą, o iš mūsų — cirko 
arklius... Ir iš tavęs, mažyti, ir iš tavęs daro cirko arklį. (Įtariai.) 
Kiek jie tau užkrovė? 

Aš /vis artėdamas prie jo): Trejus metus — kaip nepilna- 
mečiui. 

Kurtchenas: Vogei automobilius? 

Aš: Kas tau šovė į galvą? 

Kurtchenas (niekinamai mostelėjęs ranka): Ar tik ne tavo 
snukį aš mačiau laikrašty? 

Aš: Paveikslus, paveikslus aš slėpiau į saugią vietą, tik tiek. 

Kurtchenas (nieko nesupranta): Paveikslus? 

Direktorius Himpelis (su delegacija išeidamas į koridorių): 
Žinoma, ir kaliniams mes turim įvedę pakopų sistemą, sakysim, 
pirmoji pakopa kalėjime nedaug tesiskiria nuo režimo naujoky- 
ne, kurį dabar apžiūrime. 

Vienas iš psichologų: Jei neapsirinku, visa auklėjimo siste- 
ma čionai yra šliuzo pobūdžio? 

Direktorius Himpelis (džiaugdamasis, kad jis taip gerai su- 
prastas): Iš tikrųjų į viską mes čia žiūrime kaip į pereinamąjį 
etapą. Jaunas kalinys iš pat pradžių pajunta, kad šita padėtis 
yra laikina. 

Kurtchenas (galais pirštų pro mane eina prie durų, pasilen- 
kia, klausosi, viena akimi stebėdamas mane, šviesa krinta jam 
ant plaukų, šviesa atsimuša nuo trumpos jo peilio geležtes, juo- 
dos kelnės aptempia jam šlaunis, ant batų aukštų kulnų žvilga 
dekoratyvinių vinelių sidabrinės galvutės, laisvosios rankos pirš- 
tai greitai juda, lyg stengdamiesi kažką nustverti): Eina į šeštą 
kambarį. 

Aš: Paslėpk peilį! 

Kurtchenas: Nekišk savo nosies, aišku? Jei nori, gali tą laiką 
pabūti išvietėje; kaip tik gera proga. 

Aš: Jie tave sudoros, jie tave sudoros kaip šiltą vilną, jei tu 
taip padarysi. Nebūk kvailas. 

Kurtchenas (su neapykanta): Jie jau sudorojo mane, tie kiau- 
lės; jie perskyrė mane su mano mergaite, ji net rankos man ne- 
padavė, kai mane nuteisė. 

Direktorius Himpelis su delegacija dingsta šeštame kamba- 
ry, jų balsų nebegirdėti. 2 

Aš (įjungiu radiją): Gal sutikim juos su muzika? 

Kurtchenas (piktai): Tuoj išjunk tą dėžę. 

Aš (išjungiu radiją): Tu sudergsi sau viską, jei taip padarysi. 

Kurtchenas: Tu nepastebėjai dar, tur būt, mažyti, kad jie 
jau seniai mums viską sudergė. Būlum paklausęs prokuroro: 
jis, Matai, norėjęs apsaugoti nuo manęs visuomenę. Visuomenės 
labui jis reikalavo teisės mane izoliuoti. Vadinasi, tetos Luizos 
ir dėdės Vilhelmo vardu jis mane čia ir įkišo. 

Jis žaidžia su peiliu, mėtydamas jį į orą ir labai vikriai gau- 
dydamas; paleidžia jį kaip propelerį į palubę ir, žengęs atgal, 
žiūri, kaip peilis įsminga į grindis. 

Aš: Pagalvok, ką pasakys tavo senutė. 

Kurtchenas: Jei tu turi galvoj mano mamą, tai ji plaukioja 
jūra, karo metu, matai, ji buvo antra moteris radistė vokiečių 
laive. 

Aš: O tavo tėvas? 

Kurtchenas: Aš juk tavęs nekamantinėju, tad ir tu tokius 
klausimus pasidėk sau. (Eina prie atdaro lango, kur dėžėse auga 
snapučiai, ir trumpais, taikliais peilio kirčiais nukapoja nuo 

kelių stiebų lapus ir žiedus. Kalba, žiūrėdamas pro langą.) O 
kas per paveikslai? Iš muziejų? O gal merginų nuotraukos? 

Aš: Buvo ir tokių, iš kurių tu galėtum ištisus metus gyventi, 
aš tik padėjau juos į saugią vietą. 

Kurtchenas (šoka prie durų, pasilenkia): Ateina! 

Aš: Tik nepaikiok! 

Direktorius Himpelis koridoriuje: Ir šio naujokyno dėka mė- 
ginimai pabėgti smarkiai sumažėjo; pasitaiko kokius aštuonis 
kartus per metus. Ir bėga dažniausiai tie patys kaliniai. 

Prie mūsų durų artėja lėti žingsniai, Kurtchenas pasitraukia, 
nuleidžia ranką su peiliu ir dėl visa ko sviedžia man įspėjamą 
žvilgsnį: 

Aš (stovėdamas prie atdaro lango): Nedaryk to, tu beprotis! 

Kurtchenas (piktai): Užsičiaupk. 

Durys pamažu atsidaro, Kurtchenas pasitraukia iš lėto, pasi- 
gūžia prieš šuolį. Įeina-Jozvigas, prisideda pirštą prie lūpų, nori 
mus tinkamai nuteikti, įspėti, paruošti, jo žvilgsnis įsminga į 
mane, aš žaibo greitumu nukreipiu jį žvilgsniu ten, kur stovi 
Kurtchenas, gal ir sušunku, nežinau, tylus mano šūktelėjimas, 
negirdimas koridoriuje, priverčia Jozvigą reaguoti, jis tartum 
sumažėja ir susikūprina, šiaip ar taip, susilenkia per klubus, 
atkiša savo ilgas rankas lyg kečo imtynėse, pasirengia gintis, 
Kurtchenas, užsimojęs peiliu, šoka prie Jozvigo, aš dviem šuo- 
liais atsiduriu prie jo, ne, stoviu kaip stovėjęs prie lango ir ke- 
tinu padėti Jozvigui, jeigu jam prireiktų, dviem šuoliais galė- 
čiau atsidurti prie jo. 

Nei riksmo, nei aimanų. Kurtchenas tylomis puola, Jozvigas 
tylomis ginasi. Išsitiesęs šuolyje Kurtcheno kūnas. Apskaičiuota 
Jozvigo parengtis. O dabar momentinė nuotrauka užfiksuoja, 
kaip Jozvigas skiausčia ranka suduoda iš apačios Kurtchenui 
per ranką, tuoj ji išlėks į viršų, pirštai išsiskės, peilis išlėks į 
palubį. Taigi Jozvigas muša, Kurtcheno ranka išlekia į viršų, jis 
pats pasisuka, peilis krinta ant grindų, prie Jozvigo kojų. Kurt- 
chenas pasigūžęs su neapykanta žiūri į Jozvigą, lenkiasi pasi- 
imti peilio, Jozvigas stato ant jo koją. 

Jozvigas (susirūpinęs): Tau dar maža? Negi tu toks kieta- 
galvis? 

Kurtchenas (susiėmęs už skaudamos rankos, slopiu balsu): 
Kitą kartą, palauk, kitą kartą aš tau parodysiu. 

Jozvigas (atitraukia koją nuo peilio): Pasiimk. Pamėgink 
dar kartą. (Pasitraukia, taip sakant, kviesdamas pasiimti peilį; 
Kurtchenas duodasi apgaunamas, jis pasilenkia, ranka siekia 
peilio, bet Jozvigas užmina jam ant rankos. Kurtchenas pašo- 
ka. Jozvigas paima peilį ir įsikiša į kišenę. Kurtchenas nusver- 
da prie lovos, krinta į ją, ima pūkštytis ir trintis ranką.) 

Jozvigas: O dabar, tur būt, tau užteks. 

Kurtchenas (šnypščia): Palauk tu man, šunsnuki! 

Į kambarį įeina septyni psichologai iš penkių šalių, paskui 
juos su striuke ir golfo kelnėmis įžengia direktorius Himpelis, 
spinduliuodamas žvalumu ir auklėjamuoju smagumu. Psicholo- 
gai dairosi po kambarį ir žiūrinėja mus kaip kokius baldus. 

Jozvigas (Kurtchenui, geraširdiškai): Gal atsikelsi? 

Kurtchenas: Papūsk tu man! 

Jozvigas: Čia yra direktorius. 

Kurtchenas: Tegul jis man dukart papučia. 

Direktorius Himpelis ir psichologai susižvalgo, jų žvilgsniai 
parodo šiokį tokį mokslininkų susijaudinimą, jų veiduose pasi- 
mato ne apmaudus nustebimas, o staigus susidomėjimas. 

Himpelis (Jozvigui): Ar čia kas atsitiko? Kas nors ypatingo? 

Jozvigas: Nemanau. (Mostelėja galvą į Kurtcheną.) Gal pa- 
statyt jį ant kojų? Jei norit, aš bematant išmokysiu jį manda- 
gumo. 

Himpelis (numoja ranka): Ačiū, mielasai Jozvigai, nereikla. 
Mes ir patys kaip nors rasim tvarką. (Prieina prie Kurtcheno 
lovos, psichologai sustoja pusračiu apie jį.) Mes juk suprantame 
jus, ponas Nikeli, kiekvienam iš mūsų pasitaiko prastos nuotai- 
kos valandėlių, bet mes vieni kitiems reikalingi, bemaž pasa- 
kyčiau: turime vieni kitiems padėti. 

Kurtchenas (spausdamas savo ranką): Nešdinkitės iš čia ir 
atstokit nuo mano galvos su savo pliurpalu. 

Vienas iš psichologų: Jusupovo neapykantos faktorius, mano 
manymu. 

Himpelis (vis taip pat maloniai): Žinoma, mes čia neužtruk- 
sim. Bet gal pirma padarysit man vieną paslaugą. Šitie ponai 
užsieniečiai norėtų sužinoti, kaip jūs čia patekote. 

Kurtchenas: Visa tai jūs seniai žinot. Parodykit tiems tipams 
protokolus, ir tiek, 

Himpelis: Bet iš jūsų, ponas Nikeli, iš jūsų tie ponai norėtų 
tai išgirsti. Beje, aš sakysiu jums „tu“, taip aš sakau visiems 
auklėtiniams. 

Kurtchenas: Man nusišvilpt, kaip jūs man sakysit! 

Himpelis (atkakliai): Na, kodėl, tavo nuomone, tu čia atsi- 
dūrei? 

Kurtchenas (apsiverčia aukštielninkas, spokso į lubas, pūkšto 
savo ranką): Todėl, kad baisiai mėgstu mažus vaikus ir jau 
pusryčiams suraitau po vaikutį. 

Himpelis (nepiktai, taip, lyg ir tokiu atsakymu būtų paten- 
kintas): Na, o be to? Juk tai ne vienintelė priežastis. 

Kurtchenas (ramiai): Be to, todėl, kad mane vemt verčia nuo 
senų skrabalų ir niurzgių bobšių. Aš net įsteigiau tokią drau- 
giją. 

Himpelis: Kokią draugiją? 

Kurtchenas: Senų skrabalų ir niurzgių bobšių naikinimo 
draugiją. 

Vienas iš psichologų: Anomalus agresyvumo koeficientas. 

Antras psichologas (pasilenkęs prie Kurtcheno): Įsivaizduoji 
esąs stiprus Žmogus, a? Visi dreba prieš tave, a? Jei tu išties 
jautiesi toks stiprus, ateik rytoj į sporto salę, užsimausim bokso 
pirštines. Tada pamatysim, katras katram snukį sumalsim. 

Kurtchenas: Prapulk iš akių, dėduk. Ir žiūrėk, kad tau spa- 
liai nepradėtų byrėti iš kelnių. 

Himpelis: Mielasai Kurtai Nikeli, juk kalbi tu ne su priešais. 
Mes norim tau padėti. Bet kad galėtume tau padėti, pirmiausia 
turim tave suprasti. 

Jozvigas: Gal padėti jam atsikelti, ponas direktoriau? 

Himpelis: Nereikia, tegu sau ilsisi. 

Kurtchenas: Daugiau nebeturiu apie ką kalbėti. Man užteks 
per akis. Jei norit, kreipkitės va į šitą. (Parodo nykščiu į mane.) 

Himpelis: Gerai, mes dar ne sykį turėsim progą pasišnekėti. 
(Jis pasisuka į mane, psichologai apie kažką gyvai šnibždasi 
angliškai, jų nuomonės apie Kurtcheną, atrodo, nesutampa, jiems, 
matyti, knietėjo dar kai ko paklausinėti, tačiau direktorius Him- 
pelis beveik draugiškai paduoda man ranką, tad ir visi atsigrę- 
žia ir susidomėję apstoja mane.) 

Himpelis (kreipiasi į mane): Vadinasi, tu mūsų ekspertas 
dailės klausimais. 

Jozvigas (įsiterpia): Zigis Jepsenas, ponas direktoriau. 


Himpelis: Taip, taip, aš pažįstu poną Jepseną ir Žinau Jo isto- 
Iiją. Bet gal jis pats turės noro papasakoti tiems ponams, kaip 
Jis pakliuvo čia. Pas mus. 

Jozvigas (tyliai): Atverk burną, o jei ne, susipyksim amžiams. 

Aš (gūžtelėjęs pečiais): Ką gi jūs norit iš manęs išgirsti? 

Himpelis: Aš jau sakiau, papasakok, kaip čia patekai. Mes 
norim tai išgirsti iš tavo paties Jūpų. 

Aš: Dėl paveikslų, aš siėpiau paveikslus, kuriuos medžiojo 
mano tėvas. Tai ir visa pasaka. 

Psichologai suklūsta, ima linkčioti kits kitam, vienas išsi- 
traukia užrašų knygutę ir pieštuką. 

Himpelis (kantriai): O kodėl tavo tėvas medžiojo tuos pa- 
veikslus? Kaip tau atrodo? 

Aš (žiūrėdamas į Kurtcheną, kuris abejingai guli lovoje): Iš 
pradžių tarnybos verčiamas. Iš Berlyno atėjo draudimas piešti 
dailininkui Nansenui, ir tėvas turėjo pranešti jam apie tą drau- 
dimą, taip pat ir prižiūrėti, ar dailininkas jo laikosi. Jis buvo 
kaimo policininkas Rugbiulyje. O paskui jau nebegalėjo liautis. 
Visa kita jūs žinote. 

Vienas iš psichologų (norėdamas įsitikinti): Maksas Liudvi- 
gas Nansenas? : 

Antras psichologas: Ekspresionistas? 

Himpelis: Vadinasi, tavo tėvas, Zigi, būdamas policininkas, 
tarnybos verčiamas, turėjo prižiūrėti, kaip dailininkas laikosi 
draudimo piešti. O kai draudimas nebeteko galios, sakai, jis Ir 
toliau persekiojo dailininką. 

Aš: Galiausiai jam tai virto manija, kaip virsta manija vi- 
siems, kurie nieko daugiau nenori žinoti, kaip tik savo pareigą. 
Pagaliau iš to įsivarė ligą, jei ne blogiau. 

Vienas iš psichologų: Jei ne blogiau? 

Himpelis: Ar tavo tėvas konfiskuodavo paveikslus? 

Aš: Konfiskuodavo, degindavo, naikindavo, darydavo, ką tik 
nori. Niekas negalėjo nuo jo pasislėpti. 

Himpelis: Bet gal pereikim prie tavęs. Vadinasi, tu slėpei 
paveikslus nuo savo tėvo. Kaip tai darei? Papasakok gi mums, 

Aš: Tai prasidėjo nuo gaisro malūne. Aš turėjau slėptuvę 
malūne, ir viskas sudegė. Visos mano kolekcijos. Paveikslai, 
raktai ir spynos. Tada viskas ir prasidėjo. Ir pats nebeatsimenu: 
aš Žiūrėjau į paveikslą ir staiga pastebėjau, kad jame kažkas 

juda, paveikslo gilumoje įsiplieskė liepsnelė, tikra liepsnelė, ir 
aš tiesiog turėjau kažką daryti. 

Pirmasis psichologas: Kryptinga obsesija, a? 

Antrasis psichologas: Haliucinacinė apsauginė reakcija. 

Aš: Taip ir buvo: pamatydavau, kad paveikslui gresia pavo- 
jus, ir aš slėpdavau jį į saugią vietą. Žinoma, ir jūs būtumėt 
taip pat darę. Po malūno gaisro įsitaisiau naują slėptuvę — mūsų 
palėpėje, ten aš ir nešiau paveikslus. Bet jis ją surado. Jis tol 
mane sekė, kol vieną gražią dieną aptiko paveikslus. Tada jis 
ir sučiupo mane. . 

Kurtchenas (iš lovos): Suėst tau reikėjo juos, stuobry tu! 

Himpelis (ramindamas): Bet juk tavo tėvas tik atliko savo 
pareigą. 

Aš: Jis norėjo įkišti mane į kalėjimą. Taip ir padarė. Ir jeigu 
jūs norit žinoti, kaip aš čia atsidūriau... 

Direktorius Himpelis (karštai): To mes tave ir prašome. 

Aš (iš lėto einu prie Kurtcheno, sėduos ant jo lovos): Tai 
aš galiu jums pasakyti, net labai tiksliai pasakyti: aš čia sėdžiu 
už savo senį, Rugbiulio policininką. Taip pat jaučiu, kad ir Kurt- 
chenas čia sėdi už kažką kitą, už kokią tetą Luizą ar dėdę Vil- 
helmą. Galimas daiktas, kad visi vaikinai čia atlieka bausmę už 
ką nors kitą. Sunkiai auklėjami paaugliai — tokią etiketę jie 
mums prilipino teisme, ir čia tai mums kalama kiekvieną dieną. 
Gal būt, kai kuriuos iš mūsų tikrai sunku auklėti, nesiginčysiu. 
Bet aš norėčiau šio to paklausti: kodėl nėra tokios salos ir tokių 
pastatų sunkiai auklėjamiems seniams? Argi jie nereikalingi 
auklėjimo? 

Kurtchenas (su įniršiu): Tokios salos, kad jie sutilptų, nė 
nerasi. 

Aš: Kada gi, tikrai sakant, baigiasi auklėjimas, norėčiau p2- 
klausti. Sulaukus aštuoniolikos metų? Ar dvidešimt penkerių 
metų? 

Himpelis (karštai pritardamas): Vykęs klausimas. Nieko ne- 
prikiši. 

Aš: Bet juk čia mums pučiama migla į akis, bet, gal būt, ir 
vis! patys sau pučia miglą į akis. Aš jau neklausiu, kiek nešva- 
rios sąžinės žmonių čia laisvi vaikštinėja. 

Vienas iš psichologų: Nukrypusi agresija, a? 

Aš: Patys nelinkę savęs teisti, tad siunčia čionai kitus — 
įaunimą. Vis palengvėja širdis. Paprastas daiktas: nešvarią są- 

žinę sodlna į barkasą Ir veža čia, o paskui vėl galima su pasi- 
gardžiavimu pusryčiauti lr vakarais siurbsnoti grogą. 

Himpelis (su įkarščiu, bet skeptiškai): Dabar tu daraisi ba- 
nalus, Zigi. 

Aš: Tiek to, pasakysiu jums, kodėl aš atsidūriau šioje saloje. 
Ogi todėl, kad niekas neišdrįs Rugbiulio policininkui paskirti 
atpratinamojo kurso; jis gali ir toliau būti maniaku ir mania- 
kiškai atlikinėti savo prakeiktąją pareigą. O aš esu čia todėl, 
kad jis jau pasiekė tam tikrą amžių ir taisyti jo nebereikia. Taip, 
jei norit žinoti, aš sėdžiu čia jo vietoje. O gal ir bus iš to kas 
doro: gal būt, pažanga, kurią aš čia padarysiu, ir išeis jam į ge- 
ra. Ką gi, turėkim vilties. Bet tai ir viskas. Tikėti tuo aš negaliu. 
(Pauzė.) 

Himpelis (kostelėjęs): Tavo žodžiai žiaurūs, bet aš tave su- 
prantu. Ką čia kalbėti, suprantu ir tavo nusivylimą. Man patinka, 
kai žmogus išlieja visą širdį. 

Kurtchenas: Tik paklausyk, jis širdies neatskiria nuo tulžies. 
Man visados patiko žmonės, kurie viską supranta ir nieko 
nedaro. 

Jozvigas (Kurtchenui): Tu kalbi su direktorium. 

Kurtchenas: Tai kas? Aš pats sau direktorius. Kad tu žinotum, 
už ką aš atsakau ir kuo turiu rūpintis! 

Jozvigas (truputį grasindamas): Dabar mes dažnokai maty- 
simės. 

Kurtchenas (kreipdamasis į lubas): Dar kartą, be jokios abe- 
jonės. 

Himpelis (Jozvigui): Duokit jam ramybę. Nereikia, kad žmo- 
gus per anksti suirztų. (Psichologams.) Ar kas dar nori ko pa- 
klausti? 

Visi norėtų ko nors paklausti, jie mandagiai žiūri į kits kitą, 
kiekvienas užleidžia pirmenybę kitam, atitinkami galantiški 
mostai link lovos, kurioje guli Kurtchenas ir ant kurios sė- 
džiu aš. 

Pirmasis psichologas (Kurtchenui): Leiskit paklausti: jūs 
augote vienas ar turėjote žaidimų draugų? 

Kurtchenas (valandėlę tyli, paskui su įniršiu): Jeigu jau taip 
norit žinoti, aš augau greta senelių prieglaudos. Mano žaidimų 
draugai buvo seneliai, jauniausias turėjo septyniasdešimt šcše- 
rius Metus, aš jį nudobiau su smėlio kastuvėliu. 

Pirmasis psichologas (su saldžiarūgščia šypsena): Tas klau- 
simas ne toks jau beprasmiškas. 

Kurtchenas: Tikiu. Bet dabar aš pavargęs. Taip pat man dau- 
giau nieko neateina į galvą. 

Psichologas su užrašų knygute (man): Kai kas man dar ne- 
aišku. Jūs sakote gelbėjęs paveikslus, kuriems grėsęs pavojus, 
gelbėjęs nuo ugnies. Ar tai reiškia, kad jūs atmetate to akto 
kvalifikavimą žodžiu „vagystė“? 

Aš (Kurtchenui): Kas čia dabar? Ir mane suėmė nuovargis. 
Gal čia oras kaltas? 

Kurtchenas (pasikėlęs ant alkūnės, psichologui su užrašų kny- 
gute): Dar jums negana? Juk matote, kad vaikutis pavargo. Ką 
dar norit suuosti? Gulkis, Zigi. (Jis priverčia mane atsigulti.) Aš 
tave glostysiu, kol užmigsi. 

Aš: Bet prie mūsų lovos stovi žmonės, Kurtchenai. 

Kurtchenas (pašaipiai): Nebijok, mažyti, tik stovėt jie ir 
temoka. 

Himpelis (gelbėdamas padėtį): Aš manau, ponai, jūs jau su- 
sidarėte tam tikrą įspūdį, susipažinote su svarbiausiais dalykais. 
Jeigu neturite nieko prieš, dar apžiūrėsim aštuntą kambarį. 

Direktorius Himpelis ir psichologai, daugmaž maloniai atsi- 
sveikinę, pasišalina; Jozvigas neabejotinai stengiasi išeiti pasku- 
tinis. 

Jozvigas (susirūpinęs): Iš jūsų aš daugiau tikėjaus. Spektak- 
lis ne per daug pavyko. Bet mes jus perdirbsim, palaukit. 

Kurtchenas: Užsičiaupk — dar dūblius persišaldysi, be to, 
skersvėjis. 

Jozvigas išeina ir uždaro duris, Kurtchenas šoka iš lovos, 
eina prie durų ir klausosi tolstančios delegacijos žingsnių. 

Kurtchenas: Įmerkėm mes čia uodegą atsakančiai. Bet mane 
tu čia matysi neilgai, aš mausiu velniop. 

Aš: Jei pagaus, užsidirbsi aštuonias paras arešto. Taip pasa- 
kyta vidaus tvarkos taisyklėse. 

Kurtchenas: Vadinasi, galima bandyti dul.art per mėnesį. 
Turi cigaretę? 

Aš duodu jam cigaretę, uždegu degtuką, mudu užsirūkom. 

Kurtchenas: Klausyk, mažyti, mums reikia pakliūti į barkasą 
Kaip nors prasigausim į barkasą ir pasislėpsim. 

Aš: Manes nelauk. 

Kurtchenas. Tu, tur būt, išties kuoktelėjęs? 

Aš: Ten aš neturiu kur pasidėti: nei slėptuvės, nei savo kam- 
po. Negi stotyje gyvensi. 

Kurtchenas: Galėsi pas mane likti. Langenhorne mes turim 
užmiesčio sodelį; pavėnėje niekas mūsų tenai neras. 

Aš: Manęs nelauk. Tuo tarpų man pakanka, reikia truputi 
atsipūsti. 

Kurtchenas: Tu, matyt, iš tikrųjų šlapiu maišu treištas. 

Aš: Gal kada vėliau. O dabar... Per daug man kliuvo. Būtum 
pagyvenęs Rugbiulyje, su tais žmonėmis... 

Kurtchenas: O tavo tėvas tikrai faraonas? 

Aš: Jis pribaigė mus, visus mus. Padarė tvarką visame plote 
tarp Rugbiulio ir Gliuzerupo, savo šeimoje taip pat. Tokiam 
sakyti nereikia, ką jis turi daryti. Duok tik jam užduotį, įsikals 
ją į galvą visam gyvenimui. 

Kurtchenas (eina prie lango ir žiūri lauk): Man bloga darosi, 
kai aš visa tai matau: šitą gremėzdą priešais tas dirbtuves, ba- 
rakus. O tie smėlėti laukai. Ir Elbės tokios biaurios niekur nesu 
matęs. Kaip čia gali žmogus išlaikyti? 

Aš: Gal ir gali, jei palygins su tuo, kas buvo. 

Kurtchenas: Kažkoks keistas pusgalvis iš tavęs, kaip matau. 
(Susimąstęs.) Ak, kad būčiau smeigtelėjęs jam tadal' 

Aš: Džiaukis, kad tau nepavyko. 

Artėja žingsniai, atsidaro durys, įeina direktorius Himpelis. 

Himpelis: Kaip gerai, kad jums miegas praėjo, vadinasi, 
man nereikia prikaišioti sau. Norėčiau jums kai ką pasiūlyti. 
Kol gyvenate naujokyne, esate laisvi ir galite pasidairyti po 
salą. Jei norit pasivaikščioti, atsitiktinai turiu truputį laiko. 

Kurtchenas: Ačiū už tokią garbę. Man užtenka ir to, ką 1š 
čia matau. (Man.) O gal tu trokšti iš arčiau susipažinti su sala? 

Aš: Suspėsiu. Nedega. 

Himpelis (sėdasi ant stalo): Šiandien, beje, muzikos diena, 
taigi galit klausyti radiją, kiek tik norit. 

Kurtchenas: Aha, čia tai vadinama muzikos diena. 

Himpelis (guviai ir džiugiai): Priprasit jūs čia. Mūsų saloje 
kiekviena savaitės diena turi savo vardą: pirmadienis — ramy- 
bės diena, mes skaitome; antradienis — švaros diena, apžiūrime 
drabužius ir apavą;: šiandien, vadinasi, muzikos diena; ketvir- 
tadienis — sveikatos diena, sportuojame; penktadienis — susi- 
kaupimo diena, rašomi vokiečių kalbos rašiniai; šeštadienis — 
linksmybės diena, dainuoja linksmas salos choras, kuriam, beje, 

aš diriguoju; tikiuosi ir jus pamatyti chore; ir pagaliau sekma- 
dienis — apmąstymų diena, rašome laiškus, adomės kojines, 
kalbamės. 

Atidžiai žiūri į mus, tarytum reikalaudamas, kad mes tuoj 
džiaugsmingai su viskuo sutiktume. 

Kurtchenas: Vis šis tas, bent jau nėra sušiktos dienos. 

Himpelis (nesutrikęs): Kam pavyksta pakliūti į salos chorą, 
gauna tam tikrų lengvatų; dukart per savaitę jis po dvi valan- 
das atleidžiamas nuo darbo. 

Kurtchenas (man): Skubėk ką nors pądainuoti, mažyti. 

Himpelis (kantriai): O jau pasirinkote darbą? Jūs gyvenate 
viename kambaryje, tad, manau, norėsit ir dirbti vienoj vietoj. 

Kurtchenas: Dirbti? O ką jūs galit mums pasiūlyti? 

Aš: Nuosprendy nė žodžio nėra apie darbą. 

Himpelis (daug žadančiu tonu): Mūsų dirbtuvės duoda progą 
bet ko išmokti; jose dirbti — tikras malonumas. Norėdamas čia 
gali įsigyti specialybę, pasidaryti dailide, šaltkalviu, dažytoju, 
sodininku, bet kuo. Ir siuvėju. Ir suvirintoju. Galite gauti pa- 
meistrio liudijimą. 

Kurtchenas: Su puikiu kalėjimo antspaudu. 

Himpelis: Su antspaudu ir meistro parašu. Egzaminai laiko- 
mi amatininkų organizacijoje. 

Kurtchenas (man): Kaip tu manai, mažyti? Kokią pasirinksim 
specialybę? Jeigu be to neapsieisi? 

Himpelis: mokytis specialybės, žinoma, niekas neverčia. 
Dirbti — kas kita, dirbti saloje privalo kiekvienas. Ir darbo pas 
mus netrūksta. 

Kurtchenas: Artistų jums, tur būt, čia nereikia? Jėgos nu- 
meriai. 

Himpelis (nulipa nuo stalo ir ima vaikščioti po kambarį, susi- 
dėjęs rankas ant nugaros): Jums reikia dar daug ko pasimokyti. 
Ir daug ką suprasti. (Susimąstęs.) Saloje jūsų laukia daug staig- 
menų, ir ne su visomis jūs išsyk sutiksite. Rodos, jūs dar nė ne- 
žinote, koks santykis tarp darbo ir duonos. Niekis. Saloje jums 
bus tai išaiškinta. Suprasit, kad klusnumas būtinas, o vieną gra- 
žią dieną, tikiuosi, pažinsit ir atsakomybės džiaugsmą. Viską, 
ko mums reikia saloje, kuriamės patys: pastatus, įrankius, idea- 
lus, taip, ir idealus. Mes esame bendruomenė, salos bendruo- 
menė, kuri pati sprendžia, ko jai reikia. Gera valia — štai kas 
svarbiausia. Jei jūs pasirengę gera valia taikytis prie salos įsta- 

tymų, jums atsivers nauji keliai. Sunkiausia — pradžia. (Him- 
pelis sustoja prieš Kurtcheną, nužvelgia jį, neskubėdamas įkiša 
ranką į kišenę, pagraibo ir atsargiai ištraukia Kurtchenc peilį, 
apžiūri jį ant delno. Kurtchenas visas išsitempia.) Tavo peilis, 
tiesa? (Kurtchenas siekia peilio, Himpelis atitraukia ranką.) Tu 
juk Žinai nuostatus: ginklų atsinešti draudžiama. O jei kas atsi- 
neša nežinodamas, turi tučtuojau pristatyti į direkciją, ketvir- 
tas kambarys. (Pauzė. Abu tylomis žiūri į kits kitą. Himpelis 
paduoda Kurtchenui peilį, žengia žingsnį atgal.) Nueisi ten, 
dabar. Tučtuojau. Atiduosi peilį ketvirtam kambary, o kvitą at- 
neši man. Eik. (Kurtchenas svyruoja, varto peilį rankose.) Gal 
parodyti tau kelią? 

Kurtchenas su neapykanta žiūri į Himpelį, iš lėto žengia 
prie jo, praeina pro šalį, prie durų dar kartą atsigręžia. 

Kurtchenas: Man jūs nieko nepadarysit, įsidėkit į galvą, 
ničnieko. 

Išeina iš kambario, Himpelis žengia prie lango ir išsižergęs 
stebi Kurtcheną, kol tas dingsta direkcijos pastate, paskui sako 
man per petį: 

Himpelis: Svarbiausia, kaip matai, pradėti, reikia tik pradėti. 
Ir tau, Zigi, aš sugalvojau pradžią. Ką tu manai apie salos bib- 
lioteką? Ją reikia pertvarkyti ir sudaryti katalogus. Knygoms 
bus gera tavo rankose. 

Aš: Tik tiek? | 

Himpelis (niekinamu tonu): Žinoma, gali eiti ir į šluotų dirb- 
tuvę. Mes gaminame visokiausias šluotas. 

Aš: Tad pirmiausia eisiu prie šluotų. 

Himpelis: O kodėl? 

Aš: Nežinau, bet šiuo metu šluotos man artimesnės. 

Himpelis: Gali dar pagalvoti. Pas mus galima ir pakeisti dar- 
bovietę. Jei nori, iš pradžių eik prie šluotų, o paskui eisi prie 
knygų. 

Durys staiga atsidaro, į kambarį įpuola liesas, pažiūrėti bal- 
siai išsigandęs žmogus, mosuodamas sudaužytais akiniais. Tai 
daktaras Korbjunas. Vos gaudydamas dvasią, jis sustoja vidury 
kambario, skleisdamas aplink save pomados kvapą. 

Himpelis: Mielasis daktare Korbjunai, kas čia vėl jums at- 
sitiko? 

Korbjunas: Aš ieškau jūsų, ponas direktoriau. Reikia, kad 
jūs žinotumėt apie tokius įvykius. 

Himpelis: Per visuomenės mokslo pamoką? 

Korbjunas: Per vokiečių kalbos pamoką. Amžinai per vokie- 
čių kalbos pamoką. Aš uždaviau rašinį. 

Himpelis (žiūrinėdamas akinius): Sukulti? 

Korbjunas: Vienam berniukui staiga prasidėjo traukuliai, ir 
jis išvirto iš suolo. Olė Plecas. Aš norėjau jam padėti. Kilo 
tikras maištas. 

Himpelis: Olė Plecas. 

Korbjunas: Jie uždraudė man jį liesti. Jie grūmojo man. Bet 
juk turėjau jam padėti. Ir toj maišaty — štai. (Rodo akinius.) 
Numetė. Sutrypė. Ir turiu manyti — tyčia. 

Himpelis. Išaiškinsim. O kokią temą jiems davėt? 

Korbjunas: Rašinio temą? Labai bendrą, kiekvienas galėjo 
rašyti ką tinkamas: „Tik tas, kas moka klausyti, gali ir įsaki- 
nėti.“ 

Himpelis: Naudinga tema. 

Korbjunas: Du berniukai po pamokos atidavė man tuščius 
sąsiuvinius. Tuodu aš nusiunčiau į direkciją. 

Himpelis: Aš su jais pasikalbėsiu, tuoj pat. (Paduoda man 
ranką.) Greit, Zigi, greit tu rašysi čia savo pirmą rašinį. Ir tu 
geriau tai padarysi, esu tikras. Vadinasi, pranešk man, kaip apsi- 
sprendei. 

Aš: Pirmiausia šluotų dirbtuvė, tai aišku. 

Himpelis ištraukia ranką, išskečia pirštus, atidžiai juos ap- 
žiūrinėja. 

Himpelis: Linkiu, kad sala tau patiktų, o ir tu jai. 

Aš: Pažiūrėsim. 

Abu išeina. Aš užsidegu cigaretės nuorūką, einu prie lango, 
lydžiu abu akimis. Įjungiu radiją. Išklausau pranešimą apie van- 
dens lygį Elbėje ir Vezeryje. Išjungiu radiją ir uždarau langą. 
Guluos į lovą, išsižergiu ir pasibruku rankas po galva. 


20) 
Išsiskyrimas 


Tuo tarpu aš užrakinau savo rašinį. Jau penkias dienas tam- 
siai pilki sąsiuviniai, tvarkingai sukrauti, guli metalinės spin- 
telės kairėje pusėje, spintelė užrakinta, raktas įkištas į odinį 
dėkliuką, plokščias dėkliukas kabo ant virvutės ir trinasi man 
į krūtinę. Jozvigas liovėsi klausinėjęs, kaip man sekasi darbas, 
nežino, ar aš jau pabaigiau, ar tik pasidariau pertrauką, o gal 
nė nenori žinoti, nes tą rytą, kai, metęs akį pro langutį, pamatė, 
kad aš nerašau, kad mano stalas nukraustytas, o išrantyta tabu- 
retė pakišta po stalu, jis, smarkiai atsilošęs ir smakru prilaiky- 
damas atvilko į mano kamerą ištisą baltą bokštą dėžučių nuo 
batų, padėjo šią naštą ant tuščio stalo ir priminė man, kad buvau 
žadėjęs padėti jam surūšiuoti jo senų pinigų kolekciją. 

Vadinasi, ėmėm jo senus pinigus rūšiuoti, lyginti, klijuoti, 
dėlioti į dėžutes, kurias užrašinėjome mėlynu pieštuku ir ener- 
gingomis didžiosiomis raidėmis vertėme kalėjimo kameromis 
ištisoms epochoms — vienos ar kitos valiutos apyvartos perio- 
dams, monetose ir banknotuose atvaizduotiems valdovams ir 
bankininkams, daugiausia barzdotiems, bet visados su pasitikė- 
jimu ir garantija žvilgsnyje. Sutalpinti Jozvigo lobiams iš kai- 
zerinės imperijos, Veimaro respublikos laikų, taip pat iš paskuti- 
nių dvylikos metų užteko po vieną dėžutę kiekvienam laikotar- 
piui, ir tik infliacijos dienų banknotams prireikė pustrečios dė- 
žutės. Atsidėkodamas už talką, Jozvigas padovanojo man pen- 
kiasdešimt milijonų. 

Praėjo penkios dienos, o aš vis dar neatidaviau savo darbo. 
Kartą atsirakinau spintą ir išsiėmiau sąsiuvinius, tai buvo „links- 
mybės“ dieną, kai pas mane pirmą kartą vėl leido lankytis sve- 
čiams ir atėjo Hilkė. Kaip trumpai ji dabar kerpasi plaukus! Ir 
kokia gėla visados jos lūpų kampučiuose! Koks abejingas ir 
apniukęs jos Žvilgsnis — nelyginant apniukusi diena pajūryje 
prie Rugbiulio. Jinai įėjo, padavė man saldumynus, silpnai spus- 
telėjo ranką ir atsisėdo ant taburetės, lygiai taip atsidusdama, 
kaip kad dažnai atsidusdavo sėsdamasi mūsų motina, lėtai ap- 
žvelgė mūsų kamerą ir iš tikrųjų paklausė, ar čia kas nepasi- 

keitę, jai atrodą, kad pasikeitę. Aš nieko neatsakiau, ji pakėlė 
galvą ir, tur būt, pajutusi maro nusivylimą ar apmaudą, pa- 
klausė, ar aš jau toli pasivaręs su savo rašinių, o gal net jau 
atidavęs ir gavęs pažymį. 

Tada aš, vadinasi, ir atrakinau metalinę spintelę, išėmiau 
sąsiuvinius ir sukroviau prieš ją ant stalo. Hilkė padėjo ranką 
ant sąsiuvinių. Išlygino vieną kitą užsilenkusį lapo kampą. Mė- 
singais pirštais paglostė etiketę ir nusišypsojo. Jai prireikė daug 
laiko, įtartinai daug laiko, kol ji atsiskleidė sąsiuvinį — anaiptol 
ne viršutinį — ir ėmė skaityti, bet neatsipalaidavusi, o įtempta 
poza, lyg ketindama tik degustuoti, kad man įtiktų. Ji skaitė, 
suraukusi kaktą, Ir, tik aptikusi ką nors pažįstamo, ką ir ji atsi- 
mena, staiga imdavo tučtuojau padrikai papildinėti, sutikdama, 
kad taip ir buvo arba tik pakartodama: — Ak taip, kirai ir audra, 
daktaro Busbeko gimimo diena, ak taip; Holmsenai, jie jau mirę; 
žmogus su raudonu apsiaustu, ak taip; ir atsimeni tu visus tuos 
vardus; ir dailininkas ant užtvankos per vėją; o Asmusas Asmu- 
senas dabar gyvena Gliuzerupe, ir Adžio ligos nepamiršai; o štai 
ir popietė paplūdimy, ir tavo slėptuvė malūne; o senų vežėčių 
nė būt nebėra, ir Heinis Bunjė emigravo; o kuo tau užkliuvo 
mano kojos; ak taip, Okas Brodersenas, vienarankis laiškinin- 
kas, išėjo į pensiją; o Rugbiulio policininkas — kiek tu čia apie 
jį visko prirašei... Bet ar iš tikrųjų viskas taip ir buvo? Argi jis 
kartais nepapasakodavo mums visokių istorijų? Ir prisimink mūsų 
giedras sausas vasaras. Ir kai motina vežiodavo mus pajūryje su 
pieno vežimėliu. Juk ji būdavo ir kitokia. Ir prisimink, kaip 
dailininkas kartais ištisas dienas burnos nepraverdavo. Ir Rug- 
biulį žiemą, kai užšąla grioviai ir apšarmoja pievos, arba ru- 
denį, kai mes gulėdavome sode ir klausydavomės, kaip krinta 
obuoliai nuo medžių; ir prisimink šiltus vakarus ant užtvankos, 
kai dūzgia karkvabaliai... Bet aš perskaitysiu viską, Zigi, ne 
šiandien, bet gal netrukus. 

Ji grąžino man visą šūsnį sąsiuvinių ir, kai aš juos rakinau, 
pažadėjo ne tik greit ateiti, bet ir lankytis dažnai, o dabar tai 
jau įmanoma: ji galutinai atsisveikinusi su Rugbiuliu ir dar 
šiandien ketinanti eiti į „„Faterlando“ viešbutį ir susitarti dėl 
kelnerės vietos; popiet ten būnanti ir varjetė, o vakarais grojąs 
„Alsterio trio", kitaip sakant, Adžio. HRilkė skubėjo. 

Praėjo penkios dienos, o aš kaip negaliu, taip negaliu atsi- 
skirti su savo darbu. Kartais tykiomis lietingomis savaitėmis, kai 


iš dirbtuvių neišsiverždavo joks garsas, kal barkasas neatvež- 
davo psichologų, kai neskambėdavo dienotvarkės padiktuoti 
švilpukai, komandos ir skubini žingsniai,-- tokiomis dienomis 
kai kada pagalvodavau, kad mane visi pamiršo; man atrody- 
„davo, kad visi numojo ranka į salą, pametė, paliko kirų ir var- 
nų valiai, bet vieną gražią dieną turėjau įsitikinti. kad aš Čia 
ne vienas ir kad kažkas, tegu ir iš tolo, visą laiką mane stebi. 

Šįryt aš visko tikėjausi, tik jau ne to, kad mane kviesis di- 
rektorius Himpelis. 

— Greičiau,— tarė Jozvigas,— šok iš lovos, susišukuok ir 
užsivilk iškilmių uniformą: direkcija tavęs pasiilgo. Ir pasiimk 
savo darbštumo įrodymą. Jis palydėjo mane tik ligi vartininko 
būdelės ir paleido toliau eiti vieną, ir aš, nė kiek neskubėdamas 
su ryšuliuku sąsiuvinių atsidurti direkcijoje, paglosčiau sena- 
toriaus Ribenzamo biustą, paspoksojau pro gilų grotinį virtuvės 
langelį, kol mane nuvijo virėja, reiškusi mums savo jausmus 
tuo ėdalu, kurį mums taisė, ir, susitikęs direktoriaus šunį, drau- 
giškai traukiantį į paupį su kitu, man nepažįstamu šuniu ir tarsi 
varinėjantį su juo kalbas filosofinėmis temomis, paspartinau jų 
žingsnį, apšaudęs juos išmėtytomis aplinkui čerpių šukėmis. 

Nuėjau ne per suplūktą aikštę, bet pro kitą dirbtuvių pusę, 
pro žaliųjų, raudonųjų, baltųjų ir Briuselio kopūstų lysves, atsi- 
dūriau vingiuotame kelyje, vedančiame ne tik prie direkcijos 
pastato, bet ir link prieplaukos pontono. Buvo potvynis, aš užlipau 
ant pontono, kuris, kildamas ir leisdamasis, girgždėjo per savo 
kabamuosius sujungimus ir ne tik judėjo nuo vėjo alsavimo, bet, 
rodės, ir pats alsavo; nepritvirtintas lieptas trynėsi į krantą. 
Trumpos siūbuojančios bangos. Vėjas lankstė ir griozdė meldy- 
ną, kuriame nė rasti nieko negalėjai. Dideliame smėlingame 
lauke buvo deginami bulvienojai, vėjas plakė prie Elbės pilkus 
ir skaudžiai žalius dūmų kamuolius, ir nuo pontono atrodė, kad 
mes savaime plaukiame upe žemyn, visa sala plaukė rūkdama 
pro rudeniškus krantus, varoma bulvienojų laužų ir mūsų noro 
pakeisti prieplauką ir išplaukti į šiltesnius, viltingesnius kraštus. 

Mane užmatė Himpelio sekretorė ir, atidariusi langą, sušvil- 
pė man, ėmė moti ranka, ir aš, pamojavęs jai, nuėjau prie di- 
rekcijos pastato. Laiptinėje, koridoriuose, išvietėse darbavosi 
dažytojai. Vieni plovė sienas, kiti lituojamąja lempa degino 
gausius aliejinių dažų sluoksnius, treti dažė grindjuostes. Dažy- 
tojai balansavo ant pastolių, tupėjo prie slenksčių, trainiojosi 

1pie palanges, čla buvo per keturiasdešimt sunkia! auklėjamųjų, 
orikalbėtų mokytis dažytojo amato. Tarp jų pamačiau Edį Žilų, 
visi kiti man buvo beveik nepažįstami, bet nors aš beveik nė 
vieno iš jų nepažinau, tie vyrukai, rodos, mane pažinojo: jie 
šnibždėjosi, šnypštė, signalizavo kits kitam beldimu, ir tas bel- 
dimas lydėjo mane laiptais į viršų, jie saliutavo man, stuksen- 
dami mentelių, teptukų, šluotų kotais; taip, tai buvo tikras sa- 
liutas, pagerbimas, ir tai tvirtino jų veidai. 

Ką jie sveikino? Vyresnįjį draugą? Pasmerktą atlikti darbą 
už bausmę? Ar ištvermingo užsispyrimo pavyzdį? „Tiems,— pa- 
sakė kartą Jozvigas,— tu esi prieštvaninis žvėris, legenda, gal 
net simbolis: kai jiems riesta, jie lygiuojasi į tave." Šiaip ar taip, 
dažytojai beldė savo saliutą, kol aš pats pasibeldžiau į Himpelio 
duris ir, vos tik įžengęs į jo kabinetą, išgirdau, kaip mentelės, 
teptukai ir šluotos grįžo prie jiems skirtų darbų. 

Himpelis laukė manęs vienmarškinis, su golfo kelnėmis, prie 
jo striukės kuitėsi abi sekretorės — trynė, šluostė, valė terpen- 
tinu. Jis mostelėjo viena ranka į koridorių, kita su širdgėla pa- 
rodė į striukę ir tarė: 

— Dažytojai, juk matei, Zigi, pas mus dirba dažytojai. 

Prie striukės atlapo buvo prisegtas skydelis su jo vardu — 
dir. Himpelis, iš to aš pasidariau išvadą, kad jis jei ir ne tuč- 
tuojau, vis dėlto netrukus rengiasi važiuoti į kažkokį kongresą 
Hamburge. Gal aš neatsisakyčiau prisėsti, išgerti su juo puoduką 
arbatos ir — išimties keliu — surūkyti cigaretę? Aš neatsisakiau. 
Padėjau ant rašomojo stalo sąsiuvinių ryšuliuką, atsisėdau ir 
emiau žiūrėti, kaip jis, plasnodamas rankomis, o ypač pliaukšė- 
damas liežuviu, ragina sekretores, kurios uoliai stengėsi paša- 
linti net menkiausias dėmeles, kaip jis, ritmingai bilsnodamas 
koja, rodo, kad nebeturi laiko, ir kaip pagaliau, traukte ištrau- 
kęs joms iš rankų striukę, pirmiausia užsimeta ją ant pečių. 

— Taigi, Zigi, tu atsisėdai, tuoj gausim arbatos, ji jau užpli- 
kyta, o tuo tarpu pasišnekėkim.— Himpelis ilgai žiūrėjo į mane. 
Pavaikščiojo aplink mane ir apie rašomąjį stalą. Greitai, bet 
energingai pervarė ranka per fortepijono klavišus: pim-pam-pam. 
Ar aš viską pastebėjęs? Ar aš supratęs, kodėl direkcija leidusi 
man taip ilgai rašyti savo darbą, skirtą už bausmę? Ne? Tada 
jis man pasakysiąs. 

Direkcija norėjusi duoti pavyzdį — tai ir svarbiausia,— pa- 
vyzdį, kaip ji vertinanti ir skatinanti iki tam tikros ribos tokį 

atvejį, kai jaunas vyras savo noru apmąsto ir Išanalizuoja savo 
poelgius. Man direkcija leidusi rašyti, nes buvę pripažinta, kad 
aš ketinęs tinkamai atskleisti temą, parodyti, kokios joje slypin- 
čios galimybės. Tiesa, jis, Himpelis, pastebėjęs ir ką kita: jam 
kritę į akis, kad atsiminimai gerokai įwiliojęą mane į spąstus, 
bet jis leidęs nfan pačiam iš tų spąstų išsikilpoti. Negana to, jis 
taip pat pamatęs, kad man skirta bausmė labai kukli palyginti 
su ta bausme, kurią pats sau užsikroviau, išreikalavęs, kad man 
būtų leista pabaigti darbą. Bet dabar užteks. Toliau taip nebe- 
galį eiti. Leistina riba jau pasiekta. 

Ar aš neturįs kokių pastabų? Ne? Jei taip, jis norėtų pa- 
klausti, ką aš pasakysiąs, jeigu jis pasiūlysiąs per dešimt dienų 
palikti salą, visiškai? Pim-pam-pam. Man esąs išrūpintas atlei- 
dimas nuo bausmės, aš galįs keliauti kur tinkamas, nors ir ne- 
įsigijęs jokios profesijos, — tai jis labai apgailestaująs,— bet re- 
zultatai, mano pasiekti tiek šluotų dirbtuvėje, tiek salos biblio- 
tekoje, prašoką vidurkį, tad jis ramia sąžine galįs man išrašyti 
atitinkamas atestacijas. Tai šitaip jau nuspręsta? Taip, ir nu- 
spręsta galutinai, tad jokie atidėliojimai nebeįmanomi. Net ir 
kelioms savaitėms? Net ir' kelioms savaitėms. Bet juk darbas 
dar nebaigtas. Nesvarbu, toks darbas galįs būti baigtas tik sąly- 
giškai, to ir pakanka. Kada man jį atiduoti? Rytoj iš ryto. Ir tai 
jau galutinai nuspręsta? Galutinai, jis lauksiąs manęs aštuntą va- 
landą. Pim-pam-pam. Ar čia visi sąsiuviniai? Taip, bet aš dar 
norėčiau juos pasiimti, juk galima? Savaime suprantama; vadi- 
nasi, ryt aštuoniomis, ir pagalvok, ką turėsi atsakyti mažajai 
komisijai. Atsakyti? Tave paklaus, ką tu ketini veikti paleistas. 
O dabar jis atsiprašąs, jam reikią į miestą, į kongresą, savaime 
suprantama, tarptautinį. 

Kur jau čia bepriminsi žadėtąją arbatą, žadėtąją cigaretę; 
aš pasiėmiau sąsiuvinių ryšuliuką, linktelėjau ir išsinešdinau ir, 
jau per daug nesidomėdamas ir, prisipažįstu, nerodydamas dė- 
kingumo, nuėjau Saliuto gatve, kurią, sutartinai bilsnodami, 
atvėrė man keturiasdešimt sunkiai auklėjamųjų dažytojų. 

Vadinasi, mane paleidžia. Vadinasi, turėsiu atiduoti savo 
darbą, skirtą už bausmę. Kas man dabar belieka? Kas manęs 
laukia? Ko aš dar galiu tikėtis? Greit palikau direkcijos pasta- 
tą, tačiau į kamerą negrįžau, o, rizikuodamas savo pirmalaikį 
paleidimą padaryti abejotiną, patraukiau per suplūktą aikštę, 
pro šaltkalvių dirbtuvę, pro areštinę, kur pamačiau sustingusį 

Olės Pleco veidą. Šįsyk jis sėdėjo ne paprastas aštuonias paras 
už mėginimą pabėgti, o dvidešimt vieną parą: vaikinas iškraus- 
tė rankinuką diplomuotai psichologei, studijų tikslais atvažia- 
vusiai į salą. Paskui nudūlinau prie šluotų dirbtuvės ir atsidariau 
duris. 

Mašinos stovėjo, buvo pietų pertrauka. Kvapai padvelkė į 
mane, pušų medienos kvapas ir klijų kvapas. Štai diskinis piūk- 
las, arba štampuojamosios, frezuojamosios ir gręžiamosios stak- 
lės. Staiga man šovė į galvą mintis: aš sukroviau savo sąsiu- 
vinius į štampuojamąsias stakles, rūpestingai sulyginau, nusta- 
čiau generatorinį agregatą, perstačiau apsauginę svirtelę, pra- 
kirtau viršutiniame kairiajame kampe skylutę šluotkočio dia- 
metro ir įvėriau pro ją virvutę, jos galus sumezgiau, tad sąsiu- 
viniai pakibo ant virvutės nelyginant nudėtos kurapkos. Užsi- 
metęs virvutę ant peties, išėjau iš šluotų dirbtuvės, bulvių lau- 
ko pakraščiu nutraukiau it nerūpestingas medžiotojas į paupį 
ir atsisėdau prie nušutusio saulėje stulpo, prie kurio buvo pri- 
kalta į upę atgręžta įspėjamoji lentelė, pasirašyta jaunimo rei- 
kalų valdybos. 

Aš sėdėjau, rūkiau ir žiūrėjau, kaip plaukia iš Hamburgo 
specialus laivas, kabelinis laivas su įpiautu pirmagaliu. Ką man 
reikės veikti, išėjus iš stovyklos, kurlink keliauti, kur rasti prie- 
globstį? Klasas išvažiavęs, Hilkė išvažiavus — ar tokiu atveju 
begaliu grįžti į Rugbiulį? O jeigu ir pasiliksiu Hamburge, argi 
aš jau būsiu pabėgęs nuo Rugbiulio? 

Tai buvo anglų kabelinis laivas, labai nugrimzdęs į vandenį, 
pilnas prikrautas juodų būgnų. Kokiose jūrose jis nugramzdins 
savo krovinį, kokias šalis sujungs vieną su kita? Mano kabelis, 
aš žinau, visados baigsis Rugbiulyje, bent vienas jo galas visa- 
dos ves į netinkuotą mūrinį namuką, kuriame, jei tik susijungsiu 
su juo, būtinai suriaumos balsas: „Klauso Rugbiulio policijos 
postas.“ Jokie įvykiai, jokie jūros ir žemės drebėjimai nenu- 
trauks šių ryšių, aš esu amžinai prijungtas prie šių vietų. Gali 
gręžtis į šoną, gali užsikimšti ausis — nieko tau tas nepadės, o 
jau apie pabėgimą nėra ko nė kalbėti. Vos tik aš pasiklausau, 
mano ausyse tuoj ima zirzti, braškėti, o kai tik atsiliepia tas 
balsas, išsyk girdžiu gailų kirų kryksmą tolumoje, priešais mane 
atsiveria plati lyguma, viensėdžiai buriasi į vieną daiktą vėjyje, 
ir aš girdžiu, kaip šniokščia putojanti bangų mūša, skalaujanti 
užtūras. Rugbiulis visadą neišvengiamai sų manim, ta vieta, 

kurią aš tiek daug visko klausinėjau ir kuri vis dėlto dar į tiek 
daug klausimų man neatsakė. Negi dabar žmogus imsi ir liau- 
siesi! Ir, klausydamasis beprotiško kirų kryksmo, nepaliaujamo 
bangų ošimo ir vėjo šnaresio mūsų gyvatvorėse, aš kaip nesi- 
liauju, taip nesiliauju toliau klausinėjęs. 

Ir aš klausiu, kas pas mus per audrą į duris beldžiasi arba 
krūpčiojančius dūmų kamuolius iš krosnies verčia; ir aš klau- 
siu, kodėl pas mus taip niekinami ligoniai, o „aiškiaregiai“ su- 
tinkami su šiurpu ir beveik su baime? Kas rūpinasi tamsa. ir 
gėla, kas pelkėje verda purslojantį viralą, miglom pečius gau- 
biasi, kas dūsauja su pastogės sijomis, švilpia su puodais, gaudo 
skraidančias varnas lr svaido į lauką — visa tai aš noriu žinoti. 
Ir aš klausiu save, kodėl jie šalinasi svetimųjų ir niekina jų pa- 
galbą? Ir dar klausiu save, kodėl jie negali sustoti pušiaukelėje 
ir atsipeikėti? Kas juodai dažo ganyklas nakčiai, kas veržiasi Į 
sandėlius? Ir aš klausiu, kodėl mūsų žmonės vakarais geriau ir 
aiškiau mato, negu dieną, ir kodėl taip su niekuo nesiskaito, 
atlikdami kokį nors prisiimtą uždavinį? Tylus ėdrumas, įsitikini- 
mas savo teisumu, kraštotyra, atstojanti jiems bet kokią pirtį — 
ir juos aš klausiu. Ir aš klausinėju jų eigastį, jų stovėseną, jų 
žvilgsnius ir jų Žodžius ir negaliu pasitenkinti tuo, ką sužinau. 

Šiaip ar taip, aš surūkiau cigaretę prie stulpo, užkasiau nuo- 
rūką ir, prieš nueidamas sau, bato kulnu parašiau šlapiame 
smėlyje žodį „mėšlas“. Paupiu, pro meldyną, į kurį naktį su- 
lenda praskrendantys paukščiai, aš apsukau pusę salos, niekie- 
no nepastebėtas ir nepašauktas, nematė manęs nė šunys: jie bi- 
čiuliškai tupėjo šalia kits kito ant užpakalinių kojų ir žiūrėjo į 
Elbę, žemupio link, tartum būtų laukę są savo laivo. 
kšmbarėlį radau tuščią, matyt, Jozvigas buvo nuėjęs pietų. Jo 
rašomojo stalo stalčiuose neaptikau beveik nieko naujo; čia 
tebegulėjo tas pats persimetęs ir suakmenėjęs sumuštinis su sū- 
riu, vokas su senais pinigais, matyt, skirtas mainams; naujas 
dalykas buvo nebent makrelė kokių dvidešimt metų senumo, 
švelniai fosforescuojanti, pūvanti ir skleidžianti toje stiklinėje 
būdoje tokią smarvę, prie kurios sunku buvo priprasti, kad ir 
kaip mylint tą savo gerąjį prižiūrėtoją. Tiesa, kad nepamirščiau 
laiško, pradėto rašyti laiško, mano nuostabai, skirto man ir pra- 
sidedančio tipiškais Jozvigui žodžiais: „Mielas Zigi! Greitai tu 
paliksi mūsų salą, išvažiuosi ten, kur tavęs laukia gyvenimas. 

Reikia manyti, kad tu greit mus pamirši. Bet mums ne taip leng- 
va su tavim skirtis, ir ne todėl, kad mes pavydėtume tau lais- 
vės, o todėl, kad tu prilipai mums prie širdies. Bet, matyt, taip 
ir turi būti. Aš visada sakau, kad mūsų dalia šioje saloje yra 
visai tokia pat, kaip mokytojų: nespėjai prisirišti prie žmogaus, 
o jau turi su juo atsisveikinti." 

Daugiau tuo tarpu Jozvigui nieko į galvą neatėjo. Vis dėlto 
ir jis jau žinojo apie mano paleidimą. Vadinasi, viskas nuspręs- 
ta. Vadinasi. turiu atiduoti savo darbą, skirtą už bausmę. Ar 
Himpelis jį perskaitys? Ar Korbjunas jį perskaitys ir parašys 
man pažymį“ O paskiau? Ar mano sąsiuviniai nukeliaus į len- 
tyną ir ten numirs tylia archyvine mirtimi? Gal išmes juos į 
šiukšlyną? Arba Korbjunas atiduos juos savo anūkui, kuriam 
amžinai trūksta popieriaus spalvotiems pieštukams išbandyti? 
O gal juos persiųs jaunimo priežiūros organams? Bet kas man 
galvoj! Aš nebeturiu ko pridurti, man tik liko klausimų, į ku- 
riuos niekas neatsako, net dailininkas, net jis. 

Šįsyk Jozvigas sugrįžo tyliai, staiga išdygo prie stiklinių 
durų, pasibeldė, nusišypsojo ir pakėlė galvą prie šnekamojo lan- 
gelio. 

— Prašau užrakinti mane, antra kamera.— Aš išėjau pas jį 
į koridorių.— O juk būtų visai neblogai, Zigi, pagalvok ir pasi- 
specialų mokslą. Tavęs klausys. Turėsi aprūpintą senatvę. Mūsų 
profesijoje trūksta žmonių, ir tavo šansai visai geri. Pagalvok. 

— Apsieisim ir be to,— atsakiau aš, užsimečiau ant peties 
virtinę sąsiuvinių ir pirma jo be žodžių nuėjau į savo kamerą. 
Jis atrakino duris. [leido mane, o paskui ir pats įėjo. Jozvigas 
pasiėmė taburetę, aš priėjau prie lango ir pamačiau ant prie- 
plaukos pontono Himpelį, kuris mosavo barkasui, pūškuojan- 
čiam paįstrižai prieš srovę. 

— Taigi laikas baigiasi? 

— Koks laikas? 

— Tavo laikas saloje. 

— Taip atrodo. 

— Džiaugiesi? 

— Ko? 

— Kad ištrūksi iš čia, išvažiuosi kitur ir pradėsi ką nors 
nauja. 

— Ką nors nauja? O ką? 

— (Gal ką nors tokio, ką tu darysi visai vienas. 

— Tokių dalykų nė būt nebūna: į kiekvieną viralą, kurį tu 
rengiesi valgyti, kažkas jau suspėjo prispiauti — Jozvigas at- 
šlepsėjo pas mane prie lango, pajutau, kad jis nori pasakyti 
man kažką malonaus, paguosti mane, nuraminti, bet jam nepa- 
vyko, ir vienintelis dalykas, atėjęs jam į galvą, — tai nurodyti, 
kad aš atsisveikinimo pietums galįs užsisakyti valgį ir kad jis, 
manim dėtas, užsisakytų Finkenverderio plekšnę su lašiniukais, 
tai solidus valgis. Aš pažadėjau prisiminti jo patarimą. Atsisvei- 
kindamas jis nedrąsiai palietė mane ranka ir paliko mane vie- 
ną. Kaip atsargiai, kaip rūpestingai jis pasistengęs mokėjo užra- 
kinti duris ir kaip delikačiai pasišalinti, jei tik norėjo. 

Jau penkios dienos, kai darbas užbaigtas, rytoj turiu jį ati- 
duoti. Turiu? Svarbu ne rezultatai, pasakė kartą Himpelis, bet 
tavo laikysena ir ištvermė, kurios ir leidžia pasiekti norimus 
rezultatus. Kadangi jis patenkintas mano ištverme, kam gi jam 
tada mano sąsiuviniai? Aš galėčiau juos padovanoti Hilkei arba 
Voligangui Makenrotui, arba abejingai tekančiai Elbei. Galė- 
čiau sumesti juos į bulvienojų laužą arba, kai mane paleis, par- 
duoti kaip makulatūrą. Galimybės. Dar turiu Bal imyBių: Tik ar 
aš jomis pasinaudosiu? 

Apsuptas pažįstamų žmonių, apniktas prisiminimų, prisisoti- 
nęs įvykių savo gimtajame krašte, iš skaudaus patyrimo įsitiki- 
nęs, kad laikas nieko, ničnieko negydo, aš žinau, ką man daryti 
lr ką padarysiu ryt rytą. Pralaimėsiu grumtynėse su Rugbiuliu? 
Tur būt, ir taip galima tai pavadinti. 

Šiaip ar taip, šeštą valandą atsikelsiu, kai patrakę prižiūrė- 
tojų švilpukai suskardės koridoriuose, kai visose kamerose įsi- 
žiebs šviesa, prie durų langučių prilips akys. Prieš eidamas 
prie kriauklės nusiskusti ir nusiprausti, aš, kaip visados, ap- 
žvelgsiu Elbę, nežinia ko ieškodamas, valandžiukę pažiūrėsiu 
į vos Žibančius prieblandoje laivų žiburius, kaip jie vienodai, 
beveik iškilmingai slenka savo keliu, ir truputį svaigstančia 
galva surūkysiu pirmą cigaretę. Užsivilksiu paradinę uniformą 
ir įleisiu Jozvigą, kuris atneš man ant padėklo pusryčius — silp- 
nos kavos ir dvi riekutes duonos su marmeladu, verdamu saloje 
iš ketveriopų vaisių; kaip ir visados, iš pradžių suvalgysiu vie- 
ną riekutę, bet nuo antros nulaižysiu marmeladą. Valgydamas 
klausysiuos dainos, kuria sunkiai auklėjami berniukai apačioje, 
valgykloje, sveikina rytą, — dalna, žinoma, irgi saloje sukurta. 

O paskui? Paskui skubėsiu į patikrinimą, jeigu jis bus, pra- 
nešiu, kaip jau daugybę kartų, kad einu rašyti darbo, skirto 
už bausmę, ir grįšiu į savo kamerą, iš kurios Man matyti laik- 
rodis prie direkcijos pastato. Išsiimsiu iš geležinės spintelės 
sąsiuvinius, atsisėsiu prie stalo, skaitysiu ir rūkysiu, nors gal 
ir ne; gal būt, kol ateis Jozvigas, spręsiu galvosūkį, kurį man 
paliko Hilkė, ir gal man pavyks išsyk suvaryti į spąstus visas 
tris peles. Nieko aš nenuspręsiu, nesugalvosiu, nesuplanuosiu, 
neparuošiu jokių dramatiškų žodžių, jokių ypatingų mostų, o kai 
ateis laikas, pasiimsiu virtinę sąsiuvinių ir nutrauksiu tylomis 
greta Jozvigo, kuris, aš jau Žinau, aptampys man švarką ir su- 
glostys plaukų verpetą ant pakaušio, prieš įvesdamas į Himpelio 
kabinetą. 

O Himpelis? Jis dėsis patenkintas, linksmas, elgsis su manim 
draugiškai ir padės ranką man ant peties, o jeigu jam bus pa- 
vykę sukurti dainelę, galimas daiktas, pavaišins mane stikline 
arbatos. Aš padėsiu jam ant rašomojo stalo savo darbą, atliktą 
už bausmę; jis, susimąstęs, palankiai linkčiodamas, pavartys 
juos neskaitydamas. Parodys ranka į kėdę, ir mudu atsisėsim, 
sėdėsim prieš kits kitą nejudėdami, patenkinti savimi, nes kiek- 
vienas jausis laimėjęs šį žaidimą. 


APIE Z. LENCO ROMANĄ 


Didysis praregėjimas Vokietijoje prasidėjo, dar griaudėjant pabūk- 
lams, dar rūkstant didžiųjų miestų griuvėsiams.., Ištisas valstybes nušla- 
vusi ugnies lavina siūbtelėjo atgal, nešdama gausybę nelaimių ir kan- 
čių karo pergalių išlepintai tautai. Valkatų būriai keliuose, eilės prie 
kortelių išdavimo punktų, sugrįžusiųjų kareivių neviltis naujo, dolerinio 
turgaus atmosferoje irgi daug kam atvėrė akis toje minėto krašto daly- 
je, kurią vadiname Vakarų Vokietija. Šiurpūs žudynių prisiminimai, 
pažeminimas ir gėda gimdė ne tik nerimą dėl rytojaus,— literatūrą. 
Giliai mąstančią, sklidiną išpažinties ir nostalgijos motyvų. Galima drą- 
siai sakyti, kad ant karo griuvėsių išaugo nauja literatūra, nauja rašy- 
tojų karta. 

Išaugo ji abejose Vokietijose, Rytų ir Vakarų, bet šiuo atveju mus 
domina vakarietiškoji šios literatūros atšaka. Lietuvių skaitytojui gerai 
žinomos Borcherto, Richterio, Kepeno ir kitų autorių knygos, jaudinantis, 
tiesos ir žmoniškumo išsiilgęs, šių rašytojų žodis. Vėl atgijo didžioji hu- 
manistinė vokiečių literatūros dvasia, karo metais didvyriškai kurstyta 
emigracijoje Tomo Mano, Brechto ir Foichtvangerio. Atgijo po tautinės 
katastrofos ir sukrečiančios asmeninės patirties, jauniems, karo suluo- 
šintiems žmonėms apmąstant savąjį ir vienmečių likimą. Todėl tokia be 
galo nuoširdi, šilta ir žmogiška ši literatūra. 

Tačiau ar vien lyrine išpažintimi buvo apsiribota šitos įdomios, ta- 
lentingos kartos? Ar vien asmenines tragedijas atskleidžia mums jos 
romanai, dramos ir novelės? 

Patys principingiausi rašytojai antifašistai užsibrėžė tikslą papasakoti 
apie trečiojo reicho baisybes, apie jo pradėtą ir pralaimėtą totalinį karą. 
Ne vienas stengėsi išsiaiškinti, kaip Vokietijoje, senos kultūros šalyje, 
galėjo įsigalėti šitokia neregėta tamsybė, šitokia nuožmi neapykanta 
tautoms ir žmonėms. Kas padėjo milijonams „padorių biurgerių“ taip 
greitai paskęsti viduramžių tvaike? Kokiu būdu apkvaitinta didelė tau- 
ta, pasiųsta žudyti milijonų ir aukoti savo sūnus? Ar kaltas tėra piktas 
Hitlerio „genijus“? O gal reikia ieškoti žymiai sudėtingesnių, giluminių 
priežasčių? Dairytis ne vien po praeitį, bet ir po dabartį? 

Ne visi rašytojai, drąsiai pateikę sąskaitą praeičiai, drįsta aštriai 
kibti į nūdieną, ieškoti joje istorijos sąsajų ir analogijų. Prie drąsiųjų 

priklauso Zigfridas Lencas (1926) „Vokiečių kalbos pamokos“ autorius. 
Filosofas, istorikas ir patyręs Žurnalistas, jis pagarsėjo, išėjus pirmam 
romanui ,„Vanagai danguje“ (1951). Pelnė keletą premijų, išbandė jėgas 
įvairiuose literatūros žanruose. Populiarūs jo apsakymai, humoristinių 
novelių serija, autoriaus skaitoma per radiją. Zigfrido Lenco plunksnai 
priklauso radijo ir televizijos pjesės. 1963 m. pasirodo romanas „Miesto 
gandai“, o 1968-aisiais —,, Vokiečių kalbos pamoka“, išsyk plačiai išgar- 
sinusi jo vardą. Romanas buvo ekranizuotas Berlyno televizijos, susi- 
laukė daugybės vertimų užsienyje. 

Čia nėra galimybės stabtelti ties ankstyvąja Z. Lenco kūryba. Visa, 
kas jo sukurta, visa, kas geriau ar blogiau toje kūryboje pavykę — jo 
atiduota nemaža duoklė greit atauštančiom aktualijom! — vienaip ar 
kitaip nukreipta prieš fašizmą. Ir prieš istorija tapusį trečiojo reicho, ir 
prieš nūdienius to fašizmo atspindžius, jau vadintinus neofašizmu ir re- 
vanšizmu. Tuo pačiu ligšioliniai Z. Lenco kūriniai karo ir pokario tema, 
ieškant kaltininkų bei recidyvų, paruošė dirvą „(Vokiečių kalbos pamo- 
kai" — epiško užmojo kūriniui su lyriniam romanui būdingu pasakojimu 
nuo pirmojo asmens. Beje, „pirmasis asmuo“ čia — ne autoriaus prie- 
danga, ne kokia šokanti marionetė, o komplikuoto charakterio ir sun- 
kaus likimo veikėjas. Romane daug nuotykių, bet kūrinys — ne nuoty- 
kinis. Gausu jame ir psichologinių kolizijų, bet nepavadintumėm romano 
psichologiniu. Romanistas siekė epinės platumos, didelių politinių socia- 
linių apibendrinimų. 

Paauglys Zigis, uždarytas pataisos darbų kolonijoje (o joje vėlgi 
atskirtas nuo kitų), dėsto mums savo gyvenimą. Prieš akis slenka ir slen- 
ka niūrūs vaizdai: skurdi sala vidury Elbės, visų užmiršti mažamečiai 
nusikaltėliai, negabūs jų auklėtojai ir globėjai. Slogus rūkas gaubia ne 
vien salelę — visą Vakarų Vokietiją. Juk vėl pakėlė galvas tokie žmo- 
nės, kaip Zigio tėvas, tas Jensas Olė Jepsenas, po senovei tarnaujantis 
policininku Rugbiulyje, Šlezvigo-Holšteino šiaurėje, pačioje tolimiausioje 
ir, galimas dalykas, nykiausioje Vokietijos policijos nuovadoje. 
mingai užgydžiusios karo žaizdas... Atsistatė miestai, vietoje mūro — 
stiklas ir plienas, nematyti gatvėse elgetų, bet ar pagydytos sužeistos 
sielos, ar apsaugotas nuo psichinių traumų jaunimas, ieškąs atsakymų 
į klausimą „kas kaltas?" 

Salos gyventojai nesupranta Zigio kančių, jo atkaklaus pasipriešinimo 
auklėtojo peršamai, rodos, tokiai garbingai rašinio temai. O „laisvajame 
pasaulyje“ vienišas ir nesuprastas Zigio vaikystės dienų idealas daili- 
ninkas Maksas Liudvigas Nansenas. Tas pats Nansenas, kurį išradingai 
persekiojo fašistinis režimas. Tas pats Nansenas, kurį, trumpai dėl akių 
pagarbinę, parodę kaip demokratinį eksponatą sąjungininkams, vėl ati- 
davė vakarykščiams jį koneveikusiems „kritikams“, 

Iš praeities į dabartį, iš dabarties į praeitį veda mus nuoširdusis Zigis. 
Jam reikia daug ką perprasti, negailestingai perkošti vaikystės įspū- 
džius, sielos teisme teisti savo artimuosius, net tėvą ir motiną. Ir ne 
vien juos. Jo prisiminimai užgriebią ištisą prieškarinės Vokietijos buities 
klodą, ypatingą biurgeriškos sąmonės psichinę sandarą. Zigis braunasi 
ten, kur turėtų darbuotis sociologai ir psichologai, istorikai ir politikai, 
nors jo stebėjimų objektas palyginti siauras — maža skurdi nuovada, 
svetinga kaimyno dailininko sodyba, vienas kitas šmėkštelėjęs belais- 
vis... Zigio pastangos nėra proteguojamos,— priešingai. Ir kolonijos mik- 
ropasaulio administracija, ir didžioji šalies visuomenė, suinteresuota 
repulacija. Ne tiek, gal būt, Hitlerio, kurio vis tiek nepavyks apginti, 
kiek vokiečių biurgerio, eilinio, darbštaus piliečio, taip pat vadinamųjų 
„amžinųjų“ dorybių, kaip antai: pareigingumo, beatodairiško įsakymų 
vykdymo ir pan. Nelabai Zigio šalyje norima, kad jaunimas, jau ir šiaip 
nerimstantis, imtų iš naujo svarstyti šitų „dorybių“ genezę, jų pato- 
gumą smurtui. Be atsako ketinama palikti ir šie klausimai: kodėl buvo 
persekiojami tokie humaniški dailininkai, kaip Nansenas? Kodėl talen- 
tus valdė ir koneveikė tokie nenuovokūs, baisūs savo bukaprotiškumu 
policininkai, kaip Zigio tėtušis? Priešingai, kai ką apvalius, nukrapščius 
rudus dažus, galima būtų net išaukštinti. Ir todėl Zigiui siūlomas rašinys“ 
„Pareigos džiaugsmai". Tačiau vietoj saldžių liaupsių tradicine tema vie- 
nutėje uždaryto Zigio ranka parašo „Vokiečių kalbos pamoką“ — įspū- 
dingą pasakojimą apie fašizmo nusikaltimus, jų šaknis praeityje ir tos 
praeities šešėlius, niaukiančius nūdieną. 

Žinoma, tokie paaugliai, kaip Zigis ir jo draugai, dar nesugeba mąs- 
tyti politiškai. Daugiau jausmais, negu protu, jie prieina išvadą, kad 
dėl jų nusikaltimų iš tikrųjų kalti kiti. Štai ką sako Zigis pačioje roma- 
no pabaigoje: „Aš čia sėdžiu už savo senį, Rugbiulio policininką... Taip 
pat jaučiu, kad ir Kurtchenas čia sėdi už kažką kitą — už kokią tetą 
Luizą ar dėdę Vilhelmą. Galimas daiktas, kad visi vaikinai čia atlieka 
bausmę už ką nors kitą... Bet aš norėčiau šio to paklausti: kodėl nėra 
tokios salos ir pastatų sunkiai auklėjamiems seniams? Argi jie nerei- 
kalingi auklėjimo?“ 

Ir Kurtchenas, Zigio pataisos darbų kolonijos draugas, atsako: „To- 
kios salos, kad jie sutilptų, nė nerasi..." 

Tokių minčių audrinamas, išeina Zigis į platų nesvetingą pasaulį, 
jau vienąsyk jo išsižadėjusį. Tebėra gyvas jo tėvas, gyvi ir veiklūs šim- 
tai tūkstančių fašizmo talkininkų, dar puoselėjama biurgeriško paklus- 
numo ideologija, bet jaunoji karta atmeta tradicines „dorybes“. Jau- 
nieji, — geriausieji iš jų! — maištauja ir nė nemano pamiršti praeities 
reputacijos vardan. Susirūpinę jie ir ateitimi, humaniškumu, gerais san- 
tykiais su Rytų Europos tautomis, karo metais jų tėvų nusiaubtomis. 
Pastarojo aspekto Z. Lencas — aktyvus kovotojas už „Naująją Rytų 
politiką“ — savo knygoje neakcentuoja, bet tai savaime suprantama. 

Žigfrido Lenco romanas parašytas gera tradicinė vokiečių maniera, 
jo kruopštus, plačiai užgriebiantis stilius kaip sykis tinka vaizduoja- 
miems įvykiams ir žmonėms. Nuostabi šio Vokietijos užkampio gamta, 
nuolat taršoma jūros vėjų, primenanti Danijos pakrantę. Puikūs daugelio 
knygos personažų portretai, ypač vykęs Zigio tėvo paveikslas. Jensas 
Olė Jepsenas — ne vien ryškus tipas. Įdomūs ekskursai į jo sąmonės 
gelmes bei pasąmonės raizgynus. Pasirodo, ir tenai reikia ieškoti meta- 
morfozės šaknų, kaip geras biurgeris tampa geru fašistu. Zigio tėvas 
ne vien policininkas, gestapo talkininkas, smaugęs kaimyną ir pasiruošęs 
išduoti naciams savo sūnų. Jis dar ir paprastas žmogelis. Iš tų, kurie kuo 
aktyviausiai dalyvauja smurte, o paskui teisinasi nesupratimu ir neži- 
nojimu. Tokį žmogelį, biurgerį ir blogio įnagį, ne kartą yra demaskavęs 
Bertoltas Brechtas. Lenco romane regime naujausią šito literatūrinio tipo 
laidą, ir todėl kuklus pareigingumas čia pakvimpa krematoriumais. Sie- 
kimas paklusti tokios rūšies veikėjų psichikoje kuo glaudžiausiai susijęs 
su nepilnavertiškumo kompleksu, kuris gydomas trypiant už save ge- 
resnius, sąžiningesnius, talentingesnius. 

Iš tikrųjų baisus šis žmogus automatas, persekiojantis ne tik vaikystės 
draugą — dailininką, bet Ir nuosavus vaikus, ir dar kažko laukiantis net 
šiandieną. Ir vis dėlto jis pasmerktas, nes pasaulyje — ne vien pačioje 
Vokietijoje! — daug kas pasikeitė, ir anaiptol ne praeities jėgų, revanšo 
ir karo jėgų naudai. Šią svarbią, tiesiogiai neišsakytą mintį ras skaity- 
tojas polemiškame Zigfrido Lenco romane. Ras ir įkvepiantį pavyzdį — 
didelio dailininko Nanseno žygdarbį, ir pamokomą istoriją apie tai, kaip 
brendo Zigis, žengiantis į savo dvidešimt pirmuosius metus,— ras pa- 
veikslus žmonių, kurių garbės jausmas, humaniškumas ir laisvės meilė 
stojo ir tebestoja prieš bet kokį smurtą, prieš moralės priesakų pavertimą 
plika raide, itin patogia rasizmo ir fašizmo ideologams. 

